
CADINELE 


PREASTRĂLUCITUL SULTAN AHMED-KHAN, cel dintii 
din stirpea lui Osman ce purta acest nume, se arăta nespus de 
fericit după ce, cu ajutorul slăvitului Alah, izbutise zidirea fru- 
moasei geamii ce avea să-i ducă numele peste veacu:i. La pu-° 
ținătatea anilor lui, numărînd numai douăzeci și opt de primă- 
veri, graba nu părea la locul ei, dar pentru un stăpinitor de 
popoare o zi face cît un an. Se rugă cu multă smerenie la cea 
dintîi chemare a muezinului, aducîind mulțămită Profetului, 
apoi se îndreptă alene spre arz odasi, unde, urcat în tronul 
strămoșesc, trebuia să-l primească pe solul împăratului austriac. 
Nici nu prea știa ce avea să-i spună, cîtă vreme fusese încheiată 
cu alamanii o înțelegere, prin sîrguința robului său Gaşșpar 
Grazziani, dar marele vizir Halil-paşa se rugase într-atîta, în- 
cît îngădui să i se înfăţişeze ghiaurul. 

Baronul Starzer, trimisul împărătesc, izbutise de multă 
vreme să cîştige inima sadrazamului, mai cu seamă prin nenu- 
măratele daruri, însă știa că aceste dregătorii sînt trecătoare la 
Sublima Poartă, încît, de nu profita cît mai curînd, altă dată 
l-ar fi costat si pai mult întrevederea. 

Sultaiul, înveșmîntat în atlaz verde din cap pînă-n pi- 
cioare, cu fireturi de aur, nestemate şi blănuri de samur, voia 
să arate copleșşitoarea bogăţie a „stăpînului lumii“, urmașul 
Profetului pe pămînt. Culoarea aceasta o îndrăgea cel mai mult, 
îmbrăcîndu-se astfel la toate înfăţișările solilor ghiauri, spre a 
le arăta măreţia Islamului, simbolizată în flamura verde pe 

cimpul de bătaie. Cu paşi rari se urcă în tronul placat cu aur, 
sub baldachinul căptușit cu brocart şi străjuit de stilpi albi de 
marmură italienească. Se așeză nepăsător. lăsindu-și capul pe 
spate ca să poată cuprinde cu privirea întreaga încăpere, apoi 
bătu sec din palme şi ca din pămînt apăru un acemoglan, în- 
genunchind smerit în aşteptarea poruncii. 

Să intre solul ! rosti padișahul. 

Pe dată se iviră dregătorii, în frunte cu marele vizir urmat 
de buron, care în loc să se fi închinat cu temeneli, ca toţi cei- 
lalţi, își flutură pălăria într-o parte după obiceiul apusenilor 
Terzimanul luă scrisorile din mîna solului şi le așeză cu multă 
umilință pe canapeaua de la picioarele baldachinului. apoi se 
trase îndărăt, îndoindu-se de spinare. 

— Ce pofteşte ? întrebă sultanul aruncindu-i o privire 
bănuitoare. Au n-am făcut o înțelegere, prin robul meu Gaşpar 
Grazziani ? Ce mai vrea casarul ? 

Starzer începu cu voce potrivită, spre a da putinţă tâlma- 
ciului să nu scape nici un cuvint: 

— Majestatea-sa imperială Mathias, rege al Ungariei, al 
Boemiei, al Ierusalimului, împărat al Sfîntului Imperiu Roman. 
arhiduce de... şi înșiră toate titlurile stăpînului său, ca să arate 
păginilor că nu era un sol oarecare. 

Sultanul însă căscă plictisit aruncîndu-și ochii pe fereastră, 
la piînzele caicelor ce se desfășurau pe albastrul Bosforului 
pînă către celălalt mal, unde se zăreau minaretele de la Uskii- 
dar. Abia cînd isprăvi baronul, Ahmed-khan păru a-şi aduce 
aminte de ceva şi spuse pe neașteptate : 

— Poftesc să înceteze amestecurile voastre în memleket-t 
Erdel, ca şi în Bogdan ili, credincioasele noastre raiale. Ciîtă 
vreme am hotărît pace între noi, să vă ţineţi făgăduiala, că de 
nu... Se opri, lăsînd anume ameninţarea să plutească în aer, 
după care reluă : Poruncesc să nu mai fie sicîit, în nici un fel, 
preasupusul nostru rob Bethlen, şi nici de cetatea Chioarului 
să nu vă legaţi ! 

— Prealuminate padişah, răspunse baronul Starzer. Toate 
acestea, după cum am avut cinstea să vi le înfățişez, au fost 
hotărîte împreună cu solul majestăţii-voastre, Gașpar Graz- 
ziani ... 

— Da, da! încuviință sultanul, gîndind că s-ar fi putut 
într-adevăr să-i fi spus, pe cînd- el rătăcea cu ochii pe fereastră. 

Bine... Dar afurisiţii de cazaci să se astimpere! Asta este 
voința mea ! 

Starzer rămase descumpănit căci, asupra călăreţilor stepei, 
impăratul creştin nu avea nici o putere, dar Ahmed-khan nu-i 
dădu răgaz. 

— Grazziani pe unde-i ? Pentru ce nu s-a'infățişat şi'el la 
porunca mea ? 

— Prealuminate stăpin, se ploconi Halil-pașa, din cite ştiri 
avem despre el, se pare că se va fi aflind pe undeva in drum 
către picioarele strălucirii tale. Ultima dată fusese văzut pe la 
Babadag. 

— Ce să caute la vulpoiul de Iskender ?! Te pomenești că 
acesta iar mai pune la cale ceva. Nu vrea cumva să-l facă bey 
prin pârţile locului ?! 

— Fără încuviințarea luminăţiei-tale n-ar cuteza. stăpine, 
răspunse sadrazamul. Se pare că ar fi coborit cu barcazul pe 
Tuna şi viforniţa îl va fi oprit la beyul de Silistre. 

— Ciudată „viforniţă“, care l-a dus 'drept în bratele lui 
iskender-pașa, răspunse batjocoritor sultânul. 

Marele vizir se ploconi și mai mult, încercînd să scape de 
iscodirile padişahului, iar Starzer, care înţelegea turcește, era 
cit pe ce să intervină încălcînd buna-cuviință. Fiindcă venise 
vorba de Grazziani, se gîndise să-l laude şi să-l roage pe padi- 
şah ca, drept mulțumită pentru slujba adusă, să-l facă domn al 
Moldovei. Ahmed-khan însă părea să fi uitat cele discutate mai 
inainte şi dintr-o dată îl întrebă dacă Roma. gasari mai doreşte 
cevă. y : 

— Sacra majestate imperială, prealuminatul Mathias, stă- 
pinul meu, a fost încîntat de iscusința solului înălțimii-tale, dar 
mai cu seamă i-a plăcut cum s-a luptat spre a dobîndi pacea aşa 
după cum a poftit-o el. Cu plăcere l-ar fi primit în slujba impe=,: 
riului, ca arhiduce, oferindu-i ducatul Ratisbonei, însă Grazziani 
ny s-a învoit nicicum să se lepede de stăpînul său. Din astă pricină, 
strâlucirea-voastră este rugată de împăratul roman să-l răsplă- 
tească pe acest slujbaş cu domnia unei ţări valahe. Poate chiar 
în Moldova, spre a sta împotriva cazacilor. Se înţelege că în 
nici nu chip nu s-a gindit la Transilvania. 

Era prea voios în acea zi sultanul şi vorba meşteşugită a 
austriacului nu l-a miniat, căci altcum n-ar fi suferit poveţele 
unui kâfir, fie el şi împărat, cum să-şi răsplătească robii. Aşa, 

se mulțumi a da din cap a încuviințare şi-i făcu semn lui Starzer 
că poate pleca. De fapt, nici nu şi-a prea dat seama cea vrut 
străinul de la el. 

Rămas numai cu dregătorii săi, padișahul le zise : 

— Acest Gaşpar Grazziani are o minte ascuţită şi mă bucură 
că a izbutit să-i lămurească pe nemți să se învoiască la pace, cu 
toate împotrivirile venețienilor. 

— Tocmai voiam să spun preastrălucirii-tale, cuteză ma- 
rele vizir, despre acest dalmatin. A răscumpărat pe banii lui 
niște robi de seamă din regatul Neapolelui și le-a redat liber- 
tatea. Printre ei se afla și Damad Ibrahim-pașa, urchiul prea- 
înălțimii tale. 

Sultanul îl privi drept în ochi, dar acesta nici nu clipi, cu 
toate că se înfruptase din bănetul pus la bătaie de Starzer, pen- 
tru a-l sprijini pe Grazziani să dobiîndească domnia Moldovei. 

— Socot că cel mai nimerit ar fi să-l fac valiu. Pe unde ar 
fi de trebuință un om vrednic pentru asemenea slujbă ? 

— Preaslăvitul meu stăpîn ! răspunse sadrazamul făcînd o 
temenea pînă la pămînt, după care își puse mîinile la piept şi 
reluă cu umilință : Grazziani este un necredincios, şi nu se cade 
să stăpînească un vilâyet musulman. Ar fi cu putință să dom- 
nească numai peste ghiauri ... 

* — Oricum nu în Erdel-ili, căci Bethlen îmi place. În Kara- 
ili, nu zic ba. 

Halil-pașa înghiţi în sec, fiindcă și de la Alexandru Iliaș al 
Munteniei căpătase rusșfeturi și bahsișuri grase, numai să nu fie 
clintit din loc. Își aminti însă că Radu Mihnea, cel care fusese 
dus la Yaş de către Iskender-pașa, se cam plingea de o boală a 
ochilor şi mai că s-ar fi lepădat de domnie. Nu putea s-o spună 
însă pe şleau, aşa că o luă mai pe ocolite : 

— Preamilostive stăpîn ! Acum, că fe pregătim de înfrun- 
tare cu lehii, mintea mea socoate că ar fi de trebuinţă un bey 
credincios în Bogdan-ili. Cel de acuma este tam beteag de ochi 
şi cu dragă inimă s-ar întoarce aici, pentru oblojire. În locu-i ar 
putea fi așezat Grazziani, care este mai tinăr, viteaz şi cu min- 
tea ascuţită, după cum îndeobște se ştie. Acesta i-ar ține în frîu 
pe ghiauri. ie 

— Am înțeles, Halil, că și tu îl îndrăgești pe Grazziani, dar 
poftesc să-i văd şi eu înfăţişarea, că prea îl lăudaţi cu toţii. Să 
fie oare chiar aşa de bogat ?! zimbi răutăcios padișahul. 


Se ridică apoi şi, fără să răspundă la temenelile dregători- 
lor, se îndreptă spre uşa care ducea la harem. Tolănindu-se pe 
un divan, Ahmed-khan îşi desfăcu veșmintele şi podoabele, 
rămînînd numai într-un ilic, după care trimise un hadîm s-o 
aducă pe Mâhfiruz, mama primului său născut, Osman. Cadina 
îl rugase s-o primească spre a-i destăinui ceva cu totul deosebit, 
însă el se cam codise la început, nevrînd să-și plece urechea la 
vorbele muierești. Mai apoi, amintindu-și de frumoşii ani din 
trecut, pè cînd femeia îi era haseki, se înduplecă s-o asculte, 
mai ales că și acuma era destul de nurlie. 

— Vino, şezi alături, neasemuita mea „Lună peruzea“, o 
îmbie el pe divanul unde stătea întins. Ia spune ce necaz îţi 
umbrește inima ta cea fierbinte ? 

— Stăpîne bun și drag, părinte al feciorului meu dintii, 
viața îți este primejduită și mie îmi este mai prețioasă decit în- 
săși lumina ochilor. 

— O, scumpa mea! zimbi Ahmed. Nu cred să rîvnească 
cineva.. 

— Ba da, stăpîne ! Nu pe față, ci într-ascuns, x 

— Aşa mai merge, că altminteri s-ar pomeni în Bosfor, rîse 
binevoitor sultanul. 

— Nu crezi, neprețuitul meu padişah, însă dușmanii te-ar 
dori mort, spre a putea așeza în scaunul slăvitului Osman o 
kuklă, pe care s-o mînuiască după voie. 

— Nu cumva este vorba de Mâhpeyker ?! zimbi el șăgal- 
nic, mângîindu-i pletele ca unei fetițe-alintate. 

— Intocmai ! 

— Ha, ha, ha! rise cu poftă padişahul. De-ar fi fost ea 
acum în locul tău aici, de bună seamă că mi-ar fi destăinuit că 
tu ai fi aceea care ar vrea să-mi sugă sîngele din vine. 

— Nu ride, slăvite khan, dacă ai sta să gindești că scorpia 
aia de grecoaică ... 

— Siînteți amîndouă de același neam. 

— Eu... am fost! Ea însă a rămas tot cu singele ei spur- 
cat, şi pe odraslele ei le învață să te urască. Se zvonește chiar 
că ar pofti să-i boteze în legea creştinească, știi doar taică-său 
a fost popă... 

— ȘI ce-ai vrea să fac, scumpa mea ? S-o ucid pe Mâhpey- 
ker ? Să fiu drept,.nu mă lasă inima, fiindcă şi ea mi-a dăruit 
feciori frumoşi. Ori: să o surghiunesc ? 


— Rău n-ar fi nici una, nici alta! 

— Dar care mai întii ? o necăji Ahmed sărutindu-i ochii de 
căprioară, în vreme ce miinile lui dezveleau pulpa roturmdă şi 
pîntecul de-o albeaţă cu adevărat grecească. 

Mâhţiruz socoti că venise cea mai potrivită clipă spre a 
izbuti în cele ce-şi pusese in gind, simţindu-l înfierbintat de 
apropierea cărnii femeiești. Pricepu însă că sultanul o avea în 
drag şi pe cealaltă, fiindu-i aşijderea haseki, şi n-ar fi izbutit să 
i-o smulgă din suflet, aşa că se prefăcu mai milostiv față de 
tovarăşa ei de harem. 

— Eu nu-i vreau viaţa, cu toate că n-aş băga mina-r foc 
că ea n-ar pofti-o pe a mea. Păstreaz-o pe mai departe in 
preajma ta, numai să porunceşii, iubite stăpin, ca la vremea 
cuvenită Osman să-ți urmeze la tron, așa după cum e și firesc, 
fiind primul tău născut. 

— Da, da! încuviinţă Ahmed, simțind cum dorinţa îl făcea 
să-i zvicnească sîngele în timple. Era în stare să încuviinpeze 
totul, în schimbul clipelor de plăcere care-l așteptau. 

— Atunci să dai de veste întregii împărăţii că... 

Mâhfiruz însă nu mai apucă să-şi termine vorba. Abia cind 
patima se potoli şi sultanul ostenit de dragoste rămase întins 
pe divan, cadîna nu se lăsă şi, ca şi cum nimic nu s-ar fi petre- 
cut între ei, îi ceru din nou să-i facă feciorul moştenitor. - 

— Să chem să facă hirtie scrisă ? întrebă ea. 

— Atunci, n-ai să mă ucizi chiar tu, ca să poată domni 
Osman ? zimbi ciudat Ahmed. Dar hai, nu te mai bozumfla, 
că-ți voi face hatirul. Îţi făgăduiesc ! 

Văzînd-o dezamăgită, îi alintă obrajii și adăugă blind : 

— Socot că Alah mi-a mai hărăzit multe zile de trăit şi 
n-ar fi bine să mă gindesc la moarte de pe acum. Ca să nu fii 
mihnită, am să cer șeyhiilislamului să dea o fetvă, după cum ţi-i 
voia. Fii cuminte şi nu te mai amări din nimic ! 

O miîngiie din nou pe frunte şi sărutînd-o părăsi haremul, 
ambițioasa cadînă petrecîndu-l cu o privire umedă, neincreză- 
toare. 

De fapt, chiar fără să vrea, sultanul nu şi-a putut ţine 
făgăduiala, căci o veste neașteptată i-a abătut gîndul în altă 
parte. Aturisiţii de venețieni, pătrunzind în Canakkale Bogazi, 
au avut neobrăzarea să-i scufunde galerele ce le ieşiseră in în- 
timpinare, producind mare pagubă și spaimă printre stambulioți. 

Din aceeaşi pricină Gaşpar Grazziani, sosit în plină vară 
pe malurile Bosforului, nu se putu înfățișa padişahului. E drept 
câ nici nu se grăbea, cită vreme acesta era mînios şi urzoa: gin- 
duri de răzbunare împotriva tuturor ghiaurilor. Dalmatinu? își 
avza casa lui în oraş, nu departe de Ayasofia, și trecea mereu pe 
la Poarta de Aur, faimoasa „Bab-i hümayun“, cum îi spuneau 
jocainicii, numai ca să afle în ce ape se mai scălda stăpinul stăpini- 
lor. Așa dădu într-o bună zi peste kizlar. agasi, Mustafa-aga, iar 
prin el fâcu legătura cu însăşi Mâhiiruz, după cum fusese şi 
povaţa lui Iskender-pașa. 

— De te legi să ne sprijini, beyule, numai bine are să-ţi 
fie. îi făgădui acesta, Dar să fii pentru stăpina noastră cu multă 
credinţă şi fără vicleșug ! 

— Deși nu văd cum aș putea ca eu, nevolnicul, să ajut pe 
mărita sultană, ori pe domnia-ta, un dregător atit de puternic, 
mă jur să vă fiu alături și la necaz şi la bucurie, răspunse Gaş- 
par Grazziani, cu şiretenia lui cunoscută. 

Mustafa-aga fu nespus de încîntat, căci se dusese vestea 
prin Islâmbol despre mintea cea ascuţită a dregătorului ghiaur. 
Pină una-alta, îi ceru să nu mai vorbească cu nimeni, iar el" 
avea să-i trimită un semn tainic cînd va fi de trebuință. 

Grazziani însă nu se mulțumi cu atita și, aflind de la Star- 
zer că și Halil-pașa pusese un cuvînt bun pentru el, începu a 
colinda pe la toţi zarafii şi cămătarii stambulioți, spre a 
face rost de bani. Vorbă-i bună, ce-i drept, dar tot mai frumos 
sună aurul în urechile celui care trebuie să te asculte. 

O mare bucurie avu cu venirea lui Pera, pe negindite și 
atit de schimbat la înfăţişare, încît nici nu-l cunoscu de la în- 
ceput. Îl îmbrățișă ca pe. un vechi prieten, parcă şi uitase în 
acele clipe de slujba pe care i-o încredinţase pe alte meleaguri. 

— Nici nu-ţi închipui cît de bine îmi pare că te-ai intors 
teafâr şi nevătămat, dragul meu Pera. Îmi place cum arăţi. 
Te-ai făcut mai bărbat... ditamai oștean ! 

— Măria-ta, vin drept de la signor Annibale Amati... 

— Aaa! de la Amati? De la Livorno? la spune-mi dacă 
tot aşa de fălos și chipeș a rămas? 

— Milostive, stăpin, eu nu pot ști cum va fi fost domnia- 
lui mai înainte, dar acuma se bucură de mare cinste în oraș. 
Ţi-a trimis- aștă scrisoare, poruncindu-mi să-ţi spun și prin yiu 
grai că pașa de Silistra nutrește gînduri de mărire şi că nici 
gird să-ţi încredințeze domnia Moldovei.. 

— Cum aşa? se posomori Grazziani. 

— Citeşte, stăpine ! şi Pera îi întinse răvașul. 

Aruncindu-şi privirea asupra misivei, Grazziani se lumină 
la faţă, ba chiar începu a ride cu voie bună. 

— Vezi tu, dragul meu, ce-mi spuneți voi, și tu și Amati, 
eu ştiam mai demult, din însuşi gura lui Iskender-pașa. Dar 
ne-am înţeles ca eu să fiu domnitorul, şi el îmi cere să ascult 
numai de porunca lui. 

— Signor Amati s-a gîndit că e bine să dea în vieag... 

— Vezi-bine! Annibale este un om de mare nădejde și 
mi-e de trebuinţă și acum, dar şi mai pe urmă, la Iași. Rău îmi 
pare însă că nu mai am nici o vestă de la Marcu...De oameni 
ca voi am nevoie în preajma mea. 

— S-a întîmplat ceva cu el? se îngrijoră Pera. 

— Nu-i mai dau de urmă. L-am căutat prin iscoade, pînă 
şi la el, la Borlova, dar degeaba. Nu trebuia să-l fi lăsat să 
treacă prin Transilvania, însă îi plăcea tare mult unguroaica 
aia bălaie... 

— Se va fi însurat pe acolo şi se va fi dat la fund? 

— Nu-i firea lui. Să nu fie însă băgat pe undeva din po- 
runca lui Bethlen, și atunci chiar că nu mai vede soarele. Ştie 
cam multe, iar prinţul are gealațţi iscusiţi să scoată vorbele de 
la încăpăţinaţi, cu cleştele înroșit în foc, şi asta n-ar fi de- 
loc bine. 

Grazziani îl reţinu în preajma lui pe tînărul croat, folo- 
sindu-l mai ales pentru a face legătura cu feluriți dregători oto- 
mani din jurul sultanei Mâhfiruz. Băgase de seamă că lui Pera 
îi plăcea să fie trimis de colo-colo şi de multe ori căuta 
să-i facă hatîrul, chiar dacă n-ar fi fost trebuinţă. 

Vara trecu pe nesimţite și tot așa și toamna, căci nu era 
prea mare deosebire de la una la alta. Istambulul rămîrea ace- 
lași oraş frumos şi urît, curat și murdar, plin de bogaţi şi de 
cersetori, precum şi de cîini pe pripas hoinărind pe uliți în 
haite fără număr. 

Ca un trăsnet din senin căzu vestea că măritul sultan Ahmed 
a părăsit lumea aceasta, pentru huriile din sînul lui Mahomed. 
Era în cea de-a douăzecişidoua zi a lunii zi-l hidge din anul 
1026 al Hicretului, sau, cum spuneau grecii, 22 noiembrie 1617. 
Unii se lăudau că ar fi ştiut de multă vreme despre boala ne- 
miloasă care a secerat viața padișahului la numai cele două- 
zeci și opt de primăveri ale sale, alţii însă fuseseră luaţi pe 

neasteptate, și printre aceștia se afla şi Gașpar Grazziani. Pen- 
tru el moartea sultanului, care numai cu două săptămîni îna- 
inte îi făgăduise firmanul de domnie, a fost o lovitură nemi- 
loasă. Nu ştia nimic despre boală atunci cînd fusese primit la 
sarai, şi nici n-ar fi putut să i-o citească pe chip, căci în faţa 
tronului era silit să-şi plece privirile la pămînt. 

Necazul însă i-a fost de scurtă durată, întrucit sultana Mâh- 
firuz i se arăta binevoitoare, știindu-l printre oamenii ei de 
credință. N-avea decit să aștepte înscăunarea lui Osman, care 
urma să ţină făgăduiala tatălui răposat. Se duse chiar a doua 
zi la înmormiîntarea fostului padişah, după care trecu pe la 
Fatihcamii, spre a se întilni cu viitorii dregători de frunte ai 
Divanului. Erau acolo Sofu (Piosul) Mehmed-paşa, Mustafa-aga 
şi seyhilislamul Essad-efendi, laolaltă cu mulţi oșteni și ulemale, 
care cereau cu glas tare să fie încoronat pe dată Osman Gence (cel 
tinăr), primul născut al fostului sultan. 

Se auzise că unii s-ar împotrivi, scoţind la iveală pe fratele 
mortului, de asemenea din sîngele osmanilor și căruia i s-ar fi 
cuvenit de drept puterea. Mulţi însă nu credeau cu putinţă ca 
Mustafa, căci despre el era vorba, după ce stătuse întemnițat 
peste 14 ani şi îşi pierduse minţile, să mai poată conduce di- 
tamai împărăție. 

Nu la fel gîndea și Mâhpeyker Kösem. Diîndu-şi seama că în 
calea domniei feciorilor ei stătea fiul rivalei sale Mâhfiruz, era 
hotărită să-l înlăture. Pentru aceasta, împreună cu cîțiva credin- 
cioși, nu s-a dat în lături să-l scoată la iveală pe nenorocitul 
Mustafa, iar ienicerii aflaţi în preajmă, în urma făgăduielilor 
ei, începură să-l aclame pe fratele fostului sultan, ca moşteni- 
tor de drept al tronului. Mai iute decît Mâhfiruz, Kösem n-a 
mai aşteptat să se răcească bine leșul lui Ahmed, œ i-a pus pe 
toți în faţa faptului împlinit. Sprijinindu-l pe cumnatul ei ne- 
bun, se părea că ea n-ar fi avut nimic de cîștigat, dar dacă 
noul padişah ar porunci moartea tînărului Osman, nimeni nu 
s-ar mai fi aflat în calea fiului ei Murad. Înlăturarea lui Mus- 
tafa ar fi fost cu mult mai ușoară după aceea. 

Aşa se face că muezinii au dat de veste că Mustafa-khan, 
umbra lui Alah pe pămînt, califul lumii musulmane și stăpîn 
al stăpînilor, s-a ridicat în scaunul străbunilor săi. 

— Aturisită grecoaică ! blestemă Mustafa-aga, la auzul 
ştirii neașteptate. Ce-i de făcut ? 

»— Să strigăm laolaltă cu toți ceilalţi: Să trăiască noul 

nostru sultan !... răspunse batjocoritor Sofu Xlehmed-pasa. 

— Poate că ar trebui să vedem ce gînduri are Mustafa și 
cum se va purta, îngăimă Grazziani. De nu va fi în stare... 

— Dar nu Mustafa, ci Kösem va fi adevărata stăpină, îi 
luă vorba Essad-efendi. Grija noastră trebuie să fie acum ca 
nu cumva să fie ucis Osman, şi pentru asta va trebui să-l 
ocrotim. 

— Chiar şi stăpîna noastră, luminata sultană Mâhfiruz, 
este în primejdie, adăugă Mustafa-aga. 

— Cu atit mai mult, trebuie să veghem asupra tuturor 
celor ce ne sint prieteni, făcu Sofu Mehmed-pașa. Saraiul să 
nu ne scape din ochi. Gaşpar-beg are să treacă pe la solii străini 
aflători aici, în oraș, şi să le cerceteze părerea, să-i facă să 
înţeleagă însă că adevăratul împărat este şi va fi Osman, si 
nu diliul de Mustafa. 

— Ce ne pasă nouă de ce vor spune ei? se eana Mus- 
tafa-aga. 

— Ca să nu se strice pacea încheiată de Gașpar-beg şi să 
fim nevoiţi să avem grija războiului şi nu a treburilor împără- 
ţiei, răspunse Sofu Mehmet-paşa. 

— Să am iertare, rosti Grazziani cu un zîmbet respectuos, 
dar de va veni stăpîn Osman, la cei numai paisprezece ani ai săi, 
țara nu va fi cîrmuită tot de o cadînă ? 

— Da, însă ar fi vorba de stăpîna noastră Mâhfiruz, râs- 
punse șeyhulishamul. Asta este altceva ! 

— Curat kadinlar saltanati ! rise Kizlar-aga. 

Grazziani îl cunoștea pe tînărul Osman, care, cu toată vir- 
sta lui crudă, era bine închegat şi cu minte luminată. Se auzise 
despre el că vorbea araba şi persana, ba că în aceasta din urmă 
scrisese şi stihuri, semnîndu-le „Fârisi“, preţuite chiar de cu- 
noscători. El însuși îl văzuse vorbind de cîteva ori, şi rămăsese 
încîntat de istețimea lui. Oricum, ar fi dorit să ajungă Osman 
împărat, căci Mâhfiruz părea mai puţin primejdioasă decit 
Kösem. Pe de altă parte, gilceava de la Poartă putea duce la 
ușurarea stării țărilor supuse și nici oastea turcească nu s-ar 
mai fi putut stringe ca în alte vremuri. 

În răstimp sosi şi vestea că Radu Șerban, care încă mai 
adăsta la Sătmar, ar pofti să pătrundă cu oastea în țară și să-l 
izgonească pe Alexandru-vodă Iliaș, omul marelui vizir Halil- 
pașa. Acesta încă se afla în slujbă,.dar nu-l mai lua nimeni în 


14 


seamă. şi în acest fel domnul muntean răminea fără proteguitor. 
Se mira pribeagul voievod, în scrisoarea trimisă lui Grazziani, 
că bănăţeanul pe care-l trimisese la Istanbul nu-i spusese cele 
cuvenite, căci trebuia să fi ajuns de mult lingă prietenul său 
Gaspar-beg, aşa după cum i se lăudase. 

“a rîndul său și Grazziani fu uluit aflind de oarecare urmă 
a lui Marcu, dar solul ce adusese scrisoarea nu ştia nimic. În 
schimb. gîndul lui Radu Șerban nu era deloc nimerit pentru 
prietenii lui Osman, căci o nouă bătălie la Dunăre ar fi adus 
laurii victoriei lui Mustafa, şi el, sărmânul, nici n-ar fi ştiut 
măcar despre ce era vorba. 

Pentru aceea îi răspunse trimisului că ar fi bine ca stăpînul 
său să mai aibă răbdare şi, după ce stătu puţin pe gînduri, îl 
puse şi pe tînărul croat să se pregătească degrabă spre a-l însoți 
pe omul pribeagului. Îi dădu niște scrisori, darai cu seamă îi 
cer:: să afle cît mai multe despre Marcu. Pera avea să-i spună 
şi prin viu grai lui Şerban că Halil-pașa nu va mai rămîne 
lungă vreme sadrazam, si nici mazilirea lui Alexandru-vodă 
[liaș nu avea să mai întirzie. Nădăjduiau să ajungă sultan 
O<man-celebi, și atunci fără îndoială că sprijinul lui Grazziani 
avea să se facă simţit. Important era să aibă răbdare şi nu 
cumva să se pripească. 

Toate acestea se dovediră a fi bine chibzuite, fiindcă nu 
peste multă vreme roadele nebuniei şultanului începură a se 
arăta. Mai erau și dintre aceia care o ţineau una și bună că 
toate ţicnelile lui Mustafa ar fi fost, chipurile, voinţa lui Alah 
rostită prin gura împăratului. Cei mai mulţi însă se uitau cu 
îngrijorare cum padișahul arunca bani de aur măscărici 
de pe uliţă, ba chiar și „robilor peşti“ din Bosfor, Wista nu mai 
putea fi trecută cu vederea. 


Plin de cutezanță, Essad-efendi dădu o fetvâ. cum că nu 
era cu putință să domnească un stăpîn lipsit de minte, ci mai 
plăcut ar.fi fost lui Alah fie gi un copil, dar care să nu ducă 
împărăţia de rîpă. Asta se petrecea într-o zi cu ploaie rece de 
sfîrşit de iarnă, care-i ţintuise pe stambulioți prin casele lor, 
dar nu și pe aceia înştiințaţi din vreme de către oamenii lui 
Mâhfiruz să se adune în Alay Meydani. Acolo, Sofu Meh- 
met-paşa dădu citire fetvâlei şeyhiilislamului, după care se îm- 
bulziră în sarai, scoaseră tronul cu baldachin cu tot şi, în ură- 
rile. ienicerilor, bostanciilor şi- ulemalelor., Osman-khan fu 
încoronat, făgăduind milă și înțeleaptă ocîrmuire tuturor su- 

pușilor. Mustafa n-avea să pătimească nici o răzbunare, ca 
unul ce era lipsit de judecata minţii şi deci proteguit de către 
însuși Alah. 

Era în cea de-a douăzecea zi a lui Rebi' I din 1027 după 
Hegiră, ori, cum socoteau creștinii, în 26 februar 1618. Se afla 
şi Grazziani îndărătul sultanului, împreună cu ceilalţi, toți în- 
armaţi pînă-n dinţi, de teamă ca nu cumva faimoasa Kösem să 
pună ceva la cale și să le strice sărbătoarea, dacă nu chiar în- 
tronarea. Nefericita însă își rodea unghiile de ciudă în singu- 
rătatea unui iatac, părăsită de mulţi dintre cei care o linguşiseră 
pină atunci şi acum dăduseră năvală să-i sărute papucii tînă- 
rului Osman. 

Cum era de prevăzut, kadînlar saltanati urma și pe mai 
departe, dar Grazziani era acum încredințat că nimic nu mai 
avea să-i stez impotriva urcării pe treptele domniei. Din păcate, 
la numai cîteva zile se înfăţișă baronul Starzer, care ceru ma- 
relui vizir Öküz (boul) Kara Mehmet-pasa să se cadă la învo- 
ială asupra unor încurcături iscate la fruntariile dintre cele 
două împărăţii și... cine ar fi putut să le descurce mai bine, 
în afară de Gaşpar-beg ? 

Neavînd încotro, a trebuit să se înhame din nou la drum 
şi, cu multă sudoare și destule peripeții, izbuti să aducă la în- 
deplinire porunca. Era de așteptat ca la întoarcere să nu-i mai 
rămînă decît a săruta poala tînărului sultan şi să apuce calea 
Moldovei. A şi fost poftit îndată:la un sfat de taină, la care se 
afla de față însăși sultana-valide. 

— Beyul de la Bogdan-ili este bolnav de ochi şi va trebui 
înlocuit, spuse Mâhfiruz, uitîndu-se cu tîlc la Grazziani. Ne-a 
fost tare tradincios şi trebuie ajutat să se vindece. 

— Haznaua împărătească este goală, mărită stăpină, zise 
mieros Okiiz-paşa. 

— Firește că am să-l despăgubesc eu pe Radu Mihnea, 
zimbi dalmatinul, pricepînd unde voia să ajungă marele vizir. 
Și va fi mulțumit cu plata mea. Cît privește vistieria, nu 
mă-ncumet s-o umplu, dar nici n-am să preget a trimite cît 
mai mult aur, de cum voi ajunge la Iaşi. Pentru început aș pu- 
tea da cam vreo... patruzeci de mii de ducați aur. Pe urmă 
voi mai vedea ! 


Ochii sadrazamului se făcură şi mai rotunzi decît erau și 
străluciră de lăcomie, în vreme ce ai validelei se micşorară 
întrebători. 

— Chiar ai aceşti bani?! întrebă ca. Haraciul se pare a 
fi cu mult mai mic. Nu cumva te-ai înșelat, ori n-am înţe- 
les bine ? 

— Slăvită stăpină, am zis patruzeci de mii, şi aşa rămîne |! 
se plecă smerit Girazziani. AI 

— Atunci nu ne mai rămîne decit să-l înfăţişăm măritu- 
lui padişah, cu îngăduința luminăţici-tule, se înclină marele 
"vizir spre Mâhfiruz. i 

Dacă ur fi stat careva să judece făgăduiala lui Grazziani, 
s-ar fi cutremurat de cutezanţa ci, căci cl n-avea acești bani şi 
nici că ar îi putut să-i scoată uşor de la amărita ţară a Moldo- 
vei. El însă chibzuise că o dată ajuns domn va uni cele trei, 
ţări surori... şi nici atunci n-ar fi plătit un asemenea haraci, 
întrucît visa o ţară neatirnată. Acum ar fi promis marea cu 
sarea, şi chiar mai mult, numai să capete firmanul. 

Dar se vede că treaba nu era chiar aşa de uşoară, căci 
dregătorii îl amînau de la o zi la alta și Grazziani începu să 
mai scadă din banii făgăduiți la început, ca nu cumva să-şi 
inchipuie turcii că ţinindu-l pe delături ar fi putut să scoată 
mai mult. 

Prin luna lui florar a aceluiași an, o altă veste îl puse pe 
ginduri pe dalmatin. Se răsvrătiseră locuitorii din Boemia şi 
apucasură armele împotriva oştirii împăratului, pe care au şi 
înfrint-o. Pe ferestrele Hradului din Praga au fost aruncaţi doi 
sfetnici. Se auzea că unul ar fi fost Martinitz, pe care îl cu- 
noscusc cînd fusese acolo. Şi cu toate că răscoala nu era în 
împărăţia turceuscă, Grazziani se posomori, căci împăratul 
creştin nu mai avea timp să aibă şi griju lui. 


SACUL 


„MAI DA-I PUŢINĂ APĂ, dar cu băgare de seamă“, 
auzi Marcu vocea contesei, pe care n-o uitase. 
| Era atit de istovit încît nu simţi nici mînie, măcar că nu- 
mai Agnes trebuie să fi fost pricina tuturor pătimirilor lui. Cu 
toate acestea femeia părea destul de miloasă, ba chiar îngrijo- 
rată de starea în cure se afla el. Simţi mîna ei mîngiindu-i frun- 

tea şi cu voce blindă îl imbiu să înghită citeva picături de apă. 
O ascultă fără să vrea şi parcă limba începu a i se dezumfla, 
apoi treptat începu să-și simtă sîngele prin vine, însă mîinile 
încă nu le putea mișca. Se auzi și glasul mirat al unui bărbat: 
„Patru zile fără apă ?!... De necrezut că mai trăieşte“. Agnes 
îi răspunse rizînd : „Ca să vezi şi tu ce te așteaptă, dragă Imre, 
dacă nu-i faci pe plac viitoarei tale neveste“. 

Marcu izbuti să-şi deschidă ochii de-a binelea și încercă să 
vadă cine era bărbatul. Era un necunoscut. De altfel cei doi nu 
băgaseră de seamă că prizonierul se trezise, şi vorbeau mai 
departe. „Mă rog, apă nu zic să-mi dea, făcu străinul, dar 
vin ?!...% 

— Aaa! lată că te-ai trezit, dragă prietene, făcu Agnes 
văzindu-l că o privea. Ne-am întîlnit iarăși, spre norocul tău, 
că de mai întirziam... Pentru ce nu m-ai ascultat la Buda? 
Alta ar fi fost primirea ta aici. Tare ai mai supărat-o pe Iulia. 

Marcu închise ochii şi un suspin îi străbătu coșul pieptului : 
„lulia“ ... Cit de străin şi îndepărtat i se părea acest nume. 

— Cred că-i prea devreme să-ți închipui că ai să poți vorbi 
ceva cu el, zise bărbatul. Auzi colo ! Patru zile... 

— Ar fi putut să-l dea gata înainte de sosirea mea, dar şi 
așa nu-i rău ce-a făcut, fiindcă, istovit cum este, va fi mai uşor 
să-l ducem de aici fără nici o împotrivire din partea lui, răs- 
punse contesa cam după cum o frămâînta gîndul. 

— Pun slugile să-l lege burduf și... 

— Nici nu te gîndi, Imre dragă! Pe undeva prin preajmă 
trebuie să fie și blestematul acela de  Gaşpar și dacă află de 
prietenul lui că-l duc legat la mine, multe încurcături-ne 
poate face. 

— Poate că de frică va fugi, fiindcă nu cred să fie atit de 
cutezător la doi pași de Bălgrad, sub nasul prinţului. 

— Vezi că nici asta n-aș vrea, prietene. Eu am și trimis 
vorbă alteţei-sale, să știe pe ce pasăre de preț am pus mina. 
lulia s-a dovedit isteață. Vorbind frumos cu prietenii acestui 
Marcu, i-a îndrumat să-l caute peste Murăş, aiurea. Chiar în 
acea noapte un olăcar din partea ei alerga spre mine, la Galda, 
pe calul ostatecului şi poate că iscoadele vor fi crezut că el 
însuși va fi fost călăreţul. 

— Cam vicleană nevestică ! rînji Imre, care nu era altul 
decit contele Teleki de la Uioara. Nu mă prea înciîntă ce-aș 
păţi, dacă nu mă fac un îngeraș cuminte. 

— Te-am prevenit ! îi făcu Agnes din deget, zimbind. 

— Ce gînd ai cu el? întrebă Imre arătînd spre Marcu. 

— Dacă-mi spune unde-i Grazziani, poate că-i dau drumul 
să se ducă unde o pofti. 

— Slobozindu-l e mai rău, căci se va întoarce să se răzbune 
pe Iulia și cred că nu vrei așa ceva. Mai nimerit ar fi să-i atir- 
năm un pietroi de gît și... în Mureş cu el! 

Contesa duse degetul la buze făcîndu-i semn să nu mai 
rostească nimic ce-ar putea să audă ostaticul. Teleki însă dădu 
din umeri : 

— Ori dă-mi-l mie, să i-l duc lui Csáky, vecinul meu de 
la Războieni. Are un gealat pe cinste şi, de nu ţi-o place cit îl 
face de „vorbăreţ“, să nu-mi spui mie pe nume. 

— 'Ţine-ţi gura, Imre ! îl repezi Agnes. 

— Zău că a fost cîndva călăul nu știu cărui oraș nemţesc, 
stărui contele. 

Agnes se ridică şi spuse cu voce tare: 

— Mai întîi și întîi, nu noi vom hotărî soarta lui, ci alte- 
ța-su, despre care ţi-am spus că va veni, ori va porunci să-l 
ducem acolo, dacă așa-i va fi voia. Atunci va trebui să plecăm, 
în mare taină, ca să nu afle prietenii lui. Printre ei seaflă şi unul 
de peste munte, care de asemenea nu poate fi decit om de-al 
lui Grazziani. Numai prin vicleșug îl vom prinde pe tartorul 
cel mare. l 

— Atunci pentru ce vorbeşti de față cu el?! 

— Tocmai ca să audă, deși se prefate adormit. Eu am de 
gînd să-l fac să ajungă în Banatul lui, unde să se apuce de gos- 
podărie și să nu umble teleleu prin lume, alături de toți nebunii. 
Cu el n-am nimic și chiar am mustrat-o pe Iulia pentru purtarea 
ei de neînțeles... >’ 

Marcu pricepu capcana. Îsi dădu seama însă că, atîta vreme 
cît bănuiau că ştie vreo ascunzătoare a lui Grazziani în Transil- 
vania, nu avea a se teme de viaţa lui. Totul era să m: i cîştige 
timp, spre a da putinţă lui Florea să-i vină în ajutor, f.indcă nu 
se îndoia de acesta. Mai era şi Mihai ! 


Într-adevăr, cei doi feciori nu se dăduseră bătuţi, deşi se 
prefăcuseră a crede spusele Iuliei despre plecarea lui Marcu în 
altă parte. Dar ei o căutau și pe Sinefta, iar tinăra Mikeşoaie se 
arătase tare uluită auzind povestea și nu se părea că mint. 

— Totuşi eu cred că Sinefta este închisă, la Micoșlaca, 
spuse cu ciudă Mihai părăsind curtea grofoaicei. De-am da nă- 
vală peste ei... 

— Ne-am sfirși zilele ridicaţi în furci la Bălgrad, adăugă 
rizind Florea. Cu domnii nu ne putem pune, că dreptatea tot de 
partea lor este. 

— Atunci ? ! 

— Prin viclenie. Aşa vom putea jura la orice cercetare că 
nu ştim nimic, dacă ne ținem pe delături. Avem ceva iscoade pe 
acolo, care mi-au spus că în afara unor răcnete auzite a doua zi 
nimeni nu mai este în conacul Mikeşilor. 

— Doar n-ai să te încrezi în slugile lor, care-s unguri În 
cea mai mare parte. 

— Vezi tu, Mihai, că tocmai aceștia ne ajută. Sînt oameni 
ca şi noi și n-avem nimic cu ei, numai stăpînii lor ne aţiţă pe 
unii împotriva altora. Să nu te temi însă, că pe cei care-i cunoso 
eu sînt de mare credinţă. : 

— Ei ți-au spus că Marcu a plecat în aceeași noapte ? 

— No, asta-i altă treabă, și-i tare încurcată. Ei au auzit 
tropotul unui cal și a doua zi n-a mai fost urmă nici de bănă- 
tean si nici de armăsarul lui. 

— Atunci strigătele auzite mai tirziu ? ! 

— Asta mă încurcă și pe mine. Noi trebuie să veghem să 
nu cumva să-l ducă în altă parte, cu toate că n-avem cum să ne 
împotrivim pe faţă, răspunse Florea. 

În răstimp contesa îşi cam pierduse răbdarea cu Marcu, care 
încă nu se arăta trezit. Porunci să se verse asupra lui o cană cu 
apă rece şi atunci, fără să vrea, acesta pufni şi deschise ochii. 

— Hai, că ţi-o fi de-ajuns! se răsti contesa. Te poftesc 
pentru cea din urmă oară să stăm de vorbă, şi de tine atîrnă 
dacă ai să mai iesi viu de aici sau ba. 

Marcu dădu să se ridice, dar se prăbuşi înapoi în pat, fiind 
încă sleit de putere. 

— Stai culcat si ascultă ! Nu te întreb ce ai căutat pe aici, 
bănuind că dragostea pentru Iulia ţi-a purtat paşii, dar să-mi 
spui dacă şi Grazziani te-a însoţit ! 

Așteptindu-se la o asemenea întrebare. Marcu se prefăcu 
totuși descumpănit. Dacă s-ar fi aflat că Grazziani nu era în 
Ardeal, poate că n-ar mai fi scăpat cu viaţă, dar așa mai putea 
nădăjdui s-o ducă cu vorba. 

— Mă mulţumesc să dai din cap în semn de da sau nu, 
dacă, ţi-i greu să deschizi gura. 

— Pină într-un loc, da ! îngăimă oșteanul. 

— Care-i acela ? se băgă și Teleki, cu s-o ajute pe contesă. 

— Nu ştiu cum îi zice, răspunse Marcu ceva mai însuflețit. 

— Unde trebuie să vă întilniţi ? 

— La... Istanbul. 

— Îți baţi joc de mine ? se înfurie femeia. 

— Nici gînd. Acolo mă așteaptă. 


Contesa Rozsnyai nu se mai îndoia că fostul ei iubit de o 
noapte se afla pe undeva prin apropiere şi că oșteanul nu încerca 
decit să-l acopere. Nu se dumirea însă ce putea căuta solul sul- 
tanului prin ţara lui Bethlen şi mai ales dacă mai avea spahii 
cu el. Asta ar fi vrut să afle, dar Marcu minţea de bună seamă, 
îşi zicea ea. 

— Uite ce e, prietene, rosti contesa cu glas domol. Eu n-am 
nimic împotriva ta, dar nici n-aş putea făgădui că Iulia s-ar mai 
putea întoarce la simțămintele din trecut. Acum e logodită cu 
dumnealui, aici de faţă, iar ce-a fost între voi a trecut și s-a 
uitat. Tu ești tînăr şi lesne îţi vei găsi alta... 

— Nici să mă roage în genunchi, n-o mai vreau, răspunse 
Marcu luîndu-i vorba din gură. . 

— Foarte bine ! Atunci să facem un tîrg cinstit: îmi spui 
unde-i Grazziani şi eu pun vorbă bună la alteța-sa să te îngă- 
duie să te întorci în Banat, fără nici o sminteală. Vrei ? 

— Vreau! 

— Mă bucură să aud asta. Unde-i ? Š 

— După socoteala mea ar fi putut ajunge pînă acum la 
Braşov, de nu se va fi oprit la Bălgrad, ori să se fi abătut pe la 
Sibiu. 

Contesa nu se mai putu ține să nu-i tragă o palmă, spume- 
gînd de minie. 

___— Eu te-am socotit om de înțeles, și tu eşti un porc fără 
pic de ruşine. 

_ Teleki rînjea batjocoritor, privind-o pe Agnes, și asta o 
ațița și mai mult, făcînd-o să-i fiarbă sîngele în vine. 

` — Ti-am spus eu, draga mea, că Csaky are un călău pe 
cinste. La ce să-ţi mai pierzi vremea cu cerbicia olahului ? Dă-l 
pe mina mea! 

— Poate că ai dreptate, răspunse contesa. Nu știu însă ce 
ar spune alteţa-sa cînd... 

— Ce să spună ? Cînd o trece la moșia sa de la Geress, 
n-are decît să poruncească şi pe dată i-l înfățişăm, teafăr și 
cîrpit. Totul e să nu crape pînă atunci. 

— Nu care cumva să-ți scape... 

— Ai mai auzit tu pe cineva să fi putut fugi din castelul 
meu de la Uioara ? se îngîmfă groful. 

— Ce-i drept, nu! Nici măcar fetișcana aia pe care ai fu- 
rat-o şi ai dus-o acolo, fără să mai vadă lumina zilei. Nu ştiu 
ce ai de gînd cu ea. Bagă însă de seamă, am auzit că taică-său 
e un om răzbunător. 

— Spada mea nu se teme de olahi! Iar de ăsta, nici atît 
nu-mi pasă. Este un leş deocamdată în viață, dar după ce-l va 
cerceta alteţa-sa, tot pe mîna mea are să încapă și... Murăşul ! 

— Te cam grozăvești, prietene, și nu faci bine. Grijă și de 
slugile tale, măcar că-s unguri. Puțin le pasă de ce neam sînt 
cei asemenea lor, fie chiar şi olahi. 

— Nu trebuie să mă-nveţi tu pe mine, se grozăvi contele. 
Ai să vezi ! 

Contesa ridică din umeri a nepăsare, după care se întoarse 
din nou spre Marcu : 

— Te-am lăsat anume ca să ştii ce te așteaptă, de vreme ce 
n-ai vrut să-ți ţii făgăduiala. 

— Dar eu n-am minţit. M-ai întrebat de Gașpar Grazziani, 
unde se va fi aflînd acuma, și eu am răspuns cinstit, că doar 
n-avea să aştepte neclintit într-un loc. Ne vom întîlni la Istan- 
bul... 

— S-o crezi tu ! rînji Teleki. 

— Bine, bine, făcu Agnes fără a-l lua în seamă pe conte. 
Te pun sub pază la Uioara, după cum ai auzit, fiindcă aici nu 
mai poţi rămine. “ 

— La mine ! se bătu groful cu mîna pe piept. Şi fiindcă ai 
auzit şi de povestea cu fetișcana, îți dai seama că... 

— Ba să faci bine şi să te scapi de ea. N-avem nevoie de 
încurcături şi cu neamurile ei, dacă ţi-l dau pe ăsta la tine. 


— Să-i dau drumul ? ! 

— Pe apa Murășului... 

— Mai pe urmă, zîmbi Teleki. I-am făgăduit-o şi lui Csáky. 
Nu pot să nu-mi ţin vorba. 

— Faceţi prostii şi doar pămîntu-i plin de fete, se înfurie 
contesa şi ieşi din odaie. 

Groful se uită cu lăcomie în urma ei, vru să zică ceva, dar 
amintindu-și de ostatic se ţinu și se prefăcu încruntat. 

— Olahulc, poftesc să nu-mi faci vreun pocinog şi să te 
împotriveşti ca să nu fiu silit să te ucid. Auzit-ai doar că trebuie 
să te duc de aici fără larmă. 

— Hai să facem un tirg ! zise Marcu pe neaşteptate. 

— Cu tine?! Ş 

— De ce nu? Eu mă las de bunăvoie, dacă juri pe ce ai 
mai sfint că dai drumul copilei aceleia. 

— O cunoşti şi tu?! 

— N-am văzut-o în viața mea, dar să știi că, dacă păţeşte 
ceva, neamurile ei au să-ţi pună pielea pe băț, într-o zi. 

— Cine ?... Olahii?! 

— Eu ştiu pe cineva care ar fi în stare să-ți răsucească 
matele pe cuţit, dacă ar afla ce-ai făcut cu iubita lui. 

— Mă ameninţi ? scrișni Teleki. 

— Eu n-am cum, răspunse liniştit Marcu. De altfel văd că 
nici nu putem sta de vorbă. 

Contele fu cît pe ce să-i tragă o palmă, dar nu cuteză ca 
nu cumva din cauza slăbiciunii să păţească ceva mai înainte de 
a pleca din Micoșlaca și Agnes să nu i-l mai deie. Îl sudui de 
mamă și ieși furios. 

Către seară, un sac uriaş cît un stat de om fu aburcat de-a 
curmezișul unui Cal și atît Mihai cît și Florea puteau să jure că 
nu era plin cu boabe. Îl urmară din depărtare şi văzură că însuși 
contele Teleki împreună cu patru slujitori înarmaţi îl însoțeau, 
nemaiuvind astfel nici o îndoială. De mirare era că se îndrep- 
tau către Războieni și nu spre Uioara, după cum ere de așteptat. 


Îngrijorat să nu se întîmple ceva pe drum, Teleki a răsuflat 
ușurat cînd s-a văzut la curtea prietenului său. Nici nu şi-a dat 
seama că toată vremea a fost urmărit, dar nici n-a dat prilej să 
fie atacat. Îi povesti lui Csaky cele întîmplate, precum și sfatul 
pe care i l-a dat contesa în legătură cu Sinefta, dar acesta îl luă 
în ris ; 

— Va fi vrut să-i ia dînsa locul și tu nu ţi-ai dat seama. 
Oricum să n-o ucizi pînă n-o trimiţi şi la mine, ca să văd şi eu 
ce gusturi ai. 

— Mai curind treci tu pe la mine, şi dacă ţi-o mai plăcea ... 

— Te pomoeneșşti că te-ai săturat de ea şi-ţi pare rău de ce 
ai făcut ? rînji Csaky. 

— Asta nu, dar, așa cum arată acuma, numai dai doi bani 
pe ea. Plinge într-una şi nu vrea să se atingă de mîncare. Arată 
jalnic. 

— Silește-o să mănince! Fă cumva să se înzdrăvenească, 
ori de nu... Cu ăsta ce-ai de gind? arătă groful spre Marcu. 

— Deocamdată îl strecor prin hrubă la mine în castel, că 
de va fi fost careva pe urmele mele aici are să i se înfunde. Pe 
urmă am să aştept porunca prinţului, sau ce va spune Agnes. 
Pînă atunci și pe el trebuie să-l ţin pe mîncare și băutură. Cred 
că-i vremea să chemi citeva slugi să ducă „sacul“ pînă la șură... 

— Ce, eşti nebun ? Dacă vrei asta, îl tirim noi doi. cum om 
putea, căci altfel dăm în vileag legătura noastră de taină. 

— Atunci hai să-l ducem ! Am să mă simt mai ușurat după 
ce-l voi vedea zăvorit la mine în beci. 

— Bine, înșfacă-l ! 

Apucară unul de la un capăt și celălalt de la altul, după 
care, orbecăind prin beznă și suflind din greu, îl tiriră pină 
într-o şură. 

Florea şi Mihai făcură ochii cît cepele, nevenindu-ie să 
creadă că grofii înşişi cărau asemenea povară. 

— De ce n-or fi chemat vreun argat ? ! se nedumeri Mihai. 

— Înseamnă că sacul e prețios și le-a fost teamă să nu mai 
afle și alţii. Însă pentru ce l-au cărat în şură ? ! 

— la să ne dăm mai lîngă perete, poate deslușim ceva, și 
la nevoie ne repezim asupra lor, că nu-s decît doi și-i noapte. 

Pîndiră în tăcere o vreme si, cum nu se auzea nimic 
dinăuntru, Mihai, pierzindu-și răbdarea, trase spada și dădu 
buzna, iar Florea se tinu după el. 

Cu tot întunericul din sură, și Florea și Mihai își dădură 
seama că se aflau singuri. Mihai făcu e torță dintr-un somoiog 
de paie și scăpără din amnar, dar Florea îi strigă speriat : 

— Nu aprinde ! Ce, vrei să dăm foc la sură ? | 

— Ar fi fost rău? răspunde Mihai, dindu-și seama de 
pericol. 

Din bezna șurei, Florea zări că în partea celaltă mai era o 
potecă. 

— Proşti am mai fost, doamne, zise cl rizind. Puteam să 
așteptăm noi mult și bine. că groful a ieşit pe partea din faţă. 

— Hai după ei! 

—  Încotro ? 

Feciorii n-aveau de unde şti că se aflau chiar deasupra che- 
pengului ce acoperea hruba pe unde Marcu fusese tirît și mai 
apoi azvirlit în beci, asemenea unui sac. 


DOMNIA LUI ION-VODĂ 


CU TOATĂ  VIJELIA oamenilor comisului Melinte, au 
mai scăpat din prăpăd şi alţii, în afara Profiriţei. Printre ei se 
afla şi baba Irina, care pe dată s-a apucat să adune buruieni și 
ierburi de leac şi să-i descinte de sperietură pe cei mai slabi. 
Bieţii bejenari nu mai cutezau să umble prin codru ca pînă 
atunci, ci s-au cam tras în preajma bordeielor, care. oricum, 
erau mai la dos. Ciţiva copilandri mai răsăriţi fuseseră puși de 
strajă în depărtare, spre a vesti la timp o nouă primejdie. O du-, 
ceau ca vai de lume şi-și cam pierduseră nădejdea în zile mai 
bune. 

Așa-i găsiră bărbaţii ce fuseseră în „oastea lui Ion-Vodă“, 
care acum se întorceau acasă. De cum îl zări pe Toader, Profirița 
îi sări de git de parcă i-ar fi fost frate, dacă nu chiar soţ, fără 
a-i fi ruşine de cei dimprejur. Flăcăul, uluit la început, o strînse 
în braţele lui puternice, întîrziind s-o lase din îmbrăţișare. Mai 
apoi au plins cu lacrimi grele la groapa Măriucăi și a lui Simion, 
după care s-au întors împreună printre ceilalţi. Cu toții aveau 
de bocit pe cîte cineva și multă jale a fost vreo cîteta zile, pînă 
cînd viaţa i-a zgîndărit din nou, prin crudul ei adevăr. 

Cumplită foamete se prevestea, tocmai acum cînd iarna 
bătea la ușă. Era pe la sfîrșitul lui brumărel, cînd frunzele ară- 
mite începuseră a se învolbura printre crengile codrului. În alte 
vremuri, ori în alte părţi, omul gospodar își băga acuma bucatele 
în hambare. se uita zilnic la mustul dat în fiert și mai aduna 
cîte un butuc în așteptarea vîntoasei celei albe. Acuma era tim- 
pul cumetriilor şi a nunțţilor. dar pentru amăriţii de pribegi, ase- 
menea amintiri erau de mult uitate. Cu spaima-n suflet numă- 
rau frunzele ce mai rămăseseră prin copacii dezgoliţi şi numai 
in coaja ior își mai puneau nădejdea s-o scoată la capăt cu 

hrana, pînă la primăvară. Chiar şi sălbăticiunile codrului se cam 
trăseseră din preajma flămînzilor bejenari. 

Bărbaţii erau oameni în toată firea, foşti luptători, în stare 
să doboare un stejar cu numai cîteva lovituri de secure, dar 
acuma erau gălbejiţi și trași la faţă, de nu-i mai recunoşteai. 

— O veni ea o dată și domnia lui Ion-vodă, spre a ne face 
dreptate ! oftă Vasile Tugui, gospodar vestit odinioară pentru 
vrednicia lui pe ogoare. 

— Numai să fie asta pînă o da colţul ierbii, să căpătăm pă- 
mintul la vreme, ca să-l arăm şi să-l semănăm, spuse Neculai 
Buzatu, a cărui femeie și cei patru copii scăpaseră ca prin mi- 
nune din prăpădul comisului. 

— Oare de pe moșia noastră cine o fi strins holda ? întrebă 
într-o doară Paraschiv a lui Mitrofan. 

— Iacă vorbă ! făcu scîrbit Toderiţă. Cine altul decit dum- 
nealui, comisul Melinte ? Minca-i-ar corbii carnea și lupii oasele ! 
Ne-a ucis femei, copii, ne-a zdrobit ca pe tilhari şi acum se ghif- 
tuieşte la căldurică, lăcomind şi la ogoarele vecine lăsate de iz- 
beliște. 

— Da” ian stai, Toderiţă, sări Țugui. După dreptate, moşia 
boierului nostru i-a rămas jupîniței, de vreme ce bătrînul nu s-a 
mai întors şi s-o fi prăpădit prin lume, după cum se aude. Atunci 
se poate spune că ea-i megieșa noastră, și cu ea trebuie să ros- 
tuim lucrurile. 

— Aşa-i! Așa-i! încuviințară ceilalți cu ochii sticlind de 
licărul speranţei. 

— Barem ea n-o fi hapsină să lăcomească la pămîntul ce-l 
avem din moșşi-strămoși. Să ne dea îndărăt ce-a furat tătîne-său, 
adăugă Paraschiv. 

— Bre, oameni buni ! se impotrivi Neculai Buzatu. Singele 
apă nu se face | ! Să nu ne încredem în boieroaică. Uitat-aţi oare 
că din pricina noastră i-a pierit mama ? Să uite ea aceasta ? ! 

— Asta s-a întîmplat de mult, răspunse Țugui. Apoi fata a 
fost de față și a văzut cu ochii ei ce s-a întîmplat. 

— Să nu mai dezgropăm morţii, se băgă în vorbă şi Petre 
Juncu, care tăcuse pînă atunci. Să vedem ce crede Toderiţă, şi 
cum a zice el așa să facem ! 

Flăcăul se simţi tare stînjenit, fiindcă de vreo cîteva zile 
tot satul aflase că fata boierului stătea cu el în bordei, asemenea 
unei neveste legiuite. Nu el a silit-o, ci mai curînd ea a fost 
aceea care s-a ţinut de capul lui, chiar din ziua întoarcerii acasă. 

pPrăvădindu-se tot neamul lui Toderiţă, Profiriţa rămăsese sin- 
gurică şi neajutorată şi de cum s-a ivit flăcăul s-a şi lipit de 
dînsul, ca un cîine de pripas. Nu-i vorbă că şi inima îi dăduse 
ghu«s, dar nu într-atit pe cît o iubea Toderiţă, care și-ar fi dat şi 
ultima picătură de sînge pentru ea. A încercat să-i amintească 
viţa ci boierească și că nu se făcea să se mărite cu un răzeș, dar 
Profiriţa o ținea numai în lacrimi și oftaturi, juruindu-se că 
n-are să se întoarcă niciodată printre ai săi, iar de nu va vrea 
s-o ia de nevastă se va arunca în iazul ielelor. Tînărul a zimbit, 
căci știa prea bine că cel mai adînc loc din balta aceea abia de 
ajungea la briul unui om, dar se îngrijoră pe dată amintindu-și 
de Ilenuţa lui mos Precup. „Nu care cumva să dea peste vreo 
fîntină . . .« îşi zise el înfiorat. Apoi se mai ridicase şi necazul că 
el ar fi poftit o legătură pe viaţă și legiuită în fața lui Dumne- 
zeu, după cum era obiceiul din străbuni, dar bietul taica Iacov 
se stinsese de bătrînețe şi nimeni nu-i mai luase locul. Pînă la 
un sat vecin, cu popă, ar fi trebuit să străbată cale îndelungată 
spre marginea codrului, de cealaltă parte a Prutului, şi nu se 
încumeta. „Da' Măriuca s-a cununat cu bădița Simion“, spusese 
fata, auzind ce-l frămînta pe flăcău. „Dacă vrei să știi, chiar eu 
le-am făcut cununiţe de flori și am spus rugăciuni către cel de 
sus ca să-i urnească mai înainte de a intra în împărăţia cerurilor“. 
„„Nu zic nu, răspunse Toader. Pe lumea cealaltă, acolo sus, merge 
şi așa cum spui, dar pe pămînt, nu prea.“ „Nu-mi pusă, bădiţă ! 
se îmbufnase fata. Asta înseamnă că nu vrei să mă iei... că nu 
ți-s dragă.“ 

A fost prea mult pentru tînărul îndrăgostit. Nunta și-au 
petrecut-o sub privirile blînde ale soarelui de toamnă, care se 
trăsese printre crengile desfrunzite, spre a nu stingheri taina 
celor două ființe omenești. Nuntași le-au fost gîzele și păsările 
pădurii, ce se mai zbenguiau încă fără teama de iarnă. Nuni 
le-au fost stejarii din preajmă, ale căror frunze de aur au căzut 
tremurînde spre a face un culcuş moale pentru Făt-frumos şi 
Ileana Cosînzeana ai acelei păduri. 

___ Apoi, mai ruşinat s-a simţit Toader cînd şi-a adus femeia 
în bordeiul lui cel nou, săpat anume, cu dichis. Cei din jurul 
lor n-au scos o vorbă, socotindu-le fapta ca pe ceva firesc. Nu 
crau singurii ! Cu toate acestea, Toader a spus, ca din întîm- 
plure, că îndată ce se va putea să dea o fugă la popa de la Stoe- 
sesti, dincolo de Prut, în ţinutul Bîrladului, spre a se cununa în 
fața altarului. Pînă atunci cerură încuviințarea lui moș Ion 

Cosoabă, cel mai bătrîn om din sat, aşa cum făcuseră şi ceilalți. 
Era știut din vremuri de demult că atunci cînd rămînea satul 
fără popă se găsea cite un uncheș care să-i ţină locul în fața Ce- 
lui Preaiînalt. 

Acuma Profirita era nevasta lui Toader, şi unii s-au gindit 
că n-ar fi rău să se ducă împreună cu ea la comis şi să-şi ceară 
moştenirea şi toate drepturile ei de stăpînă a locului. Se auzise 
că hrăpărețul megieș se băgase peste averea vel-armașului. 
Toader însă nu se învoi nici în ruptul capului, ca să nu-și închi- 
puie Profiriţa că anume pentru aceasta o luase de nevastă. 

— Ce să mai zică, bre Toderiţă ? făcu Ţugui. Să împartă 
moșia cu noi şi să intre în obstea noastră, ca pe vremea cînd nu 
erau boieri prin partea locului. 

— Și așa, dacă vine domnia lui lon-vodă, pămînturile se vor 
lua de la toţi și om munci de-a valma ! zise cu hotărire un sfri- 
jit căruia i se mai zicea „ţinţaru“. | 

— Da” ce crezi tu că măria-sa lon-vodă n-o avea și el boie- 
rii lui ? i-o întoarse Neculai Buzatu, cîrcotaș ca totdeauna. Așa-i 
rînduită lumea, și nu s-o schimba nicicînd. 

— Ce ne sfădim atita ? sări Ţugui. Să vedem ce spune şi 
jupînița, care pînă una-alta încă mai este stăpîna moșiei. 

— Oare să se învoiască ? se îndoi Juncu. 

— Are dreptate Țugui, încuviință Paraschiv. Du-te Tode- 
riță și-ți întreabă nevasta ! i 

— Du-te! Du-te ! 

Cum era de asteptat, Profirița se învoi pe dată să facă drep- 
tate oamenilor în mijlocul cărora trăia de atîta amar de vreme. 
Îi cunostea pe toți după nume, și mic și mare şi tînăr şi bătrîn, 
şi mai cu seamă îi îndrăgea. Aproape că și uitase că era neam de 
boier de cînd bărbatu-său era un răzeş, şi judeca asemenea lui. 
Făgădui să înapoieze pojoritenilor întreg pămîntul pe care-l îl 
avuseseră, așa cum era trecut în cărţile de la domnia lui Vodă 
Alexandru cel Bătrîn și Bun, ba dacă nu le-ar fi fost îndestul, 
le-ar mai fi dat, căci pentru ea și omul ei ajunge, slavă domnu- 
lui ! Cu ei avea să-și muncească moșia, dar și cu cei din Crăciu- 
nești, care, deși nu se băjeniseră, tot năpăstuiţi fuseseră în vre- 
mea tatălui ei, vel-armașul. 

Zvonindu-se că se vor întoarce la casele lor din vatra sa- 
tului părăsit și că Profiriţa va fi în locul hapsînului armaș, bucu- 
ria ţăranilor nu mai cunoscu margini. Se îmbrăţțișau unii cu 
alții, ştergîndu-şi lacrimi de bucurie, chiar și bărbaţi în toată 


28 


firea. „Asta-i adevărata domnie a lui lon-vodă !* ziceau unii. 
Cind a veni măria-sa, ne-a da pildă şi altora!“ se fuduleau 
altii si numai astfel de vorbe se auzeau peste tot. 

` Mai bine de o săptămînă a ținut căratul întregului calaba- 
lic din pădure, măcar că nu mai rămăsese mare lucru, mai pe 
la nimeni. Întîi şi întîi, trebuiau conduşi Toderiţă şi Profiriţa 
la curte, bărbaţii luîndu-și furcile şi topoarele, ca la răzmeriţă. 
Dar trecînd prin satul ce fusese înfloritor altădată, un val de 
miînic fi cuprinse pe cei mai mulţi. Nu vintul, arșița și ploile 
măcinaseră așezarea, cît prăpădul şi dușmănia comisului Me- 
lint». Se ştia însă bine că şi înaintașii lor păţeau deseori aşa 
ceva, mai cu seamă din partea tătarilor, şi numai în doi-trei 
ani satul înflorea la loc, din aceeași cenușă, ba mai frumos ca 
înainte. 

Cît despre curtea boierească, n-aveau ce să spună, aflînd-o 
într-o stare mai acătării. Ba mai dădură şi peste citeva slugi, 
alături de bătrînul vechil Arvinte. Acesta cum o văzu pe Profi- 
rita se înspăimiîntă ca de o arătare venită din altă lume. Își făcu 
cruce scuipînd în lături de trei ori, ca nu cumva să fie vreo 
strigoaică. 

—— Nu te teme, moş Arvinte, rise ea. Sint eu, în carne şi 
oase. 

— Îmbrācată țărăneşte, jupîniță ? ! 

7 — Iraaa, moşule ! Dacă ai şti matale că am purtat straie 
și mai ponosite decît astea... Mie însă îmi plac, fiind mai sprin- 
tene decît cele boiereşti, atît de împopoţonate. 

Tare se mai cruci bietul slujbaș, ba-i spuse pe șleau că 
după ştirea lui trebuia să fie moartă. 

— Dar au să vină și dumnealui, vel-armașul, şi cocoana ? 
întrebă vechilul. 

— Din păcate, nu! răspunse oftînd Profirița. Barem pe 
mămuca am s-o aduc s-o îngropăm aici, dar bietului tătuca, 
cine stie pe unde îi vor fi albind oasele... 

— Dumnezeu să-i ierte ! şopti moșul, dîndu-i o lacrimă în 
colțul genelor. Cu mine s-au purtat omeneşte. 

'"— Da să lăsăm morții, moş Arvinte, şi nu mi-o lua în nume 
de râu, că eu am venit cu alte treburi. De odihna lor ne-om ţine 
mal pe urmă. Poftesc acuma, degrabă, să ştiu cum stai cu hol- 
dele de anul acesta. Ai strîns ceva prin: hambare ? 


__— De, nu pot zice că nu, dădu din umeri stingherit Arvinte. 
Din păcate însă nu prea avem. 

Răzeşii din jurul Profiriţei ciuliră urechile, dar tăcură, ne- 
fiind cuviincios să se amestece în treburile jupiniţei. Ea era 
stăpîna ! 

— Dacă te ferești cumva de oamenii aceștia, zise deodată 
tînăra femeie, să n-ai teamă, că uite, dumnealui îi bărbatu-meu, 
arătă ea spre Toader. 

— Matale șuguiești cu mine, jupîniță, zimbi strîmb vechi- 
lul. Vrei să mă faci să cred că un țăran are să ne fie stăpinul ? 

— Da! Acesta-i adevărul gol-goluţ și te poftesc, moșule, 
să Îl asculţi ca și pe tătuca. Acuma spune de bucate ! 

Tare s-a mai uluit moșneagul de asemenea năstruşnicie ce-i 
îndruga fata fostului stăpîn și încă nu-i venea a crede. Totuși, 
la porunca ei hotărită, începu a înşira cu glas domol : 

— O parte se află în hambar, cîte ceva am băgat la grop- 
niţe, însă grosul i l-am dus comisului Melinte, zicînd că el se 
îngrijește de moşie, din. porunca stăpînului. 

— Bine, moș Arvinte! făcu Profiriţa săltîndu-și fruntea. 
Pînă comisul are să ni-l deie înapoi, tot grîul, sau ce-a mai luat, 
am hotărît să le dai din hambare oamenilor ăstora care mor de 
foame și au copii și bătrîni nevolnici cu ei. Ni-l dau înapoi la 
toamna viitoare, după ce-or avea și ei ce strînge. 

Vechilul încercă s-o tragă deoparte pe fată, gîndind că dă- 
duse o asemenea poruncă nesăbuită numai de teama ţăranilor 
ce-o însoțeau, dar nu fu chip. Văzînd că avea de gind să risi- 
pească şi bruma de grîu şi mei ce se afla în hambar, îşi zise că, 
de bună seamă, tînăra lui stăpînă se va fi scriîntit la minte. Nici 
nu era de mirare, cîtă vreme se fudulea că era măritată cu un 
țărănoi. Se bucură în gînd că nu mai pomenise și de gropniţa 
tainică, unde se ascundeau bucatele pentru vremuri de restriște, şi 
se hotări nici să nu spună, căci fata, fic că uitase, fie că nu știa 
de acest ascunziş. , 

Sătenii dădură peste două căruţe ce mai rămăseseră la curte 
şi, cum nu erau vite de povară, se înhămară ei, trăgîndu-și hrana 
pînă în sat. 

— Ne vom întoarce şi vom chema la judecată pe hulpavul 
boier-comis ! răcni Ţugui ridicînd pumnul, în vreme ce ieşea 
pe poarta cea mare a conacului în fruntea celorlalți. Să n-ai 
teamă, jupiîniţă, că facem noi dreptate pentru o orfană ca 
matale ! 

— Să răspundă ! Să fie judecat ! strigară şi alții. 

Profiriţa privi cu duioşie în urma lor şi-i spuse lui Toader : 

— Poate că ar fi fost mai bine să fi rămas cu toţii aici. De 
bine, de rău, s-ar mai fi găsit unde să stea pînă la primăvară, 
că la ei n-am văzut să fie casă întreagă. 

— Nici să nu te gîndeşti, răspunse bărbatu-său. Din nimic 
şi tot au să-şi facă un acoperiș, dar numai acolo, în sat la noi. 

După vreo cîteva zile, moş Arvinte se înfățișă la curtea co- 
misului, purtind vorba stăpînei celei noi de a i se înapoia ce i 
se cuvine din holda anilor strînși de domnia-sa. Fiind de neam 
mai ales decît Melinte, tînară boieroaică a socotit să-i ceară 
dreptul nu sub formă de rugăminte, ci mai mult ca o poruncă, 
dar Arvinte n-avea de gind să-i spună întocmai comisului. Era 
încredinţat că sosise sfîrşitul lumii, de vreme ce se întîmplaseră 
asemenea năstruşnicii. Apucase să-i spună bărbatului Profiri- 
tei „boierule“. Însă acesta i-o retezase scurt: „Să știi, moșule, 
că cu nu-s boier şi că neam de neamul meu tot răzeși am fost 
şi ne fudulim cu asta, mai dihai decit cu boieria. Și să mai afli, 
matale, că s-a poruncit rinduială nouă, pe dreptatea celor orop- 
siți. Asta este domnia lui Ion-vodă, şi se va întinde pe tot con- 
giurul ţării, nu mai tirziu decît pînă-n primăvară.“ > 

N-a priceput mai nimic bietul moșneag, și pentru aceea pof- 
tea deslușire de la dumnealui comisul, care era cu mult mai 
luminat. 

— Sărut dreapta, boierule ! zise Arvinte de cum i se înfă- 
țișă, scoţindu-și cușma. Am venit la domnia-ta... dar să stii 
că nu-i a bună, jupîn comise. 

— Am auzit şi eu cîte ceva, măi Arvinte, drept îi că s-a 
abătut marc necaz pe la voi ? ` 

— Întocmai, cinstite comise. Nici nu-i de crezut. 

— Bre, da’ chiar îi fata boierului, cea care a venit ? E Pro- 
firita ?... Să nu fie vreo matracucă ce-i seamănă și vor fi adus-o 
mocofanii să te amăgească. 

— Vai de mine, boierule, dar o știu de cînd era de-o șchioapă. 
Acuma, ce-i drept, s-a mai împlinit de cînd îi măritată cu ră- 
zeșul ei, dar mă jur că ea este. 

— Na, că asta n-am mai pomenit. S-o răsuci în groapă ră- 
posatu vel-armaş, de va fi avînd vreuna. Cine a mai auzit o 
astfel de împărechere ? Încai, de n-am avut parte să mi-o fac 
noră, iacă ce s-a ales de ea! I-a bătut Dumnezeu, că prea se 

ţineau cu nasul pe sus, și Coste, dar mai ales Ilisafta. Şleahtic 
pofteau dumnealor, nu boier de ţară ca răposatul meu fiu. Dum- 
nezeu nu bate cu ciomagul ! 

— Doamne iartă-mă cucoane, da' s-a întors lumea cu fun- 
du-n sus, oftă vechilul încă nedumerit. 

— Nu te teme, bre Arvinte, s-a întoarce ca la loc. Spune 
mai bine ce vînt te aduce. Nu cumva vrei să intri în slujba mea ? 

— De s-ar putea ... mai c-așs vrea. 

— Atunci ? 

— M-a trimis stăpîna să-ţi spun să dai domnia-ta îndărăt 
tot ce-ai strîns în lipsa alor ei şi să opreşti numai cit socoţi că 
ţi se cuvine pentru osteneală. 

— Apăi, cu adevărat că-i zăludă fata asta, se mînie comisul 
scrîșnind din dinţi. Zi-i să-și bage minţile-n cap şi să-şi pună 
pofta-n cui, de nu vrea să fac cu rînduială la voi, așa cum se 
cuvine cînd un megieș își pierde minţile. Cit despre ţărănoii 
ei neobrăzaţi, să le spui că am poruncit ca nu cumva să mai dau 
de ei, cind oi trece pe acolo, că-i fac una cu pămîntul. Mișeii! 
A dracului sămînţă de oameni ! Am crezut că i-am stirpit şi ei 
răsar mai apoi ca ciupercile după ploaic. Dumnezeii lor de 
mocofani ! 

Arvinte ascultă tăcut, dar nu părea mulţumit. 

— Să mă ierți domnia-ta, comise Melinte, da' n-oi putea 
să spun totul. 

— Ei bine, am să vin eu! 

— Oricum, tot n-am înţeles . .. ce-i cu domnia asta nouă? A 
ajuns biata ţară ca vai de lume. Cînd te culci seara ai un voie- 
vod, iar dimineața ... altul ! 

— Astea-s numai scorneli ţărănbşti. Au ei pe un răzvrătit 
prin părţile Prutului, dar oștenii domniei le împuţinează puterile 
pe zi ce trece, așa că nici gînd de „domnia lui lon-vodă“. Ar 
vrea ei, mirlanii, dar în veci n-are să se întimple așa ceva pe 
lumea asta. 

Vechilul făcu calea-ntoarsă, dar nu-i spuse Profiriţei des- 
pre toate amenințările şi sudălmile lui Melinte, ca să nu facă 
și mai mare vrajba. Tot se aștepta el ca viforosul comis să dea 
o raită pe la ei, să vadă cum s-a riînduit orfana și cum va fi... 

În scurtă vreme, Pojorita începu a prinde viaţă ca şi-n alte 
dăţi, căci hărnicia răzeșşilor nu cunoștea margini. Totodată şi 
curtea boierească se schimbase şi fremăta de mulțimea ţăranilor, 
care de îndată ce aveau o clipă de răgaz se repezeuu să dea o 
mînă de ajutor, fie în ogradă, fie pe ogoare, după cum trebuia. 

Asa ceva nu sc mai pomenise de cînd lumea și satele de 
prin împrejurimi prinseră a vorbi mai cu temei despre „domnia 
lui lon-vodă“ ca de ceva adevărat. Numai că asta nu era pe pla- 
cul comisului, care se hotări să dea o ruită pe la curtea răposa- 
tului vel-armaș. Era tocmai sărbătoarea sfintului Andrei, cu 
care se încheie luna lui brumar şi gospodarii îsi cam isprăviseră 
treburile, trăgîndu-se la iernat. 

' — Bine te-am găsit, jupîniţă Profiriţo, făcu cl cu glas mie- 
ros, prefăcîndu-se tare bucuros că o vedea. la te uită, mai să 
nu te cunosc, într-atiît de frumoasă te-ai făcut. Sărucu' Tomiţă ! 
oftă el. Ce fericit ar fi fost să-i fi fost soață. 

Protiriţa îl pofti în odaia de oaspeţi, poruncind să fie omenit 
cu ce se mai găsca în toată sărăcia ei. În acelaşi timp îi trimise 
vorbă lui Toader, să vină şi el. Bărbatu-său meşterea ceva pe 
ia un hambar, laolaltă cu slugile și cu vreo doi țărani, dar lăsă 
pe dată totul și se îndreptă spre casă. 

După ce se tolăni într-un jilt, comisul nu mai avu prea 
multă răbdare și spuse rînjind : 

— Nu care cumva ești nemulțumită de felul cum am avut 
grijă de moşia voastră ? Dumnezeu să-i ierte pe răposaţii ma- 
tale părinţi, că tare au mai fost cumsecade și cît au dorit ei, săr- 
manii, să ne încuscrim ... 

Profiriţa însă nu-și amintea să fi fost vorba de o asemenea 
încuscrire, dar îi dădu pace, prefăcindu-se că niti n-a luat 
seamă la spusele lui. Îi răspunse numai la întrebare : 

— Ce să zic, jupin comise ? De atita grijă... nici ce mînca 
la iarnă nu mai am. 

"— D-apăi de, draga tatii, cine te-a pus să risipești griul pe 
mocofanii de ţărani ? Oricît le-ai da, ăştia nu se satură nicicînd. 
De foame însă n-ai să mori, că am să te iau cu mine. Tot era 
să-mi fii noră ! 

_— Nu-mi aduc aminte despre așa ceva, boierule, i-o reteză 
fata, Şi apoi, eu îs femeie măritată și omul meu mi-o purta de 
grijă. 

— l-auzi colo! făcu Melinte pe neștiutorul. O fi vreun 
boier velit, ori vreun lcah ? rînji el, vrînd a-i da peste nas peh- 
tru ifosele de altă dată ale răposatei jupinese. 

"— Nici una, nici alta. li răzeş şi mă mîndresc cu el, că-i 
harnic şi viteaz, dar mai cu scamă că mă iubeşte. De fapt are 
să vină să-l cunoşti și domnia-ta. 

-— Una ca asta n-am să cred nici în ruptul capului, dragă 
Profiriţă. Se vede că, trăind- printre ei, te-or fi schingiuit să pri- 
meşti asemenea însoţire. Dar îi pun eu.. 

— Ba să faci bine matale, boierule, să-ţi vezi de treabă și 
să mă laşi pe mine-n pace. Nu vrei să-mi dai ce mi se cuvine... 
păstrează ! Să-ţi fie de îngropăciune ! se miînie ea. 

— Aracan de mine, că amarnică te-ai mai făcut! se răsti 
comisul. Da’ eu să ştii că nu-s dus de multe ori la biserică! 

Tocmai atunci se ivi și Toader, ţinind în mină toporișca cu 
care lucrase. 

— M-ai chemat ? îsi întrebă nevasta. 

- . — Lipseşte pe dată, mişelule! 'Ţopirlane ! răcni Melinte, 
făcînd un pas către el. II 

.— -Binişor, boierule, că nu-s moșneag, ori babă, cu care 
ştii domnia-ta să te baţi, cînd nu sînt alţii mai în virtute ca să 
ți se impotrivească. Stai locului, că eu am fost chemat aici de 
Profiriţa. 

„— Auzi, neobrăzatul ! Profiriţa ? Da’ cc, mă ? ai crescut 
porcii cu ea ? se înroşi de miînie comisul. , 

— Jupine ! sări și fata. Te afli în casa mea ṣi nu-ti îngădui 
să te porţi astfel cu bărbatul meu ! 

— Bărbatul tău ?!... Căţeaua dracului! răbufni boicrul. 
Te ţineai cu nasul pe sus că băiatul meu nu era de neam mare 
ca al vostru şi acum te tăvălești cu ţărănoii ? 

Toader nu-i mai lăsă putinţă să continuic. Năpustindu-se 
asupra lui îi trăzni un pumn în coșul pieptului, doborindu-l: Se 
ferise anume să nu izbească cu securea spre a nu face moarte 
de am, măcar că nemernicul ar fi meritat-o. Apoi era şi Profirița 
de. faţă, şi n-ar mai fi vrut să-i aducă aminte de singerările din 
trecut | 
. — Scoală, jupin-comise, şi hai cu mine afară ! Nu te mai 
răţoi la femei, dacă ești bărbat. Hai să ne socotim în luptă 
dreaptă care pe care şi. . Dumnezeu m-o ajuta să stirpesc o 
spurcăciune ca tine. | 

Vestea sosirii lui Melinte la curte se dusese ca fvigerul pină 
în Pojorita şi cu toţii își lăsară treburile, dînd fuga la conac. 
Le ea teamă ca nu cumva să pățească ceva jurinița lor. 

Comisul se ridică cu greutate și trase spada înjurînd, dar 
văzind' mulţimea oamenilor ce-l așteptau *n ogradă se potoli, 
fiindcă era numai singur, şi o băgă iar în teacă. Întoarse spateic 
şi dădu să iasă. _ 

— Să-ţi vie numele, boierule ! íi urâ botjocoritor Toader, 
văzîindu-l că dă bir cu fugiţii. - 

— Pe tine, tirfa dracului, se întoarse comisul spre fată, am 
să te pun sub epitropie ! şi ieşi furios. 

Toader vru să se repeadă iarăși asupra lui, dar Profiriţa îl 

apucă de mînă. 

— Lasă-l în pace ! Are să dea el socoteală altă dată, pentru 
vorbele lui spurcate. 

— Am să i le vîr pe gît înapoi ! scrîșni bărbatul. 

În vremea asta, boierul trecu semeţ, călare, printre oamenii 
care huiduiau în gura mare, măcar că în sufletul lui tremura 
de frică. Țăranii erau tare nedumeriți pentru ce lăsase Toader 
să plece jivina de comis, si numai un semn.să le fi făcut, prafub 
s-ar fi ales de ucigașul neamurilor lor. 

— Să mergem după el şi să-i dăm foc la casă! răcni bătă- 
iosul Țugui. 

Erau sã se repeadă cu toții într-acolo, dar, ivindu-se Toader 
în prag, se opriră să-l asculte. 

— Daţi-i pace, fraţilor ! spuse el cu glas domol. Are să vină 
şi vremea aceea cînd nimic nu se va mai alege din gospodăria 
lui, där acum să-l lăsăm. 

Pînă după Sfîntul Nicolae nici o veste nu se fhai auzise de 
la furiosu] comis, iar sătenii credeau că vor fi uitaţi, barem 
pîină-n primăvară, cînd, de bună seamă, aveau să se înfrunte 
cu el pe ogoare. S-au înşelat însă, căci într-o noapte izbucni fo- 
cul la curte, cuprinzînd și bruma de nutreţ ce mai rămăsese 
pentru cele două vaci, scăpate cu viață pînă atunci. Pojarul s-a 
întins cu repeziciune, încît abia dacă au mai apucat să scape 
ce era suflare omenească. Ţăranii se repeziseră cu mic cu mare, 
cărîrid apa cu găleţile ori chiar în pumni, dar totul a fost prea 
tirziu. Din falnica gospodărie a vel-armașului, în scurtă vreme 
n-a mai rămas decît un morman de cenuşă fierbinte și bîrne 
afurnate.. 

— Arde satul ! răcni deodată o femeie. 

Ca la o poruncă, întoarseră cu toţii capetele spre aşezările 
lăsate de izbelişte, numai cu bătrîni nevolnici şi copii. Un fior 
străbătu mulțimea răzeșilor, văzînd pălălăile uriaşe înălţin- 
du-se pînă la cer. Focul fusese pus de jur împrejur şi nu mai 
încăpea nici o îndoială în privinţa vrăjmașşului care o făcuse. 

— Asta-i mina lui Melinte! răbufni Paraschiv al lui 
Mitrofan, săltindu-și ameninţător furca înspre conacul boierului. 

Se repeziră să scape viața celor rămași acasă, fiindcă de 
stins pojarul nu putea fi vorba, atit de mare era prăpădul. 
Din nou rămaseră bieţii pojoriteni fără adăpost în plină iarnă. 

— Ei, acum ia să ne încălzim şi noi olecuţă la comisul 
Melinte, oameni buni ! strigă Ţugui la tovarășii lui rămași cu 
privirile aţintite asupra jarului. 

— Da, da! Să mergem la el să-i dăm foc! Să ardă ca 
șoarecii, netrebnicul ! strigau, care mai de care. 

Nimeni n-ar mai fi fost în stare să-i oprească în minia 
lor. Ca la un semn dădură năvală, cu mic cu mare, de-a dreptul 
peste ogoarele dintre cele două conace. Era întreaga suflare a 
satului, bărbaţi, femei, copii, la care se mai adăugaseră și cîțiva 
megieși veniţi în ajutorul îndrăgitei lor boieroaice, Profiriţa. 

Zărind mulţimea dezlănţuită, Melinte porunci slujitorilor 
înarmaţi, care abia se întorseseră după mişeleasca lor ispravă, 
să intre cu toţii în casă şi să proptească pe la ferestre sacii cu 
nisip. Erau pregătiți anume pentru asemenea împrejurări, dar 
nu fuseseră folosiți pînă atunci decit împotriva tătarilor. Apoi 
traseră zăvoarele și își pregătiră sîneţele, așezindu-și praful de 
puşcă la indemină. 

— Trageţi în oricine ar fi! porunci comisul. Nici o milă 
pentru mocofani ! 

Ceilalţi slujitori şi robii ţigani o apucaseră la sănătoasa. 
Fără a fi opriţi în vreun fel de către ţăranii înfuriaţi. Ba unii 
se alăturară îndată răzvrătiţilor, avind a plăti destule nedrep- 
tăţi îndurate de la hapsînul lor stăpîn. 

— Opriţi-vă, fraţilor ! strigă deodată Toader cu voce tună- 
toare, şi fu ascultat pe loc. Nu putem cuprinde casa cîtă vreme 
ci au sîneţe şi stau la adăpost. Să ne ferim de plumbi ! 

Dar nu isprăvi bine vorba că se și auzi un pocnet, urmat 
de un vaiet ascuţit. 

— Aţi văzut? reluă Toader; Căraţi snopi de paie împre- 
jurul conacului şi nu ieșiţi la vedere! Femeile şi copiii să se 

tragă mai în spatele nostru, iar noi, bărbaţii, să ne aținem cu 
furcile ca să nu ne scape nici un guzgan de acolo ! 

Acoperiţi de întunericul nopţii, fiecare se strecura cu cite 
un braţ de paie şi le arunca pe lingă zid, căutind să se ferească 
de plumbi. Din cînd în cînd mai striga cite unul de durere, 
dovedind că ţintaşii nu prea greşeau cînd zăreau vreo mogil- 
deață în bătaia sîneţei. 

Cînd socoti că treaba era gata, Toader strigă cît îl tinu 
gura : ; 

— Daţi foc! Să pirlim porcul mai înainte de Ignat, că 
nu-i nici un păcat ! 

Un val de glasuri descătușate răspunse la poruncă si în 
numai cîteva clipe vîlvătăile jucăuse începură a se prelinge pe 
lîngă acoperiş, înălțîndu-se către cerul vinețiu, acoperit de nori. 

— Staaaţi, oameni buni ! se auzi vocea prefăcută a comi- 
sului. Să ne înţelegem, se rugă el. Ce vreţi de la mine ? 

Ticălosul o luase cu vorba bună nemaivăzind nici o altă 
scăpare, căci împotriva focului n-avea cum să lupte. 

— Trageţi-vă din lumina flăcărilor, strigă Toader, ca şi 
cum nici nu l-ar fi auzit pe comis. 

Cîţiva slujitori aruncară armele și se năpustiră îngroziţi prin 
foc, dar își găsiră moartea în furci, căci nu mai era loc de 
îndurare pentru nimeni. 

— Îndurare, creştinilor ! răzbi încă o dată glasul înspăi- 
mintat al boierului. Mare păcat vă faceţi în fața lui Dumnezeu, 
dacă ardeţi de vii oameni botezați ca şi voi. Iertare !... 

— Că ai noștri n-or fi fost botezați, boier-comise! răs- 
punsc în batjocură un ţăran. Tu, cîine, ai dat focului prunci și 
bătrîni neputincioşi. De ei nu ţi-a fost milă ? Doar creştini erau 
cu toții! 

— Are să se milostivească de el Scaraoţchi, pe lumea 
cealaltă, adăugă altul și chiotele mulțimii acoperiră strigătele 
deznădăjduite ale comisului Melinte. 

Deodată se zări trupul mătăhălos al boierului rostogolin- 
du-se prin flăcări, încercînd să scape. În preajmă se afla Vasile 
Cociorvă, un om blind și milos, care nu se prea băga în vorbă 
cu ceilalți și parcă anume îl va fi ales Melinte, că tocmai 
în dreptul lui nimerise. 

— Nu-l scăpa, Vasile! răcniră mai mulți, temindu-se ca 
nu cumva acesta să-l lase să fugă pînă să se apropie alții. 

Cociorvă tresări şi, parcă fără voia lui, întinse furca spre 
fugar, împingindu-l înapoi în flăcări. 

— Așa, măi frate ! încuviinţă Paraschiv, care sosise , gifi- 
ind lingă comis şi-l mai rostogoli o dată în jăratec. Ca pe porc, 
măi ! Dumnezeii cui l-o făcut de boier ! scrișni el înciudaţ. 

L-au acoperit apoi cu paie, pînă ce din Melinte n-a mai 
rămas decît un morman de cenuşă, prin care mai sfiriiau zgîr- 
ciurile ciolanelor. O miasmă de carne arsă străbătea către nă- 
rile celor de faţă, dar lor nici nu le păsa, gustiînd din plin 
simţămintul de ușurare al răzbunării. Așa i-au găsit zorile 
mohoriîte de iarnă, și nimeni nu simţise frigul nopţii. În cele 
din urmă însă începură a se îngrijora de vremurile ce aveau să 
vină, așteptindu-se la un iernat anevoios, dar și la ceea ce ar fi 
putut să păţească din partea slujitorilor domnești ori a boie- 
rilor vecini. 

— N-are să mai vină pe aici nici o liftă boierească! îi 
linişti Toader. Goliţi hambarele şi luaţi tot ce vă trebuie, că 
din pămîntul şi munculiţa noastră au fost adunate toate astea. 
Ne-a supt ca o lipitoare, spurcăciunea! Asta-i porunca lui 
lon-vodă, ca să ne facem singuri dreptate. Pînă una-alta, vom 
lua iar calea codrului, că acolo-i casa noastră pină la primăvară. 

Cu toţii încuviințară spusele lui Toader, socotit fără tăgadă 
drept căpetenia lor. 

— La pădure, fraţilor ! La noi acasă ! strigau care mai de 
care, năpustindu-se asupra coşarelor și acareturilor boiereşti. 

“Abia după ce luară cu ei tot ce socotiră a le fi de trebuinţă, 
lungul șir al băjenarilor se pierdu în depărtare. Toader porunci 
aprinderea a tot ceea ce mai rămăsese, străjuind, împreună 
cu cîţiva flăcăi, ca nici urmă să nu mai rămînă din conacul 
comisului Melinte. 

— La primăvară om băga plugurile peste locul ăsta bles- 
temat şi binecuvîntarea muncii îi va, spăla păcatele, mormăi 
Toader ca pentru sine şi dădu să plece. 

Atunci își zări nevasta, pe care o credea rămasă acasă. 

— Doar n-ai fost aici toată noaptea ? ! se miră el. 

— Ba cum de nu, bădiță ? Da’ ce, eu n-aveam nimic de 
răzbunat ? se alintă Profiriţa. 

— Ei, păi aşa putem spune că ne-am răcorit amindoi, zimbi 
Toader cuprinzind-o pe după umeri. 

— De bună-seamă, se lipi fata de el, şi tocmai bine, fiindcă 
am a-ți da o veste : ai să fii tată ! ! 

_A trebuit să-i mai spună o dată, pentru ca Toader să. se 
iner redințeze că n-a înțeles greşit, după. care dădu un chiot de 
bucurie, haiducește, făcindu-i pe mulţi să se întoarcă din drum, 
ba 'stringînd mîna pe furcă, neștiind ce se întîmplase. 

— O să am un flăcău, spuse el mai domolit către cei de 
lingă el. 

— Aşa să fie ! răspunseră tovarășii lui şi-l săltară pe braţe, 
în vreme ce Profirița îşi muşca sfioasă colțul broboadei,. ple- 


cindu-și privirea. 


CASTELUL DIN UIOARA 


LUMINA ZILEI PĂTRUNDEA CU ZGIRCENIE prin fe- 
restruica zăbrelită de deasupra capului. Osteneala şi mai cu 
seamă lipsa de aer cît stătuse înghesuit în sac îl făcuseră să 
nu se mai poată ține dirz și, fie că-şi pierduse simțirea, fie că 
adormise, nu şi-a mai dat seama cînd a fost cărat prin hrubă. 
Acum, deschizînd de-a binelea ochii, bănui că trebuie să se afle 
pe undeva în castelul acela al lui Teleki, despre care se vorbise 
la Micoşlaca, desigur într-o pivniţă, dacă nu chiar temniţă. Îi 
păru însă bine că nu mai fusese cetluit şi că se putea mișca în 
voie, măcar că odaia era cam strimtă și cu miros puternic de 
mucegai. Aducîndu-și aminte de cele petrecute, nu se îndoia 
că zilele îi erau numărate, de nu va încerca fără zăbavă să 
scape. Zărind. un codru de pîine lîngă un ulcior cu apă, căpătă 
diatr-o dată mai mult curaj. Cel puţin n-aveau de gînd. să-l 
lase să piară de foame și de sete. Începu să mestece pe îndelete 
și să soarbă cîte o înghiţitură, ştiind că nu era bine să se lăco- 
mească după un post așa îndelungat. Adevărat că piinea era 
cam cleioasă, şi acră, însă nespus de trebuitoare, dacă voia să se 
impotrivească morții. 

Uşa de stejar, ferecată, nu putea fi spartă cu nici un chip, 
aşa că-şi mută gîndul de la ea, dar nici ferestruica nu-i dădea 
vreo speranță, fiind şi ea prea înaltă ca să poată ajunge la ea, şi 
prea mică spre a se putea strecura prin ea. Oricum, temniţa i 
se păru mai. omenească decît cea pe care i-o hărăzise Iulia . 
Ot.!, Își jurase să nu se mai gîndească la ea, dar era cu nepu- 

tință, căci era cuprins de un cumplit dor de răzbunare. Cu mîi- 
nile lui ar fi vrut s-o strîngă de git și să-i soarbă groaza din 
ochii speriaţi, cind avea să-şi dea duhul. Da! Trebuia să mai 
dea o dată faţă ! 

Un scirțiit de ușă, alături, îl făcu să tragă cu urechea, și 
desluși vocea unui bărbat: „Jesus-Măria ! Sîneftă, doar n-ai 
bolunzit ? ! Te pomenești că ai vrut să te spinzuri ? !“ 

Marcu tresări. „Asta nu-i rău !“ își zise, frecîndu-și pal- 
mele bucuros. Se îngrijoră însă, dindu-și seama că nefericita 
ar fi vrut să-și curme firul vieţii. Dar aceeaşi voce urmă : „Tu, 
copilă, ia şi mănîncă ceva, că ţi s-o usca inima-n tine de nepu- 
tinţă. Nu te amări dintr-atita, că așa-i de cînd îi lumea.“ 

Se vedea cît-colo că paznicul care-i vorbea era un ungur 
ce trăise printre români, de le cunoștea atit de bine graiul. 
Ba i se simţea în glas şi oarecare mingiiere, povăţuind-o mai 
departe : „Nu faci bine că-l miînii pe domnul conte, că din cite 
am aflat are de gînd să te sloboadă. No, hai și miîncă !“ Nici 
de data asta însă nu se auzi vreun răspuns. 

După ce scirțiitul uşii îi dădu de ştire că păzitorul plecase, 
îi păru rău că nu s-a repezit cu pumnii în ușă să-l facă să treacă 
şi pe la el, dar pe urmă îşi zise: „Mai bine să vorbesc şi eu cu 
Sinefta.“ Se apropie de gaura cheii şi începu să strige : „Sinef- 
tăăă ! Sineftăăă ! Mă auzi ?% Mai încercă de cîteva ori, dar nici 
un răspuns. 

Așteptă o vreme proptit de pervazul uşii, nădăjduind să 
fie şi cl cercetat de careva, barem cînd i se va aduce piinea 
şi apa, dar zadarnic. Nimic nu se mai auzi o bucată de vreme, 
în afară dc chițcăitul guzganilor, care mișunau prin apropiere. 
De-ar fi avut la îndemină măcar un par ori o scîndură, aşa 
slăbit cum era, i-ar fi prins bine. Așternutul lui însă cra un 
braţ de paie mucede și nimic mai mult. 

După o vreme auzi nişte pași, şi.i se părură că erau mai 
mulți. „Acum vin după mine !“ se învioră el, neștiind dacă tre- 
buia să se bucure ori nu. Se înşelase însă, căci veniseră tot la 
fată, și auzi din nou vocea îmbietoare a paznicului : No, uite 
c-a venit și nana Varvara, ca să vezi că nu-ți vrem răul!“ 
Îndată se auzi şi vocea femeii: „la, draga mamii, și îmbucă, 
să prinzi putere ca să poți merge acasă. Domnu’ conte a făgă- 
duit că-ți dă drumul de îndată ce poți merge pe picioare. Ţi-o 
da şi citeva iugăre de pămînt şi cercei şi inele, numai să te 
împace, că așa-i legea de cînd mă ştiu: stăpînu' face ce pof- 

ieste cu fetele de sub porunca lui. No, ia și mănîncă, barem o 
bucată de carne !“ 

Hm! Vor s-o prostească îmbiind-o cu mincare bună și 
făgăduieli mincinoase, numai s-o scoată de acolo fără larmă 
si s-o arunce în Murăş . ..* îşi zise Marcu îngrijorat. „Cine știe 
cum se va fi priponit biata fată, de nu cutează s-o tragă cu 
sila ?“ Nu se mai îndoia că dacă voiau s-o hrănească, dacă nu 
era numai o amăgeală, însemna că porunca era s-o întremeze 
ca s-o trimită la groful celălalt, de peste rîu. Oricum, voia să-i 
dea de ştire fetei că avea în preajmă și un prieten, pe care s-ar 
fi putut bizui. Nu trebuia să moară! 

Mai bine de un ceas zăboviră cei doi în preajma Siîneftei, 
dar fără a izbuti să scoată o vorbă din gura ei. Și poate că ar 
mai fi încercat, de nu s-ar fi auzit vocea unei slujnice, care le 
strigă în gura mare: „A poruncit domnu’ conte s-o scoateţi 
cum veţi ști, s-o îmbrăcaţi cu haine curate și pînă-n seară să 
fie gata de drum.“ „No, văzut-ai, Sineftă ? se auzi vocea paz- 
nicului. Mergi acasă !“ 

Pe Marcu îl bătu gîndul să strige şi el ceva către fată, dar 
stătu la îndoială ca nu cumva să-i cășuneze vreun rău, aflind 
Teleki că mai știa şi altul de soarta victimei. Ca un cui roșu 
îi străbătu mintea sfatul lui Agnes, care-i cerea contelui să se 
scape de țărancă fără a i se mai da de urmă, așa că nu putea fi 
vorba s-o libereze. Se repezi la gaura cheii şi răcni : 

— Nu te duce, Sineftă, că vor să te ucidă ! Eu sînt prieten 
cu Mihai şi cu Florea. Ai încredere în mine și rămii pe loc! 

— 'Ţine-ţi gura ! strigă furios temnicerul. 

Apoi se auzi trintindu-se ușa, semn că intraserăga Sinefta. 
La scurtă vreme răzbătură strigătele de spaimă pe care le sco- 
tea biata copilă, tîrîtă afară cu sila. Sudălmile și amenințările 
lui Marcu rămaseră fără nici un răspuns. Își muşcă buzele în- 
Ciudat, neștiind ce să mai facă. Barem de-ar mai fi ţinut-o 
în viaţă pînă ar fi reușit el să scape, și ar fi adus toată suflarea 
din Ciunga peste ticălosul conte... 

Crezu că trecuse de miezul nopții cînd auzi iarăși paşii 
temnicerului, care se opriră în dreptul lui. Pe dată se lipi de 
perete aşteptindu-l să intre, dar precautul paznic nu deschise 
decît numai atît cît să-i încape braţul în care ţinea pîinea și 
ulciorul cu apă. Nu mai aşteptă, ci se repezi apucîndu-i mîna 
ca intr-un cleşte şi răsucind-o, mai s-o frîngă. Omul scoase un 

urlet de durere şi se prăvăli la pămint, iar Marcu întinse. spre 
el mina cealaltă şi îl apucă de git. 

— Dacă mai strigi, îi zise el. pe.ungurește, numai mort 
te-or mai scoate din ghearele mele. Ai priceput? Dă-mi 
cheile ! 

— Sînt la briu, gifii paznicul. | 

— Bagă de seamă că eu n-am nimic de pierdut dacă te 
gitui, însă îţi dăruiesc viaţa, de mă scoţi îndată de aici. 

— N-am cum, Află stăpînu', și mă jupoaie . . 

— Asta nu se ştie, dar eu de bună-seamă că-ți vin de hac. 
N-am vreme de pierdut, şi te voi răsplăti impărăteşte! 
Primeşti ? 

După o clipă de chibzuire, temnicerul îi răspunse în şoaptă : 

— Primesc, dar să nu faci altcum decit ţi-oi spune eu... 

Marcu slăbi strînsoarea şi putu să-și dea seama că cel de 
sub el era un bătrîn, așa că-l lăsă liber să se scoale. 

— Ascultă, moșule, cum îţi zice ? 

— Bartha Antal. 

— No, Antal-baci, socot că ai muiere şi copii, pe care vrei 
să-i mai vezi cîndva. 

— Dreptu-i ! 

— Atunci să faci cum spun eu, și de mă scoţi pe malul 
Murășului, m-oi descurca de unul singur. Apoi te întorci și te 
prefaci că ai fost lovit de mine pierzindu-ţi simţirea și nu știi 
cum am ieşit. De mîine încolo ia-mi urma la Ciunga, și mare 
îți va fi răsplata. 

Omul dădu din cap a încuviinţare, iar Marcu îi adăugă 
spre Ştiinţă că dacă avea să-l înșele îi va sări în spate. Nu mai 
aprinse nici făclia, căci temnicerul cunoștea bine scările, în 
vreme ce Marcu, după atita stat în întuneric, se descurca 
acum cu ușurință. În capul treptelor, bătrinul se dădu. într-o 
parte şi-i arătă să descuie o ușă, întinzindu-i cheile ce le ținea 
asupra lui. 

— Pe aici, dar eu nu merg mai departe, orice ar fi! 

— Unde duce ? întrebă Marcu în șoaptă. 

— Într-o odaie cu ferestre mari către grădină, și de acolo 
pe malul apei. 

— Bine şi-aşa. Mulţumesc, şi nu uita să mă cauţi cum 
am vorbit, că acuma n-am nici un han asupra mea. 

— Bine, bine !.mormăi Antal-baci şi plecă zorit.. 

Marcu rămase:0 clipă cu ochii după el, apoi deschise uşa 
băgare de seamă, pomenindu-se într-o încăpere mare 
si cam întunecată. El credea că se aflau în plină noapte, dar 
de fapt mai erau aproape trei ceasuri pină la miezul nopții. și, 
la masa din mijlocul odăii, contele Teleki încă se mai afla la 
cină. Din fericire era așezat cu spatele către uşă, însă auzi că 
intrase cineva şi zise : 

— Erzsy, mai vreau de băut. ; 

Musca de zor dintr-o pulpă de pui şi n-avea cum să-și 
închipuie că putea fi altcineva în odaie, în afara slujnicei 
amintite. A 

În schimb. Marcu își dădu seama că ticălosul de paznic îl 
amăgise, vîrîndu-l într-o capcană din care nu mai putea da 
înapoi. Nu-i. răminea decit să lovească el cel dintii, şi pe 
neaşteptate. Se apropie tiptil de jilțul contelui şi cînd îi veni 
la îndemină îl izbi fulgerător cu capul de masă, încît acesta 
rămase cu nasul în farfurie. Îl apucă apoi de chică şi-i săltă 
faţa năclăită de sîngele ce-l podidise, iar cu cealaltă mînă îi 
propti în beregată frigarea în care încă se mai aflau înfipte nişte 
rămăşiţe din pui. i 

Curînd se auziră paşi zoriți şi cîteva bătăi în uşă. 

— Păţit-aţi ceva, înălțimea voastră ? întrebă o voce res- 
pectuoasă de afară, căci deşi uşa era descuiată nimeni în afară 
de Erzsi nu cuteza să intre, ştiindu-l pe stăpîn la masă. 

Marcu îl îmboldi cu ţepușa şi-i porunci în şoaptă : 

— Zi-le să-şi vadă de treabă și nu care cumva să intre 
aici, de vrei să nu te străpung ! 

Venindu-și cu greu în fire, Teleki pricepu că Marcu n-ar 
fi pregetat s-o facă dacă nu i se supunea, şi se grăbi săel asculte. 

— N-am nimic ! Plecaţi de acolo ! 

Abia atunci răsuflă Marcu ușurat și ochii i se opriră pe 
rămășiţa de friptură căzută pe masă. :Întinse mîna spre ea cu 
luțeala înfometatului, numai că nu se așeză în scaun şi nici 
nu luă țepuşa de la gitul contelui. | 

__— Mie îmi place puiul ceva mai bine fript, dar la nevoie 
mănincă omul ce apucă, rînji Marcu mestecînd de zor. 

— Pentru Dumnezeu... Ce vrei să faci acum? scînci 
Teleki. 
` ` — Asta-i-bună! Pot a-ţi spune că nu mi-a plăcut felul 
in care am fost găzduit aici și că vreau să plec. 

— Cum ai scăpat ? 

— Antal-baci m-a ajutat, răspunse Marcu luminat de 
anume gind. 

— Nemernicul ! Și eu care aveam atita încredere în el... 
Îl biciuiesc şi-l închid pe vecie, ticălosul ! 

— De altfel tot el i-a spus-și Sineftei că ai de gind s-o 
arunci în Murăş. 

— Am să-l ucid pe porcul ăsta... 

— Dar ai înnecat fata ? nu-i dădu răgaz Marcu. 

Întrebarea îl lămuri pe Teleki că bănățeanul nu știa de 
soarta ei și răspunse pe dată. 

— Nu-i adevărat ! Am lăsat-o să plece acasă, 

— Așadar n-ai ascultat sfatul contesei Agnes... Imre 
dragă ! 

Îl tutuia cu neobrăzare, dar contele nici nu băgă de seamă 
şi de altfel nici n-ar fi putut să facă nimic. 

— Ce-ai de gind ? 

— Să te ucid, vezi-bine, de nu mă asculţi. Te credcam 
mai chibzuit, dar luîndu-te după capul lui Agnes te-ai băgat 
unde nu-ți fierbe oala. Nu cumva te-ai mîniat că m-ai găsit la 
Iulia ?... Află că mai îndreptăţit eram eu să mă aflu acolo, 
cîtă vreme mie mi-a fost drăguță mai înainte. Eu am fost cel 
dintii și pot să jur că nu mi-a părut rău... 

Teleki holbă ochii, nevenindu-i a crede. Își aminti însă că 
şi el se întrebase ce căuta olahul la Micoșlaca, dacă nu s-ar fi 
cunoscut mai dinainte ? 

Marcu însă nu-i dădu timp de gindire, împinse usor friga- 
rea spre beregata contelui și spuse mai departe : 

— Acuma vezi că vom trece printre slugile tale, și de faci 
vreun semn nesăbuit îţi înfig țepușa în grumaz! Dacă esti 
cuminte însă, te las cu viaţă. 

— Ce trebuie să fac ? oftă contele, dind semne că nu mai 
suporta să stea țintuit în scaun. A 

— Ei, aşa te vreau, Imre dragă! Dă poruncă să fie trasă 
caleașca la scară și să le spui slugilor tale să nu cumva să-ţi 
ia urma. 

— Unde vrei să mă duci ? 

— Acasă la Sinefta, ca să... 

— Asta nu! se împotrivi Teleki, albindu-se de spaimă. 


— Pentru ce, prietene ? Nu cumva ţi-o fi teamă de neamu- 
rile ei? E adevărat că noi, nlahii, sîntem cam fără milă în 

asemenea tahini, dar tu ai lăsat-o teafără în ciuda sfatului 

ME ocorit-o. 
za Di re rog, nu! se rugă cu umilinţă contele. Mai 
pin= ucide-mă aici pe dată. E AA 

Văzîndu-l îngrozit de cele ce-ar putea păţi, Marcu se gîndi 
că impotrivirea lui Teleki ar fi putut să dăuneze fugii lui de 
acolo, aşa că se prefăcu înduplecat. 

__ Bine! Am să te duo în altă parte, dar pînă atunci fă 
bine si întoarce-te şi hai să tragi perdeaua aceea mare de la 
fereastră. Apoi o faci fiîşii ca să te leg... 

— Nu-i de trebuinţă, se repezi Teleki. Merg de bună 
voia. 

— Fă cum îţi spun eu și pe urmă poți să mergi de bună 
voie ! 

Contele se supuse ascultător şi sub ameninţarea ţepuşei 
făcu tot ce i se poruncise, după care se lăsă legat ca un berbec. 

— No, acum putem purcede la drum, domnule conte, și 
dacă ești cuminte poate că am să te duc chiar la Iulișca, s-o 
puni undeva, iar de te paşte vreun gînd rău... au să se îngraşe 
pestii din hoitul tău. 

leşiră așa sub ochii înmărmuriţi ai slujitorilor, dar cel 
mai năucit era temnicerul, văzîndu-și stăpînul legat. 

— Mulţam fain, Antal-baci! rînji Marcu zărindu-l. De 
nu mă ajutai, n-aş fi pus mîna pe un viînat de soi ca ăsta. 

Bătrînul nu pricepu tîlcul acestor vorbe, dar ceilalţi se şi 
năpustiră asupra lui, aplicîndu-i o bătaie în toată legea. 

Văzîndu-se astfel, răzbunat pe vicleanul temnicer care voise 
a-l da pierzaniei, Marcu îl îmboldi pe conte în rădvan, ca şi 
cum nimic nu s-ar fi întîmplat, si porunci vizitiului să se 
îndrepte spre Micoşlaca. * 

Auzindu-l, lui Teleki îi mai veni inima la loc şi cuteză 
chiar să-l înfrunte : 

— Bănuiesc că ştii ce ai să păţeşti pentru fapta asta. Alte- 
ța-sa te va ridica în furci ṣi... 

„_— Oricum, ar fi mai bine decît să mor de sete, sau cine 
stie ce moarte cruntă m-ar fi așteptat rămînînd la tine, așa 
după cum te lăudai contesei Agnes. 

— N-aveam de gînd să te ucid. 

— Se-nţelege ! Agnes îţi poruncise doar să mă ţii pe mîn- 
care și băutură, însă tu n-ai prea înţeles că nu cu piine şi 
apă, cum ai vrut s-o faci. Ce m-ar fi aşteptat mai pe urmă... 

— Ți-aş fi dat drumul! `- Sagi o aa ia a 
_— Aşa voi face și eu, dar numai dacă vei îi cuminte! 


Luna răsărise pe dealul de către Ciunga, scăldînd întreaga 
fire într-o lumină de argint. Ciţiva norişori mai întunecaţi se 
îndreptau spre Cheile Turzii, trecînd nepăsători peste fisia 
lăptoasă a Mureșului. O boare rece sufla dinspre pădurea de 
brazi de pe Banţa, cînd rădvanul cu cei doi călători se opri pe 
culmea Hagăului, spre uimirea contelui. 

— Întoarce-te acasă! porunci Marcu vizitiului. Noi vom 
merge pe jos, ca să mai luăm aer. 

Omul se uită nedumerit către stăpinul său și, văzînd că 
nu-i zice altcum, întoarse pe dată si o luă înapoi. 


UCIGAŞ CIUDAT 


ALTEȚA-SA BETHLEN GÁBOR îşi făcuse obicei ca la 
inceputul fiecărei primăveri să-și petreacă vreo zece zile la 
Geress, unde avea o moşie, spre a mai uita de grijile domniei. 
Iată însă că în acest an, 1618, nu s-a mai îndemnat la drum 
şi vădea atita îngrijorare, încît întreaga curte se mira. Princi- 
pesa Suzana şi copiii plecaseră încă de cum plesniseră mugurii 
copacilor, dar luminăția-sa nici gind, rămînea zile întregi in 
odaia de lucru. Primea şi trimitea tot felul de scrisori şi olă- 
cari. Din această pricină, oștenii care trebuiau să-l aibă în pază 
aveau mari greutăți, neștiind pe care să-l îngăduie mai curînd 
să se înfățișeze stăpînului. Totuşi, contele Ugrai, cel mai de 
credință sfetnic al măriei-sale, poruncise să fie mereu cîte 'doi 
halebardieri în faţa ușii, ca să nu pătrundă nimeni înarmat în 
încăperea prinţului. dă 

Ştia contele că Bethlen nu era iubit de oamenii habsbur- 
gilor, fiindcă nu îngăduia ca țara Transilvaniei să fie supusă 
poftelor lor, şi-l birfeau în fel şi chip pe la curțile străine, chiàr 
şi la Înalta Poartă. Se înţelege că cele mai multe grau scor- 
neli, dar, oricum, bine nu-i făceau. Mai cu seamă papistașii 
erau cei mai înrăiţi, căci nu vedeau cu ochi buni faptul că prin- 
tul îi susținea pe calviniști, primejduind averile şi slujbele 

celor 'mai îndărătnici catolici. Toţi aceşti clevetitori ar fi fost 
nespus de fericiţi dacă Bethlen n-ar mai fi rămas în scaun. 

Serenisima alteţă își amintea însă prea bine cum se purta- 
seră austriecii cu olahul Mihai, care se încrezuse în ei, iar el 
n-avea poftă să pățească la fel. Își dădea seama că numai o 
tară mare şi puternică s-ar fi putut împotrivi habsburgilor, şi 
Transilvania, împreună cu celelalte țări olahe de peste munte, 
ar fi fost în stare. Nu-i vorbă că şi Mihai înțelesese asta la 
vremea lui, dar se lăsase amăgit de făgăduielile împăratului 
creştin, . ridicîndu-se contra asupritorilor crucii. Toată lumea își 
aducea aminte de nefericitul sfirşit al viteazului domn, pe cîm- 
pia Turzii, şi Bethlen n-avea decît să tragă învățăminte ce în- 
semna prietenia austriecilor. Se pare că turcii nu erau atit de 
lacomi ca şi vecinii din asfinţit, şi pentru aceasta prințul era 
hotărît să se arate pe faţă, deocamdată, drept supusul lor cre- 
dincios. Din asta i s-a tras şi vorba rea că ar fi fost o slugă 
prea plecată sultanului, dar el ținea mai întîi la țara lui, pe 
care o voia puternică și ncatirnată, cît era cu putinţă pe atunci. 
De altceva nici nu-i păsa, iar cine-l îndrăgea o făcea tocmai 
pentru că poftea binele locuitorilor acestor meleaguri. 

Acum, în această primăvară, începe și lupta hulpavilor 
habsburgi cu cei ce li se împotriveau, prima lovitură primind-o 
chiar în inima împărăției lor *. Viteazul conte Thurn din Boe- 
mia îşi pregătise oaste, chipurile, împotriva turcilor, dar 
Bethlen știa în taină că sabia va fi scoasă contra austriecilor, 
de cum se va ivi prilejul. Înțelegerea era ca şi Bethlen să se 
alăture. răscoalei boemilor și abia mai pe urmă să-l înștiinţeze 
și pe sultan, care n-ar fi avut nimic de spus dacă dușmanul 
dintotdeauna al Semilunei ar fi fost doborit, orj cel puţin 
slăbit. 

Era o frumoasă zi de florar. Prin fereastra deschisă intrau 
miresmele primăverii, o dată cu zumzetul albinelor şi ciripitul 
voios al păsărelelor, dar o piclă tremurătoare acoperea toată 
valea Mureşului, pînă unde făcea cotul către Deva, ba se întin- 
dea și pe valea Sebeșului, pierzîndu-se printre dealuri. Bethlen 
se uita adesea la turnul bisericii papistăşești, a cărui vechime 
sfida veacurile, iar crucea din virf îi amintea întruna că învă- 


F a Este vorba de începutul Războiului de 30 de ani (1618—1648) 
ectansat in 23 mai 1618 si la care Transilvania a participat în coaliția 
antihabsburgică, avind statut de independență. 

țătura luminatului Calvin nu biruisc în țară. Drept e că cei mai 
mulţi locuitori ai ţării erau schismatici olahi, pe care se gîn- 
dca să-i atragă la noua credinţă şi nu cu biciul, cum făceau 
iezuiţii ori dominicanii, ci cu duhul biîndeţii, fiindu-i bine 
cunoscută cerbicia acestui neam străvechi. Pentru aceea., și 
poruncise ca popii olahilor să nu mai fie socotiți iobagi. Mai 
mult chiar, hotărise să-i. sprijine cu tipărituri pe limba lor, 
căci pînă acum fuseseră siliți să slujească slavonește, neprice- 
pînd măcar o boabă din această limbă. 

Dar nu toți înţeleseseră gîndul cel bun al prinţului și 
mulți dintre vechii lui prieteni îi făceau încurcături, neimpli- 
nindu-i voia. Atunci ce să mai spunem de dușmani?! Unul 
dintre cei cu care copilărise, şi se aveau ca fraţii, eru si baro- 
nul Naday Gyula, pe care-l chemase acum la Bălgrad, spre 
a-i cere socoteală. Tocmai la el îi era gindul cînd pajul îl vesti 
despre sosirea acestuia. | 

— Să poftească ! se înveseli pe dată Bethlen, dar îşi as- 
cunse mulțumirea. 

Groful era mare cit un taur, încăpăţinat ca un berbec, 
însă bun la suflet cu toată lumea, măcar că puţini ar fi fost 
cei care l-ar fi întrecut în lăudăroșenie. Sosirea lui în cetatea 
de scaun nu mira pe nimeni, fiindcă destul de des își făcea 
drum pe la principe fără a-i cere nimic, ci numai din plăcerea 
de a-l mai vedea, și pentru acest fapt Bethlen îl îndrăgea şi mai 
tare. Veselia lui Nâday era molipsitoare și prinţul petrecea 
alături de el întotdeauna clipe de voioşie. 

— Alteță serenisimă ! se înclină baronul, dar cu vădită 
greutate, din pricina osinzei. Cea mai supusă slugă a măriei-tale ! 

— N-as zice, răspunse Bethlen, abia ţinîndu-și risul. Se 
vede că n-ai văzut cît de mult se pleacă în fața mea chiar și 
cei nu prea umili supuşi ai mei. 

— Burta, alteţă ! Afurisita asta de povară, se dezvino- 
văți Nâday. Ou sufletul, însă nu cred să mai fie altul aseme- 
nea mie. 

— Vorbe, Gyula, vorbe! Nu vrei să asculţi nicicum şi 
mai cu seamă nu vrei să mă sprijini în ce vreau să fac. 

— Să mă trăsnească... 

— Nu te jura, că tocmai despre cele sfinte este vorba, i-o 
reteză Bethlen. Pentru ce-i asupreşti pe popii schismatici ? 


— Asta era ? ! se lumină la față baronul. No, lasă că nici ei 
nu vor să fie slobozi, fiindcă n-au unde se duce, alteță. Dar, ca 

să nu-ţi fie cu supărare, de cum mă-ntorc le dau drumul şi, 
dacă poftești măria-ta, le dau si cîteva iugăre... băga-sar 
dracu-n ei ! ti 

__ Nici chiar așa, frate Gyula ! Tu nu m-ai înțeles, de alt- 
fel ca și ceilalţi. Nu poftesc să fac din ei nemeși, ci doar să nu 
mai fie iobagi. Mai bine zis, să nu mai fie scoși la corvoadă lao- 
laltă cu serbii şi nici biruri să nu mai dea asemenea lor. Sint 
puțini și nu pierzi mare lucru, în schimb le cîştigi dragostea și 
credința. Mai au trebuinţă și de puţină învăţătură de carte, dar 
să le luminăm mintea după voia noastră. Pentru aceea am po- 
runcit tipărituri pe limba lor, ca să-i cîștigăm la legea noastră 
şi să putem clădi o țară mare şi puternică. 
© — Cu popii?! 

— Şi cu ei, dar mai cu seamă cu toți credincioşii care le 
ascultă cuvintul. 

— O turmă de proşti ?!... 

— Oarecum însă şi din vina noastră, fiindcă aşa am vrut 
să-i ţinem, neîngăduindu-le nici măcar să sufle. Dar sînt tare 
mulţi, Gyula dragă, şi de-i atragem de partea noastră n-am avea 
a ne mai teme de nimeni. Fraţii lor de peste munte s-or îmbulzi 
să ni se supună, cind or vedea că celor de aici le-am făcut un 
trai mai omenesc. 

— Dar cum să-i slobozi, cînd la tot pasul dai peste olahi ? 
Nu ne vor face pe noi slugi în locul lor ? se îndirji baronul. 

— Ei, vezi, tocmai ce-ţi spuneam. Judeci şi tu cam îngust, 
prietene Gyula. Eu nu zic să-i lăsăm de capul lor, ci să-i facem 
să-si lepede credinţa şi limba. Nu cunoști pe atiţia ce se trag 
din olahi ? Dragffy, Kendeffy şi mulți alţii, de nu-i fi chiar și 
tu sămiînţă de-a lor... 

— Ferit-a sfîntul ! se scutură baronul. Strămașul meu a 
fost scutierul regelui Ludovic cel Mare. 

— Şi nu putea fi olah ? zimbi prinţul. 

Năday se prefăcu a nu auzi şi schimbă vorba. 

— lată, eu vreau să dovedesc cit ţin la măria-ta şi-ţi fac 
hatirul să slobod popii, după cum ti-i voia, măcar că nu m-oi 
dumeri eu prea curînd dacă fac bine, ori ba. 

— Aşa-mi placi, Gyula dragă! Tot bunul meu prieten ai 
rămas, ca şi-n alte dăţi. Ia spune-mi ce mai fac ai tăi ? 

`. — Mulţam lui Dumnezeu, sînt sănătoşi și ... graşi ca mine, 
rise baronul săltindu-şi pîntecul. Însă eu am venit la măria-ta 
ȘI cu o treabă, dar iacă m-am luat cu vorba şi am uitat. 

— Tu la mine cu o dorinţă?! Dar cînd s-a mai pomenit ? 

— Apăi, chiar astăzi. 

— Spune, şi pe dată poruncesc... 

— Să vezi, alteţă, îi luă vorba din gură Nâday, uitînd deo- 
sebirea dintre ei. Mai zilele trecute, pe cind mă aflam la Turda, 
am dat peste un călător tare cumsecade. Mai bine zis el a dat 
peste mine, și am pornit amîndoi tovarăşi de drum. Mi-a po- 
vestit vrute și nevrute, pe unde s-a perindat, ba chiar și despre 
întîmplarea de la Praga cu sfetnicii aruncaţi pe fereastră... 

— Ce întîmplare ? ! 

— O să ţi-o spună chiar el, fiindcă l-am adus aici... 

— Cu tine ? 

— Stai să vezi, înălțimea-ta, o luă domol Náday. Nu era 
să vină să dea buzna la curte, aşa că l-am poftit la mine, că l-am 
îndrăgit şi i-am făgăduit să-i înlesnesc să ajungă la picioarele 
mărici-tale. 

— Are vreo plingere ? 

— Drept să-ți spun, nu-mi aduc aminte, dar dacă-i îngădui 
să se înfăţişe, are să-ţi spună el însuşi. Se pare că ar pofti nu- 
mai să te vadă, ca să se poată lăuda mai apoi, pe unde va merge, 
că a vorbit cu măreţul principe al Transilvaniei. 

— De unde zici că este ? 

— Din țara nemţțească, însă nu știu de unde anume. 

— Ungur ? 

— Vezi-bine, că altminteri cum ne-am fi înțeles ? 

— Măi Gyula, tot copil ai rămas! Ai un suflet gata să-și 
vîndă si cămaşa de pe el pentru altul. numai cu popii tăi te 
porţi altcum. făcu Bethlen, bătindu-l prietenește pe umăr. 

— No, bată-i precista! Lasă c-ai să vezi ce bine au s-o 
ducă de azi încolo, răspunse 'Nâdav rusinat. Dar ia spune-mi, îl 
primesti ? 

— Pe cine ? 

— Pe prietenul despre care ţi-am vorbit adincaori. 

— Te vreme ce spui că-i prietenul tău, mai incape vorbă ? 
Ştii cumva şi cum îl cheamă ? 

Groful se fistici, bîlbii un nume, apoi mărturisi cinstit : 

— Iartă-mă, alteţă, că de spus mi-a spus, dar am uitat. 

— Asta zic şi eu prietenie ! rise prinţul. Dar pe mine mai 
știi cum mă cheamă? . ş 

— Nooo.!... se rușină baronul. 

— Du-te şi adă-l ! De eşti tu cu el, n-are să se împotrivească 
nimeni, fiindcă de la o vreme Jenö a împînzit casa cu străjeri. 

Náday dădu să iasă, dar se izbi nas în nas cu Ugrai. 

__ [a te uită... pe cine văd! făcu el bucuros. Jenö dragă, 
mi-e ciudă pe tine, că nu mai îmbătrînești deloc. 

__ Asta se întimplă fiindcă eu n-am timp. Tu te plimbi cu 
cinc vrei şi pe unde ţi-i voia... 

— În schimb tu, Jenö, eşti silit să asculţi poruncile mele. 
Asta ai vrut să spui, nu-i așa ? se băgă în vorbă Bethlen. 

— Nici gînd a mă plinge, alteţa-voastră, însă vrăjmaşii, din 
afară şi dinăuntru, nu ne îngăduie, nici chiar pe măria-ta, să 
suflăm barem o săptămînă. Venisem să-i spun înălțimii-voastre 
că a sosit un olăcar de la Praga. 

— Bănuiesc să aibă vești deosebite, dar vezi că i-am făgă- 
duit lui Gyula să stau de vorbă o clipă cu un „prieten“ de-al lui, 
găsit în drum. Vrea numai să mă vadă, și îşi făcea griji cum să 
ajungă la mine, dar l-a ajutat Gyula. Deci mai întîi acela, şi pe 
urmă olăcarul tău. 

Contele ridică sprincenele a mirare, apoi întrebă îngrijorat : 

— Dar pe cine aduci, Nâday ? Vreun cunoscut de-al tău ? 

— N-ai teamă, zise prințul. Din cîte mi-a spus, este vorba 
de un vintură-lume ce se va fuduli că a stat de vorbă cu mine. 
Nici nu văd pentru ce ar fi rău să se mai ştie și despre mine cîte 
ceva prin Europa... 

— Ciudat! mormăi Ugrai. Cu îngăduinţa alteţei-voastre, 
am să poruncesc să fie căutat de arme. 

— Mă rog, dacă așa mă socoteşti tu, ca pe o muiere fricoasă 
co nu știe să se apere... zimbi principele. i 

— Nu asta am vrut să spun, alteţă serenisimă, însă, dacă de 
Niday nu mă feresc, străinul poate fi primejdios. 

— O să fim trei împotriva unuia singur, chiar de-ar fi să-l 
laşi să intre înarmat pînă-n dinţi, adăugă Bethlen. 

Ugrai dădu din umeri şi icşi împreună cu Náday, poruncind 
ca „prietenul“ baronului să fie deposedat de ori ce fel de sculă 
ce ar fi putut fi folosită ca armă. Asta n-a prea fost pe gustul 
grofului, care în semn de nemulțumire și-a lăsat și el spada. 

Străinul era un bărbat voinic, cam trecut de prima tinereţe, 
da” încă în putere. Înveşmîntat numai în catifea ncagră, cu hor- 
botă albă la git, părea a fi mai curînd frinc, decît ungur, fie el 
ȘI din: țara nemțească. Mustaţa „în furculiță“ și bărbiţa retezată 

foarte scurt, de sub buză, îl făceau să arate ca un oștean de la 
curtea regelui Franţei, căci de acolo venise acest obicei. 

— Numele meu este Zolnay Árpád, rosti el într-o curată 
limbă ungurească. Sînt nobil și stăpînesc pămînturi în preajma 
Rozsyavei, de sub oblăduirea regelui nostru, împărat al germa- 
nilor, slăvitul Mathyas de Habsburg. 

— Mă bucur să te cunosc, cavalere ! răspunse printul, nă- 
dăjduind că străinul va fi avut vreun cuvînt de taină, vreo solie 
ce trebuia să-i vină de prin părţile Boemiei. De vrei să fim sin- 
guri, află că nu mă feresc de prietenii mei, aici de faţă, așa că 
poţi vorbi. i 

Ugrai îl cercetă pe străin, care nu părea primejdios, mai cu 
seamă că nu mai avea asupra lui nici o armă. Liniștit în privinţa 
asta și crezînd că totuși se va spune ceva ce nu trebuie auzit 
de urechile altora, ceru îngăduința să-l caute pe olăcarul praghez. 

— Să vii repede ! porunci prinţul nerăbdător. 

— Negreșit ! răspunse contele. Apăi și tu, Gyula, ai putea 
să mă-nsoțești, adăugă el către grof, dar acesta se împotrivi : 

— Ba eu rămîn, că alteța-sa nu se fereşte de mine, doar ai 
auzit. 

Bethlen. zîmbi cu bunăvoință și se apropie de fereastră, în 
vreme ce Zolnay se trase din dreptul ușii, spre a-i face loc să 
iasă Ugrai. Nimerise, astfel, lîngă panoplia cu arme din perete, 
dar nimeni nu s-a gîndit la vreo primejdie, iar principele se afla 
în partea cealaltă a încăperii. 

— Acuma poţi vorbi liniștit ! se întoarse acesta către străin. 
Ce poftești ? 

— Eu?! se miră Zolnay. Nu vreau nimic! Dumnealui, 
domnul baron m-a poftit să mă înfăţişez ... 

— Cuum ?! sări Nâday. Ce înseamnă asta ? 

Cu iuţeala fulgerului, străinul smulse un frumos stilet ve- 
neţian din panoplie și, din întoarcere, îl aruncă direct spre piep- 
tul prințului, dovadă că își măsurase dinainte ținta, cu multă 
dibăcie. Însă baronul se aruncase la vreme în faţa lui, primind 
el lovitura ucigaşă, în inima sa credincioasă. Bethlen căută să-l 
susțină pe uriașul Năday, dar nu izbuti şi acesta se prăvăli ca 
o cîrpă, în vreme ce Zolnay înşfăcase o spadă şi era gata de atac. 

— Strajăăă ! răcni principele şi apucă un sfeşnic drept armă 
de apărare. 

Uşa se deschise pe dată şi cei doi oşteni dădură năvală, dar 
şi Ugrai o dată cu ei. Zolnay se trase într-un ungher aşteptind 

să fie atacat și să-și vîndă scump pielea. Contele înţelese dintr-o 
rivire ce se întîimplase și, fără a mai avea grija lui Nâday, trase 
spada, blestcmînd în sinea lui panoplia care-i scăpase din vedere. 

— Îl vreau viu! strigă prinţul, care-și mai venise în fire. 
Daţi-vă la o parte! porunci el oștenilor şi se avîntă asupra lui 
Zolnay. 

Isi dădu repede seama că avea de-a face cu un bun luptător 
si nu făcuse bine încrezîndu-se prea mult în propriile forţe, pu- 
tind să se facă de rîs, daeă ar fi fost lovit. De accea își încordă 
toată puterea, însă pe dată îi fu zburată spada din mină și străi- 
nul puse piciorul pe ea. Nu-i mai rămînea decît să poruncească 
halebardierilor să-l prindă, cu toată ruşinea păţită. 

— Mă dau prins! strigă pe neaşteptate Zolnav. Am greșit 

si sint gata să ispăşesc ! 
Prinţul nu răspunse, făcu doar un scurt semn din cap ca 
Ugrai să-l ia pe ucigaș şi se repezi la căpătiiul lui Nâday, care 
se zbătea între viaţă si moarte. Mai avea încă în piept stiletul 
acela biestemat, și de bună seamă că multe clipe nu mai putea 
trăi. Cu multă grijă, prinţul îi săltă capul pe genunchiul său, 
vrînd să-l ridice în picioare, fără a ține seamă de sîngele ce-i 
murdărea veșmintele. 

— Lasă-mă jos ! izbuti să îngăime rănitul. 

Bethlen îl ascultă şi porunci să vină chirurgul. Aplecat la 
capul muribundului mîngiie ușor obrajii lui buhavi, care înce- 
puseră să capete albeața varului, pierzindu-şi sîngele. 


— Gyula, prietene, i se adresă în şoaptă, în vreme ce la- 
crimi mari îi şiroiau pe față. De ce ai făcut asta ? 

— Eu... cu îs vinovat! izbuti el să răspundă fără a 
deschide ochii. Eu... l-am adus... eu să... 

Se opri să-și tragă suflarea, dar Bethlen îi atinse ușor bu- 
zele, rugîndu-l să tacă : 

„— Ai să-mi spui mai pe urmă, dragă frate. Acuma nu te 
mai gindi la nimic și nu mai scoate o vorbă, pînă te va obloji 
chirurgul. 

— Să mă... ierţi, frate... Gabor. Așa am... fost eu... 
mereu ... dar n-oi mai avea... încredere ... în oameni. lartă... 
încercă să mai spună baronul. 

— Să nu zici astfel, dragul meu. Nu am ce să-ţi iert... tu 
nu Ştiai... și prințul își muşcă adînc din buză, spre a nu izbucni 
În plîns ca un copil. 

Privirea blindă şi rugătoare a lui Nâday se preschimbă 
treptat în cea sticloasă a morții, dar abia după sosirea ajutoa- 
relor îsi dădu Bethlen secuma că ţinea în braţe un mort. Cu 
mîna tremurindă îi închise pleoapele, apoi proclamă cu voce 
solemnă : 

— Să fie cinstit ca o rudă de singe a domniei-mele. Mai 
mult chiar, ca un erou care şi-a dat viaţa spre a scăpa de la 
moarte pe principele ţării sale. Să afle toată lumea cuteză- 
toarea lui faptă şi jertfa adusă ! 

După ce termină de împărțit poruncile în vederea cinstirii 
răposatului baron, se hotărî şi Bethlen să coboare în odaia de 
tortură, unde era așteptat de Ugrai. Pînă să ajungă el acolo, 
Andor-călăul îl şi atîrnase pe Zolnay în scripete, cu toută îm- 
potrivirea şi jurămintele acestuia că avea să spună tot adevă- 
rul. Aşa făgăduiau toţi osindiţii care i se dădeau pe mînă, dar 
Andor știa că, pînă ce nu le întindea puțin ciolanele, ori min- 
teau, ori deveneau muţi. Se bucura de faima că era meșter să 
scoată orice vorbă din om, și nimeni nu şi-ar fi dorit o întil- 
nire cu iscusinţa lui. Chiar şi despre Zolnay, ştia Andor cam 
ce avea să spună : că fusese îndemnat de altul, că nu cunoştea 
pe nimeni dintre mărimile ce puteau fi amestecate în treabă, 
așa că pentru o mai bună socoteală îl priponise ca și pe ceilalți. 

De cum se ivi prinţul, Zolnay îl înfruntă cu semeție : 

— Nu era nevoie să fiu atirnat, cum mă vezi, fiindcă 
n-am de gind să ascund nimic. 

— 'Ţi-e frică de cazne, ticălosule ? rînji Bethlen. Am să 
te fac să-ţi blestemi şi laptele ce l-ai supt de la ţița mumă-tii, 
nemernicule ! Pentru ce l-ai ucis pe omul care ţi-a dovedit 
atita încredere ? 

— Să am iertare, dar înălțimea-ta se înfurie de pomană, 
căci eu n-am vrut viața domnului bâron, ci domnia-sa a sărit 
să te apere cu propriul său piept. Cu adevărat, şi aş putea jura 
pe sfînta cruce, că nu pe el am avut de gînd să-l ucid... 

— Asta s-a văzut, dar ce ţi-am făcut eu ca să-mi porți 
atita ură ? 

— Eşti sluga cea mai plecată a păgînilor şi cel mai înver- 
şunat dușman al credinței noastre creştine. Nu numai că te-ai 
îndepărtat de sfinta biserică a lui Christos şi de sanctitatea-sa 
papa, dar îi şi ușurezi calea turcului spre a birui lumea drept- 
credincioasă ! 

— Eşti preot ? 

— Nu! Sînt un nobil, aşa după cum am avut cinstea să mai 
spun, fiindcă eu nu mint niciodată. 

— Deci, așa te cheamă cu adevărat? Pe deasupra, mai 
eşti şi ungur ? 

— Da! : 

— Atunci, dacă tot eşti aşa de hotărît să spui adevărul: 
cine te-a îndemnat ? 

Bethlen se uită spre călău şi acesta, înțelegînd, mai slăbi 
strînsoarea. ie 5 

— Nimeni nu m-a trimis, spuse domol Zolnay, de parcă 
ar fi povestit la un sfat de taină. Eu mi-am mărturisit gîndul 
excelenţei-sale domnului baron Hans Mollart .... 

— Sfetnicul împăratului ? se băgă Ugrai. 

— Da acela. Nu s-a împotrivit, dar nici nu m-a sfătuit s-o 
fac, ci mi-a spus că rămîne la bunăvoia mea. Acum, că a izbuc- 
nit răscoala din Boemia... 

— Cind asta ? întrebă prinţul. 

— Povestisem domnului baron că praghezii au azvirlit pe 
fereastra Hradului pe doi consilieri imperiali ... . 

Era vestea mult așteptată de Bethlen, şi i se păru ciudat 
s-o afle tocmai din gura celui care ar fi vrut să-l omoare. Îl bă- 
tea gindul să-i făgăduiască viața dacă ar mărturisi tot ce ştia, 
căci de bună seamă că nu minţea, dar îi veni în minte privirea: 
rugătoare a lui Nâday şi simţi că nu poate s-o lipsească de răz- 
bunare. 

— Spune tot ce ştii ! porunci el cu asprime. ` 

Zolnay povesti cu de-amănuntul ce se petrecuse și cum îm- 
păratul avea de pătimit din pricina răsculaților, ceea ce nu pu- 
tea fi decît pe placul păgînilor, iar cum știa că Bethlen cra sluga 
lor, el a căutat să-l ucidă, spre a-l ajuta pe apărătorul creşti- 
nităţii. 

„„ — După cum vorbeşte, pare a fi un netun hatotnic, îşi 
dădu părerea Ugrai. 

Principele rămase o clipă pe gînduri, apoi întrebă : 

— Pînă la urmă, Mollart a încuviinţat moartea mea ? 

— Da! 


— Era şi Gaşpar Grazziani de faţă, sau ai fost cumva şi 
pe la el ? z 

— Am auzit de acel creștin vindut turcilor, măcar că pe 
ascuns se arată a fi prieten al majestăţii-sale, dar nu pot şti ce-i 
în mintea lui. 

— Dar ştiai că şi el îmi vrea moartea ? Nu ţi-a fost teamă 
că ţi-o ia înainte ? 

— Acela-i acuma departe, şi de n-ar fi fost domnul baron 
Nâday, nimic nu mi-ar fi stat în cale să-mi îndeplinesc voinţa. 

— Împăratul ştie ? 

— Bănuiesc să-i fi spus domnul baron Mollart. 

Răspunsurile răspicate îl puneau oarecum în incurcătură 
pe prinţ, care îşi mai domolise setea de răzbunare dindu-și seama 
că omul din faţa lui nu era în toate minţile. Însuşi faptul că se 
învinovăţea cu înflăcărare, fără să fie chinuit, era o dovadă de 
nebunie. 

— Dacă te-aş slobozi... ce-ai face ? 

— Aş căuta să te ucid. 

— Atunci, chiar dacă te-aş ierta, trebuie să mă apăr osîn- 
dindu-te pe tine ? 

— Aşa-i firesc ! răspunse liniștit Zolnay, ai cărui ochi aveau 
luciri de gheață. 

Prinţul se uită cu înțeles la Ugrai și porunci gidelui : 

— Andor, îl ucizi fără cazne! Dacă e cu putinţă, nici să 
nu simtă că moare. De fapt el nu poate fi osîndit pentru ucide- 
rea fără voie a lui Gyula, dar eu trebuie să mă feresc. 

Zolnay îl privea la fel ca şi înainte și nici o mişcare a feții 
nu-l arăta să-i fie teamă. 

— Ți-am poruncit moartea fără cazne, drept răsplată că ai 
spus adevărul. 

— Nici nu aşteptam așa favoare... fu răspunsul sec al 
fanaticului. 

Poate că ar mai fi spus şi altele, dar Andor, înșfăcînd o mă- 
ciucă uriașă de lemn greu, îl izbi pe Zolnay drept în moalele 
capului, crăpîndu- i ţeasta şi împroşcîndu- -i creierii primprejur. 

Prințului i se făcu greață, iar Ugrai îl dojeni pe călău : 

— Ai fi putut avea răbdare să ieşim noi mai întîi ! 

— Porunca a fost să moară fără dureri şi fără să știe... 
rînji gidele încîntat de ispravă. 

Contele nu mai găsi de cuviință să adauge nimic şi ieşi 
degrabă după stăpînu-său, la întîlnirea cu olăcarul din Praga. 
Din păcate, răzvrătitul Thurn nu scrisese mai multe decit afla- 
seră de la Zolnay. 

Rămașşi singuri în odaia unde murise bietul Nâday, chipul 
lui le veni în minte. - 

— Sărmanul Gyula! oftă Bethlen. Tare s-a mai încrezut 
în bunătatea oamenilor, socotindu-i asemenea lui. 

— Libenter homines id, quod volunt credunt, rosti încet 
Ugrai. SE , 
— Ce murmuri tu acolo, Jenö? Vreo rugăciune papistă- 
şească ? ! se miră prințul. ` 

— Îmi ziceam, alteță, că oamenii cred bucuroşi ceea ce do- 
resc, precum spuneau latinii, și Náday aşa a făcut, deşi poate 
că n-a avut habar de acest proverb... Oricum, cu îngăduința 
alteţei-voastre, am să porucesc să fic scoasă afurisita aia de pa- 


noplie ! 


MUREȘ, APĂ BLESTEMATĂ 


TREZIȚI DIN SOMN, cei din casa lui Gligor Nicoară făcură 
ochii cît cepele cînd se pomeniră cu Teleki legat de miini şi 
Marcu lingă el. 

— Tulai! Apăi ăsta-i mare lucru! se îngrijoră bătrînul. 
Ne-or ridica în furci, la Bălgrad ... 

— Atunci îl duc cu mine în pădure și-i fac felul, vru să-l 
liniștească Marcu, 

— Nici să nu te gîndeşti ! De se află or punę foc la tot sa- 
tul şi n-o mai rămîne nici cenușa din el. 

__— Eu zic să-l ţinem sub pază o vreme şi pe urmă îl slobo- 
zim, dacă ne spune unde-i Sînefta, zise Florea. Poate că știe. 

— Fata a fost închisă de ticălosul ăsta și a batjocorit-o. Se 
Pare însă că i-ar fi dat drumul, răspunse Marcu. 

— Şi unde-i ? sări Mihai. Mă duc să văd dacă a sosit acasă. 

— No, acuma noaptea va fi dormind sărmana copilă. Lăsaţi 
pe miine. Vorba e ce facem cu domnul conte?! nu se lăsă 
bătrînul. 

— De vreme ce l-o adus la noi, de-acum el ne știe şi nu ne 


i ierta, gîndi Florea cu voce tare. Mai bine îl aruncăm în 
urăş! 

— Dar şi cînd îl va scoate apa la mal, ce vom spune ? se 
nedumeri Mihai. Să-l ducem în codru și să-l lăsăm în grija lu- 
pilor, bine legat de un copac dosit, pînă i s-o pierde urma. 

— Ştie careva că l-ai adus aici, la mine ? îl iscodi bătrînul 
pe Marcu. 

— Ba! Numai dacă n-o fi avut cineva ochi de miţă ca să 
vadă pe întuneric din depărtare, fiindcă de cum am ieşit din 
Uioara am trimis carita înapoi și am venit pe jos. 

— No, atunci, pină ne-om mai gîndi, l-om scoate afară pe 
deal și om socoti mai pe urmă, hotărî badea Gligor. 

— În coliba de la vie, adăugă Florea. Îi dăm pită, apă şi 
ceva afumătură .. . 

— Cum de nu! i-o reteză Marcu. Pe mine tare m-a mai 
ospătat, n-am ce zice. Piine şi apă e prea destul ! Hai să-l ducem, 
dar mai întîi va trebui să-l legăm la gură, ca să nu înceapă a 
cînta pe drum... 

Contele Teleki se împotrivi din răsputeri, neștiind ce aveau 
de gind să-i facă. La început se răţoise la ei, dar pe urmă o luă 
pe rugăminți cu lacrimi în ochi, jurîndu-se pe tot ce avea mai 
scump că va uita tot ce păţise, de cum se va vedea iar acasă. 
Făgăduia să spună că Marcu ar fi apucat-o în altă parte, ca să 
i se piardă urma, o mare sumă de bani, ba chiar şi slobozirea 
tuturor ciunganilor iobagi. Auzind toate acestea, Marcu şi Flo- 
rea mai că s-ar fi învoit, dar bătrînul Nicoară se ţinu dirz, spu- 
nind că, de vreme ce fusese adus cu sila in bătătura lui, bine 
n-avea să le fie. Cît despre jurămintele domnilor ... 


În zori erau pe dealul de deasupra satului, unde își aveau 
oamenii viile şi cite o colibă săpată în pămînt, slujind de pază 
în vremea culesului. Peste vară aceste bordeie se mai surpau, 
dar în primăvară le tocmeau la loc. De astă-dată Nicoară găsi 
mai puțin de refăcut, astfel că în cîteva ceasuri erau gata și îl 
siliră pe grof să intre înăuntru. Au astupat apoi intrarea cu niște 
scînduri, iar Marcu a rămas afară de strajă, urmînd să coboare 
în sat numai noaptea. Era primejdios să se fi dus pe lumina zi- 
lei, căci slugile contelui îl văzuseră şi negreşit că l-ar fi 
cunoscut. 

Chiar în aceeași zi întregul sat a fost răscolit de oamenii 
grofului de la Földvár, aşa că Marcu hotărî să doarmă acolo, 
învelit într-un cojoc mocănesc. Baciul Gligor îi sfătuise să-l pă- 
zească pe conte o zi ori două, pină s-ar mai potoli zarva cerce- 

ţării. și într-o noapte să-i facă vint în Mureş cu un pietroi de 
git. Altceva n-aveau de ales. 

În cea de-a treia zi de cînd se afla închis în Eordciul de 
pe deal, Teleki arăta ca o sperietcare, cu barba ţepoasă și tras 
la față ca un om beteag, făcîndu-ţi chiar milă, iar Marcu se cam 
săturase să tot stea de pază. Contele Csáky îşi contenise căuta- 
run și ar fi fost vremea ca ostatecului să i se facă felul. Cînd 
Marcu îi dădu de înţeles ce-l aștepta, nefericitul conte căzu în 
genunchi făgăduind bogăţiile lui lov, ori se lega cu jurămînt 
să plece în ţara nemţească, de unde nu s-ar mai întoarce nicio- 
dată. Se lepăda şi de lulia, pe care i-ar fi lăsat-o bucuros lui 
Marcu. 

— Spusu-ţi-am că nu-mi mai trebuie, răspunse acesta. 
M-am culcat cu ea și mi-am făcut pofta, aşa că n-ai decit să ţi-o 
păstrezi ! 

— Nici eu n-o mai vreau ! Nu-mi face nici o cinste să mă 
înfrupt din rămăşiţele altuia, se împotrivi contele, uitind că 
pentru el nu prea era mare nădejde să rămînă printre cei vii. 

Toată valea Mureşului, de la Căptălan și pînă în dreptul 
Aiudului fu răscolită, doar de se va găsi vreo urmă, fie chiar și 
leșu! contelui, căci puţini credeau că s-ar mai afla în viaţă. În 
schimb, într-una din zile apa azvirlise la mal în dreptul Ciste- 
iului trupul umflat şi însîngerat al unei fete, care cu greu a pu- 
tut [i recunoscută. Că o va fi împins careva în riu, ori se va fi 
aruncat singură, nimeni nu mai avea să ştie vreodată. Ultimul 
care-i auzise glasul fusese Marcu și de bună seamă că în seara 
cînd a scăpat el se petrecuse miîrșăvia. 

De cum s-a dus vestea se îmbulziră cu toţii la Cistei, în 
cap cu badea Mărian, tatăl fetei, alături de care se ţinea Mihai. 
Aproape nu le venea a crede, văzînd sărmanul trup ce fusese 
schingiuit şi batjocorit încă din viaţă, că ar putea fi al frumoa- 
sei fete. Tatăl îşi apucă tîmplele cu amindouă mîinile şi scoase 
un răcnet de vită înjunghiată, în vreme ce Mihai simţea şi el 
Că i se rup băierile inimii. Muierile satului, neamuri ori vecine, 
scoaseră la iveală scoarţele și pernele ce trebuiau să fie zestrea 
fetei şi le înghesuiră în car, spre a sluji chinuitului leş în drum 
spre casă. În bocetele tuturor NSinefta fu urcată şi așezată cu 
faţa-n sus, acoperită cu o velință, Apoi popa din Cistei a citit 
ia Lai în graba mare, după care jalnicul alai a pornit spre 

iunga. 

Baciul Mărian, bărbatul acela vesel şi fălos, se trăsese şi 
se cocoşase sub povara durerii, secîndu-i pină şi fîntina lacri- 
milor. Neamurile lui se temeau să nu facă vreo nesăbuinţă, căci 
se zvonise că groful de la Uioara ar fi ucigaşul fetei. Totodată 
se mai auzise că şi contele fusese prins, de către un tilhar care 
îl dusese în pădure ca ostatec. Mulţi ziceau că lotrul ar fi cerut 
atîţia bani ca răscumpărare, încît neamurile grofului nici nu 
voiau s-audă de aşa ceva, bucurindu-se mai curînd să-l moşte- 
nească. Dar cite alte vorbe şi scorneli nu se vinturară în acele 
zile, şi poate că nici Mihai n-ar fi scăpat de bănuiala de a-i fi 
venit de hac lui Teleki, din răzbunare, ştiindu-se că frumosul 
fecior venit din alt capăt de ţară şi aciuat în satul lor poftise 
să devină ginerele lui badea Mărian, iar acesta ar fi încuviințat 
bucuros, văzînd cît de mult se iubeau tinerii. Însă tînărul se 
afla acum la căpătiiul miresei moarte, şi oamenii îl căinau 
din suflet. 

După ce Sinefta fu înmormiîntată în cimitirul din deal, 
Mihai rămase lipit de crucea ei chiar şi după ce plecase toată 
lumea la pomana moartei. Nu vroia cu nici un chip să se ur- 
nească din loc, încît bietul Florea, îndurerat şi el, crezu că se 
scrîntise la cap. De cînd găsiseră fata nu mai pusese în gură 
nimic în afară de apă, şi tare se mai făcuse străveziu. I se ve- 
deau mușchii feţei încordindu-se într-una, şi asta nu era a bine. 
Nereuşind să-l smulgă de lingă mormînt Florea îi dădu pace, 
dar cînd plecă să ducă de-ale gurii la coliba din vie se abătu 
şi pe la cimitir. 

— Hai să mergem împreună la Marcu, îl chemă cl cu voce 
domoală. Li s-o fi făcut foame, şi lui şi domnului conte Teleki, 
hai, să nu aştepte... Dumnezeu s-o hodinească, fiindcă noi nu 
mai avem ce-i face. 

Auzind numele grofului, Mihai şăltă pe dată capul și-i 
aruncă o privire de încuviinţare. Parcă îi venise mintea ce-i 
umblase prin locuri pustii. Se ridică fără a scoate o vorbă si 
porni în urma prietenului său. 

Marcu îi aştepta cioplind un beţigaş şi încrustindu-l ca fto- 
ricele, ca să-i mai treacă vremea. Aflase despre cumplitul sfir- 
şit al fetei și îl iscodise în fel și chip pe Teleki, care nu ascun- 
dea că batjocorise fata, fiindcă era tare frumoasă şi încăpăti- 
nată, nevrînd să plece urechea la făgăduielile lui ademenitoare. 
Spunea că atunci eînd a scos-o din temniţă a trimis-o și veci- 
nului său, dar se jura pe toți dumnezeii că nu el ar fi ucigașul. 

Dacă n-o ucisese Csáky, se putea ca ea însăşi să se fi aruncat 
în apă. Se mai întimplau asemenea fapte, dar el nu se simţea 
cu nimic vinovat, căci stăpinul avea dreptul să se culce cu orice 
fată din satele ce erau ale lui. Pentru asta n-avea de dat soco- 
teală nimănui, fiind un obicei străvechi . . . 

Cam acestea îi erau gindurile şi nu prea ştia ce era de fă- 
cut cu groful, cind sosiră cei doi feciori cu miîncarea. 

— Îi duc eu hrana, zise Mihai îndată ce ajunseră, deschi- 
zind gura pentru prima oară în zilele din urmă. 

İndîrjirea din glasul lui îl făcu pe Florea să se uite între- 
pător lu Marcu, dar acesta, după ce cumpăni o clipă, încuviinţă 
din cap. 

De cum pătrunse în bordei, Mihai aruncă piinea şi apa, 
rămînind cu ochii ţintă la gitlejul contelui. 

— Ajutooor! răcni acesta, presimţindu-i gindul. Mă 
ucide ! zbieră el deznădăjduit, în vreme ce mîinile osoase ale 
lui Mihai îi cuprinseră gprumazul, iar degetele mari i se înfip- 
seră în beregată. Aju... mai izbuti el să horcăie, zbătindu-se 
sufocat. Nici Marcu, nici Florea nu se clintiră, nici chiar atunci 
cind se ivi Mihai privindu-şi năucit mîinile. 

— Isprăvit-ai ? întrebă liniştit Marcu. 

— Da! oftă Mihai. De acuma nu mai am ce căuta pe 
aceste meleaguri . .. Mi-am împlinit răzbunarea. 

— Aşa-i ! încuviinţă Marcu. Vino cu mine şi ai să uiţi 
de tot. 

— Merg şi eu ! sări Florea. 

— Nu, nu, dragă prietene, se împotrivi Marcu. Tu ai să 
mai aştepţi la tine-n sat, că altfel cumplită bănuială are să cadă 
asupra casei tale, ba chiar şi a satului. După ce s-or mai potoli 
lucrurile, poate te încumeţi să vii de acum într-ug an, în Iașii 
Moldovei, la mila măriei-sale Gaşpar-vodă, ca să intri în slujba 
lui. Cu vremea te-i întoarce, dar ca slujitor domnesc al ţării 
tale, dacă vom izbuti să facem iarăși ţara răposatului nostru 
voievod Mihai cel viteaz, 

_ Florea se întristă, însă fu silit să se plece în faţa judecății 
lui Marcu, fiindcă altcum s-ar fi abătut urgia asupra alor săi. 
Cu domnii nu era de şagă ! 

— Atunci să vă aduc merinde şi bani de drum, zise el re- 
semnat. Ba chiar şi doi cai, că doar n-aveţi să plecaţi aşa... 

— Ne-om descurca noi cumva, răspunse Marcu, dar ciun- 
Sânul nici nu vru s-audă. 

— Rămineţi aici peste noapte și lăsaţi asta în seama mea. 
Oricum, va trebui să facem ceva cu leșul dinăuntru ... 

— L-om mgropa cit mai adînc, chiar acum, şi om bătători 
pămîntul peste el ca să nu se mai vadă nici urmă de grof. 

N-a fost prea greu să surpe bordeiul asupra mortului și 
să bătătorească locul, în așa fel încît nu se mai cunoştea nimic, 
apoi Florea a coborit în sat, urmind să revină cît mai curînd 
cu cele de trebuință. În aşteptarea lui, cei doi nu se culcară, ci 
începură a-şi depăna amintirile, ciulind urechile să nu fie luați 
pe neaşteptate de vreun duşman. Luna întirzia să apară şi bolta 
înstelată arunca asupra pămîntului o lumină vineţie, iscînd tot 
felul de umbre ciudate. Către miezul nopţii, Marcu desluşi că 
urcă dealul spre ci doi cui și doi oameni ce-i însoțeau. Se pitiră 
pe dată la pămînt căci, deși s-ar fi putut să fi fost Florea cu 
baciul Gligor, tot aşa de bine puteau fi şi nişte străini. 

— De-or fi alţii, ne-or da de lucru să mai săpăm o groapă 
lingă Teleki, şopti Marcu. 

— Cu atit mai bine. Nu i se va uri singur, iar loc este des- 
tul, răspunse Mihai. 

N-a mai fost nevoie de săpat, fiindcă cei care urcau erau 
Florea şi cu baciul Mărian. Acesta, aflind cum fusese răzbunată 
nefericita lui copilă, de către Mihai, şi că cei doi aveau să piece 
chiar în aceeași noapte, s-a ţinut scai după Florea, aducind caii 
şi merindea, dar şi o pungă cu galbeni ungurești. Dar vroia să 
mulțumească și prin viu grai, celui care ar fi putut să-i fic gi- 
nere. 

De cum s-au întîlnit, s-au așezat cu toții la vorbă, pină 
cînd geana zorilor albi dealul dinspre Hopirta. 

— Barem să-l fi aruncat şi pe el în Murăş, zise într-o 
vreme îndureratul tată. 

— Ar fi spurcat riul, răspunse scîrbit Mihai. 

— No, că şi așa apa asta-i tare blestemată, oftă bitiirul. 

— Omul o face să fie aşa, zise şi. Marcu. Ea, sărmuza, nu 
are nici o vină. 

In cele din urmă, noaptea fiind pe trecute, se hotăriră sč-şi 
ia rămas bun. 

___— Margi cu bine, fătu-meu ! îl binecuvintă buriul Mă: ien 
pe Mihai, striîngîndu-l în braţe. Dacă vreodată în viaţă avea-vei 
drum prin valea noastră ori îi da de vreun necaz, să nu uiţi că 
aici, la Ciunga, ai o casă în care să te adăposteşti. Eu îs bătrin 
şi nu mai am pe nimeni, iar muierea mi s-o beiejit de cînd cu 

năpasta asta. Dacă mi-ai fi fost ginere tot una ar fi fost, fii 
dar feciorul meu ! , za PRI A Ea ara 

Nu se mai putu ţine și izbucni în plins. Dar nici Mihai nu 
se arătă mai tare, abia izbutind să îngăime : f 

— Să ai grijă de mormîntul Sîneftei, tată dragă ! 

Cei doi drumeţi o apucară la pas domol, căutînd să se piardă 
în desişul pădurii ce se vedea în coama dealului. 

— Mai am şi eu de plătit cuiva, zise oșteanul cu voce do- 
moală. Vom trece și prin Micoșlaca, dar mai înainte să tragem 
un pui de somn, fie el şi de vreo două zile, că tare mă simt 
ustenit. 

Făcură întocmai și dormiră o zi şi noaptea următoare, iar 
cînd s-au deșteptat se simţiră întremaţi pe de-a-ntregul. Se 
înţeleseră ca Mihai să aștepte la vadul Mureșului către Mirăs- 
lāu, clucînd cu el merindea și banii, dar să nu se arate la vedere. 
Dacă s-ar întîmpla să nu sosească şi Marcu la sorocul hotărît, 
trebuia să se întoarcă pe urmele lui, să afle ce s-a întîmplat. 

— Nădăjduiesc să nu mai cad în vreo capcană, Îl linişti 
Murcu. Acuma mi s-a limpezit mintea, și ştiu ce am de făcut... 


Pentru a doua oară se îndrepta spre Micoșlaca, însă nu cu 
rivna şi nerăbdarea de altădată, cînd ar fi fost în stare să și 
zboare pînă la picioarele Iuliei. Purtarea ei mirşavă îl scîrbise 
și-i stirnise numai dorul de răzbunare, ba chiar să-și spele cu- 
titul în sîngele ei şi s-o privească drept în ochi atunci cînd își 
va da duhul. „Ochii ei...“ oftă el. „Ce rău a tocmit Dumnezeu 
lumea !% 

Mergea în pasul domol al calului, spre a nu stigni privirea 
trecătorilor curiosi ce i-ar fi putut întîlni în cale. Departe, peste 
dealurile de dincolo de Mureș, sc zăreau munții acoperiţi de ză- 
padă ca niște uriași încărunţiţi ce supravegheau întinderea 
zării. „Frumoasă ţară, rea tocmeală ... mama ei de rinduială !“ 
IL veniră în minte cuvintele auzite pe cine știe ce meleag româ- 
nese. Era îmbrăcat în portul de la Ciunga, cu straiele rămase de 
la Amosie, căci se cam potriveau la stat. Nu se deosebeau prea 
mult de veșmintele bănăţene şi se simţea tare sprinten în ele, 
ca odinioară, pe cînd era copil la Borlova. Avea cioareci şi că- 
masă înflorată, cusută cu alesături, iar pe chimirul din piele de 
vițel tuceau fluturaşi de aur și mărgeluţe colorate. 

Ajuns la poarta grofoaicei mai pe lumină decit data tre- 
cută, îşi atirnă pe îndelete spada și îşi viri cele două pistoale la 
brîu, incit l-ai fi putut lua drept haiduc de codru, şi nu un ţăran 
olah oarecare. Legă apoi calul de un copac, lîngă poartă, şi îi 
petrecu straița cu ovăz pe după urechi, ca să mănince liniştit. 
Făcu toate aceste pregătiri cu o încetineală de gospodar tihnit 
și tot astfel şi-a tras poalele cămăşșii în jos, tocmindu-le de parcă 
s-ar fi dus „la vedere“ să se însoare. În cele din urmă, ciocăni 
cu mînerul spadei în lemnul porţii. 

— Care-i acolo ? 

Îşi aduse aminte de vocea paznicului și sîngele începu a-i 
fierbe prin vine. Bătu din nou, mai cu putere, și se trase într-o 
parte. 

— Cine-i ? N-auzi, mă ? se răsti portarul înciudat. 

Marcu ciocăni din nou, iar omul se gîndi că or fi niscaiva 
copii, care aveau chef de joacă cu el. Minios, puse mîna pe un 
girbaci și ieşi afară. 

— Care... 

Vorba îi fu curmată, fiindcă Marcu îl trăsni cu minerul spa- 
dei în moalele capului, după ce-i smulsese căciula cu mîna cea- 
laltă. Prăbușindu-se la pămînt ca o zdreanţă, n-a mai fost nici 
o greutate ca să-l lege cu niște bucăţi de fringhie aduse anume 
pentru așa ceva. li înfundă şi o năframă în gură drept căluș, 
apucă de jos cheile ce căzură și-l trase pe nenorocosul portar în 
umbra zidului. 

Se strecură apoi în spatele casei, încuind poarta şi luînd 
cheile cu el. Ştia de data trecută că pe acolo umbla mai puţină 
lume și, chiar dacă ar fi fost zărit de careva, straiele lui țără- 
neşti n-ar fi dat de bănuit, fiind mulţi slujitori români la curte. 
Se uită la ferestrele zăbrelite și se gîndi cu strîngere de inimă 
la odaia unde fusese chinuit atît de nemilos. 

Un platan bătrîn își înălța crengile deasupra casei și Marcu 
socoti a fi o bună cale spre a pătrunde la catul de sus, unde nu 
erau gratii la ferestre. Fiind încălțat cu opinci, nu-i fu prea 
greu să se caţere şi de pe o cracă sări drept în tîrnaţ. Se opri 
şi trase cu urechea. Prea curind n-aveau să dea peste portarul 
legat, ori peste calul lui, mai cu seamă că luase cheile, iar îm- 
prejurimea fiind din zid înalt, nu se putea sări fără scară. Din- 
spre cuhne se auzeau rîsete muiereşti, ceea ce însemna că nimeni 
n-avea grija lui. Scoase cuțitul cu prăsele din coarne de căprior 
şi, proptindu-l în ușă, deschise cu dibăcie ivărul, împingînd 

usurel, să nu facă zgomot. Nici barem un scîrţiit nu se auzi 
cind pătrunse în odaia pustie, unde aerul stătut era o dovadă 
că de lungă vreme nu locuise nimeni. Cu aceeaşi băgare „de 
seamă ieşi într-un coridor, unde fu pus în încurcătură văzind 
mai multe uși. Încercă la vreo două, dar fie că erau goale, fie 
zăvorite. „Dacă dau peste babă, iși zise el, o leg şi merg mai 
departe, că ea n-are nici o vină. Eu o vreau pe cățeaua de 
[ulia ...%. Și nimeri întocmai cum poftise ! 

Cind uşa scirţii uşor, dînd de veste intrarea lui, Iulia, aple- 
cată asupra gherghefului, nu ridică privirea, ci întrebă cu o voce 
de gheaţă : 

— Katy, pentru ce nu baţi la ușă? Așa te-am învăţat? 

Auzindu-i glasul Marcu simţi cum i se urcă inima în gitlej, 
si fu cit pe ce să se întoarcă din cale. Se răzgindi: însă și răs- 
punse batjocoritor : 

Se vede că n-um în obicei... 

Fata întoarse capul și rămase mută de spaimă. Era într-o 
rochie largă, cu tot felul de volănașe, iar părul strîns într-o 
sculă de casă o făcea să semene cu o păpusă. Frumoşii ei ochi 
se măriseră de groază, văzînd cuțitul din mîna bărbatului şi 
presimţind ce avea să se-ntimple. Fără să-și dea seama, începu 
a învirti pe degete ghergheful, de parcă ar fi încercat să des- 
curce ata. 

— Nu te mai osteni! rînji Marcu arătind spre mîinile ei. 
Nu-ti va mai fi de trebuinţă... 

Văzindu-sc fără scăpare fata i se aruncă la picioare, îmbră- 
țișindu-i genunchii. Scufa îi căzuse și slobozi în valuri minu- 
natul ei păr de aur, pe care Marcu il sărutase cîndva pătimaș. 

— Nu mă ucide, Marcule ! gemu ea cu glas tremurind. A: 
milă! Am greşit fără să-mi dau seama ce fac. Am fost nebună 
de supărare ... iartă-mă ! 

El se aplecă şi-i înșfăcă pletele trăgindu-i capul pe spate 
ca s-o privească, în vreme ce cu mina cealaltă ridică asupra ei 
cuțitul. 

— Nuuu ... numai pe tine te iubesc... merg cu tine 
unde-mi poruncești, roabă să-ți fiu, numai lasă-mi viaţa. 
Te rog ! 

_Ochii aceia negri ca noaptea și atit de îndrăgostiți odini- 
oară erau scăldaţi în lacrimi şi Marcu simți cum i se înmoaie 
inima. Mina răzbunătoare căzu neputinoioasă pe lingă trup, apoi 
descteştind-o pe cealaltă începu a-i mîngiia părul cel mătăsos 

de parcă ar fi alintat un copil. Boabe mari de rouă îi înfloriră 
în colțul ochilor şi fără a mai scoate o vorbă viri cuțitul în teacă 
şi părăsi încăperea. 

Un ceas mai tîrziu era la locul de întîlnire cu Mihai. În- 
dată intrară călare în vad, oprindu-se în mijlocul apei ca să-și 
adape caii. 

— Murăş... apă blestemată! oftă adînc Marcu și dădu 
pinteni să treacă degrabă în partea cealaltă. 


OASPETE CU DE-A SILA 


CA SĂ SE SCAPE DE CEI DOI CĂLUGĂRI, Rafailă se 
socoti să le făgăduiască mîncare şi chiar voi să-l cheme pe han- 
giu, dar se răzgiîndi văzînd că intrase un căpitan de roșiori cu 
doi seimeni. Pe dată înșfăcă desaga și începu a răcni dez- 
nădăjduit : 

— Hoţiii ! Săriţi, oameni buni ! Ajutooor ! 

Căpitanul Pîrvu Ușurelu din slujba domniei întoarse capul 
şi se uită mirat la cele ce se petreceau, căci şi ceilalți călugări 
apucară veșmintele lui Rafailă strigînd așijderea : — Hoţiii... 
ajutooor ! 

Se ridicară toţi trei în picioare și se zbăteau care mai 
de care. NOREN 

Căpitanul trase spada și ducîndu-se către ei, urmat de sei- 
meni, îi dojeni cam în batjocură : 

— Hai, cuvioşilor, hotărîţi-vă care-i hoțul, ca să stiu pe 
care să-l pălesc ! 

— EL! . 

— El! 

— Ei sînt, jupîn-căpitane, se tîngui şi Rafailă. 

— Minte! Vrea să ne fure ce-am agonisit de pe la credin- 
cioși ! spuse „Tilharul“. 

Jupin Pîrvu se uită la ei zîimbind, în vreme ce oștenii rideau 
pe faţă de un asemenea caraghioslic. 

— Gata! Ajunge! porunci el, văzindu-i că se apucau de 
cozi. Nu sade frumos unor feţe bisericeşti să se ciondănească în 
văzul lumii. lacă, v-au căzut şi potcapurile. Potoliţi-vă ! 

— Noi am vrea, spuse mieros „Tilharulă, dar el... 

— Ia staţi, făcu Pîrvu. Tu ai zis că voi ați vrea?! 

— Da! răspunseră într-un glas cei doi călugări. 

— Păi, dacă așa stă treaba, înseamnă că sînteți doi împo- 
triva unuia singur. Cum de a cutezat să vă fure ? 

— Chiar ! sări Rafailă. 

— Noi ziceam să-l milostivim şi pe amăritul ăsta de frate 
al nostru cu ceva pomană, dar el s-a lăcomit, a scos cuțitul şi 
vrea să ne ia tot ce avem. Iacă, abia i l-am smuls din mînă ! în- 
tinse arma celălalt călugăr. 

— Minte! Nu-i adevărat! E al lui! se împotrivi Rafailă 
spumegînd de minie. 

— Măi fraților, rosti căpitanul împăciuitor. Ia deşărtați voi 
desaga aia și vă fac eu parte dreaptă la toţi trei ! 

— Nu-i cu putință, înălțimea-ta ! se îngălbeni Rafailă de 
teamă. Mai bine să spună ci ce se află în ea, iar eu mă jur că 
nu voi minţi, dar numai domniei-tale îți voi mărturisi si numai 
între patru ochi. 

— Fie, cuvioase ! se înduplecă jupîn Pîrvu. Spuneţi voi pe 
rînd ! îi îndemnă el pe cei doi călugări. A 

Aceștia începură a face fețe-feţe, apoi dădură din umeri a 
nepăsare : zi 

— Pe dinafară nu putem spune, jupin-căpitane, dar să ne 
îngădui să le scoatem una cîte una și ţi-om spune de unde le-am 
căpătat. 

Vorbise iarăși „Tilharul“ și căpitanul presimţi că era în 
încurcătură, așa că făcu pe mîniosul. 

— Deci așa vi-i vorba ? Ei bine ! se întoarse el către oșteni. 
Băieți, puneţi gabja pe ei! 

Seimenii scoaseră săbiile și-i împinseră pe cei Aoi la perete, 
ameninţindu-i. 

— Acum să te vedem și pe cuvioşia-ta, ori te pomeneștii că 
tot aşa vei fi vrînd să mă amăgești și desaga va fi fost a alt- 
cuiva ? 

— Apăi... se codi Rafailă, zisei că numai între patru 
ochi... | i 

— Aşaaa ? Am înțeles ! Ia să-i legăm pe tustrei... 

— Staţi ! sări Rafailă trăgindu-și desaga la piept. Sînt 
odoarele sfintei monastiri de la Ot Menedec.... i 

— Să le vedem | Deșartă-le pe masă ! porunci căpitanul ne- 
încrezător. 

Călugărul scoase cu grijă citeva cruci de argint, spre ului- 
rea tuturor, dar mai cu seamă a celor doi. 

— Se vede că nu prea aveaţi habar de ce era înăuntru, 
rînji Pîrvu către ei. Ia trageţi-le, băieţi, cîteva la cur, ca ispaşă 
pentru păcatul minciunii şi al lăcomiei. Și să nu vă mai văd 
prin preajmă, că dracu vă ia, boaite afurisite ! 

Se întoarse apoi către Rafailă și-i zise domolit : 

— Sfinţia-ta să mă icrţi, părinte, dar n-aveam încotro să 
aflu adevărul. Acum, că m-am lămurit cine-i hoţul, strînge-ţi 
odoarele şi mergi unde ţi-i calea. Fereşte-te insă a te mai însoți 
la drum cu oricine... 

Răsuflind ușurat după asemenea întîmplare, Rafailă îşi legă 
desaga şi fu cît pe ce să plece, dar se opri amintindu-și de cei 
doi, care aveau să-i aţină calea. Socoti mai nimerit să se lipească 
de căpitan și de oamenii lui. 

— Înălţimea-ta, făcu el cu umilinţă. Dacă nu vi-i cu supă- 
rare, aş putea să mă alătur domniilor-voastre, căci eu aveam de 
gind să mă înfăţişez măriei-sale Radu-vodă Mihnea, cu ceea ce 
am putut scăpa din jaful ce fu astă-vară pe acolo. 

— Chiar măriei-sale şi nu altcuiva? se lumină la față 
Pirvu. 

— li sînt slugă credincioasă și, aşa cum se cade, stăpinul 
să hotărască ce se va face cu astă avuțţie, care mie îmi primej- 
duiește viața... 

— Atunci, tocmai bine se potrivește, zîmbi căpitanul arun- 
cind o privire cu înţeles către cei doi oșteni. Chiar la măria-sa 
mergem şi noi, și socat că tare are să mai fie bucuros văzînd 
osirdia cuvioşiei-tale în a-i aduce odoarele. De mare cinste şi 
răsplată te vei bucura ! 

Abia atunci îşi dădu seama Rafailă că nu-i venise un gind 
prea prost. Te pomenești că Vodă avea să-i dea vreun rang bise- 
ricesc, după care rivnea de atita amar de vreme și care i-ar 
aduce mai mult aur decit avea el în traistă... 

— Domnul să te binecuvînteze, jupîn-căpitane și să te aibă 
în pază, că mare milostivire îţi faci. Cînd pornim ? 

— Să îmbucăm şi noi ceva în hanul ăsta pustiu, că nu văd 
pe nimeni, apoi în citeva ceasuri sîntem în şa. Va trebui însă 
un cal și pentru sfinţia-ta, că noi sîntem călare. 


— Poate o avea hangiul vreo miîrțoagă, aşa ca pentru un om 
sărac ca mine. 

— Nici vorbă, părinţele, rise Pîrvu. Să fie un armăsar fo- 
cos, fiindcă lungă cale avem de străbătut. Lasă că-l tirguiesc eu, 
ca să nu te atingi de desagă, şi are să-mi dea măria-sa îndărăt 
taţi banii. Ba pot spune de pe acuma că te și socot pe cuvioşia-ta 
în slujba domniei . . . 

— Si a lui Dumnezeu, taică ! adăugă „Sarsailă“. uitind pe 
loc ce fapte şi cite ticăloşii săvirşise pînă atunci. Cînd voi sosi 
la sfinta monastire a Dealului, mă voi.ruga pentru sănătatea 
domniei-tale şi a celorlalți doi viteji. 

— Pină atunci mai va, se băgă în vorbă unul dintre seimeni, 
pe care-l chema Lixandru Coteaţă. Mai înainte ai să te rogi în 
vreo monastire moldovenească, iar pe urmă... om mai vedea. 

— Cum aşa? ! se nedumeri Rafailă. Nu ziserăţi că mergeţi 
la măria-sa Radu-vodă Mihnea ? 

— Ba da! încuviinţă căpitanul. Dar ce, cuvioşia-ta nu știe 
că voievodul nostru își are acum scaunul ia Iași ? Încă din vară 
s-a mazilit la Tirgoviște şi a căpătat domnia Moldovei. 

— Şi noi... acuma... la lași să mergem ? 

— Vezi-bine. N-ai zis chiar sfinţia-ta că vrei să duci odoa- 
rele numai măriei-sale și nu altcuiva ? La Tirgovişte s-a înscău- 
nat măria-sa Alexandru-vodă Iliaș, feciorul domnului nostru. 

Călugărul rămase cu gura căscată, căci la asta nu se aștepta 
nicicum. llălăduind prin munte, departe de aşezări omenești, nu 
auzise de schimbarea domnilor, iar acum era în cumpănă, ne- 
ştiind ce să facă. Pe dată își zise că ori la Tîrgovişte, ori la lași, 
tot {ură românească cra, şi de vreme ce oamenii aceştia curajoşi 
se învoiau să-l ocroteuscă, voievodul l-ar fi primit cu și mai 
mare drag. Poate că era şi mai bine, căci i s-ar fiepierdut pe 
vecie urma blăstămăţiilor făcute în acest colț de ţară, iar cinu- 
rile bisericeşti erau şi în Moldova la fel ca în Muntenia. 

-— Atunci... acolo merg şi cu ! hotărî Rafailă. 


Calea a fost tare intortocheată, mergeau pe ocolite și, de 
unde călugărul se arătuse bucuros la început, cu vremea înce- 
puse a cîrti. Ba că s-ar întoarce cu odoare cu tot; ba că de ce 
mergeau pe ascuns, şi cîte și mai cite... 

— Cuvioşia-ta, îi spuse căpitanul într-o zi, și de n-ar fi fost 
desaga cu prieina, noi tot n-am fi purces la drum mai pe faţă, 
căci măria-sa are mulți nepricieni în ţara Moldovei. Iar acuma 
cu atit mai mult, avînd cu noi aur, care-i ochiul dracului, măcar 
că se află sub formă sfințească, ispita este prea mare. 

— Dar, în afara noastră, nimeni nu ştie ce avem în ea. 

— Uitat-ai oare ce păţiși ? Dacă cei doi tilhari-călugări 'se 
vor fi însoțit cu alţii de sapa lor şi ne-au luat urma ? Pe unde 
vom scoate cămașa ? 

Amintindu-și pățania de la Hanul Rosii cuviosul.-:se. mai 
potoli. Pe de altă. parte mai era şi nădejdea că măria-sa ar fi 
putut să-i dea un cin. preotese de seamă, iar asta îl ţinea pe loc, 
alături de oamenii domniei. 

Cu toată fereala lor, din cînd în cînd erau siliți să mai 
tragă şi pe la cite un han, unde auzeau şi -ei ce se mai petrecea 
Prin lumea mare.. Aşa, de. pildă, aflaseră că. sultanul murise ; că 
veneticul, adică venețienii, i-ar. fi biruit pe turci, iar alte ori că 
păgînul ar fi cuprins toate ţările Apusului şi multe altele. Cînd 
erau întrebaţi la rindul lor, cine erau şi încotro mergeau, răs- 
pundeau scurt : „Slujba domniei !“ și nimeni n-avea treaba lor. 
Nici măcar nu-i întrebau despre care domn era vorba. 

Trecură săptămini destule pînă izbutiră să se strecoare pe 
plaiurile moldovene, din pricina ocolişurilor multe. 

— Poate că de acuma vom merge şi noi ca oamenii și nu 
ca jivinele codrului, ferindu-ne de lumina zilei, zise celălalt 
seimen, pe care-l chema Tudor Gioală. 

— Ba, fraţilor! se împotrivi Pîrvu. Tilhari sînt pretutin- 
deni şi nu numai la drumul cel mare al Iaşilor. Pînă acolo e 
lungă calea și nici nu trebuie să ne zorim să ajungem înainte 
de căderea zăpezii, că așa-i porunca : nici pasărea să nu afle de 
unde venim și cine sîntem, ori cînd am săvîrşi drumeţia. 

Așa se face că în plină toamnă aurie se mai aflau încă prin 
părțile Birladului. Nopțile se răcoriseră și-i sileau pe drumeți 
să 'se înghesuie unii într-alţii cînd dormeau sub cerul înstelat, 
dar cînd începură ploile cele reci și vîntoasele, se văzură nevoiți 
să mai ceară găzduire și pe la cîte o casă de gospodar. 

Într-una din zile, pe cînd treeeau prin tinutul Tutovei, 
ajunseră pe valea pîriului Zeletin si o ţinură de-a lungul ei pînă 
dădură de un conac boieresc. Era împrejmuit cu gard de piatră 
ca o. cetate și poate că ar fi ocolit un asemenea loc, dar se por- 
nise un vînt cu măzăriche, încît cu greu ar fi putut străbate mai 
departe. Nici nu ştiau dacă mai aveau să dea curînd peste vreo 
aşezare omenească în calea lor, aşa că bătură la poartă, rugin- 
du-se de adăpost, 

.Argatul ce le ieşise în întimpinare į îi pofti să se așeze pe o 
laviță făcută din trunchiul unui copac. și care se afla -sub un 

acoperiş de lîngă poartă. Trebuiau să-l aştepte pe dumnealui 
„giupîn Timofti“, cum le spusese flăcăul. Acela era vătaful mo- 
siei şi numai el era în măsură să hotărască dacă avea să-i pri- 
meuscă pe străini. Aflaseră numai că se aflau pe moşia dumnea- 
lui Coste Bucioc, nri Bacioc, cum i se mai spunea, biv-vel-vornic 
în Țara de Jos. Asta nu părea a fi pe placul căpitanului Pîrvu, 
dar el nu spuse nimic. 

— Ehei, boierul nostru are mare trecere la domnie, se fu- 
duli argatul. l 

— Aşa o fi! răspunse Pîrvu cam în doi peri, uitîndu-se la 
mîndrețea de conac ce se lăfăia în mijlocul uriaşei livezi. 

Într-un tîrziu se ivi și vătaful Timofte, un roşcovan aseme- 
nea lui Rafailă, dar cu ochi mai puțin vicleni. 

— Bine-ați venit, drumeților ! le ură el cu prefăcută bucu- 
rie. Sînteți sănătoşi ? 

— Da’ bine o mai nimerirăm, șopti Lixandru la urechea 
lui Tudor. Omu” roșu-i omu’ dracului ! 

— Ca și popa ăsta care-i cu noi, răspunse seimenul. 

Nu-i auzise nimeni şi căpitanul Pirvu tocmai îi răspundea 
gazdei : 

— Mulţumim de urare, jupiîn-vătafe, căci asta ni s-a spus 
că eşti. Sănătnși sîntem, dar trudiţi nevoie mare și înfriguraţi, 
așa că, de n-o fi cu supărare, ne-am ruga de un adăpost și o bu- 
cată de pîine. 

— Vai de mine! Se poate să nu vă dăm?! Mai cu seamă 
că, după grai, nu păreţi a fi de pe la noi, ci mai curînd din păr- 
tile muntenești. Nu-i aşa ? 

— Norocul nostru este că una-i limba ce-o vorbese toţi 
românii, măcar că ne aflăm sub stăpiîniri osebite, răspunse jupîn 
Pîrvu. Așa- -i precum ai ghicit, şi n-avem a ne ascunde. 

— Se-nţelege ! Se-nţelege ! încuviinţă roşcovanul privin- 
du-i cu bănuială. Mergeţi la domnie cu vreo scrisoare ?... dar 
iacă ce-ntreb eu, şi domniile voastre veţi. fi flămînzi. Poftiti în 
cămăruța asta, deocamdată, pînă oi isprăvi eu nişte treburi și 
pe dată mă-ntorc. Știţi că boierul are să lipsească vreo două 
săptămîni, dar nu-i nimica. Am poruncă să găzduiesc orice. dru- 
meţ, dar mai cu seamă slujbaşi ai domniei. 

— Par n-am spus că am fl... încercă Pîrvu să mintă, însă 
vătaful nu-i luă în seamă. 


— Fi, veţi fi avînd domniile-voastre vreo. taină, dar nu-i 
treaba mea, așa că intrați și așteptaţi-mă oleacă. 


Se prefăcu că vrea să iesc, dar se opri înveselit. 

— Păcatele mele ! rise jupin Timofte. Acum iau seama ce 
bine semăn cu sfinţia-sa. Socot că și cuvioşiei-tale i se spune 
„Cîine roșu“ ?... nu-i aşa ? Mie aşijderea! 

Rafailă nu păru deloc încîntat și-i răspunse băţos : 

-— Fiind om bun la suflet, mie nu mi s-a scornit asemenea 
poreclă. 

-— Apăi, să nu-ţi fie cu supărare, părinţele, că am şuguit. 
Așa ne ride lumea de aici pe noi, pe cei roșcovani, dar nu-i ni- 
mic rău în asta. Acuma vă las, cum am spus, și mă-ntorc îndată. 

— Să știi, jupîn-vătafe, că vrem să plătim găzduirea pe o 
noapte, fiindcă miine în zori vom pleca şi... 

— Vai de mine, da’ cum puteți vorbi de plată ? se supără 
vătaful. Să audă boierul că v-am luat bani, m-ar jupui de viu. 
Se poate ? Staţi cît veţi pofti ! 

Intraseră înir-o odăiță nu mai mare decit o chilie monasti- 
rească, dar care avea ferestrele zăbrelite, cu deschiderea în afara 
curții. Două paturi, o masă şi două scaune, nu destule pentru 
cîți erau ei, dar înghesuiala era mare, ba mai lăsară și desagii 
pe jos, în afară de Rafailă, care n-avea de gînd să-și lepede pre- 
țioasa comoară. 

— Mi s-a părut că a tras zăvorul ! zise Lixandru, după ple- 
carea vătafului. 

— Ia vezi ! se arătă bănuitor Pîrvu. 

Rafailă se repezi cel dintii și, trăgind zadarnic de clanţă, 
pufni înciudat : 

— Afurisit „cîine roşu“ ! Va fi aflat de desaga mea... 

— Da’ de unde?! Aşa i-o fi obiceiul, își dădu părerea Tu- 
dor Ghioală. 

— Drept să vă spun, mie nu mi-a prea plăcut acest vătaf 
linguşitor. Să fim cu ochii în patru! adăugă îngrijorat Pîrvu. 
— Ar trebui să-mi pitesc odoarele . . . şopti călugărul. 

— Unde, cuvioase ? Poate sub pat, răspunse căpitanul. 

— Şi dacă este vreo gaură tainică prin perete, ca să ne as- 
culte ce vorbim ? întrebă încet Tudor. 

— Tot ce se poate... dădu din umeri Pirvu Ușurelu. Mai 
bine să tăcem ! 

Răbdarea însă are o margine și în cele din urmă izbucniră 
cu toţii în strigăte şi sudălmi, bătînd cu pumnii în uşă. Degeaba 
însă, căci nimeni nu se ivi, de parcă s-ar fi aflat în pustiu și nu 
în ograda unui conac boieresc. O ţinură așa pînă la căderea se- 

rii şi, cînd nu mai nădăjduiau vreo scăpare, se treziră în ușă cu 
însuşi jupin Timofte, cu capul plecat şi căciula în mînă. 

— Zăpăcitul de mine! se bătu el cu palma peste frunte. 
Mă rog frumos de iertare, că nu mi-am dat seama. Cînd am ple- 
cat, unul din slujitori a tras zăvorul fără să-mi spună, dar nici 
el n-a știut că era cineva înăuntru. Eu a trebuit să dau o fugă 
pînă-n pădure, unde s-au tăiat nişte lingurari şi, iacă, m-am 
făcut de ruşine în fața domniilor-voastre. 

— Ne facem că uităm, jupîne, răspunse țepos căpitanul. 
Numai că noi ne-am cam săturat de găzduirea ce ne-ai dat şi 
vrem să plecăm pe dată. Nădăjduiesc să nu fi păţit și caii noştri 
acelaşi pocinog .. . 

— Aracan de mine ! se tingui Timofte. Dar cum să plecaţi 
asupra nopții ? De află boierul ce-am făcut, mă jupoaie. Fie-vă 
milă și nu plecaţi, că iacă, la plecare eu poruncit-am o masă pen- 
tru domniile-voastre, şi acuma este gata pusă. Din suflet vă rog 
să poftiți în odaia cea mare, ca să vă ospătaţi şi să uitaţi. 
A venit stăpinul ? întrebă Rafailă. 


— Încă nu, dar va sosi chiar într-o zi-două, și tare s-ar, 
mai bucura să vă aibă de oaspeți. 

— Nu văd pentru ce ? se nedumeri Pirvu. Dar ia spune, 
jupîn-Timofte, uşa de la odaia unde ne pofteşti... are zăvor ? 

— Păcatele mele ! Nu mă iertaţi, văd eu bine. Să fiți însă 
fără teamă, că am să rămîn și eu cu domniile-voastre. 

— Dacă-i aşa, eu zic să mergem, se zori călugărul, simțind 
un gol în foale. 

Căpitanul Pîrvu mai stătu la îndoială, dar cum vremea nu 
se schimbase, ba se arăta a fi și mai cîinoasă, hotărbin tăcere să 
primească  ospeţia vătafului şi fu cel dintii care păşi în curte. 

— Să mergem! Oricum, n-avem cum pleca mai departe, 
mormăi el ca pentru sine. 

Pe drum îsi zise că năucul de Timofte poate să nu fi min- 
tit și să se fi luat cu altele, iar după ce se aşezară cu toţii la 
masă în jurul bucatelor aburinde, părerea tuturora începu a se 
schimba. Dacă i-ar mai fi zăvorît acuma și o lună, asemenea bu- 
nătăți meritau o jertfă pe potriva lor! Curînd începură a se 
bate lupii la gura lor şi aproape că şi uitară cele pătimite, ba se 
Tugau de vătaf să nu pedepsească sluga aceea care trăsese ză- 
vorul, căci altfel n-ar mai fi avut parte de un asemenea ospăț. 


73 


— Nu-i cunoaşteţi pe moldoveni! se fuduli Timofte cioc- 
nind ulcea după ukcea cu fiecare. Cît pe ce să mă fac de rușine 
că n-am ştiut să-mi omenesc oaspeții. 

— Lasă, jupin-Timofte, că te-am iertat, rigîi cuviosul Ra- 
failă plin de unsoare pină la urechi, dar și de voie bună, căci 
de multă vreme nu se mai ospătase atît de îmbelşugat. | 

Chiar şi căpitanul Pîrvu, care voia să se țină mai băţos, se 
înmuie de tot cînd sosiră faimoasele plăcinte  „poale-n brîu“, 
scoase chiar atunci din cuptor. S-a pierdut pe dată măsura po- 
calelor de vin și după miezul nopţii Tudor Ghioală fu cel dintii 
care se prăvăli sub masă, urmat la scurtă vreme de Lixandru. 
Căpitanul își propti fruntea într-o strachină și începu a sforăi, 
trecînd în lumea viselor, doar călugărul cu Timofte se dovediră 
cei mai de virtute la băutură. 

— Ia, frate, îl îndemna cuviosul, de parcă el ar fi fost 
gazda. Gustă din sîngele Domnului, care-i ca untdelemnul de 
candelă. Am să mă rog la Maica Preacurată să te aibă în vedere 
cînd ai să ajungi la poarta raiului, fiindcă numai acolo ţi-i locul. 

— Aşa sîntem noi, oamenii „însemnați de Dumnezeu“, și 
nu cum spun clevetitorii, că de flacăra iadului. 

— De lumina cerească a raiului, fiule, căscă Rafailă, dînd 
cel dintîi semn de osteneală. Sîntem luminoooşi. . . 

Timofte însă nu-l lăsă, ci trecîindu-i mîna pe după gît se 
apucă să behăie, crezînd în sinea lui că dă glas celei mai fru- 
moase cîntări. Pe dată şi călugărul își reveni şi începu a-i ţine 
isonul. 

— Şi chiar mergeţi la măria-sa ? întrebă așa, într-o doară, 
vătaful, oprindu-se din lălăit. 

Rafailă îl privi buimac și încuviinţă din cap. 

— Întoemai ! 

— Cu un răvaş de seamă, ori cu vreo solie ? iscodi gazda. 

— Da’ de unde! Sîntem în slujba domniei, căscă din nou 
monahul. Ce-o fi să fie, vom vedea... 


.— Adică ai auzit şi cuvioșşia-ta că s-ar mazili Vodă ? 
Ca prin farmec, lui Rafailă îi sări somnul şi holbă ochii 
către Timofte. 


— Cuuum ?! Cine zice? RE 

— Eee"! Am zis şi eu într-o doară. Sfinţia-ta vei fi ştiind 
mai multe, că nu degeaba luaşi drumul Iaşilor, rînji Timofte. 
Iar: ostenii ăștia, adică, de pomană bat calca pe ocolite ? 

Rafailă simţi cum i se înceţoşează privirea şi nici nu fu 
în stare Să întrebe măcar de unde știa vătaful cum călătorea 
ci. Ceva însă cra lu mijloc, iar vorbele acestuia îi întăriră bă- 
nuiata mai veche. 
= — Nu știu ce mă face a crede că te-ai lipit pe drum de 
ei şi habar n-ai ce învirt aceşti ortaci ai cuvioşiei-tale. Nu 
cumva să te tragă pe sfoară. Dacă ești în slujba domniei... 

— Doamne fereşte ! se apără cuviosul.. Ei mi-au zis! Eu 
însă aș intra și în slujba Satanei, piei-i-atr sămînța, numai să-mi 
mai îndulcesc viața, că tare mă săturai de post şi rugăciune. 

Nu băgă de seamă zimbetul de mulțumire al gazdei, după 
cum nici nu văzuse că roşcovanul vătaf numai se prefăcuse 
a bea cot la cot cu ei, îndemnindu-i mai mult cu vorba. Oste- 
neala drumului și aburul beției l-au doboriît și pe călugăr, dar 
cînd să pună capul pe masă, Timofte îl zgilţii de umeri. 

__— Nu aşa! Hai să te duc într-un iatac, să te întinzi pe un 
pat ca lumca. Ceilalţi s-or culca în altă parte, dar domnia-ta, 
ca față bisericească, ai să dormi singur. 

— Ca să mă stringi de gît... mormăi Rafailă. 

— Vai de mine, părinte, dar ce vorbă-i asta ? Așa am so- 
cotit că se cade, dar dacă nu vrei... 

Călugărul însă nu-i mai răspunse şi putea să-l fi dus şi-n 
braţele lui Scaraoţehi, tot una-i era, într-atit de adormit căzuse. 
Cu toate acestea își încleştase mîinile pe desagă şi nu o lepădă 
aici cînd fu tirît la culcare de către doi argați. 

_Cum se trezi din somn, prima lui grijă fu să-și controleze 
odoarele şi băgă mîna îngrijorat în traistă. Se linişti îndată 
simţindu-le la locul lor. „Dacă ar fi fost iscoditori, puteau 
să-mi golească toată desaga, fiindcă și un buștean s-ar fi putut 
tăia pe mine, fără să mă trezesc. O fi cumsecade, Timofte ăsta, 
și noi îl bănuiam degeaba“, își zise el în gînd. Dar zărind ză- 
brelele de la fereastră îi veni în minte chilioara din curte şi 
un: cuțit îi sfredeli inima. „De data asta m-a zăvorit numai pe 
mine, ticălosul“, spuse el cu glas tare și se repezi la ușă. De 
cum o deschise, dădu nas în nas cu o slujnicuţă, care se sperie 
grozav cînd îl văzu dînd năvală. afară în izmene şi cămașă. 

— Sfinţia-ta... se fistici slujnica. A zis... a zis jupin-Ti- 
mofte că să mergi să mănînci tot acolo. Te așteaptă ! 

~ Călugărul încuviință descumpănit, nevenindu-i a crede. 
E drept. că simţea o baniţă de plumb în loc de cap şi.bună àt 
fi fost o acritură. Apucă grăbit desaga, după ce-și puse rasa’ 

pe el, şi se luă după fetișcana care-l așteptase ca să-i arate 
drumul. 

— Ia de bea nişte zeamă de curechi, cuvioase, îl îmbie vă- 
taful. Te scoală și din morți. 

— Dar tovarășii mei mai trag la aghioase ? Nu-i văd! se 
nedumeri Rafailă, apucînd oala cu moare. 

— Să fii matale sănătos, tăicuţă, rînji Timofte. S-au do- 
vedit a fi mai vrednici ca noi, dar nici n-au băut atîta. S-au 
trezit în zori și duși au fost. Eu nu i-am mai văzut, dar mi-an 
spus slugile că au întrebat și de sfinţia-ta, ba au vrut să te 
care cu ei, adormit cum erai, dar pînă la urmă s-au răzgîndit. 
Ți-au lăsat vorbă că ştii unde să-i cauţi la Iași. 

Era o minciună sfruntată și Rafailă şi-a dat scama pe dată, 
dar s-a prefăcut a-l crede. 

— Da, aveam o înțelegere cu ei, mormăi cl. Ce să le fac? 

Dădu pe git și rămăşița de zeamă de varză, udindu-și barba 
şi mustăţile, și parcă se simţi mai înviorat. Ba îi veni și pofta 
de mincare, spre marea bucurie a gazdei. Oricum, călugărul 
își puse în gînd să nu se mai lase îmbătat. 

Apoi se dădură în vorbă și vătaful îi spuse, printre altele. 
că boierul încă nu venise, dumnealui mai avea moşii prin ti- 
nutul Horincei, ba chiar şi prin al Cîrligăturei, dar cel mai mult 
fi plăcea să se odihnească aici, aşa că se va înapoia ncpreşit. Se 
bucura de mare fală, vel-vornicul, în ţara Moldovei, căci tare-și 
îndrăgea pămîntul străbunilor săi și nu-i suferca pe păgini. 
Din astă pricină era în mare trecere în ochii Movileștilor, fie 
boieri veliți, fie voievozi. Acuma, că venise domnia lui Radu- 
vodă Mihnea, se trăsese de la divan, fiindcă prea crau la mare 
cinste turcii la curtea din Iaşi. Așteptau și zile mai bune, 
că doar aşa era de cînd lumea. 


Toate acestea le aflase Rafailă fără să fi vrut să-l iscc- 
dească, ba mai mult, vicleanul vătaf parcă i le spunea anume. 
Îl lăsă în pace și, cînd i se păru că isprăvise vorba, spuse si 
el domol: 

— Apăi, am să mă pregătesc şi cu de drum, că mi-o fi 
de-ajuns. 

— Vai de mine! sări Timofte. Aşa de curînd? Eu ziceam 
ca măcar sfinția-ta să dai faţă cu stăpinul, că nu se face să-i 
mâncaţi pîinea şi să nu-i mulţumiţi. Acum, că ţi-au plecat si 
tovarășii . .. 


76 


__ Ai să-i spui domnia-ta că ne închinăm cu plecăciune 
pentru găzduire şi că m-oi ruga pentru sufletul... 

— Nici vorbă... 

— Doar n-ai să mă ţii în ospeție cu de-a sila? se înfurie 
călugărul. i 

— Departe de mine asemenea gind, făcu pe supăratul Ti- 
mofte. Numai că ce-am să pățesc eu de la boier... vai de capul 
meu. Măcar o zi-două să mai fi rămas, că trebuie să sosească. 

Pufailă stătu o vreme pe ginduri. Nu ştia dacă ar fi putut 
să plece chiar așa după cum i-ar fi fost voia, și roșcovanul vătaf 
o ținea întruna să mai rămînă. Socoti nimerit să se prefacă a 
primi și, cînd i-ar veni la socoteală, să șteargă putina pe 
nevăzute. 

— De, taică, făcu el ca și cum s-ar fi aflat în cumpănă. 
Nu prea îmi vine la socoteală să rămîn fără prietenii mei... şi 
pe capul domnici-tale. 

— De asta să n-ai nici o grijă şi să te simţi ca acasă, căci 
boierul e ca piinea lui Dumnezeu cu oamenii cumsecade. Poate 
că te uciuczi pe lingă dumnealui... dar ce spun eu prostii? 
Stintia-tu veşti în slujba domniei... 

hafailă îi dădu pace s-o țină pe-a lui, dar gindul că s-ar 
putea lipi de un boier atît de puternic ca vel-vornicul îi sfre- 
deli mintea, mai ales că i-ar fi rămas lui toate odoarele mo- 
nastirii. Asa se face că se hotărî să-l aştepte pe stăpîn pînă 
s-o întuurce. 

Într-una din zile dădu peste un rob ţigan, pe nume Bara- 
bulea, de felul lui de prin Muntenia. Poate că de dorul melea- 
gurilor părăsite se opri cu el în vorbă, ori poate că însuşi robul 
îi căutase calea, n-ar fi putut spune. 

— Săru' mina, taică-părinte, şi blagoslovește ! Ase Barabu- 
lea cu umilinţă. 

— Domnul, taică ! 

— Aflat-am, sfinţia-ta, că ești de prin părţile noastre ru- 
mâneşti și mă încumetai să-ți ațin calea. 

— Da' de unde ești, bagagladină ? 

— Din Romanați, pupaţi-aş tălpile matale. Dă unde să fiu ? 

— Atunci cum de te-ai rătăcit p-aici ? 

— M-a vindut boieru, că tare i-a mai plăcut stăpinului 
meu să mă auză cîntînd la scripcă. De fapt mă vîndu jupineasa, 
că se înspăimîntase de patima beţiei în care dăduse dumnea- 
lui, cluceru ... 

— Dar cine ţi-era stăpin 7 

— Cum cine? Nu-ţi zisei ? Dumnealui clucer-Strîmbeanu. 

— Măi cioroiule, tu îţi baţi joc de mine! Cum vine asta 
că te-a vindut fiindcă-i plăcea cum cînţi ? 

— Apăi că asta-i, sfinţia-ta, dacă nu mă laşi să-ți spui ?!. 
Mă dădu jupîneasa că zicea că boieru se îmbăta din pricina 
mea, că mă punea să-i cint de inimă albastră. Da’ nu-i drept, că 
se .matolea fiindcă boieroaica era cu vreo patru ani mai mare 
ca dumnealui şi coconița Elenca tare-i mai făcea ochi dulci, 
cînd se uita după ea. 

— Bată-te să te bată de netot, că nimic nu înţelesei din tot 
ce mi-ai boscorodit pînă acum. Mi se pare că erai bun de în- 
curcat omul la băutură, nu-i așa ? 

— Ba chiar! se bucură Barabulca, arătîndu-si dinţii. 

— Da' stăpinu-tău, de azi, te lasă să cînți ? 

— Cum de nu, însă n-am decit o cobză, că scripca mea cea 
bună mi-a spart-o clucereasa de cap. Mă alin și eu cum pot, 
pînă oi face rost de bani pentru alta, oftă mîhnit robul. 

— Nu cumva socoți că eu aș putea să-ți dau bani pentru 
așa ceva ? Fugi încolo, că-s sărac! 

— Ba zău, chiar... gîndeam că de ti-oi da o veste... tare 
ai să te mai bucuri şi poate mi-i ajuta să-mi cumpăr scula de 
la Vasile Brabete. 

— Şi ăsta cine mai e?...'de ce te-ntreb eu. că o fi tot 
vreo baragladină, ca şi tine. Spuneai de o veste, dă-i drumul! 

— Iac, eu tot am să-ți spui, mînca-ți-as pomenili de le 
capeţi ! i 

— Ai crăpa de foame, tigane, rise Rafailă, căci eu nu. ca- 
păt asa ceva. Zi-i mai bine ce ai de spus! 

.— Zic! Na, că'zie |: N-aţi venitără acilea patru inşi ? 

— Ba da, dar ceilalți au plecat și m-au lăsat zălog, răs- 
punse hRafailă într-o doară, bănuind că avea să afle o taină. 

— Au plecat pă dracu... Dotmne iartă, taică-părinte, că 
mă luă gura pe dinainte. Au fost legaţi cobză și duşi la alt trap 
de moșie a boierului, da’ nu ştiu ce gînduri are cu ei. Să nu 
mă spui, rogu-te, că mă jugănește păgînu de Timofte. 

— De unde ştii tu astea, măi ţigane ? 

„—— Auzi vorbă! Păi dacă-i văzui cu ochii mei ?... Chiar 
a doua zi după ce sosirăţi, erau legaţi ca berbecii, cînd îi duci 
la tirg, şi pe de-asupra şi cu un'călus în gură. 


— Şi zici că nu stii unde i-o fi dus? 

— Mă jur! Că ce, nu ţi-aș spune? 

— Bine măi, Hazdrabuleo, că parcă aşa ziseşi că te 
cheamă . 

ea Barabulea. de nu ţi-i cu supărare părintele, că eu nu-ţi 

usei, dar așa vei fi aflat sfinţia-ta. Ai mei d-acasă îmi mai 
ie și Gheorghiţă, adăugă el de parcă s-ar fi ruşinat. 

'— Bine, bre! Am să fac un tîrg cu tine. Dacă afli unde-s 
închiși prietenii mei și dibăcești ce ginduri au ăștia cu mine, 
te fac cu scripcă. : 

— Haoleo, părințele ! D-apăi cum să nu mă-nvoiesc ? În- 
dată ce s-o putea îți dau de ştire, numai banii de scripcă să-i ai 
pregătiți, că vrea o juma” de zlot tîlharul. 

Călugărul abia se putu descotorosi de pupăturile de mînă 
ale ţiganului, care nu mai ştia cum să-și arate bucuria. Îl bătea 
gîndul să-i cumpere rîvnita scripcă, însă după ce l-o face iscoada 
lui la curtea boicrului Bucioc, dacă se va hotărî să rămînă acolo 
barem o bucată de vreme, altminteri să-și pună pofta în cui 
tuciuriul. 

Cu toate acestea zilele se scurgeau și Rafailă căuta zadar- 
nic să mai dea ochii cu Barabulea, care parcă intrase în pă- 
mint. Dacă întreba pe la sălașurile robilor, aceștia dădeau din 
umeri, zicînd că trebuia să fie pe undeva prin apropiere, dar 
unde anume, habar n-aveau. „O fi luat urma. căpitanului 
Pîrvu, ca să-mi poată da de veste, de nu cumva se va fi aflat 
de înţelegerea noastră şi l-au legat și pe el“, se frămînta Rafailă, 
mai cu seamă că nici boierul nu se grăbea să se arate. 

Vremea trecu pe nesimţită și după: „vara sfinţilor apos- 
toli“ se aşternu o iarnă cumplită, de credeai că voia să acopere 
toate aşezările omenești sub troienile ei. De la sălasuri, numai 
f:murile mai arătau că suflarea de sub nămeţi Pai era încă 
în viaţă. Rafailă îşi cam luase gîndul că avea să mai plece 
undeva asupra iernii, dar nici la stăpinul casci nu se mai aștepta 
să-l cheme, asa că fu destul de uluit cînd Timofte îi dădu de 
stire că trebuie să i se înfăţisezo. 

— A venit? întrebă cl, parcă puțin înfricosat. 

— Îhî! răspunse scurt vătaful. 

Cuvînd însă îsi veni în firea lui obișnuită și se închină cu 
smerenie în faţa velitului boier. Printre genele lui albicioase 
Privirea iscoditoare îi dădu de ştire că avea să fie tare greu de 
înfruntat măreţul om ce-l măsura la rîndu-i. Era voinic și cu 
barba pînă la briu, dar tare frumos pieptănată. Ochii: lui te 

străfulgerau de sub sprincenele stufoase și împreunate deasu- 
pra nasului. Nu avea pe el decit un cojocel de miel fără mineci, 
lăsind să i se vadă cămașa de cînepă groasă, iar în picioare 
niște iminei cusuțţi cu aur. 

— Şezi, cuvioase, și ia aminte la cele ce-ţi voi spune! po- 
runci stăpînul, fără a-i da răgaz să întrebe el ceva. 

Deşi Rafailă nu se pierdea cu una cu două în faţa cuiva, 
de astă-dată se simţi cam stingherit și abia cuteză să se aşeze 
pe c margine de scaun. 

— Am cumpănit în fel si chip dacă să mă încred în tine 
au ba, cuvioase Sarsailă, începu boierul cu voce domoală. 

Auzindu-si porecla în gura vel-vornicului, Rafailă simţi 
un fior de gheaţă prin șira spinării și se crezu pierdut. Cine 
știe cum va fi aflat despre isprăvile de la Ot Menedec și cu 
asta i se năruiau toate visele, dar mai ales gîndul îi fugi la 
desaga lui cu odoarele monastirii. Rămase însă cu totul în- 
mărmurit cînd boierul urmă : 

— Gurile rele spun că tu ai fi spart sfintul lăcaş care 
te-a adăpostit o vreme prin ţara Buzaielor... Eh! Nu despre 
asta vreau să-ți vorbesc, nu-mi pasă ce vei face cu ce-ai furat, 
dar să te dai pe brazdă de acum încolo! 

— Cinstite vel-vornice... încercă Rafailă să deschidă 
gura, dar Bucioc nu-i îngădui. 

Să nu-mi spui că ești nevinovat, că nu te cred. Iar de 
vreme ce i-ai făgăduit scripca lui Barabulea, înseamnă că ai 
ceva parale... 

— Ticălosul de ţigan... m-a vindut! mormăi călugărul 
în barbă. ` 

Boierul însă îl auzi : 

— Nu cumva să te legi de el, că pe urmă ai de-a face cu 
mine ! El îi singurul care a scăpat din prăpădul de la Ot Me- 
nedec, dar nu ca să-mi povestească isprăvile tale am dat eu 
bani buni pe el. Asta-i altă socoteală! Mie să-mi spui ce cău- 
taţi voi, cei patru, la Iași ? 

— Eu nimic... 

— Dar ceilalţi ? 

— Habar n-am! Mă jur... 

— Sarsailă, să nu-mi umbli cu şoalda! Ai zis că vrei să 
intri în slujba mea, aşa că trebuie să-mi spui tot ce ştii, altfel 
te belesc ca pe iepuri. Cu mine nu-ți merge! Ce răvaș duceaţi ? 
Ori poate numai din gură trebuia să-i spuneţi ceva lui Vodă ? 

— Nu ştiu nimic, mărite stăpin, se căină călugărul şi bo- 
ierul își dădu seama că spunea adevărul. 

— Să zicem ! Te-ai lipit de ei întimplător ? 

— Întocmai. 

— Şi nu i-ai auzit vorbind despre ceva de taină... de 
scopul călătoriei lor la Iaşi ? 

— Drept să spun, nu! 

— Ascultă-mă bine, Sarsailă, și bagă-ţi bine în cap! Dacă 
vrei să mă slujești, va trebui să faci tot ce-ţi poruncesc, fără 
cricnire. Te voi umple de bani, ba chiar și niscaiva ranguri am 
să-ţi ofer, dar să nu încerci să mă-nseli... 

— Mă jur... 

— Lasă jurămintele, care în gura ta n-au nici un preţ. Te 
stiu cine eşti şi tocmai pentru aceea am trebuință de un mare 
ticălos, care să-mi împlinească gindul. 

— Mă supun ! răspunse hotărit călugărul. 

— Atunci îi bine! Ascultă! Odoarele pe care le-ai furat 
o să le duci lui Vodă, împreună cu ceilalţi trei tovarăşi de drum 
ce i-ai avut. I-am ținut închişi pînă acum, dar tu ai să-i faci, 
să scape, ca să capete şi mai mare încredere în tine. Îi vei 
trage de limbă ca să aflii cit mai multe, căci ai să fugi împreună 
cu ei la Iaşi. Odată ajuns acolo ai să te bagi sub pielea lui Vodă, 
care se va bucura de aurăria ce i-o vei duce. Să te ţii în preajma 
lui şi, dacă se va întimpla cumva ca hotarul ţării de la miază- 
noapte să fie călcat de vreun podgheaz ce ar aduce un nou 
voievod, să nu scapi prilejul să-i înfigi lui Vodă un cuţit în spate. 

— Vai de mine! se ingrozi călugărul. Nu zic că n-am ucis, 
dar cu cap încoronat și uns cu sfintul mir?! că 

— Lasă, cuvioase, că tot n-ajungi tu în rai, dar faci un 
binə țării Moldovei, scăpind-o de o slugă a turcilor. Pe urmă 
are să fie bine și de tine. 

Rafailă nu era pătruns de asemenea ginduri înălţătoare, 
insă nu scăpă ocazia să întrebe pe șleau : 

— Ce-am să primesc şi cît anume ? 

Bucioc îi aruncă o privire sfredelitoare. 

— Așa mai vii de-acasă, cuvioase. Oricum ai să capeţi mai 
degrabă gologani decit ranguri bisericeşti, după cum am aflat 
ca ai rîvni. De ce-i în desagă să nu te atingi, că am să-ți dau 
eu niște pungi. 

— Atunci îi bine... Totuşi eu zic să nu mă arăt așa deo- 
dată, ci aş băga mai înainte o iscoadă să afle ce gîndesc cei 
trei oșteni despre mine. 

— Eşti slobod să faci cum vrei, căci ştiu că te pricepi la 
tot felul de drăcovenii. 

— Să îngăduie măria-ta să mă ajute chiar ţiganul aeela.. . 

— Nu care cumva să-i faci ceva, că am trebuinţă de el şi 
în afară de asta cîntă dumnezeiește la scripcă. Ia pe altul! 

— Numai pe el îl vreau! Am să-i dau vreo două sca- 
toalce şi-l iert. Mă jur! 

Ii spuse apoi boierului tot ce avea el în gind şi pină la 
urmă Bucioc îi dădu încuviințarea să se slujească de Barabulea. 
Iar cînd primi pungile cu bani, sărută cu smerenie mîna stă- 
pinului şi ieși din încăpere cu spatele înainte. 

Trecură sărbătorile Crăciunului, ba chiar şi sfinta Bobo- 
tează, dar Rafailă nu se prea dădea drumului, căci boierul îi 
dăduse răgaz să se pregătească pe-ndelete. De fapt nu se prea 
îndura să se desprindă de la căldurică şi mîncare bună. 

Peste Barabulea dăduse la cîteva zile după ce vorbise cu 
boierul. Era incotoşmâănat într-un cojoc și, de cum îl zări pe 
călugăr, îngenunche în faţa lui punîndu-i spinarea la îndemînă. 

+ Na, dă! Pupa-ţi-aş tălpile matale, părințele. Dă, dacă 
asta ti-i voia şi nu ţi-i milă de un pirlit ca mine. 

Lui Rafailă nu-i fu greu să-și dea seama că boierul fusese 
cel care poruncise robului să se lase bătut, iar felul cum fusese 
întîmpinat îl făcu să-i mai scadă mînia împotriva lui. 

— Lasă pe la vară, măi Hazdrabuleo, că acum ai prea 
multe cojoace ! rîse cuviosul. 

— Ba acuma, taică-părinte, că ce poţi face azi nu-i de lă- 
sat pe miine ! se împotrivi robul. Apoi pînă la vară, cine știe 
ce-ţi mai vine să adaugi la ciomege și-mi schilăvești bunătate de 
eiolane. Hai, dă acu! R 

Îi plăcu lui Rafailă felul de a fi al ţiganului și nu se putu 
ţine să nu rîdă cu poftă. 

— Ei, bine! Iacă, te iert pentru totdeauna, afurisitule, 
numai să nu mă mai minţi niciodată... 

— Săru' dreapta, părinţele, cum să te minţ eu chiar pe 
sfinţia-ta ? 

— Hai, să lăsăm asta! Trebuie să stăm de vorbă în taină, 
că avem a pune tara la cale. 

— Indată, îndată... Numai să-mi scoț bulendrele de pe 
mine, că mă-năbuș. A | , 
văzndu-l cîte boarfe îşi pusese pe dedesubt, cuviosul se 
inveseli de-a binelea. E 

— Ptiu, bată-te să te bată de pezevenchi! D-aia voiai să 
te ciomăgesc acum ? Eşti dat naibii, măi Barabulă, n-am ce zice. 

— Barabulea! Să nu uiţi, sfinţia-ta, că faci păcat de-mi 
schimonoseşti numele. f 

— Uite ce e, măi... omule! Mi-ar trebui o fetişcană is- 
teață, ca s-o facem iscoadă. Are să capete o frumoasă răsplată. 

— Ca mine, scripea ... 

— Pentru ce ţi-aş fi luat-o, cioroi blestemat ? Pentru că 
m-ai amăgit cu balivernele tale, în vreme ce tu trebuia să mă 
recunoști ca fiind de la Ot Menedec ? Auzi la el! Mai vrea și 
plată. 

— N-am avut încotro, mă jur! Da' de-acum înainte, să 
n-am parte de ce-i pofti matale de nu ţi-oi fi pe plac, zău! 

— Las-o baltă, că mă minii ! 

— O las! 

— Spuneam de o slujnicuţă dezgheţată . .. 

— Păi, mai ceva ca Tilinca mea, alta nici că se află. 

— Ți-o fi vreo rubedenie ? 

— Fata mea. 

— Tinără ? 

— Nu aşa ziseşi ? Ce-i drept, îi cam trecută de vreo două- 
zeci de primăveri, da-i frumoasă, coz! 

— Minte să aibă, nu frumuseţe, fiindcă am să-i acopăr 
faţa, s-o dăm drept roabă tătăroaică. Ea să se prefacă a nu 
le cunoaşte graiul, ca să poată trage cu urechea la ce-o auzi. 

— Haoleo, nu se poate! 

— De ce! 

— Dacă îi ascunzi obrazul şi o mai faci şi păgină, au s-o 
frigă dracii pe lumea cealaltă, și ea, săraca, e botezată creş- 
tineşte . .. 

Rafailă zimbi. 

— Cu atit mai bine! Are să-și rupă colții dracul dacă o 
muşca din ea. 

— Așa crezi ? Dar dacă i-o plăcea, n-are să mai vrea şi 
altele ? `.. şi eu am o puzderie de fete, că le-am pierdut soco- 
tealu. Să le ia şi pe ele? 

— Zii mai bine că ţi-e teamă să nu-i torfelească cinstea 
vreunul dintre tovarășii mei, căci printre ei am de gind s-o 
trimit. 

— Dă-o-ncolo, că tot nu se vede cinstea de sub bulendre! 
Însă, dacă s-o da drept păgină, face mare păcat, şi fără scăpare. 
De vrei, mă îmbrac eu muiereşte și mă acopăr la faţă.... 

— Vorbeşti prostii, Barabuleo! Mai bine s-o trimiţi pe 
Tilincuţu asta, de care zici, să văd şi cu ce-i poate capul. 


VICLENIE IMPOTRIVA VICLENIE! 


ABIA SE USCASE ŢĂRINA FE MORMINTUL BARONU- 
LUI NADAY și lacrimile de pe obrazul alteţei-sale, că la ce- 
tatea Bălgradului se ivi un călăreț care nu cruţase coastele 
bidiviului său, judecind după spuma de sub şa ori aburii ce 
ieșeau din pielea sărmanului cal. 

De la mai-marele gărzii fu trimis întîi la contele Ugrai, 
nefiind îngăduită intrarea la principe ca pină atunci. În acest 
fel contele află că Marcu fusese prins și întemnițat în castelul 
lui Teleki de la Uioara. Asemenea veste trebuia dusă neîntir- 
ziat prinţului, căci era bănuiala ca şi dalmatul să se fi aflat pe 
undeva prin Ardeal. 

— Cum de nu se poate ști nimic despre Gruzziani ? se 
miră Bethlen. 

— De la Sătmar i s-a pierdut orice urmă, alteţă. 

— Nu crezi că am putea să-i întindem o capcană, slolo- 
zindu-i prietenul ? 

— Nu cutez, înălțimea-voustnă. Prea ne-au tras pe sfoară 
pînă acum. Nu cumva să-l pierdem şi pe bănăţean pînă la urmă, 
dacă-i dăm drumul. N-am să ascund însă unde se află olahul, 
și nu se poate ca Grazziani să nu încerce să-l scape. 

— Cred şi eu că din castelul de la Uioara cocoţat deasupra 
Mureşului, nici vulturii nu l-ar mai scoate. 

— Tocmai de aceea mă gindesc să-l aduc la Galda. Nu știu 
pentru ce l-or fi amestecat și pe Teleki. 

—"Nu-i cel care va fi soţul Iuliei ? Fireşte că vicleana 
contesă Rozsnyai poate să aibă încredere în el. La Galda însă 

dalmatinul ar putea fi atras mai curind. Ai dreptate! Vezi tu 
cum faci .. 

— Socoteam să împînzese pădurile din jurul Galdiei cu 
osteni, ca să-l pot înfrunta pe Grazziani mai lesne. 

— Ai putea chiar să-i iei pe toți din Bălgrad, fiindcă tot 
vor trebui duşi la Deva și de acolo spre Ungaria, în ajutorul 
lui Thurn, în Boemia. 

— Pentru început, socot mai nimerit să mă duc singur să 
vorbesc cu Agnes, dacă îngăduie alteţa-voastră. Ba s-ar putea 
să-l fac pe bănățean să se lepode de Grazziani şi... 

— Bueuros îl primesc în slujba domniei mele. 

Contele Ugrai avea mai multe moşii, dar slujindu-l pe 
principe era mai toată vremea la curte și -arareori ieşea din 
Bălgrad. De aceea întîlnirea de la Galda cra ca un răgaz de 
odihnă, desi stia că n-avea s-o scoată lesne la capăt cu pricte- 
nul vicleunului Gaspar Grazziani. Dalmaţianul trebuia prins, 
spre a nu mai unelti ! 

Voios se aruncă în şa, după care în scurt timp dădu cotul 
la Sintimbru şi se pomeni în valea Mureşului. Apoi se înde— 
părtă de malul apei spre poalele Pietrei Craivei, munte ce părea 
a-l privi mînios de sub cușma-i de omăt. „Pe aici vor fi trecut 
şi legionarii romani, care au străbătut aceleași drumuri ...“ își 
zise Ugrai. Olahii ştiu că, din tată-n fiu, aceste locuri au fost 
ale străbunilor lor daci, şi poate că de aceea şi prinţul voia 
să-i udemenească încropind o nouă Dacie. Tot aşa se încumetase 
și acel strașnic Mihai, pe care îl mai tinca minte din vremea 
copilăriei. 

Călătoria se dovedi însă prea scurtă pentru gindurile con- 
tetui, care o luase cu mult înaintea slujitorului ce-l însoțea. Se 
trezi în curtea conacului, iar contesa îl primi într-o frumoasă 
odaie de la catul de deasupra. Acolo puteau vorbi în voie şi 
totodată aveau privire asupra împrejurimilor, dacă s-ar fi ivit 
vreun duşman. 

-— Te pomeneşti că în răstimp l-ai prins pe Grazziani ?! 
zîmbi Uurai, sărutind mîna întinsă de Agnes. 

— Nădăjduiesc să nu mai fie mult pînă atunci, dragă Jenö, 
de vreme ce tu însuţi mi-ai venit în ajutor... Nici nu ştii ce 
bucurie îmi faci trecîndu-mi pragul ! 

— Asta înseamnă că ar trebui să mă pofteşti mai des. 

— Cu dragă inimă. Atit tu cit și principele sinteţi oricind 
bineveniţi și nu trebuie să vă chem eu. De altfel, dacă n-ar 
fi fost dorinţa ta de a-l prinde pe Grazziani ..... 

— A mea?! Nuata? i 

— A... alteţei-sale, biigui Agnes, încercînd să zimbească 
spre a pune capăt unei amintiri neplăcute. 

Ugrai pricepu la rîndul său și își plecă fruntea, în timp 
ce gazda strigă slujnicei să aducă cele pregătite pentru oaspete. 

— Se vede că eram așteptat, judecînd după belșugul de 
pe masă. 

— Încerc să te fac a crede că ești la masa alteţei-sale... 

— Din păcate aceea este cu mult mai sărăcăcioasă, iar eu 
stau și privesc, aici nu știu cum o să lupt de unul singur cu 
asemenea bunătăți. 

— Te voi ajuta şi eu! 

— Ca de obicei, ești de două ori generoasă... 

Toată vremea cit se ospătară vorbiră mai cu seamă de 
prinderea bănățeanului, care le încurcase de atitea ori socotelile 
în favoarea dalmatinului. 

— Capoana a fost Iulia, zise Agnes. Ştii că acest Marcu se 
îndrăgostise prostește de ea, iar gisculiţa noastră îl plăcuse de 
asemenea si... i 

— Mă rog, făcu Ugrai, în semn că înțelesese idila dintre 
cei doi, dar pe care o socotea mai curînd o toană trecătoare. 

— Tot aşa-mi ziceam și eu, însă ea o ţinea una și bună 
că se mărită cu olahul. Îi sucise mintea şi a ţinut-o așa multă 
vreme. Ştii că nici la petrecerea aceea de la curte n-a vrut 
să vină cu mine, refuzind să mai știe de altcineva, decît de 
Marcu al ei ? 

— Îmi aduc aminte. 

— Ei bine, cind am văzut cum stăteau lucrurile, l-am pof- 
tit pe Teleki Imre să se hotărască s-o ia de nevastă și să se 
ţină în preajma ei, că de nu aveam să caut pe altcineva. Nu era 
s-o las să facă o prostie, iar în ce-l priveşte pe conte, averea 
eea mare, precum şi faptul că erau vecini l-au făcut să nu se 
mai dezlipească de Micoșlaca. 

— Ciîtă iscusință ai irosit din pricina acestui olah... 

— Stai să vezi! Asta n-a fost nimic fi luă vorba 
contesa. Am chemat apoi un țăran de-al meu, de acelaşi 
neam cu Marcu, şi l-am trimis, aşa, ca din întim- 
ptare, la ea, unde s-a dat drept ortac de-al bănă- 

teanului. Era şi normal ca Iulia să-l intrebe imediat despre 
drăgutul ei, dar a rămas cu gura căscată cind a auzit că acesta 
“i însurat cu o mocană de-a lui, din Banat. Omul s-a jurat 


s-a 2E x - > ~ = 
că a fost de față la nuntă. Se-nţelege că pe urmă l-am pus pe 
pupa lui să-l dezlege de minciună. 

pda s 


— Și Iulia l-a crezut ? 

— Mai întîi a rămas buimacă dar mai pe urmă a început 
să-l descoase pe ţăranul meu în fel şi chip. Eu însă îl învățasem 
ce să spună şi, cum nu e prost, i l-a ponegrit pe iubitul ei, 
făcind-o mai să crape de necaz și furie. Atunci a început să-l 
urască pe bănăţean, tot atit pe cit îl iubise mai înainte. Din 
cind în cind i-a mai zimbit şi lui Imre... 

— Deci prin viclenie ai izbutit ? 

— Altminteri cum? Așa însă, avem să jucăm la nunta 
luliei chiar în toamna asta, rise Agnes, surbind din cupa cu 
vin chihlimbariu de Ighiu. j 

— Mă-ntreb ce va fi fost în sufletul ei cind i s-a întors 
vechiul drăguţ ? 

-— Minie, ură, scirbă şi tot ce poate stringe un om amăgit, 
ma: cu seamă că olahul venise cu mare tărăboi, făcînd pe stă2 
pînul, încît ea n-a mai văzut în el, decit un ţărănoi ncubrăzat 
ce trebuia pedepsit cît mai aspru. Și a făcut-o! 

Ugrai zimbi și dădu din cap cind duse paharui la buze. 
Sorbi cu încetineală și întrebă : 

— Spune-mi, draga mea contesă, dacă ea ți l-a dat pe tavă 
sau l-a luat Teleki de acolo? Nu cumva e gelos? Mă îndoiesc 
să-l lase nevătămat şi să-l aducă incoace, de nu cumva îi va fi 
făcut felul pînă acum... 

— Fii pe pace, că Imre este foarte ascultătoraDe altfel eu 
i l-am dat pe olah, după ce venise cu doi însoțitori pe care Iulia 
i-a lăsat să plece. Mărturisesc că mi-a fost teamă ca nu cumva 
aceia să se ducă întins la Grazziani și nebunul ar fi fost în stare 
să mă atace, dacă l-aş fi adus pe omul său de-a dreptul la 
Galda. Nici Teleki nu l-a cărat la el acasă, ci l-a dus la prietenul 
lui, Csáky Nandor, şi de acolo, printr-o hrubă. l-a trecut la 
Uioara. 

— Pe sub Mureş? ! se miră Ugrai. Din cîte ştiu eu, printre 
castelele celor doi trece rîul. 

— Intocmai, dar nimeni nu mai are ştire de asta. 

— Nu-i rău de ţinut minte pentru vremuri de restriște, 
zimbi cu înţeles contele. 

Amiîndoi tăcură deodată şi rămaseră cu privirile aţintite pe 
fereastră, de parcă ar fi aşteptat să-l zărească pe Teleki tirin- 
du-l pe olah cetluit în funii. Numai că gazda avea în minte o 
răzbunare mai veche și nu se putu ţine să nu-i amintească 
oaspetelui : 

— Jenö dragă, de-o fi să-l prindem cîndva pe blestematul 
de Grazziani, să nu uiţi nici tu, nici alteța-sa, că am și eu o 
vorbă cu el. O veche socoteală ! 

-- Nu vrei cumva să faci şi tu ca Iulia ? rise Ugrai. 

— De ce nu? Doar că eu am de gind să mă uit în ochii 
lui pînă o crăpa. Să-l văd cerşindu-mi îndurare... . 

— Şi tot nu l-ai icrta!? 

-— De bună-seamă ! 

— Iar eu, prostul, credeam că femeile sînt nişte îngeraşi 
fără aripi, în vreme ce ele au ghiare de grifon. 

— Te povăţuiese să nu le încerci vreodată... 

— Am să ţin seama. Pînă atunci să nădăjduim că olahul 
va fi o nadă bună pentru Grazziani. Anume ţi-am cerut să fie 
adus aici în văzul tuturora. 

— Crezi că vom izbuti ? 

— Nu atit din prietenie, cît mai cu seamă temîndu-se că 
prinsul ar putea spune ceva nedorit, şi atunci va sări să-l scape. 

— Te previn că olahul e încăpăţinat și are să tacă. 

— Grazziani însă a auzit de faima lui Andor, și asta îl va 
face să nu mai stea la îndoială. Mărturia omului său ar putea 
să cadă greu la Poartă. 

Contesa îl privi cu încîntare şi, mușcînd cu vîrful buzelor 
dintr-o turtă muiată în vin, îi spuse lingușşitoare : 

— Credeam că eu sînt cea mai vicleană, dar văd că m-ai 
întrecut, prietene. 

— Împotriva vicleniei, numai viclenia izbutește, mi se pare 
că zice o veche zicală. Şi de nu- i, ar trebui să fie. 

Izbucniră amindoi în ris şi închinară iarăşi din licoarea vii- 
lor de la Ighiu, ţinută anume pentru feţe mai simandicoase. 
Apoi contele se ridică și, uitîndu-se pe fereastră, urmă : 

— Trebuie să văd cum arată pădurile astea din preajma 
voastră, că am poruncit niște cătane de la Bălgrad să-ţi împre- 
soare castelul, pentru a-l primi pe Grazziani. Dacă . 

Ugrai se opri însă văzînd că în ușă s-a ivit pe neașteptate 
slujnica. ` 


__ Au venit doi oameni trimiși de domnul conte Teleki, dar 
spun că au 0 taină care nu trebuie ştiută decît de doamna con- 
Cv Ce să fie ? ! se nedumori Agnes. 

— Cine ştie... Vin cu tine ! se oferi Ugrai. 
_ Ba, eu zic să rămii aici şi mă duc eu la ei. S-ar putea 
ca de tine să se ferească. Dacă e nevoie, trimit să te cheme. 

Contele încuviinţă şi se așeză din nou în jilţ, în vreme ce 

azda își săltă ușurel fustele şi ieşi grăbită în ogradă, dar nu 

zări pe nimeni. O chemă pe servitoare şi aceasta îi spuse fîs- 
ticită : 
— I-am poftit în odaia de primire, măcar că unul dintre 
ci pare ţăran. 

— Toanto ! Nu cumva crezi că celălalt o fi vreun domn ? 

— Eu nu știu, dar îi îmbrăcat altcum decît iobagii noştri, 
si chiar şi olahul era în straie de sărbătoare... . 
` — 'Țăran olah ? se înfurie contesa. 

— D-apăi cum ? ! se miră fata, știind că toţi iobagii de pe 
moşia lor erau români. Da”. vorbeşte ungureşte, la fel ca noi, 
adăugă ea. 

— Şi celălalt ? 

— Domnul ? 

— Da! 

— N-a scos o vorbă. 

— Ciudat! mormăi contesa, neştiind dacă trebuie să se 
minie ori nu de primirea celor doi străini. 

Totuşi era destul de ţifnoasă cînd pătrunse în încăpere şi 
dădu cu ochii de un necunoscut înveşșmintat ostăşeşte, însă pe 
țăran nu-l văzu prin preajmă. Oșteanul făcu o plecăciune fără 
a scoate o vorbă, şi Agnes dădu din cap zorită, vrînd să-l întrebe 
de cel de-al doilea, cînd se pomeni cuprinsă în braţe pe la spate 
si o palmă aspră îi astupă guru. 

— Ştreangul ! Dă-l repede încoace ! îi răsună lingă ureche 
o voce care į se păru cunoscută, deşi nu prea desluşea bine limba 
olahilor, ci numai atit cit îi era de trebuinţă spre a se face înţe- 
leasă de iobagii ei. 
`. „Nu, nu pot să mă înşel... e chiar vocea lui Marcu! Păi 
asta-i un diavol, nu om ! Blestemat să-i fie numele ! Măcar de-ar 
Jenö să-l ia pe neaşteptate, că altminteri...“ se gîndi ea în- 

iorată. 

Oşteanul, care nu era altul decit Mihai, se apropie de fe- 
reastră şi spuse încet : 

— Pină acum îi bine. Caii sint tot acolo. 

„Au de gind să mă ducă undeva“, cugetă contesa și răsuflă 
uşurată. „Proştilor, cum vă închipuiţi că veți ieși cu mine pe 
sub nasul contelui Ugrai ?* | 

Mihai sări pervazul ferestrei şi aduse caii, în vreme ce 
Marcu ridică un sac şi îl trase peste capul contesei, care începu 
să se zbată mai abitir și să geamă, doar de va fi auzită. De- 
geaba ! Marcu o ridică în braţe şi o trecu afară lui Mihai, care 
o aşeză de-a curmezişul unui cal. 

— Să fugi cît poţi! Şi rămîne cum ne-am înţeles ... 

Castelana de ja Galda crezu că-i sosise sfirşitul, fiindcă 
hurducăturile goanei ce nu mai contenea o chinuiau îngrozitor, 
strivindu-i trupul. În cele din urmă, cînd și bietele dobitoace 
păreau a fi la capătul puterilor, ajunseră la o margine de pădure 
şi tînărul oștean descălecă, îi trase sacul de pe cap şi îi scoase 
căluşul, lăsînd-o însă mai departe să atirne de-a curmezişul șeii. 
Scrută îngîndurat zarea, doar de s-ar arăta vreun călăreț. Apoi, 
nemulţumit, apucă dirlogii cailor şi pătrunse în desişul codru- 
lui. După ce merseră o vreme așa, fără a lua în seamă prizo- 
niera, care începuse a-și mai veni în fire putind de acum să 
respire în voie, Mihai se opri, recunoscînd parcă locul, şi o săltă 
călare în şa, dar fără a-i dezlega mîinile. Se aflau într-o văioagă 
unde ar fi trebuit să ajungă şi Marcu pină-n seară, ori, dacă 
nu, să-l aştepte încă două zile încheiate. Iar dacă nici atunci 
nu s-ar fi ivit, urma ca Mihai s-o scoată pe castelană în preajma 
Vinţului și să-i dea drumul unde o vedea cu ochii, el avînd să 
se îndrepte apoi spre Borlova ca să-l întilnească acolo pe Marcu, 
dacă acesta va mai scăpa cu viaţă... 

Văzind ușoara descumpănire a tîinărului, contesa prinse glas 
și încercă să-l înspăimiînte : . 

— Prinţul spînzură la voi !... Cît ţii legată la mine ? 

— Pină-n seară. 

— Apoi ? 

— De nu s-arată prietenul meu, te spînzur eu pe domnia-ta, 
așa cum ziseşi că o va face prinţul cu noi. Pe urmă îmi văd de 
drum. 
Contesei i se păru că nu-l pricepuse prea bine. Întrebat însă 
a doua oară, Mihai îi dădu același răspuns, aşa că biata caste- 
lană dorea acuma sosirea celui pe care-l vroise pierdut, fiindcă 

trâsnitul cestălalt de olah părea în stare s-o atirne de vreo cracă. 
Totusi, nu se dădu bătută: 

— Prietenul tău nu scapă ! Eu stiut că veniţi şi făcut cap- 
cană la voi. El ţinut este acuma și schingiuit pentru a spune 
unde cstem noi. Nu prieten vine, ci cătane mult, ce avem la 

te... 
SUE, — Atunci cum de te lăsaşi amăgită chiar domniac-ta ? rînji 
Mihai. Halal capcană, n-am ce zice ! 

Frîntă și fără putinţă de scăpare, contesa se lăsă copleșită 
de amorțeala braţelor şi închise ochii, rămiînînd în așteptare. 
păre să-şi fi pierdut simţirea, dar Mihai n-o luă în seamă. Se 
ducea tot mai des către marginea pădurii, ca să scruteze zarea, iar 
cînd îşi dădu seama că femeia începuse a dirdii de frig, trase 
cerga legată de oblinc şi o acoperi peste umeri. 

— Ţii aşa la mine toată noapte ? 

— Nu! Am spus că te spînzur. Aştept doar să răsară prima 
stea... 

Începusce inserarea şi deznădăjduita femeie se înfioră 
zărind cerul printre crengile copacilor. Se rugă fiebinte ca nori 
întunecoşi să acopere faţa stelelor ori să se întîmple vreo mi- 
nun care s-o scape, căci moarte cumplită o aştepta cu nebunul 
de oștean. 

— Cum să spinzuri tu la mine, dacă nu venit prietenul 
tău ? Este prins și dacă vrei scăpat dai pe mine la schimb. Dacă 
mor eu, Și la el ucide ! Stai să vezi, nu zori! 

Mihai se gîndi că s-ar putea să aibă dreptate, Marcu fiind 
fără îndoială prins, căci altminteri ar fi putut să-l ajungă pînă 
arum. Bucuros ar fi lăsat-o pe castelană să plece în locul tova- 
rășului său, dar nu ştia cum s-o facă. Se mai duse o dată la 
marginea pădurii şi de astă-dată desluşi că se aptopiau vreo 
patru călăreți. Se întoarse în grabă şi, apucind dirlogii calului, 
o duse pe contesă sub un stejar bătrîn, scoase apoi un ştreang 
de cînepă şi îl aruncă pe după o creangă groasă, iar la capătul 
rămas făcu laţ şi îl petrecu pe după grumazul contesei, care-l 
privea mai mult moartă decit vie. 

— Se arată nişte călăreţi ... şi nu poate fi Marcu, decit ca 
ostatec, îi zice Mihai. N-am cum să aflu, aşa că voi sta la pîndă 
şi, dacă au gînduri rele, domnia-ta să le strigi pe limba voastră 
să stea locului, că altminteri gonesc calul şi... rămii agățată de 
cracă. M-ai înțeles ? 


— Şi dacă sperie calul ? 

— Cum ţi-o fi soarta şi norocul, doamnă contesă. 

Se așternu o tăcere desăvirșită, încît s-ar fi putut deslusi 
bătăile de inimă ale contesei. Pe deasupra, accasta mai tremu'a 
şi de frig. 

— Heeei, Mihai! sparse liniştea o voce necunoscută. Mă 
auzi ? Unde ești ? 

Tînărul nu se dădu în vileag, măcar că-și auzise numele. 
Din păcate, datorită înserării, nu se puteau vedea feţele călăre- 
lor şi nici dacă era vreunul dintre ei legat. 

— Mihaaai ! N-auzi mă ? Răspunde ! răcni iarăși necunos- 
cutul. Ştim că eşti acolo cu doamna! Vezi să nu faci vreo pros- 
tie ! după care se vede că fusese îndemnat de către cineva să mai 
adauge : Iacă, înălțimea-sa, domnul conte Ugrai, aici de faţă, îl 
iartă pe ortacul tău dacă o slobozi pe doamna. De nu, îl ucide 
şi nici tu n-ai să scapi, că ești împresurat. Auzit-ai ce-am zis ? 
Răspunde ! | i 

— Spune că da! Scăpat și eu şi voi! se precipită contesa. 

— Staţi pe loc! strigă deodată Mihai, după ce așteptase 
cîteva clipe bune, care pentru femeie durară o veșnicie. Doamna 
contesă are să vă spună că dacă mai faceţi un pus va atirna în 
ştreang ! 

— Jenö dragă, am funia de git și, dacă mină calul de sub 
mine, mă spinzură. Nu care cumva să faci vreo neghiobice si să 
mă dai pieirii ! Lasă-l pe ostatec să plece unde o vrea și pe mine 
o să mă sloboadă în schimb. 

— Dacă ai spus ceva ce nu trebuia, o preveni Mihai că știi 
că prietenul meu a înțeles și am să-l întreb... . 

— Jur n-am zis rău ! Tot cum vrutitu fost. 

— Marcule ! strigă tînărul. Răspunde tu ! 

— Am auzit tot, Mihai, și mă bucur pentru ce-ai făcut. Fii 
fără grijă, că de astă-dată doamna contesă n-a mai fost asa de 
îndirjită împotriva noastră. Sloboade-o și dă-i pace ! 

— Heeei, luaţi aminte ! răcni Mihai. Lăsaţi-l pe ostatec să 
vină la mine, împreună cu tine, cel care ne vorbești limba. Nu 
uitaţi să-i înapoiați spada ! Dacă nu faceţi precum vă spun, nu- 
mai țeapănă aveți s-o luaţi pe contesă ! 

— Să nu cutezi, olah împuţit, să ridici mîna asupra... 

— Jenö ! îl întrerupse contesa. Ce faci ? Vrei să mă pierzi ? 
Potoleşte-te ! Abia stau în spinarea calului şi, de mă mişc, pe 
dată cad în lat. Terminaţi odată ! 

După un scurt răstimp în care se vede că fusese dezlegat 
Marcu, se auzi din nou vocea lui : 

— No, asa-i bine. Mihai, strigă să te auzim unde ești ! 

Se făcuse întuneric de-a binelea, mai cu seamă în pădure, 
dar Marcu se descurcă și sosi împreună cu însoţitorul, după cum 
fusese învoiala. 

— Totul e bine ? întrebă Mihai, de cum îl văzu. Pot să-i 
dau drumul contesei ? z 

— Mai este încă în sac, drăguța de ea? Dă-le-o asa cum 
se află ! 

Mihai o apucă în brațe, lăsîndu-i laţul pe grumaz, după care 
o asceză binişor pe picioare, luîndu-i cerga în care era învelită. 

— Mie îmi este mai de trebuinţă, doamnă contesă, așa că 
ti-a iau, măcar că tremuri. Cît despre funie, am să ţi-o las ca 
amintire şi să mai știi domnia-ta că nu cra legată la celălalt 
capăt, că doar nu era să spînzur o femeie lipsită de apărare. 
Dacă aş fi alungat calul poate că te-ai fi ales cu o trinteală 
zdravănă, dar numai atît... 

Castelana înţelese dar nu mai putu scoate o vorbă din pri- 
cina spaimei prin care trecuse. Izbucni într-un plins cu sughi- 
turi, în vreme ce slujitorul ce venise cu Marcu încerca să-i des- 
facă legăturile. 

— Bagă de seamă, doamnă contesă, îi zise Marcu pe limba 
ei, ca să priceapă mai bine. Am fost cinstiţi, căci s-ar fi cuvenit 
să te fi luat acuma cu noi în desișul codrului și să te înjunghiem. 
N-o facem, fiindcă noi, „olahi împuţiţi“, cum a binevoit domnul 
conte să ne spună, ne ţinem făgăduiala dată. Dar să-i spui gro- 
fului că dacă o mai da vreodată faţă cu mine am să-l fac să-şi 
înghită asemenea vorbe de ocară. Mergi sănătoasă şi nu mai fă 
atita rău, că poți s-o păţeşti într-o bună zi. 

Groful se dovedi însă a nu fi la fel de cinstit, fiindcă mai 
înainte de cliberarea contesei poruncise oamenilor lui să se răs- 
pindească prin codru în așteptarea celor doi, ca să pună mâna 
pe ei. Dar se vede treaba că Marcu presimţise, ori poate înţe- 
lepciunea îl făcu să nu se urnească din loc. 

— Nu plecăm ? ! se miră tînărul. 

— Vicleniei i se răspunde tot prin viclenie, făcu Marcu 
gînditor. Poate că mă-nşel, dar s-ar putea să încerce să ne 
prindă prin pădure, luîndu-ne pe nepusă masă. Aici însă nu le 
va da prin cap să cerceteze, aşa că mai adăstăm o vreme. 

Noaptea aduce după sine zgomotele ei, din care cei doi pină 
la o vreme nu desluşiră mare lucru, deodată însă caii ciuliră 
urechile şi se opriră din ronțăit. 

— Mi s-a părut că aud pași, şopti Mihai. 

— Şi mie. Ia taci! 

Din ce în ce mai aproape, se auzeau vreascuri trosnind sub 
picioarele unor vietăți. 

— Or fi lupi ? se întrebă Mihai." 

— Nu cred! Altfel caii ar fi simţit, dar văd c-au rămas 
liniștiți și, cum de om nu se sperie, de ce m-am temut n-am 
scăpat. Scoate spada și fii gata ! 

— Ne luptăm? 

— Să vedem! 

Curînd se auziră și voci care nu se fereau, chemir.du-se 
între ele. 

— Am ajuns, spuse unul. Heeei, pe unde sînteţi ? 

— l-aţi prins ? 

— Nu, înălțimea-voastră. 

— Dobitocilor ! fu răspunsul contelui, pe care cei doi îl re- 
cunoscură uşor. 

— Sîntem puţini, şi bezna ... 

Glasul slujitorului fu însă acoperit de un răcnet ce veni 
din hăurile codrului, făcîndu-i pe toți să amuţească. 

— Asta ce mai fu ? ! se îngrijoră Mihai. 

Marcu ridică nedumerit din umeri, dar cum nu se pierdu 
cu firea îi răspunse șăgalnic : 

— De n-o fi fost însuşi dracu, atunci de bună-seamă că 
vreo pasăre de noapte, ori cine stie ce jivină își va fi dat duhul 
în clipita asta. | 

— Oricum, cred că ne-a fost de ajutor, căci urmăritorii 
noștri nu se vor mai încumeta să ne caute prin astfel de lacuri 
şi pe întuneric. 

— Ai dreptate! Acuma puteni s-o luăm și noi la picior, 
şi chiar într-acolo! Așa om afla şi ce s-a întîmplat. 

Cu toate că oamenii lui Ugrai se zoriseră să scape de pă- 
dure, Marcu își sfătui tovarășul să păşească grijuliu și să fie 
cu urechile ciulite la cel mai mic zgomot, căci de văzut, cam 
greu se putea prin întunecimea copacilor. Apoi mai erau și 
caii, duşi de dirlogi, care striveau vreascurile uscate sub copite 
de parcă nu le-ar fi păsat de teama stăpiînilor. Uneori sforăiau 
scurt pe nări, cînd se speriau de vreo vieţuitoare a pădurii, stir- 

culcuș în drumul lor, după care mergeau liniștiți şi 
ultători mai departe. Din păcate, pe deasupra capetelor 

sate o boltă de crengi care le acoperea vederea cerului, așa 

ar oameni şi dobitoace, mergeau cam la întîmplare. 

__ Poate ne pomenim din nou la curtea contesei, zise în- 

tr-un tîrziu Mihai. _ i: iz 

— Atunci om face cale întoarsă, că doar n-avem să-i ce- 
rem găzduire. M-am săturat! Eu socot că ne îndepărtăm de 
ea, dar cine ştie ? 3 | 

Să tot fi orbecăit aşa cale de cîteva ceasuri cînd, frinţi de 
osteneală, hotărîră popasul. 

— Pînă la ziuă am putea trage și noi un pui de somn, făcu 
Marcu și căscă de-i pocniră fălcile. 

— Dar cum facem cu paza ? 

— Legăm caii lîngă noi şi ne culcăm, căci amindoi avem 
nev'vic de hodină. Cine să facă de caraulă ? 

Deodată însă, caii prinseră a bate pasul în loc și fornăitul 
lor prelungit putea însemna primejdie. Atunci zăriră şi mogâl- 
deuţu din faţa lor, care părea să fi stîrnit spaima dobitoacelor. 

— Rămii aici, că merg eu să văd ce-i! hotărî Marcu și 
amîndoi își traseră spadelc. 

Somnul le sărise ca prin farmec şi toate simţurile le erau 
încordate, adulmecînd mireasma pădurii. Marcu se apropie cu 
băgare de seamă şi abia cînd fu lîngă locul cu pricina își dădu 
seama că era vorba de leșul unui om. Îl împinse ușor cu picio- 
rul, de parcă ar fi vrut să-l trezească din somn, după care făcu 
întoarsă cale. 

— Nu „ucigă-l toaca“ răcnise mai înainte, ci un amărit de 
crestin, care încă nu s-a răcit, de bună-scamă. e 

— Îi mort ? 

—  Întocmai. Ucigaşii l-au lăsat pradă lupilor. 

— Înseamnă că-s prin apropiere. Să fim cu ochii-n patru ! 

-— Ba dimpotrivă ! Acuma om dormi nesupăraţi de nimeni, 
căci nu se mai întorc ci pe aici. 

s —- Vrei să spui că să ne culcăm cu leșul alături ? 

— Ei nu! Căpătii nu ne-om face din el, dar ne vom trage 
mai în lăstăriş, colo, unde frunzișul acela chiar mă îmbie la 
somn. Să legăm caii si la ziuă om vedea şi cine va fi fost ne- 
norocitul care ne va păzi fără voia lui. 

Mihai nu-i prea împărtăşi părerea, dar n-avu încotro şi, 
după ce se înfofoli în cergă, punîndu-și și şaua sub cap, uită 
cu desăvîrşire nedorita tovărășie a mortului. 

Cînd deschiseră ochii se luminase de-a binelea şi, cu toate 
că blindă o rază de soare răzbătea pînă la ei, frigul pătrunză- 
tor al nopţii îi cam înțepenise. Ridicîndu-se cel dintii în picioare, 
Mihai rămase cu ochii pironiți asupra lui Marcu, văzîndu-l că 
se odihnise pe o buturugă. Însă își dădu seama pe dată că 
el însuşi avusese un căpătii asemănător şi pricepu de unde îi 
venea durerea din grumaji şi umeri. Unde mai pui că nici caii 
nu se mai aflau la locul lor... 

— Precesta lor de tilhari! Ziceai că n-au să se mai în- 
toarcă şi na, iacă ce ne-au făcut. Bine că nu ne-au hăcuit, ba 
mă și mir... 

— N-or fi fost aceiași, răspunse Marcu întinzîndu-se alene. 

Nu părea deloc speriat, ba s-ar fi putut spune că era chiar 
voios, după îndelungata odihnă. 

— Ne-au şterpelit şi merindea, odată cu caii şi... 

— Ei, asta-i bai! Tocmai începuseră să-mi chiorăie ma- 
tele. Aflăm noi însă altele, numai bani să avem şi după cite 
bag samă îmi mai atirnă punga de grumaz, se bătu el cu palma 
peste piept. Ba încă și spada ne-au lăsat-o. 

— Eu nu mai am nimic ! Mi-au luat totul. 

— Vezi, dacă ai dormit mai adinc decit mine ? 

— Dar ia stai! tresări Mihai apucîndu-i sabia. Asta-i 
a mea. 

— Drace! Ştii că ai dreptate ? se cruci Marcu. 

Cuprins de o bănuială, își trase punga de la git şi deșertă 
În palmă ... numai pietricele, șlefuite de piriu. 

De astă-dată fu rindul lui Mihai să facă haz de necaz: 

— După cum se vede au fost și alţi somnoroşi, mai dihai 
ca mine. Dar tot îi bine că nu.ne-au înjunghiat ca pe ne- 
norocitul de colo... 

Rămase însă cu mîna întinsă și cu vorba la jumătate. Nici 
urmă de mort! 

— Mama lor de păcătoşi ! se dezmetici Marcu. Păi se vede 
că ne-au adus în altă parte, fără să fi simţit noi. Bine că n-au 
fost cătanele contelui, că acuma am fi zăcut fedeleș în vreun 
beci, de nu ne-ar fi dus pe loc la Bălgrad. Visaşi tu oare ceva ? 
Eu nu-mi aduc aminte nimic. 

Dar Mihai nu părea la fel de voios ca tovarășul său, şi asta 
îl atită şi mai mult pe bănăţean : 

— Nu te întrista, că uite, ţi-a rămas spada. 

— Ce să fac cu ea, dacă nu știu cine-s tilharii? 

— Tai frunze la cîini! rise Marcu. Ori de-om vina ceva, 
"va, avem cu ce spinteca sălbăticiunea. Hai, apuc-o ! 

— S-o folosim cu schimbul şi să-i rugăm pe potrivnici să 
se rinduiască numai cîte unul, zîmbi cam acru Mihai șfichiuind 
cîteva rămurele. 

;„. În cele din urmă o apucară la drum şi în scurtă vreme 
ajunseră la capăt de codru, dar se ţinură la marginea lui, pen- 
iru a se adăposti la nevoie. Deodată se pomeniră în preajma 
unui foc mare, împrejurul căruia niște drumeţi frigeau hălci 
de slănină la proțap. Mirosul îmbietor al grăsimii ce se scurgea 
pe, jăratic le gidilă nările celor doi flăminzi, lăsindu-le gura 
apă. Cum îi auzi vorbind ungureşte, Marcu se apropie și le 
dădu bună-dimineața pe limba lor, ca să dovedească ginduri 
pasnice. 

— Jó regelt kivánunk ! 

Hu — Adjon isten! răspunseră străinii întorcînd capetele. 
"+ —'Putem să ne hodinim și nni o ţirucă, fraților, pe lingă 
focul vostru ? 

i. — Cum de nu?! şi se grăbiră care :mâi de care, să le 
facă loc. i 

— Poftiţi şi poate veți îmbuca ceva cu noi, că veți fi flă- 
minzi ! îi imbie unul. 

— Mulțămim și nu zicem ba, oâmeni buni, că noi ama 
pățit un mare năcaz. Ne-or furat lotrii și caii și merindele de 
drim, cîtă vreme am aţipit și noi, un ceas-două. 
| — No, al dracului să fie de nu era ăla hoțul ? făcu un 
“bărbat uscăţiv, dar tare vînjos. Nu cumva doi cai murgi, cu 
desagi pe ei ? 

— Întocmai ! încuviință bănăţeanul. Și chiar i-aţi văzut ? 
„„._— Noi ne-am întîlnit cu un om care mîna doi cai, pe 
lingă al lui, dar ne-am zis că erau pentru povară. 

— A fost tilharul nostru. Încotro a apucat-o? De mult? 
7 — Apăi, asta s-o întîmplat ieri pe la amiază... 
œz |. — Atunci nu-i el, că noi eram în altă parte şi cu alte tra- 
buri în vremea aceea, dădu din cap cu părere de rău Marcu. 


= — Zicea că merge la Sebeş, îşi urmă omul vorba, că azi, 
duminică, îi zi de tirg acolo. 

— Cum duminică ? ! se miră Marcu. 

— D-apăi cum?! Ascultă că și bat clopotele bisericilor 
în Vinţ. 

— Nu cumva om fi dormit o zi şi o noapte?! 

— Domnia-ta vei fi știind cît v-aţi odihnit, dar că azi îi 
sărbătoarea sfintei duminici, asta toată lumea o știe. 

— Aşa-i ! încuviințară și ceilalţi. 

— Deci acela a fost hoțul şi caii noștri s-au dus pe apa 
sîmbetei, că n-avem cum să le mai luăm urma. 

— De bună-seamă că i-a dat sub preţ şi s-au vîndut pe dată, 
aşa că nu mai fiţi supăraţi, zise un flăcăiaș, făcîndu-i pe toți să 
ridă de un asemenea îndemn. Ba chiar și Marcu zimbi, dar Mihai 
nu pricepuse o boabă. Tocmai voia să-și întrebe tovarășul, cînd 
fu îmbiat la rindu-i cu pită şi slănină friptă. 

Abia atunci păru a-și aduce aminte Marcu de neștiința tină- 
rului său prieten, și spuse cu glas tare: 

— Feciorul ăsta, oameni buni, nu ştie ungureşte, că-i român 
de dincolo de munte. 

— No, şi ce? răspunse pe românește uscăţivul. Pînă mai 
acum vreo cîțiva ani în urmă îmi cîștigam și eu pita în slujba 
domniei Moldovei. 

— Ei, asta-i bună, sări Marcu cu gura plină. Nu cumva la 
vodă Tomşa ? ! 

— Ba da! 

— Apăi cum de nu mă cunoşti şi pe mine, că doar şi eu am 
hălăduit pe acolo în aceeaşi vreme. 

Bărbatul își răsuci mustața și, apropiindu-se de bănățean, îi 
zise cu îndoială : l 

— De n-aş vedea straiele astea mocăneşti, mai să cred 
că-i fi căpitanul Marcu. 

— Chiar eu ! se bucură acesta. Dar domnia-ta cine eşti ? 

— No, că eu nu eram așa de vestit, fiind numai hotnog. 
@ibi Iosif îmi spune mie, si-s de felul meu din Aiud, dar slujesc 
în oaste încă din tinerețe. 

— Frate Cibi, îmi pare bine că te-am întîlnit, măcar că 
nu-mi aduc aminte să te fi văzut pe acolo. Că sînt îmbrăcat 
așa... e fiindcă s-a întîmplat să nu am la îndemînă alte veş- 
minte, dar să știi că mă simt mai sprinten în ele şi, după cum 
vezi, nu m-am prea îmbogăţit la domnia Tomşei. 


_ Eu ce să mai zic ? Cîştigai numai muierea, de prin par- 
tea Dotoşanilor, da nu-mi pare rău, c-o fost faină şi vrednică de 
mi-v făcut copii frumoși. 

_ Atunci pentru ce umbli cu feciorii pe drumuri ? Mă iartă 
de întrebare ? zimbi Marcu. 

— Îi duc la oaste la Deva, că iar sînt în slujba domniei și 
»rinţul mi-o poruncit. 

K Povestiră mai apoi de una, de alta, şi curînd veni vorba 
despre mortul din pădure. 4 

— Sărmanul, zise Mihai. A răcnit înspăimîntător cînd şi-a 
dat duhul. Barem să fi fost noi mai pe aproape... 

— Nu cred să fi scos vreu strigăt... dacă va fi fost cel 
peste care dădurăm și noi ! zîmbi cu tîlc un fecior înalt şi smead. 

Cibi îi aruncă o privire mustrătoare, de parcă n-ar fi vrut 
să se afle despre acest lucru şi, ca să le abată gîndul celor doi 
străini, trase de lingă el un uriaş corn de bou şi-l duse la buze. 
Răcnetul acela neomenesc străbătu văzduhul, înfiorîndu-i pe toţi. 

— Asta a fost! zise el, punîndu-și la loc sperietoarea. 

— Mai să ne temem şi acuma, zise Marcu în glumă. Se-nţe- 
lege că nu mortul a zbierat. Să-l hodinească dumnezeu și să-l 
lăsăm în pace, adăugă el, simțind că nu-i era pe plac lui Cibi să ° 
se vorbească de el. 

— Îl folosesc uneori noaptea, ca să alung jivinele codrului. 
Pe ăsta să-l fi avut eu la Iaşi... 

— La ce bun ? întrebă unul. 

— Eheei ! oftă Cibi. M-ar fi luat Vodă de cealaltă parte a 
lui, de una fiind călăul, şi ne-am fi preumblat pe ultițele tirgului. 
Să-mi fi dat şi mie straie roșii, ori verzi, căci gealatul era în 
roşu. Am fi băgat şi mai rău spaima printre neguţătorii necin- 
stiţi ori boierii vicleni. ` 

Le povesti apoi tinerilor cum voievodul moldovean le spu- 
nea boierilor „berbeci“ și îndată punea călăul să-i ucidă. Marcu 
îl ascultă, dar nu-i prea fu pe plac spusa fostului lefegiu, aşa că 
întrebă altceva : 

— Dar pentru ce-i trebuie oaste măriei-sale prinţului ? 

— Să ne batem cu păgînii ! se repezi un fecioraş. 

— Ba cu Hommonay ! zise altul. 

— Cu cine, cu necine, om vedea noi cum a fi porunca. Așa-i 
la oaste! De vreme ce te-ai legat să fii cătană te lupți după 
Cum îi porunca, numai cinstit să fii, că altminteri mori cu ru- 
şine, le tăie pălăvrăgeala Cibi. 

Abia cu mult mai tîrziu, Marcu avea să afle chiar din gura 
lui că hotnogul îl înjunghiase pe necunoscutul din pădure, căci 
era o iscoadă dovedită şi porunca fusese să scape de el pe drum. 

După ce mîncară pe săturate, cu toate că nu aveau prea 
mare zor să ajungă la capătul călătoriei, pilcul călăreţilor porni 
iar la drum. Lui Marcu i se dădu un cal al cărui stăpin se urcă 
la spatele unui ortac, dar Mihai nu vru cu nici un chip să facă 
la fel, ci se agăţă și el de un fecior mai puţintel de stat. N-au 
mers însă multă vreme aşa, căci le ieşiră în cale hergheliile gro- 
fului de la Vinţ. Atunci Gagy Miklos, un secuian de prin părțile 
Odorheiului, se descurcă de minune, făcînd rost de doi noateni 
de toată frumuseţea. 

Cibi îl lăudă şi-l dădu de pildă celorlalți tineri învăţăcei ta 
meșteșugul armelor. 
|. — În oaste trebuie să ne ajutăm unul pe altul, iar groful 
are atîţia cai încît nici nu le mai ştie seama, aşa că nu-i păcat, 
spuse el cu voce sfătuitoare. 

Mergînd mai ușor acuma, în două zile ajunseră în tabăra de 
la Deva, unde se strîngeau cătanele sub porunca baronului Kö- 
vari Adam, prieten bun cu alteţa-sa prințul. Cibi îl lăudă pe 
Marcu, ba îl luă gura pe dinainte şi-i mărturisi baronului că 
bănăţeanul fusese căpitan în oastea lui Tomşa-vodă, aşa că fără 
să vrea primi sub porunca lui aproape o mie de oameni, iar ca 
ajutoare pe Cibi şi Mihai. Trebuia să-i muștruluiască pe cei ti- 
neri şi atunci îi dădu prin cap că ar fi putut să-i lămurească să 
intre în oastea lui Gaşpar-vodă, dacă or prinde drag de el. 

— D-apăi eu cum oi scoate-o la capăt cu muierea ? se căină 
Cibi, care nu se așteptase la asemenea întorsătură, să ajungă 
ajutor de căpitan. De află, vine pe dată aici să mă scoată... 

— Lasă că te-om ascunde noi, dar pînă să-i ajungă vestea 
noi am şi terminat muştrul, că, după cîte bag eu seama, nici 
gînd să ne batem cu careva. Pe urmă, frate Cibi, să-ţi spun 
drept că nici eu n-am chef să rămîn aici lungă vreme. Am fă- 
găduit să mă întorc în Moldova. 

— Nu se plăteşte la noua domnie... 

— Despre alta este vorba. Gaspar-vodă Grazziani se face 
acuma domn la Iaşi... și are nevoie de oameni pe cinste. 

— Dacă domnia-ta îl cunoşti și-i ajunge pe acolo, dă-mi şi 
mie de ştire, fiindcă acolo mă îngăduie muierea și vine cu mine, 
rise Cibi, de parcă ar fi fost în slujba nevestei şi nu a domniei 

Făcură haz şi Marcu îi destăinui parte din gîndurile lut, 
găci simţea că poate avea încredere în fostul hotnog. Totodată 
eăută să-și apropie toţi oştenii de sub porunca sa, învățindu-le 
numele mai la fiecare dintre ei și dîndu-și toată silinţa să le 
araie cum să-l înfrunte pe duşman. Pentru aceasta era tare 
indrăgit de cătane, care se fuduleau cu căpitanul lor. 

Aşa îl prinse pe Marcu ştirea că alteța-sa prințul avea să 
țreacă prin Deva, spre a vedea cum s-a pregătit oastea pe care 
avea de gind s-o ducă pe plaiurile Boemiei. 

Pe tăpşanul de la malul Mureşului, întreaga oştire fusese 
impărțită în două tabere şi se încleştară între ele „pe viaţă şi 
pe moarte“. Ceata lui Marcu urma să facă o învăluire şi să cadă 
in spatele „vrăjmașului“, silindu-l să se dea prins. Oştenii lui 
işi dădură toată silința, dar Marcu se cam ferea să iasă la ve- 
dere, căci alături de Bethlen călărea însuşi Ugrai ! Din fericire, 
acesiuia nici nu-i trecea prin minte că acel căpitan chipeș ar fi 
putut să fie ţăranul de la Galda. De altfel oştenii lui fură soco- 
titi drept cei mai bine pregătiţi şi alteța-sa poftise să-i vadă 
mai îndeaproape. 

„Vivat, crescat, floriat !* răcniră feciorii la ivirea falnicu- 
lui prinț, ce călărea un frumos armăsar, alb ca neaua. Cu toată 
ciuda ce-o avea pe Bethlen, Marcu trebui să recunoască, și-i şi 
spuse lui Mihai, că semeţia și pohfala nu erau cu nimic mai pre- 
jos ca ale împăratului pe care-l văzuse la Praga. La rîndul său, 
tinărul se simţi de-a dreptul fericit să slujească în oastea vesti- 
tului principe. 

— Care ţi-i numele, viteazule ? întrebă Bethlen, oprindu-se 
în fața vrednicului căpitan. 

— Marco Iancovici, alteța-voastră ! răspunse œl fără şo- 
văire, dindu-se drept sîrb, căci Ugrai era alături. 

— Îmi placi și drept răsplată vei căpăta o pungă de ducați 
pentru tine și un butoi cu vin pentru oștenii tăi. 

— Alteţă-serenisimă, cuteză bănăţeanul, spre uimirea celor 
din jurul prinţului. M-așş ruga, în loc de bani, să îngăduie înăl- 
țimea-voastră încă un butoi cu vin, ca să ajungă la toți oștenii. 

Urale și strigăte de bucurie însoţiră vorbele căpitanului, 
lar prințul zîmbi încîntat. 

— Fie pe voia ta, însă şi pe a mea ! Căpăta-vei două bu- 
toaie, dar și punga făgăduită. 

Contelui Ugrai nu-i prea plăcu dorinţa „sîrbului“, fiindcă 
însemna că ţine să se facă iubit de oşteni, dar mai cu seamă îl 

sicîia asemănarea acestuia cu olahul de la Galda, care îi venise 
iar în minte. În aceeaşi zi iscoadele lui prinseră a cerceta pe as- 
cuns cine era acest căpitan, dar zadarnic, fiindcă ungurii se ju- 
rau că-i din neamul lor, olahii băgau mîna-n foc că are același 
sînge cu ei, iar sîrbii se fuduleau că el însuşi spusese de ce 
neam era... Numai pe Kâvari nu l-au iscodit, de unde ar fi 
putut afla că fusese căpitan în oastea lui Tomșa-vodă. 

Oricum, Marcu se trase cît mai la dos din calea lui Ugrai, 
căci multă vreme nu s-ar fi putut ascunde, dacă s-ar fi ţinut cu 
tot dinadinsul de urmele lui. Prilejul se ivi o dată cu vestea că 
pribeagul Radu Șerban pălise în Țara Românească, dincolo de 
munte, suferind o rușinoasă înfrîngere. Bethlen porunci să fie 
întimpinați fugarii spre a nu face prădăciuni prin țara Transil- 
vaniei, iar Marcu ceru să meargă el cu jumătate din ceata lui. 
Ar fi vrut să ia mai mulți, dar se gindea că, de-o fi să-i treacă 
munţii și să-i ducă în Moldova, nu prea avea cum să-i plătească. 
Se bizuia numai pe tăgăduiala că vor-fi mulțumiți sub noua 
domnie de la Iași. 

Cibi însă îl părăsi şi căută să scape şi de sarcina avută cîi 
Marcu era căpetenie. 

— Rămii cu bine, căpitane ! îi zisese el. Musai să mă întore 
acasă la ai mei, că eu mi-am cam făcut sorocul. Dar să ştii că 
dacă ar fi să mă mai chemi la lași îmi țin făgăduiala, că faină 
viaţă am dus pe acolo în tinereţele mele... 

Marcu își răspîndi oamenii prin preajma munților Retezat, 
pîndind la anumite poteci stiute că ar fi putut fi folosite de 
fugari. Judecata lui se dovedi a fi bună, căci într-adevăr, pîl- 
curi-pilcuri, începură a se ivi.nenorociţii, arătînd ca vai de capul 
lor. Porunca era ca toți prinşii să fie trimiși pe dată la Deva, 
că poate s-ar mai fi ales ceva luptători dintre ei. Dar același 
gind îl avea şi bănăţeanul, căruia i se fringea inima la vederea 
acestor zdrenţe omenești. Atita mai rămăsese din falnica oaste 
pe care o văzuse la Sătmar, numai cu un an înainte. Nici forţă, 
dar nici voinţă de împotrivire nu mai era la bieţii oameni, în- 
vineţiţi de frig si sfirșiți de foame. 

Într-una din zile în trecătoare se ivi o ceată strînsă în jurul 
unei căruţe pline cu răniţi, înfășuraţi în cîrpe însîngerate. Vă- 
zînd cătanele prințului fugarii puseră mîna pe spadă şi nu se 
dezlipiră de căruţă, făcînd roată în jurul acesteia. 

— Daţi-vă prinşi, că vi se cruță viaţa ! le strigă Marcu. 

. Nu răspunse nimeri. Se vedea ciît-colo că aşteptau po- 
runca unuia de care ascultau şi care se afla printre răniţi. Apoi 
se auzi o voce pătrunzătoare : 

— Sîntem din țara Ardealului și ne întoarcem la casele 
noastre. Nu avem nimic cu măria-sa prinţul, ca să ne dăm prinși 
ori să ne certe cu viaţa, că doar n-am făcut nici o pagubă! 

Diîrzul răspuns fu pe placul lui Marcu, dar nu avea încotro. 
Dacă i-ar fi lăsat să treacă, ar fi fost prinși de alte cătane în 
drum şi i-ar fi scăpat din mînă pe acești oșteni de ispravă. 
Pentru aceea căută să se înțeleagă cu ei: 

— Oameni buni ! Nu avem gînduri haine cu voi, dar aşa-i 
porunca alteţei-sale și trebuie să vă supuneți ! 

— Atunci, dacă pînă şi fratele nostru Marcu din Borlova 
ascultă de prinţ, n-aveţi decît să veniţi să ne legaţi, răspunse 
acelaşi glas, uluindu-l pe bănăţean. 


ÎNRĂDĂCINAREA 


DE CUM SE ÎNFĂŢIŞĂ MĂRIEI-SALE GAVRILA- 
VODĂ MOVILĂ, tînărul Tucalas făcu o plecăciune smerită cu 
faţa pînă la pămînt. Era un semn de mare supunere pe me- 
leagurile de unde venea şi voia să-şi arate credința faţă de dom- 
nul țării în care se pripăşise. Tatăl său, Lampas 'Tucalas, rămă- 
sese mai departe în olăria lui din Rumelia, dar $-a povăţuit 
odrasla să-şi încerce norocul prin ţările românești de peste 
Dunăre, unde mulţi alți semeni de-ai lor se îmbogăţiseră peste 
noapte. 

Bani prea mulţi n-avea în pungă, dar înfățișarea chipeşă 
și mai cu osebire mintea lui cea isteaţă erau îndeajuns spre a 
răzbi prin  întortocheatele căi ale vieţii. Bătînd cînd la o ușă, 
cînd la alta, izgonit uneori, găzduit cu cinste în alte părți, pri- 
beagul tînăr izbutise să-și încropească un acoperămiînt deasupra 
Capului în cetatea de scaun a Tîrgoviştei. Se-nţelege că-l tră- 
sese aţa către ulița olarilor, aflătoare în tîrg la intrarea dinspre 
Cîmpulung, şi căsuţa lui nici nu era cea mai din margine. 

Dar aşa a fost să-i fie norocul, căci într-o noapte fără stele 
şi cuprinsă de un vint tăios de toamnă un drumeț nimeri la 
ușa lui. Era sleit de puteri și abia de mai putea vorbi. Izbutise 
să-i îngăime că se tîrîse pină acolo, fiind ciuruit de plumbii 
sinețelor sloboziţi asupra lui de către seimenii domniei. De fapt 
se vedea prea bine că veșmintele îi erau năclăite de sînge şi 
tinărul Tucalas pricepu că nefericitul n-avea s-o mai ducă 
multă vreme. Singurul ajutor pe care i-l putu oferi fu o cană 
cu apă, pentru care străinul îi mulțumi din priviri și abia: 
şopti : „să duci... scrisori... la boier... vel... apoi își dădu 
duhul în braţele grecului. Încurcat la început, se lumină după 
ce răsfoi scrisorile din tașca mortului, aflînd despre ce era 
vorba. Veștile aduse de olăcarul ucis preţuiau o avere, dîn- 
du-i-le chiar celui căruia i se cuveneau, adică vel-spătarulut 
Iancu Filipescu. Dar și mai de preţ ar fi fost în ochii voievo- 
dului, dacă ar fi aflat de hainia boierului pe care-l avea de 
bun sfetnic. Dumnealui, Iancu Filipescu, nu ar fi poftit să se 
afle că pribeagul Radu-vodă Șerban dădea de ştire rudei sale 
vel-spătarul că avea să se repeadă cu oaste năimită ca să-şi 
recapete domnia, și mare cheltuială ar fi făcut boierul ca să 
se păstreze taina. Ba chiar şi moarte de om, la nevoie! 

Fiind încă noapte şi cum apa Ialomiţei nu era prea de- 
parte de casa lui, Tucalas tiri leșul străinului, după ce avusese 
grijă ca mai înainte să-i deșarte chimirul. Ce-i drept, se alesese 
cu ceva, dar era o nimica toată pentru năzuinţele lui, așa că-și 
puse toată nădejdea în neprețuitele scrisori. Nimeni n-avea să 
mai afle de soarta nenorocosului olăcar, înghiţit de apa rîului, 
dar nici de urma ştirilor pe care le adusese. El, Tucalas, urma 
să chibzuiască pe îndelete unde ar trebui duse, dar nu avu timp 
prea îndelungat, că niște bătăi în ușă îl făcură să dosească pe 
dată taşca necunoscutului. Apoi descuie, prefăcîndu-se a fi 
sculat din somn, şi se pomeni în față cu iuzbașa Tudoran, 
omul de credință al vel-spătarului. Dar întîlnirea nu s-a pe- 
trecut după cum visase tînărul grec, fiindcă slujitorul boieresc 
l-a luat din scurt și l-a ameninţat în fel și chip, încît i-a tăiat 
pofta de a se mai înțelege cu velitul boier. A făcut pe prostul, 
că nu ştie nimic şi că nimeni nu i-ar fi trecut pragul casei de 
mai bine de o săptămînă, așa că iuzbașa l-a crezut pînă la urmă 
şi l-a lăsat în plata domnului. 

Două zile mai tîrziu izbuti să ajungă la picioarele voie- 
vodului, unde se afla acuma, numai că nu se așteptase să fie 

primit de față cu tot divanul, din care făcea parte şi vel-spă- 
tarul Filipescu. 

— Auzit-am că ai ceva de seamă a spune domniei-mele, 
zise Vodă uitindu-se în ochii lui, cum îi era în obicei. 

Tucalas întîrzie cu răspunsul, părînd a fi tare fisticit din 
pricina atitor fețe boiereşti : 

— Iertare, mărite doamne... dar... nu ştiu... eu.. 

Domnitorul pricepu îndată "că era "vorba de ceva tainic și 
răspunse făcînd pe nepăsătorul : 

— Se vede treaba că nu eşti obişnuit să vorbeşti în lume, 
ori ce ai a-mi spune suferă amiînare, așa că te vei înfăţişa altă 
dată. Acuma poți merge acasă ! 

— Intocmai, măria-ta ! se bucură Tucalas, dindu-și seama 
că domnitorul înţelesese încurcătura lui. Întocmai ! Voiam să 
cer o slujbă pentru mine, dar.. 

— Să mai treci pe la palat, ori să laşi vorbă unde să te 
caut, urmă voievodul să se prefacă. S-ar putea să am trebuință 
de tine. 

Tînărul ieși din încăpere cu spatele, făcînd întruna teme- 
nele, pînă ce ajunse în dreptul aprodului de la intrare, iar cînd” 
se văzu afară putu răsufla ușurat, zicîndu-şi în gînd: „Nu-i 
prost prinţul. Mă voi înţelege cu el negreşit.“ 

Vorbea bine româneşte, căci avea mare uşurinţă în însușirea 
limbilor, iar anii petrecuţi la Tîrgovişte îi trăise numai printre 
români, încît mai că se simțea un adevărat pămiîntean. Acum, 
de vreme ce avea să-l slujească pe domnul ţării, va căpăta vreo 
slujbuliță, mai apoi o dregătorie și, de ce nu, chiar un rang 
boieresc ? ! Așadar, tocmai se bucura de întorsătura lucrurilor, 
cind o mînă i se puse pe umăr și o voce necunâcută rosti: 

— Va trebui să mă însoţeşti, prietene, dar mai ales fără 
zarvă ! 

Tucalas se întoarse și văzu chipul binevoitor al celui ce-i 
vorbise, dar și cea de-a doua mînă a acestuia, proptită pe mî- 
nerul jungherului de la brîu. Fiind numai la doi paşi de curtea 
domnească, ar fi putut să ţipe în gura mare şi să ceară ajutor. 
Se-nţelege că scrisorile cu pricina le avea dosite într-un loc 
tainic și cu greu s-ar fi putut smulge locul ascunzătorii din 
gura sa. 

— Porunca măriei-sale ? întrebă tînărul, dîndu-i prin cap 
că s-ar fi putut să fie un slujitor domnesc. 

— De bună-seamă ! Nu se vede cine sînt ? 

— Mă iartă, pan căpitane, dar eu mă cam feresc... 

— Știu, ştiu | rînji oşteanul. Tocmai pentru aceea şi mer- 
gem la un loc mai ferit de lume. Urmează-mă ! 

Ceva nu-i fu pe plac grecului şi se cam codea să se înde- 
părteze din preajma voievodului, dar căpitanul nu-i dădu ră- 
gaz, ci-l înșfăcă de braţ. 

— Haide, că n-avem vreme de pierdut! 

Ajungînd în „uliţă, Tucalas îşi dădu seama că făcuse o 
prostie să se supună orbeşte, dar acum era prea tîrziu, căci 
alţi slujitori înarmaţi îl luară în primire. lar cînd zări şi casele 
boierului Filipescu, îi venea să-și dea cu pumnii în cap pentru 
neghiobia de care dăduse dovadă. Căzuse în capcană ca prostul 
şi în nici un fel n-ar mai fi putut fugi. Nici pe sprijinul tîrgo- 
veţilor nu se putea bizui, fiindcă grecii nu prea erau iubiți în 
vechea cetate de scaun. Singura lui miîngiiere îi rămase în 
cele spuse cu ani în urmă de către o ghicitoare, care îi preves- 
tise un viitor măreț. 

— Socot că ai scrisorile asupra ta, îi zise deodată căpi- 
tanul, făcîndu-l să-şi piardă orice îndoială asupra celor ce 
aveau să urmeze. | 

— Habar n-am despre ce vorbeşte domnia-ta . . . 

— Ei atunci, ai să afli curînd de la măria-sa vel-spătarul, 
ori de nu, de la Tiu-ţiganul, gidele ce-l slujeşte pe boier... 
De altfel nici nu-i treaba mea, dar dacă îmi dai hiîrtiile te 
slobod pe dată şi îți vezi de treabă. 

Tucalas îl luă pe „nu“ în braţe şi astfel se văzu prăvălit 
în pivnița de sub ceardac, oprindu-se cu spinarea pe un butoi 
de vin. Zări apoi cum fu trasă uşa zăbrelită în urma lui şi un 
lacăt uriaș îl pecetlui ca într-o adevărată temniţă. Se îndreptă 
către fundul beciului căutînd să străpungă bezna, dar îşi dădu 
seama că erau numai butoaie şi că pe acolo n-ar fi putut scăpa 
nicicum. Nu-i rămînea decît să-l înfrunte pe cumplitul boier. 

li era tare dragă viaţa şi nu şi-ar fi lăsat-o zălog pentru 
orice fleac. Abia împlinise douăzeci şi cinci de primăveri, mustă- 
cioara lui ca vrabia şi neagră ca tăciunele împodobea o față 
albă ca marmura, avea pe „vino-ncoace“ şi multe inimi mu- 
iereşti tresăriseră la vederea frumosului flăcău. 

— Ce faci acolo ? auzi el o gingașă voce de fată. 

Tînărul holbă ochii şi rămase uluit de frumuseţea copilei 
ce părea să fi coborit din poveştile de altădată ale Olimpului. 

să fi tot numărat vreo doisprezece-treisprezece anişori, dar era 
bine săltată și cu boi de femeiuscă. Avea alături un dulău cib 
toate zilele și pe deasupra şi negru ca Satan. 

— Cum te cheamă ? întrebă ea, mîngîindu-şi cîinele. 

— Ghinea, frumoasă jupîniţă, răspunse Tucalas, fiind pri- 
mul nume românesc ce-i venise în minte. 

— Da' ce cauţi acolo ? Cine te-a-ncuiat ? ! 

— Din greşeală, domniţă, minţi tînărul. Fusei cu un prie- 
ten să gustăm un vinişor, dar se vede treaba că a fost prea mult 
pentru mine şi, iacă, m-am trezit printre butoaie părăsit de to- 
varăşul meu. Acuma îl aşteptam să se întoarcă, dădu el din 
umeri şi căută să zimbească cît mai fermecător cu putinţă. 

— Stai de mult ? 

— De ieri. 

— Sărăcuţul ! Ţi-o fi foame, sete... 

— Ba de sete nici vorbă, dar nu ştiu cum să fac să ies. 

— Ți-e frică? 

— Dece? 

— Pentru că dacă te încumeți să mergi pe întuneric pînă 
în capul celălalt al pivniței ai să găseşti o scară ce duce la iata- 
cul „moșşului“. Iacă, mă duc să-ţi deschid ! 

Şi fără să mai aştepte răspunsul fata o zbughi la fugă, ur- 
mată de dulău. Nu mai era de aşteptat! Cu toată teama ce o 
avea de întunecimea hrubei, tînărul se avîntă  voiniceşte şi 
poate că ar mai fi orbecăit o bucată de vreme, de n-ar fi fost 
geana de lumină ce trebuia să fie din iatacul cu pricina. Bănuia 
că „moșu“ nu putea fi decît însuşi boierul Filipescu, dar nu era 
el chiar așa de bătrîn. Acum însă n-avea timp pențgu astfel de 
ginduri, ci se avîntă voinicește pe treptele ce se vedeau destul 
de bine. 

— Îţi mulțumesc din adîncul inimii mele, frumoasă jupi- 
niță, şi Dumnezeu să te înzestreze cu toate harurile pămîntului. 

Apoi, dintr-o dată o săltă de mijloc şi-i sărută obrajii, fă- 
cînd-o să se înroşească precum para focului. O lăsă însă degrabă 
şi porni din loc, sărind de pe cerdac şi apucînd-o de-a dreptul 
peste gard. 

Fata se uită cu coada ochiului după fugar şi deodată îi dădu 
prin minte că s-ar fi putut să fi fost vreun hoţ. O cuprinse o 
ciudă nespusă, dar nu fiindcă fusese sărutată... ci fiindcă n-a 
apucat să afle cine era frumosul străin ! 

Aşa o găsi vel-spătarul, care ţinea la nepoată-sa ca la ochit 
din cap. Ea, Florica, şi frăţine-său, Matei, erau copiii unei surori 
de-a lui, răposată de cîţiva ani, și cum el nu avea moştenitori 
îi adusese pe orfani pe lingă sine, iubindu-i părinteşte. 

— Da' cine te-a supărat, Floricico ? Nu cumva te-ai lovit ? 
o luă el în şagă, cum făcea pe vremea cînd abia de mergea co- 
păcel. Lasă că-i dă el moşu ! 

Copila se smiorcăi : 

— Să ştii că, dacă vrei, pe mine trebuie să mă baţi... fi- 
indcă eu i-am dat drumul lui Ghinea-tilharul ... 

Boierul rămase uluit. Nu pricepea nimica, aşa că o luă cu 
binişorul : 

— Bine ai făcut! Nu-i nici o pagubă cu astfel de tilhari 
Dar ia spune, de unde i-ai dat drumul ? 

— Din pivniţă |! 

— Ţi-a spus el că-l cheamă Ghinea, sau cum îi ziseși ? 

— Da! 

— Lasă-l în plata Domnului și nu te mai necâji. Tot în 
ştreang are s-o sfiîrșească, aşa cum se petrece cu toţi ţilharii, o 
asigură boierul mîngiindu-i creștetul. 

— Nu eşti supărat pe mine ? 

— Nici vorbă, Floricuţo. Și nu te mai gîndi la el! 

Înviorată, Florica o luă la fugă, sub privirea caldă şi dră- 
găstoasă a unchiului ei, care după o clipă de chibzuinţă simți 
că-l cuprinde o anume îndoială și porunci pe dată să i se înfă- 
țişeze căpitanul Brahă. 

— Unde-i grecul ? ? îl întrebă el pe oștean. 

— În pivniță, măria-ta ! 

— Pe dracu ! A fugit! 

— Nu se poate. Lăcata este şi acum acolo. Eu cu mina mea 
l-am zăvorit. 

— Ba uite că s-a putut! Ia oameni cu tine şi dă fuga după 
el. Nu cumva să apuce iar la Vodă, aşa că păziţi în preajma pa- 
latului. 

Tucalas era însă o vulpe şireată şi nici gind să se întoarcă 
acasă, dar nici să se arate la curte. Se ascunse la un cîrciumar, 
care îi era prieten, și se puse pe chibzuit ce avea de făcut. Îi ră- 
măsese gîndul la frumoasa fată, care în cîțiva ani era numai 
bună de măritat, dar şi la numele de Ghinea, care începuse să-i 
placă. Pe de altă parte, dacă ar mai fi zăbovit, pribeagul Radu- 
vodă ar fi intrat cu oastea în țară și cine ştie dacă nu biruia ?... 

Apci nici scrisorile n-ar mai fi avut preţ dacă aştepta. Se hotări 
deci să-i ațină calea vel-spătarului. 

Chiar în aceeași zi, pe cînd oamenii lui Brahă îl căutau pa 
grec prin tot tirgul, boierul îi ieși în cale, în dreptul bisericii 
Stelea. 

— Mă-nchin cu supușenie, măria-ta ! zise mieros Tucalas, 
făcînd o temenea cuviincioasă. 

Boierul nu se așteptase la o asemenea întîlnire, dar îndată 
o luminiţă îi străluci în ochi. 

— Bună să-ţi fie inima, asemenea “glasul, pan Ghinea. 
Plăcut mi-ar fi să schimbăm o vorbă-două, mai înainte de a fi 
prea multe . 

— Bucuros, înălțimea-ta ! Că eu totdeauna am vrut să mă 
înțeleg omeneșşte cu cei de bună-credinţă. 

— Așaaa ? Atunci poate vrei a mă însoţi... și bineînțeles 
că nu pentru a-mi gusta vinul. Ce zici ? 

' 'Tucalas zîmbi cu gîndul la frumoasa copilă, dar nu putea 
avea încă destulă încredere în vel-spătar. 

— Şi mă voi întoarce acasă după cum mi-a fi vola ? 

' — De bună-seamă ! Dacă vrei, mă jur pe sfinta cruce! 

Pe lingă ei treceau nenumărați slujitori domnești si poata 
că vreunul dintre aceștia avea sarcina să-l cheme la palat, dar 
tinărul -se hotărî pe dată. 

— Prea-bine. Să mergem! încuviință el, mulțumindu-se 
cu jurămîntul spus în grabă de boier în faţa bisericii. i 

O apucară încet spre casele boiereşti, fără a scoate o vorbă 
despre scrisori, iar slujitorii se țineau la vreo zece pași în 
urma lor. De abia cînd ajunseră în cunoscutul iatac în care 
dădea chepengul, boierul se tolăni pe un divan și spuse 
pe sleau: i 

— Domnia-ta ai ucis un olăcar, pe care l-ai jefuit mał 
apoi. Nu-mi pasă! Dă-mi numai scrisorile, care de drept sîn$ 
ale mele. Cît vrei pe ele ? Unde-s ? 

— Prea multe întrebări deodată, măria-ta ! zîmbi Tucalas. 
Mai întîi că n-am ucis pe nimeni. 

— Să zicem! 

— Mă jur! Fusese rănit de moarte şi l-aș fi ajutat dacă 
s-ar mai fi putut. Scrisorile el mi le-a dat şi le-aş fi adus înăl- 
țimii-tale, de nu s-ar fi ivit acel.iuzbaşă ... 

— Tudoran... Dobitocul ! N-a ştiut să vorbească. 

— Cu adevărat! încuviinţă grecul. Atunci, m-am speriat 
şi le-am ascuns. 

— Unde? 

— Am să spun dacă luminăţia-ta vorbeste altfel decît slu- 
jitorul acela... 

Boierul se stăpîni, muşcîndu-și mustaţa. 

— Cit? întrebă el. Sau poate că vrei o slujbă, după cum 
te-am auzit cerîndu-i lui Vodă ? 

— Cam puţin, pan vel-spătare. Eu sînt un om liber. Mai 
mult chiar... pot fi de folos. 

— Nu mă-ndoiesc, şi pentru aceea ţi-am cerut ascultarea. 
Pentru plată, se-nțelege. 

— Eu nu-s slugă, și domnia-ta să mai știi că sînt de mare 
credință pentru un prieten. La noua domnie aș putea dobindi 
o dregătorie cît de mică ? 

— Deci ai citit scrisorile ? ! răbufni Filipescu. Nu crezi că 
vrei prea mult ? Spune-mi cel puțin cînd vine măria-sa Radu- 
vodă, și capeți zece pungi. 

— Așa nu! Cînd o veni, se va vedea. Dacă o veni cîndva! 

Boierului nu-i prea căzu la îndemînă obrăznicia grecului, 
dar neavînd încotro trebui să-l rabde, fiind la voia lui. 

— Bine prietene... Ghinea, îngădui el. Voi face pe voia 
domniei-tale, dar să nu te pună dracu să mă amăgeşti că... 
eu nu-s nepoată-mea Florica. 

— Aşa o cheamă ? se lumină Tucalas. Rău îmi pare că am 
fost silit s-o păcălesc. Oare mă va ierta vreodată ? 

— Dacă ai să-mi fii cu credinţă, pot făgădui eu că da. 
Ei, ce zici ? Batem palma ? 

— Păi atunci, sînt omul măriei-tale. Să facem un înscris ! 

— Ce, ești nebun ? N-ai încredere în cuvintul meu ? 

— Cum de nu, pan vel-spătare, dar trebuie să știu și eu 
ce am să ajung. 

Boierul rămase o vreme pe gînduri, în timp ce Tucalas 
își arunca nepăsător ochii pe ștergarele atirnate de pereţii odăii. 

— Fie şi așa! Am să chem grămăticul, căci pe undeva îmi 
place cum gîndești. Dacă nu mă-nșeli, om te voi face ! 

Tînărul nu răspunse, ci rămase tot zimbitor, ca și cum nu 
lui i se făcea o favoare. 

— Mai întîi, aş pofti să porți numele de Ghinea şi, cum 
a rămas de la răposata soru-mea un petec de moşie la Brătășani 
în ținutul Reomanaţilor, ai putea să-ţi spui Ghinea ot Brătășani. 

— Ce legătură am eu cu acea moșie?! 

— Poate că o să ai. Mi-e cam peste mînă şi n-am să-ţi: 
ascund că-s în gîlceavă cu moșnenii locului, așa că n-o prea 
lucrez. Dacă izbutești să limpezeşti cearta, ţi-o fac vînzătoare. 

Tucalas rămase puţin descumpănit. E drept că tare mai 
visa el să ajungă stăpîn de moșie, însă, dacă boierul Iancu Fi- 
lipescu îl îmbia cu atita uşurinţă, trebuie că era anevoie s-o 
dobîndească. Oricum, merita să-ncerce ! 

— Atunci am să aduc scrisorile în schimbul actului de 
vînzare a moşiei Brătășani. E bine ? 

— Dar vei datora şi spunere în faţa voinţei mele, adăugă 
boierul. Rămînem înţeleși, pan Brătăşane, şi nu-ţi rămîne decît 
să te ţii de făgăduială. Mergi sănătos ! 

Ar fi fost însă prea frumos ca totul să se petreacă fără 
nici o piedică pentru noul împămintenit, Ghinea Brătășanu. 
Acasă îl aștepta un paic domnesc, aducîndu-i poruncă să se 
înfățişeze pe dată măriei-sale, în spătăria mică. Nu i-a prea 
ieșit la socoteală această chemare, dar după ce se mai gîndi 
puțin își zise că poate” fi bine și așa, apucă scrisorile voievo- 
dului pribeag şi le dosi în sîn, apoi îl urmă pe slujitorul domnesc 
ia palat. 

Domnitorul era nerăbdător să afle ce-ar fi putut să-i spună 
tînărul necunoscut, căci zvonuri erau multe şi cîțiva sfet- 
nici îl povăţuiră să tragă cu urechea la oricine putea, întrucît 
vremurile se arătau înșelătoare. Acum, că aflase de umbletele 
grecului pe la boierul Filipescu, era și mai curios să afle despre 
ce putea fi vorba. 

— După cum vezi, sîntem între patru ochi, prietene, îi 
zise voievodul. Ce-ai vrut a-mi spune ? 

— Măria-ta, am veşti înspăimîntătoare, dar nu le pot 
dovedi. 

— Cum vine asta?! 

— Pot a spune măriei-tale că se abate asupra ţării primej- 
dia războiului, căci fostul domn Radu Șerban vine cu oaste de 
peste munte. 

— De unde știi ? 

— În ziua cînd m-am înfățișat măriei-tale, în casa mea 
se afla un om venit anume să aducă știrea, dar întorcîndu-mă 
n-am mai dat de el şi nici nu știu ce i se va fi întîmplat. 

— Şi ţi-a spus el așa ceva ? 

— Da! 

Gavrilă-vodă rămase pe gînduri, neştiind ce să creadă. I se 
strecurase la ureche că grecul bătea casa Filipescului, care-i 
cam purta sîmbetele, dar n-avea nici o dovadă a hainiel 
boierului. 

— I-ai spus şi dumnealui, vel-spătarului, despre asta? 
întrebă deodată voievodul. 

— Nici gînd, milostive domn. 

— Atunci ce treabă ai cu el? 

— Mă rugam de dumnealui, boier Iancu, să-mi vindă 
moșia Brătășani, însă nu ne înțelegem la preț. Eu nu prea mă 
ajung cu banii şi din pricina asta fusei de două ori pe acolo, 
dar... 

— Adevărat grăieşti ? 

— Mă jur pe. 

— Ei bine, prietene... cum ai zis că-ţi spune? 

— Tucalas. Ianis 'Tucalas, dar cu îngăduinţa măriei-tale 
mi-aş zice Ghinea. Ghinea Brătășanu . 

— Hm! Încep să înţeleg umbletele tale pe la Filipescu. 
Vrei să te împămintești ? 

— Întocmai, măria-ta. 

— Atunci, dacă n-ai minţit, am să întăresc prin-hrisov 
domneste vînzarea și ti-oi acoperi'şi o parte din preț. iar pe 
viitor, toată lumea să nu-ți mai spuie alteum decît Ghinea 
Brătăşanu. Dacă însă mi-ai ascuns ceva, două parale nu mai 
făce capul tău. Acum am să poruncesc vistiernicului să-ți dea 
banii de trebuinţă şi tu să rămii în slujba domniei mele. -: 

— Cu supunere şi credință te voi sluji, prea-nălțate stăpin, 
fu răspunsul lui Tucalas, care sărută mina domnitorului, ca pe 
icoana Maicii Domnului. 

— Mă bizui pe tine, Ghinea Brătăşanu ! zimbi domnitorul 
și ieşi. 

Nu era vreme de pierdut, căci dușmanul trebuia întimpi- 
nat, dacă spusele lui Ghinea se adevereau şi Vodă se gindea 
să-l norocească și cu alte binefaceri pe inimosul tînăr. Acesta 
însă dădu fuga la boierul vel-spătar, care întocmise în răstimp 
sinetul de vinzare a moşiei. La rîndul său Ghinea îi iînmină 
taşca cu scrisori, dar vel-spătarul îl privi cu neincredere, căci 
auzise că trecuse pe la Vodă. 

— Vodă le-a citit de-a fir a păr? întrebă el batjocoritor. 

— Ferit-a sfîntul ! Mă crezi nebun, pan vel-spătare ? 

— Dar ce-a vrut ? Despre ce-aţi vorbit ? Ştiu c-ai fost pe 
acolo ! Vorbeste ! 

— l-am spus că am știre că din Ardeal vine oaste pu- 
ternică ... 

— Ticălosule ! sări boierul gata să-l lovească. Iudă ! 

— Stai, măria-ta, nu te oțări! Oricum avea să afle, cînd 
va fi pălit de măria-sa Radu-vodă. Altceva nu i-am mai spus 
nimic și nici n-a văzut nici o scrisoare. lacă, sînt toate aicil 

— Nu minţi ? 

— Domnia-ta n-ai decît să rupi înscrisul ce l-ai făcut, că 
eu nu mă mii învoiesc, dacă n-ai încredere în mine. Însă am 
izbutit să întărcască și Vodă această vinzare, căci pentru asta 
i-am spus că trec mereu pe la domnia-ta ... 

Și Ghinea îi aruncă o privire aşa cum numai el se pricepea 
cînd voia să fic pe placul cuiva. 

— Ghineo, eşti dat naibii, dar să te fercască sfintul să 
mă tragi pe sfoară... Ţine minte! şi boierul Filipescu îi 
înmină sinetul. 


Noul stăpin al moşiei de pe malul Oltului isprăvi curînd 
cearta cu țăranii, căci actele doveditoare glăsuiau că pămîntul 
se cuvenea chiar Floricăi, frumoasa nepoată a boierului Fili- 
pescu, şi asta i-a fost îndeajuns ca să-i izgonească cu otuzbirul. 
Toate celelalte hrisoave, îngălbenite de vreme, n-a vrut să le 
ia in seamă, şi Ghinea s-a înstăpinit temeinic. 

În răstimp voievodul pribeag pălise cu oastea ce i-a.fost 
zdrobită de către Gavrilă-vodă şi acesta şi-a arătat recunoş- 
tința faţă de Brătăşanu, făcîndu-l medelnicer, iar acum căuta 
dovezile contra boierilor care ar îi vrut să-l sprijine pe pri- 
beag. Unul dintre aceştia era Filipescu, şi voievodul s-a gîndit 
că ar putea afla dedesubturile de la boierul cel proaspăt din 
Romanați, căruia nu prea îi erau pe plac ifosele de stăpin ce 
și le dădea vel-spătarul față de el. Așa se face că boierul Bră- 
tăşanu fu chemat la Tîrgovişte în mare taină, unde măria-sa 
îi destăinui temerile ce le avea asupra vel-spătarului. Amin- 
tindu-i că lui îi datora şi rangul şi averea de care se butura, 
Vodă îi ceru să afle ce punea la cale Filipescu pe ascuns. 
Pentru accea îl sfătui să se prefacă a fi împotriva domniei şi 
să-i tragă de limbă pe marele boier. 


113 


Isteţ cum era din fire, Brătăşanu se duse la curtea din 
Filipești, unde fu primit cu dragă inimă și dădu peste mai 
mulți boieri de ţară, nemulțumiți de rînduiala domniei, Se vede 
însă că domnitorul n-a avut răbdare să afle cu binișorul do- 
vezile hainiei, căci la numai două zile a și trimis seimenii să-i 
prindă pe toţi cîți erau strînși acolo și să-i ducă cetluiţi la 
Tîrgovişte. 

Dar vel-spătarul Iancu Filipescu nu era omul care să sẹ 
lase prins cu una, cu două. Conacul avea împrejmuire cu zid 
de piatră și oameni pricepuţi în meșteșugul sîneţelor, așa că 
atunci cînd slujitorii domnesti le cerură să se dea prinsi, cei 
dinăuntru au răspuns cu plumbi. De voie, de nevoie, Ghinca 
a fost alături de împresurați și vreo două zile a ţinut încleș- 
tarea, pînă cînd Vodă a trimis întăriri. În cele din urmă, boie- 
rul Iancu a hotărît să rămînă cîțiva slujitori să facă faţă lu 
garduri, iar ai lui şi toţi oaspeţii să fugă prin hrube anume 
tăinuite, apucînd calea pribegiei în Ardeal. 

Unul dintre cei mai înflăcărați apărători ai conacului era 
tînărul Matei de la Brincoveni, fratele Floricăi și deci nepotul 
marelui spătar. De cum l-a cunoscut, Ghinea a simţit o por- 
nire lăuntrică pentru acest viteaz vlăstar boicresc, mai cu 
seamă că înfățișarea lui îi aducea aminte de soră-sa. Aceasta a 
plecat printre cei dintii, laolaltă cu toate femeile de casă, și 
acuma vor fi fost departe, bărbaţii rămînînd mai pe urmă. Dar 
se vede că cineva îi vînduse, fiindcă la ieşirea din hrubă i-au 
așteptat dușmanii. A avut loc o luptă crîncenă în care tînărul 
Matei a fost lovit de un plumb în picior, făcîndu-l să nu mai 
poată fugi. Primejdia era deosebită, căci de-ar fi căzut viu în 
miinile seimenilor l-ar fi așteptat descăpăținarea la cetatea de 
scaun. Vroi să se înjunghie el însuși, dar Ghinea nu-l lăsă și, 
cum mai era cu încă doi boiernuși, îl apucară pe sus ca să-l 
ducă mai departe. Cum era însă de aşteptat, în scurtă vreme 
fură înconjurați de oșteni și siliți să se dca prinși. Lacrimi 
amare de ciudă se prelingeau pe obrajii viteazuiui Mutci la 
gîndul morții rușşinoase ce avea să-i întimpinc, dar Glinea 
încerca întruna să-l potolească. 

— Fac eu ce fac şi te scap, îi spunea el. Să n-ai nici o 
teamă ! 

Grecul nădăjduia că avea să fie dus la judecata lui "odă 
şi atunci ar fi spus în gura mare cine îl trimise acolo, cacă 
măria-sa n-avea să-l scape. Ceruse paznicilor în mai multe 

rînduri să i se dea de veste domnitorului că el se află întem- 
nițat, dar nimeni nu-l lua în seamă. lată însă că într-o bună 
zi veni armaşul, care le zise că din porunca domnitorului, toţi 
prinșii aveau să-și pună capul pe butuc. 

— Fără să ne mai judece Vodă ? sări ca ars Ghinea. 

— Fără, boierule! Are să vă judece Dumnezeu, pentru 
faptele voastre mîrşave, răspunse armașul. 

— Atunci rogu-te, boier-armaș, spune-i măriei-sale că un 
slujitor de taină și de mare credinţă se află aici şi că ar vrea 
să-i vorbească. 

Armașul îl privi ncîncrezător, căci nu-l cunoștea pe Ghinea 
şi nici n-avea porunci anume de la stăpînul său în ce priveşte 
prinșii. Dădu din umeri și plecă fără a-i da vreun răspuns, 
lăsîndu-l pe tînărul grec să se frămînte, fără speranţă de a-și 
afla liniștea. Ar fi fost prea crud să sfîrșească sub securea 
gealatului, cînd nici nu apucase măcar să se bucure de dulceața 
vieţii boierești. Nu astfel îi fusese prezicerea ! 

Ziua sorocită descăpăținării sosise și nici un semn de la 
Vodă, cum că ar vrea să-l vadă. Trebuiau să fie uciși pe rind, 
dar chiar acolo, în temniţă, fără să mai vadă tîrgoveții îndepli- 
nirea osîndei. Se rușina voievodul că nu prinsese decît pe cei 
fără de ranguri din rîndurile boierilor vînzători de domn. 

Cel dintii fu luat Duică-serdarul, care păși cu semeție să 
înfrunte mînia domnească. Apoi îi veni rîndul lui Ghinea! 

De cum intră în încăperea unde îl aștepta călăul, dădu 
însă cu ochii peste voievod. 

— Tu, Ghineo ?! se miră acesta. Ce cauţi printre haini ? 

— Uitat-ai oare, prea-milostive stăpîn, că însuși măria-ta 
m-a trimis în vizuina lupului ? Ce era să fac? A trebuit să 
urlu cu ei. 

— Cum era să uit? Dar în răstimp căpătasem veste de 
la un boier, tot iscoadă de-a mea pe lîngă Filipescu, şi mă mir 
că nu te-a înștiințat să pleci la vreme. 

— Cine era omul, măria-ta ? 

— Clucerul Du... viu să-i răspundă voievodul, dar se 
opri pe dată. Hm! Acuma nu mai foloseste să-i afli numele. 
Nădăjduiesc să nu fi căzut sub plumbii seimenilor. 

— Tare bine ar fi să-l aflu și să-i dau de ştire la rîndul 
meu, căci boierul Filipescu nu se poate să nu-l dibăcească și 
atunci tot mai bun as fi eu în locul lui ! 

Domnitorul se gîndi o clipă, după care urmă : 

— Vezi-bine că n-am să te scurtez de cap, deși nu ştiu 
dacă bine fac au ba. Dar nici să te slobod numai pe tine nu-i 
cu putință, că prea ar bate la ochi. 

— Să-mi fie cu iertăciune, bunule stăpin, dar tot aşa gin- 
deam şi eu. Va trebui să ne slobozi pe toți ! 

— Ce, eşti nebun ? Să las să-mi scape năpircile după ce 
le-am prins ? 

— Luminate stăpin, făcu Ghinea cu glas domol. li scap 
eu, cu îngăduința măriei-tale . .. 

— Cum așa ? 

— li fac scăpaţi la noapte, numai temnicerii să se facă 
a nu şti. 

— Dar Duică ?! Ce-or să zică de el? întrebă Vodă ară- 
tindu-i leșul însîngerat ce zăcea pe lespedea de piatră. 

— N-au de unde şti. Vom spune că l-ai trimis la ocnă, 
la Telega. 

— Şi tu? Tu cum de-ai scăpat şi te întorci printre ei? 

— Mie îmi vine rîndul abia miine. N-a înțeles bine dum- 
nealui, armaşul, că trebuie ucis numai cîte unul pe zi, şi gata! 

Domnitorul zimbi în barbă : 

— Eşti dracu gol, Brătășane! Tu ai merita. să-mi fil 
postelnic ! 

— De va fi nevoie, măria ta... se plecă slugarnic grecul. 

Apoi fură date poruncile de trebuinţă și Ghinea se în- 
toarse printre prinşi, teafăr și nevătămat. 

— Ai scăpat?! holbă ochii la el Matei, pătruns de 
bănuială. 

— Doar o zi... Un scurt răgaz, căci Vodă a trebuit să 
plece și, cum nu voia să scape plăcerea de a-mi vedea căpăţina 
rostogolindu-se, m-a aminat pe miine. 

— Şi Duică ? întrebă careva. 

— La ocnă! . 

— Deci s-ar putea să mai scăpăm şi cu viaţă? cuteză 
un boieraş, căruia abia îi mijise mustaţa. 

— Decit viaţă de ocnaș, mai bine moartea ! îl repezi Matei. 
Ah ! De-am avea un jungher măcar... 

— Nu-i nevoie, cinstite boierule, zimbi Ghinea. Cit am 
aşteptat să mă scurteze izbutii să vorbesc cu unul dintre paz- 
nici, care ne va înlesni fuga la noapte... 


— E cu putinţă ? întrebă nerăbdător tinerelul. 

— la taci, Cosmo, şi nu te grăbi! se răsti Matei. Vorbeşte 
mai desluşit, frate Ghineo, nu ne mai da speranțe deșarte. 

— Cum vă spui, urmă Ghinea. La noapte avem a scăpa 
cu toţii, și fugim care cum om vedea cu ochii. 

— În Ardeal... 

— Oriunde va crede fiecare de cuviinţă, căci ne vom des- 
părți cînd ne-om vedea în afară. Tu, prietene Matei, ai să vii 
cu mine, că eşti rănit, ceilalţi, fiecare pe seama lui. 

— Ba pe mine să mă lăsați aici, să nu vă fiu povară la 
drum, se împotrivi fratele Floricăi. 

— Nici nu mă gîndesc ! răspunse hotărît Ghinea. Să aş- 
teptăm cu încredere cel de-al doilea cîntat al cocoșului, că aşa 
m-am înțeles. Acum să ne hodinim ca să prindem putere! 

Fuga n-a fost însă lipsită de peripeții, căci Gavrilă-vodă, 
neîndurîndu-se a-i scăpa pe toți, pusese oameni anume pe ur- 
mele fugarilor, înjunghiindu-i pe la colțul ulițelor în plină 
noapte. Doar Matei, cărat în cîrcă de Ghinea, a scăpat cu viaţă, 
fiindcă ucigaşii nu aveau poruncă să-l urmărească şi pe tînărul 
boier grec. 

— O să mergem la Brătășani, zise Ghinea cînd ajunseră în 
casa de la marginea tirgului, în care trăise cu ani în urmă. 
Rămăsese părăsită şi iată că acuma le prindea bine. 

— Nu în Ardeal ? se miră Matei. Au să ne prindă... 

— Ba, tocmai că acolo n-au să ne caute niciodată ! Şi mai 
apoi să știi că domniile au viață scurtă în țara asta. S-ar prea 
putea ca pînă om ajunge să se și mazilească Vodă. Pînă 
una-alta am s-o scol pe vecina mea de altădată, baba Safta, 
să te oblojească şi om rămîne aici pînă s-or linişti lucrurile. 

— Cum am să-ţi mulțumesc vreodată, frate Ghineo ? zise 
înduioșat Matei. De nu erai tu, mă aflam acuma pe cealaltă 
lume. De-o fi să dai de greu cîndva, la mine ai să găseşti în- 
totdeauna sprijin şi adăpost. 


FLOAREA DE LA BOZOVICI 


LUI MARCU I SE PARU CUNOSCUTĂ VOCEA DIN 
CĂRUȚŢĂ, dar nu-și putea aduce aminte unde o mai auzise. 
Încălecă şi, înainte de a da pinteni calului, strigă către fugari : 

— lacă, am să vin singur la voi, ca să vă dovedesc gindul 
meu cel bun! 

Se lăsă o tăcere, ca și cum aşteptau povața celui ce vor- 
bise, după care unul dintre ei răspunse : 

— N-ai decit să vii domnia-ta, căpitane, că noi nu avem 
nimic de ascuns. Nici măcar goliciunea pe care zdrenţele astea 
n-o mai pot acoperi. 

Pînă să ajungă Marcu, fu săltat dintre răniții din car unul 
care nu se deosebea cu nimic de ceilalți, numai că de bună- 
seamă el le era căpetenie. 

— Marcule ! Frate! suspină rănitul hiîrîindu-i pieptul şi 
suflind cu greutate. Eu îs Amosie !... nu-ți mai aduci aminte ? 
Amosie de la Ciunga. 

Marcu își înghiţi nodul ce i se pusese în git și abia de 
putu răspunde: 

— Cum să te uit, Amosie dragă? Numai că aşa bărbos 
cum ești, nu puteam să-mi dau seama, să mă fi tăiat bucățele. 

— Cam aşa sînt şi eu acuma, încercă să zimbească rănitul. 
Numai că feciorii ăștia ai mei au strîns toate bucăţile la loc 
şi m-au legat pînă oi ajunge acasă, dacă ne vei îngădui tu. 

— Vai de mine, dar cum se poate să vorbeşti așa, frate 
dragă ? Slobod ești să mergi oriunde, numai că eu te-aş povă- 
ţui să rămineţi și tu şi ai tăi o vreme cu mine, ca să vă mai 
întremațţi și să nu arătaţi ca niște sperietori de ciori prin sate. 

— Aşa da! încuviinţă Amosie, care încă se ţinea mindru 
de cinstea şi încrederea arătată de oștenii lui. Asta înseamnă 
că nu sîntem prinși, nu-i așa ? 

— Vezi-bine ! Sînteţi oaspeţii mei, zimbi Marcu, după care 
se întoarse, urmat de căruţa fugarilor, în tabăra lui. 

Porunci să fie duși la adăpost prin sate și mai bine de 
două săptămîni le fură de trebuinţă spre a se mai întrema. În 
răstimp picau alții şi alții dintre nenorociţii ce fuseseră în- 
frînți de oastea lui Gavrilă-vodă. Pe toţi îi opri Marcu prin 
satele din preajmă, dar cum începuse să se împrimăvăreze ar 
fi trebuit să-i ducă la Deva, așa că într-o bună zi se hotări să 
părăsească oastea prinţului. 

A strîns toți oamenii lui și pe fugari şi le-a spus ce gin- 
duri are, cerîndu-le să-l urmeze numai aceia care s-ar învoi 
să mai aştepte cu plata lefii pînă ce-or ajunge la Iaşi. Ar fi 
vrut să-l însoțească și Amosie, dar acesta se împotrivi, fiind 
încă foarte slăbit. 

— la pe feciorii tineri care au fost cu mine, că-s tare 
de ispravă și nu m-or face de rușine. Eu sînt ciolan bătrîn și 
simt c-a venit vremea să mă trag printre ai mei, căci nu se 
cade să-mi zacă oasele prin alte părţi. 

— Ce vorbeşti în dodii, Amosie ? îl certă Marcu. Să nu 
mai pomenești de moarte ! ` 

— D-apăi că toți sîntem datori cu una, numai că eu mă 
socoteam să mai stau vreo cinzeci de ani pe la Ciunga, ba și 
să mă-nsor, făcu haz tomnatecul flăcău. 

—N-ai tu inima aia să intri slugă la o muiere. Parcă te 
văd că vii pe vară la Iași, să ne scăldăm în apa Bahluiului, Să 
ştii că te aştept. Și să-l aduci și pe Florea, adăugă Marcu la 
despărțire. 

Ceilalţi oșteni au rămas în seama lui Gagy Miklos, secuia- 
nul ce furase caii baronului de Vint și care urma să-i ceară 
iertare lui Kövári în numele lui Marcu, pentru că nu s-a mai 
dus să-şi ia rămas bun de la el. Trebuia să-i amintească aces- 
tuia că-l slujise după învoială, întrucît se înţeleseseră să fie 
slobod a pleca atunci cînd i-ar fi voia. 


Apucînd poteca munților ar fi putut străbate lesne spre 
Borlova, dar ce să fi căutat Marcu acasă, avînd cu el patru- 
zeci de oameni ? Pe de altă parte, trebuia să-i scoată la Dunăre, 
după cum se înţelesese cîndva cu Grazziani, și apoi, trecînd 
apa, să-i ducă la vale tot pe malul din dreapta, pînă or putea 
să intre dinspre miazăzi în Moldova. Așa şi făcu. Şi după 
mai multe săptămîni de umblat prin păduri, hrănindu-se 
numai cu ce vînau, ajunseră frînți de osteneală pewalea Nerei, 
într-un sat aşezat pe costişă şi căruia i se spunea Prigor. Ar fi 
putut intra chiar în așezarea cea mare ce se numea Bozovici, 
dacă ar fi avut îndeajuns să plătească găzduirea, dar la Prigor 
era mai lesne și, fiind în preajma codrului, puteau găsi mai 
uşor scăpare în caz de vreo primejdie. Zilnic însă Marcu își 
arunca ochii pe vale şi văzînd casele arătoase ale unor gos- 
podari înstăriți îşi frămînta mintea cum ar face rost de bani, 
ca să-și îndestuleze oamenii şi să mai strîngă şi alţii. Însoţit 
de Mihai, bătea satele din împrejurimi şi mai găsiseră destui 
feciori, dar cum aveau să se mai descurce cu atîtea guri ? Iată 
însă că într-una din zile, pe cînd se aflau în drum către Pri- 
gor, se pomeniră nas în nas cu Pera! Mare le-a mai fost 

bucuria şi pe dată făcură cale întoarsă, dar acum la o cir- 
ciumă din Bozovici, spre a cinsti revenirea. Marcu află cu 
amărăciune ştirea că bunul său prieten Gaşpar, deşi se afla 
în graţii la Stambul, încă nu se alesese domn în nici o țară 
românească şi astfel își dădu seama că feciorii pentru oastea 
voievodului fuseseră stiiînşi prea devreme. 

— S-ar putea totuși ca în răstimp să-l fi făcut domn, 
adăugă Pera văzînd dezamăgirea de pe fața bănățeanului. Şi 
dacă ai trebuinţă de bani, ţi-oi da eu ceva, iar de rămii 
prin părţile astea, eu mă pot întoarce, fie cu plata oștenilor, 
fie cu porunca să-i slobozi pe la casele lor. Eu am să-l întil- 
nesc pe dumnealui Gașpar la Istanbul, de nu va fi chiar la 
laşi, şi are să afle oricum că trăieşti și tare se va mai bucura, 
căci te credeam pierdut. 

— Altcum nici n-am ce face... Bine ar fi să nu treacă 
prea lungă vreme, că pe feciorii mei nu-i mai pot ţine degeaba. 

Tînărul croat îl linsti pe Marcu spunindu-i că are să se 
întoarcă în cel mult trei-patru săptămîni, dacă nu cumva se 
va afla ştirea înscăunării lui vodă-Grazziani. Atunci ar fi tre- 
buit să-și urmeze drumul după cum fusese înțelegerea. 

Curată sărbătoare în rindul oștenilor lui Marcu la vede- 
rea banilor care, de bine, de rău, îi îndestulau o vreme. 
Acuma li se iîngădui să bată satele, spre a-şi cumpăra cite 
ceva de-ale gurii și să-i lămurească pe locuitori că ei erau osta- 
şii uhui domnitor ce avea să-i scoată pe românii de pretutin- 
deni de stăpinire străină. Unii îi priveau cu neîncredere pe 
aceşti tineri ce-şi ziceau „cătane“, dar care arătau mai curind 
a țărani, fiind înarmaţi cu bite noduroase în loc de spade. 
Alţii le dădeau sfaturi pentru înfruntarea cu duşmanul, cin- 
stindu-i cu cite un păhărel de răchie, dar erau și mulți dintre 
aceia care spuneau că nu sînt decit niste zănateci pierde-vară, 
că nu se îndeamnă la muncă şi bat «oclaurile trăind din te 
miri ce. Poate că de aceea nici nu se înghesuiau în mica 
„oaste“, chipurile, aflată la porunca unui voievod despre care 
nu auziseră niciodată. 

Primăvara sosise pe dealurile bozoviciene, subțiind zăpada 
şi făcînd-o să se strecoare ușurel către riul ce începuse a se 
umfla cu semeţie. Era vremea aratului și a muncii pe ogor, 
dar de la Pera nici un semn, aşa că Marcu, destul de îngri- 
jorat, se gindea să-şi sloboadă feciorii pe la casele lor. 

— Şi dacă s-ar băga la muncă pe la cite un gospodar? 
întrebă ca pentru sine Mihai. 

Era o zi însorită şi se vedea pe feţele celor din preajmă 
cum li se scurgeau ochii după plugarii ce osteneau pe coaste, 
pocnind din bice si privegheaţi îndeaproape de berze. 

Marcu tresări și rămase o vreme pe ginduri, după care 
răspunse : 

— Socot că i-am putea întreba, dar să nu se creadă că 
vrem să intrăm ca slugi. Pe de altă parte s-ar putea ca noi 
să plecăm de la o zi la alta, și atunci mai rău i-am încurca. 
Cite o mînă de ajutor de ce nu, cine o vrea şi unde i-ar plăcea. 

Dar zilele senine n-au ținut prea mult, aşa că şi dorul 
de plugărit se cam topi, mai cu seamă că se auzise zvonul 
de schimbarea domniei în Moldova. Marcu era descumpănit 
şi mai că-i venea să apuce drumul, părîndu-i rău de făgă- 
duiala dată lui Pera că-l va aștepta pe loc. Barem de vreo 
mie de ducați să fi făcut rost, n-ar mai fi stat să bată ulițele 
Bozoviciului, cum făcea de la o vreme. Îngîndurat cum era, 
ajunse pe malul apei, unde fetele și nevestele din sat spălau 
de zor la rufe. Poate că nici nu le-ar fi băgat în seamă, de 
n-ar fi auzit larma lor voioasă şi chicotelile fetelor de măritat. 
Lui nu-i mai stătea gindul la parte muierească, socotindu-se 
lecuit după acea pățanie de la Micoșşlaca, dar fără voie privi- 
rea i se opri pe o codană, care-l țintea cu toată căldura ochi- 
lor ei de culoarea cimpului. De sub năframă i se zăreau șuyiţe 
castanii, aşa cum aveau părul mai toate fetişcanele de prin partea 
locului, dar lui, fără să știe de ce, i se păru a fi mai altcum. 

Rămase pironit locului și de n-ar fi fost Maria lui Iova, 
o muiere pogană și tare sugubeață, nici n-ar fitiut ce să 
mai facă. Aceasta, de cum îl văzu sorbind-o din ochi pe 
fată, începu a da din coate şi șopti cîte ceva suratelor ei, 
după care zise către Marcu : 

— Pofteşte și domnia-ta de ne ajută, că tot am auzit 
că oştenii ce-i stăpînești muncesc pe la oameni. Iacă, Anuţa 
noastră tare s-ar mai bucura... 

Vorbele femeii se topiră în risetele celorlalte și oșteanul 
simţi că nu prea era potrivit să se pună în gură cu ele. 


— La spălat nu m-oi pricepe, dar să-i car coşarea de rufe 


pînă acasă, mai că m-aș încumeta... și drept plată nu cer 
decît o sărutare, răspunse hitru Marcu. 

— Ți-o da el, tată-su, una de n-ai s-o poţi duce! îl ame- 
ninţă, în şagă, tot pirdalnica de Maria. 

— D-apăi că tata n-o mînca oameni... se împotrivi fata 
roşindu-se în obraji. 

Risetele nu mai conteniră o vreme şi abia în cele din urmă 
izbuti Marcu să le potolească, vrînd să le facă a crede cu totul 
altceva. Auzise el de tatăl fetei, cel mai răsărit gospodar din 
vale, dar nu gîndise să aibă asemenea frumusețe de faţă. 

— Anuță, zise el fără să mai zimbească măcar. Spune-i 
lui taică-tău că aş vrea să am cu el vreo două vorbe. 

— Să n-o ceri de nevastă, că-ți rupe picioarele, se băgă 
iar Maria, spre hazul celorlalte. 

— Am picioare bune şi nu cred că m-ar prinde... 

Şi cu asta o luă iute din loc, socotind că nu mai avea 
rost să fie ţinta veseliei lor şi mai cu seamă să n-o facă pe 
biata fată să se rușineze. Însă de cum ajunse la ai săi începu 
să simtă lipsa ochilor Anei, iar a doua zi îi mărturisi lui Mihai 
că se simţea din nou îndrăgostit. 

— Asta nu-i baroană, frate dragă, îi răspunse acesta. 
Ia-o de nevastă şi te căpătuieșşti aici, la Bozovici. 

— O veni şi vremea aia, oftă bănăţeanul. Însă mai-nainte 
avem de împlinit o datorie măreaţă către neamul nostru... 

Totuși fata îi era mereu în minte și se înciuda că n-o mai 
întilnise nici la piîriu și nici măcar pe ulițe, așa că-l bătea 
gîndul să se ducă de-a dreptul acasă la părinţii ei. N-a mai 
fost trebuinţă, căci într-una din zile, pe cînd era în cîrciumă, 
numai ce se pomeneşte că un om spătos și chipeș, cu mustață 
„Vrabie“, se trage la masa lui. 

— Bună ziua! tună o vace groasă. Am auzit că ai ceva 
a-mi spune. 

În glasul lui se simţea parcă o ușoară amenințare, dar 
Marcu, după ce-l recunoscu pe tatăl Anei, îi răspunse foarte 
liniștit : 

— Nene Ioane, ştiu că ai ceva prisos de bucate și m-aș 
ruga să mi le vinzi mie. Banii nu-i am pe toți acuma, dar 
in două săptămîni, poate şi mai puţin, îţi plătesc atita cît 
ne-om înțelege. 

Omul rămase mirat, întrucît se așteptase la cu totul alt- 
ceva, decit la tirguirea unor bucate. Prin sat începuseră a 
umbla vorbe despre întîlnirea străinului cu fiică-sa şi asta îl 
scoase din sărite. Pentru aceasta venise hotărit să i-o reteze 

veneticului, dar iată că acesta voia cu totul altceva. „Să te 
mai ici după vorba muierească !* îşi zise el oarecum ușurat, 
căci mai că era să o şi bată pe sărmana copilă. 

— Păi, nu ştiu ce să spun... De bani nu duc mare 
lipsă, dar, ce-i drept, ar mai fi unele bucate peste trebuinţă. 

Marcu porunci băutură si, mai o vorbă, mai un pahar 
de răchic, se apucă să impuieze capul bozoviceanului cu gîn- 
durile lui de viitor, încît la o vreme acesta era să spună că le 
dă de pomană toate bucatele, dacă nu și tot ce avea în gospo- 
dărie. Şi de unde mulţi se aşteptaseră la o încăierare, răma- 
seră uimiţi văzindu-i pe cei doi îmbrăţișîndu-se ca niște prie- 
teni vechi. 

Apoi, pe cînd cra de așteptat cel mai puţin, Marcu aduse 
vorba şi de Ana. 

— Să știi, nene Ioane, că mi-i tare drag de domnia-ta, 
dar și mai mult de Ana. 

— Ceee ? ! 

— Stai domol și să chibzuim pe îndelete. Ți-am spus că 
şi eu mi-s de prin partea locului și nu un neisprăvit. M-am 
legat cu vorba să duc vaste voievodului meu, dar tot prim 
părțile astea m-oi întoarce să-mi îngrop ciolanele. Iar cînd 
oi veni, mi-s şi eu om cu stare. Și abia atunci îţi cer eu 
să-mi dai fata ! Ce zici ? Te-nvoieşti ? 

— Hă, hăăă! Pînă atunci s-o usca biata fată, iar dom- 
nia-ta, de nu-ți vei fi găsit alta prin depărtări și dacă te-i 
mai întoarce, n-ai să te mai uiţi la o floare veștejită. 

— Lasă, că florile din Bozovici nu se trec ele ca ver- 
deaţa cîmpului ... 

— Aşa credeam și eu cînd aveam anii domnțtei-tale. Dar 
dacă tot am ajuns să vorbim de asta, du-te acasă la Borlova 
şi vino cu neamurile s-o facem după datină, iar eu îţi las 
gospodăria şi fata... 

— Nu pot, nene Ioane, nu pot! Mi-s om cinstit şi ţi-o 
spun pe-a dreaptă: de plecat, trebuie să plec, iar de nu 
m-oi întoarce într-un an-doi ori nu capeți veste de la mine, 
ești slobod să dai copila după cine ţi-o plăcea. Batem palma ? 

Mai vorbindu-se şi mai adăugînd niște păhărele, pînă la 
urmă căzură la înțelegere, încît pe drum bozoviceanul începu 
să se întrebe, mormăind de unul singur: „Dar, oare, ce i-am 
vîndut... fata ori bucatele ? !“ 

-  CUVIOSUL EGUMEN 


RAFAILĂ AFLASE DE LA VEL-VORNIC cum că tova- 
rășii lui de drum fuseseră duși la un alt trup de moșie, numit 
Mărgineni. Atunci cînd se îmbătaseră, Timofte îi urcase într-o 
căruţă luindu-şi rămas bun de la ei și, fiind ameţiţi de tot, 
aceştia nici nu și-au dat bine seama ce se petrecea. Merseră 
aşa o vreme, pină cînd argaţi boiereşti rînduiți anume s-au 
prefăcut a-i ataca la drumul mare, ducîndu-i apoi cu căruță 
cu tot la Mărgineni. Cînd s-au dezmeticit a doua zi își mai 
aduceau aminte de peripeţiile de la curtea boierului Bucioc, 
dar n-aveau habar cine putea fi noul lor prigonitor. Fuse- 
seră cercetaţi într-una din zile, pină la piele, dar nu s-a 
găsit asupra lor nici o scrisoare ori vreun alt semn şi, cu toate 
că-i iscodiseră ce căutau la domnul Moldovei, n-au putut 
scoate de la ei mare lucru. Pentru aceea hotăriîse velitul boier 
ca Rafailă să-i întovărășească din nou şi să-i tragă el de limbă, 
iar mai apoi să intre pe sub pielea lui Radu-vodă Mihnea. 

Primind încuviințarea de plecare se îndrepta acuma spre 
Mărgineni într-o sanie, ce-i drept nu prea arătoasă, iar ca 
surugiu îi slujea Barabulea. 

— Măi faraoane, te cam lăudaşi cu Tilinca ta, că nici 
frumoasă nu fu, iar de păcătoasă ... ce să mai zic ? 

— Haoleo, taică părinţele, nu cumva o terfelisi, fără a-i 
da şi lui babacu-său barem de-o căciulă ? 

— Lasă că i-am dat ei îndeajuns, iar ţie ţi-am făgăduit 
scripca. , i 

— Nu cred s-o mai văz, că tare te mai miniașşi 

— Tocmai pentru aceea va trebui să nu-mi ieși din po- 
runcă, spre a putea uita cît ai fost de nemernic. Numai de 
mine să asculți ! = 

— Ascult, păcatele mele, cum să n-ascult ! 

— Bagă de seamă, pe tine te pun în locul paznicului, că, 
așa cum ai vrut, n-o mai amestecăm pe frunoasa Tilinca, ne- 
maivînd nici vreme. În felul acesta scapă şi cinstea ei neatinsă, 
că tare mai e uşor de zdruncinat şi s-ar fi dat în dragoste cu 
prinşii, în loc să-i iscodească. 

— Dii, căluții tatii! îşi îndemnă robul telegarii, de parcă 
nici n-ar fi auzit spusele călugărului. 

Acesta însă nu se sinchisi de moftul robului şi vorbi mai 
departe : 

— Va trebui să faci „pe-al dracului“ cu ei ca să te urască, 
iar cind voi veni eu să-i scap trebuie să-ţi altoiesc vreo citeva, 
ca să nu dăm de bănuit că am fi fost înţeleşi dinainte. 

— Tot mai bine să zicem că-s ungur și nu ştiu rumâ- 
neşte. Tac chitic şi sfinţia-ta îi scoţi frumusel... 

— Eşti nărod! se zburli călugărul. Cum aş putea pleca 
mai departe cu ei, dacă nu sînt eu izbăvitorul ? 

— Auzi, părinţele, pupa-ţi-aş tălpile matale, de ce să 
facem atita încurcătură, cind poţi veni pe la spate, mă prinzi 
cu o funie, îmi pui un căluș şi-ţi vezi de drum. Eu, în schimb, 
mă jur să nu strig după ajutor. 

© — Atita ar mai trebui, netotule, să începi şi să cîrăi. 

— Ca să nu se prindă că sîntem înţeleși ... 

— Bine! Am să mă mai gîndesc, dar tu să nu scoţi o 
vorbă, ori să-ncerci să mi te împotrivești cumva, că te ia 
mama dra... doamne iartă-mă! pulni Rafailă bătindu-se 
peste gură. 

Începuse să-l înfurie ţiganul, care făcea pe prostul, deși 
îl ştia cît era de isteţ, ba chiar primejdios de deştept. | 

Sania dădea uneori peste petece de pămînt şi tălpicile 
hirşiiau încetinindu-i goana. Cu o căruţă i-ar fi venit mai 
greu să fugă de la Mărgineni, așa că tot o sanie avea să ia, 
da una mai acătării şi fără Barabulea pe capră. Un gînd îi 
fulgeră prin minte şi călugărul zimbi în sine, căci dacă l-ar 
fi văzut careva, s-ar fi îngrozit de căutătura lui. 

După cotitura dealului se ivi un sat amărit, îngropat cu 
totul sub troiene, însă în marginea lui, către pădurea din 
față, se ridica semeţ conacul boierului Bucioc. Nu era de mi- 
rare că acolo îi zăvorise pe oștenii domnitorului, fiindcă să 
fi vrut careva şi tot n-ar fi izbutit să sară peste zidul acela 

2 cărămidă arsă, ca la o cetate. Din loc în loc erau feişoare 
de pindă folosite la veme de primejdie spre a vesti apropie- 
rea dușmanului, ori pentru a trage cu sînețele asupra năvă- 
litorilor. Pustietatea împrejurimilor îi îndemna pe neştiutori 
să treacă mai departe, iar la nevoie se putea adăposti aici și 
stăpinul, fără teamă de a fi dovedit de vreo ceată duşmană. 

Pătrunseră în ogradă fără nici un fel de larmă, ba s-ar 
putea spune mai curînd că pe furiș, spre a nu se afla cum 
au venit. Jupin Preda-vătaful căpătase vorbă de la boier să-l 

întîmpine pe călugăr şi să facă după cum îi va fi pofta, fără 
să se mire ori să întrebe ecva, nicicum să nu i se împotri- 
vească. Dar mai ciudată i s-a părut porunca de a-i lăsa pe 
prinşii ce-i avea în pază să fugă cu străinul, fără a le lua 
măcar urma. Sc vede că boierul voia să scape într-un anume 
fel de ei şi nu era treaba lui să se amestece. Îi primi aşadar 
cu prefăcută nepăsare, dar e] aduse două stacane de rachiu 
fiert, după care Barabulea fu trimis la cuhne să se ospăteze, 
iar pe Rafailă îl îmbie și cu o ceșcuţă în care plutea mirosul 
de scorțișoară în aburii de prună. Asta era pentru el ceva 
de mare preț și dovada că se bucura de cinste; ori chiar teamă, 
în ochii vătafului. Dezmorţindu-se, prinse chef de vorbă şi-i 
ceru lui Preda ca toţi paznicii să fie înlăturați, Barabulea ur- 
mînd să rămînă singurul, dar asta abia asupra nopții. Pînă 
atunci vru să se odihnească niţel, după osteneala drumului. 

Unde fuseseră închişi, Pîrvu şi tovarășii lui, ușa era numai 
din zăbrele, anume ca să se poată privi înăuntru, fiind întru 
totul asemănătoare cu o temniţă, numai că se afla în pod. 
Cina le fu adusă de către Barabulea, care se schimonoscu în 
fel şi chip, făcînd pe mutul și pe surdul, doar de-o putea 
trage ceva cu urechea, dar zadarnic, fiindcă întemnițații 
n-aveau chef de sporovăială şi nici măcar schimbarea pazni- 
cului n-au luat-o în seamă. Cam dezamăgit, Barabulea veni 
să-și spună păsul, dar călugărul i-o reteză : 

— Cu atît mai bine! Isprăvim chiar în noaptea asta tcată 
treaba. Te aşezi cu spatele spre uşa pe unde voi intra cu, te 
faci că mă auzi și dai să te repezi asupra mea, iar eu te voi 
pocni în moalele capului, tu făcîndu-te că te prăbuşești în 
nesimţire. | 

— Haoleo, da’ parcă altcum vorbirăm, părințele ! Nu zisă- 
răm că vii şi mă prinzi de gură, îmi pui căluș și mă legi fede- 
leş? Ce atîta pocnitură? Văz eu că pînă la urmă tot ţi-a 
rămas oful să mă baţi, cu toate că“ ziseşi că m-ai iertat. 

— Hai să fie și pe voia ta! rînji Rafailă, dar în așa fel 
că robul simți cum îl trecură căldurile. 

La vremea sorocită, mai înainte ca cei de după zăbrele 
să fie cuprinşi de somn, ţiganul se așeză pe un butuc şi cu 
spatele spre ușă. Prinșii ridicară privirile cînd văzură cum se 
strecura o umbră în încăpere, ferindu-se parcă de paznic, şi 
tresăriră de nădejdea scăpăriii. Deslușiră veșmintele călugă- 
reşti, apoi lama hangerului scos de sub sutană străfulgerînd 

prin aer și înfingiîndu-se cu sete între umerii lui Barabulea. 
Cînd ucigașul se năpusti asupra lui, nefericitul rob abia mai 
apucă să horcăie: „de ce...“, apoi mîinile călugărului i se 
înfipseră iute în beregată, storcîndu-i și cea din urmă suflare. 

Cînd încetă și ultima zvîrcolire, cuviosul trase arma Însîn- 
gerată și o șterse de veșmintele mortului, după care își ridică 
gluga, arătînd o faţă surizătoare către foştii lui tovarăși. 

— Rafailă! strigară toţi trei aproape deodată, cuprinși 
de uimire. ` 

— Haideţi să fugim pe dată, pînă nu prind de veste, le 
răspunse el, descuind zăvorul. Se arăta îngrijorat să nu-i gă- 
sească cineva, deși ştia foarte bine că slujitorii boierului dor- 
meau neîntorși. 

Dar oricît era de zorit, tot se lăsă îmbrățișat de cei trei, 
murmurînd cu smerenie: „De-aţi ști cît v-am căutat, frați- 
lor!“  Bicţii oșteni erau atit de bucuroși încît n-au mai stat 
să se întrebe cum au fost dibăciţi şi nici măcar despre ciudata 
întrebare a paznicului care făcea pe mutul. Singur cuviosul 
se simți dator să-i răspundă mortului ce-l privea cu ochi stic- 
loși, desigur în gînd: „Tu ai vrut-o Hazdrabulco, să te fac 
să taci cu un căluș, dar dacă nu găsii căluş...* 

În spatele casei îi aștepta o sanie cu caii înhămaţi și fără 

nici un vizitiu, dar nici asta n-au băgat de seamă cînd au 
părăsit ograda aceea împrejmuită, de parcă ar fi plecat din 
ospeţie si nu fugeau din temniță. Toate se petrecuseră atit de 
neaşteptat, încît cei trei nu mai pridideau să mulțumească 
binefăcătorului, nicicum să-l mai cerceteze. 
La rîndul lui, Preda-vătaful porunci să se închidă poarta 
pe urma fugarilor, după care dădu o raită pe la pod, împie- 
dicîndu-se de leşul ţiganului. Înjură pentru spaima pricinuită, 
dar îşi zise că și aceasta va fi fost porunca stăpînului, așa că 
trimise doi argați să ridice mortul și să-l urce în sania cu 
care venise, trimițindu-l înapoi la curte. Se-ntelege că dum- 
nealui vel-vornicul tare s-a mai cătrănit văzînd ce-a mai ră- 
mas din bietul rob, dar pînă la urmă ridică din umeri şi zimbi 
în barbă: „Afurisită satană și Sarsailă ăsta. N-a vrut să lase 
nici un martor pe urma lui !% 

Fugarii, în schimb, mergeau ca la nuntă, numai că nu 
chiuiau, într-atît erau de nepăsători dacă îi urmărea careva 
au ba. Erau bucuroşi nevoie mare, căci, din cîte le spusese 

Rafailă, tocmai le sosise sorocul şi ţiganul nu era altul decit 
gidele, care venise să-i cerceteze pe tăcute... 

— Bine ai făcut că l-ai ucis pe nemernic! încuviință 
Pîrvu. Păcat că n-ai putut afla şi numele stăpînului său, care 
ar fi meritat aceeaşi soartă. 

— Şi noi care credeam că tot Timofte și stăpinul său ne-au 
închis, zise Lixandru nedumerit încă de cele întimplate. 

— Da'de unde?! Aș putea zice că roșcatul chiar m-a 
ajutat să am veste despre voi, iar boierul a încuviinţat să-i 
iau sania. S-ar bucura să vă ştie scăpaţi, dar n-am cum să 
le dau de ştire. 

De data aceasta Rafailă spusese adevărul şi, cum vel-vor- 
Nicul ar fi vrut să-i afle ajunși cît mai curînd în cetatea de 
scaun, a fost cam dezamăgit cînd le-a pierdut urma. Din pri- 
cina unor vifornițe ce s-au abătut asupra lor, au fost nevoiţi 
să se adăpostească prin diferite sate şi o săptămînă încheiată 
au așteptat întroieniţi, la numai o zi depărtare de laşi. Abia 
pe la sfîrșitul lui Făurar se văzură pe ulițele tirgului, pardo- 
site de omăt și sticloase din pricina săniuţelor puzderiei de 
copii ce se vinzoleau toată ziulica prin calea drumeţilor. ba toate 
colinele și dealurile dimprejur răsunau de larma lor. Cit despre 
palatul domnesc, acesta parcă se coborise din basmele iernii, sub 
cușma uriașă de zăpadă și împodobit cu ţurțurii de la streşini. 
Ferestrele erau albite de flori de gheață, căci măria-sa înlo- 
cuise peste tot bășşica de pore cu sticlă făurită în Transilvania, 
la Porumbacu, uluindu-i pe tirgoveţi prin pohfala de care dă- 
dea dovadă. 

Mai greu a fost să-i dea de veste lui Vodă, dar îndată ce 
acesta află de ei au şi fost chemaţi în spătăria mică, să i se În- 
fățișeze. 

— Dragii mei, se bucură domnitorul întînzîndu-le mîna 
„spre a fi sărutată. lacă, și tu eşti aici, Lixandre, şi tu, Tudore, 
dar... tu?! îl fixă el pe Rafailă. Nu-mi aduc aminte de tine. 

— Este slugă credincioasă 'mărici-tale, sări Pîrvu 

— Eşti cu adevărat călugăr ? întrebă Vodă. 

— Păcătosul și nevrednicul Rafailă, robul prealuminăţiei- 
tale, doamne, se smeri cuviosul, îndulcindu-şi cît mai mult 
glasul. 

— De n-ar fi fost sfinţia-sa, urmă Pîrvu şi astăzi am mai 
fi zăcut întemnițați undeva prin Ţara de Jos. 

— A cutezat careva să se lege de voi ? se încruntă domnul. 

Nu i-ati spus că sinteţi în slujba domrici ? Cine e nemernicul ? 
"*—- Dacă am şti... dădu din umeri Pîrvu. 

li povesti apoi toată pătărania lor, cum scăpase Rafailă 
odoarele de la Ot Menedec de lăcomia tătarilor şi așa mai de- 
parte, pină ce voievodul auzi de numele lui Bucioc. 

— Hm! Nu ştiu ce să zic! mormăi el ducîndu-şi mina la 
falcă, după care-şi răsuci mustaţu. E un vulpoi bătrin ce mi se 
arată credincios pe faţă, dar s-a tras la moşie, de unde face tob 
felul de umblete ba cu lehii, ba cu Grazziani, care-mi pofteşte 
scaunul. 

— Cum e cu putință, măria-ta, se băgă Lixardru în vorbă. 
Să-l chemi la cercetare, ori dă-l pe mîna noastră să... 

— Ușşurel, Lixandre, ușurel, rise voievodul de înflăcărarea 
oşteanului. Este un mare boier ul ţării și fără dovada hainei ar 
fi cam greu să-l dau în gît. Arc multă putere în Moldova şi eu 
nu vreau să mă stric în astă vreme cu el. 

— Poate că nici nu-i vinovat, îndrăzni smerit şi Rafailă. 
Poate că ălălaltul, care ziseşi măria-ta că-ţi vrea tronul... 

— Nu, părinte. Asta numai Dumnezeu știe şi are să pedep- 
sească el pe trufaş după faptă. Apoi, drept să vă spui dragii mei, 
m-am cam betegit de ochi şi m-aș trage pentru hodină la Stam- 
bul, urde am şi trimis-o pe doamna cu copiii. Prea se întunecă 
nbrii deasupra Moldovei şi eu nu mă pot împotrivi creștinilor, 
iar lehii ar pofti să-i izgonească pe turci de pe aici şi să le ia 
locul ... Oare acest Grazziani să fie şi omul lor, din moment ce-l 
vor în locul Movileştilor ? ! Vom trăi şi vom vedea ! Eu prieten 
sint şi cu unii şi cu alţii. 

Rafailă zimbi în barbă încîntat că boierul Buciog nu-l min- 
fise vorbindu-i de mazilirea voievodului, numai că nu-i pomenise 
nimic de străinul acela, cu nume parcă nemţesc, despre care nu 
auzise niciodată. El însă apucase să dea odoarele domnitorului, 
așa că i se cuvenea și o răsplată, dar Vodă nu părea să se gin- 
dească la asta. Nici nu putu să aducă vorba, fiindcă Pirvu se 
grăbi să spună că-l vor urma pe domn în surghiur, iar acesta, 
înduioşat, porunci să nu se mai despartă de el nici unul, găzdu- 
indu-i la curtea domnească. Rafailă ar fi putut fi mulţumit pen- 
tru această primă izbîndă, căci ajungea unul dintre oumenii de 
credință ai domnitorului, întocmai cum îi ceruse Bucioc. Însă 
dacă ar fi venit străinul acela în loc, vel-vornicul trebuia să-l 
răsplătească, aşa că n-avea de ce să împărtășească soarta lui 

Vodă. Așadar socoti că era mai bine de răminea în afara curţii 
lui Radu-vodă Mihnea, şi gindul acesta îl mărturisea însuşi bo- 
ierului Bucioc, peste care dădu chiar în joia mare din săptămina 
luminată a paștelui văleat 7126 de la facerea lumii, ori 1618 de 
la Mintuitorul. 

— Fii fără grijă, Sarsailă, rise boierul cind auzi gindul de 
mărire al călugărului. Dacă ajunge Gaşpar Grazziani domn, te 
face patriarh ! Dar mai întii va trebui să-mi spui pentru ce l-ai 
înjunghiat pe Barabulea ? 

— Se făcuse neobrăzat și își luase nasul la purtare. Cum 
avea ştiinţă de legătura noastră, mă gindii că n-ar fi pe placul 
domniei-tale să ajungă la urechea lui Vodă o vorbuliţă, oricît 
de mică, răspunse cuviosul. 

— Am băruit eu. Păcat însă că tare frumos mai cînta din 
scripcă, nefericitul . 

— Mai bine fără lăutari, boierule, dar cu capul pe umeri. 
Degeaba iți cîntă la ureche, cînd căpățina ţi-i la picioare ! 

— Mă, că tare înţelept te-ai mai făcut Sarsailă. Am să mă 
las acuma după cum mi-i cînta tu, dar să știi că nu ţi-oi juca 
după voie ! îl amenință boierul cu degetul. 

— Dacă socot eu bine, zise mieros Rafailă, cînd o veni acel 
Gașpar-vodă, despre care uitaşi să-mi pomeneşti măcar, tcată 
Moldova are să joace după cîntarea domniei-tale . . . 

— Ha, ha, ha! rise Bucioc săltindu-și burta cu iii mie 
Nu ţi-am spus de venetic, fiindcă acela va îi pus în scaun de 
Iskender-pașa și va sta vremelnic. Mai pe urmă are să vie craiul 
lehilor, iar noi boierii, fi-vom asemenea șleahticilor. 

— Atunci nu mai este de trebuinţă să moară Radu-vodă 
Mihnea, dar cu celălalt ce se va alege ? 

— Vom vedea! Poate că are să plece şi Gașpar-vodă. de 
bună voie, că lehii stau gata să intre în ţară, dar mai este o, te- 
mere din pricira lui Iskender-paşa, care a strins oaste mare la 
Akerman și ... da' ce-ţi spun eu toate astea ţie ? se opri boierul. 
Tu să asculţi de porunca mea şi atit ! 

— Nu știam dacă tr ebuie să-l urmez şi eu în surghiun. pe 
Vodă, ca şi ceilalți e 

— Vezi mai bine c-a murit stareţul de la Suceviţa, săptă- 
mina trecută, zise Bucioc fără să bage în seamă strimbătura 
din nas a lui Rafailă. Cere-i lui Vodă să te pună pe tine în locul 
mortului, că am să vorbesc eu cu vlădica de Rădăuţi şi. nu :se 
va impotrivi. 

— Cam puţin, măria-ta.... 

— Puțin, pe dracu ! Trebuie să te smerești ca să ajungi sus. 
Ghiujul acela de vlădică, nu mai are multe zile, iar pînă atunci 
rămii în ţară ca stareţ, că de nu, te pomenești că te tirește Vodă 
după el pe la Stambul și nu mai pupi nici un rang, cuvioase. As- 
cultă-mă pe mine, căci așa ne-a fost vorba ! 

— Prea-binc, măria-ta, făcu spăşit Rafailă. Am să ascult. 

Domnitorul iu mulțumit să afle că îrsuși episcopul de la 
Rădăuți îl cerea ca stareţ pentru monastirea Suceviţa, tocmai 
pe Ralailă, care se afla acum în slujba de taină a domniei. Nu 
şi-a pus însă întrebarea de unde să-l fi cunoscut bătriînul chiriarh 
pe călugărul venit din Muntenia. Era bucuros să-l răsplătească 
după voie şi de fapt nu-i mai păsa ce se va întîmpla cu el, căci 
pe undeva, în adîncul sufletului, nu prea simţea drag de 
roșcovan. 

De ziua sfintei Înălțări, preacuviosul stareţ de la Suceviţa 
asculta smerit slujba borborosită cu mare greutate de către 
bătrinul vlădică, dar ochii îi alunecau asupra frumoaselor odăjdii 
cu care era înveşmiîntat acel prinţ al bisericii. Lui i s-ar fi potri- 
vit mai bine... şi Rafailă zîmbi gîndindu-se la spusele boier ului, 
care-i făgăduise că, îndată ce bătrînul se va duce „de-a dreapta 
tatălui“, el îi va lua locul. Nu-i rămînea, deci, decit să-l ajute 
să se călătorească mai curînd . . 

Ospăţul ce a urmat, stropit din belșug cu vin de Hirlău, nu 
i-a priit preasfinţiei-sale și de atunci i s-a tras o boală ce părea 
a fi fără lcac, întrucît îl rodea pe dinăuntru, la măruntaie. Bie- 
tul moşneag se chinui vreme îndelungată pînă către sfîrșitul 
postului Crăciunului, după care îşi dădu duhul, spre marea bu- 
curie a preacuviosului stareț Rafailă de la Suceviţa. „Doamne, 
Dumnezeule, iartă-mă ! se ruga în tăcere şi cu multă "smerenie 
Rafailă, în faţa altarului. Văzut-ai doar că nici a te sluji nu mai 
era în stare, sărmanul nevolnic. Ai milă, Mîntuitorule, de su- 
fletele noastre, că cu din cuget curat am turnat licearea, spre 
a te sluji pe Tine !“ 

O asemenea rugăciune spusă cu glas tare ar fi umplut de 
groază întreg soborul monahicesc, dar aşa, se uitau care mai de 
care cu milă la bietul stareţ, părinduli-se că suferă cumplit pier- 
derea bătrinului vlădică ce-l adusese ca egumen al lor, cel 
dintii printre călugării de la una dintre marile monastiri ale Mol- 

dovei, şi asta nu era puţin lucru. lar pînă în scaunul episcopal de 
la Rădăuţi, rămas acuma gol prin osirdia lui, mai avea un sin- 
gur pas de făcut. Va izbuti oare ? 


OAMENII APELOR 


CITEVA SAPTAMINI MAI TIRZIU, după ce stătuse de 
vorbă cu tatăl Anci și căpătase oarecari făgăduieli, Marcu şi 
ceata lui își luară bun-rămas de la ospitalierele plaiuri bozovi- 
cene, ba chiar şi de la Ana, de faţă fiind și taică-său. Sosise şi 
Pera cu banii, dar si cu vestea că Guspar Grazziani se înscău- 
nase, domn al Moldovei şi că-l aştepta la Iaşi. 

Trecerea Dunării au făcut-o pe la Sviniţa, mai la deal de 
Orşova, spre a nu fi în ochii turcilor, apoi, de cum se văzură 
de partea cealaltă, Marcu îşi adună oamenii și le spuse: 

— Băgaţi de seamă că o să trecem prin împărăţia turcului, 
dar satele îs bulgărești, creştini oropsiţi ca şi noi. Bem şi min- 
căm numai cît avem și cît putem plăti, iar nu mai mult. Ca să 
ne fie mai lesne, ne vom împărţi în două cete: vreo şaizeci de 
oameni cu mine şi ceilalți veţi merge cu Mihai. Eu zic să veniţi 
la mine ungurii şi sirbii care nu știți bine românește, ca să fim 
uniţi în ceată. 

În acest fel îi rămăseseră lui Mihai numai vreo treizetișidoi 
de oşteni, şi o luară chiar pe 'mulul Dunării. Ceilalţi aveau să 
se îndrepte şi mai spre miuzăzi. Locuitorii însă fiind săraci se 
înspăimîntau de orice fel de oșteni, așa că se trăgeau din calea 
lor şi aiba de le dădeau vreo ulcică de apă sau lapte de capră. 

Pe Mihai îl bătea gindul să fi trecut iarăşi Dunărea,. prin 
Muntenia, măcar că Marcu îi poruncise să nu-i. dea prilej de 
supărare voievodului de la Tirgovişte. Îşi spunea el că fiind 
printre români altcum s-ar fi descurcat cu hrana, ba chiar .si cu 
drumul, căci printre bulgari abia dacă aflau calea de urmat, 
cind se mai îndepărtiu de malul apei. Cu chiu cu vai, ajunseră 
la cetatea Nicopolci şi nici gind să se mai ivească primăvară în 
acea lună de făurar, așa cum nădăjduiseră. Aruncîndu-și privi- 
rea asupra malului celălalt, tînărul fu cuprins de dorul după 
loeurile: -unde se născuse și dacă ar: fi stat ‘în puterea lui 

una-două ar fi zburat într-acolo, trecind prin codrii Vlăsiei și 
Țara Buzaelor. Asta ar fi însemnat să nu dea ascultare poveţelor 
lui Marcu, trecerea Dunării trebuind făcută cu mai multe lotci 
şi nu se putea să scape privegherii azapileor din Nicopole ori 
Turnu. Nu-i răminca decit să se chinuiuscă mai departe prin 
ţară străină. 

Cam acestea îi erau gindurile în ucea zi cind se oprise pe 
malul Dunării, privind cu alean spre meleagurile românești. 
Tocmai voia să se întoarcă printre ai lui, cînd se pomeni lîngă 
el cu un tînăr neguţător. 

— Domnia-ta eşti căpitanul Mihai, după cite am aflat. 

— Căpitan chiar n-oi fi, dar aşa mă cheamă. 

— Eu îs Mărin, negustor cu simbric la dumnealui Dumitru 
sin Dumitru, de care nu cred să nu fi auzit. 

Neavînd nimic de cumpărat ori vinde, Mihai socoti că nu 
putea avea treabă cu negustorii, aşa că-i răspunse, dînd nepă- 
sător din umeri : 

—. Oi fi auzit, dar să fii sănătos domnia-ta că cu nu am 
treibuință de nimic și nici de vinza. ... 

— Dar cine pomeni de așa ceva ?! se miră Mărin. Mă tri; 
mise jupinul să vii să stai de vorbă cu cl, după ce-mi spuseră 
flăcăii că domnia-ta le ești căpetenie. 

— Nu ştii ce vrea de la mine? 

— N-aş putea spune că nu, dar mai bine ar fi să staţi de 
taină între patru ochi, că el îi stăpinul. Poftește de mă urmează 

Oșteanului îi dădu prin minte că s-ar putea să fi fost o cap- 
cană şi pregeta să-l asculte, dar Mărin se jură pe sfînta Evan- 
ghclie că are să-i iasă cîştig si de nu voia să primească învoiala 
n-avea decit. Pipăindu-și spada de la şold Mihai se înduplecă 
să-l urmeze pe negustoraș, pînă la o căsuţă de pè malul apei. 

— Bună-ziua ! dădu el binețe, mai mult spre a se dumeri 
de cine avea să-l întîmpine, în vreme ce își roti ochii iute prin 
odaie. 

— Bună să-ţi fie inima, răspunse jupinul Dumitru, căci 
doar el era în încăpere. După cum vezi sînt român ca şi dom- 
nia-ta, și pe deasupra n-am nici un fel de armă asupră-mi. În 
schimb eu am încredere în cinstea celor cu care lucrez şi nu 
m-am înşelat niciodată. Iată despre ce este vorba: mai întîi 
şi-ntii să ştii că este o treabă de mare taină şi cu primejdie de 
moarte dacă se află, așa că, de te sperie cumva, ești slobod să 
faci cale întoarsă fără nici o supărare 

— N-am teamă ! Cinstită şi pe dreptate să fie, şi mai cu 
seamă fără pagubă neamului nostru. 

— Aşa te vreau, jupîn-căpitane ! 

— I-am spus și simbriaşului că nu sînt... 

— Ai să fii! i-o reteză neguţătorul. Cunosc cu la oameni. 
Dar să n-o mai lungim, iacă, am trebuinţă de oșteni să-mi pă- 
zească nişte chervane cu marfă pînă la Tirgu de Floci. Plătesc 
bani buni, zimţuiţi, jumate acum și ce rămîne la capătul dru- 
mului. Primesti ? 

Cu greu se ţinu Mihai să nu-i sară bucuros de git, fiindcă-i 
oferea mai mult decit visase el. Nici nu-i trecea prin cap că s-ar 
fi putut ca Marcu să se supere, cîtă vreme se băguu în slujba 
unui neguţător' român. Cunoscînd însă obiceiul tocmelilor, făcu 
pe încurcatul : 

— Dă! Ştiu şi eu ?... Am poruncă să mă înfăţișez la Si- 
listra pentru întîmpinarea domnului Moldovei, dar... 

— Așa-i, că auzii de schimbarea domnici. De fapt și cu tot 
înspre acolo mă îndrept, Tirgu de Floci fiind numai la o aruncă- 
tură de băț de Galaţi. Puteţi să-i ieșiţi în cale lui Vodă la Oblu- 
cița. Are să se bucure, căci moldovenii nu se prea bulucesc să-l 
întîimpine. 

— Vorbești cu păcat, jupîne, se împotrivi Mihai. Noul domn 
are să fie mai bun decit toţi ceilalți de pînă acum. Se va asemui 
cu măria-sa Mihai-vodă cel viteaz. 

— O fi ca înfăţişare ! oftă Dumitru. Altminteri ... poate să 
simtă un venetic, fiindcă aşa se spune că ar fi, ca slăvitul Mihai ? 

Rămaseră o clipă amindoi îngindurați şi în priviri li se citea 
îndoiala și îngrijorarea, după care neguţătorul urmă : 

— Hai să lăsăm treburile politichești şi să cădem la învo- 
ială, că de vrei poţi să te întorci chiar și la Silistra, cu lotca. Ce 
zici ? Te-nvoieşti ? 

— Cum? 

— Agşa-i, că nu-ți spusei tot ! Iacă,*de fiecare om îți dau... 
o sută de florini, iar pentru domnia-ta o mie ! 

— Şi hrană? 

— Vezi-bine ! 

— Dar noi n-avem cai și nici să cumpărăm nu ne ţine 
punga. 

— Vreo cîțiva am eu, deşi nu prea arătoși, însă flăcăii ar 
putea merge în chervane, făcînd totodată şi pe surugii, ca să nu 
mai plătesc alți oameni. 

„+ — Noi sîntem treizeci şi doi, dar să ştii că nu mă pot lipsi 
de nici unul... Ai avea trebuinţă de toți ? 

— Socot că vor fi îndeajuns. 

Mihai deschise ochii mari. 

— Nu cumva cari aur, argint, ori niscaiva nestemate ? 

— Mai de preț, dar și mai primejdios, nu ți-oi spune însă 
pînă ce n-om trece Dunărea. Nu că n-am încredere în domnia-ta, 
dar așa-i mai bine, gîndesc eu. Citeva butoiaşe vor fi mai la ve- 
dere, iar ce-am dosit pe fundul carelor nu trebuie să știe nimeni. 

— Te pomeneşti că nici nu vom putea trece Dunărea cu 

asemenea marfă. Ce vor zice vameșii ? 
„. — De atita lucru mă îngrijii eu, n-avea teamă ! Toţi cei de 
aici si de dincolo de Turnu sînt „unși“, încît nu-și vor băga. nasul 
sub coviltire. Numai de roşiorii domneşti mă cam feresc și n-aş 
avea poftă să dea peste noi, dar ei nu umblă în cete mai mari ca 
la douăzeci de oameni. 

— De aceea ne-ai tocmit pe moi? Să ne împotrivim 
cu arma ? 

— Nu chiar, dar dacă o fi nevoie... 

— Atunci, jupiîne, să ne dai cîte două sute de florini pe cap 
de om, zise Mihai mirîndu-se chiar el însuşi de unde îi venise 
atita iscusință neguţătorească. 

Jupînul Dumitru se gîndi o vreme, mormăind mărunt din 
buze, după care spuse : 

— Cinci mii cu toţii. Nici mai mult, nici mai puțin! 

— Fie ! răspunse Mihai pe dată și bătu palma, ca nu cumva 
să se mai întoarcă învoiala. Cînd plecăm ? 

— Miine ! Iacă, jumătate din bani chiar acum, ca să le dai 
flăcăilor. Chervanele sînt lîngă schelă şi se încarcă în răstimp. 
Miine în zori te înfăţișezi cu oștenii şi trecem apa. 

— Pînă la plecare nu trebuie păzite carele ? 

— Abia le umplu cu marfă, și doar îţi spusei că nu voi să 
se afle. 

— Atunci rămii cu bine, şi pe mîine ! 

Cetaşii chiuiră de bucurie aflind că vor scurta calea, ba încă 
vor mai fi și plătiţi pentru asemenea ispravă. Se repeziră la 
Mihai și îl săltară pe brațe, ca niște copii jucăuși. Nici barem 
n-au întrebat ce fel de marfă aveau să însoțească şi nici dacă ar 
fi avut primejdie în drum, într-atit erau de fericiţi că scăpau de 
meleagurile acelea atit de neprietenoase. Se simțeau din nou 

acasă printre români, căci Mihai nu le spusese că pe malul ce- 
lălalt aveau să ocolească aşezările omenești. 

Abia scăpătase de ziuă cînd fură cu toţii lîngă căruțe, de 
parcă le-ar fi însoţit de cînd lumea. Au înhămat cu îndemînare 
caii. fiindcă toţi erau pricepuţi, şi în scurtă vreme coboriră pe 
podul umblător. Bacşișurile și plocoanele jupînului Dumitru fă- 
cuseră minuni și, după vorba lui, nimeni nu-i luă în seamă. lată 
însă că un azap, care nu căpătase nimic ori i se dăduse prea 
puţin, se îndirjea să afle ce cărau ghiaurii. Mihai se uită îngri- 
jorat la negustor şi-i citi în ochi o neputinţă mută. Nu mai era 
vreme de pierdut, după cîte își putu da seama tinărul. li făcu un 
semn linistitor jupînului, iar cl se trase în spatele turcului care 
acuma scotocea de zor către fundul chervanei, intrînd sub co- 
viltir.. Se aruncă asupra lui şi-l înșfăcă de git. Prin faţa ochilor 
îi trecu mutra înspăimiîntată a lui Teleki, şi atunci strînse mai 
cu sete. Azapul se mai zbătu o vreme, după care rămase înțepe- 
nit, iar nimeni din cci din preajmă nu băgă de seamă la cele 
petrecute. 

— De ne afla eram pierduţi, șopti jupînul Dumitru, care 
venise în grabă cu un hanger în mînă să ajute la nevoie. Turcii 
nu ştiu ce ducem şi ne-ar fi tras în ţeapă... 

— Bine, ai să-mi spui pe urmă despre ce e vorba, dar acum 
ce facem cu el ? 

— Să rămînă acolo. Aruncăm un braţ de paie pe deasupra 
şi să nădăjduim că nu mai este nici unul care să-mi fi scăpat 
să-l plătesc. 

— Barem să-l fi băgat în vreun butoi... 

— Doamne fereşte ! Îi facem vînt în mijlocul apei. 

— Nici gind, că poate fi zărit şi ne dă de gol. L-om căra 
cu noi. k 

— Numai pînă-n codrii Vlăsiei, că acolo s-or ospăta corbii 
şi lupii din hoitul lui. 

Feciorii rămaseră toată vremea nepăsători, neștiind ce se 
întîimplase, și care nu le fu mirarea cînd făcură cel dintii popas 
şi Mihai îi puse de scoaseră leşul azapului. Tot atunci se văzu 
nevoit şi jupînul Dumitru să se mărturisească. În butoaie pu- 
sese pulbere, iar la fundul căruţelor numai sîneţe și pistoale. 
Cu toate acestea nu părea îngrijorat nici unul, ba se găsi un 
hitru care să spună : „Eu socoteam că ducem zeamă de varză. !“ 
Apoi săpară o groapă unde aruncară azapul, căci și-au zis că 
ar fi mai bine să nu rămînă urme şi apoi nici nu se făcea să 

lase un om pradă jivinelor, măcar că-l îngropară ca pe un cîine. 
Fiind păgir, pe lumea cealaltă tot aveca să ardă în focul gheenei, 
aşa că nu-şi mai irosiră nici rugăciunile. 

Plecară mai departe în tăcere și Mihai după o vreme îşi 
întrebă tovarășul, fiindcă nu i se socotea năimit : 

— Nu cumva duci armele lui Gaşpar-Vodă ? 

— Nu.! Ţi-oi spune drept: la cazaci! Dacă îmi va cere, 
am să-i aduc și lui, zimbi jupînul Dumitru. 

— Socot că o să-i trebuiască mai multe, făcu gînditor 
tinărul. 

— S-or găsi, numai brațe să fie! răspunse încîntat 
Dumitru. 


Toate acestea se petreceau cam în vremea cînd ceata lui 
Marcu, străbătind sat după sat, ajunse în dreptul Silistrei, unde 
trimise o iscoadă să afle vești despre ceilalţi, dar degeaba. 

— Vor fi apucat pe apă la vale, spuse unul. 

— De unde bani?! se miră Marcu. Doar înotînd ! 

— Doamne fereşte! răspunse altul îngrijorat. Numai să» 
nu-i fi prins turcii şi să-i fi pus la popreală. 

— Oricum, nu putem să-i aşteptăm, hotărî Marcu și po- 
runci să plece mai departe, căci în Silistra nu aveau ce căuta. 

Sleiți de osteneală și chinuiţi de foame, oștenii pătrunseră 
printre dealurile dobrogere, pe unde se topise zăpada şi nici 
măcar apă de băut nu mai găseau la îndemînă. Sărăcia era însă 
aidoma prin rarele sate întilnite în cale, ca şi prin locurile pe 
care le străbătuseră pînă atunci. 

Într-una din zile dădură nas în nas cu un pic de beșlii 
care se proțăpiră în faţa lor cu chef de harțag. Nu erau mai 
mult ca vreo douăzeci de călăreţi şi, de şi-ar fi pus mintea cu 
ei, i-ar fi spulberat în bătaie, dar bănățeanul nu voia nici o 
încăierare. 

— Unde vă duceţi, bre ghiauri ? întrebă baș-beșliul. 

— Din porunca prealuminatului vizir Iskender-pașa, ne 
ducem la Isacci, spre a face alai beiului de la Bogdania. 

— Aveţi firman ? 

— Da' ce, seraskerul nostru dă așa ceva ? răspunse Marcu 
în batjocură. A poruncit și noi ne supunem, neavind a da 
seamă decit luminăţiei-sale. 

Auzind răspunsul dirz al necredinciosului, turcul o lăsă mai 
moale și porunci alor săi să-și vadă de treabă. Nu voia să și-l 
pună în cap pe năbădăiosul lor stăpîn, dar nici n-avea ce lua 
de la prăpădiţii de ghiauri. 

— Acolo să vă duceţi și nu în altă parte! 

— N-avea grijă! răspunse Marcu rizind de-abinelea. 

Le spuse apoi feciorilor lui tot ce vorbise cu beșliul şi tare 
se mai veseliră. 

— Toate bune, fraţilor, numai că rîsul nu taie foamea, 
zise Marcu în cele din urmă. Merinde nu mai avem, în schimb 
calea-i lungă. 

— Să ne tragem pe lîngă malul Dunării, zise Sivu Hamat, 
un fecior zdravăn din Prigor. Poate prindem ceva peşte. 

— Tune dracu-n el de spurcăciune! făcu scîrbit un fă- 
gărășan. 

— No, atunci taie tu porcul să mîncăm cu toţii! i-o în- 
toarse pr igoreanul. 

— la nu vă mai sfădiți, îi potoli Marcu. Pe acolo vom 
merge. Mai întîi că nu ne-om rătăci, iar mai la urmă o să mîn- 
căm și pește și broaște şi tot ce-om mai găsi. Foamea nu ţine 
seama ! Așa-i la oaste. 

Și astfel ajunseră la Hîrșova, unde aflară că mai scurtă 
le-ar fi calea de-a dreptul prin păduri si peste dealuri, întîimpi- 
nîind iarăși Dunărea, la Obluciţa. Cum nu făcuseră mare lucru 
cu mîncarea și fiindcă altfel ocolul ar fi fost prea mare, apu- 
cară drumul Babadagului, unde se gîndeau că s-ar fi putut în- 
tîlni cu voievodul cel nou, dar pe de altă parte nu prea aveau 
chef să se înfățișeze dregătorilor turci de acolo. 

Străbătură locuri întinse și pustii, prin care dacă scormo- 
neai pămîntul nu dădeai decît de piatră, și tare se mai minu- 
nau feciorii Ardealului și Banatului de asemenea ciudăţenie. 

— Parcă ar fi munte, zise Sîvu dînd cu piciorul într-un 
stei de piatră. 

— Da’ de unde, făcu un secuian. Munţii îs înalți pînă la 
cer, dar pe aici îi numai cîmpie . 

Nu se dumereau cum era cu acea dnik de piatră“, dar 
nici Marcu nu fu în măsură să-i deslușească. Dădură în schimb 
peste mulţi ciobani ardeleni cu turme de oi, care, bucuroşi de 
întîlnire, îi ajutară cu de-ale gurii, ba îi şi călăuziră încotro 
să apuce. 

Aşa se pomeniră într-o zi drept pe creasta dealului ce stră- 
juia Babadagul de către soare-apune. Se pitulară care cum putu 
şi se desfătară cu frumoasa priveliște ce li se întindea la picioare. 
Era o zi însorită de primăvară şi strălucirea minaretelor, ca şi 
nemărginirea apei de argint ce se pierdea în negura zării îi fă- 
cură să se creadă într-o lume de povești. Cu greu se despărţiră 
de acele locuri minunate, dar nu trebuiau să treacă prin oraș, 
dacă voiau să meargă în treaba lor netulburaţi. Orice întîlnire 
cu turcii nu era bună. Apoi la scurtă vreme se întilniră iarăşi 
cu Dunărea, cînd ajunseră pe o colină din dreptul grindurilor 
de la Crapina. Ca şi la Babadag, unde crezuseră că lacul Ra- 
zelm nu putea fi decît marea, și aici, nu se îndoiră nici o clipă 
că lacul Cahul de dincolo era chiar nemărginita întindere de apă. 

— Tulai, că mare-i marea asta ! se cruci făgărășanul. 

— Ce gindești ? ! fu singurul răspuns. 

Se înfiorau la gîndul că aveau să treacă pe partea cealaltă 
şi să meargă zile întregi pe mare. Marcu însă îi liriști spunîn- 
du-le că pe acolo pe undeva trebuie să fie un vad al Dunării, 
chiar în faţa Obluciţei, și oricum aveau să scape neudaţi. 

De altfel locul unde ajunseră mai fusese tabără de curînd, 
ceea ce însemna că erau pescari prin preajmă. Trebuia însă pîn- 
dit vreun barcaz mai încăpător şi să se tocmească pentru tre- 
cere, așa că Marcu porunci să se așeze de popas și se puscră pe 
aşteptat. 


În tot acest răstimp caravana ncguţătorului, păzită de ceata 
lui Mihai, trecuse prin codrii Vlăsiei, fără de nici o gminteală. 
Se cam săturaseră de atîta pădure, aşa că atunci cînd dădură de 
balta Tătarului, de lîngă Dimboviţa, şi văzură mai apoi întinsa 
cîmpie a Bărăganului, li se păru că intraseră în altă lume. Ce- 
rul brăzdat de şirurile cocorilor în zborul acestora către miază- 
noapte și adierea de vînt călduț ce topea zăpada sub picioarele 
lor vestea o primăvară timpurie, numai că glodul făcea mersul 
tare anevoios. Carele încărcate se scufundau adesca pînă la 
butuc şi oamenii erau nevoiţi să dea ajutor cu umărul, asudînd 
alături de dobitoace. Nu se putea spune că-și cîştigau pîinea 
trindăvind ! 

— N-o fi şi șleau de drum de căruţă ? se nedumeri Mihai 
întrebîndu-l pe jupînul Dumitru. 

.— Ba cum de nu? zîmbi acesta. Dar nu-i pentru noi... 

Tînărul înţelese şi îşi îndemnă oamenii să mai rabde, dar 
li s-a pârut de două ori mai lungă calea decit cea prin codru, 
pînă se văzură în cele din urmă în preajma Cetății de Floci. 

Locul de întîlnire tăinuit era pe undeva prin stufărişul de 
pe malul Dunării, dar cel ce trebuia să vină încă nu era acolo, 
asa că jupinul Dumitru se văzu nevoit să mai adauge cite un 
florin de căciulă pentru fiecare zi ce mai aveau să aştepte. 

— De altfel, nici nu văd pentru ce v-aţi mai întoarce la 
Silistra, îi zise el lui Mihai. Nici o zi nu faceţi pină la Galaţi, 
iar de vă temeți, rinduiesc eu o trecere de-a dreptul prin baltă, 
numai de-ar veni odată afurisitul de Potapcenko. 

Chiar a doua zi se apropie de mal un barcaz de luptă tur- 
cesc trăgind în urma lui vreo cinci lotci pescăreşti, împotriva 
firului apei. Văzind flamura verde fluturînd la catarg Mihai 
puse mina pe spadă, socotind că va fi fost vreo trădare și în 
locul cazacilor veneau acuma turcii. Porunci oamenilor să se 
ascundă, fiindcă nu ştia ce fel de arme au păginii, dar jupinul 
Dumitru îl linişti rizind voios:  ; 

— Sint ai noştri, n-aveţi teamă ! 

Mihai se întoarse spre el, aruncîndu-i o căutătură piezişă : 

— Parcă fuse vorba că vinzi arme cazacilor, și nu tur- 
cilor ? ! : 

— Întocmai! „Turcul“ de la cîrmă nu-i altul decît afuri- 
situl de Zahar Potapcenko-atamanul, numai că veșmintele sînt 
altele. Îs dați dracului zaporojenii ăștia ! Bat marea ca pe un 
heleşteu și pălesc în cealaltă parte a împărăției înfăşuraţi cu 
turbane. Ba sînt în stare să. intre și în geamie, să se roage ca 
niște adevăraţi musulmani, dar fără să pregete să-i dea foc cu 
credincioșii din ea. Sint oamenii naibii ! 

— Cite ceva am auzit și eu despre isprăvile lor, dar nu-i 
socoteam atît.de vicleni. Asta nu înseamnă bărbăţie.. . 

Poate că şi-ar mai fi spus tînărut şi alte păreri dar nu mai 
avu cînd, fiindcă barcazul trăsese la mal şi află îndată că pes- 
carii din lotci erau români. 

— Ei te-ar putea trece de-a dreptul la Obluciţa, cu toţi 
oștenii domniei-tale, îi zise jupînul Dumitru văzind cine erau 
însoțitorii cazacului. Dacă vrei, vorbesc eu cu Pandele, care-i 
starostele lor. a 

— Numai să nu-mi ceară prea mult, că alți bani decît ce 
mi-ai dat domnia-ta eu n-am... 

Se gîndca că n-ar mai trebui să se întoarcă atita cale cînd 
era la doi pași de fruntariile Moldovei, ţinta călătoriei lor. 
Dobrogeanul, pe de altă parte, părea un om de ispravă şi, de 
cum îl văzu îndeaproape, prinse încredere în el. 

— Iacă, bre Pandele, îl luă jupînul Dumitru de-a dreptul. 
Ti-am găsit muşterii ca să nu te întorci gol înapoi, căci ata- 
manul nu mai are trebuinţă de voi la întoarcere. Dumnealui, 
căpitanul Mihai, ar pofti să ajungă în scurtă vreme la Oblu- 
ciţa. Ce zici, te-ncumeţi să-l treci, cu oștenii lui cu tot? 

— Sint mulți ? 

— Vreo treizeci, așa că-ncap. De mîncare să n-ai grijă... 

— Are balta peşte! răspunse pescarul privindu-l pe Mi- 
hai cu mare atenţie. Numai că sînt cam multe lifte păgine pe 
toată Dunărea și va fi cam greu. Doar dacă s-ar învoi să-i trec 
prin: stufăriș . 
=o — Mai bine ! sări Mihai. Cum să nu? Oricum trebuie să 
ajung mai înainte ca alaiul beiului . 

— Care bei? tresări Pandele. Gindeam că sinteti români. 

— Păi asta și sîntem ! 

— Încă de peste munte, adăugă şi jupinul Dumitru. 

— E vorba de domnul Moldovei, „Gaşpar Grazziani, îşi 
urmă vorba Mihai. 

"Pandele îl scrută din nou. - 

— Nu cumva e vorba de unul cam uscățiv şi cu Alicia 
rotunjită ? Nu prea vorbeşte el curat'limba noastră. 

— Să-ţi spun drept, se rușină Mihai, eu nu-l cunosc după 
față, ci numai din auzite și mai ales după fapta măreaţă ce o 
are în gînd cu toţi românii. 

— Atunci el îi negreșit, se lumină dobrogeanul. Acum 
l-am cunoscut, după cele ce mi-ai spus, și dacă-i pe așa mă-nvo- 
iesc să merg cu voi, să-l întîmpinăm împreună. Haideţi ! ` 

— Stai! Aş vrea să ştiu mai dinainte cît îmi ceri: pen- 
tru... 

— Nu ziseşi că sînteţi oștenii măriei-sale Gașpar-vodă ? 

— Ba da! 

— Atunci află domnia-ta, căpitane, că și noi, pescarii do- 
brogeni, sintem în slujba domniei. Cum să-ţi cor plată?! 

— Măi fraţilor! făcu deodată jupinul Dumitru. Măi Ma- 
rine! De unde auzii eu numele ăsta de Gaspar-vodă? 


— Păi uitaşi?. Marcu! Osteanul peste care dădurăm 
la: Praga: Nu-ţi mai aduci aminte ? 


14] 


— Cum de nu! își aminti neguţătorul zimbind încîntat. 
Deci nu minţi bietul om, şi eu îl crezui nebun atunci. 

— Care Marcu?! se băgă și Mihai, căci pînă atunci nu 
vorbiscră niciodată despre prietenul său bănăţean. 

-— Eheei, ce băiat isteţ ! răspunse jupînul Dumitru. Să vă 
spună şi Mărin cum ne-a scăpat el de blestemaţii de haiduci. 

Cu toată graba ce-o avea, Mihai nu se putu ţine să nu as- 
culte despre peripeţiile lui Marcu, fiindcă nu mai încăpea nici 
o îndoială că despre el era vorba. Dar și jupinul Dumitru fu 
nespus de bucuros aflînd că bănăţeanul scăpase cu viaţă și 
făgădui că va trece negreșit pe la Iași ca să-l mai vadă. Ba să 
aducă și arme de va fi cu trebuinţă pentru noul voievod. 

— Şi cînd te gindeşti că eu ziceam că ar fi vorba de craiul 
acela din Vicleien ... îşi aminti jupînul Dumitru. 

Se duse apoi să vadă cum stătea atamanul cu încărcatul, 
iar oamenii lui Mihai începură a se urca în lotci, unul cîte 
unul. Apoi, după ce barcazul „turcesc“ flutură semeț flamura 
profetului, apucînd firul apei la vale, porniră şi pescarii, nu 
înainte ca jupîn Dumitru să-l îmbrăţişeze pe Mihai şi să-i 
spună pentru Marcu toate urările lui şi ale lui Marin. 

Prin stufăriș, printre grinduri şi locuri știute numai de 
oamenii apelor, oștenii trecură marea baltă a Brăilei spre deo- 
sebita încîntare a ochilor acestor oameni din Banat şi Tran- 
silvania, față de priveliștea ce li se înfățișa. Nici chiar Mihai, 
care se socotea destul de umblat, nu mai avea ce spune. Era 
sfîrşit de iarnă și prin ochiurile de apă.se mai zărea ici-colo 
cîte un sloi de gheață. 

— Uite giștele! arătă unul niște păsări mari și albe ca 
zăpada. 

— Alea-s lebede ! răspunse un pescar de la visle. Sint și 
gişte sălbatice pe aici, dar îs mai cenușii și cu gît scurt ca alea 
de pe lingă casă. 

— Da-s bune de mîncat ? întrebă unul mai pofticios. 

— Giştcele da, lebedele nu. 

Un pile de pelicani, săltindu-se greoi de pe luciul apei, 
stirni alte strigăte de uimire. Apoi cînd vreun „vreasc uscat“ 
își lua zborul, dovedindu-se a fi fost stirc ori cine stic ce altă 
zburătoare, bieţii feciori din alte meleaguri numai că nu-și 
făceau cruce de atita mirare. Egrete cu pene domnesti: pe 
creastă, bitlani înțepeniţi la pindă pe vreun grind, lişiţele 
şi... cite și mai cite îi făceau să se creadă într-o lume vrăjită. 

— Muream şi încă nu ştiam deplin cît îi de frumos cu- 
prinsul neamului nostru ! glăsui un fecioraș de prin părțile 
Năsăudului. 

— Dar şi pe aici tot al nostru-i pămin... vreau să zic apa ? 
întrebă Sivu prigoreanul. 

— Cum să nu? răspunse Pandele. Tot români trăiesc şi 
prin lumea apelor, ca şi pe pămintul dintre Dunăre şi marea 
cea mare, numai că deocamdată ne stăpinesc turcii. 

— Ca şi la noi! oftă prigoreanul. ` 

— Dar s-o sfirşi odată şi cu ei ! îi asigură Mihai încrezător. 

Mai greu a fost la primul popas pe un grind, căci feciorii 
se îndoiau că-i va ţine pe toți. Apoi sub nici o formă n-au vrut 
să guste din ciorba de peşte fiartă cu apă din Dunăre și dreasă 
cu ouă de corcodel. „Să mă ferească dumnezeu de aşa spurcă- 
ciune !* zisese unul și a fost îndeajuns pentru toţi ceilalți. Nu 
şi pentru Mihai, care se înfruptă pe săturate făcînd haz de to- 
varăşii lui molturoși. Aceştia însă molfăiau slănină cu ceapă și 
la prînz şi seara. 

Trecură'de Garvăn, de Cotul Pisicii, acolo unde Dunărea 
se învirte în loc pină a se hotări să apuce calea spre vărsare, şi 
pătrunseră în balta Văcărenilor, de unde ieşiră printre grindu- 
rile de la Crapina. Ar fi mers ei și mai departe, dar se înnopta. 
Zăriseră însă pe colina dinspre ţărmul turcesc niște focuri de 
inbără şi Pandele porunci să se tragă cu lotcile pe sub mal, ca 
să vadă despre cine era vorba, deşi nu se prea îndoia că vor fi 
fost niscaiva osmanlii. 

— În același loc au poposit mai deunăzi și oștenii lui Is- 
kender-pașa, şopti el de parcă s-ar fi temut să nu fic auzit de 
cei de pe mal. Acuma pot fi alţii și n-ar fi rău să yedem dacă 
sint mai puțini decît noi. 

— Nu ne putem strecura pe sub ei fără să ne simtă ? în- 
trebă și Mihai cu voce scăzută. 

— Cum așa ?! căscă gura Pandele. Să-i lăsăm să ne scape?! 
Ştii că ăştia se duc în Moldova şi jefuiesc şi-şi fac de cap, iar 
noi să-i lăsăm ? Impuținîndu-i, ne facem datoria de fraţi. De 
n-or fi prea mulți, îi căsăpim în somn şi ne vedem de drum. 

Feciorii se arătară însă nespus de bucuroși că aveau să-l 
înfrunte pe păgin și Mihai se lăsă în voia lor, cu toate poveţele 
lui Marcu de a nu se încăiera cu turcii. 

-“Traseră binişor la mal şi coboriră tiptil ca să nu fie simțiți 
de cei de deasupra, care-şi aprinseseră numai două focuri și pă- 

reau a se fi dat vdihnei de noapte. Din porunca lui Pandele, care 
era mai priceput în astfel de împrejurări, se hotăriră să-i incon- 
joare pe la spate și cînd avea să „latre“ el ca o vulpe să se nă- 
pustească asupra corturilor dindu-le foc peste păgini. 

— Facem rost de arme ! şopti Mihai la urechea lui Pandele, 
de care nu se despărţea. 

— Ba şi de pradă, căci ticăloșii cară cu ei întotdeaună. 

Cu tot avintul de care dăduseră dovadă, oștenii lui: Mihai 
nu izbutiră să-i răzbată pe ceilalţi, care se deşteptaseră cu toţii 
şi săriră la bătaie pină să mai apuce îiceiorii să aprindă cortu- 
rile. În învălmăşeală se stinseseră şi locurile, aşa că se încrin- 
cenară Ín beznă, abia deosebindu-se unii de alţii. 

'— Ucide ! Loveşte ! răsună deodată vocea lui Marcu. 

— Staaaţi ! râcni şi Mihai, spre uluirea lui Pandele.. Poto- 
liţi-vă, fraţilor ! Ne batem între români ... sîntem noi, Marcule ! 

— Mihai ?! strigă acesta. 

— Da! Eu şi ceilalţi, dar opriţi-vă o dată! 

Cu greu s-au lămurit şi unii şi alţii că nu aveau duşmanul 
în faţă și, după ce şi-au mai tras cite un pumn în tăcere, în cele 
din urmă bătaia încetă şi ici-colo se aprinseră focurile: Noroc a 
fost că nimeni nu apucase a-şi pierde viaţa, dar vinătăi şi carne 
zdrobită erau.îndestule, har Domnului. 

— Cum de ajunserâţi să vă năpustiți asupra noastră ? în- 
trebă Marcu îmbrăţișindu-l pe Mihai. 

— Noi sintem de vină, se grăbi să recunoască Pandele. So- 
coteam că aţi fi niscaiva păgini, şi cînd-colo . 

— Lasă, frate Pandele, zise Mihai E Ne-am mai 
dezmorţit şi noi oleaca, fiindcă prea stătusem înţepeniţi în lotci 
atita amar de vreme. 

li povesti apoi prietenului său despre Pandele şi oamenii 
apelor, iar Marcu bucuros îi strinse acestuia mina, în semn de 
impăcare. ` 

— Acu... binc că n-a fost cu moarte de creştin, biigui Pan- 
dele încă rușinat. Dar ca să-mi fie cu iertare, iacă, mă leg să 
vă trec pe toți pe malul celălalt, dacă aşa vi-i voia. 

— Îţi mulțumim, frate dragă, și ne bucurăm că la tot „pasul 
întîlnim oameni de omenie şi de ajutor. 

— Aşa-i pămîntul ăsta al nostru, oftă Sivu prigoreanul, care 
venise să le spună că, după cite știa el, răsărise ziurelul de ziuă, 
de nu cumva pe aceste melcaguri va fi drătînd altfel. 

DOMNIA MOLDOVEI 


TRECUSERĂ VREO ZECE ZILE de la sosirea veştii că 
iarăşi izbucnise războiul și Grazziani era tare cătrănit, întrucît 
încă nu apucase a dobindi mult rivnita domrie. Singura licărire 
de bucurie i-a adus-o întoarcerea lui Pera, care-i povesti pe în- 
delete pe unde umblase şi ce făcuse. 

— În drum spre Orşova, m-am abătut pe o altă cale şi am 
ajuns. într-un sat de-i zice Bozovici. Acolo am dat peste 
Marcu. 

— Marcu ? Am auzit bine ? Unde-i ? Ce face ? 

— Deocamdată stringe oșteni pentru măria-ta și îţi așteaptă 
porunca tot acolo, în Bozovici, căci aşa m-am înțeles cu el. 
< — Bunul şi credinciosul meu Marcu! A adunat mulți 
oameni ? Cum i-a plătit ? 

— Să tot fie cam la vreo sută pînă acum, dar dacă avea 
bâni de bună-seamă că ar fi strîns mai mulți. Unii dintre ei au 
slujit în oastea prinţului Bethlen, ca și Marcu, de altfel. 

— Marcu ? Nu mă-nebuni ! rise cu poftă dalmatinul. Auzi 
Be! ! 

— A pătimit multe de cind v-aţi despărțit, dar n-am avut 
vreme să stau să-l ascult. Poate că-ţi va spune chiar dom- 
niei-tale, cînd vă veţi întilni. 

— Nici eu nu mai ştiu cînd l-oi vedea... Oricum va trebui 
să te duci cu nişte bani la el. Am să mă mai împrumut, că nu 
putem lăsa să ne scape asemenea oșteni de ispravă. Pină la 
urmă tot am să izbutesc ! 

Era mihnit că fusese dus cu vorba de pe o zi pe “alta şi iată 
că oastea i se strirgea, iar el încă n-avea domnia. Tr ebuia să-i 
facă pe oștenii din Banat să mai aștepte pe acolo unde se aflau 
și pentru aceasta il trimise pe tinărul croat la Baruch ben 
Isaac, renumitul cămătar care-l sprijinea cu bani mai mult 
decît oricare altul din Instanbul. Acolo află Pera vestea mult 
așteptată : Gaşpar Grazziani era domnul Moldovei ! 

„Şi aşa să-i spui mărici-sale, zise bătrînul cămătar, că eu, 
sărmarul Baruch, mă silesc zi și noapte să-i fac rost de aur cît 
mai mult, dacă mai are trebuinţă !* Vorbele acestea erau un 
semn doveditor, căci bătrinul vulpoi era încunoştinţat de toate 
cîte se petreceau la sarai şi n-ar fi dat un ban dacă n-ar fi ştiut 

că dalmatinul fusese făcut domn. Din pricina aceasta a mai fost 
amînat și Pera cu plecarea, ca să vadă ce avea de făcut. 

De altfel Grazziani se îimprumutase și de la alţii, aproape 
că nici nu mai ținea seama de la cîți luase pungi grele cu aur 
şi argint sunător. Un neștiutor ar fi putut spune : „Vai de biata 
țară a Moldovei. Ce-o aşteaptă ?%, dar noul domn avea de gînd 
să-și plătească datornicii asemenea înaintașului său valah Mihai 
voievod, care cu ani în urmă le plătise cu foc şi sabie la Bucu- 
reşti. De ce n-ar face şi el aşijderea la Iaşi ?! 

Pungi îndesate de guruși fuseseră lăsate plocon și la casa 
din Istanbul a domnitorului mazil Radu-vodă Mihnea, nu de 
alta, dar acesta se bucura de mare trecere printre dregătorii 
otomani, iar boala de ochi de care se plingea nu era decit o 
amăgire. Dalmatinul nu se îndoia că anume se făcuse beteag 
spre a nu părăsi scaunul domnesc cu ruşine, acum cînd se în- 
volburaseră nori grei asupra Moldovei. 

În cele din urmă sosi şi ziua mult așteptată. O zi ca oricare 
alta, cu moină, cum se întîmplă adesea primăvara pe acele me- 
leaguri. Ultimele petece de zăpadă de pe malul anatolian al 
Bosforului se scurgeau văzînd cu ochii, iar nori albi se fugăreau 
dinspre Marea Neagră, pierzîndu-se în albăstrimea cerului de 
la miazăzi. Pescăruşii plutind pe deasupra caselor păreau a fi 
niște fulgi mari de nea, amintire a unei ierni ce trecuse. Graz- 
ziani însă n-avea acum ochi pentru asemenea frumuseți. N-a 
băgat de seamă decit zîmbetele de admiraţie ale celor din jurul 
lui, atunci cînd intră în arz odasiî, cum i se spunea odăii de 
primire. ' 

— Hoş geldin, beg ! îi ură bun-sosit chehaia sadrazamului. 

— Asta va să însemne că mă aşteaptă veşti bune ? Urechile 
mele sînt pregătite să le asculte, iar buzele să rostească mulțu- 
mirea, răspunse dalmatinul încrucișindu-și miinile pe piept în 
semn de salut. 

_— Am căpătat ştiri că beiul de Bogdania, bolnav fiind, nu 
mai poate împlini poruncile împăratului nostru cel slăvit, Alah 
să-i dea zile îndelungate ! 

— Alah ! adăugă smerit viitorul domn. 

— Cu marea lui înțelepciune, luminatul nostru padişah a 
hotărît să te așeze pe acest scaun în locul robului Radu-Mih- 
nea-bey. 

— Nevrednic sint de asemenea cinste, dar mă voi strădui 
să slujesc cu nestrămutată credinţă, tuturor voitorilor mei de 
bine. 

Încîntat de răspuns, dar mai cu seamă de darurile căpătate, 
chehaia ieşi să dea de știre marelui vizir că Gaşpar-beg se afla 
în sarai, cu toate că el însuşi fusese acela care trimisese să-l 
cheme, dar aşa era tipicul. Okiiz-pașa îl puse pe capugilar 
chehaisi, maimarele tuturor chehaielor lui, să-l poftească pe 
prinţ a i se înfățișa în Kubbe alti, așteptindu-l pe un divan 
cu perne de mătase, iar în faţa lui, de o parte şi de alta, pe două 
şiruri, se aflau toți slujitorii și slujbașii mai de frunte. 

Grazzlani se aplecă iarăși, încrucişîndu-şi mîinile la piept, 
şi aşteptă cuviincios să i se vorbească. 

— Beiule, începu sadrazamul. Măritul nostru padişah, lu- 
minătorul întregii lumi, slăvitul Osman-khan și-a plecat privi- 
rea asupra ta ca să-ți încredinţeze domnia ţării ce se cheamă 
Bogdan-ili, unde tu să fii cel mai de seamă dintre închinătorii 
lui Issa ben Miriam. Te vei supune cu smerenie, punîndu-ți 
capul chezaş pentru împotrivire ori îndărătnicie ! 

— Jur pe viaţa mea să fiu rob ascultător marelui şi înțea 
leptului nostru stăpin, să nu mă abat de la poruncile strălu- 
cirii-sale și nici de la cele ale sfetnicilor care-i stau în preajmă 
cu credință... 

— Aşa să faci, beiule, si Alah să-ți lumineze calea ! 

Făcu apoi un semn cu mina şi capugilar-chehaisi se ivi pe 
dată cu un caftan pe care noul domn îl sărută cu evlavie, ca pe 
sfintele moaşte, înairte de a-i fi pus pe umeri. De fapt plătise 

entru cl o groază de bani, dar se chema a fi darul marelui 
vizir, căci așa era obiceiul. Domnitorul se întoarsacătre însoți- 
torii lui, printre care se aflau dumnealor Grama și Ralli, doi 
prieteni greci din Istanbul. care aveau să-i fie chehaiele la 
Poartă. Marele vizir porunci să fie aduse cattane și pentru cei 
doi, desigur, ceva mai ieftine. 

Toate acestea isprăvite, Grazziani sărută cu plecăciune 
mîna sadrazamului și, împreună cu cele două chehăi ale lui, se 
înapoie la Fuacd-efendi, cel care-l primise mai dintii. Aici îl 
asteptau dulceţuri și tot felul de pometuri proaspete, de parcă 
nu ar fi fost la sfîrşit de iarnă. N-a zăbovit însă prea mult, căci 
imlrohorul sadrazamului îi pregătise calul, un altul decit cel 
cu care venise, frumos împodobit, iar patru slujitori-şatiri și 
bus-ceaușul îl așteptau călare. Gaspar-vodă încălecă la rîndu-i 

şi însoţit de ceauși şi paici pedeștri pornriră la pas pe ulițele 
orașului. Ocoliră geamia Süleyman, străbătură apoi caldarimul 
din preajma Haliciului, de lingă fanarul de la Petrion, pînă la 
biserica Pamakaristos. La trecerea alaiului stambulioţii se opreau 
făcînd temenele, iar ienicerii își desfăceau poalele mantăilor pină 
la pămînt și se aplecau cu mîinile la piept, în semn de adincă 
cinstire. 

În faţa bisericii cra o piatră anume, la care se opriră cu 
toţii, turcii neavînd ingăduinţă să meargă mai departe, şi acolo 
fu întimpinat de patriarhul Constantinopolelui, îrconjurat de 
soborul de preoţi şi arhimandriţi. Voievodul, susținut de Grama 
şi Ralli, păși în biserică în urma patriarhului, în vreme ce 
psalții cîntau greceşte „Vrednic este“. Se opriră la pristolul din 
altar, pe care domnitorul își aşeză cu evlavie capul, spre a fi 
aceperit cu omoforul, citindu-i-se apoi rugăciurile ce se făceau 
linioară la încoronarea împăraţilor bizantini. 

Gaspar Grazziani era catolic şi poporul asupra căruia avea 
să domnească avea credință ortodoxă, însă el știa prea bine că 
în asemenea cazuri capetele încoronate puteau să se lepede de 
orice lege. Nu făcuse oare la fel, cu numai cîţiva ani înainte, 
regele Henric de Navara ? Pentru a cuceri inimile catolice ale 
parizienilor, a renunţat la credința lui hughenotă. La rîndul 
său, dalmatinul primi să fie înscăunat după credinţa poporului 
ce devenea al său prin porunca împărătească, dar din care se 
trăgea şi el, ca o mlădiţă mai îndepărtată, Jură, deci, cu glas 
tare că va păstra neșştirbită credința străbună a neamului 
românesc. ; 

lesind din bisercă fu întimpinat iarăși de uralele ceauşilor 
din suita lui, după care se îndreptară spre Duraman, acea parte 
a oraşului unde se afla Bogdan-saraiul. Acolo a trebuit să pri- 
cască lot felul de oaspeţi, ostenindu-se peste măsură, încît 
noaptea avu un somn adînc și fără vise. Poate că s-ar fi deş- 
teptat si mai tîrziu a doua zi, de n-ar fi sărit ca ars din pat în 
capul oaselor, din pricina larmei ce se auzca din curte. Aşa 
cum se făcuse obicei, miralem-aga se înfățișase cu cele două 
tuiuri, sangeacul şi celelalte însemne mai mărunte. Dar acest 
dregător era însoţit de tabulhaneaua care scotea suncte asurzi- 
toare, punind pe fugă toate vietățile necuvintătoare de prin 
împrejurimi şi stirnind lătrăturile furioase ale potăilor din 
Istanbul. 

Intr-o clipită nou voievod fu îmbrăcat și ieşi în întimpinarea 

dregătorului împărătesc. Apucă sangeacul şi sărută smerit fla- 
mura, după care îl întinse sangeacdarului său spre păstrare. 
Alte bacşișuri grase, noi plocoane și osebite daruri fură înmi- 
nate multora, de la mic la mare, iar după aceea plecară cu toții, 
dar tabulhaneaua mai rămase încă trei zile, spre a ferici ure- 
chile noului domn, în fiecare seară pe la chindie. 
„_ Cum ziua de primire la padişah nu putea fi decît marţea 
ori duminica, în înţelegere cu marele vizir s-a hotărît să i se 
înfăţişeze în cea de a șasesprezecea zi a lunii Safer ul-hair, cînd 
cădea pazar, adică duminica. Încă de dimineaţă se găti spre a 
fi pe gustul dregătorilor măritului sultan, știind prea bine că 
turcii erau simţitori la tot ce era frumos, Bărbiţa lui neagră, 
frumos rotunjită, fusese anume lăsată să crească ceva mai lungă, 
ca să pară mai bătrin decit era. Viîrfurile mustăţilor, răsucite în 
sus, trebuiau să arate pentru toată lumea că voievodul avea o 
voință divză, de neînfrint. Numai spriîncenele, subțiri și frumcs 
arcuite pe deasupra ochilor lui mari și negri, îi dădeau de gol 
tinereţea ce-i zvicnea prin vine. Își pusese pe cap frumoasa lui 
căciulă de samur, la care agăţase surguci din pene de egretă 
prinse cu .0 cataramă de aur bătută cu nestemate. Trei mari 
smaralde, ca niște lacrimi de uriaș, o făceau să pară și mai mare 
decit era. Peste haina scurtă de atlas brodat cu fir de aur, tră- 
sese mantia de brocart, garnisită la umeri cu blăniță scumpă de 
jder, iar găitanele și pasmanturile de aur se încoloceau pe după 
bumbi de rubin. Încălecîind frumosul armăsar arăbesc alb ca 
neaua, mantia îi acoperi pulpele strînse în pantaloni de postav 
negru ce se isprăveau în frumoasele lui cizme galbene, din piele 
de vițel, lucrate cu multă măiestrie. Pintenii de aur în formă 
de stea zornăiau la fiecare pas şi numai cînd își påse picioarele 
în scărițele șeii nu se mai auziră. 

Întregul alai pătrunse prin Bab î-hiimaium, chiar în spa- 
tele Ayasofiei, și descălecară cu toţii sub „platanul ienicerilor“ 
din Birinci aulu, care era de fapt prima curte din sarai. Tre- 
cură apoi de poarta Babii sselâm pe jos şi pătrunseră în cea de-a 
curte, care se mai numea și Alay meidani. În partea dreaptă a 
celei de-a doua porţi, lipită de zid, se afla „fîntîna călăului“ şi 
lîngă ea „piatra prevestirii“, ibret sengi, pe care se aşezau că- 
păţinile osindiţilor, ca să-şi aducă aminte supușii de mînia 
padișahului şi de sabia lui necruțătoare. Trecînd prin dreptul 
ei, Gaşpar-vodă trase cu coada ochiului, dar răsuflă uşurat vă- 

zind-o goală. Era un semn bun, căci de fiecare dată cînd mai 
trecuse pe acolo îl întîmpina cite un cap de om, la vederea că- 
ruia se cam înfiora. 

Așteptară din nou o vreme, pînă ce marele vizir căpătă 
încuviințarea sultanului să i-l înfăţișeze pe domnul Bogdaniei. 
Mai întîi îi fu pus caftanul pe umeri şi cuca în locul frumoasei 
lui căciuli, iar doi capugibaşi îl împinseră de subsiori în arz 
odasi, unde se afla padisahul. În stinga voievodului, loc de 
mare cinste la turci, se afla însuși marele vizir Okiiz Mehmet- 
pasa, care-i zimbea cu încredere. 

Cei doi. capugibași îi făcură semn cind să se plece în timp 
ce păşea către tronul împărătesc, în așa fel încît să facă vreo 
trei temenele, după care rămase drept în fața stăpinului lumii. 
Acesta îl privea cu încîntare, măcar că nu se cădea să se arate 
nicicum faţă de un „rob nevrednic“ și nici să-i vorbească, decit 
prin mijlocirea sadrazamului. 

— Poftesc a-mi fi cu credinţă nestrămutată și să se poarte 
cu milosirdie și dreptate faţă de supușii noștri, dar cu asprime 
și neîndurător față de cei răi! zise tînărul Osman-khan. 

Deşi Grazziani înţelesese totul, marele vizir îi mai spuse 
o dată vorbele sultanului, după care i se ingădui domnitorului 
să răspundă, dar tot spre marele vizir şi firește că numai 
cuvinte de mulțumire și legămînt de supunere oarbă. 

Dus apoi cu spatele spre ieşire ca să fie mereu cu faţa la 
sultan, proaspătul domnitor fu scos în curte, unde imbro- 
horul împăratului îi pregătise un frumos armăsar șarg, cu 
harşa și friie bătute în aur, argint și nestemate în lucrătură 
frigiană. În partea stîngă a șeii atîrna spada, în dreapta topu- 
zul, iar jur împrejurul calului erau tot felul de slujitori de ran- 
guri diferite. Se întoarseră iarăși în biserica Pamakaristos, 
unde patriarhul făcu aceeaşi slujbă, numai că de data aceasta 
şi cuca fusese lăsată afară cu suita necredincioșilor turci. 

A doua zi a căpătat firmanul scris cu litere aurite, aşa că 
de acum nu putea zăbovi la Istanbul mai mult de o săptă- 
mînă, după cum era obiceiul. Totuși, abia în ziua de luni 11 
februarie 1619 alaiul domnesc ieşi pe ulițele orașului, îndrep- 
tindu-se la pas spre Bahcekapi, de unde avea să apuce calea 
spre Edirnė. 

Neavind călăreți de ţară, în fruntea alaiului se aflau pur- 
tătorii celor două tuiuri, apoi urmau capuchehaiele şi prie- 
tenii voievodului, dintre care nu lipseau Giovani Amati și fiul 

său Annibale, Marino Resti, Giorgio Gradi şi. fireste, Pera 
anume rămas ca să însoţească măreţia îndrăgitului său stăpîn. 
Mai erau mulţi greci şi raguzani ce aveau să-l însoțească pînă 
în Moldova, îngroşind astfel suita principelui. După acest pile 
de călăreți păşeau cei șapte cai de soi ai domnitorului minaţi 
de șatiri domneşti, iar în urma lor alţi doi, dar împărătești 
de astă-dată. După ei venea însuși beyul, cu caftan și cucă 
pe cap, călare pe frumosul armăsar căpătat în dar de la sul- 
tan. Doi paici împărăteşti acopereau . capul calului, iar doi 
slujitori ţineau de scărițe, ca să nu lovească burta mîndrului 
animal. În stinga, dar ceva mai în spate, călăreau mehmenda- 
rul şi Iskimne-ceuş aga,’ dregători ce însoțeau întotdeauna pe 
domnitorii români pînă în țară. De partea cealaltă se afla un 
sangeac-agasi, care de asemenea avea să-l însoțească pînă la 
Iași, în semn de mare cinstire. Oamenii de casă ai domnitoru- 
lui purtau cele trei steaguri roșii larg desfășurate, dintre care 
doar cel din mijloc avea în vîrf alemul semilunii, celelalte 
fiind numai cu bumbi auriți. După aceștia, tabulhaneaua își 
împlinea cu prisosință menirea, stîrnind o larmă cumplită și 
adunînd în jur mulțimea de gură-cască. Alaiul se încheia cu 
puzderia slujitorilor domneşti. Păşeau în pas domol și din cînd în 
cînd, mai cu seamă pe la răspîntii, măria-sa Gaşpar-Vodă vira 
mina într-o tășcuţă legată anume de oblinc, de unde scotea cîte un 
pumn de bănuţi de argint, risipindu-i „în ploaie“ asupra mul- 
țimii de privitori. Merseră tot așa pînă ce trecură de zidurile 
oraşului și ceva mai încolo făcură cel dintîi popas. Mai departe 
însă nu se mai păstră aceeași rinduială, decît numai la trecerea 
prin așezări mai răsărite, spre marea pohfală a domnitorului. 

Într-un astfel de răgaz, principele îl chemă la sine pe ser 
Marino Resti, spunîndu-i : ` 

— Aflat-am că la Edirné s-ar fi găsind Elisabeta Movilă, 
văduva lui Ieremia, pe care nemernicul de Iskender a batjo- 
corit-o şi cică ar fi dăruit-o unui agă, căruia i se mai zice 
Alcaatli, adică „cel cu calul bălțat“. Ei bine, acesta îşi are 
haremul în acest oraș, 

— Bănuiesc că vreţi s-o scap de păgîn, alteţă ? 

— Întocmai! Cu bani, cu sila, fă cum crezi și sloboade-o 
să meargă unde-i va fi voia, însă nu în Moldova ori la lehi. 
Ar fi un semn de prietenie pentru Lehia, dar nu cumva să 
se afle că eu te-am povăţuit. 


— Prea-bine, ilustrissime ! se înclină raguzanul. i 

În Edirne făcură popas la Kurșunlu-han, unde fură întit= 
pinaţi de vreo douăzeci de boieri moldoveni ce nu mai aputa- 
seră să ajungă la Istanbul. 

— Să trăieşti, măria-ta! Întru mulți ani să domneşti, 
milostive stăpîn ! se închinară ei chiar in ograda caiavarise- 
raiului. i 

Se aflau de față dumnealor boierii Coste Bucioc și Coal 
Lupu, apoi Grigore Cioplan, Dumitru Goia, precum şi alţii, 
din familii vestite, ca Şeptilici, Duca, Gheuca, ba chiar şi vel- 
armașşul Nicoriţă, cel ce se bucurase de mare cinste la domniă 
trecută și pe care cei din Pojorita îl credeau pe ceea lume. "`> 

Grazziani îi privi zîmbind şi îi veni în minte Marcu, bănă- 
țeanul său credincios, care l-ar fi slujit în clipa asta ca nimeni 
altul. Pescălecînd, măria-sa intră în odaia cea mare a hahu- 
lui, unde îngădui boierilor să-i sărute mina, prilej pe care a 
folosi Bucioc, adresîndu-i-se : 

— Prealuminate doamne ! Toată țara se bucură de incat 
narea măriei-tale, dar mai vîrtos boierimea. Întru mulţi ani 
să ne trăieşti, preamilostive! Eu, nevrednicul rob, sînt Coste 
Bucioc, după nume, şi fost-am cîndva vel-vornic al Ţării SE 
Jos. i 

— _ Ai să mai fii, şi încă vel-vornic al întregii ţări, chiar 
din ceasul acesta și pînă ai să porți credință și osîrdie domniei 
mele. Poftesc să aflați şi domniile-voastre, cinstiți boieri, că: 
veţi redobindi rangurile pe care le-aţi avut odinioară şi chiar 
unele mai mari, după vrednicia ce o veţi arăta ţării şi domniei. 

Tare se mai bucurară boierii auzind vorbele domnitorului 
şi se îmbulziră să-i sărute cu smerenie mîna. Însă lui nu-i 
plăcu atita ploconire din partea unor oameni pe care urma să-i 
aibă ca sfetnici şi să stea alături de el, dirji şi cutezători, la 
înfăptuirea ţării celei mari a tuturor românilor. „Oare boierii 
Buzești, Mihalcea, Baba Novac, ori chiar părinţii celor de acum 
tot așa se vor fi umilit în faţa marelui Mihai ? !“ se întrebă 
el în sine, privindu-i pe moldovenii îngenuncheaţi la picioarele 
lui. O uşoară mîhnire îi adumbri ohipul, dar se gîndi că ade- 
văratul pepor nu era liota boierească, ci acei oșteni necunos- 
cuți, ca Marcu şi alții, care și-ar fi dat viața fără să ceară, 
în schimb nici o dregătorie. 

După un popas de mai bine de o săptămînă făcută la 
Edirne, alaiul o porni din nou agale către Dunăre. Pe unde 
trecea se iveau şi săteni, dar nu ca să-şi încînte ochii de fru- 

museţea veșmintelor, ci pentru a strînge din drum cei cîțiva 
gologani aruncaţi la nimereală pentru prostime. 

Zăbava fusese poruncită anume spre a-i da răgaz lui ser 
Marino Resti s-o afle pe Elisabeta-doamna și nu plecară mai 
departe decit atunci cînd acesta se întoarse să-i spună că ne- 
fericita femeie îşi pierduse urma pe undeva prin Anatolia, vin- 
dută altui paşă turc. Din pricina ateasta ajunseră la Provadi 
abia în cea a douăzeci şi opta zi a lui mărțişor, în plină primă- 
vară. Erau acuma în apropierea stăpiînirii lui Iskender-paşa: și 
trebuia zorit întreg alaiul, dar nu mai înainte de a chema la 
oaste o mulţime de raguzani ce locuiau în acel tîrg. Apoi il 
trimise pe Giorgio Gradi să dea o raită prin ţinuturile italice 
spre a mai răscumpăra vreo cîțiva robi turci. Ar fi vrut şi Pera 
să plece, dar Grazziani socoti că nu se poate să nu se fi auzit 
de înscăunarea lui şi prin Banat şi-i fu teamă ca nu cumva 
tînărul croat să rătăcească pe acolo, în vreme ce Marcu s-ar ti 
putut să fi apucat drumul spre Moldova. Nici prin Silistra nu 
mai trecu, fiindcă Iskender-paşa se afla tocmai la Cetatea Albă, 
sau Akerman, cum îi plăcea lui să spună. Atunci apucară .pe 
drumul cel din vechime, de la Adam-Clissi spre Medgidia,, 
Cogealac, Babadag și drept la Isacci. 

Aianul de Babadag, fudulindu-se că-l cunoştea pe bey de 
mai mulţi ani, dar și din porunca seraskerului Iskender-paşa, 
hotări, împreună cu muftiul, să-i facă o primire de mare 
cinste. Îl adăpostiră pe prinţ în casele lor și acesta fu silit:să 
se mute de la unul la altul ca să nu-i supere, dar a treia zi 
porunci tabără pe malul Razelmului, pentru toată lumea. De 
altfel avea de gînd să şi plece mai departe. 

Deşi se afla mai la miazănoapte decît Istanbulul, primăvara 
poposise mai din vreme pe aceste meleaguri, însuflețind în- 
treaga fire. Stoluri mari de păsări se întorceau din ţările calde, 
făcînd popas pe luciul apei şi umpliînd cu lama lor păsărească 
tot văzduhul. Era o priveliște.de nespusă încintare şi Grazziani 
simți dorința năvalnică să aducă pacea şi înflorirea în această 
țară atît de frumoasă ce se întindea de aici către hăt departe, 
peste munţii cei falnici care însă îşi mai păstrau cuşmele lor 
de omăt. Asemenea gînduri însă nu puteau fi împărtășite decit 
celor mai apropiați inimii sale, căci de-ar fi aflat Iskender-pașa, 
bine nu i-ar fi fost, vrăjmășindu-l înainte de vreme. Așa se 
prefăcu a merge cu toată smerenia la mormîntul lui Saru Sal- 
tuc, eroul turcilor din Dobrogea, spre marea părere de bine a 

lui Iskimneagasi, care avea să povestească la întoarcere despre 
purtarea cea cuviincioasă a noului bay. 

Într-una din zile, se plimbă vreo două ceasuri pe malul 
lacului rămas încremenit sub razele soarelui călduț de primă- 
vară. leșise neînsoţit, căci nu avea temeri de nimeni, cu greu 
putind pătrunde străinii în tabăra lor. Totuși se pomeni 
cu doi negustoraşi ce i se aruncară la picioare. Un altul ar 
fi chemat îndată fustașii să-i alunge, dar proaspătul domn era 
cutezător şi mai ales dornic să plece urechea la durerile supu- 
șilor săi. 

— Ce poftiţi, oameni buni ? îi întrebă el pe turcește. 

— Iacă, sîntem noi, măria-ta ! Pandele și Anghel, dacă iți 
mai aduci aminte de noi. Ne-ai poruncit să ne înfățișăm mă- 
riei-tale şi noi, românii dobrogeni. 

— Cum să vă uit, se poate? răspunse Vodă, dînd să-i 
ridice pe cei doi. Nu cumva venit-aţi cu oastea după voi ? 

— Încă nu, slăvite doamne, dar de cum ne poruncești... 

— Atunci îi bună potriveală. Strîngeţi-vă cît mai mulți 
şi veniti în oastea mea cu simbrie, la Iași. 

— Ce să căutăm noi în Moldova ? se nedumeri Pandele. 
Noi am crezut că aici, în Dobrogea noastră .... 

— Ştiu ce vrei să spui, ştiu, dar trebuie să începem cu 
Moldova, pînă prindem ceva cheag, că. așa sîntem prea puţintei 
pentru puterea turcului. Aţi priceput ? 

— Cum de nu, măria-ta, numai că asta înseamnă să mai 
așteptăm, şi pe aici ne-a ajuns cuțitul la os. 

— Dar peste tot în țara asta-i la fel, răspunse Vodă. Iacă, 
și cei de peste munte... : 

— Că bine ziseși, slăvite doamne, se băgă Anghel cam ne- 
cuviincios. Dădurăm şi noi peste niște bănățeni, ori ardeleni, 
pe care i-am trecut Dunărea de ceea parte. 

— Nu cumva era cu ei şi unul Marcu ? 

— Ba da ! răspunse Pandele mîhnit. 

El socotise să-l întîimpine pe Gaşpar-vodă încă pe pămînt 
dobrogean, crezind că de acolo avea să şi înceapă lupta, şi 
cînd colo îi chema tocmai la laşi. Asta nu-i prea venea pe po- 
trivă, şi i-o spuse domnitorului cam pe față : 

— l-am dus la Obluciţa, ca să te întimpine, măria-ta, pe 
pămînt moldovenesc, măcar că şi aici îi tot glia neamului nostru. 

— Ai mare dreptate, Pandele, să fii nemulțumit, dar îţi 
făgăduiesc să nu treacă anul şi tot ce poftiţi voi, românii acestor 
plaiuri... 

— „Oamenii apelor“ ne-au zis bănățenii măriei-tale, se 
băgă iar în vorbă Anghel, care nu prea lua în seamă rangul 
domnesc. : 

— Ha, ha, ha! rise Vodă. Se potriveşte, n-am ce zice! 

Îi tot mîngiie apoi cu vorbele, poftindu-i să-l urmeze, dar 
aceştia nu vrură nicidecum. ` 

— Atunci, am să poruncesc două pungi pentru voi. 

— Ba să nc fie cu iertare, măria-ta, dar ai spus că sîntem 
în slujba domniei, adică a țării, și pentru asta nu ne trebuie 
plată! Nu de pungi ne arde nouă sufletul... 

Voievodului îi plăcu răspunsul dobrogeanului şi, punin- 
du-i o mînă pe umăr, îi zise : 

— Căpitane Pandele, căci de acum ăsta ţi-e rangul, banii 
ce poitesc să-i primeşti nu sînt răsplată pentru faptele voastre. 
Ai dreptate că ţara altcum răsplătește, dar voiesc să năimeşti 
oșteni cu ieafă, și cînd or pleca berzele, cel mai tirziu, să-mi 
daţi de ştire, ori să te înfăţișezi domniei la Iaşi. Iată și acest 
inel, să-ţi fie ca o cunoaştere tainică între noi, dar şi din priete- 
nie pentru tine și toți dobrogenii tăi. 

Pandele se repezi să-i sărute mîna şi i-o udă cu lacrimi 
de căinţă și de bucurie. 

— Nevrednic sint, bunule stăpin, îngăimă el. Cum am pu- 
tut să mă îndoiesc de măria-ta ? Capul meu cel prost nu a 
judecat după înțelepciunea minții tale, doamne. Iartă-mă ! 

Plecară cu multă părere de rău de lîngă domnul lor, iar 
acesta privi îmbărbătat în urma lor. Aceşti amăriţi și hăituiţi 
erau adevărata „ţară“, iar aceasta l-a înţeles şi i s-a închinat. 
Nu avea să-i mai pese dacă la trecerea Dunării va fi întîmpinat 
numai de cîțiva boieri. 

De fapt așa s-a și întîmplat, căci țăranii-vecini aduşi cu 
sila și cei cîțiva tiîrgoveţi nu erau nici pe departe „talpa ţării“, 
iar cînd dădu cu ochii de Marcu şi văzu şi mîndreţea de feciori 
ce-l însoțeau, uită cu totul de necazurile lui. Ar fi vrut să-l 
îmbrăţişeze ca altădată, dar acuma nu se mai cuvenea, așa că-i 
întinse doar mina, pe care bănăţeanul i-o sărută, urmînd să 
povestească pe îndelete maj apoi. 

La Galaţi, alți boieri, mari si mici, neguţători de toate 
neamurile, precum şi o mulţime de oșteni cu căpeteniile lor se 

buluciră la mila domnească, dar Vodă nu primi ospitalitatea 
gălăţenilor, ci trase de-a dreptul la una din moşiile dumneâlui 
vel-vornicului Bucioc. N-avea de unde şti măria-sa că era toc- 
mai aceea unde vătăfea Timofte roșcovanul, şi nici să afle de 
întimplările de acolo. 


Prin sate, alaiul era întimpinat după starea oamenilor ori 
sîrguința boierului din preajmă de a se face pe plac domniei 
celei nouă, dar nu se poate spune că prostimea nu s-ar fi bu- 
curat, nefiind degeaba zicala „schimbarea domnilor, bucuria 
proştilor !*, căci bieții oameni nădăjduiau întotdeauna la 
mai bine. 

Încet-încet, domnitorul s-a apropiat de ţinta călătoriei, 
astfel că într-o vineri, în cea de-a patra zi din aprilie, văzu 
dealurile şi pădurile ce înconjurau dealurile cetăţii de scaun. 
Încă de la Ciurea fu întimpinat de către toată boierimea și tîr- 
goveţii, în frunte cu înalt-prea-sfinţia-sa mitropolitul Teodo- 
sie. Se adunară cu toții ca să mărească alaiul și împreună 
pătrunseră în tîrg, descălecind de-a dreptul la biserica Sf. 
Nicolae domnesc. Din nou fu ridicat domnitorul de subsiori şi 
dus la pristolul din altar și fură împlinite acelaşi rugăciuni, 
dar de data asta pe slavonește, ca odinioară pentru -marele 
Ştefan-vodă, bunul Alexandru-vodă, ori alți voievozi înaintași. 
Abia acuma se ungea de drept ca domnitor al Moldovei. 

După aceea alaiul, alcătuit așișderi ca la Istanbul, străbătu 
ulițele Ieșilor şi se opri în ograda palatului domnesc. Pe dată 
au descălecat cu toţii, boierii zorindu-se către jilțurile lor din 
spătăria cea care, ce slujea ca sală de divan. S-ar fi cuvenit ca 
voievodul să se fi oprit la picioarele tronului pînă ce divan-efen- 
dessi ar fi dat citire firmanului împărătesc, dar Gașpar-vodă 
anume s-a aşezat singur pe tron, spre a nu fi sprijinit de 
Iskimne-agasî. Un murmur de mirare se ridică printre boieri 
şi cu toată supărarea dregătorului otoman, dar Vodă rosti 
răspicat : 

— Așa poftește domnia-mea ! Dă citire firmanului, efendi ! 

Neavînd încotro, acesta se supune şi cu glas tare aduse la 
cunoștință cele ce poruncea sultanul, dar pentru boieri era 
numai o pierdere de vreme, cei mai mulţi dintre ei neprice- 
pînd nici măcar o boabă turcește. Totuşi, la sfîrşit spuseră în- 
tr-un glas: 

— Facă-se voia preamăritului padişah ! 


156 


Pe dată începură a trosni tunurile şi sîneţele din preajma 
palatului, salutind astfel noua domnie. 

Mitropolitul a fost cel dintii care a îngenuncheat în fața 
domnitorului sărutindu-i dreapta, iar acesta, la rindul său, l-a 
sprijinit să se ridice, sărutind şi el mina chiriarhului. Apoi pe rînd 
au fost strigaţi de către postelnici toţi boierii, după cinul lor, şi 
domnul le-a împărțit dregătoriile. Nu voia să supere pe nimeni, 
aşa că i-a păstrat pe toţi în slujbe, zicîndu-le că va fi un vaj- 
nic apărător al rinduielilor din ţară, al liniștii şi al înţelegii 
cu vecinii din afara fruntariilor. 

„Aşa și-a început Gaşpar-vodă Grazziani domnia în Moldova. 


RĂSPLATA UNEI RĂZBUNĂRI 


__ DUPĂ ÎMPĂRȚIREA DREGĂTORIILOR ÎN DIVAN, mă- 

ria-sa pofti să afle starea ţării de la vel-vistiernicul Coci Lupu, 
care încă nu-și spunea Vasile Lupu și nici ginduri de domnie 
nu i se vînturau prin minte. 
' ` — Milostive stăpîn, nu avem a ne lăuda. Pot a spune că 
sîntem săraci în țară bogată, căci vistieria noastră e goală. Ţă- 
ranii sînt prinși de duhul răzmeriţei, din Orhei piînă-n Cirligă- 
tură, ba si mai departe, după cite am aflat mai pe urmă. Asta-i! 
isprăvi el ridicînd din umeri a neputinţă. 

La acest sfat de taină nu mai era de faţă decît vel-vornicul 
Coste Bucioc, pe care îl chemasc vistiernicul, spreea-i întări 
spusele în legătură cu răzmerița. Chiar de aceea şi voievodul, 
crezind că n-a priceput, ridică sprincenele a mirare către 
amîndoi. 

— Auzit-am bine ?! întrebă el. N-aţi fost volnici a potoli 
zurbaua, ori ţăranii erau asupriţi din calc-afară ? 

Tocmai atunci se ivi și vel-armasul Nicoriţă, anume chemat 
de vel-vornic, întrucît prin părţile unde îşi avea moşiile răz- 
merița era în toi. Auzind pentru ce fusese adus, boierul îşi 
descărcă pe dată necazul : 

— Sint de soi rău, măria-ta, de unde asuprire? Dacă cu 
nu, i-am mai ajutat la necaz, și cum m-au răsplătit? Mi-au 
ucis tot ce aveam mai drag pe lume. 

Din pricina nodului ce i s-a pus în git, vel-armașul n-a 
mai putut vorbi. 

— Preainălţate doamne, se băgă atunci boierul Coci Lupu. 
Încă de la mazilirea Tomşei, țara asta a Moldovei suferă şi 
rabdă mișeliile ţăranilor orheieni. S-au ridicat cu oaste îm- 
potriva domniei şi mare belea şi necaz, dar mai cu seamă pa- 
gubă au pricinuit. 

— Mie mi-au pirjolit întreg conacul, izbucni vel-armaşul 
Nicoriţă. Praful s-a ales de toată agoniseala vieții mele, și 
asta n-a fost îndeajuns: mi-au batjocorit și necinstit fata și 
nevasta, după care le-au sfirsit în chinuri. La fel au făcut şi 
cu megieșul meu Melinte și fecioru-său Toma. 

— Ce spui domnia-ta, boierule, îi tilhărie cumplită, pentru 
care netrebnicii fi-vor mustraţi cu topuzul domniei mele, căci 
eu poftesc a fi liniște în țară. Nu sufăr ca lotrii de drumul 
mare ori de codru să-și facă mendrele nesupărați de nimeni. 

— Așa ar trebui, mărite doamne, dar cine s-o fi făcut? 
întrebă ca pentru sine Bucioc. 

— Voi, şi se-nţelege că mai presus de toate domnul ţării 
are această îndatorire. Dacă nu s-a făcut, se va fade de azi 
înainte. 

Se ridică în picioare și începu a păși furios prin odaie, 
după care bătu din palme să-și cheme aprodul de la uşă. 

— Să poftească pe dată vel-spătarul Ciolpan ! 


Cum boierii nu se zoriseră să plece. acasă, încă mai ră- 
măseseră tăifăsuind pe la colţuri, cum era obiceiul. Auzind că 
era chemat și vel-spătarul, după Nicoriţă, se cam îinspăimîn- 
tară şi pe furiș începură a da bir cu fugiţii. 

— Poruncesc, boieri dumneavoastră, zise Gaşpar-vodă de 
cum i se înfățişă cel chemat, ca toţi seimenii, hinsarii, ori da- 
rabanii să se gătească de bătaie. Voi adăugi oastei lor și pe le- 
fegiii archebuzieri și muschetari, dar nu și beșhiii, căci ei nu 
trebuie amestecați în casa noastră. Domnia-ta vel- -spătare te 
vei îngriji ca toți aceştia să fie strinși la Vaslui, în cea dintii 
săptămînă după duminica Tomii, şi să-mi daţi de știre că sin- 
teţi gata. Să se isprăvească o dată pentru totdeauna cu zurbaua ! 

— Să trăieşti, măria-ta ! se plecară boierii. 

— Cu mare înțelepciune ai gîndit preamilostive, zise mie- 
ros boierul Nicoriţă. Sămînţa esta răzăşească ar trebui stîrpită 
fără milă. 

— Nu toți, boierule, răspunse Vodă mai liniştit. Dacă ţi 
s-ar face pe voie, mai că aş rămîne fără supuşi. Drept aceea 
poruncesc, şi băgați bine de seamă, boieri dumneavoastră, ca 
numai capii răzvrătiților să fie mustrați cu aspră pedeapsă și 
pieire, iar ceilalți să fie îndrumați spre muncă și supunere. 

— Aşa să fie! murmurară divaniţii boieri. 

Cum domnitorul părea să nu fi isprăvit cele ce avea de 
spus, vel-vistiernicul rămăsese cu inima la gură, căci firesc ar 
fi fost să-l întrebe mai departe despre cauza goliciunii hazna- 
lei domneşti. Răsuflă însă cu ușurare cînd îl auzi : | 

— Sint un mare iubitor al păcii și bunei înţelegeri şi de 
aceea chem înapoi pe toţi fugarii şi nedreptăţiţii, iar vel-logo- 
fătul Gheanghea are să scoată carte domnească către toţi 
aceştia, cum să se vor bucura de iertare și ocrotire. Domnia-ta, 
vel-vornice Bucioc, te ştiu că eşti bun prieten cu voievodul 
Podoliei și te poftesc a-i scrie carte de prietenie de la dom- 
nia mea. 

— Pot a trimite şi lui pan Koniecpolski? se cam fuduli 
cu întrebarea dumnealui Bucioc. i 

— Sorie şi craiului însuşi, dacă aşa ţi-i voia, numai să se 
curme cearta şi zavistia cu vecinii noștri creştini. Domnia ta 
vel-vistiernice Lupu da-vei știre craiului Bethlen cum că 
ne-am înscăunat în Moldova şi că-i poftim sănătate. Ca bun 
vecin ce se află, cuvine-se a ne îndatora cu vreo 30—40 de 
mii de galbeni, că tare mai sîntem strîmtoraţi. Și așa să-i scrii 
şi nu altcum, căci se cade aceasta, ţările noastre fiind de o 
limbă şi-o credinţă și aşezate de Dumnezeu una lîngă alta. 
Cind ne vom mai împlini, îi vom da îndărăt cu pşisosinţă. 

— Aşa voi face ! se înclină vistiernicul. 

Se despărţiră cu voie bună, dar numai la două zile se în- 
tilniră din nou cu întreg divanul, mai puţin vel-spătarul care 
plecase cu porunca domnească la Vaslui. Se auzise însă că 
noul domn scriscse vecinilor creștini, dar turcilor și tătarilor 
nu, și asta îi cam îngrijoră. Drept pentru care dumnealui Ne- 
culai Catargiul se ridică smerit şi întrebă : 

— Mă rog de iertăciune, prealuminate doamne, dar au- 
zit-am că ai poruncit scrisuri de prietenie către lehi şi arde- 
leni, au de turci şi tătari uitat-ai, preamilostive? Că mare- 
puterea lor și nu-i bine să-i zgîndărim, că... 

. — De acolo vin eu, boierule! i-o reteză scurt voievodul. 
Ce-a fost de rînduit acolo s-a făcut prin domnia-mea. lar dacă 
vei fi vrut a spune de Iskender-pașa, fii fără teamă, căci am 
înțelegere cu el prin viu grai. 

Răspunsul domnitorului stirni unele priviri furișe printre 
boieri, unii bucurîndu-se, căci de mult aşteptau a se împotrivi 
osmaliilor, alţii însă gîndindu-se cum vor face să ajungă pîra la 
Înalta Poartă, şi din păcate aceştia din urmă erau cei mai mulţi. 

Le spuse apoi cele hotărite în privința răzmeriței şi cu toţii 
se bucurară de astă-dată, căci nu era unul dintre ei care să nu 
fi avut vreo plîngere impotriva ţăranilor. 

— să trăieşti, măria-ta ! Să-ţi ajute Dumnezeu ! şi multe 
alte urări se auziră de pretutindeni. 

În vremea asta Marcu, aflat într-un ungher mai la dos, ne- 
fiind divanit, se întristă la gindul că voievodul o va apuca pe 
urma celorlalți, făcîndu-se frate cu boierii. Şi nu s-a răbdat să 
nu i-o spună într-o clipită de răgaz, de cum se află în preajma 
lui Vodă. 

i — Cită vreme am trebuinţă de liniște în ţară spre a putea 
chivernisi, nu am milă de nimeni. Ştiu că nu toți ţăranii sînt 
vinovați, și pentru aceea am poruncit să fie osîndiți numai capii. 

— Dar, măria-ta .. . încercă bănăţeanul. 

— Bine ! Treacă de la mine ! Dacă şi ei se vor da prinși și 
vor veni la iertarea domniei mele, îi dăruiesc cu viaţă. Nu vor 
scăpa de ispaşă însă cei care au vărsat sînge, boieresc au ba! 
Am zis ! 

` — Dacă m-aş duce eu pe meleagurile acelea ... 

— Ba nu, Marcule ! De tine am trebuință ca pircălab vre- 
melnicesc la cetatea Neamtului, în vreme ce la Hotin am să-l 
trimit pe Annibale. Sînt cele mai tari cetăţi ale țării și am tre- 
buința unei rînduieli de fier între zidurile lor, ca să ne putem 
adăposti acolo la vreme de primejdie. Au cam fost lăsate în 
paragină. 

Apoi, văzînd că Marcu tot mîhnit se arăta, îi zimbi : 

— Ca să ai cugetul împăcat, iacă, îţi făgăduiesc să-i mai 
păsuiesc pe răzvrătiți, dindu-le răgaz de o lună pentru supunere 
şi ascultare, dar cine a vărsat sînge, cu sînge să plătească! 

Marcu plecă să-și împlinească slujba, însă nu pe deplin 
mulțumit, căci se învățase cu vodă-Tomșa, care era mai plecat 
la păsurile țăranilor. 

Tot atunci plecă şi vel-arrnașul” Nicoară cu un pole de 'dara- 

báni şi, fără să mai aştepte pe măria-sa, pătrunse de capul lui 
in ținutul Orhcilor. Si doamne !... cumplită i-a mai fost răzbu- 
năreui. Nu ajungeau cr engile copacilor pentru a ridica în ștreang 
puzderie de lume ; pînă și pruncii cu mamele lor, ori moșnegii 
căi” cărunţi se legănau în bătaia vîntului prin frumoşii codri. De 
unde să ştie nenorociţii de răzeși că Vodă poruncise numai prin- 
dercu căpeteniilor, spre a fi judecate ? 
*” Răbufniseră de multişor mugurii pădurii şi puzdeiie flori- 
Joi de primăvară pusese stăpînire pe întreaga fire. Băjenarii din 
Pojorita iernaseră iarăşi în pădure, dar de cum se încălzise vre- 
mea se şi apucură de lucru, ca să ridice iarăși din temelil satul 
în care se pomeniseră din moşi-strămoși. Toderiţă muncea cu 
sirg lu casa lui bătrînească, fiindcă Protiriţa hotărise a nu se mai 
dospăiţi de săteni și astfel nici nu mai era trebuință de curte 
boiereăscă. Unii ar fi vrut să-şi ridice satul în inima codrului, 
spre a li mai la fereală, dar s-au împotrivit bătrînii, de teamă 
să nu se abată asupra lor blestemul străbunilor, dacă şi-ar fi 
părăsit ocina din veac. 

"Profirița nu mai putea munci cu ei alături, fiindcă îi cam 
crescuse pintecul, iar Toderiţă n-o lăsa să mişte nici măcar un 
ac. Ca să-i mai treacă vremea, începuse a se îngriji de mormin- 
tele celor din pădure, înmulţite după iureșul comisului Melinte. 
Crucea albă din creangă de mesteacăn străjuia mereu la căpăti- 
iul mamei sale, dar parcă îi era mai aproape de inimă țărîna 
de-o acoperea pe Măriuca. Zile la rîndul punea tot felul de flori- 
cele, încit poienița semăna mai curînd a grădină decit a tinti- 
rim. Cînd și cînd simţea zviîrcolirile pruncului și atunci se așeza 
binişor pe covorul de iarbă moale, ca să-și mai: tragă suflarea. 
Îi vorbea cu multă gingășie mogildeţei ce urma să vadă lumina 
zilei cit de curind : 

` — Stai cuminte, dragul mămucăi ! 

Nici nu-i trecea prin minte că n-ar fi un flăcăiaș, pe care 
aştepta să-l stringă la piept chiar în luna ce avea să vină. De 
ăceca şi taică-său, Toderiţă, se silea. din răsputeri ca feciorul 
să-i “cină pe lume în casa părinteasca, după datină. 

“După nenorocirea şi pustiirile de'la începutul iernii trecute, 
nici o veste nu mai răzbise! pînă la ei şi se părea că nimeni n-avea 
de gind'să cerceteze cauza pîrjolirii conacului. De va fi avut 
&bimisul ceva neamuri, se: vede treabă că- încă nu aflaseră: de 
veste, cîtă vreme i-au lăsat în pace pe făptași. De astă-dată 

ogoarele megicşilor rămăseseră paragină, fiindcă pojoritenii își 
văzură numai de ale lor şi nicicind pămînturile boierului 
Nicoară nu fuseseră lucrate cu atîta sirg ca în astă primăvară. 
Dăduseră și peste citeva gropniţe de grîu  dosite, ce scăpaseră 
ca prin minune din piîrjol, şi cu ce mai apucaseră de la ccmis 
au tîrît-o pînă în primăvară. Oameni cumpătați și cu grijă faţă 
de pămint, puseseră mai întîi la o parte sămînța, rupînd chiar 
şi de la gura copiilor, că doar nu erau să lase ogorul fără roadă. 
Astfel nădăjduiau ca pe toamnă să dobindească îndoit ori chiar 
întreit mai multe bucate și în cel mult doi ani belșugul avea 
să-i îndestuleze, dacă ar fi fost lăsaţi în pace. 

Pe la Blagoveştenie se auzise şi la ei cum că s-ar fi schim- 
bat domnia, şi s-au bucurat, cum era obiceiul, nădăjduind ca 
noul stăpîn să fie mai cu inimă către cei obidiţi. Unii ziceau că 
s-ar fi întors însuși măria-sa Tomşa-vodă, domnul săracilor, ba 
alții se jurau că nu putea fi altul decît măria-sa lon-vodă, căci 
aşa ar fi fost scris în cine ştie care schit uitat de lume. Si cîte 
și mai cîte! Pînă cînd, abia pe la Florii, s-a auzit că domnul 
țării era unul Gaşpar-vodă, un venetic, ba pe deasupra şi papis- 
taş care minca într-ascuns carne în zi de post și care nici limba 
țării n-o prea vorbeşte. 

— Doamne fereşte ! făcea cîte unul mai înfricoșat. 

— Antihristu” ! şopteau babele pe la colțuri. 

— Dacă nu ştie vorbi omeneşte, se întrebau unii, cum are 
să se înţeleagă cu noi ? 

— Are să rămînă acolo unde îi şi noi avem să ne vedem de 
munculița noastră, răspundeau cei mai încrezători. 

Dar chiar piînă-n duminica Tomii se zvoni cum că noul 
domn poruncise stirpirea tuturor răzeșilor răzvrătiți, trecîndu-i 
prin foc și sabie. l 

— Să poftească ! făcu dirz Toderiţă. 

— Cum o veni, aşa o pleca! adăugă şi Paraschiv. Noi sîn- 
tem răzăși şi ne înțelegem bine cu beieroaica noastră, că nu 
ne-am ridicat împotriva ei. 

Unii chiar pufniră în rîs auzindu-l, căci sărmana Profirița 
numai a boieroaică nu mai arăta. Cei mai mulți însă o ţineau că 
nimeni n-avea s-o smintească pe fată din moștenirea părin- 
tească. Ce dacă se măritase cu un răzăș ? ! 

Trecuse de multişor duminica Tomii cînd într-o bună zi se 
pomeniră cu un flăcăiaş dintr-un sat tocmai din cealaltă parte 
a codrului, dinspre Prut : 

— Oameni buni! strigă el gifiind. Boieru Nicor iță-armașu 
ne-a pălit satul nelăsînd niei piatră pe piatră din el. Eu abia am 
scăpat cu fuga, dar puţini sînt ca mine şi nu mai pot. Aju- 
taţi-mă ! 

— Ce vorbeşti, bre, în dodii ? îl repezi Ţugui. Cum are să 
fie boieru Nicoriţă, cîtă vreme acela-i mort ? 

— Aşa-i ! Aşa-i ! răspunseră şi alții răsuflînd ușuraţi. 

— Dar cine a spus c-a murit ? întrebă deodată Toader, pu- 
nîndu-i pe toţi în încurcătură. 

Tăcere adincă se așternu pr intre săteni, căci fiecare gindise 
moartea hapsinului boier, dar nimeni nu le zisese că s-ar fi pră- 
pădit cu adevărat. Se luaseră ca oile, unul după altul, crezînd în 
scornelile babelor din sat. 

— Chiar și așa, măi Toderiţă, se auzi vocea lui Țugui, tu 
îi eşti ginere și s-ar cădea să vă înțelegeţi, că doar copilul tău îi 
nepotul boierului. Cînd i-o orăcăi în braţe, nu se poate să nu i se 
înmoaie inima bătrînului. 

Nimeni însă n-a zis nimic, neștiind dacă Țugui o luase în 
şagă ori vorbise într-adins. Apoi s-a mai scurs o vreme de li- 
niște, cu toate că fugari îngroziţi de cumplitele fapte ale boie- 
rului Nicoriţă îi îngrozeau pe bieţii oameni. Se zicea că era tur- * 
bat în răzbunare, străpungînăd orice ființă omenească i-ar fi ieşit 
în cale, fără a mai ţine seamă de era prunc la ţița mă-sii ori 
moşneag nevolnic girbovit de ani. Nu încăpea nici o îndurare, 
iar Vodă cel venetic îi venea pe urmă, chipurile, să facă drep- 
tate, şi ce scăpa de spada armașului înfrunta gîdele voievodului. 

— Prăpădu' lumii, fraţilor ! 

— Ziua de Apoi! 

— Vodă-i antihristu” ! 

Cam astfel de vorbe se auzeau pretutindeni, mài cu seamă 
în gura femeilor, dar nici bărbaţii nu erau mai puţin temători. 
Totuşi, de rușinea Profiriței, nimeni nu spunea vorbe rele despre 
fiorosul armaș. 

— A sosit vremea să ne tragem şi noi în codru, la adăpost ! 
hotărî Toderiţă, ca unul ce era fruntaşul satului. 

— Da’ Profirița ce zice ? întrebară unii, care mai nădăjdu- 
iau o înţelegere cu tatăl ei. 

— Ea îi pe la sălașe astăzi și oricum nu avem să-i pomenim 
de urgiile pe care le face taică-său, ca să nu păţească ceva prun- 
cul, răspunse Toader îngrijorat. 

* Fata însă nu era întru totul rieștiutoare. Cite ceva mai au- 
zise şi ea, pe ici, pe colo, şi tare se'mai bucurase' âuziha că 
taică-său era în viaţă. Ea şi-l amintea a fi un'om tère bun și nu 
putea da crezare grozăviilor ce se auzeau pe seama lui. '"": 

„De-o îi tătuța, vorbesc eu cu dumnealui şi-l imbun. Tre- 
buie să fie tare minios de moartea rhămucăi, dar vărsare de sînge 
el nu poate să facă.“ Așa vorbise ea într-o zi către bărbatu-său 
şi acesta nu-i zisese altcum. Numai că'sărmanii ce scăpaseră mai 
speriaţi ca de tătari nu gindeau asemenea ei, şi de aici hotărirea 
sătenilor de a fugi în pădure, pînă s-ar mai fi potolit urgia. 

Au retezat din nou copaci, ca să se apere după obicei, şi 
întreaga suflare omenească nu mai umbla fără cel puțin o mă- 
ciucă în mînă. Ciţiva copilandri, mai răsăriţi, fură minaţi să se 
caţere în virful copacilor celor înalți spre a vesti la: vreme. pri- 
mejdia, care putea să se ivească de la o zi la alta. 

— Te pomenești că-ţi vine socrul în cumetrie, bre Toderită, 
rise Matei Ababii, un flăcău tomnatec, ceva mai vîrstnic decăt el. 

. — Tu şuguieşti, măi omule, dar să vedem cine o juca și mai 

cu seamă cine o cînta la petrecerea asta ! oftă Toader cuprins 
de presimţiri rele. 
„ „Era tare îngrijorat şi-l bătea gîndul să-şi ducă nevasta cît 
mai adînc în inima codrului, dincolo de Iazul Ielelor. Alteori se 
socotea dacă n-ar fi fost mai bine să se fi împrăștiat care încotro 
ar fi putut, căci năvălitorul de astă-dată nu era tătar să se teamă 
de pădure, ci avea s-o răscolească pe îndelete și, dacă i-ar fi 
prins laolaltă, lesne i-ar fi căsăpit. “Oricum, cel puțin două femei 
aveau s-o însoțească pe Profirița, care trebuia să nască azi- 
miine. Găsise două babe mai iscusite, şi în aceeași zi i- -a şi spus 
neveste-sii ce avea de gînd. 

— lacă, aşa oi face, răspunse ea supusă. Numai că te-oi 
rugă, bădiţă, să mă laşi mai întiîi:să trec pe la mormîntul Măriu- 
căi, fiindcă am visat-o azi-noapte şi tare mă mai chema la ea. 

— Bine! încuviință el, încingindu-și spada. Mă duc după 
babe și trecem cu a să te luăm, numai vezi cum calci, să nu 
cumva să luneci. 

— N-avea grijă, bădiţă, că doar sîntem doi şi m-o sprijini 
flăcăul ista ! arătă ea cu privirea înspre pintec. ` 

El nu se putu ţine să:n-o mai îmbrăţişeze o dată şi plecă 
zorit după cele două femei. li trebui însă mai multă vreme 'pînă 
să le găsească, iar în răstimp Profiriţa 'a şi ajuns îri poeniță. 

Am, veniţ, soră dragă, zise ea blind, după ce se așezase 
mai inii lingă mormîntul jupinesei . Ilisafta, care-i era mai în 
cale. - . 

Ostenise şi parcă începuse a simţi niște cuțite prin mărun= 
taie, aşa că se uită în urmă să vadă dacă nu vine cineva. Dar 
ce-i, auziră îndată urechile nu putea să-i fie pe plac, fiindcă răc- 
nete. de moarte străbătură văzduhul şi-l văzu pe. Toderiță cu 
spada în mînă, înroșită de singe, repezindu-se lingă ea.. . 

„.— Aici eşti ? făcu el cuprinzind-o cu brațul pe după umeri, 
ca şi cum ar fi căutat s-o ocrotească de primejdie. 

— Tătuţa ? ! îngăimă ea, uitind propria-i durere. 

— Îni! El şi darabanii. 

Dar nu-și. isprăvi bine vorba că se ivi dintre frunzișuri í în- 
suşi vel- armașul însoțit de doi oşteni călare, mînjiţi de sînge 
tustrei, din creștet pină-n tălpi. Ochii i se roteau ca la turbati 
şi cum dădu de tinăra pereche răcni fioros : 

— Pe ei mă! i 

Se repezi asupra lui Toader, însă acesta îi ținu piept cu 
spada. Profirița, albă de spaimă, simți că o apucă durerile facerii 
şi scoase un țipăt de durere, îndirjind și mai mult boierul. 

< — Te pui cu mine, dulău neobrăzat ? Ține ! 

Boierul se năpusti cu buzduganul, dar: Toader se feri cu 
iscusinţă, nu fără a izbuti să reteze mai înainte grumazul armă- 
sarului. Nechezind de moarte, animalul se prăvăli cu călăreț cu 
tot şi lesne i-ar fi venit răzășului să mîntuie lumea de ĵivina 
ce-l -privea cu ochi încrincenaţi. Nu mai era în toate minţile! 
Auzi însă din nou vaietul Profiriței şi își aminti că cel din faţa 
lui. era chiar tatăl ei, încît rămase neputincios. 

— Săriţi, mă, pe cîinele ăsta! porunci boierul oștenilor 
ce-l însoțeau și care nu mai ştiau ce să facă, văzînd împotrivi- 
rea ţăranului. 

—- Tătuţăăă ! se auzi vocea slăbită a fetei. 

A fost îndeajuns ca Toderiţă să întoarcă numai o clipită 
capul către ea, ca un daraban îndată să-l pocnească pe la spate, 
crăpindu-i țeasta și împrăştiindu-i creierii. 

— Tătuţăăă ! Ce-ai făcut, tătuță ?! izbucni Profirița, vă- 
zînd grozăvia petrecută sub ochii ei. 

Vel-armașul însă suduia nevoie-mare și cu greutate își trase 
piciorul prins sub cal. Crezu că femeia îşi chema bărbatul ucis 
şi, cum împotrivirea mortului îl scosese din minţi, îşi îndreptă 
răzbunarea asupra văduvei. 

— Ia te uită cum mai urlă cățeaua ! rînji el, îndreptindu-se 
şchiopătînd către ea. Ba încă mai stă să fete şi alţi pui de cîini, 
nemernica ! Auziţi cum își alintă dulăul ucis : „tătuţă“ ! Ei, las’ 
că te satur eu ! 

Darabanii se uitară nedumeriţi la boier, căci așa ceva nu 
mai pomeniseră în cursul mîrşavei lor lupte prin păduri. Femeia 
era sleită de puteri şi abia îngăima printre lacrimi: „Tătuţă, 
ce-ai făcut ? !%, scoțindu-l şi mai mult din sărite pe vel-armaș. 
Un licăr de cruzime îi luci acestuia în ochi și porunci unui 
oștean : 

— lan întoarce-o, bre, cu faţa-n sus! Să văd și eu ce are 
în burtă : băiet ori fată... 

Profiriţa nu se putu împotrivi şi văzu îngrozită cum tatăl 
ei îi spintecă burta, nemaisimţind nici măcar durere. Un val de 
singe amestecat cu apă se revărsă asupra mormiîntului de sub ea, 
care era al mamei sale. 

Răcorit oarecum şi mulţumit de răzbunare, bunicul îşi pă- 
răsi și nepotul scos cu de-a sila din pîntecele fiicei sale! 

— Mai departe, flăcăi ! Unu să nu scape ! răcni el, încăle- 
cind calul unuia dintre oşteni. Paștele şi hristoșii cui i-o adus 
pe lume, de mocofani ! Chisăliţă să-i facem ! 

Singerosul dezmăţ a mai urmat vreo două zile, pînă cînd se 
ostoi setea de sînge a boierului. Se zvonise că avea să vină prin 
partea locului însuşi Vodă, care cică n-ar fi fost deloc prea în- 
cîntat de cele petrecute. Se zicea că măria-sa ar fi vrut să dea 
numai cîteva pilde, dar nu să stirpească toată răzășimea. 

Singurul care a scăpat cu zile din cumplitul măcel al pojo- 
rîtenilor a fost Matei, dar care abia de mai putea fi cunoscut 
din pricina umflăturilor și a vinătăilor care-i schimbaseră înfă- 
țișarea. Pe acesta vru boierul Nicoriţă să i-l arate lui Vodă ca pe 
un țap ispăşitor, spre a nu-l mînia că nu lăsase nici o „căpetenie“, 
după cum fusese porunca. 

Domnitorul se ivi chiar în cea de-a patra zi de la potolirea 
iureșului şi se îngrozise venind pe urmele cumplitului boier. 
Avea de gînd să-l mustre şi să curme nebunia răzbunării, dar 
vel-armașul îngenunche smerit la picioarele lui și-i arătă locul 
unde fusese odinioară conacul său. 

— lacă, slăvite doamne, ce s-a ales de agoniseala mea şi a 
părinților mei. Am rămas singur pe lume și... să spună şi tică- 
losul acesta ce-au făcut cu nevasta și copila mea ! 

Sărmanul Matei nici nu vedea din pricina umflăturilor, dar 
fu înghiontit să vorbească. Bănuia că se află în faţa domnitoru- 
lui, dar nu-şi punea nădejdea în el. 

— Spune cum a fost ! mai auzi el și simţi o împunsătură în 
coaste. ” 

— Cum să fie ? răspunse flăcăul abia mai suflind. Jupi- 
neasa a ucis un flăcău de la noi din sat și am îngropat-o în 
pădure ... jupiniţa trăieşte... şi va să aibă copil... că doar 
nimeni nu i-a vrut răul... i 

Vel-armașul păru să nu fi înțeles. Socotind minciună spu- 
sele flăcăului, îi trase zdreanța de cămașă de pe el și se răsti : 

— Unde trăiește, nemernicule ? De ce spui minciuni măriei- 
sale? ! Cum n-a pățit nimic, de vreme ce are să aibă un copil? 
Vorbește, că-ți crăp capul... 

Dar la un semn al lui Vodă, doi oşteni îl traseră pe furiosul 
boier, și Matei izbuti cu greu să îngăime povestea lui Toader şi 
a Proliriţei, fără însă a le cunoaşte sfirşitul. 

Abia atunci îi străfulgeră prin minte armașului strigătul 
deznădăjduit al femeii și cuvîntul „tătuţă“... 

` — Nu-i cu putinţă, stăpîne, bolborosi el cu glas topite 
Minte ! Aceea era o țărancă... 

Cu toată cruzimea vremurilor, chiar și Gașpar-vodă se 
simţi înfiorat de grozăvia acelei întîmplări : fără să-și dea seama, 
tatăl își ucisese fiica şi nepotul. Nu mai încăpea nici o îndoială 
că era o pedeapsă dumnezeiască, pentru faptele boierului. 

— Unde-i locul cu pricina? întrebă Vodă. Să mergem 
acolo ! 

Cu toții erau bărbați căliți în lupte și văzuseră mult sînge 
la viaţa lor, dar ce le fu dat să vadă întrecu orice îpchipuire. Cu 
capul sprijinit de piciorul crucii zăcea Profirița, care murise 
strîngînd în brațe boţul acela de carne strivită ce trebuia să fie 
dragul ei fecioraş. 

Un urlet nepămiîntesc ieşi din pieptul boierului Nicoriţă, 
care începu a-și smulge şuviţe întregi din pletele-i cărunte : 

— Blesteeem !... Blestemat să fiu în vecii vecilor, oameni 
buni... focu și catranul iadului are să-mi fie hodina veșnică. 
Cum de mă mai rabzi, Doamne, Dumnezeule, și nu mă trăsnești 
în moalele capului ista năting ? ! 

Se rostogoli la pămînt căinîndu-se și blestecîndu-se de făcea 
spume la gură ca un lup turbat, în vreme ce privitorii rămaseră 
descumpăniți. 

- Gaspar-vedă porunci să fie adunate toate leșurile în poiană 
şi i ie opate lingă celelalte cu slujbă creştinească, "după datină. 
Deşi fusese hotărît să-l mustre.pe boier. pentru fărădelegile, sale, 
cutremurat de cele văzute, se mulțumi cu pedeapsa celui de sus. 
Nici chiar pe nefericitul Matei Ababii nu l-a mai descăpăţinat, 
după cum voise mai întîi, ci l-a lăsat să meargă unde i-ar fi 
yoia, iertîndu-i şi pe ceilalţi răzvrătiți ce-și aşteptau moartea în 
obezi. 

Întorcindu-se cu toţii la Iași, îl luară şi pe vel-armaș,. care 
se cam smintise de durere și nu mai știa ce face. Mormăia în- 
truna cite ceva neînțeles, iar lacrimile i se scurgeau într-un.şu- 
voi necontenit. 

Totuşi, măria-sa chemă a doua zi pe diacul Borleanu, vestit 
prin frumusețea slovei, şi-i porunci hrisovul de mai jos >. 


„In numele tatălui și al fiului și al sfintului duh, troiță de 

o ființă si nedespărțită, amin. Iată eu, robul stăpinului meu, 
domnul Dumnezeu și mintuitorul nostru lisus Hristos și inchi 
nător al troiței, Io, Gașpar voievod, din mila lui Dumnezeu 
domn al Moldovei. Iată am binevoit domnia mea, cu bună- 
voință și inimă curată şi luminată dreptate, din tot sufletul 
nostru şi cu ajutorul lui Dumnezeu și am dat și întărit spre 
veşnică folosință, dumnealui vel-armaşului Coste Nicoriță, 
slugă de credință a domniei mele, satele din ținutul Orheilor, 
ce se ţineau de slobozenia răzășească, iară satul Pojorîta` va 
fi dărîmat din temelii şi trecut cu brazdă pe deasupra bleste- 
matei așezări, lăcuitorii lui să se facă vecini, ei şi urmașii ur- 
mașilor lor, boierului nostru. Iară cine se va ispiti să strice 
dania și miluirea noastră, unul ca acela să fie blestemat de 
domnul Dumnezeu, făcătorul cerului și al pămîntului și de 
patru evangheliști si de doisprezece apostoli de frunte și de trei 
sute optsprezece sfinți părinţi de la Nikeia și care au strălucit la 
sfîntul sobor şi să aibă parte cu Iuda și cu de trei ori bleste- 
matul Arie și cu alți necredinciosi jidovi ce au strigat asupra 
lui Hristos, sîngele lui asupra lor şi asupra copiilor lor și este 
şi va fi în veci, amin! 

Scris la Iaşi în 7127 văleat în luna lui flo- 

rar, 24 dni. 

Însuşi domnul a poruncit. 

Io, Gaspar voievod. 

Borleanul a scris.“ 

Pecetea cu ceară roşie și cu sigiliul domnesc fu pusă 
asupra .pergamentului, care, făcut apoi sul, fu înmînat de către 
domn. hoierului Nicoriţă. 

.— Și din ceasul ăsta te fac și vel- -vornic a] Țării de Jos, 
rămînîndu-mi şi pe mai departe cu credință, că bun îi Dum- 
nezcu şi milostiv este şi s-o îndura de păcatele domnici-tale, 
îi zise. Vodă. 

— Păcatul meu n-are iertare peste veac, belborosi neno- 
rocitul, abia sărutind mîna ce-i întindea hrisovul. 

În preajma domnitorului se afla şi proaspătul căpitan 
Mihai, care îi povesti- mai pe urmă lui Marcu cele petrecute. 

— Ce n-am priceput eu, se mira tînărul oștean, cum de-a 
poruncit măria-sa ca să se vecinească toți 'pojoritenii, cîtă 
vreme n-a mai scăpat cu viaţă decit unul și acela slobod a 
merge unde va voi ? Pentru faptele lui de mai înainte, așa a 
socotit domnul nostru să-l răsplătească ? 

— Tocmai pentru aceea i-a dat robi care nu mai sînt și 
a hotărît să se tragă brazdă peste un sat care nu mai este, căci, 
după cîte am auzit eu, boierul nu mai are trebuință de nimic. 
Răsplata și-a căpătat-o acolo, în pădure ! 


VOINȚA DOMNITORULUI 


INCERCĂRILE PRINCIPELUI BETHLEN de ga se opune 
ocupării ţării sale de către habsburgi își găsiră ecou în sînul 
unei diete care, cu încuviințarea Porții, îl făcu rege peste Un- 
garia. De fapt, țara ungurească nu mai era de mult, căci o bună 
parte a ei se afla sub turci și cealaltă sub austrieci. Trebuia 
însă domolită pofta împăratului Mathias de a dobîndi coroana 
Sfintului Ștefan, şi Bethlen nădăjduia în sprijinul sultanului 
Osman. Acesta însă avea acum pacea săvirșită și pecetluită 
de Grazziani la Praga şi-l bătea gîndul să se înfrunte cu lehii, 
necum să se mai încaiere și cu ceilalți creștini. Totuși, prilejul 
era numai bun, căci Viena, slab apărată și cu oștile-i împără- 
testi bătînd coclaurile Europei într-un război ce părea a nu mai 
avea sfirșit, lesne ar fi putut fi cuprinsă. 

Cam ast6a erau gindurile şi plănuirile noului rege al Un- 
gariei şi prinţ al Transilvaniei, care acum simțea din plin 
lipsa bunului său sfetnic Ugrai Jenö. Contele căzuse prins de 
raitării împărăteşti, într-o bătălie, şi nu mai încăpea nici o în- 
doială că-i veniseră de hac. Făgăduise prinţul mulți bani pen- 
tru răscumpărare, dar aceştia îi răspunseră în batjocură că nu- 
mai la cîntar i-ar mai fi putut vinde vreo cîteva bucăţi din 
trupul contelui. 

În schimb, rămăsese teafără şi tot aşa de frumoasă con- 
tesa Agnes ; fără dibăcia lui Jenö, dar cu mult mai fără inimă, 
chiar dacă ar fi trebuit să curme o viaţă de om. Foarte adevă- 
rat că, de cînd dăduse greş cu afurisitul de Grazziani în două 
rînduri, principele nu se mai rugase de ea, dar acuma tare i-ar 
mai fi fost de folos, aşa că porunci să fie chemată la Bălgrad. 
Plănuia să trimită nişte scrisori lui Iskender-paşa la Cetatea 
Albă, ca să-l aţiţe împotriva nemților, cu toate că ştia de le- 
gătura lui cu baronul Mollart, dacă nu chiar şi prin Grazziani. 
Îi cunoștea înfumurarea și ar fi vrut să-l ispitească cu ocupa- 
rea Vienei, ispravă neizbutită nici chiar marelui sultan 
Süleyman cel Măreţ, sau „Magnificul“, cum i se spunea prin 
părţile Apusului. 

— Dragă prietenă, începu alteţa-sa cu glas mieros, de în- 
dată ce contesa păși în odaie. Să vezi și să nu crezi ! Primit-am 
carte de la bunul nostru vecin Gaspar Grazziani, care ne cere, 
nici mai mult, nici mai puţin, ca la vreo treizeci de mii de gal- 
beni. Firește, cu împrumut ! 

— Neobrăzat a fost dintotdeauna, răspunse Agnes roșind 
la amintirea lui. Nu pricep însă pentru ce îmi spuneţi toate 
acestea mie, majestate, că doar nu veţi fi vrînd să-i dau eu 
banii ? ! 

— Nu te teme! Nici chiar el nu se va fi gîndit că-i va 
dobîndi vreodată, dar mă-ntreb ce urmăreşte ?... Să fim prie- 
teni ?... noi?! N-am cu cine să mă sfătuiesc, și pentru aceea 
te-am poftit. 

— Pe mine ?... o femeie... sire? 

— De cînd s-a prăpădit bunul nostru Jenö, numai tu ai 
mai rămas cea care cunoşti taina mea și a lui Grazziani, așa 
că rogu-te... 

— Să-mi fie cu iertare, majestate, dar eu la Grazziani nu 
mă mai duc, chiar dacă vă veţi mînia pe mine! 

Bethlen surise binevoitor : 

— Nu la el! Fii fără grijă! Ceva mai departe, pînă la 
Cetatea Albă, la Iskender-paşa. i 

— Din nou un turc ? 

— Ce să facem, dacă e nevoie... De altfel, nici n-ar tre- 
bui să te vezi cu el, ci cu un om de-al meu, care locuiește 
acolo, ca să-i duci niște scrisori. 

— N-ar putea să le ducă un olăcar oarecare ? 

— Tocmai de asta mă feresc. Nu trebuie să ajungă la alt- 
cineva şi n-aş vrea să se afle cui i le trimit, aşa că cel ce le va 
duce trebuie să fie mai presus de orice bănuială. Ca femeie, 
mai puţini s-ar lua după tine şi nu mă-ndoiesc că ai ști să te 
scapi de ei. 

— Mă lăudaţi, majestate, și nu o merit. Aș vrea să pot 
indrepta greșelile mele din trecut, făcute cu Grazziani, dar de 
astă dată parcă nu m-aş mai încumeta. 

— la-o şi pe lulia! 

— Nu se mai poate. De cînd a văzut moartea cu ochii, 
mai s-o taie bănăţeanul acela ticălos, n-o mai ţine decît într-un 
post şi rugăciune. Cred că va sfîrşi la călugărie. 

— Păcat ! Era o femeie frumoasă. , 

— Era, majestate ! : 

Bethlen se ridică din jilţul său, dar îi făcu semn contesei 
să rămînă pe loc, şi trecînd în spatele ei îi puse amindouă miîi- 
nile pe umeri. 

— Dragă Agnes, ştiu cît de greu îţi vine, dar trebuie s-o 
faci. Pentru mine... pentru ţara asta, la care ţinem amîndoi! 
— Atunci mă-nchin cu supunere, căci n-am de ales. 

— Nu asa! Trebuie să vrei din tot sufletul să izbindești, 
căci va fi o călătorie cam . .. primejdioasă. A 

— Chiar?! 

— Vei trece prin Moldova ! 

— Pe la Grazziani ?! De ce nu pe Dunăre? Este şi mai 
firesc. 

— Ştiu și eu, dar oricum la întoarcere va trebui să ajungi 
și pe la episcopul de Rădăuţi, cu altă scrisoare, ce ţi se va în- 
mîna de la Cetatea Albă. Neapărat s-o citească popa acela, 
așadar vezi că nu-i altă cale. Mai mult chiar... 

Bethlen sc opri o clipă, neștiind dacă era bine să-i spună 
mai multe, dar pînă la urmă se hotărî : 

— Și prin viu grai, ai să afli ceva ce ţine de mare taină. 
Altfel crezi că aş cuteza să te trimit în gura lupului ? 

Agnes oftă, nu prea încintată. 

— Dacă mă voi întîlni iar cu Grazziani, nu cred „să, mai 
am scăpare. 

— Ba eu socot că da. Am să fac.o scrisoare și către el, pe 
care..s-o înminezi la nevoie. ji făgăduiesc banii ceruti, dacă. te 
lasă în pace. Nu cred să fie atît de prost să se răzbune în .log 
să cîştige aur. Dar.să a-o mai lungesc, am să-ți spun despre 
ce. este vorba. 

. Prinţul se aşeză din nou şi începu a-i i povesti. cum, prin 
solul. Franţei la Poartă, îl ajutase, .să scape de la Ediculă pe 
pan .Korecki, ginerele Elisabetei Movilă. Întors acasă, acesta 
îi dădea de ştire despre tot ce ştia, drept mulţumită pentru bi- 
nelc, [ăcut. Prin el aflase că Grazziani trecuse cu totul de Pas 
tea lehilor. 

— Mă bătea gindul să mă sprijin pe acest domn al Moido- 
vei, ba chiar să-i și trimit banii ceruți,. dar Korecki m-a oprit 
la vreme. Acuma, trecînd pe la episcopul de Rădăuți, care e 
din neamul Movilă și deci ruda lui Korecki, acela îți va da do- 
vada vinovăției lui Grazziani. Nu mă pot bizui decît pe tine. 
Primeşti ? 

— Mă simt tare măgulită, majestate, și, chiar dacă nu 
prea îmi dă inima ghes, mă voi strădui să vă slujesc. Sand por 
runciți să plec ? 

— Draga mea, dacă ai fi bărbat te-aş îmbrăţișa vîrtos, dar 
așa, îngăduie- mi să te sărut pe frunte, dîndu-ți binecuvînta- 
rea mea și a ţării. Făgăduiesc să fie ultima dată cînd te mai 
rog ceva fi 


Astfel, în plină primăvară, moldavă, contesa Rozsnyai 
călătorea într-o butcă trasă de doi telegari, zicînd pretutindeni 
că era genoveză şi o chema Maria d'Anselmo. Trecuse munţii 
prin pasul Oituzului, unde mai dăinuia încă împărăţia cea albă 
a zăpezii, dar de cum pătrunse în valea Siretului întreaga fire 
îşi îmbrăcase haina primăvăratecă a florilor de pomi. Cei doi 
vizitii de pe capră erau de fapt oșteni, buni cunoscători ai lo- 
cului şi ai limbii româneşti, slujbaşi ai domniei craiului 
ardelean. 

Contesa dorea să ajungă cît mai repede și cît mai de-a 
dreptul la Galaţi, iar mai departe cu vreun barcaz pînă la Ceta- 

tea Albă. Cit despre înapoiere, ʻo bătea gindul să se roage de 
Iskender-pașă s-o ajute să' treacă prin' părţile tătăreşti, spre a 
nu mai ajunge în preajma lui Grazziani.: -` 

Din păcate, una îți pui în'minte și alta îți iese în cale! 
Abia urcasvră pe podul umblător pentru a trece Siretul, cind 
fură ajunşi din urmă de` un pile “de: călăreți, şuierind ne- 
voie-mure şi făcînd semne să fie așteptați și ei. Otgonul fusese 
desfăcut de la mal și un vizitiu de-al contesei se oțări la podar 
să meargă mai departe, dar acesta se împotrivi © 

1 Cum să plec? Nu vezi că-i chiar dumnealui VE ORI 

cul Coste Bucioc ? 

; “Genoveza“ îşi linişti oamenii. În fond, putea fi voni de 
o intilnire obișnuită la drumul mare. Ba chiar. bine că s-a în- 
timplat pe 'pod, căci oricum i-ar fi ajuns din urmă: şi; cine 
știe... Pînă una-alta s-a urcat din:n6u în butcă, poate că ast- 
fe! nici nu mai avea să dea ochii cu olahul. 

* Vel-*ornicul era în acea zi numai voie-bună și mai cu seamă 
doritor să afle cine se ascundea în ciudata cartă. Se duse la 
fereastra ei și, mirindu-se de asemenea frumuseţe, își scoase 
pe dată cușma și i se închină curtenitor : 

— Sint vel-vornicul Coste: Bucioc, girigașă jupîniţă. N-ai 
vrea matale să mă îrivrednicești a-mi spune numele ? lacă, eu 
îs: bărbat 'și:nu mă încumet la drum fără strajă, că se pot ivi 
niscaiva tîlhari și... dacă ai pofti 'matale, eu te-âș ocroti. 
sis: — Non capisco ! ! i-o reteză femeia, deşi înțelesese cam tot 
ce-i indrugase mătăhălosul boier. RA ' 

1: .— Breee, a naibii parascovenie ! se înciudă Bucioc. Asta: -i 
străină de tot și nu pricepe o boabă. Care îi cunoşti limba? 
intrebă el cu glas tare. .- 

— Poate surugiii, îi şopti un oștean din preajmă. 

— Că bine zici, se lumină. vel-vornicul. lan: fă-te . încoa 
măi omule, chemă el pe unul. dintre eí. Spune-mi şi mie, cine-i 
jupîniţa ? 

.+— Doamna marchiză d! Anselmo, răspunse scurt acesta. 

«|? — Iraaa ! O fi vreo taliancă ? 

—. Înî! n 

— Aşa deci, făcu el zîmbitor. Am priceput, 'frumoaso: 
Atunci îi tocmai pe potriva gîndului meu . 


Aşa burduhănos cum era, boierul se nea trufaș întotdea- 
una cînd dădea peste o boieroaică ` mai acătării. Acuma, fiind 
vorba de o „tvropeâncă“, se înfoie şi mat ihai decit un păun, 

înroşindu-se de.plăcere. Dărui ardeleanului un galben şi-l trase 
lingă el spre a-i sluji de tălmaci, căci acesta putu bălmăji cî- 
teva cuvinte, chipurile, pe „limba marchizei“. 

— Ian întreab-o că unde se călătorește așa, singurică ? îl 
îndemnă Bucidc pe vizitiu. 

— La Cetatea Albă, la o mătușă a domniei-sale, răspunse 
acesta în locul stăpinei. 

— Ahaa! Drum lung şi greu. Dar veţi fi ostenit de atita 
cale, n-ar vrea oare talianca să tragă la mine la conac, să-și mai 
dezmorţească oasele ? Ian întreab-o, măi băiete ! Nu-i departe 
şi ar vedea şi ea cum trăiește lumea de pe la noi... 

Oşteanul vorbi mai multă vreme cu stăpină-sa, scăpind și 
cîte o vorbă ungurească, dar Bucioc nu bănui nimic și era în- 
cîntat văzînd străduința vizitiului, mai ales cînd, pe ascuns, îi 
strecură în palmă încă doi galbeni. 

— Eu zic să primiţi, doamnă marchiză, că poate fugim peste 
noapte. De nu, pisălogul se va ţine scai de noi, îi zise vizitiul, 
deşi nu întru totul pe limba lui Dante. 

— Ar însemna să ne băgăm singuri în gura lupului, şopti 
femeia. 

— Nu prea ne stă în putinţă să alegem. 

— Atunci, vezi ce-i spui şi cum te descurci, urmă ea zim- 
bind spre Bucioc. Dobitocul poate fi primejdios, adăugă neluin- 
du-şi privirea de la vel-vornic. 

Aflînd despre încuviințarea frumoasei străine, la coborirea 
de pe pod boierul mai că ar fi poruncit să-i fie dus rădvanul pe 
braţe, ca să nu fie zdruncinată. Pe drum, călărea cînd de o parte, 
cînd de alta, cu același rinjet care o băga în răcori, totuşi ea se 
străduia să-i arunce cîte o privire ademenitoare, deși nu se gîn- 
dea decit cum ar face să scape de libidinos. Avind la ea otravă, 
ar fi putut lesne să-l ucidă, dar nu era bine, fiind vorba de un 
mare boier al ţării, ba chiar curtean de-al voievodului. Se gîndi 
într-un timp dacă n-ar fi putut să-l îimbrobodească pe dregător 
şi să-i facă de petrecanie lui Grazziani, dar nu știa ce avea să 
zică Bethlen, care-i poruncise să treacă nebăgată în seamă. Pe 
de altă parte, „butoiul acesta de osînză“ ar fi putut să-i făgădu- 
iască marea cu sarea, iar pe urmă s-o dea în git, cînd se va fi 
săturat de dinsa. Mai bine avea să-i strecoare ceva prafuri de 
dormit în băutură cînd vor rămîne în doi, căci de bună-seamă 
că aşa va poiti boierul. Nici Galaţiul nu putea fi prea departe 
şi, dacă ar fi gonit toată noaptea, pînă să se trezească umilatul 

îndrăgostit ea va fi ajunsă pe puntea vreunui barcaz, ca să nu i 
se mai poată da de urmă. Bănuind că nimeni n-ar fi putut s-o 
înţeleagă, contesa îşi scoase capul pe fereastră şi, mai în ita- 
liană, mai pe ungurește, îi spuse slujitorului ce plănuise. 

— Ce zice, bre ? sări nerăbdător Bucioc. 

— Se teme că vom întirzia prea lungă vreme, căci ne aş- 
teaptă corabia la Galaţi și să nu plece fără noi. 

— Lasă, măi, că voi porunci eu nişte duchipali care au să 
înghită flăcări pînă la Dunăre. Apoi nici nu-i nevoie să vă zo- 
riți aşa, că de trimit un olăcar acolo aşteaptă corabia cit oi pofti, 
doar nu-mi iese din poruncă nici un căpitan de vas. 

Contesa, care trăsese cu urechea, se cam îngrozi. 

— Spune-i ca nu cumva să trimită pe cineva, că mă supăr 
şi nu mă mai opresc deloc. N-ai decit să-i zici că acolo mă aş- 
teaptă soțul meu, sau orice crezi mai potrivit. 

— Drăcoaica ! rînji mulţumit boierul cînd auzi că musafira 
lui era măritată. Se vede treaba că ştia frica bărbatului, dar nu 
se dădea înapoi să-și petreacă noaptea cu el. Astea da, muieri ! 
oftă el gindindu-se la fasoanele ce le făceau moldovencele. 

De altfel și dumnealui vel-vornicul poruncise să tragă la 
Mărgineni, căci, deși o ştia pe nevastă-sa în tirgul leșilor, se 
ferea ca nu cumva să-i fi dat prin cap să se întoarcă. În sălbăti- 
cia de la Mărgineni nu se prea îmbia dumneaei jupineasa, aşa 
că n-ar fi fost primejdie să fie descoperit. 

Curînd sosiră în frumoasa așezare dintre păduri şi boie- 
rul vru să se arate pe potriva cavalerilor din Apus, dar mai 
curînd ar fi poftit s-o ia în brațe, ca s-o ajute să coboare din 
trăsură. 

— Ian fă-te încoa' hulubiţo ! zimbi el mieros. 


Agnes se făcu a nu-l lua în seamă, şi aruncînădu-și ochii 
roată făcu pe proasta, spunînd că ar fi vorba de vreun han: 
— 0oo! Magnifico! Ma che splendore! C'é un albergo? 

— Nu ştiu ce zici, răspunse vel-vornicul cam încurcat, dar 
hai în braţe la mine, şi-i vedea tu mai pe urmă. 

Rămăsese cu braţele întinse și, nemaiştiind ce să facă cu 
cle, le duse la spate, dar taman atunci catadicsi şi Agnes să 
sară din butcă, fără ajutorul lui. 

Boierul pricepu pe dată și se cam înroşi de nemulţumire 
că fusese păcălit, dar văzindu-i zîmbetul dulce îi trecu pe dată 
furia şi se căzni să se facă înțeles fără tălmaci. 


"— Mie poţi a-mi spune Coste... da, da, Coste ! şi 'se lovi 
"cu. mă peste piept. Aşa cum ai zis ‘matale. . „albert“, parcă 
nu prea $ună a nume de, pe la noi. Eu îs Coste ! mai. rosti el 
o dată, apăsat.’ 

Contesei mai că-i venea să ridă văzînd cum. peate să se 
prostească un om în toată firea, schimonoselile pe -care le 
făcea, crezîndu-se mai "de înţeles în acest fel. 


„— Ai să gușşti mătăluţă, sufleţelule, nişte grasă. de Cot- 
nari de are să ţi se încurce graiul şi ne-om înţelege noi altcum 
atunci, îi zimbi el galeş. Te dai domnia-ta pe brazdă, -ait eşti 
de marchiză ! a a 


` De. astă-dată contesa nu se mai înspăimintă, căci de vreme 
ce. boierul: își dădea gindurile pe faţă, îsi pierdea: orice putere 
asupra ei. O ameninţa cu o. băutură tare? Cu atît mai bine! 
Cînd se va deștepta în zori, va da vina pe mahmureală, iar 
ea va fi atunci . departe şi nu-i va mai păsa cui avea să se 
plingă, căci nădăjduia să nu mai dea ochii cu el. 

Bolerul ‘porunci iama prin cele orătănii de prin ogragă, 
iar pînă să se pîrpolească ele în frigare, ceru tot felul de min- 
căruri şi băutură, fiind ortoman de felul său, dar şi pentru a 
se fuduli în fața „evropencei“ de cîtă bogăţie şi belşug se 
bucura țară Moldovei. 


Din pricina simandicoasei musafire, vel-vornicul nu- | băgă 
în seamă pe căpitanul acela tinerel, pe care- l zărise de citeva 
ori pe la curtea lui Vodă. De fapt nici nu-l ştia pe Mihai. căci 
despre el vorba, dar văzîndu-l ar fi putut să-i vină în minte 
bănățeanul ce era prieten cu măria-sa, iar atunci şi l-ar fi 
amintit si pe oșteanul venit la el așa, pe nepusă masă. Dar 
dumnealui velitul boier n-avea acum ochi decît pentru fru- 
moasa străină, pe care Mihai o recunoscu pe dată. „La: curtea 
lui .Bucioc, vel-vornicul Moldovei ?* se întrebă el mirat. „Nu-i 
a bună, mai cu seamă că, după cum se vede, boierul. se dă în 
vînt după ea. Să fiu cu luare aminte şi să nu mă dau pe faţă !4 
hotări el în gînd şi se trase ușurel din calea lor. 


Fusese minat cu porunca măriei-sale ca vel- vornicul Bu- 
cioc să 'se înfățişeze pe dată la Iaşi, dar văzînd cum stau. lucru- 
rile se gîndi că cel mai nimerit ar fi fost să-i dea de ştire lui 
Marcu, aflat la numai cîteva poşte în urmă, în tîrgul "Vasluiu- 
ui: Chemă' un oștean ce-l avea cu el şi- -i zise șoptit, deși erau 
numai ei doi: 


176 


— Te duci tot într-un suflet și-i spui pircălabului: numai 
atît : „Contesa se află la dumnealui vel-vornicul“ ! va ştii el 
despre ce e vorba. Ai înțeles ? ! 

— Îhî! răspunse oșteanul şi fără să mai aștepte se aruncă 
în şa, ieşind pe poartă la pas, după care sc așternu înt-un galop 
nebun. | 

Mihai rămase pe mai departe la pindă și i se păru ciudat 
că nu fuseseră deshămaţi caii, lăsînd să se creadă că va fi 
scurt popasul. Ba li se pusese de mîncare chiar în preajma 
porţii, la nevoie putind s-o șteargă în grabă mare, fără pierdere 
de vreme. „Să fie oare vreo înţelegere între Bucioc şi ungu- 
roaică ? !* Totuşi vînzoleala de prin curte şi cîriitul găinilor, 
care erau gituite, spre a merge treaba mai iute, îi dădu de 
înțeles că urma să aibă loc mai întîi o masă îmbelșugată și... 
poate că mai trebuia să vină și alții! „Hotărit, nu-i lucru 
curat !“ 

Trecuse mai bine de-un ceas şi nici un străin nu apăru. 
În sala de oaspeţi, luminată ca ziua, cu zeci de lumînări, bo- 
ierul se cam cherchelise. Se auziră şi chiuiturile ţiganilor lău- 
tari, dar ci fură alungaţi pe dată, căci se vede că frumoasa 
„evropeancă“ nu gusta asemenea plăcere, cu urechiuşele ei 
atit de firave. Vremea se scurgea îngrijorător de repede şi 
citeva lumiînări fură stinse în conac, dar Marcu tot nu se ivea. 
„Nu cumva porumbiţa să spele putina la adăpostul nopţii !% 
Deodată însă răzbătu de sus glasul hodorogit al boierului : 


„Foaic verde măr domnesc, 
Am iubit ș-am să iubesc, 


Măcar să mă prăpădesc "“ za 


Asta îl mai linişti pe Mihai, dindu-şi seama că stăpinul 
se imbătase de-a binclea şi deci nu putea fi vorba de ceva 
uneltiri. O văzu pe contesă ivindu-se în cerdac și căutînd să 
pătrundă bezna din afară, poate căuta pe cineva. Curînd se zări 
alături o umbră şi Mihai bănui că trebuie să fie vreunul din- 
tre slujitorii ei. Atunci îi dădu prin cap că femeia avea să fugă 
fără ştirea lui Bucioc, si trebuia s-o oprească pe orice cale. 
Dar curînd apăru, bălăbănindu-se, însuşi boierul. 

— Unde ai... hic! zburat... căprioara mea... hic! 

„Căprioara“ i se feri din cale şi, dîndu-se cîte un pas în- 
dărăt, iși descărcă toată scirba asupra chefliului, în frumoasa 

limbă a lui Petrarca. Îl făcu porc beţiv şi cite şi mai cîte, dar 
nu fără a-i zimbi atunci cînd boierul se mai încrunta. i 
— Afurisită limbă mai... vorbeşti, drăcoaico!... hic}? 
Parcă te-aş înţelege... da’ nu pricep o jot. Ia și mușcă... 
hic! din puişoru ăsta fraged... că-i fript la ţiglă... hic? 
Merge la... Cotnărel. _ l 
Avînd praful de dormit la îndemiînă, contesa îl apucă pe 
bețiv de braț și, suduindu-l în voie îl împinse ușurel în casă. 
Geli cutiuța în pocalul vel-vornicului, după care i-l întinse 
zimbind mieros. Se forța degeaba, fiindcă Bucioc nu-și mat 
dădea seama nici cîte capete avea „evropeanca“, dar, ascultă- 
tor. dădu pocalul pe gît şi-l izbi apoi de podea. Vru să se in- 
tindă după ea s-o sărute, dar femeia se strecnră dibace și mă- 
tăhălosul se prăbuşi cu capul pe masă. Cînd îi auzi sforăitul 
contesa răsuflă ușurată și se puse pe mîncat, căci socotea să-i 
prindă bine la drum. Ba trase și un stergar înflorat în care 
îndesă hălci de carne şi pîine, apoi se.duse iarăşi în cerdac. 


Mihai n-avea de unde să ştie ce se petrecuse în ndaie. 
dar văzu că unul dintre vizitii se și urcase pe capră, asa că dădu 
o fugă pină acolo și apucă de roata din spate, scuturird-o. 
Cind slujitorul se cobori spre a vedea ce se petrece, 
Mihai îi trase una zdravănă în căpățină, doborîndu-l. Îl tîrt 
apoi în umbra grajdului și, luîndu-i mantia, se urcă el în locul 
surugiului. Era şi vremea, căci lumiînările se stinseseră ; totuși 
putu s-o vadă pe contesă cum se furișa pe trepte, întîmpinată 
de celălalt slujitor al ei. Apoi își săltă poalele și fugi voiniceste 
spre butcă, îndemnîndu-si și însoțitorul : 

— Hamar ! auzi Mihai vocea ei şi pricepu că i se porunrea 
să se grăbească, așa că dădu bice. 

— Varj meg! mai apucă să audă noul vizitiu pe cel rămas 
pe jos, care-i cerea să-l aştepte, de bună-seamă, dar zadarnic. 

Nu avea de ales altă cale decît spre Vaslui, căci încă mai 
nădăjduia să se întîlnească pe drum cu Marcu. Dar cînd so- 
coti că s-a îndepărtat îndeajuns și cum intrase într-un cesiş 
de pădure, Mihai lăsă caii mai domol şi chiar la pas în cele 
din urmă. Se băgă ușurel sub umbrarul copacilor, apoi se dădu 
jos şi merse la fereastra caleştii. Cu toată zdruncinătura dru- 
mului, contesa dormea. Îi fu milă s-o trezească, ba chiar se 
înduioșă la gîndul că era silită să facă asemenea călătorie şi 
să cadă tocmai în mîna unor duşmani. 


178 


- Se aşeză pe un trunchi şi se lăsă furat de liniștea pădurii, 
cind desluși un tropot de cai dinspre Mărgineni. „Mi-au luat 
urma !“ zise el aproape cu voce tare. Vru să fugă degrabă mai 
departe, dar unul dintre cai se încurcase în hățuri și asta îl 
făcu. să piardă timp. leşi cu ei de eăpăstru, însă nu apucă să 
intre în drum, că se şi pomeni înconjurat de vreo zece: călăreţi, 
lar cineva din spate îl pocni cu o măciucă în moalele capului. 

Cînd deschisese ochii, mai că nu-i venea a crede văzîndu-l 
pe Marcu lîngă el. 

— Ai prins-o ? fu prima lui întrebare. 

— Fii pe pace ! E sub lacăt. 

— Dg’ pe mine cine m-a pălit? ` 

— Un argat de-al vel-vornicului, care nu știa cine eşti. 
Auzind fuga cailor și cînd le-a spus și surugiul că cineva o 
furase pe contesă, n-au mai stat pe ginduri şi v-au adus îna- 
poi pe toți. 

— Adică, acum sînt iar la Mărgineni ? ! 

— De bună-seamă ! Și bucură-te că n-ai rămas în pă- 
dure... a 

Întrucît se făcuse de amiază și boierul tot nu dădea semne 
a se scula, Marcu socoti că nu-i a bună şi se duse să-l vadă. 
Traseră de el cu sirg, care de unde putea, dar nici gînd să 
deschidă pleoapele, încît bănuiră că nu era un somn firesc. 
Cu multă caznă izbutiră, în cele din urmă boierul căscind 
ochii somnoroşi şi tulburi : | 

— Nu cumva domnia-ta vei fi fost frumoasa de azi- 
noapte ? întrebă el mucalit, văzîndu-l pe Marcu în locul „evro- 
pencei“. Mă tem că mi-am pierdut mintea. Ce s-a, întîmplat ? ? 
Unde-i talianca ? 

— Nu-i prea veni la socoteală să afle că fusese tras pe 
sfoară de-o unguroaică, iscoadă a craiului Bethlen, dar trebui 
să înghită gălușca. 

— Deh! Măcar dacă aveam cu vreo zece ani mai puţin. 

— Ba să nu te căiești, boier Coste, că şi atunci puteai fi 
înjunghiat în braţele ei, zise Marcu gindindu-se la Gaşpar 
Grazziani. 

Îi spusese apoi despre por'inca măriei-sale de a se înfățișa 
ia lași şi hotărîră să facă drumul împreună, ducînd- o si pe 
unguroaică, fiindcă nu se cădea s-o judece ei. 

“Cind îl zări pe Marcu, faţa contesei Rosznyai se făcu albă 
ca varul. Presimţirile negre i se împlineau și nu se mai îndoia 

că va trebui să dea ochii și cu Gașpar. Scrisorile lui Bethlen îi 
puneau în primejdie capul, dar îndată își veni în fire și luă o 
înfățișare mîndră : 

— Sint solul majestăţii-sale, regele Ungariei. Nu v-am pri- 
cinuit nici un neajuns în această ţară și nu voiesc decît să-mi 
văd de drum. Ce aveţi cu mine ? 

Vorbea acum ungurește, așadar i se adresa lui Marcu. 

— Dacă eşti sol, doamnă contesă, atunci îi musai să-l 
vezi și pe măria-sa, cîtă vreme solia este pentru dinsul. Eu nu 
fac decit să te însoțesc. Rogu-te să pofteşti cu noi. lacă, va 
merge şi dumnealui, vel-vornicul ţării, aşa că n-ai de ce te teme. 

Agnes îi aruncă o privire boierului, care o sorbea din ochi, 
şı “parcă-i mai veni inima la loc. Era cît pe ce să spună că se 
duce la Iskendar-paşa, dar îşi dădu seama că asta nu l-ar fi 
înfricosat pe Marcu și i-ar fi fost dezvăluite scrisorile de taină. 
Însă cu aceea către Grazziani se gîndea că poate are să-l înşele, 
asa că se învoi să plece la Iași. 


Vestea îl ului pe voievod, dar îl și îngrijoră, încit ceru 
pe dată s-o vadă pe temuta iscoadă. 

— Iată-ne iarăși împreună, frumoasă doamnă și prietenă, 
aș putea zice, o salută el cu oarecare curtoazie în voce. Pot 
să-ți fiu de folos cu ceva ? 

— Da! Lăsîndu-mă să-mi văd de drum, răspunse ea rece. 

— Cum vine asta? Eu socoteam că anume te-a trimis 
vecinul domniei-mele, craiul Bethlen . .. 

— Întoemai ! Iată scrisoarea. Ba, dacă mă întorc sănătoasă 
şi nevătămată, căpăta-vei şi banii ceruți, 

— Aşa?! zimbi domnitorul primind scrisoarea din mina 
ci. Atunci pentru ce voiai să te duci, la Galaţi, cum i-ai spus 
lui Bucioc ? 

Am vrut să scap deel! i 

— Da, da... S-ar putea ! Ce să fac, sînt nevoit să te cred 
şi mă bate gindul că anume te va fi trimis craiul, ca să-mi mai 
stîmpăr dorul de tine... 

Zicînd acestea se ridică din jilțul unde stătuse și se aşeză 
pe divan alături de contesă. Aceasta nu se trase, bănuind că 
avea de gind s-o îmbrăţişeze. Aflase încă de la Bălgrad că 
domnul Moldovei mai era holtei, deși umblau vorbe că se în- 

soară cu o anume Sarah, fata unui cămătar evreu din Iaşi. 
Adevărat sau nu, asta nu mai era treaba ei, fiindu-i îndeajuns 
că Grazziani încerca să se poarte cu ea ca bărbat şi nu ca un 
voievod. 

— Chiar dacă ţi s-ar părea de necrezut, să știi că mi-a fost 
dor de tine, îi şopti el la ureche ei, mîngiindu-i cu buzeie zgir- 
ciul acela gingaș. 

— Eşti un mare mincinos, ca toți bărbaţii, şi, fiind iarăși 
cel mai tare, vrei să-ţi baţi joc de mine... 

— Vai, cum poți vorbi astfel ? se supără în șagă Vodă. Iacă, 
eu ţin la tine şi... 

Vorba i se curmă însă, căci simţi sub sînul femeii ceva de 
forma unei tășcuțe. Fără să mai întrebe, o apucă si o scoase la 
iveală. Contesa păli, fiindcă acolo erau scrisorile către Isken- 
der-paşa. 

— Te rog... nu! sări ea, dînd să-și ia îndărăt pungulița de 
ursinic visiniu. 

— Alte scrisori ? se miră Vodă. 

— Da' de unde... altceva. Crede-mă ! Nu-i frumos să... 

— Fie, fie, le punem deoparte. zise el făcind pe nepăsăto-, 
rul. Nu-i bine să stea în calea iubirii noastre. Vor fi ceva scrisori 
de la vreun iubit de-al tău... 

— S-ar putea... Nu cumva ești gelos ? 

— S-ar putea ! răspunse aşijderea Grazziani. 

Pe neașteptate îi smulse jiletca ce-o avea pe ea şi, cu dibă- 
cie, o descopcie la rochie. 

— De ce atita zor ? se împotrivi femeia. Parcă spuneai că 
vrei să mă vezi mai lungă vreme. 

— Pentru că vreau să te simt mai aproape de inima mea... 

Văzind-o dezbrăcată la lumina zilei, i se tăie Păsuflarea de 
atita frumusețe. 

— Esti cam neobrăzat și zorit ca un țăran ! făcu ea pe nă- 
zuroasa, dar Vodă n-o mai luă în seamă. 

Fireşte că nimeni n-a cutezat să intre la măria-sa nechemat 
şi Marcu cra singurul care bănuia ce se petrece dincolo de ușa 
aceea de stejar ferecată în ținte de bronz. Numai vel-vornicului 
Coste Bucioc ar fi putut să-i fie ciudă, dar nu era atunci la 
palat. 

Cînd, în cele din urmă, contesa izbuti să se îmbrace, nu fără 
ajutor. dădu să-si pună și tășcuța în sîn dar, simțindu-se birui- 
toare, făcu greșeala să spună : 

— De aici ar trebui să mă reped pînă la Cetatea Albă. Am 
acolo o mătușă bolnavă şi aş vrea s-o mai văd înainte de moarte. 

— Cetatea Albă ?! tresări Vodă. Nu cumva la Iskender ? 
Ia adă punga încoace ! porunci el întinzind mina. 

— Asta nu ! Mi-ai făgăduit. De ce nu-ţi ţii vorba ? 

___ Fără să mai ţină seama de împotrivirea ei, i-o smulse şi cu 
ajutorul unui pumnal spintecă tășcuţa, dînd la iveală scrisorile. 

— Deci iubitul tău foloseşte pecetea craiului Bethlen ? 
făcu batjocoritor domnul. Vom vedea! Pînă diecii mei vor 
citi ce scrie acolo vei sta în palat la mine, iar dacă nu-i nimio 
primejdios le vei căpăta să te poţi întoarce la el. De nu... 

— De nu ?! se înfioră ea. 

Gaşpar-vodă nu-i răspunse. Bătu din palme și porunci 
aprodului s-o însoțească pe doamna contesă în iatacul domni- 
telor, care acuma era nelocuit. După plecarea lor rîndui pază 
la uşă, cîte un fustaş cu poruncă aspră să nu lase pe nimeni 
la ea. 

Peste cîteva ceasuri se văzură însă din nou, de astă-dată 
în spătăria cea mică, de faţă fiind și Marcu. 

— Dragă Agnes, zise voievodul, cu fața încruntată. Tu ştii 
la fel de bine că asemenea scrisori ce duceai asupra ta nu tre- 
buie să ajungă la Iskender-pașa, așa că mă văd silit să te trimit 
deocamdată la o monastire, măcar că prietenul meu, pircălabul 
Marcu, zice că să nu-mi mai pierd vremea cu tine. Îmi vine 
greu să fac să cadă frumosul tău cap de pe umeri, cu toate că 
asta ai merita. Ce s-o mai lungim, la Suceviţa ! 

Femeia se prăbuși la podea, de parcă ar fi lovit-o în moalele 
capului, dar nu fu în stare să scoată nici măcar un scîncet. 
Domnitorului i se făcu milă. 

— Cu vremea, poate am să trimit pe careva, chiar pe 
Marcu, să te scoată pe ascuns la voi, la Bistriţa, dar pînă atunci 
mergi acolo unde îți spun și să nu cumva să încerci să scapi. 

Slujitorii o ridicară mai mult moartă decît vie, iar voie- 
vodul rămase numai cu pîrcălabul. 


— Poate e de necrezut, dar de astă-dată îmi pare rău de 
sărmana Agnes. N-a prea avut noroc în viață de cînd a dat 
peste mine. Aşa i-a fost soarta! Dacă scrisoarea ar fi ajuns 
sub ochii turcului, s-ar fi aflat despre legăturile mele cu lehii. 
Și nici asta n-ar fi fost mare lucru, dar mai este vorba şi de 
vînzarea lui Korecki, precum şi de împresurarea Vienei. Or, 
de vreme ce cată a lovi în întreaga creștinătate, n-am altă cale 

decit să inștiințez pe marele hatman al coroanei, pan Zol- 
kiewski, ce la rindu-i va da de veste împăratului. Agnes însă... 
trebuie să piară, ca să nu afle Bethlen că am pus mina pe ea. 
Poate acolo, la Suceviţa. 

— Tot mai bine era pe mina gidelui. 

— Nu mi-ar face plăcere să știu asta. Starețul acela roșcat, 
de la Suceviţa, este omul lehilor, şi o va ţine în mare taină; 
iar de va trebui să piară, s-o facă el, fără să știu. 

Bănăţeanul nu mai zise nimic, măcar că în mintea lui 
judeca a fi mai cinstit s-o fi pus pe butuc decit s-o dea pe 
mina dezmățatului egumen, despre care auzise că ar avea po- 
recla de Sarsailă. Dar asta era voința domnitorului, şi nu în- 
căpea împotrivire. Avea s-o însoţească el însuşi și poate că în 
răstimp lui Vodă i-or veni în minte gînduri mai bune. porun- 
cind moartea ei fără chinuri, nu așa cum ar fi aşteptat-o la 
monastirea aceea. 

Contesa însă nu păru prea îngrijorată, căci ea cunoştea mai 
multe despre episcopul de Rădăuți. La început nu știa pe unde 
se află sfintul lăcaș și de aceea se înspăimîntase, dar mai 
apoi își veni în fire. Cuteză chiar să-i zimbească lui Marcu la 
despărțire și în liniştea chiliei se gîndi că vlădica avea s-o scape” 
negreșit, iar atunci cînd se va vedea din nou la Bălgraa avea 
să ceară şi capul bănăţeanului, nu numai al lui Grazziani. 

Lui Sarsailă însă, Marcu îi spuse : 

— În cel mult două săptămîni sînt îndărăt. prea-cuvi- 
oase ; ori, de nu, căpăta-vei poruncă ce să faci cu muierea. 

— Cu toată credința, fiule, răspunse acesta smerit, dar în 
gind îşi zise : „S-o crezi tu că nu știu ce să fac cu ea și că am 
să aştept două săptămîni !4 Mergi cu domnul, taică ! mai bla- 
goslovi el în urma pircălabului. ` 

De îndată o şi duse într-o chilie neumblată, din partea de 
către asfinţit, unde o ferecă și luă cheile la el. A uitat însă a-i 
lăsa apă sau mîncare, și se pare că nu întimplător. Abia după 
vecernie, luînd o ciosvirtă de berbec şi un ulcior cu vin, se 
duse la ea. 

— La mine sete. Rog frumos apă, o stilci ea pe româneşte. 

— Am adus! făcu egumenul cu ochiul spre ulcior. Ia cu 
taica ! Şi îmbucă mai întîi de aici, ca să meargă! adăugă el 
îmbiind-o cu carnea friptă. 

Însetata duse ulciorul la gură, dar în acelaşi timp călugărul 
dădu să-i mingiie sînii. Neaşteptindu-se la asta din partea unei 

feţe bisericeşti, femeia se înecă și scăpă vasul. Apoi îl. plesni 
peste miini. 

— Aaa! Dacă te ţii trufașă, am eu ac de cojocul tău, 
muiere ! Ai să te rogi tu de mine! o ameninţă el. 

Dădu cu piciorul în hîrburile ulciorului și, înșfăcînd frip- 
tura, ieși furios trintind ușa după el. A doua zi nu mai trecu 
deloc, iar pe urmă se pomeni cu preasfinția-sa vlădica de 
Rădăuţi. Se înapoia de la domnie și poftise popas la ctitoria 
aceasta, dar de fapt aflase că omul lui Vodă tîrîse după el o 
străină de neam ales, pe care ar fi zăvorit-o la Suceviţa, și 
se îngrijorase să nu fi fost cumva chiar aceea pe care el o aṣ- 
tepta să vină de la Cetatea Albă. 

— Avut-ai oaspeţi, preacuvioase ? îl întrebă episcopul pe 
stareţ, dindu-i dreapta spre sărutare. 

— Dumnealui pîrcălabul Marcu, preasfinte ! răspunse sme- 
rit Rafailă. 

— Singur ? 

— N-aş zice ! Dusese pe cineva pînă la hotar, către păr- 
tile ungurene. 

— Bărbat, sau femeie ? 

— N-am de unde şti, că eu nu-l văzui decît la întoarcere. 

— Canon de spovedanie, fiule, făcu episcopul cam nemul- 
tumit de răspuns. Să grăiești adevărul curat! 

— N-aș cuteza altminteri, preasfinţia-ta. Mă jur pe sfinta 
cruce că... i 

— Bine, bine ! mormăi vlădica, după care schimbă vorba. 
Am auzit de ceva necazuri pe aici. Se plîng frații că-i cam 
năpăstuiești. Mai îngăduie și lor să răsufle, că n-o fi foc! 

— Clevetiri ! Zavistie lumească . . . 

— Lasă că știm noi ! dădu din mînă chiriarhul și iar aduse 
vorba de altceva. De la măria-sa mai ai vreo veste ? 

— De la Radu-vodă ? întrebă șoptit starețul. 

— Vezi-bine. 

— Nimic ! Chiar nici una. 

Atunci te las cu domnul și ai grijă să-mi fii de credinţă, 
după cum mi-ai jurat. Dacă auzi prin aste părţi ceva de vreo 
femeie din alt neam sau dai de urma ei, să-mi trimiți negreșit 
un frate cu vestea, dar pe furiș. 

Îi întinse din nou mina să i-o sărute, în timp ce Rafailă 
își zicea : „Că oi fi prost să ţi-o dau ţie. Aşa frumuseţe... cum 
nu ?!%. Îl ura de moarte pe episcop, fiindcă socotea că-i luase 

locul ; şi din aceeaşi pricină nu-l suferea nici pe fostul domn, 
care a tot tărăgănat înscăunarea lui pină s-a mazilit și l-a lăsat 
cu buzele umflate. Se cam îndepărtase de Movilești, măcar că tî- 
nărul boier Miron de la Bîrnova, tot din neamul lor, îl mai 
făcea să tragă nădejdea jilțului episcopal. 

După plecarea înaltului oaspete, de teama iscoadelor pe 
care acesta le avea de bună-seamă prin monastire, Rafailă nu 
s-a mai dus vreo două zile pe la nenorocita contesă, pe care 
acuma ar fi ucis-o cu dragă inimă dacă n-ar fi trebuit să dea 
socoteală de ea pîrcălabului Marcu. Se gîndise chiar s-o facă 
scăpată peste munte, dacă s-ar fi dat binișor cu el vreo două 
zile, iar la urmă vedea el pe unde ar fi scos cămașa, dar ungu- 
roaica se îndărătnicise atunci și, iacă, trecuseră patru zile de 
cînd nu s-a mai putut strecura în chilia ei. 

Era pe înserate şi în înţunecimea încăperii desluși forma 
femeii, care zăcea pe pat. O crezu adormită, dar la scîrțiitul 
ușii sărmana îngăimă pe limba ei, cu multă greutate : „Viz...“ 
Ar fi putut Sarsailă să-și închipuie că-i cerea apă, dar el era 
mînat de alte ginduri, aşa că scăpără amnarul, aprinse feştila şi 
i-o apropie de obraz. Istovită de nemîncare și cu buzele arse 
de sete, mîndreţea de fată se trăsese la față aducînd cu o icoană 
a Maicii Domnului pe care o văzuse el cîndva la un călugăr 
franciscan. Simţi cum îl furnică sîngele prin vine și trase deo- 
dată scoarța cu care se acoperise nefericita, dar ea nu mai era 
în stare să se miște, necum a i se mai împotrivi. Chiar și cînd 
ticălosul călugăr îi săltă poalele, dezgolindu-i pulpele, buzele 
ei de-abia mai îngăimau : „viz...“ 

— Pe urmă! gifii el. Îţi dă taica, numai să fii înțelegă- 
toare .. . și se aruncă asupra ei. “e 

Dindu-și seama că fapta lui n-ar fi rămas nedescoperită, 
se înspăimîntă pe loc. Un gînd diavolesc îi trăsni prin minte 
și, trăgîndu-i perna de sub cap, ii acoperi fața înnăbușind-o. 
Abia de se mai zvircoli sărmana contesă Rozsnyai, cea care 
strălucise cîndva la curtea din Bălgrad şi care acuma sfirşea 
jalnic într-o chilie întunecată de la Suceviţa. 


În această vreme la palatul domnesc din laşi se chibzuia 
îndelung asupra destinului contesei. Gaşpar-vodă trimisese scri- 
soarea în Lehia şi de bună-seamă Bethlen avea să afle curind 

că i se dezvăluiseră planurile lui împotrivă creștinătății. lar 
dacă s-ar mai întoarce şi Agnes, să-i povestească cele 
petrecute... 

"— Să piară, măria-ta ! Altă cale nu-i ! 

— Parcă nu mă lasă inima, Marcule. Poate faci tu ceva... 
Dar cum vrei ! 

— Atunci, mă duc eu cu porunca! răspunse dirz bănățea- 
nul. Şi aşa şi făcu. 

Sosi în frumoasa ctitorie tocmai cînd stareţul oficia slujba 
de îngropăciune la căpătiiul contesei. Mindra ei înfăţişare de 
altădată era numai o amintire, încît Marcu nici n-a mai cunos- 
cut acel chip galben și umflat, ce părea mai curînd hidos în 
lumina palidă a luminărilor. Un sobor de călugări cu glugi 
negre se ruga pentru odihna sufletului necunoscutei din sicriul 
acela sărăcăcios, cioplit de un frate-timplar. 

— Cine-i ? întrebă pîrcălabul pe un vecin în sutană. 

— O călătoare străină, beteagă ca vai de ea, care, neavînd 
pe nimeni în astă lume, s-a tras aici să-și deie duhul, râspunse 
şoptit călugărul. Egumenul nostru, inimă prea milostivă, s-a 
legat să-i slujească prohodul. Suflet bun ! adăugă el cu o voce 
care lui Marcu i s-a părut cam batjocoritoare, dar n-a mai zis 
nimic. 

Cind s-a isprăvit slujba, lungită parcă anume de preacu- 
viosul egumen, acesta se prefăcu a-l zări abia atunci şi apro- 
piindu-se de el se căzni să-şi stoarcă e lacrimă. 

— Voia domnului, taică ! 

— Cu adevărat! răspunse piîrcălabul, gindindu-se la 
„domnul“ de la Iaşi. 

Și totuşi, nu aceasta fusese porunca voievodului. 


a 


VREMURI TULBURI 


ÎN ACEEAŞI PRIMAVARA A ANULUI 1620, pan lero- 
nim Ottwinowski, solul luminăției-sale craiul Zygmunt al Le- 
hiei, trecea cu mare pohfală pe ulițele Istanbulului. Sosise cu e 
corabie la Pera, unde fu întimpinat de trimişii sadrazamului 

spre a-l întovărăşi pînă la'locul de odihnă, mai inainte de a- 
fi - înfățișat. 

Solul poruncise potcoave de argint și bătute numai de 
formă în caiele tot de argint, anume ca să se desprindă pe 
ulite și ca să se minuneze toţi stambulioţii de bogăţia lehilor. 
Privitorii se îmbulzeau după asemenea daruri nemaipomenite, 
dar pufneau în ris văzînd că semeţul sol era însoţit de însuşi 
Sul-başa, căpetenia hingherilor. Pan Ottwinowski însă nu avea 
habar şi se ţinu mîndru în şa pînă cînd a' văzut unde era poftit 
de către turc. Era unul dintre cele mai murdare hanuri ale ora- 
şului, nu departe de Edicule, înspre Bairam Dere, unde se arun- 
cau toate gunoaiele. Pe o tablă ruginită de la intrare abia dacă 
se mai deslușea scris „La matrozul ostenit“, dar asta nu-i spu- 
nea nimic, fiindcă solul nu înțelegea grecește. 

Murdăria locului și a slugilor ieşite în întîmpinare îl scoa- 
seră însă din țițini pe şleahtic, aşa că ceru socoteală turcului, 
care rînji spre tălmaci : 

— Dacă ghiaurului nu-i place, putem să-l găzduim acolo ! 
arătă el spre cele șapte turnuri ale vestitei temnițe. Ori de nu, 
la mine ! și se bătu cu palma peste piept. 

Abia atunci află nefericitul sol cine era trimisul marelui 
vizir Damad Mehmed-pașa, şi furia lui nu mai cunoscu margini. 
Ar fi părăsit orașul pe loc și cu mare tărăboi, dacă s-ar fi 
aflat în altă ţară, căci socotea batjocura ca adusă Lehiei, dar 
din cetatea sultanului nu prea ieșeai lesne, ba poate că rămi- 
neai acolo pe vecie, chiar sol fiind, dacă îl supărai cu ceva. Se 
domoli cu greu și prefăcîndu-se a mulțumi pentru găzduire 
ceru îngăduința să treacă pe la nişte prieteni genovezi, după 
care făgăduia să se înapoieze unde îi poruncise sadrazamul. 
Sul-bașa, care nu strălucea prin înţelepciune, fu încintat că i 
se cerea încuviințarea, aşa că se învoi bucuros. Atît a aşteptat 
şi pan Ottwinowski ! De cum se văzu printre creștini tocmi 
pe ascuns o corabie, şi abia cînd se văzu în largul mării răsuflă 
ușurat. Nu mai era înveşmfîntat cu straie scumpe, ci ca un ne- 
guţător oarecare, dar bucuros că a scăpat cu viață mai înainte 
de a fi vorbit cu marele vizir. 

În răstimp, prinderea scrisorii lui Bethlen i-ar fi dat bătaie 
de cap lui Gașpar-vodă, neavînd pe cine o trimite hatmanului 
de cîmp, pan Koniecpolski, dacă nu s-ar fi cerut s-o ducă însuşi 
credinciosul său olăcar, tînărul croat Pera. În acest fel se putea 
dovedi fără greş vinzarea lui Korecki şi putea fi deci înlăturat, 

cu toate puternicele lui rude. Despre purtătoarea răvașului nu 
se mai auzea nimic, de parcă ar îi inghiţil-o pămintul, ceea ce 
de altfel se și întimplase. 

Pera mai avea asupră-i și o scrisoare a domnitorului către 
marele hatman Stanislas Zolkiewski, care, de cum o citi, se 
bucură nespus de mult și la rindu-i porunci carte către craiul 
Zygmunt, spunind printre altele : „... si contra Turcos victoria 
potiretur, tres illos principatus, Moldaviam, Valachiam et Tran- 
silvaniam, în perpetuum regno Polonico addicendos“ („dacă se 
va obţine victoria contra turcilor, cele trei principate, Moldova, 
Valahia și Transilvania, vor fi aduse pentru totdeauna sub stă- 
pinirea Poloniei“). Adevărat că, erau cuvintele domnitorului, 
dar hatmanul uitase să mai adauge şi restul: „...ut ipse vita 
durante solus omnibus tribus imperaret“, adică pe timpul cît 
va trăi el să le conducă singur pe toate trei. Și doar Gaşpar- 
vodă scrisese hotărît acest lucru, fiindcă se gîndea mai întii la 
unirea țărilor române, iar făgăduiala de a le pune sub ascultare 
leșească era pentru mai tîrziu, căci era tînăr. 

Toate acestea le aflase și principele Bethlen prin mijloci- 
rea lui Korecki, după cum aflase și că Pera ducea domnului 
Moldovei scrisori deosebite, care ar fi dovedit pe deplin hainirea 
lui Grazziani. Dacă ar fi pus mîna pe ele, nu mai încăpea nici 
o îndoială că hainul ar fi fost mazilit, descotorosindu-şi astfel 
spatele de un duşman primejdios în lupta cu habsburgii. 

Pera se întorcea fără grijă spre Moldova, dar mai înainte 
de Snyatin oameni năimiți de Korecki puseră mîna pe el, îl 
legară fedeleş și o apucară drept peste munte către Bălgrad. 
Atita grabă dovediră, încît răpitorii nici nu-l mai scotociră să 
vadă dacă are ceva asupra lui, ci îl înfățişară prințului, cetluit 
cum era. Mare îi fu dezamăgirea majestății-sale cînd găsi numai 
citeva rînduri de salut de la pan Stanislas Lubomirski, conte 
de Winiec, către domnul Moldovei. 

Cuprins de furie, craiul porunci schingiuirea prinsului 
spre a se afla de soarta celorlalte scrisori, despre care știa de la 
Korecki. Pe de altă parte socotea că ar fi putut să dea și de 
urma contesei Agnes, despre care nu mai ştia nimic în ultima 
vreme şi nici la Cetatea Albă nu mai ajunsese. Neindoios că se 
afla pe undeva în Moldova, iar omul lui Grazziani ştia acest 
lucru. 

Ca și în alte dăţi, majestatea-sa în persoană se duse lingă 
Andor-călăul, ocupîndu-se de cercetarea osinditului. 

— În afară de limbă, poți să-i smulgi orice, dacă se în- 
căpăţinează să tacă! porunci el anume în turcește, ca să se 
facă înțeles de Pera, căci Andor rămase cu gura căscată. 

Pe ungureşte i se spuse meşterului gide să-și facă iscusit 
treaba, spre a scoate tot ce voiau de la tînăr. 

— Ce înţelegere este între Grazziani și Zolkiewski ? în- 
trebă domol Bethlen. 

Pera nu răspunse și Andor îi smulse o unghie, dar în afara 
unui răcnet nici o vorbă nu mai scoaseră de la el. 

— Tinere, zise cu duioșşie prinţul. Știu că neamul croaților 
este viteaz, dar și plin de înțelepciune. Ai tăi n-au nimic cu 
moldovenii, pentru ce să-ţi dai viața pentru niște străini ? Vor- 
beşte, și am să te răsplătesc așa cum se cuvine. 

Pera îl privi cu ură, dar își încleștă buzele. 

— Nu faci bine că taci. Ai să fii schilodit pe viaţă și-i 
păcat, se cam răsti Bethlen, pierzindu-și răbdarea. Poate îmi 
spui pe unde-i contesa Rezsnyai, dacă nu știi nimic de stăpinul 
tău. De ea ai auzit, nu-i așa ? 

Nici de astă-dată nu fu învrednicit cu vreun răspuns și 
asta îl scoase din sărite, poruncind cele mai crunte cazne. Ast- 
fel tinărului îi fură smulse pe rînd unghiile de la miîini şi de la 
picioare, îi fură arse tălpile de făcură bășici, dar zadarnic. 
Nenumărate găleți cu apă au fost aruncate asupra nefericitului 
croat, care începuse a-și pierde simţirea din ce în ce mai des. 
Toată străduinţa si iscusința lui Andor au dat greş de data 
aceasta. Pera a rămas la fel de mut și atunci cînd pielea de 
pe dosul mîinilor îi fusese jupuită fişii-fișii. Nemaiavind ce-i 
face, prinţul porunci moartea osinditului. 

Mai pe urmă s-a căit pentru graba acestui sfirşij, ba uneori 
îşi zicea că nu-l ademenise îndeajuns, cunoscută fiind bărbăția 
croaților în faţa chinurilor şi credinţa cu care-și slujeau prie- 
tenii şi stăpînii buni. Îi părea rău că nu s-a gîndit să-l fi ținut 
în viaţă spre a-l fi schimbat cu Agnes, căci Grazziani s-ar fi 
învoit, dar furia îi întunecase atunci minţile şi acuma era 
prea tirziu. 

Trimise totuşi la Poartă scrisoarea aflată asupra lui Pera, 
cu toate că din ea nu se putea înțelege decit prieteşugul voie- 
vodului cu leahul, dar nici urmă de hainie. Îl ponegri marelui 
viziv cum nu se putea mai rău, dar acesta nu-i dădu crezare, 
cîtă vreme bevul se dovedise atît de credincios în slujba sul- 
tanului, cînd a făcut pace cu austriacii. Apoi veştile ce veneau 

din Bogdania la Istanbul erau deosebit de liniștitoare și nimeni 
nu se plingea de vreo silnicie din partea domniei, iar sadra- 
zamul avea cunoştinţă despre ura ce i-o purta beyul ardelean 
celui de la Yaş, aşa că nu-l prea luă în seamă pe trimisul 
principelui Bethlen. În schimb, fiindcă în taină se gătea de 
război cu Lehistanul, crezu nimerit să-l însărcineze pe seras- 
kerul de Karamania, lIskender-pașa, să cerceteze mai cu 
de-amănuntul. În acest scop a şi fost trimis la Akerman — 
adică la Cetatea Albă, cum îi spuneau localnicii — un ceauş 
pe care-l povăţui ce avea să spună şi prin viu grai despre te- 
merile Porții cu privire la Gașpar-beg. 

Măreţele ziduri ce străjuiau limanul Nistrului la împreu- 
narea lui cu marea fuseseră înălțate pe vremuri de către geno- 
vezi, iar în afară de românii moldoveni, pomeniţi prin aceste 
locuri din vremuri demult uitate, se aflau aici mulți turci și 
tătari, care năpădiseră cetatea. Luminăţia-sa Iskender-pașa se 
hotărise să facă din acest oraş inima întregii sale oștiri, adu- 
nînd laolaltă tătari crîmleni și dobrogeni, din Bugeac, din 
Rumelia, Bulgaria și chiar din beilerbeilicul Tamajvarului. 
Trebuia înfrîntă semeţia lui Sigismundus, craiul Lebistanului, 
urmînd să-l izgonească pe vecie. Izbutise a-l împlînta pe 
Grazziani în coasta lehilor, iar acesta se legase cu jurămint 
să nu iasă din cuvîntul său sub nici o formă. În vederea acestei 
înfruntări mai avea de împăcat pe Devlet Ghirai, kalgay-soltan 
şi frate al marelui han Djânebek Ghirai, cu Arslan Kantemir- 
mirza, căpetenia nogailor din Bugeac. Deseori aceștia se incă- 
ierau între ei, slăbindu-și puterea în van, ceea ce nu era pe 
placul măritului serasker. 

Cu toate că nu dăduse crezare, aflase despre ceva scrisori 
pe care ar fi trebuit să le primească de la prinţul Bethlen, dar 
pe drum încăpuseră în mîinile voievodului din Bogdania, care 
avusese neobrăzarea să le desfacă și să le trimită lehilor. Cu o zi 
mai înainte sosise şi ceauşul Înaltei Porţi, care-i întărea cele 
auzite, făcîndu-l să tune și să fulgere împotriva nccredincio- 
sului de la Yaş. Dacă toate acestea se adevereau, atunci 
Grazziani trebui-va să piară, după cum spusese şi prințul ar- 
delean, căci încăierarea cu lehii avea să fie pe viaţă şi pe 
moarte. Tocmai pentru aceea fusese mazilit de curînd și bevul 
de la Targoşta, Gavrilă-vodă Movilă, care, oricît de credincios 
se dovedise turcilor, tot din stirpea Movileştilor se trăgea. 

Era o zi călduroasă de vară ce încingea pietrele zidurilor 
cetății. făcînd zăpuşeala de neîndurat. Ghiaurii îi spuneau 
„cuptor“ lunii acesteia, ce se întîmplase a fi Șa'ban ul-mua-zam, 
şi nu greșeau afurisiţii. Pe vajnicul pașă îl toropea căldura și 
de-abia mai era în stare să-l mai asculte pe Asalan-mirza, pe 
care-l poftise anume la un şerbet de trandafiri şi un pahar 
cu apă rece de la gheață. 

— Aflat-am de la un jidov din Bender că de bei vara 
cald te răcoreşti pe dată, spuse zîmbind mirzacul cînd auzi 
pentru ce fusese chemat. 

— Dacă te încrezi în înțelepciunea neamului lui Israel, 
n-avem decît să ne opărim după aceea, cu cîte o cahfe. Fiertura 
asta s-a cam împămîntenit și în Islâmbol, ba de poftești, porun- 
cesc și dihân-i bed huy (fumul rău mirositor-tutun), măcar că: 
nu pot pricepe cum de poate plăcea aşa ceva. 

—  Auzit-am şi eu de el, dar încă nu l-am văzut şi nici 
că poftesc să-l beau. Mai curînd acea fiertură amară. 

Tăcut. în ungherul încăperii stătea nelipsitul Kuciuc, abia 
mai ținîndu-şi ochii deschişi. Se săturase de o astfel de viaţă 
chinuită şi ar fi vurt să-și pună capăt zilelor, însă nu era cu 
putintă, căci ncmilosul pașă îl încuia într-o cușcă de fier, cînd 
nu-l tinea în preajma lui. 

— Afurisitul de Grazziani. spuse e EI MR către oas- 
pete. şi-a băgat în cap s-o apuce pe urmele blestematului 
de Mihaly. 

— Rivneşte la Kara ili ? 

— Ba și la Erdely ili, la fel ca și nebunul acela de care 
iţi pomeneam, vrind să-i strîngă pe toţi valahii într-o țară. 

— Da' parcă si luminăţia-ta voieşti acelaşi Iweru, ba încă 
și cu cei de peste Dunăre, laolaltă cu noi, tătarii ! zimbi Arslan- 
mirza. 

— Eu, dragul meu, voi face asemenea împărăție în numele 
lui Alah, slăvitul, ca să-i aduc pe necredincioşi sub legea stră- 
lucitului nostru profet. și nu ca ticălosul de bev care se în- 
cumetă împotriva noastră, împreună cu ghiaurii lui. 

— Atănci, pentru ce nu-l mazileşti pe dată ? 

— Fiindcă Osman-khan încă îl mai socotește credincios 
Porții. iar eu nu am dovezi ca să-l pot da în vileag. Prostul 
de Bethlen a ucis un olăcar de-al lui ce se întorcea din Lehia. 
în loc să mi-l fi dat mie. ca să scot de la el tot ce ştia. Apoi 

l-a pîrît la Înalta Poartă, şi Damad Mehmed-pașa, sadrazamul, 
mi-a cerut să cercetez eu însumi. 

— Nu cumva ai de gind a te duce chiar luminăţia-ta 
la Yaș?! 4. 

— Eu n ar încă mai înainte de sosirea trimisului marelui 
vizir am trimis acolo nişte oșteni, care se dau drept neguţători 
și au să adaste pînă le voi porunci eu să se repeadă asupra 
hainului și să mi-l aducă, viu sau mort. 


Kuciuk asculta toate acestea cu nepăsare, căci nu-l mai 
trăgea inima la nimic. Din locul unde se afla putea trage cu 
ochiul și în odaia alăturată, și astfel îl zări pe hadimul care 
aducea cahfelele poruncite de stăpin. Tresări cînd îl văzu pe slu- 
jitor cum scuturase un inel cu otravă deasupra ceștilor. De-ar fi 
apucat barem o înghiţitură, ar fi murit si el o dată cu prigonitorul 
său ... „Dar pentru ce să mor, de vreme ce va pieri ticălosul ? !“ 
îi fulgeră prin gînd o licărire de nădejde. Chipul robului îi era 
necunoscut, ceea ce însemna că cineva din afară voia moartea 
pașei şi a oaspetelui său tătar. Inima îi zvîcni în piept, tresăltînd 
de bucurie. Nedîndu-l în vileag pe făptaş, însemna că sprijină 
uciderea lui Iskender, și prin aceasta se răzbuna el însuşi! Se 
posomori însă cînd îşi aduse aminte de obiceiul seraskerului de 
a nu băga nimic în gură pînă ce un rob nu-i „lua credința“, adică 
gusta el mai întîi mincarea şi băutura. Se vedea bine că hadimul 
era străin, căci nu cunoştea acest lucru. S-ar fi putut să-l fi silit 
chiar pe slujitor să soarbă licoarea otrăvită, şi atunci el, Kuciuk, 
cînd ar fi avut un asemenea prilej ? 

Cu pași mărunți, spre a nu vărsa cahfeaua, hadimul pătrunse 
în odaie, dar în aceeași clipită Kuciuk se repezi și înghiţi lacom 
amindouă ceștile, sub ochii înmărmuriţi ai celor de faţă. 

— Kuciuk ! se răsti pașa. Ce înscamnă... 

Dar bietul schilod se prăbuși pe dată cu spume la gură, 
zvîrcolindu-se de durere, căci el nu putea scoate nici barem un 
geamăt. Fără să pregete. Arslan-mirza roti iataganul şi îl des- 
căpăţină pe slujitor sub ochii lui Iskender-paşa, care nu mai 
apucă să zică nimic. Era înmărmurit de chinurile lui Kuciuk, ce 
pentru el fuseseră sortite. Iar cînd schilodul se potoli în neagra 
noapte a morţii, marele serasker spuse, aproape şoptind : 

— Sărmane prieten neînțeles! Eu te chinuiam, poate pe 
nedrept, căci văd că mi-ai salvat viaţa, dar nu trebuia s-o faci ! 
Ai uitat oare, biet schilod, că robul îmi lua credinţa ? 

O lacrimă i se ivi în colţul ochilor, ceea ce nu mai văzuse 
nicicind hanul nogailor la neîndurătorul vizir. Ştergindu-şi obra- 
zul cu dosul palmei, paşa aruncă o privire spre descăpăţinat. 


ȚUŢORA — MAREA NĂDEJDE 


CÎND PAN ZOLKIEWSKI, hatmanul coroanei leșeşti, îl 
chemă la sine pe Korecki spre a-i cere socoteală de învinuirile 
ce i se aduceau, acesta se dezvinovăţi zicînd că atît Grazziani 
cît şi Iskender-paşa ar fi vrut să-l scoată drept iscoadă otomană, 
de vreme ce fugise de la Edicule. Poate că a fost crezut, ori a 
fost lăsat în pace datorită puternicului neam al Movileștilor cu 
care se înrudea, fapt este că, spre uimirea multora, șleahticul fu 
poftit să se alăture oștirii hatmanului. Cînd auzi vestea, domnul 
Moldovei pufni înciudat, cu toate că pe undeva se îndoia că 
ar îi putut fi adevărat. Pan Zolkiewski știa că înfruntarea cu 
turcii era de neînlăturat, iar dacă l-ar fi îndepărtat pe vînzător 
ar fi atras supărarea altora care erau de partea lui şi, cum 
avea nevoie de ostaşi, forțele creștinilor nu trebuiau risipite 
deocamdată. 

Gaşpar Grazziani, pe de altă parte, nu mai aştepta decît 
prilejul de a se da în vileag ca vrăjmaş al puterii otomane, pe 
care o slujise în vremuri de pace. Acesta s-a ivit mai curînd 
decit se aştepta, chiar în cea din urmă lună a verii anului 1620. 
Prinsese de veste prin iscoadele sale că era pe drum th dregător 
al Porții cu rang de iskimne, ceva rudă cu Iskender-paşa şi deci 
cu amestecul acestuia. Din cîte aflase, nu-i aducea mazilirea 
şi nici mai mult ca la vreo şaizeci de beșlii nu avea cu el. Atunci 
Vodă s-a sfătuit mai întîi cu boierii divaniţi, iar după aceea 
cu sfetnicii lui de taină, în frunte cu Marcu. ; 

— Boieri dumneavoastră, aflat-am ştire despre sosirea unui 
iskimne-ceauș împărătesc, dar nu ca să fiu mazilit, cum poate 
veţi fi crezut unii, şi oricum nu m-aș fi supus poruncii. Ce so- 
cotiţi să facem cu păginii care ne vin fără voia noastră în ţară ? 

Cu toţii își plecară bărbiile în piept, pînă cînd vel-vorni- 
cul Coste Bucioc sparse tăcerea : 

Eu zic, măria-ta, să ne tragem cu oastea la Hotin, spre a 
fi mai aproape de hatmanul Jolkovschi. În acest fel nu dai pri- 
lej turcului să-i aducă porunca, oricare ar fi ea. 

— Dar ceaușul ăsta e trimis de sultan, ori de sadrazam ? 
Și dacă-i numai de la Scănder-paşa? întrebă vel-vistiernicul 
Coci Lupu. 

— De nu-i de la padişah, să nu te supui, măria-ta! îl 
povățui şi Ciolpan-spătarul. 

— Ce-mi aud urechile ? Tocmai de la domnia-ta să capăt 
asemenea sfat?! se oțări Vodă către boier. Şi dacă Osman îmi 
porunceşte să-mi viîr capul în laţ, s-o fac ? 

— Nu asta am vrut a spune, doamne, se fistici Ciclpan. 
Giîndeam și eu așa, că nu eşti supusul nimărui, decit al sul- 
tanului, dar și cu acela face-vei precum ţi-o fi voia ! 

Atunci începură a se băgă în vorbă şi oamenii de credință 
tainică ai măriei-sale, cind acesta cătă întrebător și spre ei. 
Primul fu senior Marino Resti, care stătea alături de Marcu. 

— Eu zic, ilustrisime, să-l prindem de grabă pe ceauş 
împreună cu însoțitorii lui, şi mai pe urmă să chibzuim ce vom 
face cu ei. 

— Poate îi trimitem plocon hatmanului Zolkiewski. ori 
Jolcovschi, cum i-a spus dumnealui vel-vornicul, spuse şi Marcu. 

Mai vorbiră apoi vel-comisul Gheuca, vel-hatmanul Borisi 
Brutii si încă vreo cîţiva, care cu toţii își dădură părerea că 
mai întîi ar fi trebuit să afle ce poftește acel turc, și abia după 
aceea să hotărască ce vor avea de făcut. 

Domnitorul îi ascultă răbdător pe fiecare în parte, după 
care, dregîndu-și glasul zise : ` 

— Domnia-ta senior Resti vei strînge pe toţi lefegiii creş- 
tini laolaltă şi fi-veţi grosul oștirii mele. Pîrcălabe Marcu, să 
stai cu bănăţenii voştri în jurul meu, dar să fiţi pregătiți de 
încăierare, de va fi de trebuinţă. Domniile-voastre, boierii 
mei, nu se cade a vă arăta în fața unui ceauș, aşa că veţi aş- 
tepta în tîrg porunca domniei. Nu care cumva să vină cu noi 
şi vreun lefegiu turc, așa că vezi, Marino, să pui cîțiva rai- 
tări să-i împiedice a ieşi din ortă fără îngăduință. Nici măcar 
căpetenia lor, Ismail-aga, să nu se miște din locul unde s-o 
afla. Domnia-ta, logofete Gheanga, te vei duce în întîmpina- 
rea solului și-l vei îndruma spre Ţuţora, unde se va afla 
întreaga domnie. Acolo îl voi primi! Alta nu ama vă spune. 
Mergeţi fiştecare după cum vi-i porunca ! 

Cînd să iasă, Marcu fu oprit de voievod. lar îndată ce 
rămaseră numai ei, acesta îi puse amîndouă miinile pe umeri 
şi-i zise, cu ochii scinteind : 

— Sosit-a ceasul, prietene Marcu, despre care ţi-am vor- 
bit de atitea ori. Acuma porni-vom marea încleştare, căci, 
în timp ce noi îl vom întimpina pe ceauş la Țuţora, aici în 
tîrg Bucioc va purcede cu oamenii lui la căsăpirea tuturor 
păgînilor, întocmai ca pe vremea lui Mihai-vodă cel viteaz. În 
acest fel mă scap şi de cămătari. Ce părere ai ? 

— Dar gînditu-te-ai oare să-l ucizi şi pe tatăl Sarei ? Din 
cîte știu, şi el, tot cu bani umblă... 

— A, nu! Acela-i jidov şi nu turc, zaraf și nu cămătar, 
iar Bucioc a căpătat vorbă anume să nu se atingă nici un fir 
de păr din capul lui şi al frumoasei sale fiice. 

— lertată-mi fie îndrăzneala, dar de astă-dată socot că 
te vei fi îndrăgostit de fată, nu ca de biata contesă Agnes. 
Numai că, păcatele melc, ea nu-i crestină și... 

— Va primi legea mea, dacă mă iubește. 

— Atunci, să fie într-un ceas bun! o scurtă Marcu. Dar 
pînă să jucăm la nunta măriei-tale, poate că n-ar fi rău să-i 
nimicim și pe cei în întimpinarea cărora vom ieși. 

— Pe aceia încă nu!... Sau vom vedea! Nu uita că mai 
avem în țară și pe mumbașirul venit după haraci, pe care 
Coci Lupu îl va duce la o moşie a lui înspre Roman, spre a 
nu afla cele ce se vor petrece pe aici, el fiind acela care va 
scăpa cu viaţă din măcel. Am eu un plan anume. Ai să vezi! 


După săptămîni de secetă cumplită plouase Vreo cîteva 
ceasuri bune, dar pămîntul scăpat de sete supsese îndată stro- 
pul dătător de viaţă. Se mai domolise însă zăpuşeala, iar norii, 
fără a mai amenința a ploaie. privegheau să fie umbră asupra 
satului moldovean de pe malul Prutului, unde avea să aibă 
loc întîlnirea. 

Iskimne-ceauș se opri înmărmurit văzîndu-l pe domnitor 
călare şi înveşmiîntat de luptă, înconjurat de oșteni ce-i arun- 
cau priviri crunte. 

— Pace ţie, cel mai strălucit dintre închinătorii lui Issa 
ben Miriam! Alah să-ți fericească viața! zise ceauşul cu 
vocea tremurată de încordare. 

Nu descălecase în faţa beyului, deşi aşa s-ar fi cuvenit, 
şi nici nu-şi dădea seama dacă făcuse bine au ba. Ghiaurul 
părea minios şi asemenea întimpinare nu prevestea nimic bun. 

— Ce poftești ? îl întrebă răstit domnitorul. 

— Adus-am carte de la slăvitul nostru sadrazam Damad 
Mehmed-paşa, cu vorbe bune către tine, beyule, şi cu mulţu- 
mită pentru faptele tale! răspunse ceauşul băgînd mîna în 
sîn după scrisoarea marelui vizir. 

Marcu se duse lingă el şi apucînd pergamentul îl dădu 
voievodului, care băgă de îndată seama că nu era nici vorbă 
de pecetea vizirului, ci a lui Iskender-paşa. Îl desfăcu pe loc, 
fără a mai arăta cinstea cuvenită sărutîndu-l, şi începu a citi. 
Curînd se aprinse la faţă și o cruntă miînie îi învălui chipul. 

— Ce înseamnă asta, nemernicule ? tună Vodă. Să asculte 
toată lumea ce scrie aici! porunci el spre tălmăci, întinzîndu-i 
pergamentul. 

Acesta își drese glasul şi începu : 

„Alah să facă să dăinuie în veci bucuria asupra ta și a 
neamului tău, cinstite Ismail-aga, cel ce ești în slujba hainu- 
lui ghiaur Gașpar. Afla-vei pe astă cale că luminăţia sa stă- 
pinul lumii și urmașul profetului pe pămînt, Osman-khan 
Genç, a poruncit pieirea ticălosului de mîna ta. 

Pentru aceasta, pe dată ce vei primi această scrisoare, să 
stringi în juru-ți pe toți acei oșteni ce ţi i-am trimis la înce- 
putul verii și cu ceilalți pe care îi ai sub ascultare și să-l 
legați pe beyul cel afurisit. De veți întîmpina împotrivire, 
ucideţi-l ca pe un cîine turbat ce este! Viu ori mort, să-l 
înfățişezi la picioarele mele, spre a-l trimite la Înalta Poartă. 

Altminteri, pace și supunere lui Alah și aşa să faceţi ! 

Eu sărmanul rob nevrednic al măritului Alah, Iskender- 
pașa, marele serasker al oștirilor din Karamania, poruncit-am. 
astă carte în a șaptea zi a lui şevval “ul-miikerem, anul 1030 
de la Hicret.“ 

Furia îi cuprinse pe toţi însoțitorii domnești, în vreme ce 
singele fugise din obrazul ceauşului. Zadarnic mai scoase cea 
de-a doua scrisoare, pe care o ţinuse în același loc, căci Gaş- 
par-beg nu i-o mai luă în seamă. 

— Să fie legați pe dată toţi acești corbi vestitori ai rău- 
lui şi ai nenorocirii! porunci el către bănățenii lui Marcu. 
Dacă se împotriveşte vreunul, să fie străpuns pe loc! 

Mihai şi băieţii lui se repeziră cei dintii să-i împresoare 
pe turci, care auziseră şi ei pentru prima oară de ce fuseseră 
trimişi în Bogdania. De mirare nici nu cutezară să nu se lase 
cetluiţi. 

— Aiastă mișălie cere răzbunare, măria-ta, zise răstit vel- 
vornicul Bucioc pe românește, anume, ca să poată fi tălmăcit 
păgiînilor. Teamă mi-e ca, dacă va afla norodul, nu cumva 
să se repeadă asupra neguţătorilor turci din laşi, şi chiar din 
toată țara ! 

— Năprasnică e furia prostimii, vel-vornice, dar nu ne 
stă în putință s-o preîntimpinăm, răspunse voievodul privind 
cerul cu smerenie. 

Puţini dintre cei de față ştiau că erau vorbe meșteşugite 
anume ca să poată pleca Bucioc, spre a începe măcelul osman- 
liilor din laşi. El, chipurile, se zorea ca să împiedice mulți- 
mea să facă asemenea „fărădelegi“, şi nu ca să-i îndemne la 
omor pe tirgoveţi. Dar pînă în seară, cînd Vodă porunci îna- 
poierea, zăbovind anume la Țuţora, întregul tîrg fu pistrelat 
de sîngele necredincioșilor, în afara lefegiilor domnesti și a 
mumbașirului, aflat undeva în tovărășia vel-vistiernicului, la, 
adăpost. Cei dintii se aflau închiși în ortă şi nu cutezau a” 
trece de raitării de pază, iar celălalt încălca învățătur- ile Cora- 
nului împărtăşindu-se din belșug cu niște cotnărel de la moşia 
din Hîrlău a dregătorului Coci Lupu. 

Abia a doua zi, mahmur fiind, mumbașirul s-a în- 
făţişat domnitorului, dar după ce aflase cîte ceva despre 
cele întîmplate. Deși era înconjurat de douăzeci de ieniceri, 
se cam înfricoşase, socotind că-i venise și lui rîndul. Cel mai 
mult s-a temut de blindeţea glasului domnesc: 

— Iacă, efendi, astea sînt faptele şi judecă donia-ta dacă 
am vreo vină în toate acestea! Norodul s-a mîniat aflînd des- 
pre miîrșăvia lui Iskender-pașa, în vreme ce eu mă aflam de- 
parte, pe malul Prutului, spre a scăpa de furia oștenilor dom- 
niei pe trimișii paşei. Se-nţelege că nu pot crede că aceia vor 
fi fost trimisi de către însuşi măritul sadrazam, Alah să-l ţină 
zile îndelungate în fericire deplină ! 

Mumbașirul rămase gînditor, ştiind că de multe ori vije- 
lia se dezlănțuie după o liniște amăgitoare. De fapt voievodul 
nici nu-i dădu răgaz să răspundă, fiindcă urmă : 

— În ce mă priveşte, rob şi supus nevrednic al măritului 
padişah, mă jur pe sufletul meu că am inima curată față de 

această ţară, după cum am făgăduit. Pentru asta am și porun- 
cit ca întreg haraciul de patruzeci de mii de galbeni, ce se 
cuvine stăpiînului nostru, să-ţi fie dat pe seamă, să-l duci haz- 
nalei împărăteşti. 

Sărmanului turc parcă nu-i venea a crede, dar în cele din 
urmă răsuflă ușurat. Ba chiar îi dădu dreptate beyului să fie 
miînios după cele întimplate. Unde mai pui că nici nu el a 
fost acela care să fi poruncit măcelul musulmanilor, ci pros- 
timea tirgului o făcuse în lipsa voievodului. Iar cînd pe lîngă 
gurușşii cuveniţi haraciului s-a mai trezit şi cu douăzeci de 
pungi, blănuri şi stofe de mare preț, pentru sufletul său, slu- 
jitorul împărătesc dădu întru totul vina pe nechibzuitul seras- 
ker şi se arătă fără nici o rezervă de partea năpăstuitului bey. 

În răstimp fură chemaţi în ograda palatului toţi lefegiii 
turci din slujba domnească, în frunte cu Ismail-aga. Aţiţaţi de 
acesta, erau cu toţii înarmaţi pină-n dinţi și hotăriţi să-și vîndă 
scump pielea, de se va ivi prilejul de încăierare. Cu toţii să fi 
fost cam la vreo două sute de oșteni, greu de doborit, mai ales 
după ce aflaseră de soarta celor din tirg. 

Însoţit de trimisul sultanului, care acuma era cîștigat de 
partea lui, Vodă ieşi împreună cu întreg divanul şi, aşezin- 
du-se într-un jilț adus anume afară, le cuvîntă astfel : 

—- Viteji ostaşi, credincioși slujitori ai domniei mele, inima 
mea se bucură la vederea voastră. Mîrşăvia și viclenia vrut-au 
să învrăjbească pe preastrălucitul nostru padișah Osman-khan, 
Alah să-l] ţie în vecii vecilor, asupra domniei mele, nevrednicul 
său rob. Ascuta-veţi cartea ce a dus la vărsarea unui singe 
nevinovat şi de care mă căiesc-în fața voastră, că n-am avut 
ştire și nici n-am apucat să ajung aici la vreme. 

'Murmure de amenințare se auziră printre oșteni, care erau 
totuşi descumpăniţi văzindu-l pe trimisul Porții alături de bey. 
Domnitorul aruncă o privire întrebătoare către Marcu, iar 
acesta încuviinţă din cap. Poruncise ca toţi lefegiii creştini să 
împresoare curtea domnească pe dinafară și, de va fi fost cu 
trebuinţă, s-ar fi năpustit asupra răzvrătiţilor turci. Pînă 
una-alta, încercă să-i îmbrobodească vorbindu-le frumos, 
ca şi cum nici n-ar fi băgat în seamă nemulţumirea lor. 

— Las în seama voastră, vitejilor, de a hotărî care este 
adevărul şi cine se face vinovat. După cum știe și cinstitul 
mumbaşir, aici de față, am dat haraciul cuvenit stăpînului 
pînă-ntr-un ban, iar pentru voi am dat poruncă să vă fie plă- 

tite lefuri îndoite, căci sînt mulţumit cu slujba ce aţi făcut-o 
domniei... 

De astă-dată în locul murmurelor se auziră aclamații de 
bucurie, vorbele voievodului ștergînd ca prin farmec toată fu- 
ria de pe fețele lor, care se luminară a voie-bună. 

Vodă le făcu semn cu mîinile să se potolească, și cînd se 
făcu iarăşi liniște îşi urmă vorba : 

— Mă rog însă de voi, neînfricaţilor, să însoţiţi aceşti bani 
pînă- n Islâmbol, căci teamă îmi este ca pe drum răuvoitorul 
să nu-i prade şi să arunce iarăși vina asupra mea. Pentru astă 
nouă slujbă veţi căpăta de asemenea plată, și încă ceva pe 
deasupra, numai să ajungă cu bine tot bănetul în haznaua îm- 
părătească. 

Să fi vrut să mai spună ceva, n-ar fi fost cu putinţă, căci 
neîncrederea de mai înainte se prefăcu într-un vacaram de bu- 
curie, iar după ce le-a mai fost citită şi scrisoarea cu pricina, 
Gaşpar-vodă nu se mai îndoia de prietenia şi credinţa lor. 

— Viteji ai vitejilor! spuse iar voievodul, făcînd semn 
cu mîna spre a potoli larma și a se face auzit. Hotăriţi voi pe- 
deansa pentru trădători. Iacă, însusi dumnealui, mumbașirul, 
să-si dea părerea ce i se cuvine căpeteniei voastre care v-a 
amăsit, dar se va face pe voia voastră. Care să-i fie răsplata, 
pentru fapta sa ? 

— Moartea ! Moartea ! fu răspunsul în cor al oștenilor. 

— Dar pentru iskimne-ceauș şi oștenii lui ? 

— Moartea ! se auzi din nou. 

— Vă mulţumesc din suflet, cinstiţi oşteni, dar nu se cade 
ca eu să vărs sîngele dreptcredincioşilor musulmani, măcar că 
asta vă este voia ! 

A fost mai mult decît un îndemn, căci s-au năpustit asu- 
pra nefericitului Ismail-aga, care luat pe neașteptate nici nu 
s-a mai putut împotrivi și fu gîtuit pe loc. O dată faptul îm- 
plinit, domnitorul zîmbi mulţumit și făcu din nou semn cu 
mîna că pofteşte a vorbi : 

— Nevinovat sînt de moartea acestui agă, pe care voi l-aţi 
judecat şi osîndit pe dreptate. Însă mă rog de voi, şoimilor, să 
cruțați viața oştenilor ce au venit cu scrisoare aducătoare de 
moarte şi pe iskimne-ceauş aşijderea, căci ei n-au făcut decît 
să se supună poruncii stăpînului lor. 

Alte urale şi strigăte de bucurie îl lămuriră pe deplin pe 
domnitor că nici unul dintre oștenii aceştia nu aveau să-l vor- 

bească vreodată de rău. Făcu apoi pe întristatul şi adăugă 
oftind : 

— Rău îmi pare că trebuie a ne despărţi vremelnic, dar 
nu mă pot încrede în altcineva pentru paza banilor. Cînd voi 
avea nevoie de voi, să vă întoarceţi, vulturilor, și să veniţi din 
nou în slujba domniei mele! 

Din pricina strigătelor de bucurie, cu greu se făcu înţeles 
de către mumbașirul de lîngă el, răcnindu-i la ureche: 

— Rogu-te, efendi, a spune strălucitului nostru stăpin că 
oricînd îmi va porunci capul sînt gata a mă înfăţişa eu 
insumi ... 

— Fii pe pace, beyule, că așa după cum am văzut cu ochii 
mei, rob mai cu credinţă decît domnia-ta nu are toată împă- 
răția. Pretutindeni am să spun ce s-a petrecut cu adevărat. Să 
n-ai grijă! 

După ce zarva din ograda palatului s-a mai potolit, oştenii 
se aşezară pe şiruri ca să-si capete banii făgăduiţi, căci vel-vi- 
stiernicul Coci Lupu era pregătit din vreme, cu slujitorii lui. 
Nemaifiind nici o primejdie, Marcu porunci despresurarea 
curții domneşti, după care se întoarse lîngă voievod : 

— Roguc-te, măria-ta, să nu-ți fie cu mînie, dar deslușes- 
te-mă şi pe mine, că n-am priceput nimic. Pentru ce nu i-am 
nimicit pe acesti păgîni, de vreme ce vor fi tot atîtea săbii de În- 
fruntat în viitor ? La ce bun toate acestea, ba și risipa de bani? 

— Eheei, Marcule, zîmbi Vodă. Acesti oameni nicicînd nu 
vor mai lupta împotriva domniei mele. E drept că am stricat 
ceva parale pe ei, mai ales cu haraciul, dar nu de pomană. Am 
dat eu patruzeci de mii de galbeni, dar l-am lipsit pe Isken- 
der-pașa de cel puţin tot atiţia oșteni. Aceştia pe care-i vezi 
în fața noastră au să fie cei mai înfocaţi apărători ai mei 
la Poartă. 

— Dar gindeam, doamne, că nu vei mai da socoteală tur- 
cului, decit cu spada... A 

— Am şi început! Cămătarii de aici din tîrg, cărora tre- 
buia să le plătesc lăcomia, au căpătat cu vîrf și îndesat. Grecii 
şi armenii, cu toată seminția lor cămătărească, au pierit şi ei 
o dată cu osmanliii. Astfel pot să răsuflu, şi pentru aceea am 
îngăduit plata haraciului. Voi avea de acum un răgaz preţios. 

— Cum?! 

— Singurul care mi se va împotrivi rămîne Iskender-pașa 
cu puțina lui oştire, căci Poarta va întîrzia să dea crezare piri- 

for lui împotriva domniei mele. Cînd se va dezvălui adevărul, 
are să fie prea tirziu pentru ei. 

— Ahaaa! 

— Ai priceput? Plătind două sute de oameni, am cîştigat 
cîteva mii, care nu vor lupta împotriva noastră, iar cu sprijin 
leşesc îl spulber pe Iskender și-l arunc în Dunăre, mai înainte 
chiar ca el să poată să-și dea seama ce s-a petrecut. De astă-dată 
ne îndreptăm privirea și credința spre Lehia, căci singuri încă 
nu putem a face mare lucru. 

— Să fi chemat oastea cea mare, măria-ta ! 

— Prea devreme ! De ea avea-voi trebuinţă abia după ce 
dobindesc stăpînirea Transilvaniei și a Munteniei, căci cu toţii 
e să înfăptuim acea minunată țară, despre care ţi-am vorbit 
încă de cînd ne-am cunoscut. 

— Şi la care visăm cu toții, rugîndu-l pe Dumnezeu să 
te ajute! 

— Dar si voi trebuie să puneţi umărul. Toţi cei de un 
neam! Şi mai apoi Zolkiewski, adăugă voievodul bătindu-l pe 
umăr cu prietenie, cum făcea în trecut. Să ne gătim de drum. 
Ne adăpostim la Hotin, de unde ne vom năpusti asupra corbilor 
prădalnici ce s-or abate asupra noastră. Este marea noastră 
nădejde şi singurul prilej să-i izgonim pe turci din ţară, înce- 
pînd cu Moldova. 

În mai puţin de o săptămînă erau cu toții la Hotin, în 
afara cîtorva lefegii de sub porunca lui ser Marine Resti, ră- 
mași să păzească cetatea de scaun. Începea lupta pe viață și 
pe moarte ! În astă vreme locuitorii de prin părţile de miazăzi 
ale ţării începuseră băjenia, căci ei încă nu aflaseră, ori nu pri- 
cepusără prea bine, ce voia acest venetic asezat ge turci în 
scaun și acuma răzvrătit împotriva lor. 


NUNTĂ CU PERIPEȚII 


Cu multă părere de rău se întorcea acasă tînărul boier Hri- 
zea sin Dumitreșco ot Bogdănei, după o goană zadarnică pe 
urmele tătarilor. Era mare zăpuşeală, dar atît Hrizea cît şi cei 
vreo douzăci de flăcăi care-l urmaseră aveau numai cămașa pe 

ei, neapucînd să se mai îmbrace altcum. Abia prinseseră să în- 
şiace săbiile și, aruncindu-se în spinarea cailor pe deşălate, 
au pornit-o val-vîrtej să-i ajungă pe păgini. 


Vestea le-o aduse un țăran scăpat ca prin minune din pîr- 
jolul conacului și moşiei Eoicrului Cîrstea de la Cornăţeni, me- 
gieșul lor. Cum bietul om era însîngerat și plin de sudoare, cre- 
zură că încă mai era hăituit de tilharii cîmpiilor, dar se 
înșclaseră, căci tătarii, după ce jefuiseră și dăduseră foc pre- 
tutindeni în calea lor, apucaseră drumul către casă, tirînd robii 
şi prada cu ei. 

— Da’ cu boierul ce s-a întîmplat? întrebă Hrizea. 

— Răpus de săgeți... zace și acum în curtea conacului. 

— Și jupiînița ? 

— Roabă, conașule ! Dacă a mai scăpat cu zile, o trag cu 
lațul după vreo căruță, cum li-i obiceiul. 

Hrizea îşi săltă capul și aruncă o privire asupra flăcăilor 
ce se aflau în preajma lui. Tocmai făcustră muștru în mînuirea 
spadei. Erau cu toți leoarcă de nădușeală, dar flăcări de ură le 
sclipea în ochi. 

— Nu-i vreme de pierdut! le strigă el. Pe cai! Luîndu-i 
pe neașteptate îi dovedim, oricît de mulți or fi. 

— Cam cîţi să fi fost ? îl iscodi un flăcău pe ţăranul fugar. 

— Socoti-vom  leşurile după luptă! se oțări Hrizea. 
Haideţi ! 

Ceata flăcăilor se pierdu curînd într-un nor de Colb ridi- 
cat pe drumul Cornăţenilor. Soarele ardea nemilos şi nici o 
pată nu se arăta pe întreaga albăstrime a cerului, iar holdele 
dăduseră de mult în pîrgă. Vreme numai bună pentru cules, 
ceea ce şi făcuseră tătarii dobrogeni, mai înainte de a se duce 
la bătaie în Moldova, unde îi chemase “Iskender-paşa în acea 
vară a văleatului 7128 de la facerea lumii. Asemenea fapte 
erau pe placul marelui serasker, cu toate că-i socotea şi pe 
locuitorii valahi drept supuşi ai lui, dar era firesc în mintea 
lui ca dreptcredincioşii musulmani să-și agonisească pradă de 
la ghiauri. Aceasta însă era cu putinţă numai cînd domnia de 
acolo era mai nevolnică, aşa cum se întîmplase şi acuma. 

Se strecuraseră pe furiș pînă în preajma muntelui şi abia 
la întoarcere începuseră jaful, dînd în calea lor și peste moşia 

boierului Cirstea. Nu avuseseră teamă de minia domnească, 
fiindcă stăpinul ţării tocmai se mazilise şi Radu-vodă Mihnea, 
noul voievod, încă nu sosise de la Istanbul. Socoteală osebit 
de bună şi prada a fost îmbelșugată, căci oamenii nu se aştep- 
tau să-i calce tătarii. 

Chiar și dumnealui slugerul Cirstea se afla tras la umbră 
da dogoarea soarelui, cînd auzise larma şi strigătele de groază 
tocmai în curtea lui. leşi în cerdac spre a vedea ce se petrece, 
dar fu străpuns de o săgeată în coșul pieptului şi se prăvăli pe 
trepte. Fiică-sa, Frăsina, o codană cam de vreo șaptesprezece 
ani, dete un țipăt de spaimă și se repezi lingă trupul tatălui 
doborit, cînd simți arcanul învăluind-o ca un şarpe și tătarul 
care-l aruncase rînji mulțumit trăgînd-o prin ţărînă spre el. 

Cam atitea putuse afla Hrizea la curtea boierului ucis, 
unde începuse a se ivi cite o slugă scăpată și ea ca prin mi- 
nune. Aflînd că Frăsina încă mai era în viaţă nu se mai gîndi 
la nimic altceva, ci se aruncă pe dată în urmărirea ei, semnele 
fiind lesne de găsit datorită fumului ce se mai ridica prin 
satele arse. 

De la o vreme flăcăii începură a simţi osteneala și mai cu 
seamă cumplita sete, aşa că nu puteau merge mai departe. 
Drept care Hrizea socoti să scurteze drumul spre a-i întîlni pe 
tilhari la vadul Dunării, dar n-avură noroc, fiindcă aceștia apu- 
caseră să treacă apa în Dobrogea. Oricum, aşa frînţi de sete şi 
oboseală, cu greu ar fi putut înfrunta trîmba de peste o sută de 
călăreți tătari. 

Tînărul boier hotărî popas chiar pe mal, apoi adormiră sub 
cerul înstelat și în zori apucară calea întoarsă mîhniţi şi ruși- 
nați că nu izbutiseră nici barem să-i ajungă pe hoţi. 

— Ce să facem, boier Hrizeo ? îl mîngiie un flăcău. Asta 
i-a fost soarta ! Noi nu putem cîrti. 

Cu toții știau că jupînița Frăsina urma să fie mireasa ti- 
nerci lor căpetenii, chiar în acea toamnă, dar iată cum necazul 
îi schimbase viața pe neașteptate. 

— Cîinii ! scriîșni Hrizea. De ce nu sînt eu domnul acestei 
ţări, că i-aș învăța minte ! 

— Am auzit că ticăloșii se vor bate cu domnul Moldovei, 
spuse un altul. Se vede că au venit să-și ia merindea. 

— Ce-ar fi să ne ducem şi noi acolo ? ! 

— S-ar încinge o „horă mare“... 

— Să mergem ! Să mergem ! se auziră mai multe glasuri. 

— Deocamdată ne întoarcem pe unde au pirjolit nemer- 
nicii, porunci Hrizea ca și cum nu le-ar fi auzit spusele. Pe 
urmă vom mai vedea ! 

Deşi însetaţi și flămînzi, de astă-dată nu se mai zoriră ca 
la venire, ci o lăsară domol, la pasul calului. Locurile erau pustii 
şi încă mai fumega pe ici, pe colo, iar prin văzduh stolurile de 
corbi croncăneau, vestind cite un ospăț cu hoiturile ce le gă- 
seau din belșug. Prin alte părți se strînseseră puzderie peste 
cîte un stîrv și nici nu catadicseau să se ridice la trecerea călă- 
reţilor. O duhoare dulceagă de putreziciune se răspîndise pre- 
tutindeni, dar uneori devenea atît de nesuferită încît bieţii 
oameni se vedeau siliți să-și astupe nările, aşa că Hrizea încu- 
viinţă să meargă pe malul celălalt al Ialomiţei. Nădăjduiau că 
vor găsi în cale şi ceva aşezări rămase întregi, căci tilharii pă- 
reau să se fi ţinut de o singură parte a apei. Oricum, străbă- 
tură hotare întregi pînă cînd începură a se zări cele dintii 
semne de viață, primii snopi de grîu. 

De bine, de rău, prinseră a ronțăi la spice, asemenea guz- 
ganilor sau popiîndăilor, potolindu-și oarecum foamea. „Osnă- 
tul“ i-a făcut să mai zăbovească, iar întrucît dăduse în ariurg 
şi văzură că totul părea liniştit împrejur, Hrizea hotărî să facă 
popas de noapte chiar acolo. Mai povestiră de una, de alta și 
numai cînd se înseră de-a binelea se puseră pe adunat snopi, 
spre a-și face culcuş. Flăcăii se răspîndiseră pe miriște, cînd 
deodată se auzi vocea înspăimîntată a unuia dintre ei: 

— Săriţi, fraţilor ! O dihanie, de n-o fi chiar ucigă-l toaca, 
arătă el spre o căpiţă. 

— Unde? Unde-i? săriră' vreo cîţiva din apropiere, mai 
mult rîzînd de spaima tovarăşului lor. O fi vreo vulpe! 

— Uite că mișcă ceva acolo! arătă unul cu degetul. 

Apoi li se păru că aud un scîncet de femeie, și asta nu era 
a bine. De mici copii ştiau, din basme, că necuratul se arăta 
oamenilor fie sub formă de ied, fie de tap, dar cel mai adesea 
luînd chip de muiere. 

— Satana! şopti unul îngrozit, și fu îndeajuns pentru ca 
toţi să se tragă înapoi, făcîndu--şi cruci cu nemiluita. 

— Ce-i? Ce s-a întîmplat ? ajunse şi Hrizea lîngă ei. 

— Dracul! arătă unul spre căpiţa cu pricina. 

— Și vă temeţi de el cîtă vreme aveți spada în mînă ? Ce 
mai așteptați ? Să-l străpungem, ori să-l fugărim ! 

Cu toţii se uitară nedumeriţi la Hrizea, socotind că n-a 
înțeles ce i se spusese. Alţii însă căpătaseră cutezanţă şi dă- 
dură să facă un pas înainte, dar se opriră din nou, căci acum 
se auzea deslușit un scîncet de femeie. 

— Mă, că fricoşi mai sînteţi ! se răsti Hrizea nemulțumit. 

Trase spada şi se îndreptă spre căpiţă : 

— leşi de-colo care eşti, că, de nu, te spintec ori dau foo 
la paie! 

— Nu te apropia, neicuță. Sînt eu, Frăsina ! auzi deodată 
vocea fetei, şi abia atunci se înfricoșă, simțind un fior de 
gheaţă prin şira spinării. 

— Doamne apăr-mă ! își făcu el cruce, trecîndu-și arma 
in mîna cealaltă. 

— A luat glasul jupiniţei, șopti unul mai slab de înger, 
care căzu în genunchi şi începu a bate mătănii. 

Ciţiva o apucaseră la fugă peste cîmp, fără a se mai uita 
înapoi, iar cei rămași se uitară prostiţi la căpiţă. 

Dar îndată plinsul conteni și snopii începură a se da într-o 
parte, lăsînd să se vadă obrazul șiroit de lacrimi ce curgeau 
din ochii mari şi negri ai Frăsinei. Nu mai încăpea nici o în- 
doială că era fata. 

— Eu sint, neicuţă Hrizeo ! 

Tinărul îşi mai făcu o cruce și, văzind că „vedenia“ nu se 
topeşte, prinse curaj și vru să se ducă spre ea. 

— Stai ! Să nu te apropii ! strigă fata înspăimîntată. 

— Dacă tu eşti cu adevărat, și nu vreo nălucă, atunci fă-ți 
cruce, ca să te cred! 


— Nu pot, se tîngui ea. 
— Ahaa! Satano! Să-i dăm foc, băieți. Aduqpţi un am- 
nar, să ardem spurcăciunea, că asta nu-i Frăsina mea. 


— Nuuu! se auzi vocea îngrozită a fetei. Neicuţă, jur pe 
sfinta cruce că eu sînt, numai că nu pot scoate mîinile să 
mă-nchin. 

— Auzit-aţi ? făcu unul. Ar crăpa pe loc, dacă şi-ar face 
sfintul semn izbăvitor. 

— Pentru ce nu vrei să-ţi arăţi mîna ? o întrebă Hrizea. 
Nu cumva ţi-i păroasă şi are ghiare de miîţă ? 

— N-am nimic pe mine... sînt goală. 

Careva pufni în ris prosteşte, dar tînărul boier se încruntă 
ia el, încît îi pieri rîsul de pe faţă. 

— Dacă nu eşti dracul, arată-ţi măcar piciorul, să vedem 
dacă ai copită sau eşti muiere, zise unul mai isteţ. 

Atunci la marginea de jos a căpiţei se ivi un picioruș, în- 
sîngerat de drum si plin de praf. 

— Care te pricepi să deosebeşti pielea de drac de cea de 
femeie ? întrebă un mucalit. 

— La fel sînt! răspunse careva şi izbucniră cu toţii în ris, 
ba chiar şi Hrizea. 

— Ar trebui să vedem mai bine, își dete cu părerea altul. 

— Ba, o să mai vedeţi voi pe naiba! i-o reteză tînărul 
boier mai mult în şagă. Să vă întoarceţi pe dată cu spatele, căci 
nu mai încape îndoială că-i jupiniţa şi se sfieşte de noi. 

De voie, de nevoie, flăcăii îl ascultară, trăgînd cu coada 
ochiului ce va face Hrizea. Acesta îşi scoase cămaşa și ținînd 
capul într-o parte se apropie și i-o strecură fetei, în căpiţă. 

— Ia-o pe tine, că altceva nu am, iar dacă îţi mai trebuie, 
cer și altele. 

Auzind despre ce era vorba, care mai de care se despuia 
ca să-i dea fetei să se îmbrace. 

— Ho, că doar nu s-o înfășa ca un copil mic! îi domoli 
Hrizea, bucuros de grija ce i-o purtau flăcăii. 

— Gata ? întrebă el după o vreme si inima îi zvicnea de 
îndoială, căci încă mai avea ghimpele în ea. „Dacă totuși nu-i 
Frăsina ?% 

Diavolul folosea tot felul de vicleşuguri cînd voia să piardă 
pe cineva, iar cum îl ştia pe el ce durere suferise, să nu fi luat 
înfățișarea fetei, ca să-l ademenească. Se gîndi că atunci cînd 
o va strînge în braţe avea să-i facă pe spinarea semnul crucii, 
şi negreșit s-ar fi prefăcut în pulbere, dacă era necuratul. 

Jupîniţa se ivi în cele din urmă, avînd paie şi spice în plete 
şi înfășurată în cămășile flăcăilor. De-abia acuma ar fi putut 
să-i bage în sperieţi, aducînd mai curînd a strigoi decît a făp- 
tură omenească. Hrizea însă se repezi Ía ea şi o îmbrăţișă cu 
sete, uitînd a mai face semnul sfînt. Dădu s-o sărute, dar Fră- 
sina îl opri, făcîndu-se ca para focului : 

— Ba, neicuță ! Nu-i frumos, de faţă cu toată lumea. 

— Acum bag mîna în foc că tu eşti, fiindcă nici dracul nu 
s-ar ruşina atîta ca tine. Puicuţa mea, trăieşti ? 

Și fără să mai țină seama de împotrivirea fetei o acoperi 
de sărutări, după care o așeză ușurel pe un aşternut din snopi, 
spre a se odihni peste noapte. 


=t» 


206 


— Muream şi eu fără de tine, o mîngiie tînărul pe obraz. 
Ce fericire că ai scăpat teafără ! 

— Dar bietul tăicuța... suspină ea și-i dădură lacrimile. 
Nici de frate-meu și nici de măicuța nu mai am stire, căci au 
rămas la tătari. 

— Am să-i caut şi am să-i răscumpăr, făgădui Hrizea. Să 
ştiu de bine că-mi vind toată averea, ţi-i scot din robie, numai 
tu să fii mulțumită. Pe jupîn Cirstea... l-om îngropa crești- 
ncşte şi-ţi jur că am să-l răzbun. Hai, na mai fi întristată. Mai 
bine povesteşte-ne cum s-a întîmplat nenorocirea şi cum de ai 
izbutit să fugi. 

— Apăi, cum să fie? începu ea cu glas domol. Bănuiesc 
să fi aflat ce s-a petrecut la curte şi cum l-au răpus pe tata? 

Hrizea încuviinţă din cap. 

— Eu am căzut în arcan şi tătarul m-a legat laolaltă cu 
ceilalți prinşi, bărbaţi, femei, copii, în urma unei căruţe. Mer- 
serăm noi așa, ca vitele, pînă ce ne pomenirăm opriți în vatra 
unui sat pirjolit si atunci tătarul veni spre mine, îmi apucă 
pletele şi mă sili să-mi întorc faţa către un mirzac de-al lor, 
care cra călare şi se rinjea privindu-mă. 

— Nemernicul ! scriîșni Hrizea. Dacă dau peste el îl sfir- 
tec bucățele. 

— N-ai să mai poți, neicuță, zîmbi fata, după care își de- 
pănă povestea mai departe. Cind s-a înserat, tătarul m-a tîrît 
la o altă căruță, unde era mirzacul, care-i întinse o pungă 
cu bani. 

— Te-a cumpărat. 

— Întocmai, dar nu știa el pe ce dăduse banii. 

— Nu cumva a căutat să... 

— Stai să vezi! Mai întîi a sfişiat totul de Pe mine, lă- 
sîndu-mă așa cum mă găsirăţi voi, şi mă izbi de pămînt. No- 
rocul fu că, dezbrăcîndu-se, hangerul lui se nimeri drept lingă 
mîna mea, iar cînd dete să mă îmbrăţişeze i l-am înfipt în git+ 
lej. Nici nu credeam să fie atît de ascuțit, fiindcă mai că i-am 
retezat grumazul. 

— Dăduşi cu sete... Dar bine făcuşi! încuviință Hrizea. 

— Mai mult de spaimă am făcut ce-am făcut, dar se cheamă 
moarte de om și-i păcat, neicuţă. 

— Lifta păgină nu-i făptura lui Dumnezeu, sări unul. 

— Ucigîndu-l ai făcut o faptă bună, plăcută celui de sus, 
o încredinţă altul. 

— Aşa o fi! răspunse cam descumpănită Frăsina. 

Tînărul boier îi dădu răgaz să mai răsufle, dar după citeva 
clipe de tăcere o întrebă iarăși : 

— Cum de n-au sărit şi ceilalți tătari, cînd au dat de leş ? ! 

— Asta nu mai pot şti, fiindcă, aşa cum eram, goală şi 
miînjită de sîngele spurcatului, am rupt-o la fugă în noapte și 
am alergat încotro am văzut cu ochii. Nu m-am oprit decît cînd 
am căzut într-o băltoacă şi atunci am încercat a mă mai spăla cît 
de cît, după care, răcorită și cu puteri noi, am zbughit-o mai de- 
parte. Spre ziuă ajunsei printre căpiţele astea şi, cum nu mai 
puteam umbla despuiată, m-am adăpostit într-una din ele şi așa 
dădurăţi voi peste mine. 

— Sărăcuţa de tine ! o mîngiie iar Hrizea înduioșat. Și noi, 
proștii, cît pe ce să te pîrjolim de spaimă. i-o fi şi foame, dar 
nu avem nimic altceva decit spice de grîu. lartă-mă că am fost 
așa de nătîng. 

Curînd unul cîte unul căzură frînți de nesomn, iar cînd 
s-au deșteptat cei dintîi undeva în depărtare se auzeau cocoşii, 
ceea ce însemna că mai erau sate rămase neatinse de jaful 
tătăresc. 

În timpul somnului fata se mai răsucise, lăsînd să-i scape 
la iveală un sîn frumos şi rotund, ca un măr pirguit. Zărindu-l, 
printre gene, tînărul Hrizea tresări. Prinse cu grijă marginea 
unei cămăși şi îl acoperi de parcă s-ar fi temut să nu-l atingă, 
apoi se aplecă asupra ei şi-i sărută pleoapele. 

— Rău îmi pare că te trezesc, îi șopti el drăgăstos, dar va 
trebui s-o pornim la drum cît mai pe răcoare şi mai avem e 
postată zdravănă pînă la Bogdănei. 

— Nu la Cornăţeni ?! se miră fata, încă buimăcită. 

— Din păcate acolo n-a mai rămas decit spuza de pe vatră, 
aşa că o vreme vei sta cu noi. Și de ce să nu chemăm şi un 
popă, ca să rămînem împreună pe vecie > 

Frăsina se rușină şi nu răspunse. Nunta lor fusese hotă- 
rită, dar pînă atunci nu se cuvenea să locuiască sub acelaşi aco- 
periş. Apoi nici nu se cădea să nuntească mai înainte de a trece 
anul de la înmormîntarea tatălui său. Tînărul îi dădu dreptate, 
cu toată ciuda că trebuia să mai aştepte un an, dar îi adăugă! 

— Oricum vei fi silită să rămii la mine, căci tu nu mai 
ai unde să te adăposteşti. Pentru ce să stai printre străini, şi 
nu la viitoarea ta gospodărie ? Lasă lumea să zică ce-o vrea ! 

Aşa crezuse Hrizea, mai cu seamă după ce-l îngropară pe 
jupîn Cirstea şi cînd nu se mai află nici o veste despre mama 
şi fratele fetei, căzuţi în robia tătărească. Iată însă că pe la 
Simedru veni pitarul Sava Cuștireanul, frate cu mama Frăsinei, 
care scosese carte de la divan că se făcuse epitropul fetei. 

Asta nu i-a pus pe ginduri și unchiul a fost primit cu toată 
cinstea la conacul din Bogdănei, dar curînd îşi dădură seama 
că era ur bătrîn hapsîn şi lacom de avere, cu care nu te puteai 
înţelege. Îşi dădu gîndurile pe față, spunînd că are și el un flă- 
cău, cam tomnatec, şi că nu i-ar displace nepoata ca noră, mai 
cu scamă că în acest fel ar fi strîns laclaltă și Cornăţenii și ce- 
lelalte trupuri de moșie, rămînînd tot în familie. 

Vorbele bătrînului căzură ca un trăsnet, tocmai cind se 
aflau cu toţii la un ospăț dat în cinstea iui și musafirul golise 
mai multe pocale cu vin. 

— Dar eu trebuie să mă mărit cu Hrizea, unchiule, se îm- 
potrivi Frăsina. Lui i-am fost sortită de răposatul taica. 

— Eheei ! Asta a fost, dar de acuma eu ţi-s tată! Eu hotă- 
răsc pentru tine. 

Lui Hrizca îi venea să-l azvirle în ogradă şi să asmută 
cîinii asupra ghiujului, dar maică-sa îl potoli. ý 

— Are carte de la divanul domnesc, fiul mamii, și nu-i 
bine să te pui cu stăpînirea. . 

— Par cum e cu putință, mamă?! se îrfierbintă el. Pă- 
rinții ei mi-au hărăzit-o mie și chiar şi fata mă vrea. Ca să nu 
mai spun că eu am scăpat-o, mai mult moartă, cînd toţi o știau 
roabă la tătari. 

Îl duseră pe beţivan la culcare cît se putu de iute, căci de 
mai rămirea acolo, nu se ști» dacă nu şi-ar fi călcat pe inimă 
Hrizea şi l-ar fi pălit în moalele capului, cit îi era eRde oaspete. 

Totuşi a dova zi pitarul Savu porunci să-i fie trasă carita 
ia scară şi îşi aburcă nepoata mai mult cu sila. Plingea sărmana, 
d-i sărea cămaşa de pe ca, în vreme ce unchi-său zise parcă 
Latjocuritor : 

— Apăi, rămîneţi cu sănătate, boicri dumneavoastră și 
cinstite gazde, iar de nu vi-i cu supărare, pe primăvara ce vine 
vă poftesc la nuntă. Mare mulţămită pertru găzduire ! 

— Să nu te măriţi, Frăsino, auzi?! răcri deodată Hrizea. 
Am să vin eu să te scap ! Te scap ! Ai auzit ? 

Se înţelege că-l auzise, dar nu-i putu răspunde fiindcă 
plinsul îi înecase glasul. O rază de lumină îi pătrunse iasă în 

suflet cînd se gîndi că Hrizea se ţinea întotdeauna de făgăduiala 
dată. Dar nu mai apucă să vadă cum tinărul se şi repezi în 
şaua calului, cu toată împotrivirea mamei. 

— Trebuie s-o aduc înapoi, măicuţă, să ştiu de bine că voi 
fi nevoit să-i crăp capul pitarului! îi strigase cl în vijelia 
plecării. 

Dar norul de praf stîrnit de roţile butcei era de acum de- 
parte şi tînărul îi ajunse din urmă chiar cînd cele două porți 
mari de la conac i se închideau în nas. Să intre cu sila nici chip, 
mai ales că era de unul singur, așa că rămase o vreme cu ochii 
înlăcrimaţi în faţa zăvorului ce-i tăia calea, apoi luă abătut dru- 
mul spre Tirgoviște, căci la Bogdănei nu-l mai trăgea aţa. 

Se gindea să se înfățişeze măriei-sale Radu-vodă Mihnea, 
cerşindu-şi dreptatea, dar pașii îl duseră fără voia lui la casele 
boierului Filipescu, dumnealui fiindu-i şi ceva neam după tată. 
Ar fi poftit a se sfătui cu boierul cel tînăr, Pană, care era cu 
numai cîţiva ani mai în vîrstă decit el şi îi fusese bun prieten în 
copilărie. 

Fu primit cu înţelegere de către amindoi şi bătrînul, auzind 
despre ce era vorba, îi spuse zîmbind în barbă : 

— Las-o încolo, măi Hrizeo, că fete sînt cît lumea ! 

— Dar Frăsina mea c una în toată suflarea omenească ! 
protestă îndrăgostitul. 

— Eheei! Tinerețe, tinereţe... Am priceput cum vine 
socoteala. 

— Trebuie să facem ceva, tată, se băgă și Pană. Nu ne-om 
lăsa noi vărul la ananghie. 

— Bine, fiule, dar cum ? 

— Deocamdată să rămîie o vreme în casa noastră, pînă om 
vedea ce se poate face la divan, că doar lui îi fusese făgăduită 
fata şi toată lumea o ştie. lar dacă nu izbutim... o furăm! 

Şi astfel prietenia de altădată fu înnodată din nou între cei 
doi tineri, Hrizea rămînînd să ierneze la.neamurile lui în Tirgo- 
vişte, dar şi pe la moşia lor de la Filipeşti. Acolo mergeau im- 
preună la vînătoare, iar cînd s-a aşternut zăpada peste coclauri 
s-au înapoiat în cetatea de scaun, unde aflaseră că se trăsese şi 
pitarul Sava cu feciorul şi nepoata. 


În răstimp, boierul Pană ajunsese şi la măria-sa. Acesta i-a 
cerut să facă proba cu martori ai răposatului, însă din neferi- 

cire nici un om din Cornăţeni nu mai era în viaţă. li părea rău 
voievodului, dar legea ţării trebuia ţinută şi voinţa epitropului 
era sfîntă, după toate pravilele. 

— De-aș fi eu domn, vere Pană, multe rînduieli aș mai 
schimba în țara asta ! scrîsni Hrizea cînd iesi din palat. 

— Lasă, nu te amări, că mai avem cea de-a doua cale. După 
cum ştii, eu am fost în casa pitarului, ba am izbutit chiar să-i 
strecor Frăsinei vreo două vorbe şi ea a încuviinţat totul. 

— Ai făcut tu asta ? ! 

— Vezi-bine ! Ghiujul nu mă poate bănui, iar tontălăul de 
fiu-său mai că s-ar bucura să îmbătrînească burlac, fiindcă Fră- 
sina îl sperie în fel și chip. 

— Poate îl tragem şi pe el de partea noastră... 

— De, știu eu ? E cam încurcat cu o tirfă de prin Stambul 
ce-și face veacul aici, în Tîrgovişte, ba gurile rele mai spun că 
pruncul ce-l are turcoaica ar fi al lui și asta îl cam scoate din 
sărite pe taică-său, așa că-l ţine din scurt. 

Spusele boierului Pană Filipescu erau adevărate şi pitarul 
ştia despre toate umbletele fiului său. De aceea îi dădea zor cu 
pregătirile de nuntă, nevrînd să mai țină seama de anul de doliu 
al miresei. Primăvara venise. iar a doua zi de lăsata secului bă-" 
trînul îsi pofti odrasla ca să limpezească lucrurile. 

— Ce s-a întîmplat ? îl întrebă tînărul, frecîndu-si ochii ur- 
duroși de somn. 

— Tacă, te poftii spre a-ţi spune să-ţi bagi mințţile-n cap, 
că nu mai ai mult și devii și tu om în rînd cu lumea. 

— Da' ce? Aşa nu-s? 

— Vezi-bine că nu ! Te ţii cu nepricopsita aia de turcoaică, 
ptiu, bătu-o-ar crucea ! 

— Mai întîi că-i creștină botezată, și mai apt să ştii că-i 
grecoaică și eu n-um treabă ce zic alţii. 

— Vuiește tirgu! Eu îți aduc mireasă curată, frumoasă, 
bogată și de neam, iar tu umbli teleleu cu haimanalele, ţinîn- 
du-te de chiolhanuri pe la destrăbălata aia. 

— Tăicuţă dragă, îți spusei doar că nu-s de însurat... 

— Auzi-colo, neobrăzatul ! Nici nu mai ţin minte de cînd 
a trecut peste cele treizeci de primăveri și el tot holtei tînăr se 
tine. Ai ajuns de risul mahalalci ! 

— Nu-mi pasă ! 

— Ba să-ţi pese, fiule, că dacă nu asculți n-ai să mai capeţi 
un ban. Te voi dezmoșteni, să stii asta. 

Auzind ameninţarea, Mitrea o lăsă mai moale. Se ţinuse 
bățos o vreme, fiindcă aşa îl povăţuise ţiitoarea lui, dar văzînd 
că-l înfuriase rău pe bătrîn încercă şi cu binişorul, îndulcin- 
du-și vocea : 

— Tăicuţă, lasă barem să se împlinească anul de la moar- 
tea socrilor mei și pe urmă om nunti, după cum ţi-a fi voia. Zău 
aşa ! Putem fi de rîsul lumii dacă nu păstrăm datina... 

— Dragul tatii, una e să te ridă de prost și alta de necaz 
şi ciudă pe tine că ai nimerit-o bine. Fata asta, care-i şi mai în- 
dărătnică decît tine, este în stare să fugă într-o bună zi şi să se 
tăvălească în cea dintii căpiţă de fin întilnită în cale cu feciorul 
lui Dumitrașco, numai să ne dea cinstea pe ruşine. Cît crezi că 
o mai pot ţine ? Mi se face inima cît un purice, dacă n-o zăresc 
o vreme. 

— Bine, tăicuţă, îţi voi face voia, dar după duminica Tomii, 
că am intrat în postu-mare și-i păcat să facem nuntă. Atunci 
n-oi zice ba, dar pînă o fi ziua aceea ... rogu-te mai dă-mi cîțiva 
gologani, ca să am şi eu de cheltuială cu flăcăii. 

— Ba s-o mai slăbești cu ei și să mai stai şi pe acasă... 

— Bine, bine ! Fie cum ţi-i placul! Dacă poftești mă duc 
s-o pup pe Frăsina ! 

— De-ai avea mai multă minte, ai face și tu ceva cu cap... 
ridicîndu-i fustele, ca să nu mai am eu grijă să-i păzesc fetia. 

— Ce atîta zor ? După nuntă le-o ridica ea singură. Unde 
mai pui că acuma-i post, și doar îţi spusei că-i păcat! 

— Da” la păgînă nu mai ești aşa smerit, ticălosule ! se în- 
furie din nou bătriînul. | 

— Lasă, tăicuţă, că așa voi face precum mă povăţuieşti, dar 
să ştii că n-am să te chem de martor. Adă banii şi dă-mi timp 
să fac și eu ceva cumpărături ca s-o ademenesc, așa că fii mai 
darnic. 

Au mai urmat și alte certuri între tată și fecior, din care 
mai întotdeauna Mitrea storcea cîţiva bănișori, căci era risipitor 
pe măsura zgîrceniei bătrinului. 

Într-o zi se duce la Frăsina în odaie şi-i dădu o basma de 
cașmir, pe care fata nu vru nicicum s-o primească, dar el 
Îi zise: 

— Draga mea verișoară, ai auzit și tu că trebuie să-mi fii 
nevestică. Gîndeşte-te că de nu vrei s-o primeşti, ca dar de la 
mine, mărinimosul meu tată nu-mi mai dă un sfanţ. Ai vrea tu 
să ai un soţ îndatorat prin vecini ? Spune drept! 

— Nu te vreau în nici un fel! îl repezi Frăsina. Am spus 
limpede că nu mă voi mărita decit cu Hrizea. Dacă nu mă lăsați, 
ori dau foc casei, ori îmi pun juvăţul de gît. 

— Mă, că aprigă mai eşti, zîmbi Mitrea. Da’ pe mine mă 
întrebaşi dacă mi-i pe plac asemenea femeie dirză ca tine ? Tu 
ştii foarte bine, fiindcă ţi-am spus, că mi-i dragă Lopi a mea, 
dar ce vrei să fac ? Cît o mai trăi taică-meu, nu am nici un ban. 

Se opri o clipă, şi un gînd şăgalnic îi dete prin minte : 

— Iacă, îţi spun numai ție, şi nu care cumva să mă dai de 
gol. Să ştii că eu îs şi cununat cu Lopi, că doar am un copil cu ea. 

Frăsinei îi venea să-i sară de gît la auzul unei astfel 
de veşti. 

— Ar fi bine să-i spunem unchiului, ca să... 

— Doamne fereşte ! Ce, ești proastă ? Pe mine m-ar dez- 
moșteni, iar ţie îţi găseşte el alt mire, că după Hrizea nu te dă 
nicicum. 

— Păi, atunci ce-i de făcut? Nu cumva te însori și cu 
mine, că doar nu eşti turc ? 

— Iată ce zic eu. Mai întii, să primești acest dar şi să-mi 
mulțumeşti de faţă cu taica. Ba chiar poţi să mai ceri cite ceva,” 
însă tot atunci şi nu pe urmă, că n-am de unde îţi da. Pricepi ? 

— Îhî ! încuviinţă ea şi apucă năframa. 

— Aşa da! Şi dacă eşti înțelegătoare și te prefaci că mă 
vrei, eu îi dau ştire lui Hrizea să facă ce-o şti şi să te fure, chiar 
Și în ziua nunţii. 

— Vere dragă ! îi sări ea de git și-l sărută pe obraz. 

— Ce păcat că nu ne văzu taica, rise el. 

— Am s-o fac și în faţa lui. 

— Ba nu, că m-oi îndrăgosti de tine şi de află grecoaica, 
mă opăreşte. 

— Bine ! Te-oi lăsa în pace. Dar cînd dai de Hrizea ? 

— Ei, şi tu ! Cînd l-oi găsi. Acu n-o fi foc de-i mai rămîne 
la noi o vreme, nu vezi că încă-i frig afară ? Unde să te duci cu 
el, că acasă vă dă de urmă bătrînul. 

Tînărul Cușştireanu o sărută pe frunte și Frăsina își zise în 
sine că văru-său nu era deloc tontălău, după cum îi mersese 
vestea. Legară astfel prietenie frăţească şi jurămînt de într-aju- 
torare unul faţă de altul. 

Această schimbare a fetei umplu de zel inima pitarului. Cu 
toate că mai erau în postul cel mare, porunci slugilor să facă 
pregătiri de nuntă. Cerinţele de bani ale feciorului erau din ce 


213 


în ce mai dese, dar bătrinul își descheie mai larg ca niciodată 
baierele pungii. Nu se îndoia cîtuşi de puțin că toată cheltuiala 
o făcea pentru daruri miresei, aşa că tot în casă aveau să ră- 
mină, îşi spunea dumnealui, pitarul, cînd bănișorii i se scurgeau 
printre degete. Oricum avea el să-i tragă din averea fetei, după 
ce s-o mărita, drept care își ţinea cu grijă socotelile la catastif. 

Pe de altă parte lui Mitrea începu a-i place fata, și din pri- 
cina asta nu se prea dădea dus să-l caute pe Hrizea, după cum 
le fusese înțelegerea. Acesta însă se tot perpelea, cu toate pove- 
tele vărului său Pană, să mai aibă răbdare. 

— Să ştii, vere, îi spuse el într-o zi, că eu o vreau pe Fră- 
sina înainte, şi nu după cununia lor. Mai bine ai face cumva s-o 
scoţi în poartă şi mă jur că-n văzul tuturor o salt în şa. Nu-mi 
pasă de nimeni şi de nimic. 

— Uite, nu vrusei a-ţi spune, dar eu vorbii cu boierul Ghi- 
nea Brătăşanu să vă adăpostească la conacul lui de pe malul 
Oltului, în Romanați. Nu are să-i dea prin cap ghiujului să vă 
caute tocmai acolo, dar trebuie să facem totul cu judecată. Mai 
stai puţin ! 

Nici Frăsina nu era prea liniștită, măcar că Mitrea se jura 
pe toți sfinţii că vorbise cu Hrizea. Ea ar fi vrut să-l vadă ve- 
nind călare pe un armăsar alb şi s-o scoată din nesuferita tovă- 
răşie a neamurilor ei. Se ţinu scai de tînăr să-i aducă iubitul, 
măcar pe furiș, numai să poată sta de vorbă cu el. 

Ca să scape de gura ei, acesta îi spuse că în nu mai tîrziu 
de două zile aveau să se îmbrăţișeze în livada lor, dar totodată 
năimi niște haidamaci ca să-l cotonogească pe Hrizea. Aşa se şi 
petrecu, a doua zi pe seară, cînd nefericitul se întorcea la casele 
boierului Filipescu, nu departe de biserica Stelea. A mîncat o 
bătaie soră cu moartea, măcar că și el schilodise pe vreo cîţiva 
dintre bătăușşi, dar a trebuit să zacă la pat o săptămînă încha- 
iată. Chinurile iadului i s-ar fi părut mai ușoare, după cum se 
mistuia el de dorul fetei şi de neliniștea că avea să se mărite. 
Se hotărise chiar să pună foc la casa pitarului, numai să-și 
scoată iubita de acolo. 

Îşi mărturisi gîndul vărului său, dar acesta zimbi : 

— Nu mai trebuie ! Miine are să fie nunta, căci în timp ce 
tu zăceai au fost şi peţitorii, măcar că fata-i orfană. Ba s-a mai 
ţinut şi o petrecere a călăreţilor, numai că nu s-au schimbat ine- 
lele de logodnă, că Frăsina cică şi l-ar fi pierdut chiar atunci. 
Au şi încuviințarea lui Vodă. Chiar și eu sînt poftit la ospăț. 

Hrizea păru a nu înţelege ce-i indruga văru-său Pană, apot 
deodată se invineţi de furie şi-l apucă de git. 

— Iudo! Nemernicule ! Te-am socotit prieten şi tu m-ai 
vindut, cîine ! 

Fiind slăbit după boală, Hrizea nu izbuti să-i facă nici un 
rău tinărului boier și acesta izbuti să se scape cu uşurinţă, fără 
a se miînia. Ba chiar se puse pe ris. 

¿sa-i foarte bine. Nimeni nu va putea să zică de noi că 
am fost înţeleși de mai înainte. 

— Ce vrei să spui ? se miră Hrizea. 

— Tu mă vei sudui faţă de toată lumea că m-am dus la 
nuntă, dar ai să te urci în caleașca lui Brătăşanu, care a venit 
anume în Tîrgovişte. Vezi să te îmbraci ca ginerică şi să faci 
după cum îţi spun, că altminteri rămii holtei pe vecie. 

— S-aud! 

— Cunoşti bisericuţa aia de sub dealul Gruiului ? 

— Da! 

— Ei bine, acolo aveţi să mergeţi împreună, tu cu naşul.. 

— Naşul?! 

— Ei, da! Am spus bine ! Adică boierul Ghinea Brătășanw 
are să vă cunune, acolo, la popa Vasile. Mai întîi însă veți da o 
roată prin tot tîrgul să vă vadă lumea, ba să vă opriți şi la bise- 
rica domnească, și după aia plecați unde v-am spus. 

— Şi dacă ne ducem la casa pitarului, s-o iau pe Frăsina 
de sub nasul... 

— Poate rămii fără nas! Toată lumea te va vedea că ai 
furat mireasa altuia, apoi măria-sa va trimite seimenii după 
tine şi... 

— Atunci, spune cum ! ? ` 

— Păi, îți spusei ! Eu stau la nuntă, dar alții, necunoscuți, 
o să fure fata şi nimeni n-are să ştie că sînt oameni năimiți de 
mine. Tu n-ai nici un amestec, eu nu... 

— Faci tu asta pentru mine ? 

— Vezi-bine ! şi Pană îl îmbrățişă, bătîndu-l pe umăr. 

A doua zi, îndată după ce se despărțiră, Hrizea se pomeni 
cu o caleaşcă la poartă şi în ea un boier, căruia îi sărută mina, 
cîtă vreme avea să-i fie naşul. 

— Dar naşa ? întrebă tînărul cam descumpănit. 

— Trecem s-o luăm și pe ea. Nu era s-o aduc pe ulițele 
astea cu hîrtoape, că doar s-a gătit anume, îi răspunse boierul 
“Ghinea zimbind în barbă. 

La curtea pitarului Cuștireanu se încinsese chiolhanu! încă 
din joia de după duminica Tomii, şi întreg conacul era împo- 
dobit de sărbătoare. Mitrea fusese trimis din sat, potrivit datinii 
din străbuni, căci nu se cădea să stea sub același acoperiș cu 
mireasa. Fata fiind orfană, pitarul se dăduse ca neam din parte: 
ei şi epitrop, aşa că la el a trebuit să vie starostele să-i ceară 
„Ciuta“ pe care „stăpînul“ lui o întilnise la vinătoare. După cum 
era obiceiul, fu adusă mai întîi o babă boită și acoperită la în- 
făţişare, spre hazul celor din jur, dar cînd să aducă şi adevărata 
„ciută“, ia-o de unde nu-i! 

Pitarul sări ca ars, şi cu mare greutate dădu peste ea într-un 
iatac mai dosnic. Avea ochii roșii de plîns, dar în mină ţinea un 
cuțitoi cit toate zilele, ameninţind'că se va străpunge dacă ar 
cuteza să se apropie de ea. 

— Asta-mi mai trebuia ! se tingui bătrînul. Spune ălora să 
plece ! se răsti el spre o slujnică din apropiere. Facem nuntă 
fără farafasticuri. Să vină Mitrea să-și ia mireasa ! 

Aşteptară o vreme pînă ce fu adus ginerică, dar nici cu sl 
nu putură urni fata din loc, încît praful s-ar îi ales de întreaga 
nuntă dacă nu s-ar fi aflat acolo și boierul Pană Filipescu. Acesta 
se legă s-o facă pe îndărătnica Frăsină să se ducă la biserică, 
iar după aceea n-avea decit s-o strunească bărbatu-său. În- 
tr-adevăr, ce-i șopti, ce-i boscorodi el pe la ureche, însă deo- 
dată faţa fetei se lumină şi, aruncind cuţitoiul, începu a se îm- 
podobi mireasă. Mult se minunară de puterea tinărului Fili- 
pescu, dar nimeni nu ştia că acesta o povățuise să iasă din casă 
spre a putea fi furată pe drum de către oamenii lui Hrizea. 

Druștele o urcară într-o căruță acoperită cu velinţe și 
scoarţe scumpe, dar nu puseseră şi zestrea, după cum s-ar fi cu- 
venit, căci mireasa avea să se întoarcă de la biserică tot în ace- 
lași loc. Altă ciudăţenie a mai fost aceea că ţiganii lăutari hău- 
leau cît puteau „taci mireasă nu mai plinge“, dar aceasta era 
toată numai voie-bună, spre uimirea tuturora. Ea şi-l închipuia 
pe Hrizea, cum avea să se năpustească asupra alaiului, cu ar- 
măsarul cel ca neaua, s-o apuce strîns de mijloc și s-o ridice 
lingă el în șa, lăsînd pe toţi nuntașii cu gura căscată. 

Ciţiva slujitori boiereşti începură a da din sîneţe, iar boier 
Pană îi îndemnna să tragă într-una, anume ca să isprăvească 
iarba de puşcă, ceea ce se şi întîmplă cînd se pomeniră cu o 
ceală de tilhari mascaţi sărind asupra căruţei miresei. Frăsina 
doar că nu se aruncă în braţele răpitorului, pe care-l credea a fi 

Hrizca, cu toate că era pe un cal negru ca pana corbului, și nu 
alb, după cum îl închipuise ea. 

— Sări, Mitreo, că-ţi fură mireasa! răcni deznădăjduit 
pitarul. 

Acesta însă privi la atacatori şi, văzîndu-i înarmaţi pînă-n 
dinţi şi puşi pe faptă, se lăsă păgubaș. Bănui el că trebuia să 
fic ceva pus la cale de Hrizea, dar îndată socoti că ar putea să-i 
ceară acestuia o groază de parale drept despăgubire. Tăcu, deci, 
iar gindul îi fugi la nurlia Lopi, cu care avea să rămînă. 

Curînd Frăsina își dădu seama că cel ce-o ţinea în brațe nu 
era Hrizea şi începu a se zbate și a răcni ca din gură de șarpe. 
Flăcăul însă o strînse zdravăn lingă el şi izbuti totuși să-i stre- 
coare la ureche : 

— Taci, că Hrizea m-a trimis ! 

Atunci băgă şi ea de seamă că boierul Pană Filipescu, cică 
pornit în urmărirea lotrilor, nu se prea îndemna să-i ajungă, 
măcar că ar fi putut. Îi urmări așa pînă ieșiră din Cuștini, apoi 
cînd ajunseră în dreptul unei bisericuțe pricăjite, pitită sub un 
deal, li se alătură. 

; — Ce înseamnă asta ? îi ceru socoteală fata, cînd fu lăsată 
la pămint. Așa ne fuse vorba ? 

— Pas de intră şi ai să vezi! răspunse zîmbind boierul, 
împingînd-o ușurel în lăcaşul Domnului. 

În faţa altarului se afla un preot bătriîn în odăjdii, citind 
șoptit dintr-un ceaslov deasupra unui tînăr îngenuncheat sub 
patrafir. Părea a fi îmbrăcat mire şi un fior o străbătu pe biata 
Frăsina. Mai văzu apoi feţele binevoitoare ale unui boier străin 
cu nevasta, căci ea nu-l cunoștea pe Ghinea Brătăşanu, iar cind 
aceştia o împinseră uşurel lingă bărbatul îngenuncheat, nu mai 
ştia pe ce lume se află. Cu coada ochiului îl zări pe Hrizea și se 
linişti ca prin farmec. 

Ce-a mai urmat a fost ca într-o visare. S-au învîrtit în cerc 
cu nașii şi cu bunul boier Pană, în vreme ce preotul psalmodia 
pe nas „Isaiia dănţuiește“, simţea coroana cununiilor pe frunte: 
Şi era fericită. 

Slujba o dată isprăvită, „lotrii“, care fuseseră și ei de faţă, 
își căpătară plata şi se îndepărtară în galopul cailor. Atunci 
Hrizea își luă mireasa în braţe și o urcă într-o butcă ce aştepta 
lingă cea a boierului Brătăşanu. Nici nu şi-au dat seama cînd au 
pornit-o la drum către moşia acestuia şi nici cînd şi-au luat ră- 
mas bun de la boierul Pană. Ei trăiau acum pe alte tărimuri. 

— Să ştii, neicuţă, că-mi plac şi caii negri, şopti ea min- 
giindu-i obrazul. 

— Şi mie, râspunse el, fără să ştie de închipuirea Frăsinei. 
Numai de-am ajunge cit mai degrabă la Brătășani .. . 

— Te voi urma oriunde, pînă ce-oi mai avea zile ! suspină 
ea şi buzele li se împreunară într-un sărut îndelungat. 


CUM POŢI SĀ AJUNGI OȘTEAN 


ÎNTIRZIATĂ O VREME PE VALEA MUREȘULUI, vara îşi 
revărsa căldura asupra leneşei ape ce șerpuia pe lîngă castelul 
contelui Teleki. Nici chiar pe dealurile care străjuiau de o parte 
și de cealaltă a bătrînului rîu, nimic nu prevestea apropierea 
toamnei. Cei cîțiva norişori ce pluteau în jurul Pietrei Craivei 
ori picla ce se înălța deasupra Cheilor Tătarului nu puteau 
îngrijora pe harnicii locuitori ai acestor meleaguri. Berzele 
însă, tinere și bătrine, nelăsîndu-se amăgite de inșelătoarea 
căldură, se roteau în albăstrimea cerului, pregătindu-se de 
plecare. 

Întorcîndu-se. spre casă, Florea Nicoară din Ciunga se 
abătu pe lingă stîncile de sare ce străjuiau gurile de ocnă de 
la Uioara, multe dintre ele părăsite din pricina vechimii. De 
acolo se scotea preţioasa pulbere încă din vremuri de demult, 
şi din astă pricină se adînciseră și fuseseră lăsate în plata 
domnului. Mai lesne era de săpat alte puțuri, căci oriunde 
dădeai cu hirlețul găseai acelaşi lucru, din belșug. De fapt nu 
era calea obișnuită a localnicilor, dar tînărul simţea o mare 
plăcere ori de cîte ori avea prilejul să se minuneze de tăria 
stincilor, care nu se topeau decit cu greu sub biciuirea ploilor 
şi suflarea cea aspră a vîntului. 

Nu departe de acolo, cocoţat pe un pinten de deal, se afla 
castelul grofului Teleki, al cărui stăpîn îşi găsise hodina cea 
veşnică tot pe o coastă, dar neştiută decît de puţini oameni şi 
de unde nu mai auzea clipocitul Mureșului pe la poalele co- 
linei, cum fusese acasă. Nimeni n-a mai întrebat de cel ce 
trebuia să se însoare cu grofoaica de la Micoșlaca, și nici chiar 
neamurile contelui. Cît despre baroana Iulia Mikeş, se aflase 

că „bolunzise“, fără a cunoaşte careva pricina. Fuseseră che- 
mate cele mai iscusite babe vrăjitoare, ba şi doftori vestiți din 
ţara nemţească, dar zadarnic. Cînd ţi-era lumea mai dragă, 
tinăra baroană cădea în genunchi și cerea iertare de la cineva 
revăzut. De aici și zvonul cum ea ar fi aceea care i-ar fi 
făcut felul viitorului ei soț, dar Florea ştia bine că nu era 
adevărat ce se spunea. Alta era pricina ! 

Nici despre contesa Rozsnyai de la Galda, prietena cea 
bună a Mikeşoaiei nu se mai auzise nimic de la o bucată de 
vreme. Parcă ar fi înghiţit-o pămîntul ! Unii ziceau că s-ar fi 
pripăşit pe undeva prin părţile asfințitului, alții că au şi vă- 
zut-o prin Stambul ori cine mai știe pe unde, și de astă-dată 
nici tînărul Ciungan nu putea pricepe ce să se fi petrecut cu 
dinsa. 

Aceste amintiri îi răscoleau lui Florea dorințe neîmpli- 
nite, mai cu seamă de cînd se întorsese acasă Amosie, fratele 
său mai mare. Îl asculta ceasuri întregi povestind despre ne- 
maipomenitele întîmplări prin care trecuse, şi ardea de ne- 
râbdare să-i calce pe urme. Tare îi mai părea rău că nu-i 
însoțise pe Marcu şi Mihai în oastea lui Gașpar-vodă. Pe atunci 
nu se auzise de acest voievod, dar acuma se ştia pretutindeni 
că domnul Moldovei chemase pe toți românii, din întreaga țară, 
la înfruntarea cu păgiînii. 

Trecuse amiaza de vreo două ceasuri cînd se avîntase fe- 
ciorul printre puțurile ocnelor. Mergea agale, lăsîndu-se miîn- 
giiat de razele molcome ale soarelui, iar cu glas scăzut lălăia 
un cîntec știut numai de el şi nu se îndemna deloc să ajungă 
prea devreme acasă, căci tare-i mai plăcea răcoarea locului 
acestuia, pe unde se simțea boarea de beci umed cè venea din 
măruntaiele pămîntului. De obicei mai dădeai peste cîte un 
băieş ori vreo muiere venită cu mîncare în straiță după omul 
ei ce trudea din greu, dar azi, fiind duminică, nimeni nu lucra 
Și liniştea se  înscăunase pretutindeni. Trecînd pe lingă o 
groapă, deodată i se păru că aude vaiete omenești. „Nu cumva să 
fi căzut careva şi să-și fi rupt ciolanele. . .“ gîndi îngrijorat Flo- 
rea. Îi veniră însă în minte poveştile copilăriei, căci nu era 
ținc de pe valea aceea să nu fi fost speriat că dacă s-ar fi 
avîntat pe la streii de sare avea să dea peste gurile iadului. 
Oameni în toată firea şi se jurau, nu o dată, că văzuseră cu 
ochii lor draci jucînd în lumina lunii. Fiind bărbat în toată 
puterea, Ciunganul s-ar fi luat la trîntă cu însuşi Scaraoțki, 

dacă ar fi trebuit, mai ales ziua în amiaza-mare, dar o temere 
oarecare simți prin inimă, așa că se apropie cu băgare de seamă. 
Se vedea cît-colo că era un puț părăsit de ani de zile, fiindcă 
bălăriile îi năpădiseră intrarea, dar cum unele erau rupte 
proaspăt, nu mai încăpea îndoială că cineva căzuse acolo. 

— Eşti careva înăuntru ? strigă el la gura gropii, punind 
mîinile pilnie la gură. 

De astă-dată nu se mai putea înșela. Auzise deslușit ge- 
mete înăbușite, ce răzbeau pînă la el. 

— Eşti rănit ? Ai căzut ? Răspunde, omule ! 

Din nou aceleași tînguiri, de parcă ar fi avut căluș la 
gură, ori era vreun mut din născare. Florea se ridică, uitîndu-se 
primprejur, doar de-ar vedea pe careva să-i sară în ajutor. 
Era lesne să te fi prăvălit în puț, căci buruienile acoperiseră 
groapa, prefăcînd-o într-o capcană pentru neprevăzători. Steiu- 
rile de sare, de asemenea, ar fi încurcat pe un necunoscător al 
locurilor. 

Deodată i se păru că zărește o umbră omenească ce parcă 
s-ar fi pitit după o stîncă, si Florea îi strigă : 

— Hei, om bun ! Hai o țîră-ncoace. 

Nu-i răspunse nimeni și nu se mai îndoi că nu fusese 
decît o nălucire, dar pentru cel de jos trebuia să facă ceva. 
Rupse mai întîi toate buruienile ce împrejmuiau gura gropii și, 
cu toate că era în straie de sărbătoare, se lăsă pe burtă, căutînd 
să deslușească ceva în beznă. Voia să-i dea de ştire că fusese 
auzit şi să nu-şi piardă nădejdea, dar el singur nu-l putea 
aiuta, ci avea să meargă după alţii, lipsind o vreme. 

— Omule! Dacă mă auzi, răspunde! Iacă, eu mă duc... 

Nu apucă să zică mai multe, căci fu apucat de amîndouă 
picioarele, săltat în sus şi împins cu putere în puț. 

Poate că acesta i-ar fi fost sfîrşitul, fiindcă o cădere cu 
capul în jos i-ar fi frînt grumazul, fără nici o îndoială. Norocul 
lui a fost că pe dată și-a întins mîinile în lături și astfel s-a 
mai putut sprijini de pereţi, încetinindu-și căderea, însă dacă 
puţul ar fi fost mai larg, s-ar fi isprăvit și cu el şi cu ne- 
fericitul asupra căruia căzuse. Mai auzise doar niște hohote de 
rîs ce venea de undeva de deasupra, după Care își pierdu 
simţirea. 

Cînd își veni în fire, cea dintii grijă îi fu să se tragă de 
pe bietul om peste care căzuse, deşi acesta părea să nu mai 
aibă suflare. Întunecimea era de nepătruns, dar izbuti să dea 

de capul necunoscutului și atunci pricepu de ce nu răspunsese 
la întrebările sale decit prin gemete. Sărmanul avea un căluş 
cit toate zilele în gură, iar mîinile şi picioarele legate. Era 
limpede că fusese aruncat anume în puț și de bună-seamă că 
acelaşi l-a împins şi pe el, sortindu-i pe amindoi morţii. 

Își apropie obrazul de gura străinului și se bucură simţin- 
du-i abureala călduţă a răsuflării. Era cam slabă, dar bine că 
omul încă se mai afla viu. Se uită în sus și zări un petec 
de cer înstelat, deși cînd fusese îmbrînrit era ziuă. Auzind şi 
țiriitul greierilor, căpătă un nou imbold de viaţă. Trebuia să 
scape, și să-l scoată şi pe nenorocitul de lingă el ! 

— 'Trăiești ? îl scutură grijuliu Florea. 

Se chinui o vreme să-i desfacă legăturile, îi frecă apoi 
miinile ca să-și iasă din amorţeală, îi mingîie fruntea și acum 
ar fi dat orice pe un strop de apă. Trebuia să-l scape, fiindcă 
ce nu era spinarea lui nici el n-ar mai fi fost în viaţă. 

— Te doare ceva? întrebă flăcăul, cînd nefericitul păru 
a se fi mișcat, 

— Viz!... gemu rănitul, cerîndu-i apă. 

— Eşti ungur ?! se miră feciorul căci el încă mai credea 
că prin aceste părți de țară toate necazurile se abăteau numai 
asupra neamului său. Pricep ce doreşti, dar n-am de unde să-ţi 
dau. Vom ieși însă noi cumva de aici, și atunci ai să bei pe 
săturate. 

După o vreme, celălalt păru a se mai întrema şi o încropi 
dostul de prost pe româneşte : 

— Eu, slujbă la prinţ. 

— Atunci cum de-ai ajuns domnia-ta aici ? 

— Nume la mine este Ovâry Elemer, căpitan... 

— Am înțeles domnule. Iacă, eu îs Florea lui Nicoară din 
Ciunga, numui că tot n-ai spus cum de-ai ajuns aici... 

— Spun la tine, dar acum nu estem vreme la poveste. Mai 
bun spune tu cum facem cu ieşire ! 

— Păi, răcnim din toţi bojocii, și poate ne aude vreun 
trecător, dar asta numai miine-dimineaţă . .. 

— Pînă mîine eu mort de sete. Trebuie acum, dar aude 
duşman la noi... 

— Așşa-i că uitasem de ei! 

— Asta-i puț oblu... 

— Norocul nostru că nu-i și larg, îl întrerupse Florea. 
Stii ce mi-a dat prin cap? 

— Ce? 

— Ne aşezăm spate-n spate și, proptindu-ne de pereţi, ne 
împingem binișor în sus. 

— Foarte bun. Legăm la noi unu de alt și facem patru 
miini și patru picior. 

Brăcinarul lui Florea a fost îndeajuns ca să se înfăşoare 
unul lîngă celălalt, însă era primejdia ca să cadă amindoi deo- 
dată. Totuși, neavînd încotro, începură aburcatul, cu toată 
osteneala și zdreliturile de la miîini. Erau vînjoși amîndoi, dar 
mai cu seamă dornici să scape cît mai curînd la aer curat, căci 
sărătura le ustura giîtlejul. 

— Stai! făcu deodată Ovâry. 

— Ce-i? 

— Sst! Auzit voce ? 

Trăgînd cu urechea, Florea era gata să-i răspundă că în 
afara lătratului unui cîine nu se auzea nimic, cînd desluși şi 
el două voci care se apropiau. 

— Or fi băieși, şopti el. 

— Nu. Dusman. Vorbit nemţeşte... 

— Ei te-au aruncat pe domnia-ta ? 

— Da. 

— Înţelegi ce-și spun ? 

— Înî! 

Urcaseră mai bine de jumătate calea şi nu se îndurau să 
se întoarcă, așa că-și încordau puterile, proptindu-și picioarele 
de pereţi şi rămaseră în aşteptare. 

— Nu se mai aud, zise unul dintre cei de deasupra. 

— Cred şi eu, mai cu seamă după ce l-am împins și pe 
celălalt peste el, risc mulțumit. 

Nu mai încăpea îndoială că ei erau vrăjmașii, dar n- aveau 
ce le face, în starea în care se aflau. Rămaseră neputincioşi 
ascultind mai departe, cu toate că ciunganul nu prea înțelegea 
ce-şi spuneau. 

— Să nu aibă altă ieșire, îşi dădu cu părerea cel care 
părea venit mai pe urmă. 

— Să ştii că romanii nu-și pierdeau vremea cu aerisirea 
puţurilor, cînd le-au făcut, căci le lucrau cu sclavii. Acolo au 
să putrezească... 

— Cine să fi fost celălalt ? 

— Vreun oștean de-al lui. 

— Părea mai curînd ţăran, după cîte mi-ai spus la început. 

— Să-l ia dracu! Dacă nu l-o fi luat pînă acum. Cine 
l-a adus pe coclaurile astea, în calea mea ? 

— Nu cumva să mai fie și alţii... 

— Am fi dat de ei pină acum. Fii liniştit, că numai ăla 
a fost, și poate întimplător, în trecere. 

— Dar dacă încă mai trăiesc, şi cînd s-o lumina de ziuă 
încep să strige după ajutor ? 

— Noi ce grijă avem?! Către miezul nopții trebuie să 
vină și omul nostru, după care vom pleca împreună. Dar pînă 
atunci... 

Îşi desfăcu nădragii și se ușură deasupra gropii. Erau atît 
de încordaţi și la capătul puterilor, încît cu greu s-ar mai fi 
putut ţine, dacă nemţii, rizînd, nu s-ar fi îndepărtat îndată. 
Atunci începură și ei din nou urcușul și izbutiră să atingă cu 
mîinile marginile gropii. însă nădejdea era tot în picioarele cu 
care se împingeau. Dar cit pe ce să se rostogolească înapoi, 
căci, legaţi fiind unul de altul, n-aveau cum să se despartă. A 
trebuit să-și dea toată silința Florea şi l-a ridicat în spate pe 
Ovâry, ca să se tolănească istoviţi la pămînt. 

— Priveşte, căpitane, ce lună faină ! 

— Musai plecăm, răspunse şoptit căpitanul. Lună nu bun 
la noi, că vede ncamțul... 

— Ai dreptate, încuviință Florea. Plecăm tiptil și mergem 
la mine acasă, apoi n-au decît să ne ia urma, că or vedea ei 
pe dracu dacă apucăm să intrăm în sat. 

— Nu! Acuma trebuie prindem noi la ei şi așteptăm 
celălalt. 

Apoi îi povesti pe scurt ce vorbiseră nemţii și că avusese 
o tăşcuţă cu scrisori de care îl jefuiră și negreșit trebuia să 
le-o ia înapoi, înainte de venirea celuilalt. Cum luna strălucea 
în înaltul cerului. se furișară printre steiurile din preajmă, pe 
care cu ușurință le-ai fi putut lua drept umbre omenești. Flo- 
rea îi zări pe nemți așezați fără grijă pe iarba uscată, cu mîinile 
sub cap. De bună-seamă că se uitau și ei cu încîntare la mi- 
nunăţia cerească. 

— Uite colo! sopti Florea, trăgîndu-si tovarășul de mi- 
necă. Se hodinesc, ticăloșii ! 

Se tiriră ca serpii și dintr-un salt s-ar fi putut arunca 
asupra lor, dar îi auziră vorbind şi căpitanul ar fi vrut să 
afle cît mai multe de la ei, așa că făcu un semn şi îl opri 
pe Florea. 

— Dieter, ce-ar fi să aruncăm niște bolovani în puț ? N-am 
eu astimpăr pînă nu ştiu bine că n-ar mai putea ieși de acolo 
şi să ne ia urma pînă la Sătmar. Aşa zic! 

— Socot că sint morți de mult, dar, dacăgții cu tot dina- 
dinsul, hai, că tot n-avem ce face. Astfel ne trece şi vremea 
mai repede. 

Ovârv își dădu seama că dacă ar mai fi rămas în groapă 
acolo le-ar fi fost mormîntul, dar și că era clipa cea mai potri- 
vită să le sară în git. Făcu semn lui Florea și amîndoi se nă- 
pustiră asupra nemților cu cîte o bucată de stei numai bună 
de zdrobit capete. 

Pălindu-i pe negîndite, cei doi izbutiră curînd să-și lase 
vrăjmașii fără nici o putinţă de împotrivire. A 

— Ce facem cu ei ? întrebă ciunganul. 

— Ducem unde fost noi. 

— Să-i tîrîm pînă acolo ? 

— Da, dar întîi iau straiță de la ei. Iacă, al meu este. 

Se aplecă deasupra neamțului la șoldul căruia atîrna tasca 
şi si-o trecu bucuros pe după git, apoi dădu să-l apuce de pi- 
cioare, însă Florea se împotrivi. 

— Apăi, nu aşa! 

— Nu înțeleg... 

— Mai înainte să mă ușurez și eu, batăr pe unul din ei, 
că tare mai put şi acum. 

Ovâry rise şi-i făgădui să-l lase după ce i-or arunca în puț, 
fiindcă zăbovind ar fi putut da peste ei cel de-al treilea. Florea 
se învoi si dădu să-l apuce și el pe celălalt ncamţ, dar acesta 
deschise brusc ochii şi cu un scrîsnet de fiară încolțită îi in- 
fipse mîinile în beregată. Căpitanul sări pe dată călcînd cn 
toată talpa obrazul dușmanului, apoi îi mai cără şi cîteva pi- 
cioare în burtă, în cap şi pe unde se nimerca, încît în cele din 
urmă își pierdu simţirea cu adevărat de astă dată. 

— No, pe ăsta îl spure! făcu Florea frecîndu-și grumazul. 
Mai, mai să mă-năbuș. Mulţumesc domniei-tale că m-ai scăpat. 

Îi tîrîră pînă la groapă şi-i aruncară de unde abia scăpa- 

seră ei, iar deasupra lor prăvăliră bolovanii ce-i găsiră în 
preajmă. 
Așa au vrut să facă şi ei cu noi, zise Florea, ca şi cum 
ar fi vrut să arate că nu din capul lui făcuse moarte de om. 
Aaa că-mi pare rău că n-am apucat să-i „spălăm“, ca să 
im chit. 

— Nu trecut la mine, rise Ovâry. 

— Dreptu-i că nici mie nu mi-a venit, dar m-aş fi căznit. 

— Apoi nici nu ştiut care din ei făcut ruşine la noi... 

— N-avea decît să se tragă deoparte ăl de nu era vino- 
vat, răspunse tot rizînd ciunganul. 

Căpitanului ungur îi plăcu acest fecior de olah, vesel şi 
cinstit, şi-l bătea gîndul să-l facă să vină cu el, barem pină 
avea să ducă scrisorile unde trebuiau. Erau acum amindoi 
voioşi, de parcă ar fi stat sub lumina stelelor la vreo șezătoare 
şi nu fuseseră la un pas de moarte, ucigind la rindul lor doi 
oameni. Cruntă era viaţa ! Ca să trăieşti, trebuia să ucizi. 

— De-ar veni o dată şi cel de al treilea, că mi s-a făcut 
somn, căscă Florea. 

Ovâry tocmai se pregătea să-i răspundă, cînd o şuierătură 
scurtă străbătu văzduhul. De bună-seamă că era un semn 
anume la care ar fi trebuit să răspundă, dar cei doi nu 
ştiau cum, 

— Lăsăm vine la noi şi haț! şopti Ovâry la urechea to- 
varășului său, 

— Mai bine să-l învăluim . .. 

Tăcură însă pe dată, căci se auziră alte trei fluierături 
scurta. Cum numai ţiriitul greierilor mai tulbura liniştea nop- 
ţii. necunoscutul nu s-a mai apropiat și, după o vreme, galo- 
pui unui cal ce se îndepărta nu mai lăsă nici o îndoială că cel 
de-al treilea neamț n-avea să mai vină. 

— La el nu mai prindem noi, zise Ovâry cu glas tare și 
trase o înjurătură pe limba lui. 

— Nu-i bai, dădu din mînă Florea. Oricum n-ar mai fi 
încăput peste ceilalţi şi ne-ar fi dat bătaie de cap şă-i căutăm 
altă groapă. 

— Eu cap prost ! se plesni căpitanul cu palma peste frunte. 
Nu trebuit ucis unul din ei. Eu crezut pus mîna pe celălalt 
care mai mare, şi na, pierdut tot. 

— De unde să fi ştiut că ăla era un fricos? îl mîngiie 
ciunganul. Zii şi domnia-ta că nu s-o întîmplat nimica, fiindcă 
ţi-ai dobîndit din nou straița, şi hai să mergem la mine acasă, 
că ne apucă ziua printre gropile de sare. 

Pe drum, Ovâry îi povesti lui Florea tot ce pătimise pină la 
întiinirea lor. Trebuia să meargă la Kosso, în Slovacia, unde 
se afla alteța-sa Bethlen Gabor, ducînd nişte scrisori de mare 
preţ pentru austriecii cu care se războia principele. Plecase 

anume de unul singur şi totuşi iscoadele aflaseră ce ducea 
asupra lui şi fu atacat ziua în amiaza-mare, tocmai cînd să 
iasă din Uioara şi să treacă Mureşul, în drum spre Turda. 
Ocnele părăsite nefiind prea departe l-au tîrît pînă acolo, legat- 
cobză, iar cînd au ajuns l-au pălit în cap, prăvălindu-l în 
puţul în care fusese găsit de ciungan. Îi părea nespus de rău 
că nu lăsase în viață barem pe unul şi să-l iscodească pe înde- 
lete în slujba cui erau, dar prea se încrezuse că-l vor prinde 
lesne pe celălalt, şi iată că s-a înșelat. 

Luna plecase la culcare şi ziurelul de ziuă pălise la ivirea 
zorilor pe dealul de către Hopiîrta, cînd trecuseră de dimbul 
Hagăului. Abia acum își puteau privi înfățișarea, și se vede 
treaba că nu arătau prea bine, de vreme ce izbucniră amindoi 
în rís. 

— Ascultă, Flore, zise deodată căpitanul oprindu-se. Cei 
doi bătut la mine şi eu nu vreau ştie careva. 

D-apăi cine a văzut asta? Nici că am auzit vreodată ca 
domnia-ta să fi fost înfrînt, mai mult chiar, i-ai doborit pe 
cei ce ţi-au vrut răul şi acum zac în fundul pămîntului. Nu-i 
adevărat ? 

— Fain fecior! îl bătu Ovâry pe umăr. Prieten bun fim 
noi! Așa? 

— Altminteri nici că se poate, căci domnia-ta m-ai scă- 
pat să nu mă gituie neamțul. 

— Dar şi tu ai scos la mine din groapă. 

Îşi strînseră mîinile și porniră mai departe în trimbiţele 
cocoşilor din sat. 

Cînd să pătrundă în ogrâdă îl zăriră pe badea Nicoară, 
care se și sculase să dea nutreţ la vite. 

— Da' pe cine ai mai adus, măi copile ? se miră el, văzin- 
du-şi odrasla cu un alt străin. 

Giîndul îi zbură la răposatul Teleki şi se îngrijoră ca nu 
cumva să fie siliți să facă iarăşi moarte de om, căci după 
straie necunoscutul era un ofiţer ungur... 

— N-ai grijă, tată! rise Florea bănuindu-i temerea. 
Acesta îi domnul căpitan Ovâry, care m-a scăpat de la moarte 
şi-i bun prieten cu mine. 

— No, dacă-i așa, se lumină la față bătrînul, poftiți în 
casă de vă hodiniţi. După cite văd eu, umblat-ați toată 
noaptea. 

— De umblat, nu, dar am trudit mai mult decît am fi 
mers pe jos la Bălgrad, răspunse Florea îmbiindu-și oaspetele 
să intre. 

În răstimp se trezise și Amosie, cu un mare chef de vorbă, 
după cum se vedea, căci poftea să afle ce se petrecuse de 
erau atît de însîngerați şi colbăiți. Zadarnică dorinţă, căci cei 
doi se tolăniră pe cîte o laviţă și în scurt timp începură a sfo- 
răi în lege. Către seară însă n-au mai scăpat de Amosie, care 
voia să afle de la căpitan şi cum mai mergeau treburile răz- 
boiului prin Europa. Acesta îi povesti tot ce ştia şi tare se 
mai fuduli că oștile ardelene împresuraseră Viena, alături de 
ale contelui Thurn din Boemia. 

— Ce-aţi păţit azi-noapte se leagă, făcu Amosie cu tilc. 

— Nemţii turbat împotriva la noi. 

Amosie dădu din cap a încuviințare și, văzînd că oaspe- 
'tele se descurcă destul de greu româneşte, începu a-i vorbi pe 
limba lui: 

— Mă rog de iertare, dar eu socot că nu facem o treabă 
bună mergînd la dracu-n praznic. Noi, ardelenii, nu avem ce 
căuta altundeva decît peste munţi, ca să ne scăpăm de turci 
și nu să luptăm împotriva creștinilor. 

Ovâry nici nu băgă de seamă că schimbaseră vorbirea în 
ungurește, dar se aprinse şi răspunse pe dată: 

— Alteța-sa va înfrînge pe austrieci, care vor să se în- 
tindă şi asupra noastră. Va libera Ungaria Mare și, ca rege, 
„altfel va sta de vorbă cu turcii. 

— Cinstite căpitan, spuse Amosie tărăgănat. Eu nu am 
mintea domniei-tale, dar judec ca nu vechi oştean ce m-am 
bătut pentru tara asta a noastră. Şi să mai ştii “domnia-ta că 
şi ceilalți principi ai noștri care şi-au uitat locul de baștină 
s-au pierdut prin străinătăţi ... 

— Vrei să spui că alteța-sa nu are să se mai întoarcă 
acasă ? 

— Departe de mine acest gînd şi nici n-aş vrea așa ceva, 
că-i un principe bun, precum pare, dar bătrînii noştri mai 
povestesc de răposatul Báthory István. De cum a ajuns crai 
în Lehia, a uitat. Ardealul. Și chiar dacă o izbuti să facă 
„Ungaria Mare“, cum ai zis domnia-ta, tot într-acolo s-o trage, 
lăsîndu-ne pe noi de izbelişte în calea turcului. 


— Cum aşa?! 

— Ardealul îi ţara noastră, iar întinderea ei cea mare nu 
trebuie căutată în altă parte decît peste munte. 

Tocmai cînd se încinseseră la vorbă se ivi şi Florea, cu 
ochii cîrpiți de somn. Cite ceva ungureşte mai înțelegea şi 
flăcăul, dar cei doi îşi urmară gîndurile fără a ține seama 
de el. i 

—Nu zic că n-ai dreptate, întrucîtva, se mai înduplecă 
Ovâry. Oricum, vrăjmaşii sînt austriecii, și-s mai de temut 
decît otomanii, căci noi am văzut cum lovesc ei pe la spate 
Aminteşte-ţi de prinţul Mihai ! 

— Parcă turcul îi altfel ? 

— Mai cinstit, zic eu. Cînd eşti alături de el, nu te pă- 
leste, ca neamţul. Uitat-ai de cîmpia Turzii ? Prinţul era olah 
de-al vostru, dar mie, ca oștean ungur, ce sînt, mi-a plăcut şi 
pot spune că greu se va mai găsi altul la fel. 

— Eu atît am vrut a-ți spune domniei-tale, că, mai întii 
si întîi, ţara noastră trebuie apărată. 

— Aşa-il se băgă şi Florea în vorbă, mîndru că price- 
puse și el tilcurile celor doi vechi oşteni. 

— În privinţa asta sîntem cu toții de-o părere, rise 
Ovări luîndu-l pe fecior pe după git. De oșteni ca tine are 
nevoie Ardealul, dragul meu. 

— Dacă nu mă luaţi, eu ce să fac?! 


— Bată-te să te bată de minz, o schimbă Amosie iarăși 
pe românește. Fă bine, căpitane, şi ia-l cu domnia-ta. Numai 
la asta gîndeşte întruna, cum să ajungă în slujba domniei. 

— Vrei? întrebă oaspetele. ` 

— Cu dragă inimă, dar nu ştiu dacă mă-ngăduie tata, se 
codi Florea. 

— No, lasă că l-oi lămuri eu, zimbi frate-său. Însă, 
rogu-te, căpitane Ovâry, nu-l purta pe unde ş-o dus mutu' iapa, 
pe alte meleaguri, că eu îs păţit. 

— Ţin eu la mine. Oștean şi pretin fie. Nu departe de 
aici, la Turda. Primeşti ? 

— Da, răspunse Amosie în locul lui. Tata va fi bucuros 
să-şi ştie feciorul în slujba domniei, că şi aşa nu se prea în- 
demna la munca pe ogor. 

— Mă-nvoiesc, spuse domol şi Florea, dar să nu mă dat 
sub porunca altcuiva, că pe dată fug şi mă-ntorc la ai mel. 

— Ba, să-ţi bagi minţile în cap, că a fi slujbaş domnese 
nu-l după cum ţi-i voia, ci cum îs trebuințele ţării, îi zise 
Amosie. 


TUȚORA — PRĂBUȘIREA 


ÎN CETATEA HOTINULUI veniseră trimişii lehilor şi îl 
poftiseră pe voievod la înfăţişare cu marele hatman al coroa- 
nei, dar acesta se împotrivise, că doar nu se ducea ca supus, ci 
ca un prieten, domn şi neatirnat. La rîndu-i, ceruse să vină 
leahul în Moldova, cu oaste cu tot, căci era firesc ca el să-i 
fie gazdă, dar de astă-dată Zolkiewski fu acela care nu vru 
să audă. Spre a nu fi cu supărare, s-au înțeles pînă la urmă 
să se întîmpine la calea jumătate dintre Kameniţa şi Hotin, 
la marginea Nistrului, în dreptul satului ce-i zice Căinari. Tre- 
buia să se vadă cît mai curînd, și marele hatman hotărî ziuă 
de 3 septembrie 1620. 


Ştia voievodul că leşii erau tare făloşi, şi de nu s-ar fi 
arătat pe potriva lor n-ar fi cătat cu cinste la el. Pentru aceea 
a poruncit un alai cu mult mai bogat şi mai măreț decît cel 
avut la înscăunarea sa de an-țărţ, la Istanbul. Mai întîi s-a 
înveşmîntat într-o haină de brocart albastru ţesută cu fir de 
argint, iar pe deasupra o mantie de urșinic vişiniu, îmblănită 
cu samur. Cizmele erau de postav vineţiu, cu pinteni de aur, 
iar pe cap o frumoasă căciulă din jder împodobită cu surguci 
cu pene de struț. Armăsarul lui cel şarg, căpătat în dar de la 
însuşi sultanul Osman Geng, fusese acoperit cu valtrap de pos- 
tav roşu, iar şaua din piele galbenă bătută cu nestemate avea 
scărițe, late ca de o palmă, din argint aurit, iscusit lucrate 
de meşteri persieni, cum nu se mai văzuseră pînă atunci prin 
preajma locului. Friîiele și căpăstrul frumosului cal sticleau 
aşijderea, din pricina nenumăratelor pietre prețioase şi a cata- 
ramelor de argint aurit. 

Cînd a ieşit pe porțile cetăţii Vodă călărea țanțoş în fruntea 
alaiului, avînd de o parte şi de alta şase armăşei care de ase- 
menea uluiau prin frumusețea veșmintelor: hainele de cu- 

loarea sîngelui, încinse cu cingătoare de argint, desfăcute în 
faţă, anume ca să lase la vedere cizmele de piele galbenă şi 
pantalonii de postav verde ; tichiile ca lămiia de Chipru, trase 
pe o ureche şi împodobite cu steluțe argintii. Pe umărul stîng 
duceau cîte un topuz ferecat în argint, iar pe cel drept cîte un 
arc de lungimea unui om. Tolbele argintate ce le atirnau la 
brîu erau doldora de săgeți. 

Dar şi mai osebiţi ca înfățișare erau cei șaptesprezece sa- 
tîrgii, cu ale lor coifuri și pieptare de alamă ce sclipeau în lu- 
mina soarelui tomnatec de-ți luau ochii, putînd să juri că erau 
din aur curat. Bărbile lor lungi pînă la brîu acopereau în parte 
strălucirea platoşelor, și nici asemenea podoabă bărbătească nu 
mai fusese văzută pe aici. 

N-avea boieri în suită, căci pe vel-vornicul Bucioc şi pe 
vel-postelnicul Goia îi trimisese mai înainte în întîmpinarea 
leşilor, şi acum îl așteptau, iar ceilalți credincioşi rămăseseră 
împrăștiați prin ţară din poruncă domnească. Erau însă şi din 
aceia care se dăduseră betegi, spre a nu se amesteca în încăie- 
rarea cu turcul, căci așa le era multora în obicei. Alţii făgă- 
duiseră că se vor înfățișa cu oaste, de îndată ce ar fi pătruns 
duşmanul în ţară, dar parcă te puteai bizui pe vorba lor?! 
Sprijinul de nădejde rămîneau tot în lefegii. 

La rîndul lor, ca să-l cinstească pe domnitor cum se cu- 
venea, leşii au trimis în întîmpinarea lui pe pan Tadeus Thy- 
skievicz, cu patru sute de cazaci călări şi două sute de pedes- 
traşi. În acest fel, cam la vreo două leghe depărtare de tabără, 
se mai mări alaiul domnesc. De cum se apropiară calea jumă- 
tate, sosiră înșiși hatmanii Zolkiewski şi Konieepolski, însoţiţi 
de luptători de faimă ca Potocki, Kallinowski, Liubomirski, 
Rogavski şi mulţi alții, printre care chiar şi pan Korecki, cu 
toată bănuiala ce căzuse asupra lui. 

Întîmpinîndu-se, cele două alaiuri, s-au oprit spre a se sa- 
luta, după care pan Zolkiewski l-a poftit pe domnitor de-a 
stînga sa şi s-au îndreptat spre tabără. De cum au fost zăriţi, 
toate steagurile fură desfășurate, iar tunurile prinseră a trosni 
în cinstea oaspetelui din Moldova. Descălecînd, au pătruns 
într-un loc anume rînduit ca să asculte cu toţii slujba religi- 
oasă făcută de însuşi episcopul Cracoviei, aflat şi el acolo. După 
aceea s-au dus în cortul lui pan Zolkiewski, unde fuseseră 
poftite chiar şi căpeteniile de mai mică însemnătate, dar tuturora 

trebuia să li se ceară părerea asupra felului cum aveau să se 
lupte cu păgiînii. 

Cei doi boieri moldoveni aflați acolo înainte de sosirea vo- 
ievodului lor nu prea se arătară mulțumiți de puținătatea le- 
silor şi Vodă le dădu dreptate, dar nu avea puterea să mai 
schimbe nimic. Totuşi el fu cel dintii care vorbi, socotind o 
pierdere de timp dacă nu ar fi fost cu toţii una cu cele ce avea 
să le spună, după judecata lui. 

— Preacinstiţi hatmani și viteji șleahtici ! începu el, după 
ce-şi drese glasul. Ca unul ce cunosc sama oștirii lui Iskender- 
paşa, zic să-l pălim acuma, pe negîndite, la cetăţile lui cele mai 
întărite, ca Bender, Cetatea Albă și Chilia. Alungîndu-l, am 
putea lăsa în locul turcilor cîte două sute de valoni... 

— Am împuțţina oastea noastră ! sări Kallinowski. 

— Nu zic ba! răspunse voievodul. Să știți însă că, atita 
timp cît Iskender-pașa nu capătă sprijin de la Poartă, toată 
oştirea lui abia dacă se ridică la vreo opt mii de oameni, şi pe 
aceia îi cam știu eu cît preţuiesc. 

— În răstimp i-ar putea sosi ajutoare !... îl întrerupse 
pan Koniecpolski, dar Gaşpar-vodă nu-i dădu răgaz să continuie. , 

— Nici gînd! făcu el zimbind. Trimiţindu-le haraciul şi 
descotorosindu-mă totodată pe cale pașnică de lefegiii turci, 
dregătorii stambulioţi nu vor mai crede în veştile pe care le vor 
primi de la serasker, o bună bucată de vreme. Tocmai potrivită 
ca să putem izbi noi, acolo unde nici nu se așteaptă. 

— Spusele măriei-tale se leagă, intră în vorbă şi marele 
hatman. Ba chiar sînt ademenitoare, dar îndoielnice. Vor fi şi 
tătarii alături de Iskender-paşa, iar de ne pripim ne-om pomeni 
cu ei asupra noastră, şi sînt mulţi cît frunza și iarba, 

— Să rămînem lingă Nistru ! zise scurt pan Liubomirski. 

— Şi eu îi împărtăşesc părerea! încuviință pan Koniec- 
polski. 

— Atunci turcul are să pustiiască toată Moldova! sări și 
dumnealui vel-vornicul Bucioc. Moșiile lui se aflau, de altfel, 
printre cele dintii în calea năvălitorilor. 

— Am putea trece Nistrul ca să fim în Moldova, dar să 
nu ne îndepărtăm de mal, fiindu-ne astfel la îndemină a ne 
întoarce acasă la noi dacă vom avea necaz, răspunse pan Ko- 
niecpolski. Pe urmă cazacii ar păli pe la spate ordiile tătărești, 
răstimp în care poate o să ne mai vină și alți oșteni în rîndu- 
rile noastre. 

— Chiar nădăjduiţi ? întrebă zimbind voievodul Moldovei. 
Fusese vorba de vreo optzeci de mii... 

— Dar măria-ta cîfți ai adus ? sări pan Zolkiewski. 

— Mă bizui pe vreo douăzeci de mii, dacă nu chiar mał 
mulți, răspunse cam stingherit Gașpar-vodă, căci îl însoţiseră 
la Hotin numai cei șase sute de lefegii străini. 

— De bună-seamă că majestatea sa regele Zygmund are 
să ne trimită și altă oaste şi tocmai pentru aceea nu trebuie 
să ne zorim, mai spuse marele hatman. 

— Dar în acest răgaz şi Iskender-pașa va strînge de două 
sau trei ori mai mulți oameni, şi nu va mai fi chiar atit de 
lesne de biruit ! se înciudă Gașpar-vodă. 

Multe ceasuri s-au mai încontrat în acel sfat, fiecare apă- 
rîndu-și părerea, însă pînă la urmă tot hatmanul a hotărit: 

— Trecem în Moldova ca s-o ferim de jaf, dar vom face 
tabără tot în locul acela de lingă Iași, unde a fost şi răposatul 
hatman Zamoyski. Cum îi zice ? 

— Țuțora, îi răspunse pe dată vel-postelnicul Goia. 

— Aşa! încuviință pan Zolkiewski. În acest fel sîntem și 
aproape de Nistru, putînd aștepta întărituri. Cum spuneai 
domnia-ta, pan Koniecpolski, că vrei să-i pui pe cazaci să lo- 
vească tătarii pe malul Nistrului, ar fi o irosire zadarnică de 
forțe, de vreme ce grosul oștirii ar rămîne în Kameniţa. Dar 
nici cele plănuite de măria-ta, zise el către Gaşpar-vodă, nu 
pot prinde viaţă. Deocamdată nu sîntem decît vreo opt mii de 
oameni și, împrăștiindu-ne în toată Moldova ori lăsînd valoni 
prin cetăţile turcești, am rămîne numai o mînă de oaste, ușor 
de înfrînt. ; 

Domnitorul înghiți în sec de ciudă. Nu era oştean de me- 
serie, însă era la mintea oricui că zăbava nu putea să-i prindă 
bine decît lui Iskender-pașa, care cu o lună înainte nici nu se 
gindea la vreo luptă. Aşteptînd, îi vor sosi și lui alte ajutoare, 
și fără îndoială că și tătarii i se vor alătura. Atita îngustime 
de minte îl scîrbi pe domn, făcîndu-l să fie tare dezamăgit. 
Aceasta era şi părerea celor doi boieri care-l însoţiseră, iar 
acum în mintea lor începură a încolți gînduri de părăsire a 
unei domnii ce părea sortită înfrîngerii. Cît despre oștenii de 
rînd, aceştia n-aveau cum şti ce se va întîmpla, dar se bucurau 
că se vor înfrunta cu păgînii. 

Cu mare greutate se urniră din loc şi după aproape o săp- 
tămînă de drum abia dacă atinseră malurile Răutului. După 

alte două zile, în fața dealurilor de lingă Delidolina hatmanii 
au poftit să vadă cam eare este puterea de luptă a oștirii şi 
pentru aceasta husarii lui Rogawski au făcut o probă, de parcă 
ar fi fost la muștru și nu în drum către un duşman adevărat. 
Gaşpar-vodă turba, nu alta, însă n-avea ce face, și astfel se 
pierdea o groază de vreme de pomană. 

Abia în cea de-a douăsprezecea zi a lui septembrie, oştirea 
ajunse pe malul Prutului, la Țuţora, unde aşteptau vreo cinci 
sute de lefegii în frunte cu ser Marino Resti, precum și pircă- 
labul Marcu Iancovici cu feciorii strînşi de el peste munte. Se 
mai aflau şi cîțiva boieri ce nu dăduseră bir cu fugiţii, veniţi 
împreună cu vreo mie de oameni, răzeși, tîrgoveţi şi boierașşi. 

— Dar unde ți-i oastea, măria-ta ? întrebă cam în bat- 
jocură pan Zolkievski, văzînd puţinătatea moldovenilor. 

— Se vede că o așteaptă pe a luminăției-voastre, răspunse 
dîrz voievodul. 

Pe la mijlocul lui septembrie, pe plaiurile moldovene vara 
abia dacă se mai face simțită și, dacă nu ploua, ca să desfunde 
toate drumurile, plecarea păsărilor călătoare către miazăzi 
vestea ivirea toamnei. Era vremea culesului şi gospodarii se 
gindeau cum să facă să-şi stringă holdele, spre a putea ieşi 
cu zile din iarna grea şi viforoasă. De aceea, puţini fură cei 
care se încumetară a veni la oaste, fie siliți, fie ademeniţi de 
plata ce ar fi putut-o dobindi. Tocmai lor uitase a le vorbi 
domnitorul despre țara cea mare şi mult visată a tuturor ro- 
mânilor, aşa că poporenii își închipuiau că nu putea fi vorba 
decit de o nouă încleştare dintre lehi şi turci, în care ei 
n-aveau a se amesteca. 

— Gîndeam că nu mai ajungeţi, măria-ta, cuteză Marcu 
să-și spună păsul, cînd i se înfăţișă stăpînului său. 

— Deciît așa, mai bine nu veneam deloc, răspunse mihnit 
voievodul. Lincezim de mai bine de două săptămîni, parcă 
anume spre a-i da răgaz turcului să se gătească de luptă. 

— Să ne fi repezit noi, doamne! Să fi chemat oastea 
țării... 

— Prea tîrziu, prietene, dădu din cap Vodă şi numai ză 
nu-i dădură lacrimile cît era de cătrănit. De bine, de rău, le- 
fegiii leşilor se pricep la meşteşugul bătăliilor, dar pe români 
cînd să-i mai deprindem cu arme de foc ? Aşadar să facem ca 
prietenii noştri, care, chipurile, au venit să ne apere, şi să ne 
încredem în noroc. 

Începuse a se strica prieteşugul cu făloşii vecini de la 
miazănoapte şi mai cu seamă Gaşpar-vodă nu-l mai avea la 
inimă pe pan Zolkiewski, din care pricină se gilceveau mai în 
fiecare zi. Îi venea să-şi dea cu pumnii în cap pentru prostia 
ce făcuse, bizuindu-se mai mult pe lehi şi nu pe oamenii ţării. 
Văzuse limpede că cei de dincolo de munte și din toate părţile 
românești îl urmează şi fără plată, cum era Marcu și ai lui, 
dar el se lăsase îmbătat de puterea sîneţelor și a plumbilor 
secerători de vieți omeneşti, şi nu se încrezuse în voința de 
veacuri a neamului românesc. 

Un licăr de speranţă îi mai rămăsese pe undeva, şi pentru 
aceea porunci ca Marcu și feciorii lui să plece în grabă spre 
Hotin, dar acesta se împotrivi din răsputeri și rămase lîngă 
domnul şi stăpinul său, trimiţindu-și numai o parte din oșteni. 
Ceilalţi începură a săpa gropi şi şanţuri după pilda leșilor, 
spre a se adăposti ca şoarecii în pămînt, dacă ar năvăli 
dușmanul. 

— Avem să sfîrşim ca niște popindăi! zise Mihai, care 
era ca un fel de umbră a bănăţeanului. 

În inima lui începuse a se îndoi de acele vise pe care le 
crezuse aievea, şi o mare tristeţe îl cuprinse. Îl apucase şi 
dorul de Ciunga, de sărmana Sinefta pe care n-avea s-o mai 
vadă niciodată, şi numai zel de luptă nu mai avea. Poate că 
după bătălie, dacă va mai scăpa cu viaţă, avea să se întoarcă 
prin părţile ardelene şi, de ce nu, chiar la Ciunga ?... 

— Nu-mi închipui cum avem să-i batem pe turci de vreme 
ce ne lăsăm împresuraţi de Bune 06, în loc să-i întîmpinăm ? ! 
zise el nemulţumit. 

— Apoi să ştii că nici eu nu văd pentru ce facem asta, 
dar aşa-i porunca. Totuşi, nici măria-sa nu-i prea încîntat de 
ceea ce facem ! oftă bănăţeanul. 

Vremea s-a stricat, mai apoi şi cerul a rămas zile întregi 
acoperit de nori plumburii. De cînd s-au așezat în tabără, OŞ- 
tenii creştini au tot săpat şanţuri şi au rînduit carele cele mari 
cu merinde tot o roată, adăpostindu-se la mijloc, după morma- 
nele de pămînt bătătorit. 

— Ce treabă o mai fi şi asta ? întrebă acelaşi Mihai. Mai 
bine ne-am fi tras după zidurile unei cetăți, care sînt cu mult 
mai tari decit ce avem noi aici. 

— Ca să putem fugi mai repede după turci!... rise 
Marcu, dar se vedea pe fața lui că-i împărtăşea gîndurile. 

— Mi-e să nu trebuiască să-i rugăm să se înfricoşeze şi 
să plece, ca să ne putem lua după ei... 

Dar în vreme ce ostașii creştini îşi mărturiseau sau nu 
temerile, Iskender-paşa căuta zadarnic să lămurească pe dre- 
gătorii Porții de primejdia ce o aducea hainirea lui Gaşpar 
Grazziani, căci aceştia nu puteau să creadă că beiul de la Yaş 
n-ar fi fost credincios supus al padişahului, după cum se do- 
vedise adeseori. Însă cînd îşi dădură seama că spusele seras- 
kerului nu erau decît adevărul gol-goluţ, se hotăriră să-l spri- 
jine. Marele vizir porunci pe dată să se ducă la Țuţora Yusuf- 
pașa, beylerbeyul Rumeliei, Tiryâki Mehmed-pașa, sangeac- 
beyul de Nicboli, Koca Hizir-paşa de la Vidin (cel care era din 
neamul lui Mihaloglu), dar de mare nădejde rămînea tot Câni- 
bek Giray, hanul de la Crîm. Acesta însă l-a trimis pe fratele 
său Devlet Giray-kalgay-soltan, cunoscut de moldoveni sub nu- 
mele de „Galga-sultan“. Fireşte că nu s-ar fi putut să lipsească 
nici Arslanoglu Kantemir-mirza cu nogaii lui, iar pînă la ju- 
mătatea lui septembrie, Iskender-paşa, aşa după cum prevăzuse 
domnul Moldovei, adunase vreo şaizeci de mii de oameni 
cu totul. 

Numai că marele hatman al coroanei n-avea ştire despre 
aceasta şi nici barem să trimită iscoade nu s-a îngrijit la vreme, 
pricinuind astfel şi mai mare mînie lui Gaşpar-vodă. 

Zorii zilei de vineri 18 septembrie 1620 se arătau mohoriţi 
din pricina vremii de ploaie, dar chiar atunci se iviră şi călă- 
reţii lui Kantemir-mîrza. Dădură ocol taberii răcnind şi arun- 
cînd o ploaie de săgeți, însă nu cutezară să se apropie, de frica 
sineţelor şi archebuzelor. Către amiază începură şi hărţuielile 
între cele două părţi, mai cu seamă că cei din afară e înmul- 
teau văzînd cu ochii. 

— Înălțimea-ta, zise pan Potocki către hatman. Dacă 
ne-am repezi asupra lor, nu i-am ajunge pînă în Dunăre. 

— Dar alţii ne-ar putea sări în spate! i-o reteză pan 
Zo!kiewski. 

— Oare să fie mulţi ? întrebă și pan Iacowski din Beltz. 

— Va trebui să-i numărăm în luptă, cum spuneau sparta- 
nii, zîmbi încurajator hatmanul de cîmp Koniecpolski. Altă 
putință nu avem ! 

— Barem de-am prinde „o limbă“ de la ei... tot ne-am 
mai dumeri întrucitva, oftă marele hatman 

Abia acum își dădea seama că ar fi trebuit s-o facă mai 
din timp şi nu în ceasul de pe urmă. 

— Plătesc eu o sută de ducați celui care va aduce un turc! 
se băgă şi Gașpar-vodă, făcîndu-i pe toți să se întoarcă spre 
el a mirare. 

Văzînd că nu fusese o vorbă aruncată în vint, pan Zol- 
kiewski încuviinţă și se dădu veste printre oşteni, care nu mai 
pregetară şi unii se și năpustiră peste întărituri, năzuind să 
cîştige banii. Din păcate însă, cei ce nu se prăvăliră săgetaţi 
fură prinși cu arcanul şi tîrîţi ca nişte saci pînă în rîndurile 
tătăreşti, care săriseră cele dintii la bătaie. Turcii rămăseseră 
în aşteptare, fiind şi mai în spatele lor. Obişnuiţi în încăieră- 
rile cu călăreţii pustiurilor de iarbă, husarii lui Rogawski se 
repeziră asupra lor, dar, copleșiți de mulţimea păginilor, iute 
începură a da înapoi. 

Cazacii lui Ujadowski, din polcul lui Balaban, starostele 
de Winiţa, săriră atunci în ajutorul husarilor și răcnetele lor 
sălbatice înspăimiîntară pe tătari, care cumpăniră şi începură a 
da înapoi. Se năpustiră şi alții, de-a valma, din spatele întări- 
turilor, şi în acest fel îi puseră pe fugă pe duşmani, dînd pu- 
tinţă husarilor să se aşeze pe locurile avute la începutul iure- 
șului. Amurgul zilei îi potoli pe luptători, dar lehii nu fură în 
stare să înfățişeze decît căpăţina unui turc, asta însă nu putea 
fi „o limbă“ şi nici răsplată nu i s-a dat aducătorului. 

Peste noaptea ce s-a lăsat curînd înflori în jurul taberei 
puzderia de focuri ale păgînilor şi abia atunci împresurații 
putură să-şi dea seama de mulțimea lor, chiar dacă aprinseseră 
într-adins mai multe, după cum era obiceiul, spre a-şi înspăi- 
minta vrăjmaşul. La sfatul de. seară, ţinut în cortul marelui 
hatman, s-a hotărît să se repeadă cu toţii a doua zi şi să-i iz- 
gonească măcar pe tătari. 

Astfel, în uruitul tobelor şi cu steagurile fîlfiind în vint, 
lehii s-au pornit cu toată furia răzbind pînă în apropierea cor- 
turilor turceşti, însă plumbii le tăiară avîntul şi mulţi se pră- 
buşiră pe vecie. lenicerii săpaseră un şanţ în care se băgaseră 
şi de unde împroşcau moartea fără vreo pierdere din partea 
lor ; şi cum trăgeau pe rînd, la poruncă, nu se mai putea trece 
de ei. Acuma s-ar fi simţit nevoia unei căpetenii destoinice, 
dar hatmanii nu erau de faţă, şi chiar dacă ar fi fost... De 
aceea lehii se opriră cu toţii, fără să îndrăznească nici măcar 
să fugă din calea plumbilor ucigători. 

Numai bine se potrivise că pircălabul Şeptilici spuse dom- 
nitorului : 

— Să mă fi repezit eu cu oamenii mei asupra tătarilor din 
dreapta, ar fi putut fi înconjurați turcii. 

— Dă-i zor! Ce mai stai? fu răspunsul lui Vodă, măcar 
că s-ar fi cuvenit ca leahul să fi făcut aceasta. 

Călărimea moldovenească de sub porunca lui Şeptilici se 
măpusti asupra tătarilor cu răcnete de „ucide!... ucide {“ 
dar cum se apropiară, călăreţii își săltară cuşmele în vîrful suli- 
telor şi trecură cu toţii de partea duşmanului. Pe dată au şi 
întors armele împotriva aripei stîngi a husarilor, în vreme ce 
pușcaşii valoni se străduiau să astupe golul lăsat prin fuga 
moldovenilor. 

— Nemernicul ! tună furios voievodul. Ticălosul ! Cu mîna 
mea am să-i sucesc gîtul! spumegă el. Dau zece mii de țechini 
celui ce mi-l aduce viu pe vînzător. 

Marcu şi ser Resti, aflaţi în preajmă, încercară să-l poto- 
leuscă, fiind în stare să se repeadă el însuși asupra trădătorului. 

— Ruşinea mă va mînca, dragii mei ! se căină domnitorul. 

— Pe el, ilustrisime, şi nu pe alteța-voastră, îi răspunse 
rayuzanul aținîndu-i calea. 

— Ba pe noi toţi, că şi așa se uită Zolkiewski cu ochi 
haini la mine, de parcă eu l-aş fi vîrît în capcana asta 
prostească. 

Se opriră în loc fiindcă larma bătăliei încetă ca prin far- 
mec, şi atunci îl zăriră pe Mihai venind către ei purtindu-șşi 
calul de căpăstru, căci de-a curmezișul şeii se afla un om 
legat-cobză. , 

— Cine-i ? întrebă Marcu. 

— Dumnealui, piîrcălabul Șeptilici. 

— Unde-i ? sări Vodă de cum îi auzi numele. L-ai prins? 

— Aici, măria-ta, răspunse tinărul căpitan. L-am găsit pe 
Jos, călcat în copitele cailor chiar de oştenii lui. 

Domnitorul se lumină la faţă : 

— Asta înseamnă că s-a împotrivit vinzării ! 

— Așa se vede, fu de părere şi Marcu. 

— Atunci pentru ce l-ai legat ? 

— Ca să nu cadă ! răspunse Mihai. 

— Sărmanul! se îmblînzi Vodă mîngîindu-i creștetul ca 
unui copil. Şi eu îl blestemam pe nedrept. Să fie dus la mine 
în cort şi să-i îngrijiţi rănile. 


237 


— Măria-ta ... gemu rănitul. Eu n-am putut... 

— Am aflat, credinciosul meu slujitor. Stai liniştit şi du-te 
să te oblojești ! Nu te mai gîndi la cei care te-au părăsit, căci 
așa-i cînd se vîntură pleava, zboară aiurea dacă sufli peste ea. 
Mai bine ! 

În semn de iertare şi de împăcare îi puse în deget un inel 
cu smarald și porunci să fie dus neîntirziat în tabără. De fapt 
însă pîrcălabul nu era într-atit de greu lovit pe cît se prefăcea. 
Nu se împotrivise fugii celorlalţi, căci el o pusese la cale, dar 
cum se afla în frunte şi pînă să-i afle gîndurile tătarii i-au 
săgetat calul şi oștenii lui cu greu l-au putut feri să nu-i 
zobească. S-a ales cu vreo cîteva vînătăi, dar spaima i-a fost 
mai mare cînd fu adus în fața fostului său stăpîn. Făcînd pe 
mortul a tras cu urechea la cele ce se vorbeau, și aşa i-a venit 
gîndul dezvinovăţirii. 

În dimineaţa zilei de duminică, un gornist turc dădu de 
veste împresuraţilor : 

— Ascultaţi, ghiauri necredincioşi ! Marele serasker de 
Karamania, Iskender-paşa, făgăduieşte să vă lase slobozi a vă 
întruna pe la casele voastre, de unde ați venit. Înălţimea-sa 
nu are treabă cu lehii, dar poruncește să-i fie dat pe dată robul 
cel hain, pe nume Grazziani, care a fost bey la Bogdan ili. 
Altcum să nu faceți, căci pieirea vă aşteaptă ! 

Murmure surde se auziră prin toate colțurile taberei cres- 
tinilor, după plecarea solului. 

— Aşa ceva nu-i cu putință! tună pan Kallinowski, cînd 
se înfățișă marelui hatman al coroanei, la sfat. Ce vă uitaţi asa 
la mine ? se răsti el spre cei de față. Cinstea noastră ar f} 
pe veci terfelită, dacă am da păgînului pe fratele nostru de arme 

— O mare miîrșăvie ! adăugă tăios şi pan Rogawski. 

— Oricum, zise mai potolit pan Balaban, măcar că din 
pricina lui ne aflăm la strimtoare, nu se cade să-l dăm turcilor. 

— De n-ar fi fost el, n-ar fi pierit atîția viteji de-ai noștri, 
şuieră printre dinţi pan Korecki, care-l duşmănea pe voievod. 

Pan Zolkiewski îi ascultă pe toţi, pe rînd. mulţi împotri- 
vindu-se unei asemenea vinzări, dar el nu dădu un răspuns 
hotărît. 

— Vom mai chibzui ! zise el cu voce joasă. 

Mai tîrziu trimise un sol spre a le cere turcilor pe cineva 
eare să se întîlnească şi să discute cu pan Korecki, trimisul 
lui, acesta avind să le dea și răspunsul. 

Nimeni însă nu ştia ce ginduri avea șleahticul şi nici cele 
poruncite de marele hatman atunci cînd s-a întîlnit sub un 
copac din lunca Prutului cu Veli-șah, o căpetenie de-a lui 
Kalgay-soltan. 

— Am făgăduit bani! răspundea Zolkiewski celor care-l 
întrebau. Cît despre hospodarul moldav, le-am spus că nu mai 
este printre noi, mai adăuga el pentru cei care voiau să ştie 
anume ce se va întîmpla cu prietenul lor de arme. 

Toată duminica a trecut fără nici o hărțuială, dar cu tot 
felul de sfaturi tainice și șușoteli pe la dos. Din astă pricină 
Gaşpar-Vodă socoti că nici nu se mai cădea să se ducă pe la 
sfaturile lui pan Zolkiewski, cîtă vreme acesta nu se împotri- 
vise cu tărie şi de la bun început cererii lui Iskender-paşa. 
Avea pe lîngă el, în afară de boierii pomeniți mai sus, şi pe 
hatmanii Borisi şi Duca, pe vel-vornicul Țării de Jos, dumnealui 
Coste Nicoriţă, şi alţii mai mărunți. 

Cel de pe urmă se dovedise nespus de cutezător, căutin- 
du-şi pierzania în luptă, dar moartea îl ocolea, cu toate 
că se băga unde era primejdia mai mare. Scăpase întotdeauna 
teafăr şi nevătămat. ; 

Pe toți aceştia i-a chemat voievodul în cortul lui, lăsînd 
paza în seama căpitanului Mihai, şi aşa îi găsiră panii Potocki 
şi Kallinowski. 

— Principe! Am venit, ca oameni cinstiți ce sîntem, să-ţi 
spunem că hatmanul nostru vrea să te vindă, spuse pe faţă 
pan Kallinowski. 

— Noi însă și mulţi alţii ne împotrivim unei asemenea 
miîrşăvli şi îți cerem să vii cu noi. 

— Unde ?! se miră Gaşpar-vodă. 

— Fugim la noapte, care cum om putea. Dac? izbutim să 
trecem Prutul, sîntem scăpați. 

— Noaptea-i întunecoasă și n-are să se bage de seamă, 
că tătarii dorm de obicei și nici nu au să-şi închipuie cum ar 
incerca cineva să fugă pe o astfel de vreme, adăugă pan 
Potocki. 

Voievodul rămase pe gînduri. Îi veniră lacrimi amare în 
ochi, dar nu vru să-şi arate slăbiciunea în faţa șleahticilor. 

— Vă mulţumesc, dragi prieteni, răspunse el încet. Mă 
mai gindesc şi, de-o fi, mă alătur vouă din toată inima. 

— Atunci rămii cu bine, principe ! își luă rămas bun pan 
Kallinowski. 

— Şi mult noroc la gîndul cel bun ! adăugă zimbind celă- 
lait şleahtic. 

Dar după plecarea celor doi străini domnitorul abia de mai 
putu vorbi, cu glas tremurat, ca pentru sine : 

— Să fug ?... așa am ajuns ?... și toate visurilemele?... 
ale neamului acesta urgisit de soartă, cui să i le las?. 
Nici n-am apucat a ne bate, şi gata vînzarea ! 

— Măria-ta, zise vel-vornicul Bucioc. Să nu ne lăsăm, 
pentru nimic în lume. Iacă să fugim, că nu-i rea povață, dar 
om stringe iarăși oaste şi ne-om întoarce. 

— Venim cu mai multă putere, doamne, zise şi boierul 
Goia. Îi spulberăm, nu alta ! 

Prin mintea lui Gașpar-vodă goneau toi felul de ginduri, 
dar cel mai de luat în seamă rămiînea tot acela de a stringe c 
nouă oaste. „Avea dreptate Marcu ! Numai oastea ţării ne mai 
poate scăpat, îşi aminti el de povața bănățeanului. Chibzuiră 
în fel şi chip, iar pînă la urmă hotăriră fuga, împreună, chiar 
în aceeași noapte. 

De cum se aşternu întunericul, cei doi şleahtici se iviră 
iarăși în cortul voievodului, îmbiindu-l să-i însoțească. Dădură 
însă peste un om tare cătrănit, căci toți sfetnicii lui trecuseră 
la dușman, rămînînd numai cu Bucioc, Goia, Nicoriţă si Șepti- 
lici, care încă mai şchiopăta după pățania din ziua trecută. 

— Cu cît mai puţini vînzători în jurul tău, cu atît mai 
bine, îl mîngiie, pan Kallinowski. 

Atunci Vodă își întoarse fața întristată către însoțitorii 
care-i mai rămăseseră : 

— Eu nu pot să fug la Sci pată: dar care dintre voi 
dorește este slobod s-o facă, fiindcă din clipa asta vă dezleg 
de jurămîntul ce mi-aţi făcut. 

— Rămînem cu măria-ta, ori ce o fi! răspunse Marcu, iar 
ceilalţi încuviinţară din cap. 

— Ei, bine, să ne tragem din fața dusmanului mai puternie 
decît noi, dar să ne întoarcem să-l răzbim cu oastea ţării! Să 
nu se zică vreodată că am fugit de frică ! 

— Așa vom face, doamne ! răspunseră mai toți într-un glas. 

Se apropia miezul nopții şi vremea se răcorise binişor. 
Multe dintre focurile vrăjmașului începură a se stinge, fie că 
erau mincinoase, fie că cei din preajmă adormiseră. Cînd soco- 

tiră timpul cel mai potrivit, se strecurară pînă la malul apei, 
de unde o apucară prin stufăriș și mlaştină în susul rîului, 
pînă ce aveau să dea peste vadul ce ieșea în satul Branişte. 
Vel-vornicul Bucioc se lăudase că știa bine locurile, şi le slujea 
acum de călăuză. 

Cu toate poveţele celorlalți, Gașpar-vodă nu vruse cu nici 
un chip să-şi părăsească frumosul lui armăsar șarg, aşa că Mihai 
îl ducea de căpăstru. Înainte de plecare îşi înfășuraseră cape- 
tele în turbane și chibzuiră să vorbească numai cei care știau 
turcește, ca să fie luaţi drept urmăritori ai fugarilor leşi, dar 
mai mult se mergea în tăcere. 

Pătrunseră printre frunzele tăioase ale trestiilor care le 
sfichiuiau obrajii și deodată se pomeniră în mil, pînă mai sus 
de genunchi. Din nefericire, șargul fiind mai greu, se afundă 
şi mai adinc, fără putinţă să mai fie urnit din loc. 

— Lasă-l, măria-ta ! îi şopti Marcu la ureche, văzîndu-l 
pe Mihai cum se canonea să tragă de armăsar. 

Apucară și ceilalți, dar zadarnic. Nu izbutiră decit să se 
facă auziți de cîțiva tătari rătăcitori prin noapte pentru a des- 
puia și jefui morţii. Noroc însă că n-au cutezat să se apropie 
prea mult. 

— Cine-i acolo ? auziră ei o voce cam îngrijorată. 

— Turci ! răspunse pe dată Marcu. 

— Ce căutaţi atunci prin preajma noastră ? 

— Am găsit un cal împotmolit și acum ne uităm să nu 
fie și stăpînul lui prin apropiere. 

— Ba să faceţi bine și să vă căraţi în partea voastră, că 
prada de aici ni se cuvine nouă ! se răsti tătarul. « 

— Dar noi am dat mai întîi peste el, se împotrivi de formă 
bănăţeanul. 

— Plecaţi cît vă spun cu binele, că de nu... 


— Bine! Iacă ne ducem ! răspunse Marcu și toți răsuflară 
uşuraţi, căci nici nu voiau altceva. 

Cu multă părere de rău îşi părăsi voievodul armăsarul, 
dar nu mai înainte de a-i cuprinde grumazul și a-l săruta dră- 
găstos, ca pe un copil iubit. La rîndul lui şi dobitocul parcă 
înțelesese ce soartă îl aştepta și scoase un nechezat dureros, 
care sfișie inima fugarului domn. În acest fel se lămuriră însă 
si tătarii că era vorba de un cal adevărat. 


— Nu cumva să-l ucideţi ! strigă iar un tătar. 

— Vouă vă rămîne, lacomilor! răspunse Marcu spre a-i 
linişti oarecum. 

— Rămin eu să-l apăr, doamne ! zise Mihai, văzînd ce grea 
era despărțirea. 

— Nici nu poate fi vorba de așa ceva, zise Vodă. Iţi mul- 
ţumesc pentru inima ta cea bună, dar mai de folos îmi ești 
dacă mă însoțeşti. 

— Dacă ar da peste tine tătarii ar fi şi mai rău, căci ar 
vedea că nu sîntem turci și ne-ar lua urma, adăugă Marcu. 
Hai cu noi! 

Bijbiind pe întuneric, abia izbutiră să-și tragă picioarele 
din mil și se ţineau cu greutate pe urmele boierului Bucioc. 
Ba şi dumnealui, boierul Șeptilici, parcă se mai înzdrăvenise, 
ori uitase că fusese șchiop, că păşea zdravăn în rînd cu ceilalți. 
Cei doi lehi, cu pîrcălabul Amati și vel-postelnicul Goia, se aflau 
în preajma domnitorului, pășind unul lîngă celălalt, îngreu- 
nîndu-și mersul. La urmă de tot rămăseseră Marcu, Mihai și 
Resti, căci alţii nu se mai încumetaseră să fugă. 

Apropiindu-se de malul apei ce clipocea la vale, la un semn 
al lui Bucioc se opriră cu toţii spre a-și mai trage suflarea. 
Pe undeva, la deal, se auzea zgomotul ce nu putea fi decit al 
vadului mult dorit. Malul dimpotrivă însă părea foarte apro- 
piat, încît lui Potocki îi trăzni prin cap să se repeadă în apă, 
nădăjduind ca din cîteva salturi să ajungă dincolo. Spuse 
aceasta şi celorlalţi, dar, în afară de Amati și Kallinovski, nu 
găsi ascultare. Toţi trei se aviîntară voinicește, dar amarnic 
s-au mai înşelat, căci puterea apei se dovedi a fi cu mult mai 
mare decît o bănuiseră, tirindu-i la vale. Nici măcar un strigăt 
de ajutor n-au mai putut scoate, 'pierind cu toții. 

— Amati! se căină Vodă. Pentru ce ai făcut asta ? 

Un şuierat de săgeți le zbîrnii pe la urechi, fiind trase 
de tătarii care ajunseseră la armăsarul împotmolit și își dă- 
duseră seama că fuseseră amăgiţi cind li s-a spus că fugarii 
ar fi turci. 

— La vad! strigă vel-vornicul Bucioc, apucînd-o la fugă 
chiar pe malul apei. 

Împroşca apa cu picioarele tot așa ca odinioară, în copilă- 
ria lui îndepărtată, cînd se ducea la scăldat în miez de vară. 
Fu urmat pe dată de voievod şi de cei trei boieri, în vreme 
ce Marcu şi Mihai rămaseră pe loc spre a se împotrivi tătarilor 
cu spada în mînă, acoperind fuga domnitorului. 

Izbutiră să se îndepărteze și din pricină că tătarii, la rîn- 
dul lor, se înmocirliră, abia mai putind să se miște. Prundișul 
mărunt al vadului li s-a părut cea mai bătătorită cale, iar cînd 
s-au văzut pe malul celălalt cu toţii au răsuflat ușuraţi, adu- 
cînd mulțămită cerului că i-a scăpat. În urmă, Marcu şi Mihai 
se luptau cu urmăritorii, izbutind să şi doboare doi.dintre ei. 
Ceilalţi se opriră şi începură a striga după ajutoare, așa că în 
curînd aveau să trezească întreaga tabără, iar cîte unul se și 
ivea cînd și cînd, pe malul celălalt, salutindu-i cu cîte o să- 
geată pe la urechi. 

— Vom intra iarăși în stufăriș, zise Marcu. Nici gînd să 
mai răzbim prin vad, dar cel puţin l-am scăpat pe măria-sa. 
Noi o să apucăm către vale. 

Pătrunseră în milul rece şi cleios, dar răcnetele se auzeau 
acuma peste tot. 

— Pînă aici ne-a fost ! șopti Mihai înfrigurat. 

— Ia taci ! Parcă au apucat-o la deal ? 

— Îhî! 

— Ştii să înoţi ? 

— Da. 

— Atunci să ne lăsăm în apă pe lingă mal, aşa cum 
făceam cîndva la prinsul racilor. Socot că şi tu ştii. 

— De bună-seamă. Asta era plăcerea copilăriei, vara, 
numai că iar o să ajungem în tabără. 


— Altfel aici ne lăsăm ciolanele. Haide, şi cum ne-o fi 
norocul. 


Tătarii socotiră că fugarii aveau să apuce calea spre miază- 
noapte, așa că goniră cu toţii spre a le ieşi în cale unde nu se 
aşteptau, malurile fiind fără stufăriş şi smîrcuri, tar la vale 
era o mare vînzoleală şi de o parte şi de alta a apei. 


Gaşpar-vodă fu încredinţat că cei doi credincioşi slujitori 
se prăpădiseră, nemaiajungindu-i din urmă, şi stoarse o lacrimă 
pentru bunul său prieten Marcu și tînărul căpitan. Era cea mai 
grea lovitură ce o primea, și un nod îi îngheţa graiul în gitlej. 

— Măria-ta ! rupse tăcerea boierul Bucioc. Pe aici, prin 
apropiere, trebuie să fie satul Branişte, un cătun prăpădit, 
uitat de lume. Am însă un fin, botezat de răposatul taică-meu, 
şi e cel mai înstărit om din sat. Socot că ne-ar putea adăposti 
o zi-două, ori de nu, măcar să ne uscăm la vatra lui şi să ne 
ajute să fugim mai departe. 

— Să-ncercăm, răspunse domnitorul mai mult în șoaptă, 
căci gîndul îi era tot la sărmanul Marcu. 

— Nu cumva să fie tătari pe acolo şi am nimeri chiar în 
gura lupului, cum s-ar zice, se îngrijoră boierul Goia. 

— Am să mă strecor pe furiş, spuse Bucioc, și dacă nu-i 
nici o primejdie vă dau semn. 

— Şi dacă sînt, doar n-ai să te baţi cu ei de unul singur?! 
Merg și eu cu tine ! sări boierul Nicoriţă. 

— Eu zic, boieri dumneavoastră, începu smerit Şeptilici, să 
ne vedem de calea noastră pe lingă mal, pînă ce ne-or pierde 
urma. 

— Ba, eu unul tot am să încerc la finu-meu Ştefan, că 
n-am decit de cîştigat, se împotrivi vel-vornicul. Rămineți pe 
loc şi aşteptaţi după cum am zis. Doamne ajută! își făcu el 
cruce şi se pierdu în picla care începuse a se ivi prin lunca 
Prutului. 

— Nici drumul nu știu dacă are să-l nimerească pe ase- 
menea vreme, necum să ne mai dea și semn, murmură postel- 
nicul Goia, uitîindu-se după Bucioc. 

Totuşi rămaseră pe loc şi dînd peste scorbura uriașă a unel 
sălcii bătrîne se băgară în ea, atît pentru a se încălzi unul de 
la celălalt, cît şi pentru a se feri de priviri iscoditoare. 

Vel-vornicul Coste Bucioc nu călca pentru întîia dată pe 
aceste meleaguri, așa că orbecăi la început, dar curînd dădu 
peste o potecă bătută ce trecea chiar prin poarta finului său. 
Nu-i vorbă că avea vedere bună chiar şi pe întuneric, lăudîn- 
du-se adesea că are ochi de miţă, ori de viezure. Îl trezi pe 
gospodar în puterea nopţii, ciocănindu-i la uşă : 

— Scoală, Ştefane ! strigă el pe şoptite. 

— Care eşti acolo, măi ? întrebă morocănos ţăranul. 

— Iacă eu, nașu-tău. Hai, deschide o dată ! 

Se auzi ivărul zdrăngănind și stăpinul se ivi în prag, numai 
în cămaşă şi izmene. 

— Matale ești, năşicule ? Săru' mîna ! 

Nu părea chiar așa de bucuros, după cum se lăudase boierul 
la plecare. Ba, dacă ar fi fost lumină, se vedea că nu prea 
arăta prea multă dragoste unui asemenea oaspete. 


— Eşti singur ? îl iscodi boierul intrînd în casă nepoftit. 
— Precum vezi. ` 
— Dar ai tăi unde-s? 

— Apăi, i-am dus peste Prut, la nişte neamuri, că doar nu 
era să-i ţin în calea tătarilor. Se aude că sint o puzderie mai 
la vale, la 'Țuţora. 

— Tocmai de acolo vin şi eu, finule, și mă bizui pe tine 
că ai să-mi dai o mină de ajutor să fug mai departe. 

— Să fugi, năşicule ? ! Nu cumva aţi mîncat bătaie ? ! 

— Cam aşa ceva ! Trebuie să ajung la lași, că de mă prind 
păgiînii, harcea-parcea mă fac. 

— Aşaaa ? făcu gospodarul mormăind ciudat. 

Se giîndise la început că nașu-său venise ca şi în alte dăți, 
căci se cam ţinea cu nevastă-sa Maria, cu toate că o dată cu anii 
se mai lăsase de acest drumeag și nu-i mai călcase pragul cam 
demultişor, dar așa ceva nu se uită. Nu-i vorbă că-i înmuiase 
ciolanele nevestei de fiecare dată, de parcă ea ar fi fost vino- 
vata, dar acuma i se păru un prilej şi mai nimerit ca să se 
scape de un asemenea naș. 

— Şi chiar te urmăresc liftele? mai întrebă el o dată. 

— Aşa precum ţi-am zis. Dă-mi un cal bun, şi mîine în 
zori aș fi departe, pe drumul Herţei. 

— Da’ nu-i bine, nășicule, se îndulci pe dată glasul gazdei. 
Mai stai oleacă să tragi un pui de somn, iar eu în răstimp 
m-oi duce să-ţi prind un armăsar, că i-am lăsat pe toți la pă- 
şune. Pe urmă, te pomeneşti că-i fi şi flămînd? Să-ţi dau 
să-mbuci ceva ! 

— Parcă ţi-a ieşit un sfint din gură, finuţule, îşi frecă 
palmele boierul. Nu cumva ai și niscai rachiu ? 

— Cum să nu? 

— Atunci îi şi mai bine. Hai să te ascult. 

Gospodarul dădu să iasă din odaie, dar se opri întorcîn- 
du-se către Bucioc. 


— Da’ numai singur ai scăpat din bătaie ? 

— Înî | răspunse acesta fără preget. 

De cum se despărţise de tovarășii lui, se gîndise că fără 
„coadă“ după el ar fi fost mai lesne să scape, şi apoi nici 
n-avea poftă să-și lege viața de un voievod mazil. Pentru aceea 
îi și dete asemenea răspuns, fără a-i mai păsa de cei care îl 
așteptau zgribuliți în lunca Prutului. 


Ștefan se ivi din nou, îmbiindu-l cu un clondir. 
— Ia de bea, năşicule, să te mai încălzeşti, şi dă-ţi stra- 
iele jos de pe domnia-ta. Pune-le să se usuce, pînă mă întorc eu. 

— Să trăiești, finule, şi să-ţi dea Dumnezeu după inima 
ta cea bună. Lasă că și eu te-oi răsplăti, numai să mă văd 
acasă la mine. 

Țăranul mormăi ceva ce putea semăna a mulțumire, la 
fel de bine ca şi a blestem, dar vel-vornicul nu-l mai auzi, căci 
gilgiia cu sete. Cuprins apoi de moleşeală, se trase mai lingă 
foc, începînd să se dezbrace. 

Rămas numai cu cei trei boieri, pe care nu-i simţea prea 
apropiaţi de inima lui, Gaşpar-vodă era cam stingherit. Alta 
ar fi fost treaba să fi fost cu Marcu ori cu Resti, bunii lui 
prieteni ! O veșnicie li s-a părut 'sărmanilor fugari pină cînd 
zorile cenușii se îndurară să se arate pe creasta delurilor din 
apropiere. Cerul însă rămase acoperit și, din cînd în cînd, cîte 
o pală de vînt ce tăia pînă la os îi învăluia pe înfriguraţii din 
scorbură. 

— Să pornim la drum, dragii mei, spuse voievodul. Se 
pare că am rămas numai noi, căci bietul Bucioc ar fi avut 
destulă vreme să ne facă semnul făgăduit ori să trimită pe 
careva după noi. 

— Or fi apucat tătarii în sat, măria-ta, fu de părere pos- 
telnicul Goia. 

— Să mergem cu mare fereală, îi povăţui și boierul Şep- 
tilici, clănţănind din dinţi. Dacă ne simt liftele, ne-am ars. 

Pășşiră deci cu mare grijă să nu cumva să trosnească vreun 
vreasc sub tălpi, și încercară a se urni către susul apei. 

— Acolo o fi cătunul ? întrebă deodată boierul Nicoriţă, 
arătînd cu degetul către niște mogîldețe ce păreau a fi case. 

— Da ! Chiar aşa ! încuviință Goia. 

— Neapărat vom trece prin faţa lui ? se îngrijoră Șeptilici. 

— N-avem încotro |! îi răspunse Goia. 

— Ar fi bună acuma o cană de rachiu, zise Vodă strîngîn- 
du-şi dolmanul la piept. Nu credeţi că am putea cumpăra de 
la vreun sătean ? 

— Nici vorbă, măria-ta ! Cîtă vreme nu s-a întors Coste 
Bucioc, nu mai încape îndoială că acolo-s tătarii ! îl încredință 
boierul Nicoriţă. 

— Ia uitaţi-vă la casa ceea mai răsărită | arătă Șeptilici. 
Nu zicea boierul Bucioc că finu-său îi cel mai înstărit om 
de aici ? 

— Ba da! încuviinţă Goia. Dar... ce-mi văd ochii ?... 
Uite, prăjina ceia din gard... 

Un fior de gheaţă le străbătu spinarea, căci în ţepuşa 
înfiptă în nuielele împrejmuirii se zbătea în chinurile morții 
un om. Și acela era... Bucioc! 

— Tătarii ! murmurară cu toții deodată și se traseră pe 
burtă către tufișurile de lîngă mal. 

— Dumnezeu să-l ierte ! glăsui rar boierul Nicoriţă, știind 
că el însuşi avea nevoie de o asemenea iertare. 

Rămaseră o vreme în așteptare, dar văzînd că nu se mai 
întîmpla nimic o porniră iar la drum. 

Mai bine de o săptămînă bătură coclaurile ţării, ferindu-se 
de căile mai umblate și căutînd adăpost în sate mai dosnice. 
Apucaseră mai întîi spre miazănoapte, ca să ajungă în 
Lehia, dar se răzgîndiră, după ce aflară că slujbaşii domniei 
cercetau pretutindeni pe  fugarii de la Ţuţora. Se străduia 
măria-sa Alexandru-vodă Iliaș să prindă cît mai mulți, spre 
a-i da în mîna lui Iskender-paşa, după cum primise poruncă. 

Descumpăniţi, cei patru pribegi rămaseră o vreme într-un 
cătun de prin ţinutul Hîrlăului, neștiind încotro s-o mai por- 
nească. 

— Să ne tragem către moşiile mele din Horincea. Ţinutul 
îi împădurit şi fără îmbulzeală de oameni. Să adăstăm acolo 
pină s-o potoli viltoarea urmăririlor . . . 

— Poftesc să mergem la Braşov ! zise deodată fostul domn, 
neluînd seamă cine anume vorbise. Am bani mulți de căpătat 
de la un cămătar de acolo, după care putem să ne ducem la 
Praga, la împăratul, şi ne-om întoarce cu oștile lui. Atunci 
vom face dreptate în ţara asta ! 

Din obișnuință boierii i se supuseră pe faţă, dar nu cu 
inimă bună îl mai însoțiră de acum încolo. Ba, Nicoriţă îi 
spuse verde în față că, de vreme ce aveau Să treacă prin 
pasul Oituzului, el îi va părăsi de cum vor ajunge în valea 
Trotușului. Se va ascunde la vreo moşie de-a lui, după cum 
spusese, dar printre străini nu-l va însoţi pe domn. Ceilalţi 
tăcură mile... 

Cerşeau cîte un codru de pîine de pe la oamenii săraci, 
care nici ei nu erau prea îndestulaţi dar nu voiau să primească 
plată, socotind că fac pomană de sufletul celor morți. Nu se 
apropiară de nici o curte boierească, han ori cîrciumă, ca să 
nu fie daţi în vileag. Straiele de pe ei se cam ponosiseră, iar 
inelele şi giuvaericalele erau dosite, laolaltă cu banii. 

Abia în preajma tirgului Trotuș, de pe apa cu același 
nume, aflară că leşii scăpaseră de la Țuţora dar că 
mulţi rămăseseră acolo pentru totdeauna. 

— În cel mult trei zile ajungem la Braşov, boieri dumnea- 
voastră, zise Gașpar-vodă cînd poposiră într-o colibă părăsită 
din marginea unei păduri. De cum ne vedem acolo, avem să 
cumpărăm haine noi şi cîte un cal, să nu ne mai chinuim picioa- 
rele pe jos. Ne vom da drept neguţători, ca să străbatem 
Ardealul, iar de Crăciun ne veselim în Sătmar. Pînă atunci 
să ne hodinim, că n-am închis ochii de două nopți. 

Aşa şi era de fapt, căci, speriaţi de a nu fi prinşi, merse- 
seră zi şi noapte, mirîndu-se ei înșiși de unde mai aveau pu- 

tere. Aprinseră focul la gura colibei, iar voievodul, frînt de 
oboseală, numai că nu se prăvăli pe mormanul de frunze uscate 
ce slujise de aşternut altora mai înainte. În scurtă vreme i se 
auzi sforăitul. 

— Dar noi ce facem ? întrebă biv-velpostelnicul Goia. 

— Eu am zis că mă duc la vreo moşie de-a mea, răspunse 
boierul Nicoriţă, şi chiar cînd s-o deştepta Vodă am să-mi iau 
rămas bun. Dacă vreţi, haideţi și voi cu mine! 

— Aşa, cu mina goală ? murmură gînditor Şeptilici. 

— Ce vrei să zici ? se miră Nicoriţă. 

— Socot că are dreptate, se băgă și Goia în vorbă. Dacă 
ne înfăţișăm la noua domnie fără nimic, nu are să se bucure 
măria-sa Alexandru-vodă. 

— Voi aţi nebunit ? Doar nu veţi fi vrînd să-l daţi prins 
pe domnul nostru ? ! holbă ochii Nicoriţă. 

— Numai... căpăţina ! Îi şi mai lesne de cărat! rînji bo- 
ierul Şeptilici, făcînd cu ochiul spre celălalt tovarăș. 


a 


FUGARII 


PIRCĂLABDUL ŞEPTILICI SE ÎNDEPĂRTASE fără să mai 
scoată o vorbă şi se întoarse atît de curînd, încît cei doi mai 
că nu i-ar fi luat seama, dacă nu le-ar fi sărit în ochi capul 
însîngerat al fostului lor voievod, pe care-l aducea de chică 
ucigaşul, ca pe un trofeu. Frumoasa-i barbă era năclăită de 

singe, ce încă mai picura din vinele gitului, iar ochii săi 
mari, deschişi, tremurau privindu-i cu mustrare. 

Biv-vel-postelnicul Goia scuipă cu scîrbă într-o parte, în 
vreme ce boierul Nicoriţă simţi un nod în gît, care-i tăia ră- 
suflarea. Abia într-un tîrziu izbuti să îngăime : 

— Ce-ai făcut, nemernicule ? ! 

— Lasă, că așa trebuia ! îl repezi Goia. Vom duce căpăţina 
la picioarele noului domn și ne-om spăla de păcate. 

Degrabă întinse mîna și închise pleoapele ce mai zvicneau, 
nefiindu-i pe plac această uitătură a morții. Se duse apoi lîngă 
leșul descăpăţinat, codindu-se o clipă dacă să-l atingă ori ba, 
dar se hotărî și trase contășul domnesc, după care înveli în el 
căpățina, ca într-o desagă. 

— Ei, mergem ? întrebă Goia, arătîndu-şi povara din mînă 
către ceilalți. 

— N-aveţi decit!  Nevinovat sînt, Doamne, de sîngele 
unsului tău! fu răspunsul boierului Nicoriţă. Mie nu mi-a 
făcut decît bine, măcar că eu, nevrednicul, nu meritam. 

Cu lacrimi în ochi începu să scurme pămîntul stîncos, pen- 
tru a-i încropi un loc de veci nefericitului domnitor. 

— Da’ nu te mai canoni, boierule| rînji Şeptilici. Lasă-l 
în seama corbilor şi a lupilor, că doar era un papistaș. Dom- 
nia-ta mai bine hai cu noi, să ne luăm răsplata de la noua 
stăpînire. 

— N-aveţi decît să vă duceți unde vă va fi voia, oftă Ni- 
coriță. Drumurile noastre se despart de aici înainte. 

Cei doi complici dădură nepăsători din umeri și-l lăsară 
după cum îi era voia, în vreme ce fostul mare armaş încă se 
mai străduia să sape o gropniță, în ciuda împotrivirii pămîntului. 


+ În răstimpul cînd le poalele munților se petreceau aceste 
fapte, pe malul Prutului, la Țuţora, nu se domoliseră lucru- 
rile. În dimineaţa zilei de luni, îndată după fuga domnului 
Moldovei și a prietenilor lui, întreaga oaste leșească s-a înfri- 
coşat şi tot mai mulți erau aceia care voiau să se întoarcă 
acasă. N-a mai avut loc nici o hărțuială, căci marele hatman 
a oprit cu desăvirşire orice ieșire în afara întăriturilor. Mar- 
ginea de către răsărit a taberei atingea Prutul, de unde puteau 
lua apa de băut, dar hrana începuse a se împuţina îngrijorător. 

Către amiază se înfăţişară la pan Zolkiewski cei doi prie- 
teni ai domnului Moldovei, Marcu şi Mihai, înnămoliţi și uzi 
pînă la piele, dîrdiind de frig. După povaţa bănăţeanului, cei 
doi spuseră că nu aveau ştiinţă de fuga lui Gașpar-vodă, pre- 
făcîndu-se uluiţi de această veste. Povestea pe care au îndru- 
gat-o era destul de şubredă, însă putea fi crezută. Spuneau că 
ar fi fost prinşi de tătari, încă de la încăierarea de sîmbătă, și 
că izbutiseră să scape, trecînd prin stufăriş. Nu ştiau nimic 
despre vrăjmași, căci fuseseră ţinuţi în cortul unui mirzac din 
partea cealaltă a apei. | 

Avînd trebuinţă de luptători, Zolkiewski nu mai puse la 
îndoială pățania celor doi şi-i îngădui în preajma oștenilor din 
polcul lui Balaban. În seara aceleiași zile, marele hatman porunci 
din nou la sfat, la care se adunară cu mult mai puţini ca altă dată, 
unii fiind fugiţi, dar cei mai mulţi, morți. 

— Așa nu sc mai poate! tună pan Balaban. Nu putem să 
ne mişcăm în strînsoarea păgînilor, iar unii dintre noi nu chib- 
zuiesc decît cum să scape cu fuga. 

— Așa-i! Are dreptate ! întări pan Ragowski şi alţii. 

— Şi ce socotiți că ar fi de făcut ? îi întrebă marele hat- 
man, după ce se mai domoliră o clipă. 

— Să plecăm ! fu răspunsul dat de aproape toată lumea. 

— Cu  învoirea lui Iskender-pașa ? ridică sprîncenele a 
mirare pan Zolkiewski. 

— Cu, ori fără, numai să plecăm! făcu pan Dmzbyk. 

— Domnia-ta ce crezi, hatmane Koniecpolski ? se întoarse 
pan Zolkiewski către ajutorul său. 

— Să ne înţelegem cu 'turcul și, de-l vom plăti, nu-mi 
închipui să nu primească, mai cu seamă că au și început ploile 
cele reci de toamnă. Apoi, cu frumosul, ne-om trage la Kame- 
nița pînă în primăvară, după care vom mai vedea.. 

— Are să ni-l ceară pe Grazziani, şi acuma de unde să-l 
mai luăm ? întrebă cu reproş pan Korecki. 

— Un fricos ! zise scîrbit pan Malinowski. A tras după el, 
prin amăgire, chiar pe unii dintre ai noștri. 

— Nu era mai bine să-l fi dat ieri-dimineaţă, pînă nu 
apuca s-o ia din loc ? își continuă reproşul pan Korecki. 

— Acuma, ce să mai vorbim ? îi opri pe clevetitori hatma- 
nul Koniecpolski. Vorba e, cine se duce ca sol să se învoiască 
cu paşa ? 

— Pan Dmzbyk ştie cel mai bine turceşte, spuse polcov- 
nicul Balaban. 

— El să se ducă! E cel mai nimerit, se auziră şi alte voci 
din sfat. 

Totuşi, pan Dmzbyk nu se arăta prea bucuros. Dar pe cînd 
căpeteniile se ciorovăiau între ele care'să fie solul, o larmă ca 
de luptă se stiîrni printre oștenii din tabără. Cu toţii se zoreau 
spre malul apei, strigînd care mai de care : „Fraţilor, au fugit 
hatmanii noştrii... Scape cine poate !“ 

Uluiţi, şleahticii se năpustiră afară din cort, în frunte cu 
cei doi hatmani. 

— Ce se întîmplă? răcni pan Balaban cu vocea lui de 
tunet. Aţi nebunit ? 

— Ne-au lăsat de izbeliște, luminăţia-ta. Căpeteniile 
noastre cele mari, hatmanii, au fugit, strigă în fugă un pușcaș, 
zorit și el să ajungă la Prut. 

— Aţi căpiat de-a binelea! Cine v-a îndrugat măgăria 
asta nemaiauzită ?... Voi nu vedeți că hatmanii sînt aici, în 
mijlocul vostru ?... Căscaţi ochii, netoților! urlă polcovnicul 
din răsputeri. 

Pe dată fură aprinse torţe şi cei doi hatmani încălecară, 
pornind împreună cu ceilalți prin tabără, spre a fi văzuţi de 
toți oștenii. Nenorocirea cea mai mare a fost însă că fugarii 
înspăimîntați se aruncau în Prut nădăjduind să scape mai la 
vale, dar acolo tătarii îi luau la țintă, de cum se iveau pe luciul 
apei. Alţii se prăbușeau chiar încă de pe mal, căci o ploaie de 
săgeți se abătea necontenit asupra lor. Abia după ce-l văzură 
pe marele hatman, în carne şi oase, printre ei, teama începu a 
se risipi şi se opriră din fugă. Nu se putea şti, dar de bună- 
scamă că pieriseră mai bine de o mie de oameni în prostie. 

Această întîmplare a dus la grăbirea soliei către Iskender- 
paşa. Astfel că pan Dmzbyk, nemaiavînd încotro, se înfățișă 
temutului serasker. 

— V-aţi săturat de bătaie ? rînji paşa primindu-l în cort. 

— Nu noi am poftit-o, înălțimea-ta, ci hospodarul mol- 
dav, care pe deasupra a mai şi fugit, ca un iepure fricos. 

— Mare e puterea lui Alah, ghiaurule ! I-a și dat răsplata 
cuvenită pentru hainia lui, înecîndu-l în mlaștinile de lîngă 
mal. A fost chiar prea blindă pedeapsa, față de cît i s-ar fi 
cuvenit ! 


251 


— A murit?... răsuflă uşurat solul, căci asta însemna 
că nu va mai fi cerut domnitorul, pe care oricum nu l-ar mai 
fi putut da. 

— Am găsit numai armăsarul lui, căci pe el l-a înghiţit 
smîrcul, care i s-a vîrît în sufletul lui spurcat. 

— Noi n-avem nici o vină... 

— Atunci, cine v-a împins să încălcaţi pămînturile lumi- 
natului nostru sultan, în Bogdan-ili ? Cu învoirea cui şi îm- 
potriva cărei stăpiniri ? ! se înfurie paşa. 

— Ne-a amăgit ... bilbii solul. 

— Prostia se plătește ! Daţi treizeci de mii de zloți ungu- 
reşti și vă las să plecaţi ! 

— Vai de noi, înălţimea-ta ! Nici de ne-ai vinde bucată cu 
bucată întreaga oaste şi tot ce avem asupra noastră, mai mult 
ca zece mii n-ai scoate pe nol 

— Eşti viclean, leahule, şi te tocmești ca la bazar, dar nu 
uita că eu poruncesc răscumpărarea. Acum eu sînt stăpînul! 

Alături de  serascher se mai afla şi  Kalgay-soltan, dar 
acesta nu scotea o vorbă, măcar că el s-ar fi mulțumit chiar și 
cu cei zece mii de galbeni de care pomenise solul. 

— Poate dacă am mai cere din țară... să zic aşa... vreo 
cincisprezece mii cu totul, am scoate pînă la urmă, răspunse 
pan Dmzbyk prefăcîndu-se a chibzui îndelung. 

— Dacă-i pe aşa, întoarce-te și spune-i lui Zolkiewski că 
poruncesc să plecaţi din tabără în cămașă şi izmene, iar de vă 
va fi frică pe drum, pun tătarii lui Devlet Ghiray să vă apere, 
pină treceţi voi la Kameniţa. 

— Dar, luminăţia-ta . .. încercă iarăşi leahul. 

— Am zis! Şi altcum să nu faceţi! încheie scurt pașa, 
după care porunci ca nenorocosul trimis al împresuraţilor să 
fie însoţit pînă în faţa întăriturilor taberei. 

Pe drumul de întoarcere, pan Dmzbyk rămase uluit văzînd 
pe ostaşii celor două părți pălăvrăgind unii cu alții, ba chiar 
dîndu-şi mîna. Nu pătrunse bine printre care, cînd auzi pe 
un tătar, cățărat nestingherit pe întăritura de pămînt: 

— Bre, ghiaur! Voi crăpat de foame, nu avut ce'mînca ! 

— Ba avem, cîine spurcat! pufni pan Balaban, care se 
nimerise prin preajmă. Putem sta şi un an încheiat aici, fără 
să ne porţi tu de grijă. 

— Atunci, dam la tatar! El sărac estem ! Flămînd, bre! 

Polcovnicul pricepu că era vorba de o viclenie din partea 
lor, spre a iscodi dacă mai aveau merinde. Deşi n-aveau înde- 
ajuns, stringînd din greu cureaua, porunci pe dată să li se 
arunce burdufuri cu brînză și pîini mari cît roata carului, din 
grîu curat. Ba chiar fură tăiaţi şi vreo doi cai mai slăbănogi, 
a căror carne o aruncară de asemenea. 

— Bun leah ! strigau bucuroşi tătarii, bătîndu-se pe daru- 
rile ce le cădeau de peste întărituri,: în locul plumbilor de 
sinețe. 

— Na-vă, cîinilor! se veseleau şi lehii, văziîndu-le vîn- 
zoleală. 

— Zubrowkă nu vreţi, hămesiţilor ? strigă un ostean pîn- 
tecos, ridicînd plosca la vedere, spre a le face poftă. 

— Da! Bem! răspunseră mai mulţi decit se aştepta cel 
care-i încercase, știind că așa ceva nu le era îngăduit de coran. 

— Atunci, veniţi încoa'! făcu el semn cu mina. 

Văzînd pe tătarii venind încrezători, mulți oșteni le-au 
ieșit în întimpinare, şi astfel, mai pretutindeni, jur-împreju- 
rul taberei, închinau unul în sănătatea celuilalt. 

'Toate acestea se petreceau sub ochii uimiţi ai lui Dmzbyk, 
care se întreba pentru ce mai era nevoie de îngăduinţa pașei 
ca să plece, cînd aveau asemenea prietesug cu dușmanul ? 

N-apucă să istorisească totul marelui hatman, cînd un 
ceauş turc veni să le spună că luminăţia-sa seraskerul se învoise 
a primi numai douăzeci de mii de galbeni. 

— Pînă dați banii, să poftească acuma cu mine doi osta- 
teci de vază, adăugă turcul. Aşa-i porunca ! 

Pe aceştia i-ar fi găsit mai repede, dar de bani nici pome- 
neală. Drept pentru care hatmanul de cîmp a cerub să fie adu- 
nată întreaga oştire, spre a comunica dorinţa pașei. Sătui de 
luptă, aproape toţi oştenii au încuviinţat să nu li se mai dea 
simbria cuvenită, ci s-o înmîneze turcului, ca să scape o dată. 

— Atunci, să cerem şi noi ostateci! zise pan Rogawski. 

— Unul să fie chiar Arslanoglu Kantemir! propuse pan 
Balaban. Am eu cu el o veche răfuială. 

— Nu uita, pan polcovnice, că de zălog nu te poți lega! 
îl mustră marele hatman. 

— Da’ ce? Am zis eu că am să-i fac ceva?! ... Poitesc 
numai să-l văd, căci i-am cam uitat înfăţişarea. 

Unii cutezară a ride la hitrele vorbe ale polcovnicului, dar 
cei mai mulți se arătau a fi îngrijoraţi. A treia zi, pe o ploaie 


253 


măruntă şi rece, solii turcilor au venit iarăşi în fața întări- 
turilor cerîndu-şi banii cuveniţi, dar leşii dădeau din colț în 
colț, neavînd decît giuvaeruri, stofe, blănuri, dar nicidecum 
bani-peșin. Văzînd că solii s-au întors cu mîna goală, Iskender- 
paşa s-a înfuriat și le-a trimis vorbă lehilor, că, fiind prinșii 
lui, cine va cuteza să iasă din tabără, va fi tras în ţeapă. 

Fiindcă nu mai era altă nădejde, la sfatul de seară, ţinut 
în cortul marelui hatman, s-a hotărît ca pe noaptea de joi spre 
vineri, caii să fie înhămaţi la care şi să se pornească la drum 
„în tabără legată“. Plănuiau să meargă numai la adăpostul 
carelor şi să se apere tot timpul de vrăjmași. 

Astfel zorii zilei de vineri, sărbătoare la musulmani, i-au 
găsit pe lehi în drumul anevoios către casă. Împrejurul lor, 
cetele de tătari răcneau în fel și chip, împroşcîndu-i nu numai 
cu sudălmi, dar mai ales cu o ploaie de săgeți. Uitaseră cu 
desăvîrşire că mai înainte cu cîteva zile închinaseră în cinstea 
lor, dar, din fericire, nu izbuteau să facă nici o pagubă de 
viaţă omenească. 


Toate acestea se petreceau pe cînd măria-sa Alexandru- 
vodă Iliaş, cu îngăduinţa lui Iskender-paşa, apucase drumul 
de la Galaţi înspre cetatea Romanului, spre a poposi acolo o 
vreme, pînă ce avea să intre în cetatea de scaun a Iașilor. Ajuns 
la Bacău, fu înștiințat că doi mari boieri ai fostului domnitor 
cereau îngăduinţa să-i sărute mina și să se închine la poalele 
măriei-sale. Cum era în obicei ca la stăpînire nouă să se repeadă 
mulţi dintre divaniţii domnitorului de mai înainte, Alexandru- 
vodă n-avu nimic împotrivă, şi astfel se pomeni la picioarele lui 
cu biv vel-postelnicul Goia şi cu fostul pîrcălab Şeptilici. 

— Întru mulţi ani, măria-ta, şi să fii îndurător către noi, 
nevrednicele slugi ale milostivirii tale, doamne! începu a 
vorbi mai întîi Goia, după cum se cuvenea cinului său boieresc. 

Se plecase în genunchi şi cu fruntea atingea poalele veş- 
mâîntului domnesc. 

— Cu multă umilinţă şi credinţă, ne: supunem măriei-tale, 
stăpîne ! îl urmă Șeptilici, ploconindu-se aşijderea. 

— Ridicaţi-vă, boieri-dumneavoastră ! răspunse voievodul 
cu grai blind, întinzîndu-le mîna spre a fi sărutată. 

— Să ne trăieşti, măria-ta! se repeziră cei doi, deodată. 

— De vreme ce v-aţi lepădat de Gașpar Grazziani... 

— Lepădat, stăpîne! sări Șeptilici. Jacă şi dovada cre- 
dinței noastre ! şi desfăcu iute contașul, lăsînd la vedere capul 
fostului domn. 

— Ce înseamnă asta?! izbunci mînios voievorul. Care 
a cutezat ? 

— Noi... măria-ta ! se bilbii fostul pîrcălab. 

— Este... Gașpar, stăpîne! murmură şi Goia, cam 
temător. ' 

— Nemernicilor ! tună domnitorul. Cum ați ridicat mîna 
voastră păcătoasă asupra unui cap încoronat? Ați spurcat 
sfinta taină a ungerii cu mir, păgînilor ! Să vină armaşul! 

— Poruncă, măria-ta ! răspunse acesta pe dată. 

— Pentru nelegiuita lor faptă, poruncesc moartea prin 
cazne a mişeilor acestora ! Mîine-dimineaţă să li se reteze bra- 
țele de la coate, apoi la prînz picioarele de la genunchi și să 
fie azvîrliți așa în umblătoare, iar după ce-or sta acolo întreaga 
noapte să fie descăpăținaţi, în zorii zilei celeilalte. Poftesc să 
fie aceasta de învăţătură tuturor acelora care ar mai cuteza să 
ridice viaţa unui domnitor miruit de către bunul Dumnezeu. 
Altcum să nu faci! Am zis! 

— Înduraaare, slăvite doamne! Milostiveşte-te, măria-ta ! 
se prăbușşiră îngroziți ucigașii, încercînd să sărute încălţările 
voievodului. 

Acesta însă se trase înapoi cu scîrbă şi făcu semn să fie 
ridicaţi pe dată, spre împlinirea osîndei. 

— La asemenea faptă, astă răsplată, boieri-dumneavoas- 
tră ! zise cu mîhnire Vodă, privind capul năclăit de sînge. 
Poruncesc să i se caute pe dată trupul şi pe urmă să fie îngro- 
pat cu cinstea ce i se cuvine unui domnitor al țării. Aceasta 
este voinţa mea! Slujba de îngropăciune să fie făcută în tîr- 
gul Trotușului, de către popii noștri, pravoslavnici, căci în 
astă credinţă a fost uns domn ! 


În vreme ce ucigașii lui Gașpar-vodă Grazziani îşi luau 
pedeapsa pe care o meritau, în tabăra lehilor deznădejdea în- 
cepu a pune stăpinire pe cei mai mulți. Iskender-paşa porun- 
cise ca ei să rămînă locului, dar, nedîndu-i ascultare, ei o apu- 
cară spre miazănoapte, avînd astfel să întîimpine miînia 
seraskerului. 

Marcu şi Mihai se aflau mereu împreună şi legaseră mare 
prietenie cu căpitanul Ujadowski şi cazacii lui. Se socoteau ei 
că ar fi fost cu mult mai bine să fugă din „tabără“ înainte 
de a fi ajuns la Nistru, căci acolo, pe mal, cu greu s-ar mai 
fi putut, nefiind de crezut că tătarii aveau să-i lase să treacă apa 
nestingheriţi. Auziseră de moartea lui Gaşpar-vodă prin smir- 
curile Prutului, iar acum părerea lor de rău se împletea cu foa- 
mea şi suferințele altor peripeții. 

— O mai fi mult pînă la Nistru ? oftă Marcu. 

— De, mai ştiu eu? dădu din umeri bănăţeanul. După 
cum mergem, pînă la crăciun nu vom ajunge. 

Nu mai închiseseră ochii de două zile şi erau istoviţi. Unii 
dintre ei se mai ospătau cu ciosvirte din hoiturile cailor prăbu- 
şiți de foame, dar ei nu se spurcaseră cu așa ceva, hotărind ca 
mai curînd să se stingă din viaţă, dar curaţi. 

Zilnic rămineau morți în drum, dar şi mulţi dintre cei care 
încă mai suflau. 

— Fraţilor! le zise pan Ujadowski celor doi prieteni. În 
acest fel mergem de-a dreptul la moarte, și nu se cade să ne 
lăsăm măcelăriți de păgîni după voia lor. 

— Să luptăm ! se însufleţi Mihai. 

— Nu mai avem putere, răspunse căpitanul. Trebuie să 
fugim însă ca să ne salvăm, și ne-om mai înfrunta noi cu tică- 
loșii ăștia! 

— Avem vreo putinţă ? întrebă Marcu mai mult şoptit. 

— Nu prea e frumos să-ți părăsești tovarășii la necaz, dar 
viața este una, și datori sîntem s-o păzim. Hatmanii noştri şi-au 
cam pierdut capul și atunci trebuie să judecăm cu al nostru. 

— Spune o dată, nu ne mai fierbe! zise Marcu nerăbdător. 

— Ne sculăm peste noapte și o apucăm înapoi ! 

— Cuuum ?! se mirară cei doi. 

— Cum aţi auzit! În spatele nostru sînt mai puțini tătari, 
ba poate că deloc, fiindcă nimeni nu-şi poate închipui că lehii 
ar mai pofti să rămiie prin Moldova. Grosul lor ne aşteaptă pe 
malul Nistrului, și ne înconjoară pe de lături. 

— Aşa e încuviință Marcu. 

— Poate că ne-om și bate cu vreo cîțiva, dar știți că se 
tem şi ei de cazacii mei. 

— Mergem cu toții? ! se miră Mihai. 

— Altminteri, cum ?! Nu-mi las eu tovarășii mei de luptă. 

— Au să ne simtă şi lehii şi s-or alătura... 

— Chiar dacă va fi aşa, cînd au să vadă că ne întoarcem, se 
lasă ei păgubaşi. 

— Dar hatmanii, ce-au să facă? 

— Pînă au să afle, noi vom fi departe şi nu ne mai pasă 
de ne-or înjura. 

Nemaiavind ce zice, cu toții au hotărît fuga peste 
noapte, cazacii fiind pregătiţi din vreme. Nici Marcu, nici Mihai 
nu putură închide ochii de grijă, în vreme ce Ujadowsky sfo- 
răia fără să-i pese. Nu-şi puteau închipui să fie vreo capcană 
din partea căpitanului, pe care-l ştiau de bună-credinţă, şi mai 
multă teamă aveau dinspre partea lehilor. 

S-au strecurat pe furiş în puterea nopţii, pan Ujudowski 


trezindu-se cel dintii, în vreme ce oștenii ceilalți, pătrunşi de. 


umezeala și răcoarea nopții, dormeau care mai de care mai 
înfofoliţi, de parcă a doua zi i-ar fi aşteptat o mare bucurie. 

Dar n-a fost să fie aşa. După ce fugurii s-au pierdut în 
beznă şi nici măcar vreun tătar nu i-a zărit, încă nici nu se 
luminase cerul că s-a și dat porunca de plecare. Însă, precum 
bănuia căpitanul Ujadowski, la malul Nistrului pindeau mai 
toţi oștenii lui Devlet Ghiray, iar Slobozia Saucăi fusese pîr- 
jolită, încît nu mai rămăsese nimic din sat. Vederea apei ce 
șerpuia alene către miazăzi i-a scos pe mulţi oșteni din minți. 
Fără a mai aştepta vreo poruncă, „sparseră tabăra“ repezin- 
du-se să treacă pe malul celălalt, unde nu se zărea picior de 
tătar. 

Zadarnic se mai zbuciuma pan Zolkiewski, fiindcă nimeni 
nu-i mai dădea ascultare şi nici nu pricepu ce se întîmpla cu 
el însuși cînd un arcan i se împletici împrejurul wgrumazului. 
Daborit la pămînt, căci de mult nu mai avea cal, bietul hat- 
Man se mai zvircoli o vreme, după care îşi dădu duhul. Abia 
atunci tătarul descălecă. Scotoci prin veșmintele ce fuseseră 
cîndva de o măreție fără seamăn, dar care ajunseseră nişte 
zdrențe pline de glod, şi dădu peste ceasul bătut cu diamante ce 
atirna la gîtul mortului. I-l smulse degrabă, apoi mai scoase 
singurul incl de pe deget, precum și punga < cu vreo cîţiva gal- 
beni. 

— Tu l-ai ucis? auzi tătarul o voce în spatele său şi cînd 
se intoarse văzu că era însuşi Veli-sah. 


— Eu! se făli el. 

— Prostule! Puteai căpăta o avere de pe urma lui, dacă 
îl ţineai în viaţă. N-ai știut că era marele hatman ? 

— Acesta ?! holbă ochii bietul tătar. 

— Intocmai! Acuma-i prea tîrziu. Barem găsit-ai ceva 
asupra lui mai de preț ? 

Gerul să se fi prăbuşit asupra oşteanului, şi nu s-ar fi 
cătrănit mai rău. Era un om sărac, avea mulţi copii şi, cu 
toată truda lui, nu izbutea să-i îndestuleze întotdeauna... 
n-avea noroc și pace! Ce mai!... Înciudat, se repezi asupra 
leşului şi-l despuie pînă la piele, doar-doar de va mai afla 
ceva de preț, dar zadarnic. Deznădăjduit, își ridică ochii spre 
înalturi și braţele ca pentru rugăciune : 

— Alah, tu ești mare! gemu el. Dar, in bunătatea ta, nu 
mi-ai dăruit nici măcar dram de noroc. Fără el nu se poate 
trăi ! şi zicînd acestea îşi înfipse jungherul în burtă, prăbuşin- 
du-se cu ceasul în mînă peste trupul marelui hatman 
Zolkicwski. 


Puţini fură cei care izbutiră să treacă Nistrul, căci pe cei 
mai mulți îi cărară apele la vale, spre Cetatea Albă. Într-acolo 
îşi îndreptase pașii și Iskender-pașa, lăsînd fugărirea leşilor in 
seama tătarilor. Era dezamăgit de lupta fără ciştig și faimă 
pe care o purtase. De fapt, nici n-ar fi vrut zdrobirea lehilor, 
ca să nu-i supere pe austrieci, dar nu el fusese de vină că. 
semeţi cum erau, se băgaseră.de voia lor la moarte. Cit des- 
pre Gaşpar... nici nu voia să i se mai amintească, fiind înciu- 
dat că fusese tras pe sfoară de omul în care avusese atita în- 
credere și-i spusese cam multe. Mai bine că l-a înghiţit smir- 
cul astupîndu-i gura !. 

Pe la începutul lui octombrie în preajma Nistrului zilele 
începuseră a fi mai senine și ar fi putut alunga gindurile cele 
negre ale seraskerului. care-l bintuiau de citeva zile. Avea 
acolo, între zidurile cetăţii, niște încăperi aproape frumoase, 
cu ferestre ce dădeau către innegurata mare, ale cărei margini 
nu le puteai desluși niciodată. 

Ostenit și nemulţumit, se tolăni pe un divan, bătindu-l 
gîndul să se tragă iarăși la Silistra, unde cra mai plăcut şi cu 
ierni mai blinde ca pe aceste meleaguri. Îndată se ridică din 

nou. neaflindu-şi starea, şi făcu vreo cîţiva paşi prin odaie, cu 
miinile la spate. Zări pe o măsuţă de argint multe poame ale 
toamnei, struguri negri și zemoşi, pere galbene ca aurul şi 
mere cu sîngele, care-i făceau cu ochiul. Apucă o pară şi mușcă 
cu poftă. Zeama i se prelinse prin barbă şi se șterse cu dosul 
palmei. Mai îmbucă de citeva ori, apoi luă alta și alta. pînă 
simți ceva ca un hanger ce-i răscolea dureros măruntaiele. „Am 
fost otrăvit !“* îi fulgeră prin minte şi vru să-și cheme slugile 
în ajutor. Însă nu putu scoate nici o vorbă și se prăvăli la podea, 
înţepenindu-i mîinile şi picioarele, care prinseră a-i tremura 
fără voie. Prin şira spinării îl înţepau mii de sulițe, sporindu-i 
chinurile la cel mai mic zgomot. Ochii. holbaţi de spaimă, apu- 
cară să mai vadă fața îngrijorată a lui Arslanoglu Kantemir-aga, 
după care... nimic! 


Marele serasker de Karamania muri în aceeaşi zi în care 
fugarii lui pan Ujadowski, împreună cu Marcu și Mihai, bă- 
teau cu furie în poarta cetății Hotinului. Pe urma lor gonea, 
urlind bezmetic, o trimbă de tătari. 

— Deschideţi, fraţilor ! răcnea Marcu. Sîntem creştini! 
Haideţi o dată, că ne ajung tătarii ! 

Abia cînd plumbii de pe ziduri puseră urmăritorii pe fugă 
se dădu în lături poarta, numai atit cit să poată pătrunde în 
cetate fugăriții oșteni. Arătau ca nişte umbre şi abia se mai 
țineau zdrenţele pe ei, tremuriînd de frig şi de istov. 

— Nu care cumva eşti chiar domnia-ta, pîrcălabe Marcu ? 
întrebă Sivu prigoreanul, întimplător aflat chiar atunci de 
strajă. 

— Ba chiar eu mi-s! mai avu putere să şi  zimbească 
Marcu. 

— Uite-l si pe căpitanul Mihai, se auzi vocea bucuroasă a 
lui Csibi, ajuns și el, mai din vreme, între zidurile cetăţii. 

De- fapt fusese inălțat de Gaşpar-vodă la rangul de căpitan, 
dar trimis în cetatea Sucevei, aşa că nu mai avu parte de 
infringerea de la Țuţora și nu ştia decit din poveştile altora 
despre prăpădul de acolo. Aflind că vine domnie nouă, dar că 
la cetatea Hotinului încă mai stăpinea pircălabul Annibale 

Amati, prietenul bun al  măriei-sale  Gaşpar-vodă, Csibi și 
oamenii lui se zoriseră să se pună în slujba cetății, și tocmai 
atunci le venise rindul la pază cînd s-a ivit şi Marcu împre- 
ună cu ceilalți fugari. 

— Dar cum de-aţi ajuns la aşa necaz ? se nedumeri Csibi. 

— Bine-i şi aşa! zise Marcu. Numai că sărmanul nostru 
voievod ... acolo şi-a lăsat ciolanele. 

Abia atunci află bănăţeanul cum se petrecuse moartea 
bunului său stăpin şi prieten. Mihai insă izbucni de-a dreptul 
în plins, şi numai cînd auzi de caznele prin care fuseseră pe- 
depsiţi ucigașii se mai ostoi. 

După ce se mai întremară, pîrcălabul Amati îi ceru lui 
Marcu să ia comanda tuturor bănăţenilor și ardelenilor, la care 
se mai adăugară şi cei cîțiva munteni ce fuseseră în leafă la 
răposatul voievod. Îi adună pe toţi în jurul său și le zise: 

— Oameni buni, acuma am isprăvit cu totul și sîntem 
slobozi a ne întoarce unde ne-o fi voia. De răsplătit, pentru 
slujba de credinţă ce ați făcut-o, n-am cum şi. 

— Doar nu pentru plată am venit noi în ăst colț de ţară, 
se băgă Sivu prigoreanul. 

— Și cu țara... ţara noastră a tuturora, cum rămîne ? în- 
trebă un flăcău de prin părţile Romanaţilor. 

— Se va face, fraților, n-aveţi teamă ! răspunse Marcu dîrz. 

— Deie Domnul să fie cît mai curînd! se auzi un altul. 

— Aşa să fie! zise iarăși Sivu. Ne-am cam învăţat să nu 
robim la nimeni, şi vom lupta mai departe. 

— Vrut-a măria-sa răposatul Gaspar-vodă să urmeze 
calea lăsată de la Mihai cel viteaz, rosti Marcu domol, dar n-a 
fost în putință. S-o arăta, de bună-seamă, un altul, iar noi 
sîntem datori să ne înfăţișăm la porunga lui, cîtă vreme om 
mai fi în putere. 

— Atunci, să nu mergem acasă ! zise un oștean. 

— Așa ar trebui să facem, fiindcă şi aici e casa noastră, 
dar vremurile încă ne sînt potri ivnice şi trebuie să ne tragem 
fiecare pe unde putem, barem pînă la primăvară. 


— Nu cumva vii domnia-ta în Banat, cu noi ? întrebă Sivu. 


— De ce nu? Doar mi-s bănăţean și eu, iar mîndra mea-i 
din Bozovici ! se sili să zîmbească Marcu. 

DOMNIE VECHE LA VREMURI NOI 


GÎNDURILE LUI MARCU ȘI ALE FECIORILOR din ceata 
lui nu se împliniră atît de curînd pe cit le-ar fi fost vrerea, căci 
vremuri de restriște se abătură din nou asupra lor. 

La scurt timp după ciudata moarte a vizirului de Silistra, 
năvalnicul Arslanoglu-mîrza începu a bate hotarele semeței re- 
publici de la miazănoapte, zvonindu-se că nu fără îngăduința 
padișahului Osman. Sultanul însuşi se gătea cu multă oaste 
asupra Lehiei, dacă nu spre a o face raia, barem ţară supusă 
haraciului, asemenea celor românești. 

S-a întricoșşat craiul Zygmunt, mai cu seamă că pierduse 
toate căpeteniile oștirii, ba chiar şi cel de al doilea hatman zăcea 
la Edicule, pe malul Bosforului, prins atunci, la Slobozia Saucăi. 
Neavind cum face altfel, căci prea se înghesuiau sleahticii după 
un asemenea rang, craiul a hotărît să puie în locul răposatului 
Zolkicwski pe pan Hotchevici de Litfa, iar ca ajutor a fost numit 
vestitul războinic pan Liubomirski, vrăjmaş de neîmpăcat al 
turcilor. Nu-i vorbă că și Hotchevici fusese odinioară spaima 
păgiînilor, dar acum, la peste cei optzeci de ani ai lui, se putea 
spune că numai aducerile aminte mai erau de folosinţă, celor ce 
voiau să-l mai asculte. Totuși clevetirile s-au dovedit a fi ne- 
temeinice, fiindcă bătrînul orindui pe dată împotrivirea către 
turci. Întîi şi întîi dobindi cu multă ușurință cetatea Hotinului, 
pe care Annibale Amati, pîrcălabul, i-o dădu fără cricnire. În 
răstimp Liubomirski jefui cumplit Țara de Sus a Moldovei, 
măcar că încă nu ajunseseră păginii pînă acolo, dar poftea să 
bage groaza în oameni și să i se ducă vestea de „viteaz“. Ba, 
cînd sosi cu oastea în Hotin, puse la popreală pe cîțiva staroşti 
ai tîrgoveţilor şi-i prăvăli de pe zidurile cele înalte ale cetăţii, 
în văzul tuturor. Nimeni n-a aflat vreodată cu ce se făcuseră 
vinovaţi acești nefericiţi. 

Așa stînd lucrurile, căpitanul Csibi se plinse într-o zi lui 
Marcu : 

— Oamenii noștri nu-s mulțumiți cu noua stăpînire, jupîn 
Pircălabe. Eu unul m-am tot socotit că ar fi fost bine să fi rămas 
la iernat în cetate, că e mai greu să apuci la drum pe vreme de 
viforniţă, dar cu pan Liubomirski nu cred că nc-om înțelege. 

— Ai dreptate, încuviință Marcu. Mă bate gîndul să tre- 
cem munţii în Ardeal, căci domnia cea nouă de la Iași nu cred 

să aibă trebuință de noi. Și apoi să ştii că n-am minţit cind am 
zis că vreau să mă întorc la mine acasă, în Banat. 

Vorbeau amindoi ungurește, mai mult spre a se feri de 
urechi răuvoitoare, întrucit această limbă nu prea era cunoscută 
prin partea locului. Cind și cînd își aruncau privirea asupra ce- 
rului plumburiu de toamnă, după cite un corb rătăcit ce zbura 
croncănind către soare-apune. 

— Vestește zăpada, zise Csibi cu ochii după zburătoare. 

Scuipă apoi peste creasta zidului şi se aplecă în jos, de 
parcă ar fi vrut să audă cînd va atinge pămîntul. 

Din turnul cel mare, straja îi cam supraveghea pe furiș, cu 
toate că gindul bietului oștean era mai curînd la ceasul cînd va 
scăpa de slujbă. 

— Nu vezi că a schimbat și oamenii de la ziduri, zise 
Marcu uitindu-se după străjer. Se vede treaba că nu mai au în- 
credere în noi. 

— Au pus valoni, de-ai lor. 

— Dar nu numai atit. S-a dat poruncă strașnică, pentru 
toţi oştenii fostului domn, să nu cuteze a părăsi cetatea fără în- 
găduinţa lui. 

— Acui? 

— A lui Liubomirski ! Bătrînul hatman e bun de pus la 
rană, dar șleahticul acesta tare se sumeţeşte rău și se ține de 
stăpîn. 

— Dar ce treabă avem noi cu el ? Ce, ne dă vreo plată ? 

— Ne dă, oare, careva ? zimbi Marcu. 

— Cu atît mai mult, sîntem slobozi să plecăm unde ni-i 
voia. Aşa-s legile ostășeşti, răspunse Csibi. 

— Mai este cineva împotrivă. 

— Altul?! 

— Da! Arslanoglu şi tătarii lui. Dacă pun mina pe noi, aşa 
puțintei cum sîntem, sub sută, apăi numai bine ajungem robi pe 
undeva prin tirgurile Anatoliei. ara 

— No, la asta nu m-am gindit! zise Csibi şi se scărpină 
încurcat în cap, după cum avea obiceiul. Ce-i de făcut ? 

— Cred că va trebui să aşteptăm să plece păgiînii, ori de 
nu, să ne împăcăm cu gîndul că avem să iernăm aici. 

— Bine ar fi că căpătăm și ceva leafă, căci pînă acum nu 
m-am ales cu nimic din slujba domniei. 


Bănăţeanul rise şi-l bătu pe umăr : 

— Ba te-ai ales teafăr si nevătâmat, şi asta-i mare lucru. 
Hai acum să vorbim şi cu ai noștri! 

Ostenii lui Marcu erau răzleţiţi prin cetate, dar nu fu prea 
greu să-i strîngă laolaltă, spre a chibzui împreună ce ar mai fi 
de făcut. Adunarea lor dădu de gîndit unui rotmistru leah, care 
se amestecă printre ei şi aşa află că mai toţi românii se hotărî- 
seră să între în slujba hatmanului coroanei. Dădu fuga la pan 
Liubomirski, ca să fie el cel dintii ce-i dădea vestea, iar hatma- 
nul şi trimise îndată să fie chemat pîrcălabul român. 

— Să aștepte! fu răspunsul lui Marcu. Mai întîi ar trebui 
să știu eu însumi ce să-i spun înălțimii-sale, și pentru aceea 
ne-am adunat aici cu toții. Cînd om hotărî, oi veni! 

Strigăte de încuviințare însoţită răspunsul pircălabului 
Marcu, după care acesta făcu semn cú mîna cerînd ascultare. Le 
spuse apoi pe scurt cele vorbite cu căpitanul Csibi mai înainte, 
cerîndu-le și lor părerea. 

— Rămînem și ne batem cu păgînul, fu răspunsul dat pe loc 
de Sîvu din Prigor. 

— Doar pentru aceea am venit aici, adăugă un făgărăşan. 

— Poate intrăm în slujba măriei-sale Alexandru-vodă 
Ilieș, zise căpitanul Mihai. Auzit-am cu toţii despre dreapta pe- 
deapsă dată ucigașilor. Înseamnă că este un om cu înțelep- 
ciune... 

— Şi aşa ar fi bine, dădu Marcu din cap. Numai că pînă 
la Iaşi am avea de înfruntat tătarii, iar măria-sa nu ne-a chemat 
la sine. 

— Agşa-i! Aşa-i ! strigară cu toții. 

— Atunci, rămînem ! 

— Plecăm ! ` 

— Să ne dea leafă, că n-avem ce mînca, strigă un secuian 
de prin părțile Odorheiului. 

Pîrcălabul îi potoli din nou : 

— Am să mă duc şi la pan Liubomirski, iar de ne vom în- 
țelege în vreun fel, atunci vom rămîne, barem pînă în primă- 
vară. Bine-i aşa ? 

— Da! Bine! Așa să faci! şi alte încuviinţări se auziră de 
pretutindeni. 

Pan Liubomirski îl primi cu cinstea cuvenită rangului şi-l 
pofti să şadă alături de șleahticii aflați de faţă. Un tălmaci mol- 
dovean îi deslușea vorbele hatmanului şi Marcu asculta cu mare 
grijă, să nu-i scape ceva. 

— Am auzit că ţi-ai adunat oştenii, pan pîrcălabe, zimbi 
subţire hatmanul. Nu cumva poiteşti a cuceri cetatea ? 

— Dacă aș fi avut astfel de ginduri nu v-am fi lăsat să in- 
traţi, căci oamenii mei păzeau zidurile cetăţii cînd aţi venit dom- 
niile-voastre. 

— Chiar aşa de viteji sint oamenii domniei-tale ? rînji un 
şleahtic. 

-— Pot fi probaţi în luptă, pane... 

— Tătarii sînt aici la doi pași, zise Liubomirski, iar turcii 
sînt pe drum. 

— Tocmai pentru aceea am și venit la luminăţia-ta, pan 
hatmane, să ne punem braţul în slujba cetăţii. 

— Ce-mi aud urechile este pe placul meu, pan Iancovici, 
se lumină la faţă hatmanul. De oșteni ducem lipsă. Să știi însă 
că n-am să pot să vă plătesc, dar vă dau hrană asemenea nouă 
și slavă nepieritoare. De fapt, voi sînteţi în slujba Moldovei... 

— Dar stăpînul nostru a fost ucis, îi luă vorba Marcu, bă- 
nuind unde voia să ajungă leahul. 

— Din vina dacilor ne-am pierdut floarea oștirii noastre ! 
sări un şleahtic. 

— Ştii, prietene, zise împăciuitor pan Liubomirski. La noi 
în țară, vi se spune „daci“, așa că să nu te mire, căci de voi 
e vorba. 

— Ştim şi noi, luminăţia-ta, şi ne mîndrim cu înaintașşii 
noştri, dar mirarea mea are altă pricină. Măria-sa Gașpar-vodă 
a cerut să vă înțărcuiți la Țuţora ? Şi noi, „dacii“, nu ne-am 
vărsat sîngele laolaltă cu cel leșesc ! 

Ridicase vocea și în acest fel a stîrnit un întreg vacarm. Se 
rățoiau la el care mai de care, unii chiar pe româneşte, încît nu 
se mai putea înțelege o vorbă. 

— Destul! bătu deodată pan Liubomirski cu pumnul în 
masă. Dumncalui, pircălabul Marcu Iancovici, este dator să ne 
dovedească, laolaltă cu oştenii lui, că știe preţui vitejia şi că 
disprețuiește moartea, aidoma strămoșilor neamului lor. Rămi- 
neţi deci lingă noi și vă voi da ranguri și voi lăuda faptele voas- 
tre vitejeşti în lumea întreagă, dar bani... vă spun cinstit că 
nu am de unde. 


Lui Marcu îi plăcu felul deschis de a vorbi al hatmanului şi, 
trecînd peste vorbele cele proaste ale șleahticilor, hotărî să 
rămînă în Hotin. 

— Înălţimea-te, zise el domol, cum îi era obiceiul. Noi 
nu am venit aici să facem avere, măcar că ni s-ar fi cuvenit 
măcar jumătate plata unui lefegiu neamț. Nu-i bai! Ne-om 
bate pe degeaba, dar poftesc si eu a spune că, după ce l-om 
înfrunta pe păgin și-l vom întrînge, voim a fi slobozi să plă- 
căm cînd ne va fi vrerea. 

— Prea-bine, pan pircălabe, încuviință hatmanul. Am să-l 
înștiinţez și pe dumnealui, marele hatman al Coroanei, care 
acuma se află pe patul de suferință, și pe alteța-sa prinţul 
Wladislaw, fiul majestăţii-salc, ce va sosi de la o clipă la alta. 
Pină atunci, să ciocnim o cupă pentru învoiala noastră şi pen- 
tru izbîndă. Vivat Polonia ! 

— Vivat Dacia! adăugă Marcu, dar ceilalți apucasc:ă să 
bea, încît nu mai putură a-i răspunde. 

— Dacia a fost cîndva, pan luncovici, zîmbi hatmanul. 

— Şi va mai fi „cîndva“, luminăţia-ta, zise răspicat bănă- 
țeanul, dînd pocalul peste cap. 


Au venit apoi zile grele, de frig şi de viforniţă, cu foa- 
mete şi așteptare chinuitoare. Hrana se dovedise a nu fi pe 
potriva făgăduielilor, dar nu mai era nimic de făcut, căci tă- 
tarii i-au ţinut împresuraţi mai bine de o jumătate de an. 
Trecuse iarna, primăvare, ba chiar și vara era pe sfîrşite, dar 
lehii nu izbutiseră să adune oaste pe măsura puterii turceşti. 
Cînd şi cînd se mai încăierau cu tătarii, dar toți știau că în- 
cleştarea cea mare va fi o dată cu sosirea oștilor împărăteşti 
conduse de însuși sultanul Osman. 

Mai toată luna septembrie a anului 1621, următorul după 
înfringerea de la Țuţora, foștii oșteni ai lui Gașpar-vodă 
Grazziani luptau, sub porunca lui Marcu, împotriva acelorași 
dușmani. Minuni de vitejie făcură voinicii bănăţeanului, dar 
cel mai îndirjit se dovedi căpitanul Mihai, care părea a căuta 
anume primejdia cca mai mare. În preajma lui se ținea prigo- 
reanul Sivu, voiosul cu gură mare ce se bucura ca un copil ori 
de cîte ori dobora vreun păgin. Așa s-a întîmplat şi în acea 
zi de 28 septembrie, cînd grenadirii lui pan Berthold ieşiră îm- 
preună cu cetașii lui Marcu și ienicerii se traseră înspăimântați 
din cale, dar numai pînă ce ajunseră la băștile lor, de unde 
incepură a trage din sîneţe. Deodată Sivu se prăvăli în ţărină 
Și nimeni nu se mai îndoi că fusese atins de vreun plumb ucigas. 

— Sivule ! răcni Mihai şi se avintă spre cel căzut. După 
mine, fraţilor ! 

Nimeni nu cuteză să-l mai urmeze, însă viteazul căpitan nu 
avea cum şti. Ajuns lîngă trupul prietenului său doborit, vreo 
zece ieniceri se repeziră cu iataganele asupra lui. Marcu zări 
din depărtare cele petrecute, dar, cu toate că-i siîngera inima, 
trebui să se supună trompetistului care chema ostenii în ce- 
tate. O mulţime de beșlii căutau să-i învăluie și n-ar mai fi 
avut scăpare, dacă nu se supuneau poruncii. În dimineaţa ur- 
mătoare, de cum se împrăștie negura dinspre întăriturile ieni- 
cerilor, se zări un par înfipt în pămînt, în care încă se mai 
zvircolea din cînd în cînd un om. Era Mihai ! 

La vederea lui Marcu nu se mai putu ţine și izbucni în plins. 
Lacrimi grele şiroiau şi pe obrazul căpitanului Csibi, dar şi în 
ochii tuturor celor care luptaseră alături de Mihai şi-l îndrăgiseră 
cu toţii. De Sîvu, nici urmă, fiindcă Mihai işi vînduse scump 
pielea, ridicînd un morman de leşuri unde căzuse prigoreanul. 
Aflînd despre eroica moarte a celor doi, pan Liubomirski îl 
ridică pe Mihai la rangul de polcovnic, iar pe Sivu îl făcu: 
stegar, dar ce folos, că nimic nu le-a mai stat în ajutor. 

Puternica împotrivire a apărătorilor Hotinului a făcut ca 
padișahul să-şi schimbe gindurile şi să facă pace cu lehii, mul- 
tumindu-se numai cu făgăduielile de prietenie, fiindcă de ha- 
raci nici n-au vrut să audă. Apoi, în cea din urmă zi a lunii, 
la scurtă vreme după moartea lui Mihai, se făcu un tirg mare 
între cele două oştiri ce se împăcaseră. Care mai de care cum- 
păra de la păgîni corturi, cai, covorașe înflorate, iar aceştia se ară- 
tau dornici de pistoale şi postavuri. Marcu se zbătu în fel și chip, 
iar în cele din urmă izbuti, în schimbul unei pungi burduşite, 
să dobîndească leșul prietenului său, pe care-l îngropă creş- 
tineşte în cimitirul cetăţii. De Sîvu însă nici urmă nu mai fu 
găsită, căci încă de a doua zi turcii strînseseră toți morții creş- 
tinilor şi le dăduseră foc. Mihai scăpase de pîrjol numai fiindcă 
se alla în ţeapă. 

Au căzut mulţi şi mare a fost durerea printre oștenii lui 
Marcu, fiecare pierzîndu-şi cîte un bun prieten în luptă, încît 
rămăseseră abia vreo şaizeci de oameni. În afara prăzilor do- 
bîndite de ei înşişi, nici o răsplată însă nu mai căpătaseră, aşa 
că, apropiindu-se iarna, de astădată erau cu toţii hotăriţi să 
pornească la drum. 

Pircălabul Marcu s-a înfățișat iarăşi hatmanului Liubo- 
mirski, rămas singura căpetenie după încetarea din viață a bă- 
trînului Hotchevici. 

— Luminăţia-ta ! Sucot că a sosit vremea să ne luăm ră- 
mas bun, după cum ne-a fost învoiala. lată că ne-am împlinit 
cu prisosinţă datoria. 

— Dar nu ui socotit şi hrana! veni sec răspunsul marelui 
hatman. 

Era cam supărat pan Liubomirski, "fiindcă împăcarea cu 
sultanul nu fusese pe placul craiului Zygmunt, care-l dojenise, 
desi nu sc zorise să-i trimită vreun ajutor. Pentru aceasta ma- 
rele hatman era înciudat pe toată lumea. 

— Ce să înţeleg prin asta, pane ? 

— Ce-ai auzit. Noi v-am hrănit fără plată, pînă a veni 
oastea păgînului. Ne datoraţi bani, ori de nu, rămiîneţi în slujbă 
mai departe. 

— Dar ne-am dat sîngele ! se înfurie bănăţeanul. Aproape 
jumătate dintre noi au mușcat ţărina, rămiînindu-le ciolanele pe 
aici, întru apărarea Lehiei .. . 

— Greşeşti, pîrcălabe ! îl opri pan Liubomirski. Voi aţi apă- 
rat Hotinul, care-i pe pămîntul dacilor, şi nu republica noastră. 

Simţind cum îi zvicneau timplele de ciudă, Marcu îşi înfipse 
unghiile în carne ca să nu răbufnească. 

— Preabine ! Avem să ne socotim, pane ! abia izbuti el să 
ingăime şi ieşi pe dată. 

Două ceasuri mai tîrziu, izbuti să-şi adune oamenii, cărora 
le povesti cele întîmplate. 

— Călca-l-ar vaca neagră ! blestemă Csibi. Asta ne mai tre- 
buia acuma, să ne mai ţină şi cu sila. 

— Să-i dăm la cap şi să fugim ! făcu unul. 

— Ba, nici gînd de așa ceva ! se împotrivi Marcu. Am știre 
că la Zvancea au poposit cazacii lui Ujadovski, care ni-e prieten. 
Să încercăm să răzbim pînă la ei, iar pe urmă om vedea... 


— Dar cum ?! se miră Csibi. Pe poartă nu putem ieşi. 

— Toţi o dată nu, dar cîte unul-doi, se poate, răs- 
punse Marcu. 

— Cine-s de strajă ? întrebă careva. 

— Lehii ! răspunse altul. 

— Atunci cu ei ne-om înțelege! spuse Marcu. Să înce- 
pem de pe acum, şi căutaţi să ajungeţi la Zvancea. 

Pină în seară se scurseră, rînd pe rînd, mai aproape toti 
cetaşii. Rămas cel mai de pe urmă, pircălabul se aştepta să 
fie întrebat, dar spre mirarea lui, nimeni nu-l luă în seamă, 
așa că a doua zi putu icși și el pe poarta cetăţii, în bună parc. 

Zvancea fusese un sat de gospodari, dar acuma se pustiise, 
din pricina războiului. Ca prin minune scăpase nepirjolit, ci 
numai jefuit, cînd de unii cînd de alții. Astfel Ujadowski îsi 
băgase oamenii prin toate casele, căci nu era de așteptat în- 
toarcerea sătenilor în prag de iarnă și mai cu seamă să dea 
peste cazaci. 

Mare fu bucuria regăsirii celor doi prieteni, căpitanul po- 
runcind pe dată horilcă și pastramă, ca să-şi omenească oaspe- 
tele. Marcu îi povesti peripeţiile prin care trecuse de la dispăr- 
țirea lor, an-ţărț, iar Ujadowski se întristă aflind despre 
cumplita moarte a lui Mihai. 

Cei doi povestiră așa pînă către vremea p'înzului, cînd 
Marcu îşi dădu îngrijorarea pe faţă. Oștenii lui nu se iviseră, 
după cum le fusese înțelegerea. Întreba pe toţi cei care intran 
în odaie cu vreo treabă, dar nici unul n-avea vreo ştire, desi 
se simţea forfotă mare prin tot satul. Din cînd în cînd mei 
răzbea chiar şi pînă la ei vreo sudalmă ori pocnet de harapnic, 
dar nimic altceva. Ujadowski căuta să-l liniștească mai um- 
plindu-i ulcica, însă lui Marcu nu-i ardea de băutură și se gin- 
dea chiar să se întoarcă să vadă ce s-o fi petrecut ca să-i îm- 
piedice pe oamenii lui să se adune la locul convenit. Tocmai 
voia să se ridice cînd auzi vocea lui Csibi, înjurind în 
gura mare. 

— O fi vreun cazac beat! făcu nepăsător Ujudowski. 

— Cazac să înjure ungurește... spun drept că pînă acuma 
n-am mai auzit 

— Ei, va fi învăţat şi el pe unde s-a vinturat, cum am în- 
văţat și eu românește. 

— Ba, ăsta-i chiar Csibi, şi... 

Nu apucă să-și isprăvească vorba, că se ivi atamanul 
Vasca, omul de încredere al lui Ujadowski, spunînd ceva pe 
limba lui. 

— Cîţi oameni spuneai că ai de toţi? îl întrebă deodută 
căpitanul. 

— Şaizeci şi doi, cu mine cu tot. Da’ de ce ? 

— Atunci îi bine. Mergi si domnia-ta, şi nu te mînia de 
nu ţi-o fi ceva pe plac... 

Marcu nu prea pricepu ce voia să zică gazda sa, dar cînd 
ieşi în cerdac se îngălbeni de furie văzindu-și oamenii legaţi, 
de v parte şi de alta, la niște care pline de saci și cu cîte un 
cazat pe capră. 

— Ce înseamnă asta, ludă ? ! se răsti Marcu la Ujadowski 
şi vru să-și tragă spada. 

— N-am avut de ales altă calc, pan Iancovici! dădu 
acesta din umeri cam fisticit. 

Bănăţeanul n-apucă să mai facă vreo mişcare, fiindcă un 
arcan îl încolăci, luindu-i putinţa de împotrivire. 

— Tare s-ar mai fi miîniat pe mine, luminăţia-sa pan Liu- 
bcmirski dacă aș fi făcut în altfel, adăugă cazacul. 

—Vînzătorule !  Netrebnicule!  scuipă Marcu înspre el, 
dar Ujadowski rămase neclintit. 

— Mă iartă, așadar, prietene, si mergi cu bine! încheie 
căpetenia cazacilor fără a lua în seamă sudălmile, ba chiar se 
și înclină după datina despărțirii. 

În pocnete de harapnic întreg convoiul se urni, trăgind și 
prinsii pe lingă care. Marcu simţea că se înnăbuşă de furie şi 
sa blestema în gura mare pentru nesăbuinţa pe care o făcuse 
avind încredere in Ujadowski. Dar numai oamenii lui înţele- 
geau sudălmile, deoarece paznicii nu-l băgau în seamă, ca și cum 
nici n-ar fi fost vorba de căpetenia lor. 

A trecut parcă o veșnicie de cînd plecaseră și ar fi trebuit 
să sv zărecască măreţele ziduri ale cetăţii de unde fugiseră şi 
unde aveau să fie înturnaţi, dar nici gind de aşa ceva. Curînd 
ajunseră la o pădure, de care Marcu nu-și amintea s-o fi ştiut 
prin preajma Hotinului. 

— Ce gînduri or avea cu noi? se întreabă el cu voce tare. 
Să ştii că vor să ne ucidă aici şi să ne jefuiască, ticăloşii! 
Aflat alături, Csibi dădu şi el nedumerit din umeri. Văzură 
însă pe Vasca-atamanul că se apropie în galop de ei şi se opri 
chiar în fața lui Marcu însoţit de vreo zece călăreţi. Cu toți 
îsi scoaseră cușmele în faţa lui, în semn de mare cinstire, după 
care își trascră jungherele de la briu. 

Bănăţeanul își simţi spinarca șiroilă de sudoare, dar nu 
spaima morții îl cuprinse, ci furia că nu se putea apăra pînă 
în ceasul de pe urmă. Rămasc însă mut de uimire văzînd că 
li se taie legăturile, ba chiar și lui Csibi se scoase călușul din 
gură, lăsîndu-l slobod cu desăvirşire. Unul dintre cazaci, care 

ştia românește, veni lingă Vasca şi le tălmăci spusele ata- 
manului. 

— Să iertaţi, tătucule, că batușca Ujadowski n-a avut cum 
să păcălească iscoadele marelui hatman. A chibzuit că în acest 
fel are să creadă că ați scăpat cumva, fără amestecul nostru. 
Ce să facem ? Noi, cazacii, încă mai sîntem în slujba polacului. 

— Zău dacă am înțeles ceva! făcu Csibi, scuipînd încă 
smocuri din cînepa călușului. Pentru asta a trebuit să fiu legat 
ca un berbec ? Să-mi fi spus... 

— N-ai auzit că erau iscoade în tabăra lor ? îl opri Marcu. 
Şi mie îmi pare rău că l-am bănuit pe nedrept pe bunul nostru 
frate Ujadowski. Aşa să-i spui, pan atamane ! 

Auzind spusele pircălabului cazacul se lumină la faţă și 
începu a spune mai multe pe limba lui, din care tălmaciul nu 
izbuti decit cu greu să se descurce. 

— PDumnealui, batușca, a poruncit ca merindea din saci 
să vă rămiie pentru drum, iar punga asta care v-o dă atamanul 
e plină cu zloți de aur și s-o luaţi ca dar de iertăciune din 
partea stăpînului nostru. Să nu vă fie cu supărare! 

— Frate Vasca! îl îmbrăţişă Marcu. Doresc să stie „ba- 
tuşca“ al vostru că nicicînd n-am să uit facerea de bine pe care 
i-o datorăm. 

Se despărţiră apoi cu mare prietenie, mulţi dintre români 
fiind încă uluiţi de întorsătură. Dar cum mai erau în preajma 
cetății Hotinului, o porniră cu mare grabă şi nu făcură popas 
decit în altă pădure, căci Ţara de Sus nu ducea lipsă de codri. 
Rînduiră străjile şi cu toţii căzură într-un somn adînc, fiind 
sleiţi de oboseala din ultimele zile. 

Hotărîră apoi să plece mai departe tot la vreme de noapte, 
şi ar fi luat calea Sucevei, dacă Csibi n-ar fi tinut-o morţis să 
se îndrepte, prin Dorohoi, spre Botoşani. Nu fiindcă acolo îsi 
avea el familia, ci pentru că Liubomirski ar fi putut trimite 
pe urma lor, şi de bună-seamă către cetatea de scaun, pe dru- 
mul mare. Apucară așadar pe de lături, trecînd prin preajma 
Drăcșanilor. Începuse a sufla vintul cel hain de miazănoapte. 
aducind cu el şi primii fulgi de zăpadă, după ce vreo săptă- 
mînă nu se mai arătase pe cer sfintul soare. Fără merinde în- 
deajuns, se îndreptau pe drumuri neumblate, dar simțeau in- 
totdeauna căldura inimii locuitorilor acelor meleaguri, care 

erau de acelaşi neam şi le deschideau cu bunăvoință ușile, 
dîndu-le adăpost şi hrană, după slaba lor putinţă. 

Cu multă greutate ajunseră în tîrgul Dorohoiului, tocmai 
cînd se mai îndulcise vremea. Nimeriseră și intr-o zi de iarma- 
roc, cu lume adunată de prin întreaga ţară a Moldovei, ba 
chiar şi de peste munţi, mai cu seamă neguţători bistrițeni şi 
rodneni. 

Oştenii se așezară la nişte mese de lemn, întinse anume 
în fața hanului „La calul înaripat“. Cu -banii nu stăteau prea 
grozav, dar porunciră ceva uscătură sărată şi băutură, după 
cum stătea bine drumeţului. Csibi însă plecase mai departe, 
spre a-și aduce nevasta şi copiii, fiindcă era hotărit a-i lua şi 
pe ei în Ardeal, împreună cu ceata oștenilor. 

La o masă alăturată, un pile de tirgoveţi, mai sărăntoci 
după înfăţişare, se veseleau și cîntau de zor, strigînd în gura 
mare : „Să trăiască măria-sa Ștelan-vodă !“ 

Marcu știa foarte bine că marele voievod al Moldovei se 
bucura de mare cinste şi pomenire printre toţi românii, dar 
mai cu seamă prin acele locuri, aşa că nu se miră prea mult 
de urările cheiliilor. Cînd auzi însă de „Ștefan-vodă Tomsa“ 
se ridică pe dată şi-l iscodi pe hangiu cine erau străinii care 
proslăveau pe domnul mazil de odinioară. 

— la, nişte calici! răspunse hangiul cu dispreț. Acum, 
că le-a venit iarăși domn vodă-Tomsa, se vesclesc si ei de 
schimbare, ca nebunii. 

— Dar Alexandru-vodă ? ! 

— S-a mazilit și i-a luat locul „Voievodul calicilor“. Pen- 
tru aceca se și bucură ei aşa. 

Marcu izbi căciula de pămînt, lăsindu-l pe hangiu cu gura 
căscată. * 

— Află atunci, jupine, că şi eu sint calic şi am să mă ve- 
selesc şi eu „ca nebunii“, cu toţi ai mei. Adă băutură pentru 
toată lumea ! porunci el, fără a se mai gindi că paralele îi erau 
numărate. Fraţilor ! zise apoi către tovarășii lui. Mergem la 
Iaşi, unde ne-a venit un alt domn de-al nostru. Făgăduiesc să 
avem parte de zilele bune din vremea răposatului nostru stăpin. 
Gașpar-vodă, fie-i țărîna ușoară ! 

Uitară de toate necazurile de pînă atunci și apucară de- 
grabă calea cetăţii Iașului. Vremea se stricase din nou, dar lor 
nici că le mai păsa și nici drumul nu li s-a mai părut nesfirșit, 
căci în curînd se aflară în faţa porții domnești. 

De cum se apropiară de poartă prinse a bate o toacă de 
aramă, iar clopotele de la sfintul Nicolae, de peste drum, glă- 
suiau de zor a primejdie. Se uitară nedumeriţi unii la alţii şi 
abia atunci pricepură că ei fuseseră pricina zarvei stîrnite, căci 
paznicii domnești se temeau să nu fie vorba de vreo răzvră- 
tire. Marcu se îndreptă atunci spre străjeri şi ceru să-i fie în- 
găduit a se înfățișa măriei-sale. Se cam codeau însă aceștia, 
dar curind se ivi un aprod de casă trimis de către însuşi Vodă, 
doritor să afle ce se petrecuse. Și mare fu uimirea celor de 
faţă, cind voievodul, auzind despre cine cra vorba, tresări 
de bucurie : 

— Marcu, ai zis? Dacă-i slujitorul meu de altădată, să 
fie primit fără zăbavă ! 

— Dar... măria-ta !... încercă să spună vătaful tustație 
lor că acesta r nu era singur, însă n-avu răgaz. 

— Am poruncit, acum ! bătu domnul din picior. 

Fură băgațţi cu toţii în ograda domnească, iar Marcu se în- 
dreptă către încăperile atît de bine cunoscute lui. 

— Să trăieşti, mărite doamne ! îngenunche el în faţa fos- 
tului său stăpin. 

— Marcule, ești chiar tu? Ia saltă capul să te văd mai 
bine ! Parcă te-ai mai împlinit, măcar că ești ogirjit ca un 
ciine. Pe unde te-ai mai vînturat ? 

Bănăţeanul îi povesti pe scurt cele ce se întimplaseră pînă 
atunci şi cite pătimise el şi oștenii lui. 

— Nădăjduiesc că aţi venit acum cu toţii la mila domniei 
mele, făcu domnul bucuros. De oșteni viteji am trebuință în- 
totdeauna, căci dihonia și vînzarea încă mai dăinuie în ţara 
Moldovei. Chiar şi sfîrşitul lui Gașpar-vodă a fost o învăţă- 
tură, că boicrimea încă mai fuge după ciolane de ros. Pe de 
altă parte, nici prietenia turcului cu leahul nu-i a bună... dar 
să lăsăm astea ! Spune-mi, te-ai însurat ? 

— Încă nu, mărite doamne. 

— Atunci să-ţi căutăm mireasă şi să stii că eu te cunun ! 

— Am şi găsit-o... numai că-i în celălalt capăt al ţării, 
la mine în Banat. 

— Nu-i nimica ! Ad-o aici şi să vă înmulţiţi neamul în 
cetatea de scaun a Moldovei. Ce rang ai avut sub Gașpar-vodă ? 

— Pircălab, măria-ta. 

„.. — Io poftesc să fii spătar, şi pe toţi cetaşii tăi îi iau -în 
slujba domniei. Nici nu te mai întreb dacă te învoiești ! 
„— Mai încape vorbă, măria-ta ? ! . 


Petrecură întreaga iarnă în preajma voievodului, care. se 
butura văzînd destoinicia oștenilor lui Marcu, dar nu spunea 
ce ginduri avea pentru mai tirziu. În preajma sărbătorilor sosi 
un ñeguțător sas care fusese în vară pe la Bozovici, ba se în- 
tilnise şi cu tatăl Anei. Aşa aflase că fata era încă nemăritată, 
dar că taică-său ar cam fi avut în gînd să nu mai aștepte, în- 
iriicît auzise că cel căruia i-o făgăduise s-ar fi prăpădit 
prin bătaie. l 

Întîlnirea îl bucură pe Marcu, dar îl şi mihni. Abia aștepta 
să se ducă zăpada spre a porni la drum, căci altminteri nu și-ar 
mai fi găsit aleasa. Domnul se arătase plin de bunăvoință, dar 
iată că sosiră berzele pe hogeagurile Iaşilor și înfloriră cireșii, 
iar el încă mai aştepta încuviințarea de plecare. 

î— Dragă Marcule, îi zise într-o zi Vodă, chemîndu-l în 
spătăria mică. Știu prea bine că ai vrea să pleci, după cum 
ţi-am şi făgăduit, dar iacă, am căpătat poruncă să-l întimpin 
pe ` 'Wisznowiecki, cneazul de Zbaraz. Un leah înfumurat,. „Pe 
căre trebuie să-l ştii de la Liubomirski. 

': Marca îşi aminti de el, dar nu pricepu ce legătură ar fi 
avut acesta cu plecarea lui în Banat. 

— Trecind prin Moldova, urmă Vodă, ar trebui să-i ies 
în cale şi să-l întîmpin ca gazdă, dar numai cînd aud de el mi 
se pune un nod în git. 

— Drept ai, măria-ta ! Mulţi dintre șleahtici te plingeau 
de înfumurarea lui. 

— Știu că nici tu nu-i prea ai la inimă pe lehi, după cele 
ce ţi-au făcut şi după cum s-au purtat cu răposatul Gaşpar-vodă, 
însă n-am ce face. Eu n-am să-l întîmpin decît la marginea 
târgului, în schimb, tu ai să-i ieși înainte la Hîrlău. După ce-om 
scăpa de leah, poţi merge după mireasă, că, după cum vezi, 
n-am uitat că ţi-am făgăduit să te năşesc. Ai să rămiîi pe acolo 
pînă în toamnă, la culesul viilor, cînd om face nuntă mare, dar 
pină atunci vezi cum te porţi cu leahul . 

Marcu se închină cu smerenie, după care se duse să-și 
aleagă și vreo cîțiva dintre feciorii lui, căci avea să meargă cu 
o ceată de hînsari domneşti înveșmintaţi de mare sărbătoare. 

De altfel şi el nu putea fi mai prejos, căci era spătar al voie- 
vodului Moldovei. 

Întîmpinarea avu loc la ieşirea din tîrgul Hirlăului şi, cu 
toate că îl mai văzuse pe Marcu în preajma marelui hatman, 
pan Wisznowiecki se prefăcu a nu-l mai cunoaște, iar în vreme 
ce bănăţeanul rostea vorbele de bun-venit, el se uita pe cer 
după nişte şiruri de cocori. Porunci apoi vistiernicului să-i 
deie lui Marcu o pungă cu zloți.. 

La asemenea ruşine nu s-a așteptat spătarul, şi i-ar fi 
aruncat leahului punga în obraz, dacă nu i-ar fi venit în minte 
vorbele măriei-sale, că trebuiau să înghită orice proastă pur- 
tare a solului. Totuși, de faţă cu el, scoase banii și-i împărţi 
oştenilor. 

Pan Wisznowiecki ridică spriînceana a mirare, zîmbi uşor 
în colțul gurii şi îi întoarse spatele. 

Aceasta era prea mult pentru bănăţean și fu gata-gata să 
poruncească și el întoarcerea acasă, fără a-l mai însoţi pe ne- 
obrăzat. Se opri însă, fiindcă printre oștenii cneazului de Zba- 
rand i se păru a-l zări pe... Sîvu. Nu mai încăpea nici o în- 
doială, căci prigoreanul îi zimbi cum numai el o făcea, ba chiar 
îi făcu şi cu ochiul, pe cînd ţinea dirlogii unui cal. 

Era nevoie de încuviințarea cneazului pentru ca Sivu să-şi 
părăsească ceata, așa că Marcu se adresă tălmaciului, dar pan 
Wisznowiecki nici nu vru să audă. N-a mai fost nevoie însă 
de altceva, căci Sîvu însuși se apropie de Marcu, iar acesta, 
descălecînd, îl îmbrăţișă în văzul tuturor. 

— Tu aici ?! | 

— D-apăi cine? rise prigoreanul. 

— Gindeam că ești mort, la Hotin... 

— Am fost. 

— Asta n-o mai pricep. 

În răstimp, cei peste trei sute de însoțitori ai leahului se 
înşiruiră pe drum și Marcu nu mai avu încotro, trebui să-l 
urmeze, însă anume se trase la coada alaiului. Poruncise un 
cal pentru Sîvu, şi mai tot drumul sporovăiră. 

Prigoreanul îi povesti cum datorită vitejiei lui Mihai 
fusese acoperit de leşurile vrăjmașilor şi nimeni nu mai avusese 
treaba lui. De fapt fusese lovit de un plumb în umăr, dar n-a 
făcut decit să-și piardă simţirea. Din păcate, în acest fel nu 
i-a putut sta în ajutor lui Mihai. L-a mai văzut doar a doua ri, 
în ţeapă pe nefericitul lor prieten, cînd tot n-ar mai fi putut 

face nimic. La adăpostul întunericului se trăsese de sub leşuri 
și s-a tîrît pînă în marginea unui lăstăris, unde a stat pitulat 
pînă-n seară. Nici vorbă să poată pătrunde în cetate, așa că 
a plecat mai departe pînă a dat de cîteva bordeie unde erau 
ascunși nişte gospodari din Zvancea. Acolo l-a oblojit o babă 
și în cele din urmă se vindecase. Rămăsese multă vreme printre 
oamenii aceia cumsecade şi numai după ce se întremase de-a 
binelea, aflînd că leşii tocmeau slujitori pentru drum lung la 
Stambul, se băgase ca rîndaş la un şleahtic, cu gîndul că ajun- 
gînd la Dunăre avea să-l lase şi să apuce calea Banatului, 
spre casă. 

— Bună treabă ! rise Marcu auzind pățania prietenului său. 
Ai ajuns rîndaș, după ce însuși Liubomirski te făcuse stegar. 

— Pe mine ? ! se miră Sivu. 

— D-apăi cum ? Numai că el te ştie mort, iar dacă te-ar 
vedea în viaţă cred că te-ar și întemnița, crezîind că l-ai minţit. 

Sivu rămase uimit, căci nu-şi putea crede urcchilor ca el 
să fi fost răsplătit cu ranguri leşeşti şi acuma să-i slugărească. 

— Acum însă ai să vii cu mine în slujba măriei sale Şte- 
fan-vodă, şi mira-m-aş să n-ajungi căpitan. 

— Chiar aşa ? ! se bucură Sîvu. 

Oricum, n-avea să se mai întoarcă la fostul stăpîn. Și ca să 
nu mai dea față cu el, la îndemnul lui Marcu, a tăiat calea mai 
scurtă, pe la Podul Iloaiei, urmînd a se întilni la Iaşi. 

Fiind în urma tuturor, Marcu nu apucă să vadă întîlnirea 
domnitorului cu cneazul, dar auzi în curînd că leahul nu pri- 
mise să urce în carîta domnească și nici găzduirea la curte. Îl 
socotea pe domnul Moldovei ca fiind de neam prost şi cu mult 
mai prejos decit al lui... Pe dată Vodă a poruncit surugiilor să 
apuce pe alte ulițe şi-l bătea gindul cum ar face să-l întemni- 
țeze pe nesuferitul cneaz, barem o săptămînă, ca să-şi dea şi el 
seama cine-i stăpîn în ţara asta. Întors la palat, află însă că un 
ischimne-ceauş sosise spre a-i întimpina pe cneazul de Zbaraj, 
aşa că nu mai putea face nimic împotriva lui. Pofti să i se înfă- 
ţişeze turcul. 

— Slăvite bey, carele eşti cel dintii printre închinătorii lui 
Issa, Alah să-ţi fericească viaţa ! se ploconi ceaușşul în faţa dom- 
nitorului. Marele nostru sadrazam, Kemankeş Ali-pașa ... 

— Ceee ? ! sări voievodul. Nu mai este Mere Hüseyn ? 


— Precum ai auzit, beyule. 

Tomșa-vodă nici nu-l mai ascultă pe ceauș, ci se ridică şi, 
ji recîndu-și mîinile, zice pe româneşte : ; 
7 — Lasă, cîine leṣe, că te voi purta eu ! 

Turcul ħolbă ochii, neștiind ce s-a petrecut cu ghiaurul, die 
şi mai uimit fu de nepreţuitele daruri cu care-l copleşi. Vodă 
-porunci apoi să vină diecii ştiutori de limbă turcă, spre a tri- 
mite carte la Stambul. Tocmai atunci se nimeri și Marcu, voind 
să-l înfăţișeze măriei-sale pe Sivu. 

— Ai picat cum nu se poate mai bine, 'Marcule! Tu ai.să 
duci scrisoarea prietenului meu Kemankeş Ali-pașa, care a ajuns 
mare vizir. Am să-l încondeiez pe leah, de o să mă pomenească 
toată viața... 

Marcu se posomori pe dată, căci nădăjduise să capete îngă- 
duința plecării acasă, dar nicidecum o altă călătorie, și încă în 
țară străină. 

— Am să rămîn fecior bătrin, măria-ta . 

— Ha, ha, ha! rise 'Pomşa-vodă. Uitasem că ţi-am făgă- 
duit să te las în Banat, dar n-am pe altul de așa mare credință 
cum îmi ești tu. 

— Am adus chiar acum, la picioarele măriei-tale, un alt 
bănățean de-al meu, pe care mă bizui ca pe mine însumi. Și dacă 
nu-ţi va fi cu supărare, l-aș băga în locul meu să ducă răvaşul ... 

Puțin cam dezamăgit, Vodă încuviință să i se înfăţişeze pri- 
goreanul și văzindu-i tinerețea, precum şi privirea deschisă, se 
învoi să-l primească în slujba domniei. Iar cînd mai auzi şi 
despre faptele de vitejie ale feciorului, se mulțumi pe deplin 
și-l zise : 

— Dacă leahul te-a făcut numai stegar, cînd te-i întoarce 
de la Poartă, miiaş te voi face ! Să mă slujești cu credinţă, ca și 
Marcu ! 

Amiîndoi bănățeni sărutară mîna domnitorului și ieşiră 
bucuroși. Nici nu mai apucară să audă porunca domnească prin 
care se poprea orice tain pentru cneazul de Zbaraj şi oamenii 
lui, cerîndu-i să părăsească pe dată țara Moldovei şi să plece 
„unde şi-a dus mutu' iapa !“. 

Două zile mai tirziu, cei doi prieteni erau în drum spre 
Obluciţa, de unde Marcu s-ar fi urcat în susul apei pe vreun 
bărcaz, iar Sivu o lua pe drumul mare, către Stambul. 

Aşa s-a şi întîmplat. Către sfîrşitul primăverii, Marcu bătu 
fălos la poarta Anei. Văzîndu-l fata scăpă şofiul cu lapte proas- 
păt muls, nevenindu-i a-și crede ochilor. 


276 


— Nu te speria, că eu mi-s, Marcu ! zise el voios şi se repezi 
s-o îmbrăţişeze, dar ea se sfii şi fugi în casă. 

Pe dată se întoarse însă împreună cu taică-său, şi-l sorbea 
acum din ochi pe mîndrul oștean, înveșmiîntat ca domnii. 

= — Al venit ? întrebă tatăl.. 

— Da ! Bună ziua și bine v-am aflat sănătoși ! 

— Bună să-ţi fie şi inima! Pofteşte în casă, că doar nu 
avem a sta la poartă .. 

Se înţelege că în scurtă vreme aveau să înceapă şi pregă- 
tirile de nuntă, iar cum nu se cădea ca pînă atunci mirele să 
stea sub acelaș acoperiş cu mireasa, Marcu își cumpără chiar 
de a doua zi un loc de casă şi se puse cu maistorii la treabă, 
câ.să-și ridice din temelii o nouă. gospodărie. Totuși, 'un :lucru 
nu-i dezvăluise aprigului almăjan, anume că. nunta trebuia s-o 
facă în Moldova, unde însuşi măria-sa Vodă avea să le fie 
naș... Cum să-l fi lămurit să-i dea fata ca să plece din sat 
şi :s-o poarte pe drumuri ? ! Fusese peţită în mai multe rînduri 
si tatăl se gîndise uneori că n-ar fi rău să o și mărite, căci 
despre oşteanul acela fălos, cu care se înţelesese, auzise-că -s-ar 
fi- prăpădit: prin lume. Ana simţea însă, în inima ei, că-nu ena’ 
așa şi la toţi care o cereau le făcea nazuri:: Acum, că i: se 
întorsese ursitul, înflorise 'şi ea ca un bujor, încît babele Q 
scuipau care mai de care, să nu se deoache.. 

“Dar bine că a tăcut, fiindcă pe la începutul lui septembrie 
din acel an 1623, se pomeni într-o bună zi cu Sivu. Acesta îi 
aduce vestea  mazilirii lui Ștefan-vodă Tomşa și înlocuirii 
lui:cu Radu-vodă Mihnea, față de care nu era legat să mai 
plece ia Iaşi. 

Și ce nuntă s-a mai încins în Bozovici !... Mai side că 
se întorseseră şi mulți dintre feciorii plecaţi cu Marcu, pe care 
vodă-Tomșa îi răsplătise la plecare, iar aceştia își 'aduseră 
toate neamurile din satele vecine. Fericitul mire, cu. toate că 
era „domn mare“, își îmbrăcase frumosul port bănăţean. Şi așa 
a rămas şi pe mai departe, căci nu se ţinea niciodată „cu nasu 
pră sus“. La bucurie însă nu uitară să-i pomenească și pe cei 
dragi care pieriseră, mai cu osebire pe măria-sa Gaşpar-vodă 
și pe heprețuitul căpitan Mihai. 

Apoi Marcu se dădu cu ale gospodăriei, și nu arareori era 
întrebat de însuşi judele satului cum să chibzuiască în treburile 
obștei. Ba unii veneau de-a dreptul la el, socotindu-l ca-pe- cel 
mai de vază om al satului, după cum şi era. E 

— Am rămas şi acasă în slujba domniei, frate Sivule! 
zise el într-o zi, întîlnindu-se cu prigoreanul pe hotar. 

— Și dacă s-ar ivi vreun alt voievod să ne cheme ? 

— Atunci vom porni la drum şi ne vom pune iarăşi braţul 
in slujba ţării, căci trebuie să se facă ea odată şi să fie numai 
a noastră... 


SLUJBĂ CU PRIMEJDIE 


MARE JALE A CUPRINS ÎNTREAGA ȚARĂ A ARDEA- 
LULUJ, cînd s-a răspîndit vestea trecerii în lumea celor drepţi 
a craiului Bethlen Gabor. S-a întimplat să moară în ziua de 
13 noiembrie 1629, chiar atunci cînd ar fi trebuit să-şi serbeze 
al cincizeci şi unulea an de viață. „Semn dumnezeiesc !“ spu- 
neau babele pe șoptite, şi mulți erau temătorii de vremuri de 
urgie ce se vesteau după moartea prințului. Aveau și dreptate 
cei temători, căci ţara ajunse acum în stăpînirea doamnei 
Catarina de Brandemburg, o femeie slabă, măcar că făgăduise 
că va ţine cu sfințenie adiata răposatului ei soț. 

Sfătuise fostul crai, cu limbă de moarte, să nu se bizuie 
nimeni pe mincinoasele făgăduieli ale nemților, ci întreaga 
țară să ţină prietenia strînsă cu Moldova și Muntenia, fiind 
calea cea mai firească. Numai așa aveau să rămînă urmașii sło- 
bozi şi stăpiîni în casa lor. Dar sfetnicii craiului aflară că nici 
nu-şi îngropaseră stăpînul cînd cei doi „prieteni de inimă“ ai 
principesei își şi luaseră nasul la purtare. Era vorba de un 
neamt, un anume Scultetus, care o întovărășise ca mireasă 
dtunci cînd fusese adusă de la Berlin, și de un conte ungur, pe 
nume Csáky István, ce nu se îndoia că ajungînd stăpinul fe- 
meii ar fi avut şi ţara la picioarele lui. Cel dintii avea muiere 
şi copii în Sibiu, dar se ținea mereu în preajma fustelor doam- 
nei Catarina, stirnind furia contelui. De aici ura şi vrajba 
neimpăcată între cei doi, spre marea pagubă a țării, căci prm- 
cipesa nu avea gîndul decît la cei doi iubiţi ai ei, iar treburile 
țării mergeau anapoda. Așa s-a stirnit nemulţumire nu numai 
din partea celor care diriguiau sfatul dietei, ci și în rîndurile 
prostimii, care scosese fel şi fel de vorbe de ocară, ce se vîn- 
turau pretutindeni. 

Acum, că se isprăvise cu înmormîntarea și-l plinsese pe 
răposat în văzul lumii, nemîngiiata văduvă își căuta alinarea 
în braţele celor doi, căci nu se hotăra cu uşurinţă de care să 
se lepede. Nu-i prea dădea prin cap ce să facă, mai cu seamă 
că fratele fostului ei bărbat, Bethlen István o tot sicîia să-i 
alunge pe amindoi şi să se ţină de cîrmuirea ţării, că altminteri 
n-ar fi fost cu putinţă. 

Se lăsase și o iarnă grea, încît apa Mureşului îngheţase 
de la un mal la altul, iar troienele făcuseră tot una întreaga 
vale, de nu mai puteai şti cînd pășeşti deasupra apei şi cînd 
pe pămînt. De n-ar fi fost mîndra cetate a Bălgradului să-și 
ridice zidurile dintre nămeţi, nici nu ţi-ai fi dat seama cînd 
riul o coteşte la vale către Deva. Asprimea vremii se arătase 
cam din preajma Crăciunului, dar o ţinea mereu, încremenind 
țurțurii argintii pe ramurile copacilor, iar o piclă, noroc că nu 
prea deasă, se  aşternuse pe întreaga fire. Stoluri de corbi 
zburau croncănind parcă prevestiri de moarte, în vreme ce 
haitele de lupi flămînzi bîntuiau chiar și așezările, dîndu-se 
la em. Primejdie de pierderea vieții era pe atunci la tot pasul, 
dacă te-ai fi încumetat la drum de unul singur ori fără a fi 
bine înarmat. 

Pe asemenea vreme, trei călăreţi luptau cu troienele ce 
ajungeau nu arareori pînă la pieptul cailor, dar în alte locuri 
pămîntul dezgolit și înghețat trosnea sub copite. Deasupra sa- 
tului Sintimbru se ridica o piclă deasă de fum învăluindu-i şi 
pe drumeţi, care mergeau cam la voia întîmplării, nefiind nici 
urmă de drumeag. Nădejdea lor era că istețimea cailor avea 
să-i scoată la liman. 

— Să nu ne fi rătăcit, zise îngrijorat unul dintre ei, bå- 
tindu-șşi braţele peste piept spre a se încălzi. 

— Parcă tot mai bine fusese la monastire, făcu cel mai 
din faţă întorcîndu-și capul. Nu-i așa ? 

— Atunci să ne întoarcem ! răspunse al treilea. 

— Nici gînd, Lâszlo dragă, urmă cel dintîi. Acuși pătrun- 
dem pe poarta cetăţii și ne-om încălzi cu vreo palincă. 

.— Ba, să fiu drept, mi-ar place mai curînd un foc zdravân, 
fiindcă mă cam săturai de băutura popilor, bolborosi Lâszlo. 

Vorbeau ungurește, cu toate că doi dintre ei erau români, 
numai că Bardassy Lăszlo nu le cunostea limba şi, de cînd 
erau în slujba domniei, așa obișnuiau cu toții să se înţeleagă. 

- — Socot că mare bucurie avem să-i facem principesei, 
după cum spunea domnul căpitan Ovâry, zise cel din mijloc, 
care nu era altul decit Florea Nicoară de la Ciunga. 

Se făcuse bărbat spătos și zdravăn, acum în cel de-al trei- 
zecilea an al vieţii, dar tot seund rămăsese și ochii săi jucăuși 
își mai păstrau limpezimea copilăriei. Se alăturase cu dragă 
inimă căpitanului Ovâry, care ţinea la el ca la un frate, 'dar 
nu se bucurase de acele lupte pline de glorie, cum le visase 
el odinioară. De cînd se făcuse cătană numai de muștru avu: 
sese parte, și se gîndea cu părere de rău că nu se înfruntăse 
pînă acuma cu păginii, asemenea fratelui său mai mare, Amosit. 

Ungurul Bardassy se pripăşise pe la Aiud, venind tocimăi 
din pusta 'Tisei, unde avusese niște necazuri cu un stăpîn hâpsîn 
pe cate, la miînie, îl trimisese pe Jumea cealaltă. Dar în afăra 
celor doi buni prieteni, cu care era și acuma, nimeni nu-i ştia po- 
vestea. Nu-i vorbă că nici nu fusese întrebat vreodată de car&va. 

Cel de-al treilea, Tănase Pop, era de pe valea Gurghiului 
şi se băgase la oaste fără a fi silit decit de sărăcie, căci acasă 
erau eopii mulți şi pămînt deloc. Era o fire pașnică, dar dacă, 
îl scotea careva Ñn sărite nu şovăia să tragă hangerul. 

„Se legase o mare prietenie între ei şi mai întotdeauna înde- 
plineau anumite slujbe ostăşești împreună, dar cu atita destoinir. 
cie. încît. căpitanul. Ovăry Elemer avea încredere desăvirșită. în 
ei. Aşa se face că şi de astă-dată, fiind vorba de o sarcină,de 
mare taină şi primejdie pentru unii, tot lor le ceruse.s-o aducă 
la îndeplinire, ştiindu-le vrednicia. 

Se întimplase că un drumeţ străin fusese sfîrtecat de ipi: 
chiar în preajma Aiudului, și nişte țărani aduseseră cizmele 
mortului, chimirul şi o tolbă cu scrisori. De va fi avut şi bâni 
asupra lui, nu se mai putea şti, fiindcă aducătorii se juraseră 
pe sfînta cruce că nu găsiseră nimic“âltceva. Poate că nici 
încălțările şi celelalte n-ar mai fi fost găsite, căci haita își 
încercase colții prin tot ce a fost de piele, dacă nu s-ar fi 
întîmplat să treacă tocmai ei şi să alunge lupii. Izbutiseră să 
mai adune şi cîteva rămășițe omeneşti, pe care le-au dus în 
sat pentru îngropăciune, dar aflînd scrisorile s-au temut să:nu 
fie de-ale stăpiînirii și să cadă asupra lor cine ştie ce bănuială 
nedreaptă. Socotiră cu cale că ar fi fost mai bine să le aducă 
la oraș, ceea ce şi făcură. 

Domnul căpitan scotocise printre ele şi văzînd despre ce 
era vorba uită să-i mai întrebe şi altceva, ba le mai dărui şi 
cîţiva  bănuţi de argint drept mulţumită. Acele hîrtii erau 
potrivnice răposatului prinţ şi fuseseră scrise de domnul Mol- 
dovei, care se afla în mare prietenie cu nemţii. Cum toată 
lumea cunoştea ura ce i-o purtaseră cei din Viena lui Bethlen, 
ba Ovâry știa şi despre o piîră a lui Miron Barnovschi-vodă al 
Moldovei, făcută la Poartă, socoti că şi principesei are să-i pară 
bine să pună mina pe asemenea răvaşe. În acest fel se dădea 
la iveală fața mincinoasă a moldoveanului. ` 

„Nu care cumva s-o pierdeţi, ori- să v-o fure careva, că 
atîta dumnezeu e al vostru!“ îi amenințase căpitanul la ple- 
care întinzîndu-le taşca ce avea pe ea urmele colților. 

Nu prea vedeau ei cum să fie prădațţi în plină zi, cu toată 
vremea potrivnică, fiindcă erau trei vlăjgani ce nu se temeau 
de nimic. Altceva însă nu le "mai spusese, decît numai ca să 
nu dea tolba altcuiva în afara alteţei-sale principesa Catarina, 
și Ováry ştia prea bine că oştenii nu-i vor ieși din poruncă. 

Pe vreme bună, vara mai ales, de la Aiud la Bălgrad mai 
că ai fi putut-o ține -în galopul cailor; dar acuma nici vorbă 
să mai ajungă pînă-n seară, iar cum noaptea:era primejdie de 
a se rătăci, au hotărît popas la monastirea din Teiuș. De altfel 
nici nu erau zoriți. la drum, porunca fiind să ajungă cînd or 
putea, așa că bătură la poarta călugărilor și fură primiţi pe 
dată, întrucît “ospitalitatea era canonul sfinţilor părinţi de 
acolo. f o 

Starețul, sau priorul, după cum i se mai spunea, pater 
Ambrosius, i-a lăsat mai întîi să se dezmorțească, după care 
i-a poftit la taclale, pînă avea să fie isprăvită cina. 

„Puteţi a-mi spune, dragii mei, cît mai multe întîmplări, 
căci noi, sărmanii călugări, nu avem ştire despre ceea ce se 
petrece prin lume decît numai prin drumăţi ca voi“, îi în- 
demnase el cu voce blajină. 

“Lâszlo, ca unul ce vorbea mai binè dintre toţi, se. lăsă 
tras de limbă şi astfel stareţul află unde se duceau și mai ales 
ce trebuia să ducă negreşit numai alteţei-sale Catarina. 

Pater Ambrosius tresărise la vederea tolbei, dar ei nu 
băgară de seamă. Spusese apoi, cu multă nepăsare : 

„De nu mă-nşel, mai văzut-am aşa ceva la un pribeag ce 
se abătuse mai zilele trecute pe sub acoperișul: nostru, dar n-a 

zăbovit mult, căci era în drum spre... Moldova, dacă îmi aduc 
eu bine aminte“. 

„De bună-seamă că ăsta va fi fost omul nostru“! sărise 
atunci Tănase, de parcă s-ar fi bucurat aflind asemenea veste. 

„N-auziși că acela mergea spre Moldova ?* îl mustrase 
Lâszlo. „Stăpînul tolbei a fost mîncat de lupi după Aiud, deci 
sc pare că venea din Moldova, de vreme ce a trecut pe aici !“ 

„Noi, n-avem de unde şti“, urmase liniștit priorul. „Nu ne 
este în obicei a iscodi pe oaspeţii noștri încotro se îndreaptă 
ori de unde vin. Dacă ne spun, bine, dacă nu, tot una-i. Mi-ar 
fi părut însă rău să se fi rătăcit, sărmanul, căci părea un om bun. 
De fapt îl și povăţuisem să mai aștepte domolirea viforniţei, 
dar el nici nu vrusese să audă de așa ceva. Eu vă cer iertare, 
nu cumva să credeți că vă iscodesc, numai că văzînd o tolbă 
asemănătoare ... intrasem chiar la bănuială.“ 

Vorbele acestea îl scoaseră pe Florea din sărite : 

„Să nu-ţi fie cu supărare dom’ părinte, dar noi nu suferim 
asemenea ocară. Nu sîntem lotri şi, dacă vrei să știi, află că acel 
drumeț la sfinţiei-tale a fost mîncat de lupi. Pentru aceea, îi 
ducem alteței-sale ceea ce a mai rămas de la el.“ 

Amîndoi tovarășii încuviințară din cap, dar nici unul nu 
înțelesese rostul ciudatului zîmbet al starețului. 

„Jesus-Maria !“ făcuse el sfielnic, cu ochii în tavan. „Aveţi 
tot dreptul să vă mîniați pe mine, păcătosul, care nu mi-am 
„ dat seama de vorbele mele cele proaste și de bănuiala mea ne- 
dreaptă. Sărmanul călător a suferit cumplită moarte, dar asta 
va fi fost voia Domnului, odihnească-l în pace 1“ 

Vorbele blinde ale călugărului, precum și căința lui îi 
potolise atunci pe dată, ba Lâszlo mai și adăugase : 

„Pricepem că sfinția-ta n-ai vrut să zici de noi că am fi 
hoţi, dar cum sîntem în slujba domniei nu se cade să dăm 
totul în vileag“... ` 

„Apoi şi tolbe ca aceasta vor fi fiind cu sutele şi pe toate 
drumurile“ mai zise şi Tănase. „Asta însă are urma colților 
de lup.“ 

„Se poate, se poate !* încuviinţase pe loc priorul. „Dar hai 
să lăsăm la o parte supărarea și vorba pripită și să gustăm 
ceva mai înainte de cină, spre a putea ciocni un păhărel, spre 
împăcare.“ 

Poruncise apoi unui călugăr să aducă mîncare şi băutură 
ca pentru oaspeți de seamă, spre a-i fi iertată nesăbuita bănu- 

jiaJă. Ospeţia însă se dovedise atît de îmbelșugată, încît nici nu 
şi-au mai dat seama cînd au început și cînd au sfîrşit cina. 
Buimaci de cap, au fost treziţi de dimineaţă, cînd pater Am- 
brosius i-a sfătuit să plece la drum devreme, ca să ajungă la 
DBălgrad pe amiază. Au mulțumit pentru găzduire şi priorul 
și-a mai cerut încă o dată iertare, fiind astfel cu toții mulțumiți. 

Abia cînd s-a văzut în șa, Florea s-a frecat la ochi ne- 
dumerit : 

„Parcă nu-i aceeaşi tolbă !“ 

„Ţi se pare! îi răspunsese Lâszlo., Tu nu vezi urmele 
eoHilor pe ea ?“ 

„Ce să mai vadă după rachiul de chimen ?* rîsese Tănase. 

Florea s-a pipăit însă la piept şi n-a mai zis nimic. 

Acuma, după ce petrecuseră o vreme în gerul de afară, 
mahmureala încă nu le trecuse, iar Tănase fu primul care 
sc văită : 

— Măi fraţilor, mie îmi cam vijiie capul și mi-i tare cald. 
P: rcă aş zice că nu mi-a căzut bine vinarsul popilor. 

— Băuşi lacom ! îl linişti Lâszlo. Şi pe mine mă doare. 

— Dar ştiu bine că dormirăm, nu glumă, urmă Tănase. 
Secot că puteai tăia lemne pe noi. Oricum, fain a fost şi eu zic 
să mai trecem şi la înapoiere. 

— Ne-a omenit spre a-şi spăla vorbele cele proaste, zise 
Floreă, dar de acuma are să ne închidă poarta în nas, ca să 
nu-i mai facem pagubă. . 

— Da’ ştiu că te ocoșiseși la el, rîse Lâszlo amintindu-și 
de furia tovarăşului său. 

— Păi ce-și închipuia el? se împăună Florea. Avem noi 
fete de tilhari ? 

— Ba bine că nu! Încă din cei bătrîni, că Wte, promo- 
roaea ne-a albit și barba şi sprîncenele. . . 

Mai povestiră apoi de una, de alta. ca să le treacă vremea, 
și aşa lăsascră în stînga casele din Sîntimbru, semn că pînă la 
cetatea de scaun nu mai aveau mult de mers. Zăpada sciîrțiia 
sub copite, iar caii scoteau aburi pe nări. Promoroaca li se 
așternuse şi lor pe firele din turul boturilor, făcîndu-i să se- 
mene cu niște moșnegi din altă lume. 

— De nu mă-nșşel am si ajuns, arătă Lâszlo spre focul de 
vreascuri ce se zărea înaintea lor. 

— Norocul nostru cu bieţii cai, căci altminteri nu știu cum 
em mai fi nimerit calea ! zise Florea, scuturîndu-și iar mustața. 

— Ziua-bună vă poftim ! zise Lâszlo apropiindu-se. 

— Bună” să dea Dumnezeu!  răspunseră oștenii-străjeri 
ce se încălzeau la foc. ài 

— Numai că vreme prea bună nu-i, urmă unul dintre ei. 
Pentru ce nu staţi la casele voastre şi bateți coclaurile ? . 

— Apăi, avem treabă la măria-sa Doamna, răspunse Flo- 
rea suflindu-și în palme. 

— No, că doar nu chiar acolo! făcu unul mirat. 

— Ba întocmai ! se împotrivi ciunganul. 

Se uitară cu toţii unii la alţii, paznicilor nevenindu-le a 
crede că niște oameni de rînd s-ar fi putut înfățișa principesei. 
A trebuit să mai treacă o vreme, pînă cînd să ajungă la urc- 
chile curtenilor ce voiau cei trei oşteni străini.. | 

:- — Să nu fie cumva vreo năpircă în tolbă! se îngrijoră 
Scultetus, auzind despre ce era vorba. id 

— Pe gerul ăsta ar fi țeapănă! rise batjocoritor contele 
Csáky. De altfel, am să deschid eu însumi afurisita aia a 
taşcă. 

Poate că s-ar mai fi sfădit, cu toate că se aflau în fata 
stăpinei ţării, dacă nu erau aduși cei trei. 

— Ei, voinicilor, le zise prinţesa. Aţi ţinut cu tot dina- 
dinsul să mă vedeţi. Spuneţi care vi-i nocazul ! 

Oştenii plecară genunchiul la podea, după cum si învă- 
tase. Ovâry, şi numai Lâszlo începu să vorbească : v 

— Măria-ta, a poruncit domnul căpitan să vă înmînăm 
această tolbă, iar domnia-lui a scris despre ce SEE vorba. Noi 
nu ştim nimica. . 

— Prea-bine. Daţi-o pajului ! zise ea scurt. 

Acesta dădu s-o apuce, dar contele Csâky nu-i dădu răgaz; 
ci o înșfăcă el, cu toate că în afară de Scultetus mai erau de față 
şi cancelarul Bethlen István, contele Sencei şi încă vreo cîţiva 
curteni. Apoi începu a scormoni, scoase mai multe scrisori și 
le întinse principesei, după cum se cuvefiea. 

Aceasta însă i le înapoie : a 

— Citește-le domnia-ta, domnule conte, și dacă socoţi 
nimerit poți să spui cu glas tare. 

Contele ridică semeț capul, sfidînd pe ceilalţi, şi luînd 
scrisorile încercă să le citească, dar se opri pe dată înroşin- 
du-se de furie. pi 

— Este o sfruntare neruşinată, alteță, şi nu-mi închipui 
cum de au cutezat aceşti nemernici ... k 

— Dar citeşte, să auzim cu toţii! zise Catarina. 
„i.— Nu... nu-i cu putință! bolborosi contele. 

;- — Cu îngăduinţa alteţei-voastre, o voi face-o eu însumi, 
se oferi cancelarul. 

- Se poate ca Bethlen István să fi bănuit ceva neplăcut ure- 
chilor lui Csâky şi pentru aceea ceruse el scrisorile, iar Scul- 
tetus i se alătură. Contele însă dădu i azi din umeri şi 
i le întinse. 

Cancelarul tuşi spre a-şi drege glasul şi începu : 

„Le amăgeşti tu însuţi, o, doamnă Catarina, 

Alungă-ţi drăguţul .. .« 

Dar se opri iute, prefăcîndu-se că s-a înecat, și întinse 
hirtiile lui Scultetus. Erau mai multe și se pare că pe fie- 
care din ele erau scrise versuri nerușinate la adresa princi- 
pesei. 

— Cine a cutezat neobrăzarea asta ? tună deodată Csâky, 
încruntîndu-se la bieţii oșteni. 

— Vorbiţi ! îi imboldi și cancelarul, împingîndu-l cu 
piciorul pe pir care rămăsese în genunchi, ca şi ceilalți. 

: — Noi... noi nu știm carte, se biîlbii Lâszlo. Aşa a 
fost porunca . . noi. 

— Cine a “poruncit ? ? se băgă în vorbă şi Scultetus. 

„.— Domnu... căpitan Ovâry, biîigui Tănase. 

: Florea amuţise de tot şi se uita fisticit cînd la curteni, 
cînd la principesă, clipind des din ochi. 

— Te pomenești că nici nu sînt din roata lui Ovâry, se auzi 
deodată vocea unui curtean. 

aa Or fi iscoade nemţești, zise cancelarul, sfredelindu-l 
cu privirea pe .Scultetus, care însă îl înfruntă cu un zîmbet 
rece, 

"— Să fie daţi pe mina călăului! hotărî Csáky, de parcă 
el ar fi fost stăpînul. După ce vom afla totul, să-i spînzure. 
Nu-i aşa, alteță ? adăugă el, văzînd ura neputincioasă de pe 
fețele celorlalţi. 

— Da, da! încuviinţă prinţesa, cu toate că nu înţelesese 
mai nimic din cele ce se petreceau sub ochii ei. 

Ca și celorlalţi din încăpere, şi ei îi părea rău că nu auzise 
ce se spunea despre ea pînă la capăt, dar nu cuteza să-i ceară 
lui Csâky să mai citească. 

- Cerul dacă ar fi căzut asupra bieţilor oşteni, n-ar fi fost 
Mai uluiţi ! Se așşteptaseră la o răsplată, înfruntind troienele 

şi gerul, dar nici prin cap nu le-ar fi dat că însuşi domnul 
căpitan să fi scris asemenea neobrăzări şi să le mai și trimită 
principesei. De altfel, nici unul nu mai era în stare să scoată 
vreun cuvînt. 

Abia cînd se pomeniră în odaia caznelor, un fior îi trecu 
prin sira spinării şi Florea păru a se dezmetici. Băgă mîinile 
în sin, de unde scoase vreo cîteva scrisori pe care i le întiase 
călăului, spunînd cu voce tremurată : 

— Acestea sînt, domnule. Taşca a fost schimbată. Eu 
m-am temut de asta şi am luat hiîrtiile cele bune în cămașă 
la mine. Fă bine şi dă-i-le măriei-sale mai înainte de a ne 
rupe ciolanele, că noi alta nu știm. 

Giîdele întinse o mână păroasă şi le luă, rînjind cu toată 
gura : 

— Am auzit că aţi mai dat voi şi alte scrisori măritei 
stăpine, iar dacă şi astea sînt la fel... apăi bine n-are să 
vă fie. 

— Cum ne-o fi soarta, domnule călău! răspunse Florea. 
Dar eu socot că astea sînt cele bune, căci cu mîna mea le-am 
dosit. 

Ultimele cuvinte fură auzite şi de Csáky, întrucît se zorise 
spre a fi cel dintii la cazne. Aruncîndu-şi ochii pe scrisori, 
porunci gidelui să-i sloboadă pe oșteni şi ieşi grabnic dim în- 
căpere. 

Contele se repezi de-a dreptul la prințesă și, găsind-o sin- 
gură, îi spuse dintr-o suflare : 

— Dobitocii de oșteni au fost traşi pe sfoară de cineva, 
schimbîndu-le tolba cu alta, în care a pus porcăriile alea. Tre- 
buie să dăm îndată peste făptaş. Mira-m-aș să nu fie ameste- 
cat cu ceva şi Scultetus, că tare mai zimbea. 

— Cred însă că ar trebui să ştiu si eu ce scria în 
acelea... 

— Nu acuma, draga mea! i-o reteză contele. Uită-te mai 
bine la astea! adăugă el răvăşindu-i scrisorile cu pricină. 

— De unde le ai? 

— Unul dintre oșteni a avut mai multă minte să le do- 
sească peste noapte, şi astfel l-a păcălit fără să vrea pe unel- 
titor. Cred că m-am cam pripit lăsîndu-i slobozi. Prin cazne 
ar fi trebuit aflat cine a făcut mirşăvia asta. 

— Poate că ei într-adevăr habar n-au, zise prințesa, 
căreia nu-i prea plăceau schingiuirile, 

— Văd eu ! îşi dădu aere de stăpîn Csáky. 

Vru să iasă, dar se răzgindi, fiindcă se lovi nas în nas 
cu Scultetus. 

— Mă iartă, scumpe domn ! zise acesta batjocoritor, după 
care se duse de-a dreptul la scrisori. 

Csáky îşi încrucișă braţele pe piept, uitîndu-se mînios să 
vadă pină unde avea să meargă obrăznicia dușmanului său, 
dar acesta, neluîndu-l în seamă, începu a citi: 

— Ce spui de ele? întrebă prințesa fără să se uite la 
conte, care-şi mușca mustaţa de ciudă. 

— Sînt scrise de Miron Barnovschi, domnul Moldovei, 
răspunse el în locul neamţului. 

— Da, aşa se pare, încuviinţă şi Scultetus. : 

— A prins scrisorile răposatului Bethlen către craiul Le- 
hiei și le-a trimis Porții! urmă Csáky fără a ţine seama de 
celălalt. 

— Dar Gábor se avea bine cu turcii! ? se miră prinţesa. 

— Întocmai, luminată doamnă, spuse cam batjocoritor 
Csâky. Numai că prin această scrisoare, arătă el spre una, 
iubitul soţ al alteţei-tale ar fi voit să se împace cu austriecii, 
iar dacă aflau turcii despre ea, bine nu i-ar fi căzut. Trebuie 
să fie vreo amestecătură nemțească la mijloc ! se uită el tăios 
la Scultetus. 

Catarina nu-i dădu răgaz celuilalt să răspundă. 

— Dar se știe că prinţul e mort ! spuse ea. 

— A scris în toamna anului trecut, cînd încă mai era în 
viață şi. 

— Cită neobrăzare ! pufni Scultetus, făcîndu-l pe conte să 
ducă mîna la sabie. Nici nu l-au îngropat bine pe fostul nostru 
stăpin şi au și început uneltirile, însoțindu-l şi după moarte! 
urmă el netulburat, ca și cum nici n-ar fi văzut ce făcuse contele. 

Acesta, dezamăgit își lăsă mîna în jos şi zise : 

— Vedeţi însă, alteţă, că domnul Moldovei cere împăratului 
austriac să intre cu oastea în Ardeal, că pe dată ar trece şi el de 
Partea nemților, iar pe noi ne-ar prinde la mijloc. 

— Rău îmi pare că n-a izbutit bietul Gâbor să-și înfăptu- 
iască visul acela cu Dacia. O ţară mare şi puternică altfel ar fi 
stat în calea neprietenilor. 


287 


> 


— Poate că e mai bine așa, se împotrivi Csâky. Prea ar fi 
fost mulţi olahi laolaltă şi. 

— l-am fi adus la legea noastră creştinească, îi luă vorba 
Scultetus. Altfel pînă la urmă tot au să se unească, și fără noi. 

— Aş vrea s-o văd şi pe asta! pufni Csâky. N-a încercat 
olahul Mihai, cu ani în urmă ?... praful s-a ales de ţara incro- 
pită de el. Tot nemţii i-au venit de hac! 

— A fost înșelat de austrieci, dragă prietene ! încercă prin- 
cipesa a-i lămuri deosebirea faţă de germani, ca să nu-l supere 
pe Scultetus. Dar să lăsăm politica, domnilor ! Porunciţi slobo- 
zirea proştilor acelora de oșteni. Aş vrea chiar să-i și răsplătesc, 
dacă nu pentru drumul făcut, barem pentru spaima ce-au tras ... 

.— Dar mai întîi să aflăm unde ar fi putut să le fure taşca. 
Aşa dăm de urma unui mare ticălos, zise Csâky. 

— Vezi tu, prietene, de asta, făcu mieros prințesa. Nimeni 
nu se pricepe mai bine decit tine. 

Cu toate că nu-i făcea plăcere să-i lase singuri pe cei doi, 
contele sărută mîna prinţesei şi aruncă o privire amenințătoare 
lui Scultetus, după care ieşi. 

După două zile, cei trei călăreţi ieşeau fericiți pe poarta ce- 
tăţii, jurîndu-și fiecare în gind să. nu se mai amestece nicicînd 
în asemenea slujbă cu primejdie. Numai caii lor se bucuraseră 
de adăpost și hrană în răstimpul în care ei fuseseră cercetaţi, şi 
nici vorbă de răsplată, măcar că principesa ar fi voit-o. 

— Bine că n-a apucat să ne zobească mădularele, gîndi cu 
glas tare László, dar nimeni nu-i răspunse. 

Calea de întoarcere li se păru mai scurtă, cu toate că vre- 
mea nu se muiase deloc. Aşa se face că dintr-o dată se pomeniră 
în dreptul monastirii din Teiuş. 

— Ia priviţi, fraţilor ! arătă Lâszlo către crengile stejarului 
de la intrare. Acela nu-i pater Ambrosius ? 

— Ba chiar el îi, minca-l-ar ciorile cu oase cu tot! înjură 
şi blestemă Tănase. Cât pe ce să ajungem şi noi ca el. 

— A căpătat plata pentru nemernicia lui, căci ne-a dat de 
băut ca să ne adoarmă cu ceva prafuri şi pe urmă ne-a schimbat 
taşca, adăugă Lâszlo. Numai el ne-a făcut-o ! 

— Bine că-mi veni în minte. Tu, Floreo, ce cap ai avut de 
n-ai spus pe dată că aveai scrisorile în sîn ? Cit pe ce s-o păţim, 
dacă nu-ţi deschideai gura şi la călău. 

— Am uitat ! răspunse acesta zîmbind cu toată faţa. 

UNELTIRI 


PE DEALURILE DIN PREAJMA DUNĂRII, cele mai de 
pe urmă petece de zăpadă se topeau văzind cu ochii în căldura 
soarelui de primăvară şi numai către munţii cei din zare iarna 
încă nu se îndura să părăsească plaiurile mehedinţene. Dar 
aceste lucruri nu erau băgate în seamă de către dumnealui Gor- 
gan spătaru, stăpinul Balotei, căci era furios nevoie-mare. E 
drept că se mai „răcorise“ în răstimp, întrucît chiar acuma se 
intorcea de la sălaşurile robilor, unde împărtise cu dărnicie ha- 
rapnice şi-n stinga şi-n dreapta, fără alegere că erau muieri, 
copii, ori cîini care-l lătrau de pe margine. Turba că nu dăduse 
peste Chirică-ficrarul, adevăratul vinovat al necazului pătimit. 

Ticălosui de tigan nu-i prinsese ca lumea potcoavele lui 
Virtej, cel mai îndrăgit armăsar al domniei-sale, şi la un hop 
s-a poticnit, iar în cădere şi-a scrîntit piciorul drept din față. 
Văzindu-i potcoava atîrnind, nu mai avu nici o îndoială cine se 
făcuse vinovat de betegirea calului. Furia cea mai mare l-a cu- 
prins apoi cînd a trebuit să vină pe jos, ducîndu-şi de dirlogi 
calul şchiop. Era hotărît să-i bată cu mîna lui o potcoavă în 
talpa tiganului, spre învățătură de minte, dar pe acesta îl înghi- 
tise pămîntul, de nu-l mai putuse găsi nicicum. Cică ar fi fost 
trimis de vătaful Cîrstea tocmai la Vinju Mare, unde mai avea 
boierul un petec de moşie, dar de fapt se afla ascuns pe la Stre- 
haia, al cărei stăpîn nu se prea avea bine cu vecinul său, boierul 
Gorgan. 

Robul era vestit ca meşter în toată țara Olteniei şi spătarul 
tare se mai fudulea cu iscusinţa lui, aşa că-l dădea cu dragă 
inimă oricui, dar numai la prieteni şi nicidecum Strehăianului. 
Pentru aceea îl şi mințise vătaful, ca să-l facă să-și mai domo- 
lească minia, mai ales dacă în răstimp avea să i-l mai ceară 
careva pentru vreo iscusită meştereală. Așa, bunăoară, cind iși 
făcuse casă Marcu Borlovan din Bozovici, prieten bun cu dum- 
vealui spătarul de la Balota, îl trimisese pe Chirică și tare se mai 
rugase bănăţeanul să i-l vindă lui, dar nici nu vru să audă de 
aşa ceva. Țiganul s-ar fi bucurat, căci fostul dregător al dom- 
niei moldovene l-ar fi slobozit, insă boicrul Gorgan se împotri- 
vise. „Robu-i bun cît e rob !“ obişnuia să spună dumnealui. 


Îl cunoscuse Gorgan pe Marcu la un tirg de la Orşova, şi 
Cum amindoi fuseseră oşteni se împrieteniră pe dată, mărturi- 

sindu-şi acecaşi ură impotriva păginilor, dar mai ales dorul după 
„ţara cea mare a tuturor românilor“. De atunci mai fuseseră în 
ospeţie unul la celălalt, căci munţii nu-i despărțeau şi nici stă- 
pînirea diferită sub care se afla fiecare dintre ei. Bănăţeanul își 
durase casă mare de piatră și tare mai era ascultat şi iubit de 
toate satele dimprejur, măcar că nu se sumeţea ca un boier, ce 
era de drept. Asta nu putea fi pe placul boicrului Gorgan, dar 
n-avea ce-i face. 

De cum intră boscorodind şi înjurind pe poarta cea mare, 
stăpinul din Balota fu întimpinat pe dată de cîțiva rindaşi. 

— Săru' dreapta boierule, da’ ce păţişi ? întrebă unul. 

— Pe dracu păţii ! Ce, nu vezi ? se răsti el la argat. Virtej 
şi-a scrîntit piciorul drept din față. Fă ce-i ştii să-l vindeci! 
Cîrstea unde-i ? 

— Aici sint, stăpine! răspunse vătaful care venise iot a 
fugă, văzindu-l pe boier descălecat. 

— Mă Cirsteo, să mi-l aduci îndată pe afurisitul de Chirică. 
să-i fac pielea bici. 

— Da” ce-ţi făcu, stăpine ? 

— Nu văzuşi ? 

— Scrinteala lui Virtej ? Las-o păcatelor, că se face sănă- 
tos în două zile. I-o fi căzut vreo potcoavă. 

— Păi cu ce-ţi spuneam? Ticălosul de Chirică i-a 
bătut-o... 

— N-ai grijă că mă ţin eu de capul lui, boierule. Acuma fă 
bine de te du în casă, fiindcă a sosit un sol de la Gherghița. 

— De la călăraşi ? 

— hî! 

— Cine ? 

— După veşminte ai zice să-i oştean de rînd, dar mic tare 
mi se păru a fi boier de neam. Zice că are vorbe cu domnia-ta 
şi mie nu vru să-mi spună nimic. 

— Unde-i ? j 

— În casă. 

Boierul uită pe dată de potcovar şi se năpusti val-virtej în 
conac, urmîndu-l vătaful, ca un ciîine credincios. De cum îl zări 
pe străin, holbă ochii de uimire : 

— Bine, dar domnia-ta eşti chiar... 

— Cu plecăciune, boierule, făcu solul aruncindu-i o privire 
plină de tilc, încit spătarul își înghiţi vorbele. 

Pricepu că oaspetele poftea să rămiie necunoscut, aşa că se 
intoarse către vătaf : 

— Te du, Cirsteo, şi vezi de armăsar. M-oi descurca eu cu 
dumnealui, măcar că-l asemuisem cu un cunoscut. Șezi, străine | 
îl îmbic apoi pe oștean. 

La rindul său, Cirstea înţelese că era de prisos şi orice ar fi 
făcut n-ar mai fi putut să rămină, cu toate că ardea de dorința 
să afle cine era solul. 

— Ce-i cu tine, Hrizco, de te îmbrăcaşi aşa ? sări gazda de 
cum rămaseră singuri. 

— Am venii pe ascuns, dar tot într-o goană. Pe nevas- 
tă-mea am trimis-o la Brașov cu ui iui Pană Filipescu şi eu 
dădui fuga să-ţi dau de veste şi ţie. 

— Ce? 

— Vodă-Coconu i-a bătut măr pe călărași la Gherghița. 
Capii răsculaților au căzut de vii în mina lui şi au fost bătuţi Ja 
tălpi ca hoţii de cai. 

— Au dat ceva în vileag ? 

— Îhi! Mi-a spus iuzbașa Duţescu, care ne cste credincios, 
şi tot de la cl aflai că osindiţii mai înainte de a-şi da duhul au, 
mărturisit de unde aveau banii şi imboldul la răzvrătire. 

— Au pomenit de noi ? 

— Întocmai ! Ba chiar şi de... 

— De cuviosul Paisie ? îi luă vorba Gorgan. 

- Asta-i! 

-- S-a dus pe ripă totul ! bătu cu pumnul în masă spătarul. 
Se duc dracului și căpăţinele noastre ! se înciudă el. 

— Hm! Dar va trebui să ne învoim și noi să ni le reteze... 

—- Şi ce să facem ? 

--- Ceea ce am făcut şi eu. Ţi-am spus doar că mi-am tri- 
mis muicrea la Braşov. Şi am venit pe la tine ca să trecem mun- 
ţii impreună. 

O licărire de nădejde se ivi în ochii gazdei. 

-— Să mergem atunci la Marcu... 

- - Cine-i ăsta şi de unde-i ? 

— Un prieten bun de-al meu. Stă la Bozovici şi nu-i prea 
departe de aici. Acolo nu dă nimeni de noi. 

— Hai s-o ştergem, că n-avem vreme de pierdut! 

-— Uşurel, frate Hrizeo, îl domoli Gorgan, care începuse a-și 
Mai veni în fire din spaima cea dintii. N-or ajunge ci, zbirii 
stăpinirii, prea curind. .ipoi nu uita că trebuie să-l aducem de 

la Tismana şi pe măria-sa... pe „Cuviosul“. Nu-l putem lăsa 
de izbelişte în urma noastră. 

— Nu ştiu, zău, de ce ne legăm noi la cap cu ăsta... 

— Păi nu ne trebuie „os domnesc“ ? Şi nu e el fecior de-al 
lui Radu Şerban ? 

— Ba, eu zic să punem mina pe putere, că domn s-o găsi el, 
i-o întoarse Hrizea. Dar, dacă tu aşa vrei, aşa să fie, se învoi el 
în cele din urmă. 

— Vom merge numai pe sub munte, căci în tot plaiul Clo- 
şanilor, pină la Bratilovo, sint numai oameni înțeleşi cu noi. 
Trimit vorbă să fie adus Cuviosul, apoi trecem pe la Îzverna şi 
de acolo cu toţii mai departe. 

— Facem cum zici, numai dă zor, că mai mult de o zi ori 
două n-avem răgaz. 

— Să dau poruncă vătafului . 

— Ba te-aș pofti să nu mai spui la nimeni ce ai de gind! 

— De Cirstea nu mă feresc. 

— Faci cum crezi, dar nu-i spune unde mergem. B 
mai bine. 

În mai puţin de un ceas un olăcar gonea spre Tismana, cu 
răvaş către egumenul de acolo, iar o dată cu amurgul şi spătarul 
plecă impreună cu solul, sub ochii iscoditori ai vătafului. 

I se păruse vătafului a fi mai curînd o fugă, fiindcă luaseră 

cu ei încă doi cai încărcaţi cu merinde, dar şi cu bănet, fără în- 
doială. Nici scrisoarea către monastire nu trecuse prin mîinile 
lui, ca de obicei, şi asta îl înciuda nespus, dar îi şi dădea de gin- 
dit, căci stăpinul se ferise de el numai după ce vorbise cu străi- 
nul. „Să fi aflat ceva ?* se întrebă el cu îngrijorare. Era limpede 
că solul nu putea fi oștean de rînd şi era cît pe ce să-i afle nu- 
mele, dacă nu i-ar fi făcut semn din ochi stăpinului să tacă. 
„Afurisită întîmplare !“ îşi mai zise el şi scuipă în lături. Dar 
n-avea nici putinţă să-l anunţe pe boierul Strehăianu de cele 
petrecute, aşa că se hotări să mai aştepte. Oricum nu plecaseră 
în Banat, după cum îl lăsase să creadă la plecare stăpinul, căci 
altul era drumul Orşovei. „Dar dacă a zis anume așa, iar pe la 
Izverna tot într-acolo se îndreaptă ?“ îi dădu lui prin cap. Îşi 
plesni nuieluşa de carîmbul cizmei şi porni agale prin ogradă, 
ginditor. 

Boierul Stroe Strehăianu, neam cu Vodă, dar şi cu credință 
față de domnie, avea de multă vreme o pricină de gilceavă cu 
vecinul său Gorgan şi-i purta simbetele. Ştiindu-l pe spătar cam 

fute la minie şi slobod la gură, neținind seama nici de slugi cind 
era să-şi descarce nădujul, nu cuteza Strehăianu să-l cheme la 
judecata divanului, știind bine că dreptatea nu era de partea lui. 
Pentru accea căutase să-l atragă pe Cirstea, om lacom şi bi- 
cisnic, spre a iscodi ce se petrecea la moșia vecinului, iar cînd 
i-ar fi venit la socoteală, l-ar fi dat în git. 

Aşa află despre nişte daraveli ale spătarului cu călăraşii de 
la Măneşti si Rușii de Vede, care de curînd se ridicaseră împo- 
triva domniei. Şi dacă aşa stăteau lucrurile, nu mai încăpea în- 
doială că nesăbuitul spătar avea să-și piardă capul, iar Vodă 
trebuia să-i fie mulțumitor, prin rotunjirea păminturilor cu cele 
ale lui Gorgan. Această veste i-o adusese, lără să știe, chiar pot- 
covarul Chirică, fiindcă altcum vătaful de la Balota cu greu ar 
fi putut trimite pe altcineva fără a da de bănuit. Robul avea în- 
găduinţa să plece oriunde, iar de astă-dată, chipurile. ca să-l 
scape de pedeapsă „îl ascunsese“ la Strehaia, dindu-i și un ră- 
vaş către boier, că doar țiganul nu ştia citi. Stăpinului îi min- 
tise că-l trimisese la Vinju Mare, însă dacă ur fi aflat adevărul 
bine n-ar fi fost nici pentru el şi nici pentru potcovar. 

Spătarul călărea liniștit alături de prietenul său, fără să 
treacă prin cap necredinţa vătafului. Mai vorbind ei de una, de 
alta, sc pomeniră la un han din preajma Cloșanilor, locul unde 
urmau a-l întîlni pe coconul domnesc. 

Paisie era cu adevărat monah, călugărit cu sila de către în- 
suşi Radu-vodă Mihnea, încă de pe cînd fusese domn întiia oară 
la Tirgovişte. Aflase domnitorul că tînărul acela voinic şi fru- 
mos ca o fată mare n-ar fi un om de rînd, iar după multă cer- 
cetare îl dibui a fi chiar fecior din flori al lui Radu-vodă Şerban, 
deci cam primejdios pentru scaunul domnesc. Fiindu-i milă să-i 
cresteze nasul, s-a mulțumit numai să-l „cunune“ cu biserica lui 
Christos, nădăjduind să fie astfel închis pe viață. 

Vlăstarul domnesc, asemuindu-se lui tătine-său, nu se îm- 
păcase cu gîndul să-şi petreacă toată viața cu post și rugăciune 
în chilia hărăzită lui din voinţă domnească. Și auzind el de Gor- 
gan-spătarul, ca unul ce fusese slugă credincioasă răposatului 
său părinte, îşi făcuse drum pînă la Balota. Acolo însă îl află 
numai pe feciorul răposatului spătar, dar care nu se împotrivi 
să-l ajute pe „domnişor“, acum bărbat în lege, căci „avea un 
dinte“ împotriva lui Alexandru-vodă Coconul, din pricina veci- 
nului său de moșie. Aşa începură amindoi a stringe în jurul lor 
tot felul de boiernaşi nemulțumiți, dar mai cu seamă călăraşi, 

ajungind în acest fel pînă la Ruşii de Vedea, unde dădură de 
Hrizeu-vornic. Acesta era la fel de zvăpăiat ca şi ei, dar mai cu 
seamă ilornic de mărire. 

Erau cu toţii oameni voinici și zdraveni, abia iesiţi din tine- 
rețe, şi năzuiau să apuce pe urmele vileazului Mihai-vodă, cel 
care unise pentru scurtă vreme întreaga țară. Prin astfel de gîn- 
duri, spătarul îl cîștigasc de partea sa si pe bănăţeanul Marcu din 
Bezovici, plănuind împreună o răscoală ce uvea să ridice toată 
Oltenia și o parte a Banatului, împotriva domnitorului de la Tir- 
govişte. Din păcate, nerăbdătorii călărași, certîndu-sc cu vistie- 
ria pentru puţinătatea  lefurilor, apucară armele inainte de 
vreme, cei din Mehedinți și Banat nefiind încă pregătiţi de luptă. 
Aşa că vestea adusă de Hrizea era cum nu se putea mai proastă, 
de vreme ce veievodul aflase uneltirea şi capetele lor stăteau 
să cudă. 

-— Frate Hrizeo, mie nu-mi miroase a bine astă zăbavă aici 
la cîrciumă ! zise Gorgan, golind ulcica din fața lui. 

Vornieul îşi ţinea capul intre palme, ca unul care gindea adina, 
şi nici nu-i răspunse. 

— Ar fi fost vremea să fi sosit pină acum, nu se lăsă Gor- 
gan, dind cu pumnul în masă. Ce dracu o face ? 

— Mai rău ar {i să ne fi luat careva urma, catadixi să-l 
răspundă celălalt. 

— Ce vrei să zici ? 

-— Că nu trebuia să fi venit încoace, după cum îţi spusei. 
De mult am fi fost peste munte, dacă nu ne abăteam. 

— Fără... 

— Fără! 

Deodată se auzi galopul unui cal şi amindoi săriră în pi- 
cioare, nădăjduind să fie cel așteptat. Totuşi îşi traseră spadele 
şi se dusară la cai, spre a se arunca la vreme în şa, dacă ar fi 
fost nevoie să fugă. g 

— El îi! 

— De unde știi ? întrebă neîncrezător Hrizea. 

— Este numai unul. 

— Vom vedea, mormăi vornicul ca pentru sine și încălecă 
dintr-un salt. 

Spătarul făcu la fel și amindoi porniră în întimpinarea cà- 
lărețului, a cărui sutană neagră începu a se desluși. 

— 'Ţi-am spus doar că nu poate fi decit el?! se sumeţi 
Gergan. 

— De mirare că nu i-a căzut potcapul în goana calului, căci 
pare mai curind lugărit... 

De cum se întilniră, călugărul îşi aruncă pe dată acoperă- 
mintul capului şi îşi desfăcu pletele, semânind a mirean. 

— Să fugim ! spuse el, fără a mai da bună-ziua. 

Se vedea că era îngrijorat, dar nu speriat. 

— Să răsuili niţel, măria-ta, îl îmbie spătarul arătindu-i 
crisma. ; 

— Nu-i vreme ! Sînt pe urmele melc. Îi lăsai în tîrg la Căr- 
buneşti, răspunse Paisie. 

— Pe cine ? întrebă Hrizea. 

— Zbirii lui Coconu ! 

— Atunci nu-i de zăbavă. Îs mulţi ? 

— Vreo douăzeci. 

— La drum ! strigă Gorgan și apucind divlogii cailor de po- 
vară o apucă înaintea celorlalți. 

Avuseseră noroc de o zi senină şi călduroasă pentru acea 
lună a anului, iar către seară hotărîră să poposească sub cerul 
liber, printre niște stinci de pe malul Izvernei. Aprinseră totuşi 
un focușor și înfulecară ceva pe fugă. Apoi şi-au căutat fiecare 
cite un culcuș mai ferit pentru noapte, căci erau frînți de oste- 
neală și n-ar fi putut merge mai departe. 

Deodată Hrizea săltă capul, părîndu-i-se a auzi o călcătură 
peste vreascuri uscate. 

— Vreo jivină, zise Paisic. 

— Nu cumva să fie cu două picioare ! se îngrijoră Gorgan. 

Se ridicară cu toții, căci de astă-dată se auzea deslușit un 
pas omenesc, şi Hrizea stinse bruma de foc ce mai pilpiia, dîn- 
du-i de gol. S-au pitit fiecare după cîte un stei ș? au rămas în- 
cordaţi în așteptare, hotărîți să-și vindă cit mai seump pielea. 
Curind zăriră şi o mogiîldeață, care nu putea fi decit em. Se fu- 
rișa aplecat şi căuta să-şi facă pe cît mai puţin auziți pașii. 

— L-aţi văzut ? şopti călugărul. Nu-i decît unul. 

— Lăsaţi-l în seama mea ! scrişni spătarul. 

Se trase binișor mai într-o parte spre a-l învălui pe necu- 
noscut și îşi băgă spada în teacă, răminind numai cu jungherul, 
ca să fie mai uşor în mişcare. Ceilalţi doi rămaseră cu ochii stră- 
bătind întunecimea nopții spre a zări și pe alți dusmani ce ar fi 
putut să fie împreună cu iscoada din faţa lor. 

O săritură măiastră, un țipăt scurt înăbușit pe loc și Gorgan 
se prăvăli usupra necunoscutului, punîndu-i cuțitul în beregată. 

— Să nu strigi, că te ucid! se răsti la el în şoaptă. 

Străinul nu făcu nici o mişcare, părind mai curînd mort de 
spaimă, aşa că nici gind de împotrivire. 

— Nu-l omori ! zise Paisie, venind lingă ei. 

— Tiriie-l la dos ca să-l tragem de limbă și să vedem citi or 
fi cu toții ! adăugă şi Hrizea. 

Gorgan nici nu avea de gînd să-l omoare, căci îl simţea tre- 
murînd de frică şi era cu mult mai slab decît el. 

— Câţi sînteţi și cine-i capul vostru ? se răsti spătarul prop- 
tindu-l pe prins de o stincă alăturată. 

— Haoleu, pupa-ţi-aşi tălpile, stăpîne, ce, nu mă mai cu- 
noști ? Eu sînt! 

— Chirică ? ! se cruci boierul auzind binecunoscuta voce a 
robului său. Ce cauţi aici ? Te ţii pe urmele mele, ticălosule ? 
M-ai vindut, Iudo ! 

— Stai bre, măria-ta, să nu dai, că eu venii să te scap. 

— Tu pe mine, cioropină spurcată ? 

— Aşa-s, săru' mîna, da’ să nu dai cu cuţitu... 

Țiganu era tare înfricoșat şi îşi acoperise faţa cu amindouă 
mîinile. Văzindu-i-le, lui Gorgan îi veni în minte pățania armă- 
sarului său şi, fără să se mai gîndească, îi trase o crestătură, fă- 
cînd să-i ţișnească sîngele dintre degete. 

— Haoleu, stăpine, iartă-mă, că nu-ți vrusei decit binele ! 
începu a se tăvăli sărmanul rob, de parcă ar fi fost înjunghiat 
nu alta. 

— Ce faci ? sări Hrizea. Vrei să zbiere şi să ne dea de gol? 

— Lasă că l-am pedepsit numai pentru potcoava aia prost 
țintuită. Ştie el prea bine ! Acum însă m-am răcorit. Ia taci din 
gură şi spune mă, balaure, pentru ce te-ai ținut după mine ! ? 

— Mă omorişi boierule, scînci potcovarul, şi eu fugii tot 
într-un suflet ca să-ţi spun că aici, în trecătoare, te pindeşte bo- 
ierul Cîrstea cu săimani domnești. F 

— Ce tot spui ? Cirstea ?!... Ori te-ai țăcănit la cap? 

— Mă jur că spui numai adevăru, gol-goluț ! si nenorocitul 
încercă să-şi facă semnul crucii, cu mîna schilodită. Haoleu, că 
nu-mi mai simt degetele ! se văicări el din nou. 

— Lasă că n-ai nici pe dracu ! O tăietură acolo... zi-i mai 
bine ce ai de zis! f 

Chirică se mai tingui, dar izbuti să le spună cum fusese el 
trimis cu scrisori viclene la boierul Strehăianu, fără ca să aibă 
habar ce ducea cu sine. Acolo însă boierul se dădu în vileag în 

faţa seimenilor domneşti, spunindu-le că au să plece să-l prindă 
pe spătarul de la Balota, care se hainise faţă de domnie. S-a în- 
tors şi el cu călăreţii, dar la conac nu mai dăduseră decît peste 
vătaf, care nu prea era în apele lui, neputînd face ca stăpinu-său 
să fie prins. Văzîndu-l pe rob îl luă împreună cu ceilalți hăitaşi 
pe urmele fugarului, ştiind că tiganul n-avea de ce să-l îndră- 
gească pe stăpînul care voia să-l schilodească, dar el altfel gin- 
dea. Vătaful spusese în gura mare că de bună-seamă vor fi apu- 
cat calea Banatului. 

— Dădurăm de urma domniei-tale la han şi atunci boierul 
Cirstea şi-a adus oamenii aici la pîndă. Văzind focul, eu mă fu- 
rișai pînă aici, şi iată ce păţii ! işi arătă el mîinile năclăite de 
sînge. 

Un val de milă îi învălui atunci inima  asprului spătar și 
numai că nu-i dădură lacrimile văzînd credința robului. 

— Mă, Chiricuţă, tată, de ce nu spuseși mai din vreme, 
pînă să apuc să te crestez ? 

—  Vrusei, măria-ta, dar nu-mi îngăduiși. 

— Lasă că te oblojesc eu, na! 

Zicînd aceasta își sfişie cămaşa spre a putea lega rănile fie- 
rarului. Apoi îl mîngiie pe frunte ca pe un copil, neştiind ce să-i 
mai făgăduiască pentru binele făcut. 

— Atunci, n-o să mai putem trece pe unde am vrut ! spuse 
deodată Hrizea. 

— Altă trecere nu mai este ? întrebă Paisie. 

— Năpirca ! şuieră Gorgan aducîndu-și aminte de vătaful 
lui. Bănuia că am să trec în Banat și altă cale mai dreaptă nu-i 
pe aici. Ei bine, ne întoarcem la Balota ! 

— Eşti nebun? Vrei să dea peste noi?! sœ împotrivi 
Hrizea. 

— Cunosc eu pe acolo, prin preajmă, un alt drum, numai 
că are cam multe prăpăstii, dar ne descurcăm noi. Chiricuţă, bă- 
lete, saltă pe cal în spatele meu. Haidem ! 

— Nu se cade, boierule, răspunse robul fisticit. 

— Doar nu te-oi lăsa pe mîinile lui Cîrstea, şi nici pe ios 
nu te pot tîri după mine. Vino! 

Trase calul lîngă o stincă de unde putură amindoi să încu- 
lece și, fără să mai țină seama că venea o noapte lungă, porniră 
pe ocolite către miazăzi. 

___ Cerul înstelat, dar fără lună, le aducea din cînd în cînd 
Cite un strigăt ul unor păsări călătoare ce se întorceau din tă- 

rile calde. Era numai liniște și pace în întreaga fire, pe care o 
tulbura numai trecerea celor patru fugari. Abia la răsăritul 
soarelui se opriră pentru a pune geană pe geană, frînţi de oste- 
neaiă, căci scăpaseră ca prin minune de capcana întinsă de ne- 
trobnica slugă a spătarului. Ei n-aveau să știe niciodată ră un 
pile de poterași trimis în urmărirea lor trecuse numai la doi 
stînjeni de stîncile unde se adăpostiseră.... Numai un cal să fi 
nechezat, şi ar fi fost daţi în vileag | Norocul însă îi protegui 
pe mai departe, şi fără să mai întîmpine vreun necaz trecură 
cu multă caznă muntele în partea cealaltă, ocolind cetatea 
Mehadiei, în drum spre Bozovici. 

Se scurseseră mai bine de două săptămîni de cînd spătarul 
Gorgan își părăsise moşia, ducînd în celălalt ținut românesc, 
al Banatului, pe domnișorul Paisie, care hotărise să-si spună 
iarăși ca mai înainte, Radu, aşa cum îl chemase și pe răposatul 
său părinte. Marcu Borlovan (căci aşa ceruse el însuși să i se 
zică, în loc de Iancovici) îi primi cu braţele deschise şi cu masă 
întinsă, cum se spune. Îl cinsti cum se cuvine pe feciorul voie- 
vodului pe care-l cunoscuse cîndva la Sătmar, şi la rindu-i 
povesti cele întîmplate atunci. 

— Va trebui să izbîndim, zise cu hotărîre gazda, aflind ce 
plănuiau oaspeții. Cîţiva feciori vom strînge și de prin satele 
noastre, pentru început. Apoi, dacă vèi izbuti să-ţi capeţi scau- 
nul, întreg Banatul are să se închine măriei-tale. 

În scurtă vreme se răspîndi vestea că un voievod pribeag 
chema la oaste pe toți aceia care voiau să lupte împotriva stă- 
pînirii străine şi pentru scuturarea jugului întregii ţări româ- 
nești. Ba se zvonea că era vorba de însuși feciorul răposatului 
voievod Mihai cel viteaz, care mostenise de la tătîne-său po- 
runcă să facă iarăși ţara cea mare. 

Auzind asemenea lucruri, căpitanul Sivu din Prigor veni 
tot într-o fugă la Marcu, să se sfătuiască împreună ce și cum. 
Aflind despre ce era vorba, își puse pe dată spada în lupta 
domnişorului Radu, zis Paisie. 

— Numai să calci pe urmele lui Mihai-vodă cel viteaz, fi 
zise Siîvu, și ai să vezi cîtă oştire se va strînge mai apoi. 

— Jur ca acesta să-mi fiec țelul vieții mele! răspunse 
vlăstarul basarab. 

— Atunci, toată ţara va fi cu noi! adăugă Marcu. Răpo- 
satul Gaşpar-vodă știuse, sărmanul, să răscolească sufletele tu- 
turor românilor, de pretutindeni. Fie-i țărina ucoară! ” 

e 

Dar pină plecară din Bozovici nu izbutiră să adune mai 
mult de douăzeci de feciori şi hotăriră cu Marcu să rămină pe 
loc spre a-i mai atrage şi pe alţii, care însă nu se încume- 
taseră a pune mina pe armă. Sîvu trebuia să plece cu bănăţenii 
lui, aşa că se alătură pribegilor, cu toate că Hrizea nu se arăta 
deloc încîntat de puţinătatea oștenilor. 

— Nu te mihni, frate Hrizeo, căută să-l liniștească Gorgan. 
Băieţii au să aducă şi pe alţii, iar în Oltenia avem să găsim 
mehedinţenii mei, cu care sînt înţeles, numai vorbă să le tri- 
mit. Nici Marcu n-are să se lase mui prejos, numai că timpul 
a fost prea din scurt. 

Dar nici gindurile spătarului nu se împliniră intocmai, căci 
la chemarea răsculaților se îmhbulziră mai mulţi ţărani, cu furci 
si cu topoare, cu la o răzmorilă, şi prea puţini tirgoveţi ori 
moșneni cu arme de foc. Nici boiernaşii nu se dădeau în grabă 
de partea lor, asteptînd să vadă cure va fi mai tare dintre cei 
ce se vor încăicra. 

Cam dezamăgit, Hrizea porni spre părțile Romanaţților, cu 
nădejdea că va mai putea aduna vreo cîțiva călărași, scăpaţi 
din mă-elul de la Gherghița și cure fără îndoială că erau în- 
dîrjiți impotriva domniei. Nici n-a mai trecut pe la Balota, lă- 
sindu-și tovarășul să se descurce cum va ști cu fostul său vătaf 
și cu boierul Strehăianu, care se şi înstăpînise în locul lui Gor- 
gan. La rindul său, și Cirstea avea ginduri de mărire, socotind 
că el ar fi îndreptăţit să-l moștenească pe boierul hain, ba 
poate că ar dobiîndi şi un caftan de slujbaș domnesc, așa că de 
astă-dată il pizmuia pe veneticul din Strehaia. 

Fior de moarte simți ticălosul cind se pomeni pe neaștep- 
tate chiur cu dumnealui, spătarul. 

— Ciine, scrișni Gorgan și fură singurele cuvinte pe care 
le mai auzi sluga cea viînzătoare, căci pe dată îi zbură căpăţina 
în ţărînă; 

Cei ce fuseseră față rămaseră uluiți de scurta judecată 
a Spătarului, ba însuși Radu-domnişorul se cam supărase că 
nu fusese întrebat, măcar de formă, căci se ţinea că el ar fi 
căpetenia răsculaților. Boierul Gorgan însă nu-l băgă în seamă. 

ntorcîndu-se către robul său, Chirică, de care nu se mai des- 
Părţea nici o clipă, îi zise : 

— Măi Chirică, tu ai să ţii locul vătafului ! Be acum ești 

un om liber, cu tot neamul šu și cu urmaşii urmașilor tăi. 

Aşa am hotărit şi am să poruncesc hrisov, după ce s-or mai 
potoli vremurile. 

Ţiganul nu pricepuse de la inceput, dar cînd își dădu 
seama ce noroc căzuse pe capul său izbucni în plins și acoperi 
cu sărutări picioarele stăpînului. 

— Scoală, bre! îl dojeni Gorgan. Nu mai ești rob! Poar- 
tă-te ca un vătaf credincios ce-mi ești și nu te mai tiri la pă- 
mâînt în fața nimănui ! 

Dar nu apucă bietul Chirică să-și ducă slujba vreme prea 
îndelungată, căci nu trecu săptămîna și aga Matei din Brinco- 
veni sosi cu poruncă domnească să-i certe pe răzvrătiți. O zi 
şi o noapte s-au apărat, în conacul de la Balota, căpeteniile din 
preajma domnişorului Paisie, unde Sivu şi bănăţenii lui făcură 
dovada unei vitejii fără scamăn. De n-ar fi fost ci poate s-ar 
fi închinat cu toţii pe dată, dar prigoreanul nu s-a lăsat pînă 
cînd aga Matei s-a hotărit să-i scoată din birlog cu ajutorul 
focului. 

Ciţi nu căzură sub plumbii sineţelor izbutiră să fugă în 
păduricea din preajmă, printre ei aflindu-se și Sivu cu încă 
patru feciori ce mai scăpaseră cu viaţă. Paisie insă fu cuprins 
de spaimă şi, îngenunchind în mijlocul odăii, începu a se ruga 
cu glas tare, pînă îl mistuiră flăcările pe de-a-ntregul. La rîndul 
său se prăvăli şi spătarul Gorgan, cît era el de voinic, cînd 
un plumb îi pătrunse drept în inimă, fulgerindu-l pe loc. 

Văziîndu-l că nu sîngerează Chirică se repezi și cu o pu- 
tere la care nu te-ai fi așteptat îl ridică în brațe, străbătind cu 
el vilvătaia. Îl aşeză grijuliu: la pămînt si apucînd un drug de 
fier se hotări să-și apere stăpinul pînă la ultima suflare. Era 
hidos la înfăţişare, căci flăcările îi pirjoliseră spriîncenele şi îi 
arseseră faţa, dar el nu simțea durerea. Ochii înrosiţi i se în- 
virteau fioros, cătînd la oricine s- ar fi apropiat, iar printre 
buze i se prelingea o șuviță de spumă roșietică. Părca turbat, 
nu alta! 

— Prindeţi-l viu pe ţigan ! porunci aga Matei. 

Cu toată înfățișarea de nerecunoscut a lui Chirică, aga îl 
ştia prea bine, căci şi lui îi muncise cu măiestrie şi fusese mul- 
tumit. Acum tare ar îi poftit să-l ia cu sine, scăpindu-l din 
măcel, măcar că se arăta atit de îndirjit în apărarea leșului 
stăpinului său. El, sărmanui, nici nu băgase de seamă că spă- 
tarul nu mai era în viaţă. 

— Lasă-l, mă, Chirică! strigă aga. Tu nu vezi că aperi 
un mort? 

Acesta însă fie că nu pricepuse, fie că nu voia, îl dobori 
pe cel dintii oștean ce cutezase să se apropie de el. Mai căzură 
încă doi şi atunci fură nevoiți să arunce cu arcanul după el. 
Nu izbutiră să-l agaţe, căci făcînd un pas îndărăt se băgă sub 
pervazul unei uşi ce ardea cu flacără mare şi care se prăbuși 
asupra lui, strivindu-l, fără ca el să scoată vreun strigăt. 

— Al naibii, baragladina, zise un oștean. A vrut mai cu- 
rind să moară, decît să se dea prins. 

— Măcar de ai fi și tu atît de credincios, răspunse aga 
Matei, care venise să se uite cum se mistuia trupul celui mai 
bun meșteşugar din vremea aceea. Înduioşat, făcu semnul crucii 
şi murmură ca pentru sine; „Dumnezeu să te ierte, omule !% 

O dată cu moartea ţiganului nimeni nu se mai împotrivi 
şi prinşii fură puşi în obezi, iar oștenilor li se îngădui să jefu- 
iască ce ar mai fi putut din avutul hainului spătar. Aga însă 
porunci cîtorva seimeni să scoată trupul ars al lui Chirică şi 
să-l îngroape în livada din spatele casei. 

— Dar cu leşul spătarului, ce facem ? îl întrebă un iuzbaşă. 

După o clipă de gîndire, aga Matei hotări : i 

— Îngropaţi-i laolaltă, așa după cum au murit. Acum nu 
ne mai sînt duşmani... 

Porunci apoi plecarea pe drumul Craiovei, unde avea să 
vină însuși măria-sa domnul, pentru dreaptă judecată. Acesta 
însă tare se mai miîhni văzînd că prinșşii nu erau decit vreo 
treizeci de rumîni jerpeliţi, şi nici unul mai de soi. Se uită cu 
nemulțumire la ei si-l întrebă pe agă : 

— Dar Hrizea ?! Nu-l văd, iar din cîte mi-ai spus, nici 
mort nu este. Ştiam că și el a fost, alături de nişte bănățeni... 
dar unde sînt ? 

— Clevetiri, măria-ta ! dădu din umeri aga Matei. 


OASTEA ÎMPĂRATULUI 


ÎN ANUL 1634, PE PLAIURILE DE CĂTRE MIAZĂZI 
ALE BANATULUI primăvara se cam lăsa așteptată, măcar că 
incepuse luna lui florar. Plugarii din Bozovici, oameni harnici 

şi făloşi că erau slubuzi. nu pregetascră să arunce săminţa în 
mustul zăpezii, dar unii mai stăteau în cumpănă dacă s-o facă 
ori ba, văzînd că pe dealurile Prigorului aburul cald al pă- 
mintului se ridica dintre petecile de omăt. Astfel de vremuri 
urgisite nu mai apucaseră bicţii oameni, și nu se înduruu să 
risipească bruma de săminţă ce o mai aveau. 

Zvonuri îniricoșătoare zburau din gu:ă in gură despre 
prăpădul ce avea să vină asupra bieţilor creștini, care se încă- 
ieraseră între ei, spre bucuria păginului. Sfirsitul lumii, nu 
alta ! Se arătascră și semne prevestitoare, în sate mai îndepăr- 
tate ori în ţări străine, fără a se ști prea bine unde anume, 
oricum însă, Dumnezeu le dădea oamenilor de veste spre a se 
pocăi la vreme. Aşa, de pildă, se zicea că peste munte, în tara 
Mehedinţilor, o muiere ar fi dat naştere unui copil cu cap de 
lup, cu blană și bot de fiară, ba și cu colţ: însingeruţi și cite 
altele. Dar minunea cea mai mare și de netăgăduit s-a petrecut 
in mărginimoea Sibiului, unde o oaie bătrină si stearpă prinse 
a grăi omeneşte, sfătuindu-i pe ciobani și ai lor să se pocăiască 
degrabă si să se dăruiască întru totul Domnului. Chiar din 
gura oii năzdrăvane auziseră că în curind avea să vie judecata 
de apoi... 
ir Cum să nu te înfricoşezi la auzul unor asemenea íntim- 
Plări ? Oamenii îşi făceau cruci peste cruci și se înghesuiau la 
popa Iosim, rugindu-l să-i pomenească pe fiecare înaintea vre- 
unui sfint. Se înțelege că nici Maica Domnului, milostiva, nu 
era uitată, $i astfel, spre bucuria popii, oamenii prinseră iarăşi 
frica lui Dumnezeu. Se uitau deznădăjduiţi către înaltul ce- 
rului, unde nori bezmetici și întunecoşi se alungau unii pe alţii, 
asemenea baluurilor din upocalipsă. Le era teamă că n-aveau 
să mai vadă vreodată faţa sfintului soare, dar iută că din ziua 
„izvorului Tămăduirii“ bolta s-a limpezit ca prin minune și 
căldura bincfăcătoare a trezit la viaţă întreaga fire. Nu mai 
era vreme de zăbavă, iar cei mai cutezători au și băgat săminţa 
în brazdă, încredinţaţi că n-avea să se mai întoarcă asprimea 
frigului. 

Trecuse mai bine de o săptămină din luna mai, chiar in 
vinerca „Arătării sfintei Cruci“, zi de sărbătoare, cînd popa 
losim. isprăvind slujba la biserică, se abătu pe la bunul său 
prieten Marcu Borlovan. Că munca era în toi şi lumea nu prea 
avea gind la odihnă, nu se prea ținea seama, întrucit canoa- 
nele bisericeşti erau deosebit de aspre cu păcătoşii care ar fi 

culezat să nu cinstească sărbătorile orinduite pentru slava 
Domnului. Părintele losim însă era mai îngăduitor şi se ruga 
şi pentru cei care greșeau, avind prea mult de lucru în ase- 
menea zi frumoasă. 

În curtea lui Borlovan popa dădu şi peste Sîvu prigoreanul, 
cu care de asemenea era în mare prietenie, măcar că oştea!sul, 
mai cruduț la minte, nu prea sc ținea de învăţăturile popești. 
Părintele Iosîm îl îndrăgea nu numai pentru că aveau acelaşi 
nume, dar mai ales pentru faptul că tînărul vinturase lumea și 
știa a povesti, ca nimeni altul, întîmplări nemaiauzite. 

Marcu şi Sivu se aflau la o masă de brad geluită, adă- 
postită sub umbra unui frăgar, dar acuma razele soarelui . pă- 
trundeau în voie pină la creștetul lor. Amîndoi se ridicară de 
cum îl zăriră pe sfinţia-sa la portiţă, iar Marcu, gazdă primi- 
toare, îi ieși în întimpinare. 

— Bine-ai venit, taică Iosime, ! întinse el amindouă mii- 
nile către noul sosit. Tocmai mă întrebam, cu Sivu, cum de 
n-ai trecut pe la mine într-o zi ca asta ? 

— Bine v-am găsit, fiilor, şi Dumnezeu să vă apere ! bla- 
goslovi el. Venit-am o dată cu primăvara, dragii mei, adăugă 
el zimbind. 

— Atunci fii la fel de binevenit, părinte ! răspunse Sivu, 
sărutindu-i dreapta. 

Ca la poruncă se ivi și Ana, muicrea lui Marcu, aducînd 
ulcica înflorată din care-i plăcea popii să-și bea tainul de vin, 
dar și niște colaci rumeni şi calzi, de încă mai frigeau cind pu- 
neai mîna pe ei. Preotul o blagoslovi și pe ea din tot sufletul 
şi inima i se bucura la gîndul bucatelor ce aveau să-i fie ase- 
zate dinainte la prînz, fiindcă niciodată nu pleca de la Marcu 
mai înainte de a bate toaca pentru vecernie. d 

— Auzit-aţi, fiilor, ce se vorbește prin sat? întrebă preo- 
tul ștergîndu-și cu dosul palmei picăturile din barbă, căci sor- 
bise cu sete cea dintîi ulcică. 

— Auzit! Cum de nu ? Scorneli ! făcu Sivu, dînd din mină. 

— Apoi nici eu nu cred tot ce se aude! adăugă Marcu 
turnînd în ulcele. 

„____— Ba să crezi, fiule! În slava Domnului totu-i cu pu- 
tință, si să nu cîrteşti împotriva Lui ! 

— Taică popă, știi doar că am umblat și eu prin lume, iar 
de cinstita noastră gazdă ce să mai vorbesc, se băgă Sivu, dar 
de astfel de minciuni n-am dat pe nicăieri. Să spună şi el, na! 

— Dragii mei, răspunse preotul, mestecind o bucată de co- 
lac ce o fărimase anume spre a se mai răci. Ştiu eu bine că 
ați slujit pe la crai şi domni mari, dar pe atunci lumea era cu 
mai multă credință şi nu erau trebuitoare semnele prevesti- 
toare ca azi... 

— Azi, îi luă vorba gazda, se vede că ne-a iertat bunul 
Dumnezeu, că ia uitați-vă ce vreme frumoasă ne-a trimis! 
arăta el spre limpezimea cerului. Are să mai treacă lungă 
vreme pînă la judecata de apoi. Să trăim noi pînă atunci! 
închină el ulcica. 

Se încinseră la povești și băutură, punind, ca de fiecare 
dată, tara la cale. Sîvu îşi aduse aminte cum scăpase de sabia 
agăi Matei, care se făcuse acuma domn la Tirgovişte. 
Marcu ţinu să le spună iarăşi cum se făcuse că el nu luase 
parte la bătălie. 

- Mai bine, fiule, zise popa. Ai auzit doar că domnisorul 
vostru era mai curînd călugăr, decît voievod ? 

— Asta cam așa-i, încuviinţă Savu. Drept să spun că mai 
cu bărbăție s-a bătut ţiganul lui Gorgan. 

— Da’ lasă, frate, că nici Hrizea n-ar fi trebuit să lip- 
sească tocmai cînd a fost mai greu. Din cîte am aflat, s-a şi 
băgat în slujba noului domn. Să fi uitat oare că acesta i-a ucis 
firtaţii ? 

— Așa-i în luptă... încercă să spună Sivu, dar Marcu 
nu-i dădu răgaz. 

— Eu n-am să uit, cite zile oi avea, pe ucigaşii sārma- 
nului nostru Gaşpar-vodă ! oftă el și-i dădură lacrimile. 

Amîndoi oaspeţii îi cunoşteau meteahna borlovanului, care, 
atunci cînd se împărtășea cu vreo ulcică de vin, tare se mai 
îndurera de pierderea bunului său voievod de altădată. 

— Of, că n-am fost eu pe aproape, dacă nu chiar de faţă, 

că nu știu ce le-aș fi făcut ! zise Sivu bătăios. 
Șeptelici, Goia si Nicoriţă rămîn ca nume de iudă, pe 
vecii vecilor ! scrisni Marcu. Numai din pricina lor, care l-au 
impiedicat pe Guspar-vodă să unească toţi românii laolaltă, 
am rămas tot de izbeliște. Tot neamul o să-i blesteme. 

— Focul gheenei, taică ! se băgă şi popa. Dar, fiindcă veni 
vorba, urmă el, Matei-vodă, care se făcu domn acum de curind, 
nu i-o fi semănînd răposatului Gașpar Grazziani ? 


— Cine mai poate şti ? dădu din umeri Marcu. Mai toţi ar 
pofti, dar putini sînt în stare s-o facă. 

— Aşa, şi de Rakóczy se zvoneşte că l-ar bate gindul să 
stringă toată ţara românească la un loc, spuse Sivu. 

— Toţi domnii sînt una! răspunse taica Iosim. Dintru 
inceput făgăduiesc marea cu sarea, şi cum dau de greu... 

— Ba nu-i chiar aşa, se împotrivi Marcu. Domnul meu 
„uspar Grazziani a spus pînă în cele din urmă că numai asta 
dcrea, dar nu i-au dat răgaz ticăloşii. Craiul Bethlen s-a gîndit 
numai în ultimii ani de viață la același lucru, căci altminteri 
nici n-ai mai putea domni prin aste părți de lume, pină nu 
s-o împlini ţara cea mare. 

— Celorlalţi le-o fi teamă de turc! mormăi sfinţia-sa go- 
lind ulcica, apoi o așeză cu mare grijă, căci i se păru că se 
clatină masa, ba chiar şi cei din jur. 

— Eheil!... oftă Marcu. Dacă ne-am ridica noi, cu mic, 
cu mare, să punem mîna pe spadă, toată suflarea românească . . . 
altfel aşa are să ne ajungă judecata de apoi. Of! de ce n-am 
eu anii de altădată ! 

— Ai feciorul... hiîc! sughiță popa. Parcă a împlinit 
douăzeci de ani, dacă îmi aduc eu bine aminte. 

— Ba, că-i numai pe al șaisprezecelea, se lumină Marcu 
aducîndu-și aminte de fiu-său. Pare el voinic, dar încă e cru- 
duţ. Dar dacă atunci cînd i-o veni sorocul l-o chema vreun 
domn ca Gaşpar-vodă, nici el n-are să se dea la o parte. Va 
merge în locul meu... dacă eu n-oi mai fi în stare. 

— Şi noi! se bătu Sîvu cu pumrul în riept. Cite zile oi 
avea... 

— Apăi, Doamne fii cu el de june, sşezui eu aici ziua toată, 
cu voi, dar nu l-am văzut. Nădăjduiesc că n-a fost lîngă mine 
şi eu nu mi-am dat seama... ”% 

— Fii pe pace, că nu-i acasă. L-am trimis mai întîi la Bor- 
lova, și de acolo la Caransebeș. | 

— Singur ? ! se miră popa. 

— Doar îi fecior în toată puterea, zise Sivu. Chiar sfinția-ta 
ziseşi că are douăzeci de ani. 

— Te pomeneşti că-ți aduce şi noră, fiule. Domnia-ta ce 
zci, ca mamă bună ? se întoarse el spre Ana. Azi-miine te văd 
cu nepoţei . .. 

_ Ana se apropiase şi ea auzind că era vorba de odorul ei şi 
întirziase să mai plece. 

— Cum o fi voia Domnului, sfinţia-ta, răspunse ea roşind. 
Numai să-l văd că vine, că-i plecat cam de multişor, oftă 
femeia. 

— Vine, nu-i purta tu grija ! o linişti bărbatul şi se ridică 
să-și însoțească oaspeții. 


În vremea asta Lăzărel bătea ulițele tirgului, înhăitindu-se 
cu cîţiva pierde-vară care, simţindu-l cu bani, se ţineau de el 
mâîncînd şi bind pe veresie. Junele risipea cu multă uşurinţă 
bănetul, numai ca să se arate şi el bărbat ca ceilalți. Căpetenia 
cetei de cheflii era un anume Ioja, ce după înfăţişare se vedea 
a fi un mare ticălos, dar Lăzărel nu se pricepea la oameni. 
Greu de spus de ce neam era, fiindcă vorbea orice limbă și >e 
împrietenea cu oricine îi dădea de băut. Deşi cu vreo zece ani 
mai mare, nu părea a fi cu mult mai răsărit decit Lăzărel, 
fiind uscăţiv de felul lui. 

— Fraţilor ! zise el într-o zi către ceilalți. A sosit în tirg 
o căruţă de comedianţi. Au nişte drăcoaice de fete... 

— Mergem să le vedem ! se împăună Lăzărel. 

— Ba tune dracu-n ele, curve! Muieri sînt cît hăul, iar 
astea cer parale multe. Mai bine le bem, fu de părere unul. 

— N-avem decit să le bem cu ele | îi îndemnă loja. Fetele 
de care vă spun eu nu sînt la îndemiîna orişicui. 

— Atunci, să mergem şi noi ! hotărî Lăzărel. 

Tînărul bozovicean se lăsă încîntat de vorbele amăgitoare 
ale lui Ioja şi plecă împreună cu el, căci ceilalți nu voiră să-i 
urmeze. Ticălosul îi lăuda bărbăţia şi-i făgăduia plăceri nemai- 
întîlnite pînă atunci. 

De scurtă vreme deschisese crîșmă în Caransebeş un neamţ 
pripăşit din lumea largă, însă nu se prea înghesuiau muşterii la 
uşa lui. E drept că pusese deasupra o tablă vopsită ţipător, dar 
scrierea avea forme nemţeşti pe care nu le pricepea nimeni, în- 
cît numai ulcica înspumată, iscusit zugrăvită ar fi putut să îmbie 
pe careva înăuntru. Pentru bani mulţi, jupînul vindea o bucată 
de cîrnat fiert, iar în ulcele de pămînt o băutură galbenă și 
amară ca fierea. Nu-i de mirare deci că lumea nu se îmbulzea, 
şi nici chiar Lăzărel, care trecuse o dată pe acolo, nu se ară- 
tase deloc ispitit de asemenea băutură. Cît despre cîrnat, el 
ştia că se afumă şi, oricum, nu putea fi atît de subțire ca al 

neamţului. „Or fi de cfine 1“ își zisese, fără să atingă nici mîn- 
carea, nici băutura. De atunci nici că mai trecuse pe acolo. 

Acuma, fiind cu Ioja, parcă nici nu şi-a dat seama unde 
intraseră, mai cu seamă cînd. dădu cu ochii de fete. 

— Ai avut dreptate... Tare mai sînt frumoase. 

Una dintre ele se şi afla pe genunchii unui tînăr cam de 
o seamă cu Lăzăre], dar celelalte trei parcă erau în așteptare. 
La un semn al lui Ioja, două dintre fete se repeziră la bozo- 
vicean şi începură a-l săruta, trăgîndu-l spre o masă anume 
pregătită cu băutură. El nu pricepea o boabă din cele ce-i ciri- 
peau la ureche nemţoaicele, dar sărutările n-aveau nevoie de tăl- 
maci. Simţind mirosul cald ce se ridica din trupul celei ce 
răspundea la numele de Lizi, începu a-i fierbe sîngele în vine. 
Sorbi din afurisita aia de băutură și, cu îndrăzneală o apucă pe 
fată, trăgînd-o pe genunchii lui. Cum Lizi nu făcu nazuri, asta 
îl descumpăni o clipă, dar pe urmă începu a fi mai cutezător. 

— Să nu te sfiești cu ea! îl povăţui loja, mîngîind-o pe 
cealaltă, 

Prin mintea lui: Lăzărel trecură atunci chipurile acelea, 
inaripate, zugrăvite pe pereţii bisericii din satul lui, dar Lizi 
era nespus mai frumoasă... O fi avînd şi aripi? Începu săi 
le caute, doar nimeri cu totul în altă parte, unde nici nu putea 
fi vorba de aşa ceva. Fata chicoti veselă și-l sărută pe gură, 
zăpăcindu-l de tot. 

Junele bătu cu pumnul în masă şi porunci niscaiva răchie 
ori altceva mai tare decît scîrboasa băutură din ulcică, şi ju- 
pinul îi aduse o sticlă de „rum“, mai negru la culoare, dar la 
fel de amar. z i 

— Asta da! făcu el turnînd pe gitlej direct din uiagă şi 
căutînd să nu se strimbe simţindu-i gustul. 

Nu era să se lase mai prejos, cîtă vreme şi Ioja şi fetele 
sorbeau din licoarea neamţului de parcă ar fi fost lapte. Curînd 
însă de-abia mai putu îngăima : 

— Ştiţi voi cine mi-s eu?... hîc! Eu mi-s Lazăr din 
Bozo... htc... 

__Nu era de înţeles cum de s-a prăbuşit atît de repede, cînd 
abia se atinsese de băutură, însă una dintre fete îi turnase în 
Mel o pulbere ciudată. Acum junele își lăsase capul pe masă, 
a fel ca şi celălalt, de dinaintea lui, căzînd într-un somn pre- 
cum al celor fără vise. 


307 


Lizi se ridică din braţele lui și, tocmindu-şi fusta, spuse 
subofiţerului neamţ care stătea la o masă din colţ : 

— Gata şi cu ăsta! 

— Era vorba de vreo patru, prietene, Ioja, îl mustră 
neamțul. Unde-s ceilalţi ? 

— Deocamdată mulțumiţi-vă numai cu ei. Miine-seară 
poate... 

— Mucosul o fi avînd douăzeci de ani? îi luă vorba Lizt 

— Dracu-l ştie ! dar are bani la el, aşa că poftesc patru 
coroane pe deasupra. 

— Celălalt însă e un calic! îi reproşă subofiţerul. Greta 
n-a găsit o para-chioară asupra lui. 

— Nici ţincul n-a avut nimic! adăugă pe dată Lizi, dar 
fără să vrea îşi duse mina la sîn, unde simţi umflătura pungii 
lui Lăzărel. 

— Fă bine şi scoate-o ! ^ sumă Ioja. 

— Na! şi nemţoaica iși lăsă la vedere 2 ţiţă rozalie. 

— Nu fă pe nebuna cu mine, că nui rø! se răsti el 
inşfătîndu-i mîna. 

— Ţine cinci corour.e, se băgă î;păr uitor subofiţerul 
fatre ei. Ai vrut numai patru, dar așa sint <u, darnic, fiindcă 
mai vreau să vin şi altă dată. | 

loja îi privi nehotărit dacă să se lase păgubaș de banii 
lui Lăzărel și, fiindcă nu stna cu ciţi mai rămăsese tînărul 
prostănac, apucă ce-i dădea veamțul. Lizi îl privi batjocori- 
toare şi se căzni să-şi ascu: iă Jedesubturile, care nu-l păcăli- 
seră pe năbădăiosul Ioja. 

— Vedea-te-aş recrut! îi ură ea, mai adăugînd şi niște 


înjurături. 
În răstimp, jupînul îi privea de parcă nu s-ar petrece ni- 
mic în crîșma lui, căci era .: 'rccănos de felul său şi nu se 


amesteca unde nu-i fierbea oala. Văzirid însă că mușşterii dă- 
deau să plece, le ieși în întîmpinare. 

— Socoteala, mă rog frumos ! Mie cine-mi plătește ? 

— Cine a băut! răspunse scurt subofițerul. Iacă, pentru 
mine şi prietenul ăsta al meu, dau eu, dar pentru beţivi... 

— Nu-mi pasă ! Împreună sînteți ! | 

Ioja ridică din umeri şi-i părăsi pe dată, căci se temea de 
încurcătura ce avea să iasă. Dar, cînd rămaseră între ei, criş- 
marul zimbi strimb şi scoase nişte hirtii pe care i le întinse 
subofitorului : 

— Cred că nici nu mai pot iscăli, după ce i-aţi îmbătat 
ca pe nişte porci. 

— Valahii ăştia nu ştiu carte, așa că am să le aştern de- 
getul pe hîrtie şi-i destul. 

Tot jupînul aduse cerneala, iar subofiţerul le mînji mai 
toată palma, după care le apăsă cîte un deget pe hirtie, într-un 
ioc anume. 

— Iscălește-te şi domnia-ta ca martor! îl îmbie subofi- 
ţerul. Cînd s-or trezi, vom fi departe ! 

Se întoarse apoi către fete şi le făcu semn să-i înşface pe 
adormiţi. 

— Hai, zoriţi-vă, că v-o fi somn și vouă. 

Dădu şi jupînul o mînă de ajutor și amindoi bărbaţii fi 
apucară pe cîte unul de miîini, iar femeile de picioare, şi astfel 
adormiţii fură scoşi afară și aruncaţi sub coviltirul unei că- 
ruţe, ca doi bușteni, după care crișmarul intră în casă şi trase 
obloanele. 


Toate acestea se petreceau în vreme ce părinţii lui Lăză- 
rel se dădeau de ceasul morţii că nu mai aveau nici o veste de la 
odrasla lor, care trebuia să se fi întors de mult. 

— Da’ mai lasă plinsul, muiere ! îi zise Marcu într-o zi, 
nemairăbdîndu-i văicărelile. Cine ştie cu ce drăcoane de fată o 
fi prin Caransebeș . . . Iacă, m-oi duce după el |! 

Cum nu se mai îndemna singur la drum, îl pofti şi pe 
Sivu, care îl însoţi. A doua zi străbăteau alături taman locu- 
rile în care odinioară Marcu îl întîlnise pe dragul lui prieten 
Gaşpar Grazziani. Se opriră la Moara Dracilor, eare era ne- 
schimbată de atiția amar de ani şi se părea că așa va rămîne 
o veșnicie. Roata aceea mucedă şi verde la fel sclipea în lu- 
mina soarelui amiezii, avînd parcă aceleaşi gize în zbor dea- 
supra ei. Au zăbovit mai mult pe acolo, dar nu s-a mai pe- 
trecut nimic deosebit, spre necazul prigoreanului, care nădăj- 
duia să se ivească măcar unul din dracii stăpîni ai locului, orl 
măcar vreun păgîn, sau chiar un tîlhar. 

„Ajunşi la Caransebeş, traseră la hanul din drumul Clado- 
vei. Dar şi aici Marcu îşi aduse aminte cum îl păcăliseră, îm- 
preună cu Gașpar Grazziani, pe fiorosul baron Czobâr. Acum 
însă alţii erau oamenii, altul stăpînul şi nimeni nu auzise 

despre întîmplările de odinioară. Aflară numai că Lăzărel tre- 
cuse pe la han și de fiecare dată fusese întovărăşit de cîte o 
ceată de flăcăi de seama lui. De la o vreme însă nu mai dă- 
duse pe acolo şi nici prin alte crișme cunoscute în tirg nu se 
mai arătase. Se înțelege că nici în locanda neamţului nu putură 
afla nimic, stăpinul dînd mereu din umeri, la toate întrebă- 
rile lor. 

Marcu era tare îngrijorat şi se temea ca nu cumva ne- 
vastă-sa să fi avut dreptate şi fiu-său să zacă undeva pe sub 
påmint, ori în fundul unui iaz. Îl bătea gîndul s-o apuce mai 
departe către Lugoj, ori chiar la Timişoara, iar Sivu era gata 
să-l urmeze și pînă la capătul lumii, că tare-i mai era drag 
să vînture meleaguri străine. Într-o zi însă, pe cînd stătea de 
unul singur la o masă, Sîvu ducîndu-se la ceva neamuri din 
tîrg, se pomeni lingă el cu un tîrgoveţ slab şi prăpădit, care 
părea că nu mai pusese mîncare în gura lui de cel puţin o lună. 
Veșmintele ponosite și toată înfățișarea îl arătau a fi nevoiaș. 
Ochii îi străluceau cu lăcomie privind hartanul de berbec ce 
era în strachina lui Marcu și poate asta să fi fost pricina că 
se oprise fisticit, fiindcă străinul părea să vină anume să-i 
vorbească. Îi întinse lui carnea și hămesitul o apucă pe dată, 
începînd să muște zdravăn, fără măcar să mulțumească pentru 
dar. După ce roase totul de pe os, se şterse cu dosul palmei, 
iar Marcu îi întinse şi ulcica plină cu vin. Abia atunci cata- 
dicsi străinul să închine pentru sănătatea binefăcătorului său, 
spunîndu-i pe ungureşte : 

— Drept mulțămită, am să te răsplătesc şi eu pe domnia-ta, 
căci am auzit că-ţi cauţi feciorul... 

— Dacă ştii ceva, te voi răsplăti cum se cuvine. Spune I 

— ÎL chema Lazăr ? 

— Da. 

— Din Bozovici ? 

— Chiar ! Unde-i ? . 

— Acuma nu ştiu, dădu din umeri celălalt. 

— Îţi baţi joc de mine ? 1 

— Nicidecum, dar astăzi jur că n-am cum să-ţi spun pe 
unde se afli. Mai acum o săptămînă, eram alături de el în 
preajma Szegedului, dar acum ?!... 

Sărmanul tată rămase uluit. 

— Ce să caute el tocmai pe acolo ? ! Te vei fi înşelat. 


Atunci, străinul începu a-i povesti ı 

— Ne-am întîlnit într-o căruță, legaţi buștean amindoi în 
vreme ce dormeam. Drept e că și el fusese criță ca și mine, 
atunci cînd ne-au prins. 

— Atunci nu-i Lăzărel ! El nu pune strop de băutură... 

— Stai să vezi! Că ăia care string oșteni știu cum să te 
îmbete şi să te adoarmă cu fel de fel de pulberi... 

— Baţi cîmpii! sări Marcu. Ce să fi căutat la oaste un 
copil ? ! 

— Eu asta ştiu şi asta spun, iar domnia-ta să nu te superi. 
[acă, nu mai spun nimic. 

— Ba să nu mă minţi, că nu știu ce-ţi fac! Ai vreun 
amestec în treaba asta ? 

— Eu?! Păi nu ţi-am spus că şi pe mine mă prinseseră ? 

— Aici, în  Caransebeş?!... Doar nu-i stăpînirea 
neamţului. 

— De bună-seamă că aici. Era un subofițer ce căra după 
el patru fete ca momeală şi care-i îmbată pe tineri și-i adoarme 
cu nu ştiu ce. Aşa au mai făcut şi pe drum, căci pînă la 
Szeged ne făcusem vreo cîţiva recruți... 

— El singur, cu patru muieri, și voi n-aţi putut să vă 
împotriviţi ? 

— Legaţi, cum eram... 

— Ticălosul ! tună Marcu. Acuma unde-i? Tu cum ai 
scăpat şi Lăzărel al meu nu ? 

— Mă trecea burta şi, ca de obicei, am fost legat cu un 
ştreang mai lung, iar subofiţerul venise să-mi desfacă nădragii. 
Atunci i-am tras un picior în boaşe, făcîndu-l să se tăvălească 
de durere şi să zbiere ca din gură de șarpe. Și fie că se vor 
fi speriat caii, fie că muierile dăduseră bice, căruţa a luat-o 
din loc, tîrîndu-mă și pe mine prin colb. Norocul meu a fost 
că s-a rupt funia de care eram legat şi astfel m-am pomenit 
slobod. Nu știam dacă să mă iau după căruţă ori după neamţ, 
dar acesta se ascunsese pe undeva și n-am mai putut să dau 
de el, iar ceilalți s-au îndepărtat în goana-mare. Asta-i ! 

Marcu rămase năucit de cele auzite. După o vreme se uită 
mai bine la cel din faţa lui şi abia atunci își dădu seama că 
nu putea fi cu mult mai răsărit decît Lăzărel, numai foamea 
ȘI mizeria îl îmbătrîneau. 

— Tu ai părinţi ? întrebă el cu blindeţe pe tînăr. 

— Nu știu. Nu i-am văzut de cînd am venit pe lume. 

— N-ai vrea ca să-ţi fiu eu tată, în amintirea tovarăşu- 
lui de nenerocire ? Ce zici ? 

Tînărul nu pregetă a-i săruta mîna, în vreme ce faţa lui 
Marcu era șiroită de lacrimi amare. Așa dădu Sivu peste ei 
şi se uită întrebător la prietenul său. 

— No, frate Sivule, de acuma putem face calea întoarsă. 
Am aflat de soarta copilului... 

— Să nu-mi spui c-a murit ! îi luă el vorba din gură. 

— Mai rău! A fost prins în oastea împăratului. lacă, fe- 
ciorul ăsta a fost cu el, dar norocul l-a scăpat şi are să meargă 
cu mine în locul fiului înstrăinat. 

— Cum te cheamă ? îl întrebă Sîvu, fără să ştie că Marcu 
ar fi vrut să nu-i spună altcum decît Lăzărel. 

Tînărul pregetă o clipă, după care spuse cu sfială : 


— Ioja. 


CORABIA BLESTEMATĂ 


CU TOATE ÎNCERCĂRILE, Pandele şi dobrogenii săi nu 
izbutiră să fie de față în încăierarea de la Țuţora, sosind la 
vreo două zile după ce lehii fuseseră împrăștiați. N-au găsit 
la Slobozia Saucăi decît urmele taberelor și se gîndeau dacă 
ar fi trebuit să meargă mai departe ori să se întoarcă pe Prut 
la vale către casă, cînd s-au trezit împresuraţi de tătari. 

— Fraţilor poruncise Pandele. Ia puneţi mîna pe topoare 
şi dăm buzna în păgini, că așa nu se mai poate. Ne seceră 
încet, dar pînă n-o mai rămînea unul dintre noi. Pe ei! 

Cei mai mulţi n-aveau decît topoare şi ici-colo cîte o 
sîneață mai veche pocnea fără să facă vreo pagubă, în schimb 
tătarii erau călare şi se părea ră n-au să mai isprăvească uci- 
gătoarele lor săgeți. 

— Daţi-vă prinşi! le strigase un sol ivit pe negîndite, 
chiar cînd se pregăteau să-i înfrunte. 

— Daţi-ne pace, că noi sîntem supușii măriei-sale Isken- 
der-pașa şi la el ne ducem ! i-a strigat înapoi Pandele, după 
ce-i oprise pe ai săi. 

— Păi asta vrem şi noi, minţise tătarul, aşa că lăsaţi to- 
poarele şi staţi potoliţi, că noi am trimis vorbă luminăţiei-sale 
=3 vină să vă vadă. 

Erau minciuni sfruntate de amîndouă părţile. Mai întîi că 
Pandele şi dobrogenii nu se socoteau sub stăpînirea nimănui, 
fiind oameni liberi ai apelor, iar dacă ar fi venit paşa, ar fi 
fost daţi în vileag. Pe de altă parte nici tătarii nu-i dăduseră 
pașei de veste, căci nu putuseră dobîndi pradă bogată la Țuţora 
şi acești robi le cădeau ca o pomană cerească. Voiau să-i amă- 
gească prin vicleșug, ca să nu moară prea mulţi în bătaie. Așa 
s-a şi întîmplat şi, de cum rămaseră cu mîinile goale, tătarii 
s-au năpustit asupra lor, iar în mai puţin de două ceasuri 
apucau drumul robilor, către răsărit. 

Mult s-a zbuciumat atunci sărmanul Pandele, dîndu-şi 
seama cît fusese de nătîng să se încreadă în făgăduielile tăta- 
rilor, dar era prea tîrziu. Toţi prinşii au fost vînduţi prin tîr- 
gurile de robi ai Anatoliei, în numai un an de zile de la 
această întimplare. Apoi zece dintre ei, printre care şi Pandele, 
pe care tătarii nu-l știau de căpetenie, s-au pomenit în apro- 
pierea Trebizondei, la spartul pietrelor. 


Așa li se scurgeau anii cei grei ai robiei, izbind mereu cu 
baroasele sub soarele nemilos ori gerul sec de prin părţile ana- 
toliene, dar fără a-şi pierde nădejdea că aveau cîndva să se 
întoarcă în frumoasa împărăție a apelor, la gurile Dunării. 
Pieriseră doi dintre ei și locul lor în lanţul ce-i lega pe toți 
fu luat de bulgarul Vasco şi de ungurul Bandi, care era abia 
un flăcăiaș, în vreme ce Vasco părea mai în vîrstă decît ei. 

Cu vremea au încurcat şi socoteala anilor, iar de cea a 
zilelor ori a lunilor nici nu se mai vorbea, fiindcă toate erau 
la fel în această vale a morții, unde singurul drum spre odihna 
veşnică ducea la pintenul de stincă ce străjuia apele învolbu- 
rate ale Mării Negre. Frumosul oraş de altădată se afla pe 
undeva prin apropiere, dar ei nu-l văzuseră și nici n-ar fi vrut 
să ajungă pe acolo, ochii fiindu-le îndreptaţi întruna către 
miazănoapte, pe unde se aflau meleagurile lor. Priveau cu jind 
aripile pescărușşilor ori ale celorlalte zburătoare ce se pierdeau 
Prin zare într-acolo, şi cu atita se alegeau. Arşiţa cumplită le 
Îrigea trupurile  înegrite de soare şi de murdărie, iar apa 


313 


împuţită din hîrdăul dosit în umbra unor bolovani mai mult 
le întorcea maţele pe dos de scîrbă, decit le astîmpăra setea. 
Cînd astrul zilei ajungea în crucea nămezii se auzeau răcnetele 
străjerilor și, în scurtul răgaz de hodină, li se împărțea cîte o 
bucată de pîine tuciurie și cleioasă, de parcă ar fi fost frămîn- 
tată cu glod și nu cu orz, așa cum s-ar fi cuvenit. O molfăiau 
încet, ca să li se pară mai multă, dar puteau schimba și cîte o 
vorbă între ei, fără să fie plesniți de cozile gîrbaciului. 

— Oare să mai dureze mult, frate Pandele? întrebă 
odată un lungan costeliv, cu pielea atîmîndu-i peste oase. 

Era Chirilă, altădată o matahală de om care să tot fi avut 
o sută de ocale. 

— Pînă cînd? se nedumeri Pandele. Pînă să ne ia și pe 
noi moartea... Ori, de n-ai răbdare, sări în rîpă şi s-a zis 
cu tine. 

— Nici măcar asta nu pot. Afurisitul de lanţ ne ţine pe 
toți zece laolaltă şi eu n-am atîta putere să vă trag pe toți 
după mine... 

— Ai ciocanul, măi Chirilă, se băgă în vorbă şi Mogea, 
tovarășul din partea cealaltă a legăturii. O lovitură zdravănă 
cu maiul şi pe loc îi sare zaua. 

— Tu ai dreptate, Mogeo, zise Pandele. Tot aşa m-am 
gîndit și eu de multe ori, dar nu ca să-mi pun capăt zilelor, 
ci să scăpăm din iadul de aici. 

— Numai asta nu-i cu putință! oftă. Stăcănuș, care şi el 
avusese cîndva un burdihan cît şapte, dar acuma era supt ca 
o fată mare. ` 

Şi-ar mai fi spus și alții părerea, dar paznicii nu le-au mai 
lăsat răgaz : 

— La muncă, puturoşilor! Ați lenevit destul. Scula- 
ți-vă !... í 

Şi plesniturile de gîrbaci începură a fi acoperite de bocă- 
nitul ciocanelor, care n-aveau să se mai oprească pînă la lă- 
sarea întunericului. 

De la o vreme începuse a se răspîndi din om în om, așa 
cum numai ei ştiau s-o facă, vestea unei răzmelițe ce va să 
fie. La un semn trebuiau să se repeadă cu toții la paznici şi să 
le dea în cap, după care să fugă fiecare cum l-o lumina mintea. 

— Grea treabă, fraților! oftă moş Vasco. Odinioară a 
mai fost o asemenea încercare, după cît mai țin eu minte, dar 

ne-au prins pînă la unul şi, după ce ne-au rupt ciolanele în 
bătaie, tot aici ne-au adus. 

— Moş Vasco, de ce n-aţi fugit pe mare? îl întrebă 
Pandele. 

— Cu ce? Înot?! 

— Să fi aşteptat să puneţi mîna pe vreo corabie şi... 

—- Astea-s vise, băiete | Singurele care se mai apropie sînţ 
cele ce duc piatra, dar știi și tu la ce depărtare sînt de noi. 

— Poate că se tem anume, își dădu părerea Peşcan, un 
alt tovarăș de-al lui Pandele, mai mărunţel decît ceilalți, dar 
mai vinos şi negricios la faţă. 

— Și chiar dacă am izbuti, rosti domol moş Vasco, cu 
cine să duci corabia pe valurile mării? Se zice că ar fi un 
blestem al apei pentru :nepricepuţii care s-ar apuca să înfrunte 
valurile, încît va să rătăcească veșnic în căutarea unui țărm. 

Spusele încărunţitului bulgar îi dădură de gîndit lui Pan- 
dele, şi mai că nici n-ar fi avut altă dorință decît să zărească 
vreo corabie cît de mică la malul mării, unde se isprăvea valea 
lor cea afurisită. Mai ales că nici îndemnurile la zaveră n-au 
prins, cei cu mai multă minte povățuindu-i pe ceilalți să mai 
aştepte, căci asta era viața robului, o veşnică nădejde de 
scăpare. 

Trecuse destulă vreme de acele vorbe, dar într-o noapte, 
înaintea trîmbițatului cocoşilor de miezul nopţii, Stăcănuș îl 
zeilții uşor pe Pandele : : 

— Vezi și tu ce văd şi eu ? 

Acesta își frecă ochii şi mai că nu-i venea a crede. 

— O corabie ! îngăimă el şi-i dădu un ghionj lui Mogea. 
Trezește-i pe toți, ușurel ! 

— Ce-o căuta aici? se miră Stăcănuş. Să nu fie vreo 
nălucire..., 

— Nu-i cu putință, răspunse Pandele. Voi nu vedeţi lu- 
mina de pe punte ? Și nu seamănă cu cele de cară piatră. 

— Pare a fi o barcia, după cum îi spun turcii, şopti moş 
Vasco tirîndu-se lingă ei. Dacă aveţi de gînd să fugiţi, are să 
Vă fie cam greu, că nu-i prea mare. 

— Cam cîţi am încăpea ? întrebă Pandele. 

— Vreo douăzeci, dacă îi aruncați în apă pe marinari. 

— Dar noi nu sîntem decît zece, aşa că-i bine ! 

— De mine să nu ţineţi seama. Nu fac decit să vă încurc. 
Su nici pe alții n-ar fi bine să-i mai trageţi după voi. 

— N-avem încotro, moșule, se băgă în vorbă Stoilă, de 
parcă ar şi fi hotărît plecarea. Toţi sîntem legaţi la un loc, 
aşa că vrei, nu vrei... 

— Are dreptate, încuviință Pandele. Ne vom furișa, toţi 
cei de pe lanţul nostru, către paznicul care sforăie colo, dar 
luaţi-vă ciocanele. 

— Cam grele |! bombăni Laiu. 

— Aşa cum sînt, ne vor ajuta ! Cu mîinile goale nu facem 
nimic, 

— Dar cum să ajungem acolo ? se nedumeri Bandi, care 
varbea chiar bine românește, ca şi moş Vasco. 

— Ascultaţi cu băgare de seamă ! le zise Pandele. N-avem 
vreme de pierdut şi altă dată nu se ştie cînd ni se va mai 
arăta norocul de acuma. Ne strecurăm laolaltă, dar numai pe 
burtă şi cu tăcerea mutului. Gîtuim străjerul şi ne dăm dru- 
mul în jos pe coasta de colo! arătă el coama unei coline ce 
părea că alunecă drept în mare. 

— Şi dacă ne-am lăsa de-a dreptul prin rîpă? întrebă 
Laiu. 

— S-ar rostogoli pietrele şi ne-ar da de gol. E mai de- 
parte, însă nu aşa de primejdios. Haideţi! porunci Pandele. 
Sînteţi gata ? 

— Tare mă tem că am să vă încurc!.., se tîngui Vasco. 
lacă, striviți-mi mîinile şi picioarele şi scoateți-mă din lanţ, 
apoi vă vedeţi de drum. 

— Nu mai vorbi în dodii,- moşule! se supără Stoilă, or- 
tacul 'cel mai apropiat de legătură. Să ştiu de bine că te car 
în spinare şi tot ajungem împreună acasă la dumneata, la 
Orehovo. 

Ar fi vrut bătrînul să-i spună că nu mai avea pe nimeni 
acolo, dar acum nu mai era vreme de“taclale, aşa că se umi 
şi el cu ceilalți, silindu-se să nu-i zornăie fierăria care-l cetluia. 

Cu sufletul la gură se tirîră, julindu-și coatele şi genun- 
chii şi pieptul, dar cui îi mai păsa de cîteva zdrelituri? Se 
opreau la cel mai mic zgomot şi li se părea că trece o veşni- 
cie pînă cînd izbuteau să mai facă vreo doi paşi. Cînd şi cînd 
zornăia cîte un lanţ, care poate nici nu era de la ei, ci de la 
vreun adormit ce se răsucea în somn, dar ei se opreau încre- 
meniţi de spaimă. 

Cu spinarea proptită de un stei, paznicul sforăia fără grijă, 
juîndu-se la întrecere cu trudiţii robi, așa că n-a fost prea 
greu ca Pandele să-i înfăşoare lanțul mîinilor împrejurul gru- 
mazului, în vreme ce Chirilă îi astupa gura. Nici nu s-a auzit 
mare lucru, doar lor li s-a părut, căci le vijiiau urechile de 
atita încordare. Se lăsară apoi cu toţii pe spate, parcă spre a 
se odihni după o zi de muncă, răsuflînd uşurați. Unii se și 
vedeau slobozi, dar mai aveau încă de străbătut o cale ane- 
voioasă. 

O dată trecuţi de paznic se săltau acum pe vine, ca' să 
poată fugi mai repede. Nu se temeau de ceilalţi robi care i-ar 
fi putut vedea, fiindcă nicicînd nu s-a întîmplat ca vreunul 
să-şi dea în vileag tovarășul de nenorocire ce se încumeta 
să-și recapete libertatea cu preţul vieții. 

— Eu nu mai pot! gemu Vasco. 

— Hai că nu mai avem mult, în îndemnă Mogea. Jos 
in vale te ducem în spinare, dar acuma trebuie să né dăm dru- 
mul cu toţii deodată. 

Totuşi, Chirilă şi Laiu făcură un „scăunel“ cu mîinile şi 
astfel izbutiră să mai înainteze cîţiva pași. 

— Răsare luna! murmură Peşcan arătînd deasupra mării 
o geană de lumină. 

— Afurisita | sudui Pandele. De ea n-aveam nevoie... 
Doamne, mai ţine-o încă un ceas | 

Degeaba însă, că razele ei argintară curînd întreaga fire, 
parcă anume spre a le face necaz. Undeva se auzi deslușit 
cîntatul cocoșşilor, semn că era miezul nopții, dar pe corabie 
se vedeau umbre ce parcă n-aveau somn. În cele din urmă 
ajunseră la malul mării, dar nu cutezau să se desprindă din 
umbra dealului ca să nu fie văzuţi de marinari. 

— Ce dracu or avea de nu se mai culcă, zise înciudat Pan- 
dele. Of, şi luna asta. 

— Poate că-i norocul nostru, se băgă în vorbă Gidel, care 
tăcuse pînă atunci. Cum așa ne-a fost scris, n-avem decit să 
pa să ne spârgem zalele la lumina ei. Vom nimeri mai 

ine 

— Ai dreptate! încuviinţă Pandele. Mugetul mării are 
să ne acopere, dar va trebui să izbim toți deodată, Apucaţi 
ciocanele şi pregătiţi-vă. Gata ? 

— Da! răspunseră într-un glas. 


— Atunci, doamne-ajută ! Trage ! 

Încordîndu-se cu toată puterea ce le mai rămăsese, icniră 
scurt și numai o singură pocnitură se auzi în noapte, dar putea 
fi luată și ca izbitură a vreunui val. Toţi își zdrobiseră zalele, 
în afară de moș Vasco. 

— Pe mine lăsaţi-mă aici, că nu mai sînt bun de nimic! 
Ascultați-mă, fraţilor, și nu vă pierdeţi vremea cu mine... 

— Nici gînd, moş Vasco, se împotrivi Stoilă, care-l în- 
drăgise fiindcă așa ţinea el minte că arătase odinioară si 
taică-său. Stai cuminte în genunchi şi dă capul pe spate, că 
dacă mai izbesc eu o dată se desferecă. Nu mișca ! 

Ridică ciocanul cel greu şi opintindu-se lovi cu sete, 
însă... în capul bătrînului, care și-l împinse anume sub lovi- 
tură. Creierii i se împrăştiară împrejur și nimic nu se mai 
înțelegea din ce fusese pînă mai înainte îndrăgitul bătrîn. 

— Ce-ai făcut, moșule? se repezi nefericitul Stoilă îm- 
brățişînd trupul costeliv care încă mai era cald. Eu n-am 
vrut... 

— Se-nţelege că nu! întinse mîna după el Peşcan. Văzu- 
răm cu toții cum s-a întîmplat. Cine să se fi gîndit ce avea 
să facă ? 

— Dar eu, cu mîna mea l-am ucis! De ce tocmai eu? 
se căină Stoilă. 

— Fiindcă i-ai fost cel mai drag! spuse şi Pandele, cău- 
tînd să-l liniştească. Din păcate trebuie lăsat aici, cu lanţu- 
rile pe el, că de îngropat nici gînd, iar să-l cărăm cu noi ar 
fi peste poate. 

Văzînd că nici prima și nici lovitura lui Stoilă nu deștep- 
tară pe nimeni, se hotărîră să-și sfărime şi lanţurile de la 
picioare, rămînînd numai cu cele de la miini, care erau mai 
lungi, spre a putea sparge piatra. Şi de astă-dată le surise 
norocul sub blîndele raze ale lunii, căci izbutiră să scape de 
încă un lanț şi nimic.nu părea să le mai,stea în cale. 

Dar o dată ajunşi în dreptul corăbiei băgară de seamă că 
aceasta era proptită printre stînci şi astfel nu le-ar mai folosi 
la fugă, cîtă vreme era înțepenită. Rămaseră cu ochii piro- 
niţi asupra blestematei corăbii care-i amăgise, căci neîndoiel- 
nic moartea avea să-i aştepte o dată cu primele raze ale soa- 
relui de dimineaţă. 

— Hei! Voi, de colo! auziră deodată o voce de pe vas. 
La ce naiba aţi întîrziat atita ? Veniţi printre stînci pînă la 
barca ce vi-o trimitem | 

Nu ştiau ce să facă... Era limpede că marinarii se aşteptau 
la ajutoare de pe uscat şi că trimiseseră pe careva după ele, 
așa că puteau sosi de la o clipă la alta. În cele din urmă însă 
Pandele se hotări : 

— Norocul nostru, băieţi ! Ei singuri au să ne ducă, fiincă 
prin apă n-am fi putut înota cu fiarele pe noi. Ce-o mai fi, vom 
vedea, dar, oricum, e mai bine decît să ne întoarcem. 

— Rămîneţi doi pe mal, ca să legaţi parîma așa cum vă 
arată marinarul cu barca şi supravegheaţi-o să nu sară! se 
auzi iar vocea de pe corabie, care trebuia să fie a căpitanului, 
fără îndoială. 

Văzînd barca se repeziră cu toţii şi, ca şi mai înainte, 
il uciseră pe barcagiu, răsturnîndu-l în apă, dar Chirilă şi Peșcan 
rămaseră la vedere, după cum fusese porunca. 

— Dacă vine careva, intraţi în apă şi așteptați pitiţi pe 
după stînci, pînă vine iar barca, dacă nu, faceţi ce vi se porun- 
ceşte, căci trebuie să-i despotmolim. 

Cînd îşi zornăiră lanţurile urcînd pe punte nu se miră ni- 
meni, căci nu se aşteptau să le fie trimiși alții decit robii de la 
piatră ! 

— Cîţi sînteţi ? întrebă căpitanul. 

— Nouă | răspunse Pandele scurt. 

— Paznicul unde vă este ? 

— A rămas cu cei doi, pe mal. De ei s-a temut, nu de noi. 


— Dar Selim unde-i? mai întrebă căpitanul şi Pandele 
bănui că era vorba de barcagiul trimis după ei. 

— A rămas să-şi facă nevoile, că-l trecea burta... 

— Prostul! Va trebui să ne muncim noi mai mulţ, în vreme 

ce acolo nu era nevoie de el. Atunci ascultă tu, care pari mai 
dezghețat ca ceilalți, ce aveţi de făcut: marinarii au să tragă 
de parimele velelor, iar voi de otgonul acesta gros, care, răsucin- 
du-se pe după stîncă, ne va duce spre apă. La porunca mea, să 
vă opintiţi cu nădejde! Şi de cum vom pluti lopătari au să 
vislească, iar voi puteţi merge să vă culcaţi. 
„___ Pandele chibzui că fără marinari n-ar fi putut străbate atîta 
intindere de apă, așa că hotărî să-i cruțe, dar să-i silească a-i 
ace pe voie. Mai întîi însă trebuiau lăsaţi în pace să pună vasul 
be linia de plutire şi pe urmă aveau să le sară în git, ceea ce 
€ spuse şi tovarăşilor lui, aşa că-şi înzeciră puterile cu toții 
Și izbutiră să se desprindă. 

Fiind cu toţii osteniţi, se trîntiră de-a dreptul pe punte, 
şi robi şi marinari. Atunci Pandele vorbi pe româneşte, ca şi 
cum ar fi povestit ceva: 

— Fraţilor, ne repezim pe ei, care cum ne vin la îndemin:, 
dar unul să nu ne scape. Bandi, tu te duci la vătaf și-l pocneşti 
în cap, după care le dai drumul vislaşilor să ne sară în ajutor. 
Gata ! Pe ei! 

Stoilă şi Cheană puseră mîna pe căpitan şi-i răsuciră lan- 
tul împrejurul grumazului, cum se învăţaseră să facă. 

— Aţi înebunit ? horcăi acesta. Pe toți vă. 

Dar nu izbuti să-şi termine ameninţarea, "că strînsoarea 
îi luă răsuflarea și se prăbuşi la picioarele celor doi. În răstimg, 
Bandi dobori vătaful și spuse vislaşilor : 

— Dacă vreți să fiți slobozi, trebuie să ne daţi o mînă de 
ajutor să ducem corabia de partea cealaltă a mării. 

Scoase apoi cheia de la briul vătafului doborit şi dădu 
drumul la unul, care urma să facă același lucru şi cu ceilalți. 

— Veţi visli mai liberi ca niciodată, dar acuma o faceţi 
şi pentru voi! 

— Așa vom face! strigară cu toţii ca la o comandă, în 
vreme ce lacrimi de fericire șiroiau din ochii nenorociţilor care 
nu văzuseră lumina zilei de ani de zile, încît nu le venea a 
crede că suferinţele se vor sfirşi. 

Pe punte nu se împotrivea nimeni poruncilor lui Pandele, 
care făcu semn lui Chirilă şi Peșcan să vină cu barca înapoi, 
iar marinarii fură aduşi cu toții la un loc cu căpitanul. Li se 
luară cuţitele şi tot ce-ar mai fi putut sluji ca armă, după care 
Pandele îi zise căpitanului: 

— Efendi, socot că-ţi dai seama că nu mai putem da fna- 
poi, fiindcă ne-ar aştepta spînzurătoarea, sau robia, care-i şi 
mai rea. Dacă vă învoiţi să ne scoateţi la gurile Dunării, nu vă 
pricinuim nici un rău, de nu, ne-om descurca şi fără vai. 
Alege | 

— Măi oameni, răspunse căpitanul. Miine, la lumina zilei, 
au să vadă că ați fugit şi pe dată ne vor urmări, iar dacă eu vă 
fac pe plac am să atîrn pe catargul de colo. Pe mare n-aveţi 
cum pleca, numai dacă ați merge de-a dreptul prin mijlocul 
ei, şi asta n-am făcut-o niciodată . 

— Nu-i nimic! Încercăm acum ! îl opri Pandele. Cu atit 
mai mult, urmăritorii noştri nu-şi vor închipui că am apucat 
pe calea asta. 


P 

— Par nu-i cu putinţă! se împotrivi căpitanul. N-avem 
apă şi hrană îndeajuns pentru toți. 

— Ne mulţumim cu puțin, şi așa veţi face și voi. 

Căpitanul începu să boscorodească văzind că n-o scotea la 
capăt, apoi își aduse aminte de altceva : 

— Pe urmă, eu am marfă de marchitănie, pe care trebuie 
s-o duc la Islâmbol. Cine mă despăgubeşte ? Şi să mai ştiţi câ 
vasul meu ru plutește decît pe Engă maluri, şi nici gînd să fn- 
frunte marea în piept. Am pieri cu toţii ! 

— Efendi, noi n-avem de ales și nici timp de taclale! i-o 
tăie Pandele. Ţi-am spus ce avem de gînd şi dacă te învoieşti 
spune, iar altfel noi tot încercăm să străbatem marea, că oricum 
pierim. Plată nu-ți vom da decît viața voastră, şi cred că o 
socotiți de mare preţ, aşa că nu-i de lepădat. 

Văzînd că altminteri nu se putea, căpitanul se învoi şi 
porunci marinarilor să întindă pînzele, apucînd-o spre larg. 
Totodată şi vislaşii porniră, în cîntece de bucurie şi cu atîta 
strădanie, cum nu mai pomenise stăpînul corabiei pînă atunci. 
Zburau, nu alta, şi zorii îi găsiră în plină mare, avînd deasupra 
capului cerul senin al verii. i 

Fugarii nu închiseră un ochi toată noaptea, dar cu toate 
că erau frinți nu se lăsară pînă nu-şi piliră lanţurile, ușurîn- 
du-şi mișcările cum nu-și închipuiau ei că ar fi putut s-o mai 
facă vreodată. Zdrenţele ce le acopereau trupul fură aruncate 
si îsi încropiră veşminte ușoare și curate din rufele marinarilor 
ori din pînze mai vechi, fudulindu-se care mai de care cu noua 
îmbrăcăminte. Cît pe ce să dea iama și în sărăcăcioasa cămară 
a corabiei, dar la porunca lui Pandele se întfruptară cu mare 
cumpătare, împărțind totul cu vislașii şi cu marinasii, care nu 
se arătară prea mulțumiți. 

Din cînd în cînd se ivea cîte un lopătar, și frecîndu-şi 
ochii la întîlnirea cu razele soarelui, se uita uimit pe întinderea 
apelor, nevenindu-i a crede că nu mai era legat în lanţuri. 
Unul dintre ei, genovezul Alfredo le spuse că fusese cîndva cîr- 
maci, și pe dată fu ţinut pe punte ca să-şi facă vechea meserie. 
Mai căutară şi alții, dar nici unul nu se pricepea decît să vis- 
ivască. Ar fi vrut să-i înlocuiască pe foștii stăpîni, căci de multe 
on ji prindeau şuşotind între ei, ori schimbimd oehiade cu 
capitanul 

__ Ziua se scursese pe nesimţite şi nimic nu s-a întîmplat pîhă 
Cind Alfredo veni să-i spună lui Pandele : 

— Eu am crezut că vreți să mergem spre miazănoapte şi 
puţin spre asfinţit, ca să intrăm pe Dunăre... 

— Chiar aşa! 

— Ei, nu tocmai! După cîte îmi mai aduc eu aminte, cînd 
stai cu faţa spre pol soarele trebuie să apună în stînga ta şi nu 
în dreapta, ca acum. 

— Asta înseamnă că... 

— Ne întoarcem ! 

— Cîinele! răbufni Pandele şi începu să înjure în fel și 
chip. 

Se duse de-a dreptul la căpitan și apucîndu-i beregata îl 
zgilții ca pe o frunză. 

— Ai vrut să ne amăgești, ticălosule ! Ei bine, te vom spin- 
zura pe dată. Poruncește întoarcerea ! 

— Eşti nebun ? Cine ţi-a spus bazaconia asta ? căută căpi- 
tanul să se împotrivească. 

— Eu, efendi ! se băgă Alfredo, care îl însoțise pe Pandele. 

— Un rob mincinos! Un... 

— Uşurel, efendi, că şi eu sînt rob! îl opri Pandele. Şi 
răspunde-mi dacă vrei sau nu să ne faci voia, ca să ştim! 

— Acesta-i drumul ! se încăpățină căpitanul. 

— Tu ai vrut-o! spumegă Pandele şi rotind ciocanul îi 
zdrobi ţeasta, în văzul tuturor. 

Se întoarse apoi către marinarii încremeniţi de spaimă şi 
li întrebă răstit : 

— Mai doreşte cineva o soartă asemănătoare ? Alfredo, de 
acuma tu ești căpitanul ! Porunceşte ce-i de făcut şi dacă îndrăz- 
neşte careva să cricnească, arată-mi-l ! 

Omul se împotrivi spunînd că el nu fusese decit un cir- 
maci și că prea bine nu se va descurca, însă Pandele o ținu una și 
bună că mai bine un căpitan prost și cinstit decît unul bun, dar 
vinzător. Atunci genovezul porunci cum să se facă veghe de 
către robi şi vislași, care erau și ei doisprezece, fără să folo- 
sească marinarii, şi rîndui pază la apă și hrană, împărțind-o zu 
multă strășnicie. 

În noaptea următoare, cînd îi prinseră la chelar pe doi ma- 
rinari încercînd să spargă un butoi cu apă, pe dată îi aruncară 
în valuri, fără să fi poruncit careva anume. Asta însă îl cam 
supără pe Pandele, care n-ar fi vrut să-i nimicească pe toţi 
oamenii de meserie, căci nu uita zicala că marea își bate joc de 
oamenii nepricepuţi şi-i duce la pierzanie, sau cam așa ceva, 

cum auzise de la răposatul moş Vasco. Totuşi închise ochii cind 
Stăcănuş scoase maţele altui marinar, care se împotrivise po- 
runcilor lui Alfredo. Nu mai rămăseseră decît patru dintre ei, 
dar aceştia păreau a fi ascultători, căci îşi dădură seama că nu 
se puteau pune cu noii stăpîni ai corabiei. 

Pe neaşteptate în ziua următoare cerul se înnoură şi către 
amiază se porni o furtună, de credeai că biata coajă de nucă 
în care călătoreau avea să fie înghițită, dacă nu sfărîmată de 
valuri. i 

— Stringeţi pînzele ! strigă din răsputeri Alfredo. 

Dar cum locul marinarilor morţi fusese luat de foşti vis- 
laşi ori robi, treaba nu mergea cum trebuie. Cheană se căznea 
să ţină cîrma aşa cum i se arătase, dar striga întruna să-i mai 
vină şi altul în ajutor, că nu mai era în stare. 

— De ce le strîngeţi ? se răsti Pandele la Mogea, care se 
trudea şi el alături de ceilalți, mai aproape de punte. 

— Așa-i porunca ! răspunse acesta. 

— Cine a dat-o ? 

— Alfredo. 

Pandele se repezi la noul căpitan şi-l luă din scurt: a 

— De ce să nu lăsăm vîntul să ne împingă mai repede ? 

— Fiindcă ne răstoarnă vijelia. Iacă, începe și ploaia, şi 
dacă nu le adunăm ne ducem peste cap... 

O răpăială asurzitoare se abătu asupra lor, udîndu-le şi 
puținele haine care le acopereau goliciunea, dar numai după ce 
cîrma îl mătură pe Cheană, aruncîndu-l în apa înspumată, Pan- 
dele se înmuie şi încuviință împlinirea poruncii genovezului. Era 
insă prea tîrziu ca să mai poată fi scos Cheană, care de fapt nici 
nu se mai vedea din învolburatele valuri, iar corabia nu mai 
voia să asculte de nimeni. Stoilă și Peşcan luară locul nefericitu- 
lui, dar, urmînd povaţa lui Alfredo, se legară cu funii chiar de 
cîrmă, 

Nemaifiind nevoie de vislit, lopătarii se urcară pe punie 
vrînd să dea o mînă de ajutor, însă, cum nu prea erau pricepuți, 
opt dintre ei se perdură în vijelia mării. Un val uriaş smulse 
încă doi marinari ce se căzneau să lege velele. În afară de Al- 
fredo, cei doi cîrmaci și marinarii rămaşi în viaţă, cu toţii se spe- 
teau să scoată apa ou găleţile și oalele ce le găsiseră, căci se 
aduna îngrijorător de multă, iar stihia nu părea a se potoli. Şu- 
breda barcia scîrțiia din toate încheieturile şi părea că se va des- 
face de la o clipă la alta, ba chiar au crezut că totul se sfirşise 

când s-a rupt catargul, căzînd peste Mogea şi alți doi vislași. Nu 
mai rămăsese astfel, în afara lui Alfredo, dectt un singur lopă- 
tar, iar dacă ar mai fi avut nevoie vreodată de lopeţi, cu greu 
ar fi făcut față. 

— Blestemul mării asupra celor neprieepuți !... bodogăni 
Stăcănuş. 

— S-o blestemăm şi noi, mama ei de tirfă ! sudui Pandele 
O supunem noi pînă la urmă, nu vă temeți, fraţilor ! 

Poate că şi din pricina amenințărilor lui Pandele, dar mai cu- 
rînd fiind că se isprăvise tăria vîntului, marea se potoli, după 
trei zile în care se răscolise cum arareori o făcea, mărturiseau 
marinarii. Un soare arzător le uscă iute şi hainele şi velele, 
însă din păcate nici o boare nu mai sufla, încît pînzele atir- 
nau ca niște aripi lovite şi neputincioase. 

Totuşi chinurile lor abia acum aveau să-nceapă, fiindcă 
se găseau undeva prin mijlocul mării şi fără putinţă de a visli, 
cu toată bunăvoința robilor. Ba chiar şi cei patru marinari 
prinseră lopeţile, dar mergeau cam în neștire. Rareori apăreau 
păsări, care ar fi trebuit să le arate drumul către un țărm după 
cum le spunea Alfredo, însă acestea zburau așa de repede încit se 
pierdeau curînd în zare, şi nici urmă de pămînt. 

Uitaseră de cîte zile au plecat, dar pentru robi scurgerea 
vremii nu însemna mai nimic, așa că nu-i țineau socoteala. 
Din păcate însă hrana se dovedi a fi pe sfîrşite, iar apa numai 
atîta cît să le mai înmoaie buzele arse de sete. Pe deasupra, 
sulițele ucigătoare ale soarelui, care pîrjolea totul în calea lui. 

— Atîta ne-a fost! mormăi într-o zi Bandi, arătindu-şi 
palmele numai carne-vie din pricina vislelor. La spartul pie- 
trei barem aveam apa aia împuţită, şi eiocanul părea mai 
blină ca lopata... 

— Nu cumva jinduieşti după ele ? zimbi amar Chirilă. De 
apă te plingi, cînd ai în jurul tău atîta ?* 

— Să îneereăm a prinde peşte ! zise un marinar, aducînd 
cîteva undiţe. li mîncăm cruzi şi ne mai taie setea. 

Dar momeala n-a fost pe placul niciunei înnotătoare, că 
nici n-o atinseră, fiind putrezită, în schimb un amărit de pes- 
căruş lihnit se întruptă din ea și pe dată fu hăcuit, însetații 
bătîndu-se pentru sîngele lui. În schimb earnea ațoasă nu pu- 
tea fi nici mestecată, darmite înghițită, ba nici peştii nu se 
atinseră de ea, cînd o agățară în cîrlige. 

Foamea ca foamea, dar setea nu le mai dădea pace, slein- 
duile ultimele puteri, umilindu-le buzele şi încleindu-le gura. 
Bandi şi cel de pe urmă visiaş sorbiră cu nesaț apa cea limpede 
sooasă cu o găleată din mare, dar în scurtă vreme începură a 
se tăvăli ţinîndu-se cu miinile de burtă şi vărsîndu-și maţele 
din ei. Abia către miezul nopții muriră unul după altul, fiind 
e învăţătură pentru cei care ar mai fi vrut să facă la fel. 

În cea de-a şaptea zi de cumplită arşiță, Gidel își chemă 
tovarăşii arătîndu-le în zare o barcă ee se părea a le veni în 
ajutor. Cu toţii începură a flutura din cămăşi și năframe, dar 
Alfredo îi trezi din închipuire : 

— Este barca noastră, pe care au furat-o cei patru ma- 
rinari ce n-au să se mai întoarcă niciodată, aşa că nu vă mai 
trudiți degeaba şi mai cu seamă nu vă bucuraţi, căci au luat 
cu ei şi ultimul strop de apă şi puțintica mîncare ce o mai 
aveam. Căutaţi ! 

După ce se încredințară, împleticindu-se, de spusele geno- 
vezului, cu toate că abia vorbeau din pricina uscăciunii, su- 
duieli şi blesteme nemaiauzite le ieșiră din gură. 

Către seară fu aruncat în apă, fără nici o rugăciune, căei 
de mult le uitaseră, Pescan, în vreme ce Stoilă zăcea la umbra 
unui cufăr, abia deschizind ochii. Lăsaseră cîrma la voia întîm- 
plării, căci nu mai aveau putere nici s-o ţină, dar niei nu le-ar 
mai fi folosit. 

— Dacă am da peste e corabie... biigui Gîdel. 

— Ne-ar spînzura pe toţi ! îi răspunse Pandele, care se ți- 
nea cel mai tare pînă acum, cu toate că era și el umflat la faţă, 
incit nici pe departe nu mai semăna cu cel de mai înainte. 

Noaptea întindeau tot felul de pinzeturi, curate sau mur- 
dare, ca să adune puţina rouă pe care apoi o lingeau, dar mai 
mult să amăgeau. Numai spre asfinţit şi la răsăritul soarelui 
îşi mai făceau cîte o cruce ca să-şi dea seama dacă mergeau pe 
drumul cel bun și nu o dată au fost nevoiţi cu toții să se opin- 
tească asupra cîrmei, ca să întoarcă vasul pe calea dorită. 

— Pămînt, fraților ! răcni într-o dimineaţă Chirilă cu voce 
stinsă, arătînd spre geana de lumină a răsăritului. Case, biserici, 
cameni, voi nu vedeți? Ne ciocnim de mal! Uitaţi-vă cîte 
fîntîni... 

Şi sub privirile nepăsătoare ale celorlalţi sări în valuri, 
fără a mai ieși deasupra. De fapt nioi n-ar mai fi avut pentru 
ce, că nimeni nu se mai putea mişea pe punte. Leşurile lui Steilă 

şi Gide] putrezeau unde le prinsese aripa morţii, iar singurii 
care mai erau în viață, Pandele și Alfredo, nici măcar nu-şi mai 
dădeau seama că și ei îi vor urma degrabă. 

— Stăteau unul lingă altul şi genovezul părea că ascultă 
cu urechile ciulite şoaptele de vis ale tovarăşului său : 

— Curînd intrăm pe Dunăre. Nu ştii tu, măi Alfredo, cît 
de frumoasă este împărăția apelor noastre ! Avem o țară cum 
nu-i alta pe lume, raiul pe pămînt. Şi toţi sîntem laolaltă... 
noi românii... şi domnitorul... 

De fapt numai buzele i se mişcară o vreme, lăsînd să iasă 
către lumina soarelui cele din urmă fărîme de ginduri din 
mintea lui înfierbîntată cuprinsă acum de întunericul veşniciei. 
Celălalt se izbăvise de mult | 

Apoi corabia fără catarg trecu pe lîngă Insula Şerpilor şi 
se pierdu pe drumul ei către mijlocul mării, de unde se ivise. 


O INVĂȚĂTURĂ DE MINTE 


PĂȚANIA DE LA TEIUȘ nu-i mai ieșea din cap ciun- 
ganului Florea Nicoară şi tare ar mai fi vrut să se lase de că- 
tănie, căci altcum visase el slujba domniei şi altfel era. Nu 
vedea ce folos aduce el țării numai ducînd răvaşe şi făcînd 
muşstru. Toată primăvara a fost abătut, căci auzind păsărelele 
din lunca Murăşului îl apuca un dor nebun de satul lui și mai 
că nu-i venea să se întoarcă în cetate. De mai multe ori a vrut 
să-și spună oful domnului căpitan Ovâry, însă n-a cutezat. În 
schimb le împuiase capul prietenilor lui, Tănase şi Lâszlo, iar 
aceştia rîdeau de el şi-i răspundeau că așa-i în vremea florilor, 
dar o dată cu dogoarea verii avea să-i treacă. Dar uite că acuma 
erau în luna lui cuptor şi nici gînd de așa ceva, încît îl cuprinse 
scîrba faţă de veşmintele ostăşeşti şi se simțea bine numai cînd 
mergeau la scăldat și se putea descotorosi de ele. 

Totuși, avu îndrăzneala ca într-una din zile să-i spună 
căpitanului, cînd acesta se tolănise lingă el la soare: 

— Eu m-am tot socotit, şi gîndesc că slujba domniei nu-i 
de mine. Locul meu e acasă, în sat, între ai mei, și chiar m-oi 
duce acolo de unde am venit. 

Căpitanul îl privi zîmbind, cînd îi răspunse : 

— Cred că te-a bătut cam prea tare soarele în cap, măi 
Floreo, şi ţi-a topit mintea. Cum îţi închipui tu că poţi să pleci 
de la oaste aşa, după cum îţi vine pofta ? Am aflat eu cîte ceva, 
nu-i vorbă, dar n-am dat crezare pînă acum, însă văd că au 
avut dreptate... 

— Cine?! 

— Prietenii tăi. 

— Aşadar, m-au vîndut ? 

— Asta nu se cheamă vînzare, iar eu am tot aşteptat să-mi 
spui şi mie, ca să te lămuresc pentru totdeauna. 

— Am făcut-o acum. 

— Atunci, încă-i bine, pînă n-o fi prea tîrziu ! Scoate-ţi găr- 
găunii din cap şi ascultă-mi povaţa. 

— Dar eu m-am săturat ! se înciudă ciunganul. 

— Se poate, dar de plecat n-ai cum. 

— Niciodată ? 

— Ba, poate la bătrîneţe, dacă apuci... 

Văzîndu-l că-i venea aproape să plingă, Ovâry căută să-l 
mîngiie. Ținea mult la flăcăul pe care îl făcuse cătană şi-i pä- 
rea rău că făgăduielile de atunci nu se împliniseră pînă azi. 
Pricina era moartea prinţului și noua stăpînire a văduvei sale, 
care adusese mare lincezeală printre oşteni. Nimic nu mai fă- 
ceau pe căldura de cuptor a verii, iar cum aveau cîmpul de 
muştru în lunca Mureșului, nu era zi să nu se scalde, cu îngă- 
duința însuşi a căpitanului. Toţi oștenii erau astfel mulţumiţi, 
numai Florea Nicoară se sclifosea că vrea acasă... 

— Şi dacă eu am să plec, totuși ? nu se lăsă ciunganul. 

— Am să fiu silit să te caut, să te aduc înapoi legat şi de 
s-o întîmpla să avem plumbi de prisos poate capăt îngăduința 
să te împușcăm. Singurul bine ce ţi-l pot face, că altminteri în 
ștreang ajungi. 

— Numai pentru atita ? Nu cred! 

— Fuga de sub arme se pedepseşte cu asprime, că dacă 
n-ar fi aşa, mai bine de jumătate dintre oșteni ar da bir cu 
fugiţii. Dar uite, ca să-ți mai treacă de urit, am să te învoiesc 
să te duci acasă vreo săptămînă și nădăjduiesc să vii înapoi cu 
capul mai limpede ! îi zise Ovâry săltîndu-se ca să se îmbrace. 

Din păcate nu și-a putut ţine făgăduiala, căci s-a pomenit 
cu vreo doj grofi trimişi anume să cerceteze din nou întîmplarea 
de la Teiuș, ba îl mai purtară şi după ei pe la Bălgrad. 

În răstimp Florea își pierdu răbdarea şi, cum tot nu mai 
avea de gind să mai dea ochii cu căpitanul, se hotări să fugă. 
Mu mai spuse nici tovarășilor lui, ci, lăsîndu-şi hainele de că- 
tană pe mel, se strecură numai în camășă şi izmene, desculț şi 
eu capul gol, pe sub lăstărișul de pe mal. Apucă în susul apei 
şi cînd se înseră ajunse la Cistei, apoi la adăpostul întunericului 
străbătu pînă la Ciunga. Cînd de-abia se lăsese liniştea peste 
sat, sări gardul în bătătura lor, fără ca să-l latre vreun cline, 
şi bătu ușurel în uşă. 

— Care-i acolo ? se auzi vocea bătriînului. 

— Eu! Florea ! 

— Ai venit ? 

— îns! 

Jeşi fără să aprindă vreo feştilă, fiindcă de ctteva nopţi 
luna îi blagoslovea cu razele ei de lumină. 

— Da’ ce-i cu tine aşa despuiat ? ! se cruci tatăl. Nu cumva 


letrii ... 

— Nu! Am fugit de la oaste. 

—. Cum așa ? 

— Lasă că voi povesti eu, numai să fie şi tetea Amosie 
de faţă. 


— Apăi, frate-tău îi plecat cu căruța pe la mocani, la 
munte, că ne trebuie ceva scîndură la poiată. Ar cam trebui 
să se întoarcă miine, ori poimîine. Dar hai în casă! Ai mîncat ? 

Florea dădu din cap că nu, şi intră după taică-său. 


După plecarea lui, Tănase a dat peste haine la malul apei 
şi, cum nu-i răspundea la chemare, se îngrijoră să nu i se fi 
întîmplat ceva. Mai veniră vreo doi, apoi alţii, şi cu toţii cre- 
gură că se va fi înecat. 

— Să ştiţi că l-a dus apa la vale, zise unul. 

— Dar ştia să înoate ! se nedumeri Tănase. 

— L-o fi apucat vreun cîrcel... 

— Ori l-a prins vreo rădăcină de la fund.. 

— Dacă nu l-a dus ştima apelor.. 

Care mai de care își dădeau cu părerea, în vreme ce cîțiva 
căutară pe la maluri, ba și prin adîncuri, doar i-or da de urmă, 
dar degeaba. 

— S-a zis cu scăldatul! făcu unul cu părere de rău. 

— Cam aşa ! răspunseră mai mulți. 


li strînseră veşmintele şi plecară cu toţii lipsiţi de voia-bună 
de altă dată, dar nici n-au mai ieşit la Murăş pînă nu s-a în- 
ors căpitanul. 

— Şi ziceţi că l-aţi căutat peste tot? întrebă e! gînditor. 

— Am răscolit toată apa, pînă către Lorinţ. 

— Hm! mormăi el, dar se vedea că nu era îngrijorat ori 
induioşat de cele întimplate. Atunci, ia să veniţi voi patru şi 
să-l aducem acasă... . 

— Merg şi eu! sări Lászlo. 

— Ba tocmai tu şi Tănase nici să nu vă mai arătați la 
vedere pînă ce vă voi spune eu ! 

— Dar cu ce-am greşit ? întrebă Tănase. 

— Nu-i vorba de asta, dar nu pot spune mai multe. Pînă 
in amiază, trebuie să ajungem la el acasă. 

— Trăieşte ? ! se miră Lâszlo. 


— Nădăjduiesc ! răspunse Ovâry, dar cu oarecare îngri- 
forare în glas. 

Văzînd că două zile la rînd nu fusese căutat, Florea se 
duse cu taică-său la cosit „în pirloage“. Amosie mai zăbovea, 
se vede că găsise lemn mai mult şi venea cu greutate. Isprăvind 
însă mai curînd treaba, hotărîră să se întoarcă, să mai sape în gră- 
dina de pe deal. Vorbind ei de una, de alta, nici nu băgară de 
seamă că sub nucul din drumul Cisteiului erau legaţi cinci cai. 
Dar abia îşi lăsară coasele din mînă că se și pomeniră cu dom- 
aul căpitan Ovâry şi oştenii lui... 

— Iar voi îl plingeaţi ca pe un mort, își mustră el oamenii. 

Florea nu se plerdu cu firea şi zîimbind îi îmbie pe toţi 
să ciocnească un pahar de vin, dar ofiţerul se răsti tăios pe 
româneşte, anume ca să priceapă bătrinul Nicoară : 

— Tu nu ascultat, fecior. Tu fugit de la cătane şi asta 
mare vină este. Eu dus pe tine la Aiud şi acolo hotărît legea 
cum mori : împuşcat, ori spunzurat ! 

Taică-său rămase cu gura căscată, iar lui Florea îi pieri 
veselia văzînd că nu era de glumă. Oştenii îi înşfăcară mîinile 
și i le legară în faţă, iar capătul funiei îl trecură pe după şeaua că- 
Pitanului, al cărui cal fu adus îndată. Pe la gard începură a se 
strînge muieri, moşnegi şi copii, căci cei buni de muncă abia 
tătre seară veneau acasă. Şi se porni un bocet de mai mare 
lalea cînd se auzi despre ce era vorba, iar sărmana mamă îşi 
îmulgea părul din cap. 

— Domnule ofițer, gemu bătrînul Nicoară. Domnia-ta l-ai 
făcut să plece în lume și tot domnia-ta vrei să-l și omori ? Ce 
ţi-am făcut ? Cu ce te-am supărat ? 

Îi apucase piciorul, căci Ovâry încălecase, și îi săruta cu 
deznădejde vîrful cizmei, făcîndu-l să se simtă stingherit. Se 
şi cam temea de furia sătenilor, căci ei nu erau decit cinci, iar 
cum se porniră și alte glasuri cerînd iertare, se aplecă spre 
bătrîn și zise : 

— Făgăduiesc să nu ucidă la el! Eu scap! 

Apoi făcu semn însoţitorilor lui și bietul Florea fu silit 
să meargă desculț prin colbul stîrnit de copita calului pe 
care-l urma. 

Nu-l crezuse pe căpitan şi iată că acuma acesta se arăta 
așa de pornit, cum nici nu s-ar fi așteptat. Simţi că îl cu- 
prinde ura, și dacă ar fi putut l-ar fi strîns de gât. Își blestema 
ceasul cînd l-a cunoscut şi l-a scăpat de la moarte, dar toate 
acestea numai în gînd, căci altminteri n-a scos o vorbă. Era 
prea mindru ca să se umilească, cerșşindu-i iertarea. A tăcut și 
mai tirziu, cînd au ajuns la Aiud şi a fost vîrît în gaura accea 
din zid închisă cu o ușă zăbrelită, dar şi căpitanul parcă 
amuțise. 

Cetatea era mai curînd o împrejmuire înaltă de bisericii 
calvinești şi numai oştenii lui Ovâry erau acolo, nu mai mulți 
de douăzeci. Ba acuma, prin fuga lui Florea, s-ar fi putut 
spune că s-au mai împuțţinat. Nici n-ar mai fi încăput alţii, dar 
nici nu erau de trebuinţă, căci în caz de vreo primejdie ar fi 
făcut față pînă să le vină ajutor de la Bălgrad. Fusese zidită 
la poalele dealului, chiar în drumul ce ducea de la Turda la 
cetatea de scaun a ţării, şi avea o mare însemnătate. 

Osîndiţii băgați în cotlonul ce ţinea loc de temniţă nu ră- 
miîneau acolo prea mult. Și chiar dacă uneori erau duși în altă 
parte, cel mai adesea ajungeau la “spînzurătoarea din spatele 
bisericii, care nu era dată jos niciodată. Cei mai mulți erau 
mocani colțoși, care nici n-aveau nevoie să fie judecați ca să 
fie trimişi pe lumea cealaltă, căci stăpînul se lipsea bucuros de 
cîte un iobag, spre a-i îngrozi pe ceilalți. Florea ştia toate aces- 
tea şi nu de puţine ori a văzut pe nefericiții de acelaşi neam 
cu el băgîndu-și capul în laț. Ce-i drept, nu credea să ajungă 
el însuşi în acel loc... Totuși, îi făcuseră curat şi îi puseseră 
paie proaspete, cum se cuvenea unui oștean şi nu unui om de 
rînd. Chiar şi mîncarea părea să fie cea de mai înainte, doar 

că acela care i-o aducea era tare morocănos şi nu-i răspundea 
la nici o întrebare, de parcă ar fi fost mut, ori străin de țară. 
Abia după două zile catadicsi să-i răspundă la întrebarea cît 
avea să mai zacă în cotlon. 

— Domnul căpitan s-a dus după poruncă la Bălgrad și 
cum s-o întoarce vom ști dacă te spînzurăm ori te împușcăm. 
Poate aduce plumbi, că aici ducem lipsă, doar știi bine. 

— Să vă ia dracu pe toţi! răbufni Florea pe limba lui. 
Alta nu știți, decît „spînzurat-împușcat“. 

— Eu n-am nici o vină! se scăpă morocănosul temnicer 
tot pe românește... după care fugi însă grăbit, ca nu cumva 
să mai fie întrebat ceva. 

Rămas de unul singur Florea chibzui îndelung cum ar fi 
putut scăpa, căci nu prea îi venea la îndemînă să se lase ucis 
ca vă pui de găină. O dată ajuns în curte s-ar fi cățărat pe zi- 
durile de întăritură ale bisericii şi de pe acoperiș ar fi sărit în 
clopotniță, iar de acolo putea cobori înăuntru şi s-ar fi ascuns 
pe undeva, cu toate că nu era altar. Ușa dădea în drum şi... 
Pină acolo însă era ușa aceasta blestemată, cu zăbrele groase 
de nu ţi-ar fi ajuns o săptămînă să pilești la una. Dacă aveai 
pilă ... Înciudat, începu să le scuture și atunci băgă de seamă 
că numai lacătul ţinea toată ferecătura. „Dacă aş avea un 
pietroi, poate că l-aș fărima“ ! oftă bietul Florea și dădu să-l 
apuce. Era descuiat ! „Nu-i cu putință. Am năluciri“ ! își dădu 
el cu palma peste frunte, dar nu era o amăgire a minții, că 
uşa se deschise cu mare ușurință. O închise pe dată, nu cumva 
să-l vadă careva, fiindcă trebuia să aștepte noaptea ca să poată 
fugi. Din fericire nu trecea nimeni, de parcă locul ar fi fost 
ocolit anume. lată însă că se ivi oșteanul ce-l hrărta și inima 
i se făcu atunci cît un purice, ca nu cumva să-şi dea seama că 
nu era zăvorit ca lumea. Se prefăcu adormit, spre a nu trebui 
să vorbească şi să-i scape taina. O veșnicie i s-a părut pînă ce 
l-a văzut plecat și pe dată a şi pipăit lacătul să vadă dacă nu 
l-o fi închis. Era la fel! Oftă ușurat și începu să zîmbească 
iar, ca un copil care pregătea o şotie. „Măcar de s-ar culca mai 
devreme afurisitul ăsta de soare !“ zise el aproape cu glas tare, 
atît era de nerăbdător. Fiind în plină vară zilele erau lungi şi 
nopţile scurte, dar lui i-ar fi fost de trebuinţă taman pe dos. În 
sfîrşit soarele s-a dus pe după dealuri, dar alt necaz: luna! 
Se vedea ca-n palmă, nu alta ! O blestemă și pe ea, dar nu mai 
avu ce face, aşa că se strecură binișor afară, părîndu-i rău că 

nu avea şi cheia. Ce s-or mai cruci cu toții negăsindu-l, dar 
cu osebire scîrbosul de Ovâry... 

Se tinu în umbra zidurilor şi ocolind aproape întreaga 
curte ajunse la zidurile bisericii, care nu erau chiar așa de 
ușor de încălecat, cum i se păruse lui de unde fusese. Se cā- 
ţără cu unghiile și asudind din greu izbuti în cele din urmă 
să ajungă la acoperișul de ţiglă. Aici altă caznă, căci din pri- 
cina vechimii ţiglele căpătaseră mușchi şi numai după ce se 
tiri pe burtă mai bine de un ceas putu să se arunce, frînt de 
osteneală, pe podeaua clopotniţei. Mare grijă avu ca să nu 
atingă vreun clopot, că întreaga străduinţă i-ar fi fost în van. 
Pînă acuma toate îi merseseră din plin și asta îi dădea o și mai 
mare nădejde, așa că nu pierdu multă vreme și cobori scările 
în biserieă. Luna pătrundea prin ferestrele înguste îndeajuns 
ca să-i arate unde era ușa, dar de astă-dată era zăvorită pe 
dinafară şi cu nici un chip n-ar fi putut-o sparge. „Fie ce o fi, 
am să aştept pînă dimineaţă și celui dintii care o intra îi dau 
in cap, apoi o ţișnesc pe după el. Alta n-am ce face“! Ar fi 
vrut să înjure, dar cum se afla într-o casă a Domnului, chit 
că era ungurească, îşi mușcă buzele și tăcu. Se tolăni la podea, 
chiar în spatele ușii, iar după scurtă vreme, cu toate că ar fi 
vrut să rămînă treaz, nu mai izbuti să se împotrivească dul- 
ceții somnului. Visă mult și frumos, dar așa de încurcat încât 
nu mai ţinea minte nimic atunci cînd deschise ochii. Ba încă 
mai crezu că nu se trezise, văzînd usa larg deschisă şi o sfri- 
jită de babă rînduind ceva printre scaune, fără să aibă grija 
tui. Sări pe dată și, fără să-i mai pese că ieșea în plină zi la 
drum, se năpusti afară. Iarăşi nu era nimeni prin preajmă, de 
parcă s-ar fi înţeles cu toţii să-l ocoleaseă, ori norocul îl ajuta 
să scape de moarte. 

Alergă pînă la piriiaşul cu mal adînc ce se afla doar la 
cîţiva pași de acolo și care se vărsa, în Murăş. Ținîndu-se de 
el nu mai era primejdie de a fi văzut, decit dacă ar fi coborit 
careva anume să-l caute. Își zicea că cine va da de lipsa lui 
va cerceta mai întîi cetloanele cetății, din pod pînă-n pivniţă, 
căci afară nu-şi închipuiau ei că ar fi putut să iese. Apa se- 
case mult din pricina arșiței, dar șuvoaiele de primăvară să- 
paseră o vale adiîncă, numai bună pentru bietul fugar. Dar 
intinirea cu Murăşul fl făcu fericit şi nu se ţinu să nu bea 
o gură din unda lui călduță. Apoi, cum era numai în cămașă 
şi izmene, intră cu totul și dia citeva salturi fu pe malul celă- 

lalt, în lunea deasă ce ţinea pînă către Cistei. El însă n-avea 
să mai meargă pe mal, şi nici măcar la Ciunga nu mai avea 
ce căuta... 

Mai întîi își potoli foamea, ca niște mure pe care le găsi 
din belșug, înnegrindu-și buzele şi dinţii, ba își mai dete și pe 
obraji, ca nu eumva să-l cunoască cineva în cale şi să-şi amin- 
tească de el. Chibzui apoi să apuce numai prin locuri neum- 
blate, prin lanuri și păduri, mergînd de-a dreptul la Hopirta. 
Satul era înconjurat de dealuri și codri prin care nu se încu- 
metau oştenii prințului. Acolo trăgea la unchiu-său Gheorghe, 
fratele mamei, și avea să stea ascuns pînă ce vor uita cei de 
la Aiud şi-l vor lăsa în pace. Fusese un prost că data trecută, 
cînd îl crezuseră înecat, s-a dus de-a dreptul acasă şi Ovâry 
l-a luat ca din oală, dar de astă-dată avea să-l caute mult 
şi bine. 

Drumul se dovedi mult mai anevoios decît își închipuise 
el. Cînd ajunse la poalele dealului se făcuse miezul zilei, iar 
el, flămînd și însetat, abia dacă mai păşea. Ar fi vrut să dea 
peste un izvor să-și potolească arșiţa, dar nu erau decît ripe 
uscate și nebătute de picior omenesc de multă vreme. Se opri 
să-şi tragă sufletul şi privi înapoi către Aiud, a cărui biserică 
se vedea destul de limpede, ba chiar și cetatea, numai ce se 
petrecea între ziduri nu avea cum afla. Se gîndi că măcar 
pînă-n seară ar fi trebuit să ajungă în sat, altminteri, sfîrșit 
de osteneală, cu greu ar fi putut s-o mai ţină. Mergea la în- 
tîmplare prin hăţișuri și deodată se împiedică de ciolanele 
unui om. Avea coif pe tigva goală, cu dinţii rînjiţi și lîngă el 
zăcea o spadă ruginită. Platoşa de fier, altădată lucitoare, era 
mîncată şi găurită într-un loc, de glonte, fără îndoială. „Săr- 
manul! Va fi fost vreun fugar de la Mirăslău, pe care l-a 
ajuns moartea pe aici. Plumbul nu l-a doboriît pe dată şi se va 
fi tirit nădăjduind să scape, dar n-a mai apucat“... Luă cu el 
spada mortului și plecă gîndindu-se la cumplita bătălie de odi- 
nioară și la scurtul răgaz de domnie românească sub stăpînirea 
lui Mihai-vodă, cel viteaz, despre care îi povestise taică-său. 
Īsi aminti apoi de celălalt Mihai și de Marcu, îneercîndu-l o 
mare părere de rău că n-a fost şi el în stare de vreo faptă pe 
Potriva lor. Nicicînd n-ar fi ajuns măcar hotnog, cît despre 
ceilalți, se umpluseră de slavă în bătălie, dar n-aveau să se 
mai întilnească niciodată. „Mai bine, căci mi-ar fi fost ruşine“ 
1 zise el şi păşi anevoie mai departe. 

Norocul de care se bucurase pînă atunci păru a-l părăsi 
cînd călcă într-un mărăcine, o durere ascuţită străbătindu-l 
pînă-n creier. Spinul era destul de mare și sîngele nici vorbă să 
se oprească, așa că își sfiîșie poalele cămășii, înfășă piciorul, apoi, 
șchiopătînd, izbuti cu greu să ajungă în pădure. Aici i se păru că 
negura se lăsase mai curînd, iar cum nu putea orbecăi mai de- 
parte, hotărî să rămînă peste noapte. Dădu de o poieniţă cu iarbă 
moale și se trase la rădăcina unui cer bătrîn, de care se propti şi 
căută să-și închidă ochii. Dar viața în pădure nu se ostoiește nici 
în plină noapte și tot felul de strigăte ale păsărilor de pradă, 
dacă le ascultai mai în fugă, păreau chemări omeneşti. Ţîriitul! 
greierilor însă era foarte liniștitor şi aceștia nu erau puţini. Po- 
veștile copilăriei, cu muma-pădurii ori alte lighioane ale iadu- 
lui, nu-l mai înspăimîntau de mult, dar nici nepăsător nu-l pu- 
teau lăsa. Apoi luna din noaptea trecută se ivi iarăşi pe boltă 
şi o foame cumplită îi aminti că nu pusese nimic în gură, în afuru 
murelor. Nici măcar un brîu să-şi strîngă bine burta nu avea, ci 
numai o sfoară mai groasă cu care-și prinsese izmenele cînd ple- 
case la coasă. Şi din nou îi veni în minte Ovâry ... dar aţipi cu 
el în gînd. „Te-am prins, nemernicule“ ! îi rînji căpitanul ìn 
obraz. „Am adus un ștreang zdravăn, să nu se rupă cînd te-oi 
sălta în spînzurătoare ! Ha! Ha! Ha! Moarte!... moarte.. 
moarte ...* Sări pe dată și își duse mîinile la grumaz, dar băgă 
de seamă că n-are nimic și că visase. Era însă lac de sudoare si 
buzele îi crăpaseră de sete. Zări printre crengi strălucind ceva 
ca argintul, ba i se păru că și aude susurul unui izvor. Fără să 
mai pregete se duse, șontic-șontic, și cu adevărat razele lunii se 
oglindeau într-un ochi de apă, din care ţișnea un izvoraş. Stă- 
pîna nopții îi venise în ajutor și o privi cu multă mulţămir: 
Din păcate înțepătura părea să se fi obrintit, căci îi cam zvîenea 
şi-l durea, de nu putea propti piciorul în pămînt. Se desfăcu şi 
își spălă rana cu apă curată, apoi își muie piciorul în băltoacă, 
uşurîndu-și durerea. Mai că s-ar fi culcat aşa mai departe, dacă 
n-ar fi fost teama că Ovâry avea să i se arate din nou. Totuși 
răcoarea apei îl alină, așa că adormi curînd. 

Deschise ochii și sări părîndu-i-se că cineva fugise călcînd 
peste uscături, dar cînd se uită mai bine, văzu că nu era decit 
un căprior, care obișnuia să se adape acolo şi se speriase de omul 
ce-i tulburase apa. Fără să mai stea pe gînduri apucă iar dru- 
mul către răsărit, pe unde bănuia el că ar fi trebuit să iasă la 
Hopîrta. Nu mai avu urechi chiar pentru ciripitul păsărilor, nici 

pentru nimic altceva, singura lui țintă fiind să ajungă cît mai 
curînd, ca să-și poată obloji piciorul. Acuma ar fi fost în stare 
să meargă şi acasă, numai să scape de chin, așa de rău începuse 
să-l doară. Înainte de a da soarele în crucea amiezii zări o rări- 
tură de pădure, și cum ieşi din ea văzu casele hopirtenilor. No- 
roc că n-avu prea mult de mers, zărindu-l chiar pe unchi-său 
cînd se ivi în prag. 

— Ziua-bună ! spuse el încercînd să zimbească. 

— Bună să-ţi fie inima, străine ! răspunse gazda destul de 
rece, căci nu-şi dădu seama cu cine vorbea. 

— Eu sînt, Florea, unchiule ! 

— Tu?! 

— Da! Numai că mi-a cam crescut ceva barbă şi nu mă 
prea ține un picior. 

Îl apucă deodată o nădușeală, un vijiit în urechi, după care 
se răsuci scurt, prăvălindu-se la picioarele unchiului. 

Acesta, îngrijorat, îl înşfăcă de subțiori şi-l trase la umbră, 
apoi se duse după doftoroaia satului şi abia cînd îl unse baba 
cu tot felul de iruri şi-i descîntă cum numai ea ştia se uită mai 
bine la înfățișarea străinului. ` 

— Asta-i nepotu-tău din Ciunga, îi zise doftoroaia, care 
părea să aibă mai bună ținere de minte. 

— Tot aşa a zis și el... Și, dacă mă uit bine, chiar el îi, 
numai că prea are barbă țepoasă şi mare. Ce-o fi păţit, că eu îl 
ştiam cătană ? ! 

— O fi război, Gheorghe, și noi nici nu ştim... 

— Da' de unde! Asta nu-i rană din luptă. S-o înţepat ! 

Sosi apoi și nevastă-sa și fiu-său Nicolae, pe care îl şi tri- 
mise la Ciunga să le dea de veste că Florea se afla la ei şi că 
deocamdată nu se putea întoarce acasă. L-au dus înăuntru și l-au 
culcat pe așternut curat, priveghindu-l cu rîndul. 


— A doua zi îşi veni în simțiri și încercă să le ascundă fapta. 


t Te-aş ruga, unchiule, să mă ţii o vreme la dumneata, 
dar să nu mai dai sfoară în sat... 


— Cum aşa?! Nu cumva ai făcut vreo nelegiuire și te 
caută stăpînirea ? 

— Nu! Nimic din ce te-ar putea face de rușine și nici pe 
ai mei, numai că vreau să mă ascunzi... 

— Prea tîrziu ! 

— De ce? 

— Baba Călina a fost aici de te-a îngrijit, iar pînă acum va 
fi umplut jumătate de sat cu ştirea că te-ai întors de la cătane 
şchiop și numai într-o cămașă zdrențuită. 

— Băga-s-ar dracu-n ea |! sudui Florea. Ce noroc mai am 
şi eu! Acum trebuie să plec şi de aici, pînă nu-i prea tirziu... 

— Păi l-am trimis pe văru-tău la voi acasă, să vie să te ia 
cu carul. 

— Asta-i și mai rău ! și Florea dădu să se ridice din pat. 

— Stai blind, nepoate. Ce te frăminți așa ? Cine să-ți facă 
vreun rău în casa mea, că-i crăp capul?! La nevoie te duc în 
pădure, și nimeni nu-ţi mai dă de urmă. 

— Poate că n-ar fi rău s-o faci mai din vreme, unchiule. 
Iacă, am să-ți spun că am fugit de la oaste și de pun mîna pe 
mine mă spinzură ... 

Bătrînul rămase cam descumpănit, dar nu lungă vreme. 

— Eu, să-ți spun drept, nu m-am prea bucurat cînd am au- 
zit că ai plecat şi i-am zis și lui taică-tău, dar el nu, că Amosie 
te-a învoit, și m-am supus crezînd că sînt eu prostul. Dar iată 
că s-a dovedit dreptatea de partea mea, și bine nu poate să-mi 
pară. Acuma ce să mai zic ? Te-oi ascunde. că doar n-am să las 
eu liftele să-mi spînzure nepotul. Hai în pădure ! 

Văzînd că nu putea merge singur înhămă boii la car și mat 
pe ocolite îl scoase din sat, spunînd celor întîlniţi în eale că-l 
duce la Ciunga. Apoi în codru, lîngă o rîpă cu izvor, încropi un ` 
bordei și-l băgă înăuntru, lăşîndu-i mîncare și o glajă cu rachiu. 

— Am să vin cînd eu, cînd Nicolae, văru-tău, căci nu este 
altă cale. Aici să nu te temi | 

A doua zi însă veni chiar Amosie, care-l îmbrățișă cu drag, 
păriînd foarte voios. 

— Am venit să te iau, Floreo | Mergem acasă ! 

— Ba nu, teteo, se împotrivi acesta. Poate că n-ai aflat de 
la unchiu Gheorghe că eu am fugit... 

— Ți-am spus eu atunci, cînd ai vrut să te faci cătană, câ 
slujba domniei este grea, și tu te-ai învoit. Acuma rabdă ! 

Apoi, mai mult fără voie, îl sui în carul cu care venise după 
el şi o porniră de-a dreptul către Ciunga. 

— Nu faci bine, tete Amosie, că mă dai pe mîna lui Ovâr. 
Acesta negreşit are să vină la noi și de astă-dată nu ştiu dacâ 
mai scap... 


— Cum ţi-o fi soarta, Floreo dragă! Vedem noi, cînd om 
ajunge acasă... 

Lui Florea i se păru că frate-său mustăcea ceva şi că prea 
lua vorbele în şagă, în vreme ce el se perpelea ca pe jar. Dar 
cînd ajunseră acasă şi la umbra nucului din ogradă văzu n 
masă așezată, i se tăie răsuflarea. În capul mesei era însuși 
Ovâry, cu o oală de vin în faţă, şi cinstea cu taică-său ! Crezu 
din nou că visează, ori are năluci. Ba se și ciupi, ca să-și dea 
seama dacă era treaz. 

— Eu spus la tine, Floreo, că tu cap prost ai. Acum văzut 
ce păţit ? îl întîmpină căpitanul, care părea a se fi cam cher- 
chelit de cînd îl aștepta. 

Văziînd însă că se cam poticneşte cu româneasca lui, Ovâry 
o dădu pe ungureşte : 

— Am vrut să-ți fie învățătură de minte ce s-ar întîmpla 
dacă ai fugi de la oaste, cum mă tot băteai tu la cap. 

— Dar eu am fugit... 

— Pe dracu! N-am spus la nimeni ce s-a întimplat, iar 
băieţii m-au ajutat să te lecuim de gîndurile cele proaste. Iacă, 
am adus cu mine pe Lăszlo și pe Tănase ! arătă el spre casă, de 
unde cei doi stătuseră ascunși pînă să vină Florea. Să știi că 
prima dată nu i-am adus și pe ei, ca nu cumva să nu se poată 
ține şi să mă dea de gol, dar acuma ne vom bucura cu toţii. 

— Atunci, lacătul ... vru să întrebe Florea, dar nu mai avu 
cînd, fiindcă prietenii săi îl îmbrățișau cu căldură. 

— Era descuiat de la început ! rise Ovâry. 

— Și ușa bisericii ? 

— Şi! 

— Deci ați ştiut tot timpul ce am făcut ? 

— De bună-seamă. N-ai văzut că ţi-am pus paie curate şi 
mincarea o căpătai ca un oștean ? Doar nu era să teşinem chiar 
ca pe osindiți. 

— Noi am crezut că ai să fugi din prima noapte ! zise Tă- 
nase de lingă loitrea carului, căci Florea nu se dăduse jos. 

— Păi, de ce nu mi-aţi spus de atunci, căci n-aş mai fi în- 
tirziat și nici n-aş mai fi apucat-o pe coclauri! zîmbi Florea. 
Dar tot m-am ales cu ceva, arătă el spada ruginită, de care nu 
se despărțise. Barem de nu m-aș fi înțepat... Oricum, îi bine 
că am scăpat! 
| — Ba, stai uşurel! făcu Ovâry sorbind cu plăcere din 
ulcea. l 


— Iar? ! se îngrijoră Florea. 

— De oaste nu scapi cu una cu două. Poate nu ştii eå 
Aâszlo și Tănase au fost făcuţi hotnogi de către alteţa-sa prin- 
tesa Catarina ? ! 

— Mă bucur pentru ei ! rîse voios Florea şi le strînse mîna. 

— Dar tu eşti rotmistru, tot la porunca ei. Asta fiindcă ai 
ascuns hirtiile din taşcă ... 

— Vezi că slujba domniei se face nu numai cu arma? îl 
dojeni Amosie. Oricum, folosul ţării trebuie să fie mai întîi. 

— Tu ai ştiut, teteo ! îl mustră Florea pe frate-său. 

— Şi eu am fost de părerea domnului căpitan. Îţi trebuia 
o învățătură, căci ce-ai fi făcut dacă era altul în locul său ? Aşa-i 
că dădeai ortul popii ? 

— Şi încă degeaba ! adăugă Tănase. 

— Hai că popii de la Teiuş ne-au purtat noroc! rise 
Lâszlo. 

— N-aş mai vrea să trec încă o dată prin cite am păţit... 
Dar cel mai mult m-am înfricoşat cînd am văzut că însuşi fratele 
meu mă dă pe mîna domnului căpitan. 

— Şi ai putut să-ţi închipui că te-aș fi putut ucide chiar 
eu ? îl întrebă Ovâry. 

— Gindeam că așa-i legea în slujba domniei... | 

— Nu, domnule rotmistru !. .. lar acum te-am învoit, după 
eum iţi făgăduisem, şi ai să stai vreo patru săptămîni acasă. 
Dacă n-o fi trebuinţă să vii mai curînd... 


STĂPINUL DIN ADA KALEH 


CIND ÎN FAȚA CASEI LUI MARCU BORLOVAN se 
opriră chervanele ticsite de marfă afe jupinului Mărin Bălă- 
noiu din Craiova, cu greu l-ai mai fi putut cunoaște sub înfăţi- 
şarea de acum pe slujitorul de credință, mina dreptă a dum- 
nealui Dumitru sin Dumitru, cel care odinioară îl scăpase pe 
bănăţean de necazuri în Orașul de Aur. Pe bătrînul neguţător 
nu l-a mai întîlnit Marcu de ani de zile, căci de cînd se făcuse 
staroste al breslei lui nu se mai dădea la drumuri lungi și isto- 
vitoare. Lăsase totul pe seama lui Mărin, dindu-i pînă şi fata 
de soaţă, şi nu se căia deloc că-l alesese de urmaş. Acuma însă 

tinărul de altădată se rotunjise, mai cu osebire la pîntec. Ba 
începuse a sufla cu greutate, chiar şi la cele cîteva trepte ale 
tîirnaţului. 

Marcu se bucură din toată inima la vederea oaspetelui și nu 
întîrzie a întreba despre sănătatea jupînului Dumitru, de care 
află că era încă în putere şi cu multă poftă de viață. Mărin nu 
trecea prea des prin Bozovici, fiindcă drumul cel mare nu era 
pe acolo și de astă-dată se întîmplase că venea abia a patra 
oară, în decursul vremii. Se înţelege că avea o treabă deose- 
bită cu fostul slujbaş al domniei Moldovei şi se bucură aflind 
că Ana, muierea lui Marcu, se afla în sat, căci ultima dată nu 
o găsise. Chiar acum dăduse o fugă pînă la nişte neamuri, dar 
Marcu îl și trimise pe loja după ea, să vină cît mai curînd. 

Cînd rămaseră singuri, Mărin scoase de la brîu un răvaș 
pecetluit cu ceară roşie şi-l înmînă gazdei. Se vedea cit-colo 
că era ceva de mare taină, căci musafirul i l-a dat numai după 
plecarea băiatului, cu toate că n-avea nici o bănuială 
împotriva lui. 

— De la cine-i ? întrebă Marcu. 

— Citeşte şi ai să vezi! 

— Tu ştii despre ce-i vorba ? 

— Întrucitva ! 

— Să văd dacă mai cunosc slovele, şovăi Marcu. 

Erau aşezaţi la masă în faţa a două ulcele cu vin, în aștep- 
tarea gospodinei care avea să poruncească de-ale gurii, dar 
pînă atunci trebuiau pregătite oleacă gitlejurile. Marcu rupse pe- 
cetea şi îşi aruncă ochii pe scrisoare, dar după primele rînduri își 
pierdu răbdarea şi i-o dădu celuilalt, s-o desluşească el. Mărin 
îşi drese glasul şi începu : „Eu, vel-uistiernic Ghinea Brătășan, 
slugă supusă și cu credinţă luminatului domn și wievod Matei 
Basarabă, pohtesc multă sănătate și bună pace dumnealui 
biv-spătar Marcu sin Iancu ot Bozovici și mă închin cu ple- 
căciune și prietenească inimă...“ 

— Cine ţi-a dat-o ? întrebă deodată gazda. 

— Însuși vel-vistiernicul Brătăşanu. 

— Mare minune ! Ce i-o fi venit?! 

— Ai să vezi: 

p:.. și dau știre domniei-tale, din perunca preamilostivului 
meu domn, ca să afli și să te păzești de Ferhad-pașa, stăpinul 
din Ada Kaleh, fiindcă iscoade de oredimță adus-au știre în ce- 
tatea de scaun a măriei-sale cum că afurisitul de păgin ehib- 


zuiește să prade prin părțile bănățene, spre agonisirea hranei 
de la creștini, că lui nu-i prisoseşte în acest an...“ 

— Mare lucru nu zice. Toată lumea știc că pașa din Ada 
Kaleh pradă cît poate prin vecini, numai că pînă la noi n-a 
ajuns niciodată. 

— Se vede că de astă-dată se va incumeta. Crezi că de- 
geaba a poruncit Vodă să ţi se trimită vorbă ? 

— Așa o fi cum zici, dădu din umeri Marcu. Citeşte ! 

— „... drept aceea, preaîndurătorul meu stăpin îngăduie o 
roată de seimeni, dar într-ascuns, că nu vrea să se strice cu 
turcu, iar de plata lor, dacă nă-i putea domnia-ta, iacă mă leg 
eu să te ajutorez. Și mai poftește măria-sa ca îndată ce vei 
scăpa de necaz, au de nu vei avea deloc, să i te înfățișezi, eŭ 
multă cinstire și slujbă vei căpăta, mai vîrtos decît de la ceilalți 
domni la care ai slujit.“ 

— Asta era ! zîmbi Marcu. 

— Ai ceva împotrivă ? Nu-i tot un domnitor de-al neamu- 
lui nostru ? Pe vremuri te lăudai că îţi trebuie o singură stă- 
pînire pentru toți românii. Iat-o ! 

— Şi-l socoţi în stare pe Matei-vodă să calce pe urmele 
domnului meu, Gașpar Grazziani ? 

— El ori altul, tot una-i, numai ţara cea mare să se facă! 

— Nu credeam că şi neguţătorii vor... 

— Păi, ne cam săturarăm să tot dăm vamă la fiecare pos- 
tată din cuprinsul bătrînei noastre Dacii. 

— Vezi, la asta nu m-am gindit... Înseamnă că întreaga 
țară mare, cu toată suflarea ei românească, îi într-un singur 
gînd ! Dar cine ştie cine va mai apuca ziua aia ?... 

— Cum poți vorbi astfel ? Bătrîn nu ești, țeapăn... slavă 
domnului ! 

— Eheeei ! Barem dacă mi-ar fi fost acasă feciorul... 

— Aşa-i, că parcă îl trimiseşi după lelea Ana, dar... să 
zic că nu era cel pe care-l știam... 

Uitînd de răvașul domnitorului muntean, Marcu începu a-i 
povesti necazul cu fiu-său, dar și îndoiala strecurată în suflet 
despre Ioja, pe care-l aciuise la sîn de dorul celuilalt. Tînărul 
îşi făcea drumuri pe la Caransebeș ori Lugoj, şi de fiecare dată 
venea mai schimbat la fire. Băgase de seamă că ceva nu se 
potrivea şi începuse a se căi că l-a adus în casă, dar Ana ţinea 
la el ca la propriul ei copil şi bărbatul nu voia s-o mîhnească. 
Aflase apoi de la Sivu că în drumurile sale băiatul se ținea de 


340 


băutură şi curvișag, dar nu spusese nimic nevesti-sii. Pe măsură 
ce vorbea, descărciîndu-și obida, îi fulgeră prin minte că Lăzăre] 
va fi mărșăluind pe undeva pe drumurile Europei, pe unde l-ar 
fi putut întîlni și Mărin, aşa că-şi spuse gindul. 

— Bucuros! Nu mai știu cum arată, dar am să strig pe 
lîngă fiecare oștean ce-l voi întilni : „Mă, nu cumva tu ești din 
Bozovici ? și, cum îl dibuiesc, îi plătesc răscumpărarea şi ţi-l 
aduc plocon. Mă leg cu jurămînt ! 

De bucurie, Marcu simţi că-și capătă iar puterile tinereții 
și mai că l-ar fi însoțit pe neguţător, dar îi veni în minte şi 
scrisoarea boierului muntean și un ghimpe îi pătrunse inima. 

— Şi dacă așa o fi ?... se pomeni el gîndind cu voce tare. 

— Ce?! 

— Ia, cum spune în răvașul acela... Mi se pare că nici 
n-ai isprăvit de a-l citi. 

— Ne-am luat cu alte vorbe şi uitarăm, că mai spune și 
altele : „...să mai știi domnia-ta că luminatul meu stăpin nu 
ține supărare pentru legătura ce ai avut-o cîndva cu Gorgan- 
spătar, că pe atunci era numai agă în slujbă domnească, ascul- 
tător de poruncă. Ca domn l-a iertat și pe Hrizea-vornicul, care 
se bucură acum de mila măriei-sale .. .% 


— Hm! făcu Marcu nemulțumit. La ce mai pomeneşte, 
că doar eu n-am fost de față la încăierare ? ! 

— Păi, nici Hrizea. .. 

Mărin vru să mai spună ceva şi despre Sivu, dar socoti 
că era mai bine să isprăvească scrisoarea : „... învoindu-te cu 
slujba, poruncește măria-sa ca să aduni laolaltă pe toţi acei care 
vor a lupta pentru mîntuirea neamului, întocmai cum ai făcut-o 
pe vremea răposatului Gașpar-vodă. Să fie cît mai mulți, că 
plată s-o afla, la toată sărăcia noastră. Și Dumnezeu să te 
bucure și să-ți dea gînd bun! Scris-am astă carte eu, nevred- 
nicul Petre-diac, la porunca domniei-sale vel-vistiernic Ghinea 
îi Brătășani, la văleat 7155 luna iulie, 7 dni, anul Domnului 
647.“ 


Marcu rămase tăcut, căci îl cam ispiteau vorbele boierului, 
numai că afurisita de durere din oase Îl, ținea pe loc. 

— Acum să fi fost Lăzărel pe lîngă mine ! oftă el cătrănit. 

— Dau eu peste el, dacă mai are zile... 

— Tocmai de asta mă tem şi eu, să nu se fi prăpădit! 

— Lasă că nu se moare așa, cu una, cu două, mai cu 
seamă că războiul e pe sfirşite, după cum se aude. 

— Ar fi şi vremea, că uite, azi-miine sînt vreo treizeci de 
ani de cînd se tot bat creştinii între ei, şi păginii îşi fac de cap. 

Cind a sosit Ana și află că Mărin făgăduise să ia urma 
feciorului, nemărginită i-a fost bucuria. Mai puţin s-a văzut 
asta pe faţa lui Ioja, care se arăta cam îngrijorat. Apoi neguţă- 
torul își văzu în cele din urmă de drumul lui, lăsîndu-și gazda 
cu inima îndoită la gîndul scrisorii lui Brătăşanu, despre care 
nu suflaseră o vorbă Anci. 


Altcum i-ar fi fost sufletul lui Marcu dacă ar fi ştiut ce 
vorbise boierul Ghinea Brătășanu, cînd i-a citit domnitorului 
scrisoarea : 

„De unde o mai scoseșşi, măi Ghineo, cu paşa din Ada 
Kaleh ?“ îl întrebase Vodă, uluit de atita scorneală. 

„Turcii sînt puşi pe jaf în orice clipă, numai prilejul să 
se ivească“, rînjise boierul. 

„Și dacă n-o fi aşa ?“ 

„Înseamnă că pașa va fi aflat de scrisoarea asta și, temin- 
du-se de ajutorul făgăduit de măria-ta, se va fi lăsat păgubaș 
şi nu va mai fi cutezat a ieși din ostrovul lui.“ 

„Şi chiar ai de gind să-i trimitem seimeni ?“ 

„Poate vreo cîțiva, dintre cei mai răzvrătitori, spre a ne 
scăpa de ei, ori nici chiar pe ăștia, fiindcă bănăţeanul are să-şi 
stringă pe dată oamenii lui, ca să facă faţă turcului.“ 

„De află Ferhad-paşa, ne-am mîncat omenia în fața lui. 
Să ai grijă prin cine trimiţi scrisoarea !“ 

„Fără grijă, doamne! Mărin Bălănoiu, neguţătorul din 
Craiova, nu-i un prost de pe drumuri, fiind apoi bun prieten 
și mie şi bănăţeanului... Dar nici nu trebuie să ştie care este 
adevărul curat.“ 

„lar dacă nu se va întimpla nimic, oștenii aceia ar fi buni 
să-i aducem aici, peste munte, nu ?% 

„Chiar la asta gindisem și eu, măria-ta“, zimbise vistier- 
nicul” cu şiretenie. „Bani vom găsi noi să-i plătim !“ 

Cam acestea fuseseră plănuirile isteţului vel-vistiernic din 
Brătăşani, dar pe Marcu îl frămîntau şi 'altele. Se îndreptă 

către Prigor, la bunul său prieten Sîvu, aşa cum îi era în obicei 
cînd voia să se mai mişte din gospodărie ori să se sfătuiască Ja 
nevoie. 


Nu se auzise de nici o prădăciune pe malul românesc al 
Dunării, dar Marcu s-a gîndit că ar fi mai bine să afle din 
vreme, așa că-l: trimisese pe Ioja cu nişte lină de vinzare la 
Orşova. Dacă era pace și liniște, trebuia să vîndă maria și să 
se întoarcă acasă, iar dacă turcii porniseră, o slugă care-l în- 
soțea pe tînăr avea să se repeadă în galop pînă la Bozovici, 
ca să afle și ei. Tînărul nu lăsase să se vadă pe fața lui nici 
părerea de bine, nici de rău că pleacă, ba nici teamă de turci. 
Ascultător, pornise după cum i se poruncise, dar nimeni nu 
putea ști ce-i trecea prin minte. Acuma, că se scursese mal 
bine de o săptămînă de la plecarea lui Ioja și nu primise nicl 
un fel de veste, parcă s-a mai liniştit şi apucă drumul Prigo- 
rului, cu toată zăpuşeala zilei de sfîrşit de vară. Își dădu seama 
că suflă cam greoi... şi el se mai gîndea să se ducă tocmai la” 
Tirgovişte, cînd îl ostenea acuma drumul pînă la un sat vecin ! 
Dar cum o da cu ochii de prietenul său îi va cere pe dată un 
şol cu apă rece de izvor, zicînd întotdeauna că era mai bună 
decit cea de la fîintîna de acasă, ba chiar o asemuia cu apa 
din Borlova îndepărtatei lui copilării. Cu Ana se înțelesese ca 
în lipsa lui să se mai ducă pe la o vecină, cu torsul ori împle- 
titul, căci tocmai meșterea un sfetăr de iarnă pentru cind avea 
să se întoarcă Lăzărel. Acuma, că-i făgăduise Mărin, nu mal 
avea nici o îndoială că pînă-n Crăciun avea să-i fieeacasă fecio- 
rul. La cină se vor întîlni iarăși, că nici Marcu nu zăbovea prea 
mult la Prigor... 

Cum se aştepta, după ce-i spuse despre scrisoarea lui 
Matei-vodă, Sîvu fu de părere să se ducă neîntirziat, barem 
pînă la malul Dunării, că tăcerea lui Ioja nu-i prea era la so- 
coteală. 

— O fi bătind cîrciumile din Orşova, zise prigoreanul, 
fiindcă lui nu-i plăcea tînărul. Apoi și turcul... Ferhad, ori 
Cum îl mai cheamă, n-are decît să poftească! I-om arăta nol 
lui ce putem cînd ne apărăm avutul ! se grozăvi el. 


Auzind apoi de făgăduiala lui Mărin, Sivu se întristă : 
— De ce n-ai spus să fi mers şi eu ?... 

Ca mai întotdeauna cînd se duceau unul pe la altul, se 
cam lungiră şi acuma la vorbă, de una, de alta, pînă băgară 
de seamă că soarele dădea spre asfințit. 

— Cam roșcat apusul ăsta de soare! zise deodată Sivu, 
privind printre gene. 

— Ce soare, omule?! Foc în Bozovici! sări Marcu de 
parcă ar fi fost muşcat de şarpe. Arde satul ! Tu nu vezi ? 

Fără să mai aştepte răspunsul se repezi la grajd şi apucă 
un cal, îl încălecă pe deşșălate și porni ca o furtună spre casă, 
dar la marginea satului îl ajunse din urmă și Sîvu. 

Se aşteptaseră la un foc oarecare, însă priveliștea ce li se 
înfățişă aici era îngrozitoare, căci nu mai rămăsese casă să nu 
fi fost cuprinsă de vilvătaie şi nici o ființă vie nu părea să mai 
fi scăpat din acel pîrjol. Peste tot erau leșuri omeneşti hăcuite 
de spadă și lăsate pradă focului. 

— Anooo ! răcni deznădăjduit Marcu. Anooo ! 

Sărise de pe cal şi voia să pătrundă printre uriașele flă- 
cări spre casa lui, părînd a nu-și mai da seama ce face. Ar fi 
pierit la rîndu-i înghiţit de pălălaie, dacă nu l-ar fi prins Sivu 
zdravăn de mină. 

— Lasă-mă ! se smuci ai dar prigoreanul nici nu vru sâ 
audă. 

— Stai în loc! N-a mai rămas nimic, nu vezi ? Cine a 
scăpat, a fugit spre alte sate. 

Marcu se domoli dintr-o dată, de parcă l-ar fi lovit un mai 
în moalele capului. Se uită prostit la prăpădul ce se petrecuse 
pe vatra casei lui și murmură : 

— N-a minţit Matei-vodă ... eu n-am avut minte... eu.. 
Ană dragă, iartă-mă ! 

Era limpede că-i pierise muierea, fiindcă şi mulţi dintre 
aceia care încercaseră să fugă în alte părţi fuseseră uciși la 
margine de către tilhari. Se apucă să răscolească cenușa, fier- 
binte încă, de pe locul unde-i fusese gospodăria, pînă ce dădu 
peste un trup ce se făcuse scrum, de nu mai puteai ști dacă 
era muiere ori bărbat. Dar salba de galbeni ce străluci prin 
funingine nu-i mai lăsă nici o nădejde. În faţa lui se afla, așadar, 
Ana sa cea dragă... și acum nu se mai putu ţine să nu plingă 
în hohote, strîngîndu-și capul în palme. Obrajii prinseseră a i 
se înroși, dar nu din pricina căldurii, ci a miîniei care i se 
strecura în vine. Simţea acum o poftă nebună de răzbunare şi 
mai să se ia de unul singur pe urmele făptașilor. 

— Ferhad, nemernicule ! scrișni el. Ai să mi-o Plăteşti 
cîine ! ; 

Se repezi spre cal, dar iarăşi fu oprit de Sîvu. 

— Fii înțelept, frate ! Numai noi doi şi fără arme, ar în- 
semna să ne dăm prinşi ca proștii în mîna lor. Să ne strîngem 
cît mai mulți şi să mergem cu toții acolo, în cuibul lui de nă- 
pîrcă, să-i facem la fel ! 

